
A. APOLOGETICA CHRISTIANA 
Lucrarea mărturisitoare a Bisericii în primele veacuri creştine 


I. APOLOGETICA BISERICII. CONSIDERAȚII GENERALE 


Zidită pe temelia cea tare a credinței apostolice,! Biserica 
Mântuitorului Hristos a purtat întru sine datoria unei existențe mărturisi- 
toare. Din roadele morţii și Învierii Domnului au luat întărire primii 
didascali și mărturisitori ai creştinismului. Având această certitudine, 
ei au aşezat în propria lor viaţă „Cuvântul cel bun”, făcându-l să 
rodească însutit pentru lucrarea cea bună a credinței. Apostoli, proo- 
roci, învăţători, harismaţi, toți laolaltă „şi cu o singură gură” au pus 
în practică porunca dată de Mântuitorul Hristos lor şi printr-înșii şi 
nouă, până la sfârşitul veacurilor: „Mergând învățați toate neamurile, 
botezându-le în numele Tatălui şi al Fiului, şi al Sfântului Duh, învă- 
fându-le să păzească toate câte v-am poruncit vouă, şi iată Eu sunt 
cu voi până la sfârșitul veacului”? Din aceste cuvinte înţelegem că 
datoria fiecărui creştin botezat este aceea de a-L mărturisi permanent 
pe Hristos, atât prin cuvânt, cât mai ales prin faptă şi propria lucrare. 
În felul acesta, fiecare credincios reprezintă, prin mărturisirea pe care 
o face, un exemplu viu pentru ceilalți. De aceea, putem spune că 
„apologetica creştină nu este numai raţională, nici numai duhovni- 
cească, nu este numai exprimare a unor concepte, nici numai experi- 
ență fără capacitatea de a exprima într-o anumită măsură taina întâl- 
nirii dintre Dumnezeu şi om. Nu putem concepe dimensiunea apolo- 
getică a teologiei în afara mărturisirii și experienţei sfinților care au 
contribuit la exprimarea credinţei și la formularea dogmelor Bisericii. 
Aceasta pentru că nu există viaţă sfântă fără mărturisirea dreaptă şi 
mărturisirea dreaptă fără credință dreaptă şi nu există credinţă dreap- 
tă fără viaţă sfântă şi mărturisirea dreaptă”. 

Fundamentul demersului apologetic al Bisericii se descoperă 
în lucrarea de propovăduire a Sfinților Apostoli. Ei sunt prima oară 
încredințaţi cu propovăduirea Cuvântului dumnezeiesc. Misiunea lor 


! Cf. Mt. 16, 18. 

> Mt. 28, 18-19. 

3 Cristinel Ioja, „Caracterul apologetic-mărturisitor al teologiei ancorate în Tradiția 
patristică şi eclesială”, în Apologetica Ortodoxă, vol. I, coord. Adrian Lemeni, Ed. 
Basilica, Bucureşti, 2013, p. 89 


a fost pregătită cu grijă şi întărită de Mântuitorul Hristos, ale Cărui 
minuni, cuvinte şi învățături le-au fost pilde şi întărire pentru mai târziu. 
Semnificativă rămâne în acest sens „misiunea de probă”, moment în 
care Domnul alege dintre „şaptezeci (și doi)” dintre ucenicii Săi şi îi 
trimite „câte doi înaintea feţei Sale, în fiecare cetate şi loc, unde Însuși 
avea să vin”  Descoperim aici prima iniţiativă concretă de promovare 
a învățăturii celei noi pe care Hristos a făcut-o cunoscută iudeilor prin cu- 
vintele și faptele Sale. Este importantă în acest sens binecuvântarea pe care 
Învățătorul o aşază peste cei ce aveau să fie scoși în lume „ca niște miei în 
mijlocul lupilor”. Ca purtători ai Cuvântului dumnezeiesc, ucenicii au fost 
îndemnați să stăruiască în lucrarea de propovăduire, înarmați fiind cu ar- 
mele Duhului. În această stare, atitudinea pe care Mântuitorul îi îndeamnă 
să o îmbrăţişeze este definitorie: „Nu purtați pungă, nici traistă, nici încăl- 
făminte; și pe nimeni Să nu Salutați pe cale. lar în orice casă veţi intra, 
întâi ziceţi: Pace casei acesteia. Și de va fi acolo un fiu al păcii, pacea 
voastră se va odihni peste el, iar de nu, se va întoarce la voi. Și în această 
casă rămâneţi, mâncând şi bånd cele ce vă vor da, căci vrednic este lucră- 
torul de plata sa. Nu vă mutaţi din casă în casă. Și în orice cetate veţi intra 
și vă vor primi, mâncaţi cele ce vă vor pune înainte. Și vindecaţi pe bolna- 
vii din ea şi ziceți-le: S-a apropiat de voi împărăția lui Dumnezeu. Și în 
orice cetate veți intra şi nu vă vor primi, ieşind în pieţele ei, ziceţi: Și praful 
care s-a lipit de picioarele noastre din cetatea noastră vi-l scuturăm vouă. 
Dar aceasta să ştiţi, că s-a apropiat împărăţia lui Dumnezeu” > 

Așa se face că, după Înălțarea la ceruri și după întemeierea Bise- 
ricii la Cincizecime, lucrarea de propovăduirea a învățăturii creştine s-a 
intensificat treptat, căutând în primul rând să răspundă şi să lămurească 
necesităţile poporului. Din acest punct de vedere, lucrarea de propovă- 
duire a primilor misionari s-a transpus apologetic în viața Bisericii, 
înțelegându-se aici dimensiunea jertfelnică şi mărturisitoare a Apo- 
logeticii Creştine. Treptat însă, din necesitatea unei argumentări cât mai 
temeinice a învățăturilor de credință, Biserica s-a deschis tot mai mult 
spre ştiinţele externe, îmbrățişând până la un punct logica interacțiunii 
dialogice. Astfel, mergând după gândirea Sfântului Vasile cel Mare, 
care afirma că cel botezat trebuie să culeagă ce e mai bun din darurile 
lumii, teologia îşi dezvoltă treptat latura mărturisitoare şi apologetică. 


tLe. 10, 1. 
5 Le. 10, 4-11. 


Această rânduială a asigurat în primă instanță cadrul necesar 
pentru propovăduirea Cuvântului Dumnezeiesc, în contextul interacțiunii 
cu filosofia păgână. Această întâlnire, considerată, pe de o parte 
nefastă în latura ei contradictorie şi eretică, pe de altă parte benefică, 
participând intens la primirea şi înţelegerea Evangheliei lui Hristos, 
este analizată distinct în operele primilor Apologeţi Creştini. Aşa se 
face că în primele veacuri, „Sfântul Iustin Martirul şi Filosoful cuprinde 
cu îndrăzneală toate strădaniile omeneşti, punându-le în legătură cu 
Adevărul creştin. «Lucrurile care s-au spus cu dreaptă judecată de 
către oameni ne aparțin nouă, creștinilor». Taţian Asirianul, Atenagora 
şi Teofil al Antiohiei vor dezvolta tot mai mult și în detalii tot mai fine 
această amplă decodificare creștină a gândirii filosofice greceşti. 
Deopotrivă cu exprimarea unei critici articulate a politeismului grec, 
apologeţii preiau, în mod selectiv, multe concepte și afirmații ale 
filosofiei, confirmându-le înţelesuri noi, cuprinzătoare în lumina unei 
tot mai viguroase învățături despre Logostul), dezvoltată organic din 
Adevărul Revelat, în cuprinsul vieţii Bisericii. În aceeași linie, Clement 
Alexandrinul exprima convingerea că «Dumnezeu este izvorul tuturor 
lucrurilor bune»: «Filosofia, scria el, le-a fost dată grecilor înainte de 
toate şi fără ocolişuri, până ce Domnul urma să-i cheme la El. Aceasta a 
fost o călăuză care să aducă în gândirea greacă pe Hristos, așa cum 
Legea i-a adus pe evrei. De aceea, filosofia a fost înainte-mergătoare, 
netezindu-i calea celui care este desăvârşit în Hristosy.” În paralel însă 
cu aceste dezvoltări ale reflecției teologice, o abordare apologetică 
distinctă se conturează în cuprinsul culturii latine (teologie din apusul 
creștin). Prin Sfântul Irineu și Tertulian, Biserica formulează mai 
degrabă critici la adresa filosofiei, considerându-o, cu temei, drept 
principala sursă a ereziilor. Însă chiar și apologeții latini recunosc în 
păgâni o anumită întrezărire a Adevărului, fără a o pune pe seama 
logosului din om, așa cum procedau de regulă apologeţii greci, ci pe 


suflarea divină, existentă în fiecare făptură urmagă a lui Adam”.5 


6 Apologia 2, 13-14. 

7 Clement Alexandrinul, Stromatele, 1, 5-28, în PSB 5, traducere, cuvânt înainte, 
note şi indici de Pr. D. Fecioru, Ed. IBMBOR, Bucureşti, 1982, p. 13-26. 

8 Pr. Răzvan Ionescu, „Argument. Despre (re)descoperirea Apologeticii ortodoxe 
prin asumarea perspectivei eclesiale de mărturisire în Duhul şi Adevărul Bisericii în 
contextul exigenţelor academice, ştiinţifice şi culturale contemporane”, în Apologe- 
tica Ortodoxă, p. 28-29. 


I.1. Legătura Apologeticii cu disciplinele sistematice 


În această interacțiune, fundamentată de fiecare dată scripturistic, 
propovăduirea adevărurilor de credință a avut nevoie de o expunere 
susținută de argumente din ambele planuri. lată de ce, atunci când se 
vorbeşte de Apologetică în sine, se are în vedere mai întâi caracterul 
dogmatic al învăţăturii de credință. „Dogmatica generală, nota mitropoli- 
tul Irineu Mihălcescu, expune rațiunea de a fi a credinței religioase comune 
tuturor religiilor, servindu-se de argumente istorice și filosofice, deci rațio- 
nale. A doua (Dogmatica specială) expune numai adevărurile creştine şi se 
serveşte pe lângă argumentele raţionale şi de argumente din Revelația 
Vechiului şi Noului Testament. Din această cauză cea dintâi se numeşte 
Propedeutică sau Hodegetică, precum şi Teologie fundamentală. Se mai 
numeşte şi Teologie filosofică sau speculativă, pentru că în expunerile sale 
face mult uz de filosofie şi de speculație, cu toate că numele acestea se pot 
da şi celei speciale. Teologia fundamentală poate purta și numele de Apo- 
logetică, fiindcă scopul său ultim este de a apăra religia creştină contra 
atacurilor din afară. Numele de Apologetică este relativ nou, dar trebuința 
de a apăra credinţa creştină este tot așa de veche ca și Biserica creștină”? 

Pe de altă parte, episcopul greco-catolic Vasile Suciu evidenţiază 
țelul dogmatic al Apologeticii creştine. El arată că datoria Bisericii 
este de a mărturisi permanent esența adevărurilor descoperite de 
Dumnezeu în lume. Prin această lucrare, se pune în valoare dimensiunea 
expozitivă a Teologiei Dogmatice. În felul acesta, „scopul teologiei 
dogmatice este: să expună singurele adevăruri descoperite, pe care 
apoi să le dovedească, să le ilustreze şi să le apere contra atacurilor 
dușmane. Aceasta este teologia dogmatică propriu-zisă, care se numeşte 
teologie dogmatică specială. Dar fiindcă teologia dogmatică specială 
presupune revelaţia, la care aleargă ca la un izvor sigur, ca dintr-însul 
să-şi scoată adevărurile, pe care apoi să le dovedească, ilustreze şi să le 
apere; de aceea, este și trebuie să fie o altă parte a teologiei dogmatice, 
care să ia în apărare şi să pună în siguranţă însăși revelaţia, dovedind 
autoritatea ei dumnezeiască. Partea aceasta a teologiei dogmatice se 


numește teologie dogmatică fundamentală sau generală”. 


9 Pr. loan Mihălcescu, Curs de Teologie fundamentală sau Apologetică, vol. I, Librăria 
Petru Surdu, Bucureşti, 1932, p. 5. 

10 Dr. Vasile Suciu, Teologia dogmatică fundamentală. Apologetica creştină, vol. I, 
Tipografia Seminarului gr.-cat., Blaj, 1927. 


De reţinut este şi faptul că, de-a lungul timpului, Apologetica 
creştină a purtat diverse denumiri. Unii au numit-o „știința ce tratează 
în manieră sistematică principiile constitutive și conducătoare ale 
ştiinţelor teologice” sau „știința argumentelor şi metodelor proprii 
apărării religiei”; „apărarea înțeleaptă a apărării religiei prin argumentele 
pe care se sprijină”, „demonstraţia și apărarea științifică a religiei creştine”. 
Din toate acestea reținem următoarele: 7. Apologetica este o știință; ” 
2. ea ar trebui aşezată în rândul ştiinţelor teologice; 3. Apologetica este o 
demonstraţie pentru creştinism; 4. Ea apără creștinismul înaintea vrăj- 
mașilor lui; 5. Apologetica se sprijină pe revelaţia dumnezeiască. 

Etimologia termenului de Apologetică vine de la grecescul 
„apologhia”, care exprimă în sine apărarea sau justificarea unui 
adevăr de credință și chiar a unei persoane. Din acest înțeles s-au 
desprins mai multe stări de fapt, începând chiar din epoca filosofilor 
antici. Astfel, apare „Apologia lui Socrate”,!? ce conţine „apărarea pe 
care marele filosof atenian și-o face în faţa Hiliaştilor, chemaţi să-l 
judece, pentru că nega pe zei şi corupea pe tineri”.!5 De la această 
etimologie au luat naștere, în decursul timpului, doi termeni: apologetică 
şi apologie. Diferenţa dintre ei este stabilită de profesorul Ioan Gh. Savin, 
care spune: „în biserica creştină au fost întrebuințate ambele denumiri, 
însă cu înţelesuri deosebite: apologia, folosită încă de la începutul 
creștinismului, înseamnă apărarea unor puncte parțiale de credinţă, 
precum și respingerea atacurilor aduse, pe când apologetica înseamnă 
justificarea şi apărarea doctrinei creştine considerată în întregimea ei”.!* 
Prima etimologie este valabilă primelor secole creștine, în special 


11 Întrucât „îşi dovedeşte aserţiunile sale, şi anume din adevărurile descoperite, şi 
apoi se ştie, că constitutivul oricărei ştiinţe este, ca să-şi dovedească concluziile şi 
afirmaţiile; căci ştiinţa este: cunoaşterea lucrurilor prin cauzele lor. Prin aceasta — 
prin demonstrarea concluziilor sale — teologia se deosebeşte de credinţă. Pentru că 
adevărurile de credinţă se admit pentru autoritatea lui Dumnezeu, care le-a descope- 
rit; iar concluziile teologice: pentru evidenţa lor în principiile din care s-au dedus” 
(Dr. Vasile Suciu, Teologia dogmatică fundamentală ..., p. 8). 

12 Lucrarea a fost alcătuită de Xenofon, vestitul autor al „Retragerii celor zece mii”. În limba 
română se găseşte tradusă, alături de scrierile „Ospăţul” şi „Din viaţa lui Socrate”, la Editura 
Antet, după textul apărut în anul 1925, la Cultura națională, în Bucureşti. Traducătorul 
acestei valoroase lucrări este realizată de marele filolog român Ştefan Bezdechi. 

13 Ioan Gh. Savin, Apologetica, vol. I, ediţie îngrijită şi redactată de Radu Diac, Ed. 
Anastasia, Bucureşti, 2002, p. 16; Idem, Curs de Apologetică, vol. I, Partea intro- 
ductivă, Tipografia „Fântâna Darurilor”, Bucureşti, 1935, p. 5. 

14 Idem, Apărarea credinţei. Tratat de Apologetică, ediţie îngrijită de Dan Mezdrea, 
postfață de Aurel Savin, Ed. Anastasia, Bucureşti, 1996, p. 11. 

primilor Apologeţi ai Bisericii: Iustin Martirul, Taţian, Atenagora, 
Tertulian etc. Sub denumirea de apologetică, această disciplină se 
întâlnește abia în Evul Mediu, culminând în secolul XVIII, cu perioada 
filosofiei materialiste. 

Aşa cum aminteam mai sus, în raport cu celelalte discipline, 
Apologetica rezonează în mod special cu Dogmatica, din care îşi 
inspiră pledoaria, folosind în primul rând învățătura de credință a 
Bisericii. În acest sens, dincolo de caracterul foarte direct al acestei 
convingeri, afirmaţia mitropolitului Irineu Mihălcescu vis-à-vis de 
legătura dintre Dogmatică şi Apologetică rămâne cât se poate de 
concludentă.!* Sunt invocate aici câteva exemple și teorii cu privire 
la misiunea didactică a Apologeticii creştine.! După părerea unor 
teologi apuseni," Apologetica poate fi socotită independent de orice 
altă disciplină teologică, având menirea de a apăra credinţa creştină 
în fața atacurilor care vin din afara Bisericii. Nu a lipsit nici aborda- 
rea „savantă” a Apologeticii, scopul ei fiind prin urmare acela „de a 
învăţa pe clerici cum să apere doctrina bisericii în orice împrejurare. 
Cu ea trebuie să se încheie studiile teologice”. La toate acestea se 
adaugă observația că cea mai potrivită abordare este cea după care 
Apologetica este apropiată de domeniul Teologiei fundamentale. 
Există totuși o diferență de uz în ceea ce priveşte numirile de Teolo- 
gie Fundamentală şi Apologetică. Prima se află în uzul Bisericii 
Catolice, iar cea de-a doua denumire este folosită cu predilecție de 
protestanți. „Biserica Ortodoxă foloseşte ambele numiri, una indi- 
când conținutul ei, alta metoda ei. Termenul de apologetică e mai 
indicat şi mai acceptat întrucât implică însuşi scopul principal urmărit de 
disciplina noastră. Acest scop este apărarea şi justificarea religiei cu 


15 Invocând mai întâi autoritatea unor teologi din spaţiul occidental, mitropolitul Irineu 
notează că Apologetica poate fi socotită „esenţa religiei creştine sau despre adevărurile 
fundamentale şi veşnice ale religiei pe care o apără, spre deosebire de Teologia dogmatică, 
care tratează adevărurile trecătoare ale unei oarecare religii şi numai într-un timp 
anumit. Dimpreună cu Polemica, ea stă la poarta studiilor teologice şi serveşte ca 
punte de trecere de la Filosofie la Teologie... Alţii spun că Apologetica şi Polemica 
îşi iau materialul din Teologia istorică şi exegetică, apără adevărul absolut al creşti- 
nismului împotriva atacurilor din afară şi ca atare stau în fruntea Teologiei dogmatice. 
Deci, Apologetica ar putea fi partea introductivă a Teologiei dogmatice speciale” 
(Pr. loan Mihălcescu, Curs de Teologie fundamentală sau Apologetică, p. 5-6). 

16 Ibidem. 

17 În special amintim aici pe teologii germani Chr. Ed. Baumstark şi Werke von Ebrard. 

luminile raţiunii omeneşti și pe baza datelor revelaţiei naturale”. 18 


Pornind de aici, tot mitropolitul Mihălcescu este cel care arată că 
„mulți dintre teologii romano-catolici întrebuințează pentru numirea 
de Apologetică pe cea de Apologie. Este vreo deosebire între ele? 
Apologetica se deosebește de Apologie ca fond și ca formă. Apologia 
poate fi: disertaţie, epistolă, roman, predică. Ca fond, poate fi din 
toate ramurile teologice, apărând un punct de credință sau mai mul- 
te. Punctul de vedere al apologiei variază după atacator. Apologeti- 
ca, ca ştiinţă, are formă şi fond neschimbător și, oricât de numeroa- 
se sunt atacurile, ele se resping după reguli stabilite. Ea este ştiinţă 
pură, pe când apologia este numai o formă literară”. 

Chiar şi aşa trebuiesc subliniate câteva diferenţe, în sensul că 
„numele de Teologie fundamentală ne indică mai întâi conţinutul, pe 
când cel de Apologetică mai mult felul de aranjare al materiei, adică: 
Teologia fundamentală se expune după metoda apologetică ...% În 
Biserica noastră, Apologetica e considerată ca una și aceeași cu 
Teologia fundamentală. Aşa la ruşi, N. Rojdetswenschi, deşi pune 
Apologetica la începutul studiilor teologice, totuși spune că stă în 


strânsă legătură cu Teologia dogmatică”?! 


1.2. Mai mult cu privire la raportul dintre Apologetică şi apologie 


Potrivit profesorului loan Gh. Savin, obiectul Apologeticii este 
„apărarea şi justificarea religiei creştine prin mijloace oferite de 
rațiune”. În dimensiunea ei practică, teologia apărării a fost identificată 
de foarte multe ori cu sensul de apologie sau teologie fundamentală. 
Cu toate acestea, spune profesorul Savin, „apologia, folosită încă de 
la începuturile creștinismului, înseamnă apărarea unor puncte parţiale 
de credință, precum respingerea atacurilor aduse, pe când Apologetica 
înseamnă justificarea şi apărarea doctrinei creştine considerată în 
întregimea ei”. În acest context, Savin vede în Apologetică o „ştiinţă a 
apologiei” care vizează în mod direct „justificarea şi apărarea sistematică 


18 Ioan Savin, Apărarea credinţei. Tratat de Apologetică, p. 12. 

19 Pr. Ioan Mihălcescu, Curs de Teologie fundamentală sau Apologetică, p. 5-6. 

20 „Teologii romano-catoloci, completează profesorul Mihălcescu, aproape toți au luat-o în 
acest sens. Protestanţii evită numele de Teologie fundamentală şi întrebuințează numai pe 
cel de Apologetică. Sub numele de Teologie fundamentală e o singură operă, a lui Voigt” 
(Ibidem, p. 5-6). 

21 Ibidem. 


a adevărurilor fundamentale ale religiei creştine cu ajutorul rațiunii. 
De aceea, Apologetica se mai numește şi Teologie fundamentală, 
denumire uzitată mai ales în Biserica Catolică, pe când protestanții 
folosesc cu predilecție termenul de apologetică. În Biserica Ortodoxă 
sunt folosite ambele denumiri, una indicând conţinutul, alta metoda 
ei. Termenul de apologetică este mai indicat şi mai acceptat, întrucât 
el implică însuşi scopul principal urmărit de disciplina noastră. Acest 
scop este apărarea şi Justificarea religiei cu luminile rațiunii omenești 
şi pe baza datelor revelaţiei naturale. Legile lumii şi cele ale rațiunii 
sunt acelea care duc la adevărurile fundamentale ale religiei în genere, a 
cărei realizare absolută o exprimă religia creştină”. 

Într-o altă ordine de idei, profesorul Savin aşează Apologetica în 
legătură cu Dogmatica prin intermediul conţinutului pe care îl dezvoltă 
şi, de asemenea, în proximitate cu filosofia, de la care împrumută 
metoda de lucru. Cu toate acestea, dacă „Dogmatica este expozitivă 
şi imperativă, Apologetica este demonstrativă şi constrângătoare. 
Rațiunea, folosită în chip subsidiar în Dogmatică, trece pe primul 
plan în Apologetică. Adevărurile de credință devin adevăruri şi pen- 
tru rațiune, mai mult, adevărurile eterne ale raţiunii divine se arată 
constrângătoare şi pentru rațiunea umană. Prin aceasta se marchează 
şi deosebirea Apologeticii faţă de filosofia religiei. Adevărurile reli- 
giei naturale, care formează obiectul filosofiei religiei, sunt condiţio- 
nate în Apologetică de adevărul absolut realizat în religia creștină”.* 
Înţelegem de aici rolul intermediar de care dispune Apologetica. Prin 
ea, adevărul absolut pătrunde în chip raţional în dimensiunea adevă- 
rurilor naturale, adunându-le pe toate laolaltă în Ipostasul divino- 
uman al Fiului lui Dumnezeu. Şi dacă celelalte ramuri ale teologiei 
creștine își susțin pledoaria, fiind susținute în mare parte de adevărul 
revelaţiei supranaturale, apologetica își acordează lucrarea pe temeiul 
revelaţiei naturale. În felul acesta, se apropie mai mult de celelalte 
discipline teologice. Corelând toate aceste coordonate, prof. loan Gh. 
Savin susține că Apologetica creştină realizează o întreită lucrare: 

1. „să expună, să justifice şi să apere, în lumina raţiunii umane, 
adevărurile generale ale religiei” — având aici menirea de „Apologe- 
tică filosofică”; 


22 Toan Gh. Savin, Apărarea credinţei. Tratat de apologetică, p. 11. 
3% Ibidem, p. 12. 


2. să expună, să justifice şi să apere adevărurile fundamentale 
ale credinţei creştine — înțelegându-se astfel menirea ei de „Teologie 
fundamentală”; 

3. să expună, să apere şi să justifice adevărurile de credinţă în 
lumina Ortodoxiei — funcționând aici în cea mai înaltă accepțiune a 
ei ca „Apologetică Ortodoxă”.2 

Dicţionarul de Teologie Catolică analizează apologetica pornind 
de la sensul etimologic. Sensul invocat este cel de „justificare” (de la 
grecescul apologhytikos — justificare, îndreptăţire şi de la verbul apo- 
logheomai, folosit de Plutarh cu sensul de a pleda pentru o cauză 
anume), vizându-se astfel partea teologiei prin care este întărită de- 
monstraţia şi apărarea creştinismului. Pe de altă parte, apologia (cu 
descendența din verbul grecesc - apo şi logos) însumează în sine un 
discurs de „respingerea a atacurilor” care vin din afara Bisericii. În 
vederea clarificării scopului prin care se defineşte apologetica creştină, 
teologii apuseni au încercat să ofere alternative. În felul acesta, apologetica 
era înţeleasă ca fiind „arta apărării religiei creștine împotriva adver- 
sarilor ei” „știința care tratează sistematic principiile constitutive 
și de conducere a disciplinelor teologice”, „știința argumentelor şi a 
metodelor necesare pentru apărarea religiei”, „apărarea academică 
a creştinismului prin expunerea metodelor prin care se susţine”, 
„demonstrarea și apărarea ştiinţifică a religiei creştine” 

Cu toate că au existat voci care au apropiat apologetica de filosofie, 
în mod indubitabil, locul acesteia trebuie să rămână în rândul celorlalte 
discipline teologice. Valoarea acestei idei este marcată de legătura pu- 
ternică prin care se exprimă apologetica în ceea ce priveşte apărarea 
adevărurilor de credință. Această convingere, unanimă în rândul teologilor 
occidentali, este întărită de faptul că „teologia presupune credința care 
expune, însemnează, dezvoltă, confirmă, înmulțește învățăturile; apolo- 
getica încearcă să facă această credință posibilă, să o arate ca fiind rezo- 
nabilă și necesară. Principiile teologice nu au valoare decât pentru cel 
care crede, neadresându-se nicidecum necredincioşilor;, apologetica își 
propune în primul rând să-i lumineze şi să-i convingă pe necredincioși. 
De vreme ce această antiteză este numai de suprafață, nu există niciun 


24 Idem, Apologetica, vol. I, p. 24. 
25 Day, Dictionaire de Theologie Catholique, de Wertzer et Welte, traduction Goschler. 
26 Idem, Tome Premier, Deuxieme Partie, Librery Letouzei et Ane 87, Paris, 1931, p. 1511. 

motiv pentru a stabili o diferenţiere între apologetică și dogmatică, scopul 
lor fiind acela care le uneşte; căci, dacă ea (dogmatica) îi este absolut 
necesară apologetului să-și construiască argumentele, nu-i este mai puţin 
importantă teologului pentru a trage concluzii mai mult sau mai puţin 
revelate prin care se îmbogățește tezaurul credinţei”.?” 

În ideea că Apologetica este „o demonstrare a creștinismului”, 
teologii apuseni susțin că o astfel de abordare nu impune o notă polemică, 
întrucât „respingerea atacurilor din afară este un aspect secundar”. 
Apologetica creştină trebuie să-și însușească o atitudine irenică, expozi- 
tivă şi implicit pozitivă, în virtutea valorii mărturisitoare a adevărului de 
credință propovăduit de Biserică. Scopul ei este, prin urmare, acela de a 
„descoperi tezaurul revelaţiei, nu de a-l proteja; ținta sa este de a îm- 
plini pe cele acoperite de lumină și de a le face cunoscute pentru tot 
ochiul”. În această logică, încă din secolul XVIII, teologia catolică a 
numit apologetica prin atributele de „tratatul adevăratei religii”, „pro- 
pedeutica doctrinei sfinte”, „introducere în teologie”, prolegomenă, într- 
un cuvânt teologie fundamentală. La jumătatea secolului XIX apare însă 
pentru prima dată formularea şi disciplina „teologie fundamentală”, al 
cărei scop era „justificarea teoretică a bazelor credinţei și teologiei creş- 
tine”. Din punct de vedere didactic, între cele două Concilii de la Vati- 
can, această disciplină a fost organizată după următoarea schemă: 1. 
demonstratio religiosa — prin care „se aprofundau teme precum religia, 
Dumnezeu şi posibilitatea revelației; 2. demonstratio christiana — unde 
se regăsea „concretizarea efectivă a revelației în Iisus Hristos ca trimisul 
adevărat al lui Dumnezeu” şi 3. demonstratio chatolica — privind argu- 
mentarea faptului că „Biserica Catolică romană este adevărata Biserică 
întemeiată de isus Hristos și păstrătoarea revelaţiei”.2% 

Latura polemică a Apologeticii este aşezată de teologii catolici în 
contextul de „apărare a credinței creştine împotriva dușmanilor ei”. Răs- 
punsul datorat acestora și atitudinea sugerată conturează latura defensivă 
şi negativă a Apologeticii creștine. Din punct de vedere istorico-practic, 
această tendință polemică este socotită a fi „mai veche, mai generală, 
mai mobilă decât teologia fundamentală; însă aceasta este dispersată şi 
lipsită de unitatea strânsă ce o caracterizează pe cea din urmă. Înţelegem, 


27 Ibidem, p. 1512. 
28 Wilhelm Dancă, Teologia are nevoie de filosofie? Contribuţii la înţelegerea con- 
ceptului de teologie fundamentală, Ed. Sapientia, laşi, 2015, p. 12-13. 

aşadar, că aspectele sub care trebuie privită și înțeleasă religia sunt 
nenumărate: dogme, percepte, rituri, sugerând dificultăți și obiecţii, 
născând obscurități, prezentând antinomii aparente care se risipesc și se 
rezolvă. Nu este, prin urmare, elementul științei sacre pe care apologetica 
polemică nu trebuie să-l promoveze şi să-l susțină”. Din cele arătate, 
rezultă că „apologetica este partea teologiei care tratează științific justi- 
ficarea și apărarea credinţei creştine”, scopul acesteia fiind prin urmare 
„conducerea omului spre adevărata credință”. Pornind de la aceste 
convingeri, teologia catolică, astăzi departe de specificitatea scolastică 
medievală, evocă cu necesitate două direcţii de „aplicare a dialogului şi 
a comunicării”: prima, misionară, care include „deschiderea spre diver- 
sitatea culturală şi religioasă”, şi cea de a doua, pastorală, cu deschidere 
spre principiul egalităţii şi solidarităţii oamenilor, ca fiinţe create „după 


chipul lui Dumnezeu”? 


1.3. Studiul Apologeticii în preocuparea teologiei ortodoxe 


Folosindu-se de o argumentare istorică, pr. prof. Dumitru 
Popescu subliniază câteva etape importante în apariţia apologeticii ca 
dimensiune identitară în teologia creștină. Apariţia ei este așezată 
astfel în Evul Mediu, cu toate că „începuturile ei le descoperim în 
secolul al IV-lea, datorită cunoscuţilor Părinţi ai Bisericii: Grigorie 
de Nazianz, Augustin sau loan Damaschinul, care au elaborat astfel 
de lucrări. În acest context, el sesizează două aspecte importante: pe 
de o parte, tendința scolasticistă a apologeticii apusene, care avea 
menirea să „răspundă atacurilor provenite din partea filosofiei mate- 
rialiste, pe plan pur raţional, în termenii gândirii aristotelice” şi, pe 
de altă parte, menirea rațional-duhovnicească a apologeticii răsăritene, 
care considera filosofia antică „drept pedagog către Hristos”. Prin 
urmare, moştenirea fundamentală a Bisericii lui Hristos se regăseşte 
în nepreţuitul tezaur al Revelaţiei dumnezeiești, în lumina căreia 
apologeţii creştini înţeleg că „rolul Logosului (cf. In. 1, 1-3), Care Se 
oglindește în raționalitatea creaţiei, are caracter fundamental pentru 
Apologetica creştină”. 


% Ibidem, p. 15. 

30 Ibidem, p. 17. 

3! Pr. prof. acad. dr. Dumitru Popescu, Apologetica raţional-duhovnicească a Ortodoxiei, 
Ed. Cartea Ortodoxă, Alexandria, 2009, p. 6. 

Fără o dimensiune tainică a adevărului de credință, apologetica 
rămâne departe de înţelesul ei autentic. Trecerea argumentelor numai 
prin filtrul raţiunii, fără raportarea la Mântuitorul Hristos, este prin 
urmare deficitară, care duce la transformarea lumii „într-o realitate lipsi- 
tă de prezența lui Dumnezeu”. Acest mod de abordare este şi el unul 
deficitar, căci aşează apologetica creştină pe o pistă greșită. „Consecințele 
acestui demers antropocentric, spune pr. prof. Dumitru Popescu, sunt pe 
măsură. În spiritul filosofiei aristotelice, care porneşte de la fizic la 
metafizic, adică de la om la Dumnezeu, filosofia creştină face abstracție 
de Logosul dumnezeiesc «prin care toate au fost create»? şi consideră 
că lumea este creată exclusiv de către Tatăl, prin excluderea Fiului, ca 
Logos şi structură a cosmosului, în puterea Duhului Sfânt”.* Poziţia 
părintelui profesor despre scopul apologeticii creștine se centrează în 
primul rând pe Persoana şi lucrarea Mântuitorului Hristos, aducând 
deopotrivă în susținerea ei elementul de duhovnicesc. Prin urmare, putem 
vorbi aici despre o „Apologetică rațional-duhovnicească”. 

În cel mai recent manual pentru această disciplină, apărut în 
2013 la editura Basilica a Patriarhiei Române şi coordonat de Prof. 
conf. dr. Adrian Lemeni, s-a încercat definirea într-o formă actualizată 
a principalelor coordonate ale Apologeticii Ortodoxe." Partea inedită 
a lucrării se doreşte a fi raportarea duhovnicească cu privire la rolul 
şi locul Apologeticii între ramurile teologiei ortodoxe. Justificarea 
acestei abordări pornește în primul rând de la atitudinea iniţială a 
primilor misionari creștini în interacțiunea cu provocările lumii. 
„Revelant pentru demersul teologic al zilelor noastre este faptul că 
regăsim în toate aceste abordări o dublă perspectivă, care se dovedește 
esenţială în orice demers apologetic. Pe de o parte, este evidentă grija 
Apostolilor și apologeților de a păstra învățătura deplină despre Ade- 
vărul Revelaţiei, respingând explicit şi motivat tot ceea ce nu este în 
conformitate cu învățătura de credință mărturisită de Biserică. Pe de 
altă parte, este evident interesul pentru cultura, știința și filosofia vremii, 
receptate de fiecare dată pe temeiul faptului că Adevărul deplin al 
Bisericii le cuprinde și le luminează pe toate. De-a lungul istoriei 
patristice, aceste două perspective s-au păstrat și dezvoltat, devenind 


32 Cf In. 1, 1-3. 
33 Pr. prof. Dumitru Popescu, Apologetica rațional-duhovnicească, p. 7. 
3 Apologetica Ortodoxă, vol. I, 2013. 

tot mai viguroase”.35 În felul acesta, Apologetica creştină reuşeşte să 
împlinească o lucrare de împletire a două mari datorii, de care a fost 
dintru început responsabilă: păstrarea adevărurilor fundamentale de 
credință şi dialogul cu provocările lumii. În primă instanță, așa cum 
am văzut şi la ceilalți autori amintiţi mai sus, Apologetica îmbracă 
haina Teologiei fundamentale, accentul fiind pus pe datoria apărării 
adevărurilor de credinţă ca „fundamente ale vieţii în Hristos, adevă- 
rurile esenţiale venite prin Revelaţie și care, trăite prin viaţa creştină, 
permit îndumnezeirea omului”.*S Această latură a apologeticii este 
grefată pe structura apologiilor din primele veacuri creştine, care 
aveau în vedere în primul rând problemele de fond ale teologiei, am 
putea spune „esenţialul doctrinei creștine”. Fără să nesocotească 
dialogul şi interacţiunea cu celelalte ramuri culturale, filosofice sau 
sociale, „Apologetica Fundamentală” (sau „Dogmatica generală” — 
ca propedeutică sau dogmatica specială) încorporează perfect „echi- 
valența dintre teologia fundamentală şi apologetică, considerând că 
esenţialul, în perspectivă ortodoxă, este conținutul concret al acestei 
discipline, faptul că aceasta poate exprima ethosul şi sensibilitatea 
duhovnicească ale Tradiţiei şi vieţii ecleziale”.* 

În consecință, Apologetica Ortodoxă poate fi definită ca „justificare 
și apărare a credinţei”. Fa este specifică spaţiului eclezial, cuprinzând 
întru sine mărturisirea Adevărului pe care Hristos ni l-a încredințat 
prin Sfânta Sa Tradiţie şi totodată „combaterea concepțiilor greșite, 
care distorsionează învăţătura de credinţă a Bisericii, ca demers de 
teologie”. Înţelegem de aici misiunea mărturisitoare a Apologeticii şi 
totodată lucrarea ei universal valabilă pentru toate timpurile şi toate 
locurile. Pornind de aici putem distinge trei dimensiuni fundamentale 
ale apologeticii creştine: 

1. dimensiunea apologetic-mărturisitoare — întrucât nu putem 
concepe dimensiunea apologetică a teologiei fără latura ei mărturisi- 
toare, izvorâtă din experienţa şi vieţile sfinţilor, „care au contribuit la 
exprimarea credinței şi formularea dogmelor Bisericii”. Atitudinea 
lor a fost dintru început una hotărâtă, excluzând orice fel de com- 
promis, stând departe de orice formă de erezie. În conştiinţa lor s-a 


35 Ibidem, p. 29. 
36 Ibidem, p. 52. 
37 Ibidem, p. 53. 

înrădăcinat pentru totdeauna convingerea că „nimeni și nimic nu este 
mai presus în viaţa lor decât Hristos, nimeni şi nimic nu-i putea des- 
părți de dragostea lui Hristos, Dumnezeu-om”."% 

2. dimensiunea jertfelnică — decurge din prima formă de apologie. 
Şi pentru că Hristos este modelul desăvârşit al Jertfei izbăvitoare, 
întreaga experienţă a Bisericii se descoperă printr-o stare de jertfă. S-ar 
putea afirma chiar că „dogmele Bisericii au fost născute printr-o 
anumită jertfă, mărturisirea lor a implicat o jertfă, pe care sfinţii au 
adus-o pe altarul credinţei Bisericii”. 

Dat fiind caracterul ei misionar și pastoral, apologetica Bisericii 
creştine s-a alimentat dintotdeauna din izvorul teologiei, definind astfel 
„stiința, care, bazându-se pe descoperirea dumnezeiască, tratează despre 
Dumnezeu şi despre lucrurile, care stau în relație cu Dumnezeu” % 
Necesitatea și importanţa ei este permanent actuală, demontând pas cu 
pas feluritele elemente seculare, ateismul, autonomia, prin promovarea 
dialogului şi starea rațional-duhovnicească în firea noastră omenească. 
Din acest punct de vedere, „teologia fundamentală sau apologetica 
este o teologie a dialogului și teologia frontierei” “Ea demonstrează 
astfel că „adevărul omului este dincolo de orice condiţionare, iar 
demnitatea sa constă în capacitatea de a se elibera de propria natură, 
de determinismul lumii, nu prin abandonarea naturii, ci prin transfi- 


gurarea ei în Hristos Dumnezeu, prin Duhul Sfânt”.*? 


38 Ibidem, p. 89. 

39 Ibidem, p. 92. 

40 Aceasta este definiţia pe care o oferă eruditul episcop greco-catolic Vasile Suciu. 
+! Wilhelm Dancă, Teologia are nevoie de filosofie?, p. 17. 

* Vladimir Lossky, Introducere în teologia ortodoxă, traducere de Lidia şi Remus 
Rus, prefaţă de pr. prof. D. Gh. Popescu, Ed. Enciclopedică, Bucureşti, 1993, p. 9-10. 

II. NOȚIUNEA DE DOGMĂ ÎN TEOLOGIA BISERICII 
ORTODOXE 


Preocuparea părintelui profesor Dumitru Stăniloae pentru „no- 
țiunea de dogmă” şi, implicit, pentru „definirea” acesteia“ ridică 
imperativul unei necesare reevaluări teologice. În felul acesta, startul 
şi fundamentarea învățăturii de credință constituie, din perspectiva 
oferită de părintele profesor, elemente cheie într-o actualitate aflată 
în plin proces de reevaluare. Importanţa acestui parcurs constituie în 
fapt evaluarea şi transpunerea practică a unei teologii dogmatice ce 
străbate dincolo de axiomă și teorie, recomandându-se permanent în 
acord cu criteriile vieţii. „Ceea ce rămâne creștinismului de făcut azi” 
— spune părintele profesor — „este să pregătească în aceste probleme, 
în care s-au dezvoltat poziții contradictorii, definițiile care să expri- 
me în termeni preciși, pe linia celor șapte Sinoade ecumenice şi ți- 
nând seama de toată învățătura practicată de la început şi până azi în 
Biserică (şi aceasta s-a făcut cu deosebire în Biserica Ortodoxă), 


acelaşi echilibru perfect, dar viu nuanţat şi sensibil, cuprinzând toată 


gândirea Bisericii și deci bogate posibilităţi de înțelegere”. 


4 Tratarea de faţă este sprijinită în special pe două studii alcătuite de Pr. Prof. Dumitru 
Stăniloae. Primul dintre ele, „Noţiunea Dogmei”, publicat în Revista Studii Teologice (ST), 
nr. 9-10/1964, p. 534-571, însumează o veritabilă prezentare a celor mai importante elemente 
din formarea şi închegarea învăţăturii bisericeşti. În cel de al doilea studiu, închinat împlinirii 
a „1500 de ani de la Sinodul de la Sinodul IV Ecumenic de la Calcedon” (şi anume „De- 
finiția dogmatică de la Calcedon”, în Revista Ortodoxia, nr. 2-3/1951, p. 295-440), părintele 
profesor analizează pe larg „definiția dogmei”. Marele nostru teolog conturează în felul 
acesta un itinerariu atât de necesar teologiei româneşti, fie ea de ieri sau de azi. Analiza de 
faţă îşi propune în primul rând reiterarea parcursului dogmatic de la „noţiune” la „definiție”, 
în contextul principalelor nevoi pastorale şi elaborări patristice ale primelor veacuri. 

+ Pr. D. Stăniloae, Noţiunea Dogmei ..., p. 571. Considerate pe drept cuvânt „punctele planu- 
lui de mântuire şi de îndumnezeire a noastră” (cf. Idem, Teologia Dogmatică Ortodoxă, vol. 
1, ediţia a Il-a, Ed. IBMBOR, Bucureşti, 1996, p. 52), dogmele Bisericii constituie realități 
sine qua non în iconomia mântuirii noastre şi „tocmai de aceea prin renunţarea la ele nu se 
poate realiza unirea omului cu Dumnezeu. Fără dogme, fără aceste puncte de reper şi de 
stabilitate soteriologică, dinamica vieţii duhovniceşti cunoaşte o stagnare sau, din contră, un 
itinerar străin de persoana lui Hristos” — vezi: Pr. Lect. Univ. Dr. Nicolae Răzvan Stan, 
„Doctrina energiilor necreate: Dogmă a Bisericii sau Teologumenă formulată de Sf. Grigorie 
Palama”, în Credinţă şi mărturisire — istorie şi actualitate, coord. Veler Bel, Cristian Sonea, 
Griorie-Dinu Moş, Ed. Universitară Clujană, Cluj-Napoca, 2012, p. 52-53. 

II.1. Introducere 


Pavăza dreptei credinţe împotriva rătăcirilor de tot felul se alimentează 
din primele însemnări biblice și patristice. Însuși Domnul nostru Iisus Hristos 
a îndemnat pe Ucenicii Săi şi pe cei pe care îi învăţa să ia seama la înşelăciunile 
cele trecătoare ale lumii şi să nu se lase ademeniţi în mrejele păcătoşilor. El 
descrie astfel autenticul propovăduirii creştine, concretizat în mandatul dat 
primilor vestitori ai Cuvântului Dumnezeiesc: „lată Eu vă trimit pe voi ca pe 
nişte oi în mijlocul lupilor; fiți dar înţelepţi ca şerpii şi nevinovaţi ca porumbeii. 
Feriţi-vă de oameni, căci vă vor da pe mâna sinedrișştilor şi în sinagogile lor 
vă vor bate cu biciul. La dregători şi la regi veţi fi duşi pentru Mine, spre 
mărturie lor şi păgânilor. Iar când vă vor da pe voi în mâna lor, nu vă îngrijiţi 
cum sau ce veți vorbi, căci se va da vouă în ceasul acela ce să vorbiți. Fiindcă 
nu voi sunteți care vorbiţi, ci Duhul Tatălui vostru este care grăiește întru voi. 
Va da frate pe frate la moarte şi tată pe fiu şi se vor scula copiii împotriva părin- 
ţilor şi-i vor ucide. Și veţi fi urâţi de toţi pentru numele Meu; iar cel ce va răbda 
până în sfârşit, acela se va mântui”. În cuvintele Domnului regăsim dimensiu- 
nea protectivă a noţiunii de dogmă: „Adevărat, adevărat zic vouă: Cel ce nu 
intră pe uşă, în staulul oilor, ci sare pe aiurea, acela este fur şi tâlhar. Iar cel ce 
intră prin uşă este păstorul oilor. Acestuia portarul îi deschide și oile ascultă de 
glasul lui, şi oile sale le cheamă pe nume şi le mână afară. Şi când le scoate 
afară pe toate ale sale, merge înaintea lor, şi oile merg după el, căci cunosc 
glasul lui. Iar după un străin, ele nu vor merge, ci vor fugi de el, pentru că nu 
cunosc glasul lui” (loan 10, 1-5). Și mai concis, Mântuitorul arată că numai 
întru prin Sine şi întru sine se poate dobândi Împărăţia Cerurilor: „Adevărat, 
adevărat zic vouă: Eu sunt ușa oilor. Toţi câţi au venit mai înainte de Mine sunt 
furi şi tâlhari, dar oile nu i-au ascultat. Eu sunt uşa: de va intra cineva prin Mine, 
se va mântui; şi va intra și va ieși şi păşune va afla”. În altă parte, Domnul îi 
îndeamnă pe ucenici să se ferească de cei care sunt potrivnici învățăturilor celor 
sfinte, pe aceştia îi aseamănă cu fiarele sălbatice: „Feriţi-vă de proorocii minci- 
noși, care vin la voi în haine de oi, iar pe dinăuntru sunt lupi răpitori”. 

La rândul său, Sfântul Apostol Pavel consemnează dimensiunea şi 
totodată necesitatea pastorală a prevenirii învățăturilor greşite de către cel ce 
este rânduit de Dumnezeu a fi păstor peste „turma cea cuvântătoare”. „Drept 
aceea, luaţi aminte de voi înşivă şi de toată turma, întru care Duhul Sfânt v-a 
pus pe voi episcopi, ca să păstraţi Biserica lui Dumnezeu, pe care a câștigat-o 
cu însuşi sângele Său. Căci eu ştiu aceasta, că după plecarea mea vor intra, 


între voi, lupi îngrozitori, care nu vor cruța turma”.48 


45 Cf. Mt. 10, 16-22. 
46 In. 10, 7-9. 
+Mt.7, 15. 

48 F.A. 20, 28-29. 

II.2. Câteva lămuriri cu privire la noţiunea de „dogmă” 


Apărarea dreptei credinţe în faţa ereziilor a constituit o permanentă 
preocupare fundamentală în viaţa Bisericii. Pe fondul acestor „nece- 
sități indispensabile”, soborul Sfinților Părinţi din primele veacuri, 
precum și teologii de mai târziu, au pus umărul la consolidarea unor 
„turnuri de veghe”, stăruitoare şi lucrătoare în apărarea neîntinată a 
moştenirii celei „de Dumnezeu însufleţite”. Din această necesitate au 
luat naștere dogmele Bisericii," lucrări sfinte şi de Dumnezeu întări- 
te să statornicească dreptatea şi adevărul peste chipul cel pervertit al 
înşelăciunii. Mai mult, ele sunt „bazele singurei vieţi ce înaintează în 
mântuire” şi „temelii invariabile ale aceleiași trăiri a mântuirii în 
Hristos”. În consecință, „descriind şi analizând conţinutul credinței, 
învățătura dogmatică (de la oricare purtător bisericesc al harului ar 
proveni) vivifică imaginea trupului comunitar al Tradiţiei. În final, 
această lucrare acuză atât pe necredincios, cât şi orice fel de necre- 
dinţă. Sfântul loan Damaschinul clarifică în mod categoric conţinutul 
credinţei: comuniunea Tradiţiei, așa cum există aceasta în Biserica 
Universală, constituie credința. La polul opus, acela care se află în 
comuniune cu lucrurile diavolului, şi prin urmare aici este epuizată 


comuniunea Tradiţiei, este necredincios”.5! 


+9 Termenul se regăseşte în grecescul dogma — decizie, lege, decret, fiind în sens mai 
larg „disciplina teologică ce tratează didascalia — doctrina sau învăţătura de credinţă 
constantă a Bisericii, adică adevărurile divine eterne, revelate «în repetate rânduri şi 
în multe feluri» (Evr. 1,1), prin profeţi şi prin Iisus Hristos, transcrise sub inspiraţia 
Duhului Sfânt în scrierile canonice ale Vechiului şi Noului Testament, păstrate şi 
transmise de tradiţia apostolilor, interpretate şi expuse critic de Părinţii şi teologii 
Bisericii, formulate de-a lungul secolelor în mod conciliar, prin consens universal”. 
Pe de altă parte, părintele profesor Dumitru Stăniloae vorbeşte despre dimensiunea 
hristologică a dogmei, ea cuprinzând „realitatea personală şi vie a vieţuirii în Hristos. 
Hristos este Cel care cuprinde în Sine dogma şi, în acelaşi timp, se lasă descoperit 
prin intermediul dogmei” — vezi: Pr. Prof. Dr. loan Bria, Tratat de teologie dogmatică 
şi ecumenică, vol. |, Ed. Andreiana, Sibiu, 2009, p. 11; Nicolae Răzvan Stan, „The 
Relation between Doctrine and Spirituality in Father Dumitru Stăniloae's Thinking”, in 
Tradition and Dogma: What kind of Dogmatic Theology do we propose for nowadays?, 
Orthodox Dogmatic Theology Symposiom, the second International Edition, Arad, 
11-13 of June 2009, coord. Ioan Tulcan, Cristinel Ioja, Michel Stavrou, Peter Boutenef, 
Center for Theological-Hyistorical and Pastoral-Missinary Prognosis Studies from 
the Theology Faculty of Arad, Arad, 2009, p. 299. 

5 Pr. D. Stăniloae, Noţiunea Dogmei ..., p. 540-541. 

5! Pr. Prof. Dr. loan Bria, Tratat de teologie dogmatică şi ecumenică, p. 11. 


27 


Înţelegem de aici că transpunerea dogmatică a învățăturii de 
credinţă a constituit, nu doar o revigorare şi întărire a creştinismului, 
ci şi prima armă folosită în lupta cu ereziile. Cu toate că în primele 
veacuri creştine lucrarea apologetică a Bisericii era una fundamentată 
pe „conţinutul credinţei, așa cum era acesta: viu, combativ şi întrupat 
în toate formele vieții eclesiale”, s-a simțit din plin nevoia unei fun- 
damentări teoretice. În felul acesta, „finisarea teoretică a fost o lucrare 
ce urmărea, într-un mod concis, uzul complet şi unitar al învăţăturii 
dogmatice. Aceasta ajuta la înălțarea și elucidarea modului de viaţă al 
credincioşilor, încât pur şi simplu să aibă limpezită concepția mediului 
spiritual în interiorul căruia trăiau și respirau”.*? Mai mult, putem spune 
că, prin dogmele şi mărturisirile ei, Biserica „se deschide revelației, 
fiind plină de Duhul lui Dumnezeu care nu încetează s-o inspire. În 
acest sens dogma este şi va fi în continuare oros, adică limită, hotar, 
o stavilă în cale neadevărului.5* Ca atare, atâta timp cât se respectă 
întregul, în interiorul dogmei se poate gândi liber, se poate trăi şi 
exprima sinodal cunoaşterea mereu profundă a învățăturilor de credință, 
dar fără să se aibă vreodată pretenţia unei absolutizări sau a unei 
deplinătăţi. În acest context, Sfântul Ignatie al Antiohiei, în una din 
Epistolele sale, sfătuia pe credincioşii săi: «Cercetaţi pentru a fi siguri că 
aveţi dogma Domnului și a Apostolilor». lar Origen, vorbind despre 
«dogmele mântuitoare creştine», explica și el că «secundum dogmam 
nostrum, id est secundum Ecclesiae fidem». În acelaşi sens glăsuieşte 
şi Sfântul Chiril al Ierusalimului, care adăuga: «Evlavia ortodoxă 
constă în aceste două lucruri: în dogmele bisericii și-n practicarea 
virtuților. Dumnezeu nu separă dogmele de faptele bune, și nici nu 
admite cuvintele care nu se justifică prin dogme. Căci ce câștig este 
să ştii toate dogmele cu privire la Dumnezeu şi cu toate acestea să fii 
un infam închinător la idoli? Și pe de altă parte, ce câștig este să fii 


un extraordinar abstinent dacă eşti un hulitor ticălos?y”.5% 


52 Vezi: Nikos Matsoukas, Teologie Dogmatică şi Simbolică, vol. IL, traducere de 
Nicuşor Deciu, Ed. Bizantină, Bucureşti, 2006, p. 15-16. 

53 Noţiunea aceasta de hotar are în primul rând o dimensiune protectivă, regăsindu-se foarte 
frumos articulată în cuvintele Mântuitorului Hristos: „Adevărat, adevărat zic vouă: Cel ce 
nu intră pe uşă, în staulul oilor, ci sare pe aiurea, acela este fur şi tâlhar... ” (cf Ioan 10, 1-5). 
IPS Prof. Univ. Dr. Irineu Popa, „Dogmele şi Mărturisirile de credinţă ale Biseri- 
cii - sensul apofatic şi raționalitatea lor mai presus de rațiune”, în Revista Mitropolia 
Olteniei, nr. 9-12/2012, p. 10. 

II.3. „Noţiunea Dogmei” la părintele prof. Dumitru Stăniloae 


Preocuparea părintelui profesor Dumitru Stăniloae pentru acest 
subiect s-a materializat în mai multe studii și articole, dar, mai ales, în 
monumentala trilogie a „Teologiei Dogmatice Ortodoxe”. În acest 
„testament”, marele nostru profesor a aşezat întregul său crez teologic. 
Astfel, prin întreaga sa elaborare dogmatică, părintele Dumitru Stăniloae 
articulează pe de o parte adevărata învăţătură a Bisericii şi, pe de altă 
parte, reuşeşte transpunerea acesteia, în cel mai autentic mod cu putință, 
în ethosul tradiţiei noastre ortodoxe.* EI leagă învăţătura Bisericii de 
concretul vieţii noastre, considerând că „faptele noastre morale sunt şi 
faptele lui Dumnezeu și faptele mântuitoare ale lui Hristos ajung la capăt 
sau se fructifică în faptele morale ale omului. Dogmatica cuprinde în 
sine Morala nedesfăşurată, iar Morala, Dogmatica în desfășurarea ei pe 
calea spre împlinire”. Sub această legătură, părintele profesor explică 
logica primelor formulări doctrinare, afirmând că „numai când Părinţii 
aveau de apărat un punct al dreptei învățături despre Dumnezeu sau 
despre Hristos dezvoltau mai mult latura dogmatică a ei. Dar nici 
atunci nu lipsea din această prezentare legătura acelui punct al învăţăturii 
dogmatice cu mântuirea omului, cu urmările ei pentru vieţuirea ce se 
cere omului, cu lauda şi cu mulțumirea aduse lui Dumnezeu pentru 
modul cum reflectă existența şi lucrarea lui Dumnezeu în creșterea 
duhovnicească a omului şi în puterea dată acestuia de a conlucra cu 
Dumnezeu la mântuirea sa”. 

Ideile părintelui profesor Dumitru Stăniloae despre valoarea 
vie a dogmei s-au valorificat cu timpul în ample analize teologice. 
Generate de necesitatea lămuririi unor teorii, mai vechi sau mai noi, 


55 Relaţia organică dintre doctrină şi spiritualitate este de asemenea foarte bine închegată 
în gândirea părintelui profesor Dumitru Stăniloae. Marele său merit este acela de prezenta 
învăţătura de credinţă în autenticul învăţăturii ei apofatice. Numai sub această formă, 
transpusă şi evaluată în dimensiunea mistică a spiritualității filocalice, învăţătura de 
credință depăşea cu mult sterila formulare psihologică, devenind „expresie autentică a 
dragostei dumnezeieşti” — vezi: Nicolae Răzvan Stan, The Relation between Doctrine 
and Spirituality in Father Dumitru Stăniloae's Thinking, p. 298. 

56 Pr. Prof. Dumitru Stăniloae, în Filocalia sau culegere din scrierile Sfinţilor Pă- 
rinți care arată cum se poate omul curăţi, lumina şi desăvârși, vol. XI, „Sfinţii 
Varsanufie şi loan. Scrisori duhovniceşti”, traducere introducere şi note pr. prof. 
Dumitru Stăniloae, Ed. Harisma, Bucureşti, p. 8-9. 

57 Ibidem. 

care vizau în principal noţiunea de dogmă, explicaţiile sale au avut 
întotdeauna menirea să aducă echilibrul între extreme. Astfel, într-un 
laborios studiu, publicat în nr. 9-10/1964, al Revistei „Studii Teologice”, 
pr. prof. Dumitru Stăniloae reușește să sintetizeze principalele coordona- 
te cu privire la „Noțiunea Dogmei”. Astfel, pe parcursul a 38 de pagini 
(p. 533-571), sfinția sa analizează parcursul şi înțelegerea „dogmei” în 
tradiția Bisericii. Startul este oferit printr-o prezentare analitică asupra 
părerilor generate de teologii ortodocşi mai noi. Prima invocare este a 
profesorului de teologie bulgar Ştefan Țancov, care spunea că „dogma 
este învățătura adevărată, stabilită de un Sinod ecumenic și acceptată 
de întreaga Biserică și că numai un punct de învăţătură stabilit în mo- 
dul acesta are caracterul obligator al unei dogme” (p. 533). Pornind de 
la această afirmaţie, pr. prof. Dumitru Stăniloae aduce în discuţie şi alte 
păreri, formulate în special de teologii greci, care extind noţiunea de 
„dogmă” la întreaga învățătură a Bisericii Dreptmăritoare. Între aceş- 
tia este amintit Panagiotis Brațiotis, profesor de teologie în Atena, 
care, „într-un studiu recent”, desființează teoria lui Ţancov. Invocând 
autoritatea lui D. Balanos, profesorul grec socoteşte că: „l. Nicăieri 
în scrisul Sfinților Părinţi prin termenul de «dogmă» nu se înţelege 
învăţătura de credință fixată de Sinoade, ci toată credința cuprinsă în 
conştiinţa Bisericii, indiferent de ce s-a formulat sau nu în Sinoade. 
b. Părerea că dogmele sunt numai învățături formulate de Sinoadele 
ecumenice, duce la concluzia că creștinismul primelor trei veacuri n-a 
avut dogme. c. Sinoadele au formulat numai învățăturile contestate de 
eretici. Dacă numai învăţăturile formulate de Sinoade ar fi dogme, ar 
urma că numai învăţăturile contestate de eretici pot deveni dogme”. 

În continuare, părintele profesor face apel la poziţia teologului 
grec Hristu Andrutsos. Spre deosebire de conaționalul său, Panagiotis 
Brațiotis, viziunea lui Andrutsos asupra noțiunii de „dogmă” este mult 
mai complexă. Tradus de părintele Stăniloae la Sibiu, în perioada 
slujirii profesorale de aici (în 1930),% cu lucrarea „Dogmatica Bisericii 
Ortodoxe Răsăritene”, apoi cu Simbolica, de prof. lustin Moisescu, 
la Craiova (în 1955), dogmatistul grec s-a bucurat de o deosebită 


58 H évvoia 70 56yporog év i) optoðóčow Seoioyia, în rev. Oeolojia, Atena. 

5 Pr. Prof. Dumitru Stăniloae, Noţiunea Dogmei ..., p. 534. 

60 Vezi: Hristos Andrutsos, Dogmatica Bisericii ortodoxe răsăritene, Ed. Tipografiei 
Eparhiale, Sibiu, 1930, XVI + 48p. 

apreciere în teologia românească.” În studiul său, pr. D. Stăniloae 
reușește să surprindă foarte bine viziunea sistematică a acestuia cu 
privire la subiectul amintit. În felul acesta, pornind de la ideea că 
dogmele sunt „învăţăturile teoretice de credinţă, care, fiind cuprinse 
în Sfânta Scriptură şi Sfânta Trediţie, au fost definite și dezvoltate de 
Biserică şi formulate în parte de Sfintele Sinoade”, Andrutsos arată 
că „formularea credinţei credinţei în dogme se face de către Biserică 
în chip îndoit: 1. propovăduind adevărurile mântuitoare prin apostoli 
şi ierarhi, sau 2. fixând oficial prin ierarhii adunați în sinoadele ecumeni- 
ce învăţătura ortodoxă, când aceasta este denaturată sau stâlcită de vreo 
erezie ce produce confuzie și tulburare în conștiințele creştinilor. Ca 
exemplu de formulare oficială este dogma unităţii ființiale a Fiului cu 
Tatăl, stabilită la Niceea, cuprinsă nedezvoltat în Sfânta Scriptură şi pro- 
povăduită totdeauna în Sfânta Tradiţie; dogma formulată la Calcedon, 
despre cele două firi unite într-un ipostas unic, în Hristos, de asemenea 
cuprinsă în Sfânta Scriptură și Sfânta Traditie. Toate celelalte dogme, 
care nu s-au bucurat de formulare oficială, s-au formulat şi definit de 
mult de către Biserica învăţătoare. Dogmele fixate oficial sunt cuprinse în 
definițiile şi simboalele Sinoadelor ecumenice și locale, a căror învățătură 
s-a recunoscut de vreun Sinod ecumenic; iar celelalte, învăţate totdeauna 
în Biserică se pot afla în monumentele scrise, care exprimă conştiinţa 
Bisericii, şi mai ales la Sfinții Părinţi, a căror opinie unanimă este mărtu- 
ria autentică a învățăturii dogmatice propovăduite de Biserică” ? 

Un alt teolog grec, menţionat de pr. Stăniloae este Ioannis Karmiris, 
acesta scoțând în relief „rolul conștiinței Bisericii în păzirea și exprimarea 
credinţei” (p. 536). Pe de altă parte, H. Alivizatos împărtăşește viziunea 


61 Andrutsos a ieşit în evidenţă prin deosebita sa capacitate de sinteză. A fost legat sufletește 
de ţara noastră, „în care şi-a petrecut o parte din tinereţea sa”, lăsând aici ca ucenic pe Iustin 
Moisescu, viitorul patriarh al Bisericii Ortodoxe Române — vezi: Firmilian, Mitropolitul 
Olteniei, Cuvânt înainte la Hr. Andruţos, Simbolica, traducere din limba greacă de Iustin 
Moisescu, Ed. Centrului Mitropolitan al Olteniei, Craiova, 1955, p. 6. 

6&2 Hristos Andrutsos, Dogmatica Bisericii ortodoxe răsăritene, p. 10-11, apud. Pr. 
D. Stăniloae, Noţiunea Dogmei ..., p. 535-536. 

S5 Astfel, el vorbeşte despre „caracterul biblic” al dogmei, ca fiind „cuprins virtual 
sau după substanţă în Biblie şi în Tradiţie, care a fost recunoscut de la început de 
conştiinţa Bisericii ca atare, indiferent de faptul că a fost sau nu definită de Sinoade- 
le Ecumenice”. În felul acesta, „definirea dogmelor de Sinoadele ecumenice nu 
constituie un caracter esenţial şi neapărat, ci ceva exterior şi provocat de cele mai 
multe ori de cauze istorice şi întâmplătoare” — Vezi: I. Karmiris, Enciclopedia, tom. 
II, Atena 1937, p. 1346, apud IPS Prof. Univ. Dr. Irineu Popa, art. cit., p. 16. 

lui Ţancov, care afirmă că „pentru iubirea de libertate a Bisericii Ortodoxe, 
dincolo de dogmele centrale ale creștinismului (Sfânta Treime, două 
firi ale lui Hristos, închinarea la icoane etc.), celelalte au rămas la noi 
nedefinite dogmatic, în opoziţie cu Biserica Romano-Catolică, care 
prin Sinodul ei de la Tridentin a definit aproape totul” (p. 537). 

Din complexul acestei minuțioase expuneri comparative nu 
lipsesc nici teologii ruși. Între aceştia, părintele profesor Stăniloae îi 
aminteşte pe: episcopul Silvestru de Canev,* Macarie,% Pr. P. Victo- 
rov“ sau pe Prot. V. Borovoi, care conchide afirmând că: „Biserica 
Ortodoxă a crezut, a mărturisit şi a învăţat întotdeauna: a. toate dog- 
mele creştine sunt date în Revelația dumnezeiască; b. păzitoarea și 
explicatoarea infailibilă a Revelaţiei dumnezeiești este Biserica; c. 
dogma este un adevăr al învățăturii luat din Sfânta Scriptură și Sfânta 
Tradiție și păzit în mod neschimbat și predat succesiv în conștiința 
veşnic vie a Bisericii ecumenice; d. Sf. 'Tradiţie a Bisericii ecumenice 
este călăuzită de înțelegerea adecvată a dogmelor de credinţă cuprin- 
se în Revelaţie. Pentru a feri pe credincioşi de răzvrătiri în chestiuni 
de credinţă şi a le arăta ce trebuie să creadă pe baza Revelaţiei, Bise- 
rica le-a propus de la început modele de credință şi de mărturisire, 
care au servit ca expresii ale glasului Bisericii ecumenice pentru 
fiecare credincios. Aceste modele (norme, reguli) de credinţă şi măr- 


turisire sunt Simboalele Bisericii”.5 


%4 Este cel care promovează ideea că „dogmele au existat în Biserică şi înainte de 
Sinoadele ecumenice”. Mai mult, el afirmă că dogmele, „ca adevăruri de bază ale 
Revelaţiei şi ale vieţii Bisericii sunt şi bazele cele mai lăuntrice şi cele mai ascunse 
ale vieţii religioase” — vezi: Teologia Dogmatică Ortodoxă, trad. rom. de Silvestru, 
episcop al Huşilor, partea I din vol. I, Bucureşti, 1895, p. 19-22, apud Pr. D. Stăni- 


loae, Noțiunea Dogmei ..., p. 538, nota 26; vezi şi P. Victorov, „O pravoslavnom 
ponimanii dogmata”, în Revista Patriarhiei din Moscova, nr. 8/1956, p. 48, apud 
Ibidem, p. 540. 


65 El vede dogmele ca totdeauna invariabile, întrucât „sunt învăţate şi astăzi de Biserica 
Ortodoxă sub aceeaşi formă în care le-a primit de la însuşi Domnul Iisus Hristos şi vor fi 
învăţate la fel până la sfârşitul veacurilor... dar pentru credincioşii luaţi aparte modul de a 
înţelege dogmele a variat de mai multe ori în decursul veacurilor” (p. 538). 

6% Victorov percepe invariabilitatea adevărului dogmatic ca fiind întemeiată, „nu 
numai pe criteriile oarecum externe ale originii divine a lui şi pe infailibilitatea 
Bisericii care-l păzeşte cu fidelitate, ci pe însuşirile intrinsece şi mai adânci ale 
acestui conţinut” (p. 539). 

61 Vezi: Prot. V. Borovoi, „Simbol veri i sobori”, în Revista Patriarhiei din Mosco- 
va, nr. 9/1956, apud Ibidem, p. 542. 

Poziţia părintelui profesor Dumitru Stăniloae, în legătură cu 
valoarea și rolul „dogmei” în viaţa Bisericii Ortodoxe, rămâne foarte 
clar exprimată în primul volum de „Teologie Dogmatică Ortodoxă”. 
El oferă aici cea mai potrivită şi cuprinzătoare definiție a „dogmei”, 
arătând „dogmele creștine sunt, după forma lor, punctele planului de 
mântuire şi de îndumnezeire a noastră, cuprinse şi realizate în Reve- 
laţia dumnezeiască supranaturală, care a culminat în Hristos, şi păs- 
trate, propovăduite, aplicate și explicate sau definite de Biserică. Ca 
atare, ele reprezintă adevăruri de credinţă necesare pentru mântuire. 
Pentru creştinism există un singur adevăr atotcuprinzător care ne 
mântuieşte: lisus Hristos-Dumnezeu-Omul. Adevărul atotcuprinzător 
este propriu-zis Sfânta Treime, comuniunea Persoanelor supreme; 
dar ea lucrează mântuirea prin Fiul lui Dumnezeu, Ipostasul divin 
care unește în Sine Dumnezeirea și umanitatea, dorind să adune în 
Sine toate. În Logosul divin își au originea şi baza, existenţa şi sensu- 
rile, toate şi prin Întruparea Lui adună toate creaturile în Sine. Dog- 
mele explicitează deci pe Hristos şi lucrarea Lui de recapitulare a 


tuturor în El. Iisus Însuși a spus: «Eu sunt adevărul» (In. 14, 6)7.5 


II.4. Realitatea ante-sinodală a dogmei 


Una dintre ideile subliniate și confirmate de pr. prof. Dumitru 
Stăniloae în urma amintitei expuneri a fost aceea că „Biserica a avut 
dogme și înaintea Sinoadelor ecumenice” (p. 542). În acest sens, se 
face apel la însemnările lui Origen şi la autoritatea Sfântului Chiril al 


Ierusalimului, cu precizarea că „existența dogmelor înaintea Sinoadelor 


ecumenice este confirmată şi de alţi scriitori şi Părinţi bisericeşti”. 


Primul autor patristic invocat de pr. prof. Dumitru Stăniloae spre 
demonstrarea „existenţei dogmelor înainte de Sinoadele ecumenice” 


68 Pr. Prof. Dumitru Stăniloae, Teologia Dogmatică Ortodoxă (TDO), vol. I, ed. a 
III-a, Ed. IBMBOR, Bucureşti, 2003, p. 72. 

6 În acest sens, pr. prof. Stăniloae arată că: „Sfântul Ignatie Teoforul care vorbeşte de 
«dogmele Domnului», sau de «dogmele apostolice». De «dogmele apostolice» vorbeşte şi 
Lactanţiu. Eusebiu de Cezareea spune în Istoria Bisericească, scrisă înainte de Sinodul I 
ecumenic, de Porfirie că a încercat să calomnieze Scriptura, «dar n-a putut aduce nicio 
acuzaţie urâtă dogmelor», iar în alt loc că deoarece în Asia Mică se serbau Paştile pe 14 
Nisan, indiferent în ce zi cădea, s-au ţinut sinoade şi adunări de episcopi «şi toţi într-un gând 
au definit dogma bisericească, în sensul că să nu se serbeze taina Învierii din morţi a Dom- 
nului în altă zi decât în cea de duminică” — vezi: Idem, Noțiunea Dogmei ..., p. 542, nota 48. 

este Origen.” El „face o deosebire netă între dogme și reflexiunile 
pozitive ce le face el pe marginea lor. Pe cele dintâi le prezintă ca 
nişte învățături stabile şi sigure, prin cele din urmă n-are pretenţia să 
definească ceva ca sigur, ci să ajungă la o idee mai sigură decât altele 
prin controversă şi discuţie; de aceea, în cele din urmă procedează cu 
mai multă grijă şi temei, ca să nu greşească prea mult”. În acest con- 
text, părintele Stăniloae sesizează poziția exegetului alexandrin faţă 
de caracterul „necontrovesabil al dogmei”, care „nu se obţine dintr-o 
desfăşurare logică de judecăţi, ci se acceptă prin credință ca adevăr 
stabilit, pentru că este obiectul mărturisirii de credință a Bisericii” (p. 
543). Poziţia lui Origen are prin urmare o motivaţie apologetică,”! 
constituind o luare de poziţie în faţa numeroaselor tendinţe eretice de 


70 Pe când avea numai 18 ani, Origen a primit din partea episcopului Demetriu autoritatea 
de a conducere Şcoala din Alexandria. Din această postură trebuia să se achite de trei 
mari obligaţii: comportarea în timpul persecuției, împletirea învăţăturii de la catedră şi de 
la amvon cu viaţa personală şi variatele exigenţe ale auditorilor de la cursurile sale. Din- 
colo de contestaţiile apărute ulterior, aportul marelui alexandrin pentru teologia patristică 
a fost şi rămâne inestimabil. Este primul care a expus într-un sistem închegat învăţătura 
Bisericii noastre. Prin patosul vieţii sale, de-a dreptul ascetice, a pus bazele literaturii 
duhovniceşti din care s-au împărtăşit Sfântul Vasile cel Mare şi Sfântul Grigorie Teologul, 
atunci când au selectat din opera sa cele mai frumoase pasaje, dând naştere „Filocaliei”. 
Considerat pe bună dreptate „cel mai prolific scriitor al antichității”, Origen a marcat 
decisiv teologia biblică, sistematică şi moral-duhovnicească a Bisericii primelor secole. 
Despre opera sa, marele patrolog grec, Stylianos Papadopoulos spunea: „Numărul lucră- 
rilor sale a fost atât de mare încât a devenit repede un mit. Sfântul Epifanie de Salamina 
vorbeşte de 6000. Fericitul Ieronim, care a văzut catalogul lucrărilor întocmit de Eusebiu 
de Cezareea, vorbeşte de 2000 de lucrări, dintre care aminteşte 800. Desigur sunt număra- 
te separat omiliile şi titlurile de capitol ale lucrărilor exegetice, însă şi dincolo de această 
situaţie se justifică întru totul supranumele de neobosit în producţia literară care i s-a dat 
lui Origen. Din păcate cea mai mare parte din lucrările sale s-au pierdut sau nu s-au 
păstrat în originalul grecesc. Cauză a acestei pierderi au constituit-o disputele origeniste, 
condamnarea sa, climatul său original şi progresul teologiei” — Vezi: Pr. Prof. Dr. loan G. 
Coman, Patrologie, vol. II, Ed. IBMBOR, Bucureşti, 1985, p. 300; Eusebiu De Cezareea, 
Istoria Bisericească, Ed. IBMBOR, Bucureşti, 1987, p. 227-228; Prof. Dr. Stylianos G. 
Papadopoulos, Patrologie, vol. I, introducere, secolele II şi III, traducere de lect. dr. 
Adrian Marinescu, Ed. Bizantină, Bucureşti, 2006, p. 390. 

71 În contrapondere cu învăţătura celor rătăciţi, Biserica a aşezat întotdeauna „dreptarul 
învățăturilor celor sănătoase”. Statornicite în primul rând ca necesitate apologetică, 
dogmele formulate oficial de autoritatea eclesială au avut ca suport atât moştenirea 
biblică, cât şi însemnările Sfinţilor Părinţi care, girate de autoritatea harului dumnezeiesc, 
păstrează până la sfârşitul veacurilor consistenţa dogmatică şi morală indispensabilă 
vieţii comunitar-eclesiale. 

interpretare a adevărurilor de credinţă. lată ce spune în acest sens: 
„deoarece sunt mulți care socotesc că ei ştiu să aleagă cele ce sunt ale lui 
Hristos, iar unii dintre ei gândesc deosebit decât cei dinaintea lor, să se 
păstreze cu tărie ordinea bisericească în ordinea succesiunii, transmisă 
de la Apostoli şi care rămâne până azi în Biserică. Numai aceea trebuie 
considerat ca adevăr, ceea ce nu se desparte în nicio privință de tradiția 
bisericească şi apostolică”.7? Prin urmare, din gândirea marelui exeget, 
părintele Dumitru Stăniloae sintetizează trei însuşiri esenţiale ale dog- 
mei: 1. Mărturisită de Biserică; 2. Necontroversabilă şi 3. Primită de la 
Sfinții Apostoli „prin succesiune neîntreruptă, şi prin ei de la Domnul 
Însuși, adică de a-şi avea originea în Revelaţie. 73 Aceasta îi dă un carac- 
ter de adevăr sigur, deosebit de «părerile înșelătoare» și prin aceasta 
caracter de învăţătură imuabilă”.7* 

A doua autoritate eclezială, invocată de părintele Dumitru Stăniloae 
în evaluarea poziției ante-sinodale a Bisericii cu privire la noţiunea 
de „dogmă”, este Sfântul Chiril al Ierusalimului. „EI foloseşte numirea 
de dogme pentru învăţăturile cuprinse în Simbolul credinţei Bisericii 
din lerusalim, care e deosebit și mai vechi decât Simbolul stabilit la 
Sinodul I ecumenic de la Niceea” (p. 544). În catehezele sale,'5 Sfântul 
Părinte porneşte de la ideea că cine doreşte să viețuiască autentic în 
Hristos trebuie să nu se lase înşelat de lucrătura vrăjmașului. În felul 
acesta, este arată necesitatea statorniciei celui botezat în dreapta credință. 
„Viciul imită virtutea, iar neghina se sileşte să fie socotită grâu; prin 
forma ei, se aseamănă cu grâul, dar este dovedită prin gust de cunoscători. 
Şi diavolul se preface în înger luminos;'€ nu însă ca să se întoarcă 


12 Origen, De principiis, lib. I, cap. VII, 1, apud Pr. D. Stăniloae, Noţiunea Dogmei ..., p. 543. 
75 Acest aspect este detaliat de părintele profesor în primul volum al tratatului său de 
Teologie Dogmatică Ortodoxă, unde aduce următoarea motivaţie: „Credinţa e întemeiată 
pe Revelaţie, dar Revelația nu are loc fără credință. Acestea sunt complementare. Nu 
credinţa produce revelaţia, dar ea se iveşte dintr-o presimţire a intenţiei Persoanei supre- 
me de a Se revela, lăsându-se să se articuleze deplin în momentul revelării Aceluia. E 
ceva analog cu faptul că nu credinţa mea produce revelarea unui semn al meu în ceea ce 
are el intim şi vivicator pentru mine; dar nu e în mine un fel de presimţire şi de aşteptare a 
capacităţii şi dispoziţiei lui de a se revela”. În consecință, „temeiul prim al acceptării 
dogmelor e comunicarea lor prin Revelația supranaturală, în care realitatea divină perso- 
nală presează iniţiativa ei asupra ființei umane” — Idem, TDO, vol. I, p. 75-76. 

74 Idem, Noţiunea Dogmei ..., p. 543 

75 Am folosit aici varianta tradusă a Pr. prof. Dumitru Fecioru: Sfântul Chiril al 
Ierusalimului, Cateheza IV, 1 în lucrarea Cateheze, Ed. IBMBOR, Bucureşti, 2003. 
76 TI Cor. 11, 14. 

acolo unde era (căci diavolul, pentru că are inima întunecată ca o nico- 
vală, nu voieşte să se pocăiască), ci ca să îmbrace cu întunericul orbirii 
şi cu o stare ciumată de necredinţă pe cei care duc o viaţă la fel cu 
îngerii. Mulţi lupi umblă de colo-colo în haine de oi,” au îmbrăcăminte 
de oi, dar nu și unghiile și dinţii. Sunt îmbrăcați într-o piele blândă, înșe- 
lând prin înfăţişarea lor pe cei simpli, dar varsă din dinții lor veninul cel 
ucigător al necredinței. Avem deci nevoie de har dumnezeiesc, de minte 
trează şi de ochi veghetori ca să nu mâncăm neghina ca grâu și să ne 
vătămăm din neştiință, nici să fim sfâşiați luând lupul drept oaie și nici 
să socotim înger binefăcător pe diavolul pierzător şi să fim înghițiți de el, 
căci, spune Scriptura, diavolul «umblă ca un leu căutând pe cine să 
înghită».'5 Pentru aceasta Biserica dă sfaturi, pentru aceasta sunt învăţă- 
turile de acum, pentru aceasta se fac citiri din Scriptură”.” Identificând 
aceste necesități primordiale în misiunea de păstrare a adevărului de 
credință, Sfântul Părinte articulează totodată legătura inseparabilă dintre 
„învăţăturile cele drepte şi faptele bune”.% „Nici învăţăturile nu-s bine 
primite de Dumnezeu fără fapte bune şi nici faptele bune săvârșite fără 
învățături drepte nu-s primite de Dumnezeu. Care este folosul de a cu- 
noaşte învățăturile despre Dumnezeu, dar a face, cu nerușinare, desfrâ- 
nare? Iarăşi, care-i folosul de a trăi în înfrânare într-un chip bun, dar a 
huli cu neevlavie? Cea mai mare bogăție este învăţarea dogmelor; dar 
este nevoie de un suflet treaz pentru că sunt mulți cei furaţi de filosofia 
şi înșelăciunea deşartă”.5! 

În cea de a IV-a Cateheză baptismală, Sfântul Chiril al Ierusalimului 
identifică şi analizează cele „zece dogme” fundamentale în viața 
credincioșilor botezaţi:*? 1. despre Dumnezeu, 2. despre Hristos, 3. 


"Mt. 7, 15. 

18 I Pt, 5,8. 

79 Cateheza IV, 1. 

80 Părintele Stăniloae observă foarte bine separația terminologică pe care o face 
Sfântul Părinte între dogme şi învățăturile ce rezultă din „faptele bune”. Pe cele dintâi, el le 
numeşte „învățături drepte” — Vezi: Pr. D. Stăniloae, Noțiunea Dogmei ..., p. 544. 

31 Cateheza IV, 2. 

82 Înainte de a începe explicarea fiecărui cuvânt din Simbol” — spune părintele profesor — 
„Sfântul Chiril arată care sunt pe scurt învăţăturile cuprinse în el, «învăţăturile absolut nece- 
sare». Întâi trebuie pusă «ca temelie în suflet, prin credinţă, dogma despre Dumnezeu», 
«dogma despre unitatea lui Dumnezeu». Apoi menţionează dogmele: despre îngropare, 
despre înviere, despre înălţare, despre judecata viitoare, despre Sfântul Duh. Ele trebuie 
întemeiate pe Sfânta Scriptură. «nu chiar pe mine, care-ţi vorbesc acestea, să nu mă crezi, 

despre nașterea lui Hristos din Fecioară, 4. despre Cruce, 5. despre 
Învierea lui Hristos, 6. despre Sfântul Duh, 7. despre suflet, 8. despre 
trup, 9. despre înviere şi 10. despre Sfintele Scripturi. Privit în an- 
samblu, prin acest Simbol, Sântul Chiril al Ierusalimului se găseşte 
parțial în similitudine cu Origen, întrucât „menţionează pe lângă 
«dogmele» înșirate, încă vreo câteva învățături singure, dar care sunt 
cuprinse în Simbol, foarte probabil pentru că nu se referă la Dumne- 
zeu. Acestea sunt învățăturile despre suflet și despre trup, adică învă- 
țătura antropologică” (p. 544-545). Deosebirea dintre cei doi intervi- 
ne însă în negarea și, implicit, afirmarea unei învățături precise a 
Bisericii cu privire la „originea sufletului”. Astfel, dacă Origen soco- 
teşte că „nu există o învățătură stabilită cu privire la originea sufletu- 
lui, Sfântul Chiril consideră învăţătură stabilită, teoria că sufletul 
vine în afară de corp şi că «înainte de a veni pe lume, nu avea păcate: 
acum însă păcătuim prin voinţă liberăy” (p. 545).5 


II.5. Transpunerea apologetică a dogmei la Sfinţii Grigorie 
de Nyssa și Chiril al Alexandriei 


Formularea dogmei ca „noţiune” şi, mai ales, ca necesitate vi- 
ne în urma numeroaselor dispute doctrinare din viața Bisericii. Ea se 


găsește intens exprimată la Sfinţii Părinţi. Sfântul Grigorie de Nyssa, 


unul dintre „dogmatiştii maturi și minuţioşi ai Bisericii”,55 aseamănă 


dacă nu vei primi din Dumnezeieştile Scripturi dovada celor ce-ţi vorbesc. Mântuirea noas- 
tră din credinţă nu constă în uşurinţa vorbirii, ci în dovezile dumnezeieştilor Scripturi” — 
Vezi: Pr. D. Stăniloae, Noţiunea Dogmei ..., p. 544. 

83 Prin această expunere, Sfântul Chiril „adresează principalul corpus al învăţăturii 
dogmatice către cei de curând luminaţi (botezați), pentru a-i întări în credinţă şi în 
înaintarea ulterioară. Din această lucrare a Sfântului Chiril, cititorul are astăzi infor- 
maţii nu doar dogmatice, ci şi istorice” — Vezi: Nikos Matsoukas, op. cit., p. 18. 

84 „Ca om, eşti format din două naturi, alcătuit din suflet şi trup. După cum s-a spus 
cu puţin mai înainte, acelaşi Dumnezeu este şi creatorul sufletului, şi al trupului. 
Cunoaşte că sufletul este liber, este opera cea mai frumoasă a lui Dumnezeu, după 
chipul Făcătorului. Este nemuritor din pricina lui Dumnezeu, care l-a făcut nemuritor. 
Este o fiinţă raţională, incoruptibilă, căci Dumnezeu i-a dăruit aceste însuşiri. Are 
putere să facă ceea ce voieşte. În adevăr, nu păcătuieşti potrivit zodiei în care te-ai 
născut, nici nu faci desfrânare potrivit soartei şi nici nu te silesc, după cum flecăresc 
unii, conjuncţiile stelelor să te dedai la destrăbălări. Pentru ce eviţi să-ţi mărturiseşti 
viciile şi dai vina pe stelele nevinovate?” — Vezi: Cateheza IV, 18. 

85 Nikos Matsoukas, op. cit., p. 18. 

învățăturile greşite cu bolile, iar combaterea acestora cu vindecarea 
care trebuie să se facă întotdeauna după felul şi intensitatea acestei 
apăsări. Sfântul Părinte imprimă operei sale un caracter catehetic, 
justificându-şi învățătura mai întâi din perspectivă apologetică. În 
„Marele cuvânt catehetic” trimiterile cu privire la otrava învățăturilor 
greşite sunt făcute încă de la început, înainte de tratarea principalelor 
teme teologice. În felul acesta, Sfântul Grigorie face trimitere la peri- 
colul rătăcirilor iudaice, la răutatea păgânismului, la amăgirile lui 
„Eunomiu, Manes, Marcion, Valentin, Vasilide sau a oricăruia din şirul 
celor ce petrec în credinţe rătăcite”. „Întrucât fiecare dintre aceştia au 
vederi deosebite, înseamnă că și noi va trebui să ducem lupta contra 
fiecăreia dintre aceste credinţe ale lor. Aceasta pentru că totdeauna 
felul bolii ne arată și pe cel al vindecării. Doar nu putem vindeca cu 
acelaşi fel de leacuri credinţa în mai mulți zei a păgânilor şi încăpă- 
țânarea iudeilor de a nu crede în Dumnezeu - Fiul Cel Unul-Născut, 
după cum nu putem folosi același fel de arme pentru a răsturna, în 
minţile pornite pe erezie, închipuirile amăgitoare pe care le rostesc ei 
despre dogmele creştine”. 

Un alt mare Părinte al Bisericii, Sfântul Chiril al Alexandriei, 
vorbeşte despre riscurile interpretării greşite a adevărurilor de credință, 
desprinse din Dumnezeieștile Scripturi.S Astfel, în Comentariul său 
la Evanghelia Sfântului loan Teologul, el aseamănă mintea interpre- 
tului cu o secure ce brăzdează înțelesul cel adânc al „lemnului du- 
hovnicesc”. Nimerind greșit, tăişul se toceşte în „înțelesuri absurde”, 
adâncindu-se departe de „frumuseţea adevărului”. „Dar ne tulbură 


86 Sfântul Grigorie al Nyssei, Marele cuvânt catehetic, Ed. IBMBOR, Bucureşti, 
2011, p. 11-12. 

87 Părintele Stăniloae a atras atenţia întotdeauna asupra încercării zadarnice de a fora 
adâncimile înţelesurilor dumnezeieşti, fără o raportare personală la acestea. Cunoaşterea 
Sfintelor Scripturi trebuie anticipată mai întâi de o viaţă aleasă, statornicită în Dumnezeu şi 
nu în afara Lui. Orice încercare de teologhisire fără vieţuirea autentică în Hristos, fără expe- 
rienţa rugăciunii, are ca rezultat depărtarea de El, generându-se astfel „imposibilitatea de a 
intra în comuniune cu El”. Pe de altă parte, „raportarea la Dumnezeu şi recunoaşterea Sa ca 
Realitate personală absoută rămâne singura posibilitate care ne poate ajuta să înţelegem că 
mai presus de toate, a-L cunoaşte pe Dumnezeu înseamnă să fii împreună cu EI” — vezi: 
Nicolae Răzvan Stan, „The Human Mind and the Knowledge of God according to Father 
Stăniloae”, in The Function and the Limits of Reason in Dogmatic Theology, Papers of the 
third International Symposium of the IAODT, Thessaloniki, 23-26 June 2011, ed. Ion 
Tulcan, Michael Stavou, Peter Bouteneff, Cristinel Ioja, Arad, 2012, p. 203-204. 

iarăşi ucenicul lui Hristos, zicând: «Nu vă faceți mulți învăţători».s 
Pe lângă acesta, și preaînțeleptul Eclesiast, arătând prin ghicitură marea 
greşeală de a învăţa aceasta, zice: «Cel ce crapă lemne, se va primejdui de 
ele de se tocește securea. Și de se va toci ascuţișul ei, trebuie îndoită pute- 
re».* Aseamănă cu securea ascuţimea minții, în stare să străbată la cele 
mai dinlăuntru, chiar de este împiedicată de grosimea şi tăria materiei. Iar 
lemne numește în mod figurat înțelesurile Scripturii de Dumnezeu insufla- 
te, care se arată prin cărțile în care sunt înfățișate ca un rai duhovnicesc şi, 
pe lângă aceasta, au în ele rodnicia Sfântului Duh. Deci cel ce încearcă să 
descopere lemnele spirituale, adică înțelesurile dumnezeiești și tainice ale 
Scripturii de Dumnezeu insuflate, prin lucrarea și cercetarea cea mai amă- 
nunțită şi prin ascuțimea minții, când îi va scăpa fierul, adică atunci când 
mintea nu va fi condusă, prin înțelegerea adevărată a celor scrise, la pă- 
trunderea lor dreaptă, părăsind calea dreaptă, va fi abătut pe calea altei 
înțelegeri decât cea cuvenită. Aceasta pătimind-o, va învârtoșa propriul 
suflet, adică inima sa împotriva lui. Şi puterile rele și opuse vor amăgi 
mintea celor astfel rătăciți prin argumente înşelătoare și strâmbe, nemaiîn- 
găduindu-i să privească spre frumuseţea adevărului, ci stricând-o în mod 
felurit şi convingând-o să se abată spre înţelesuri absurde. Căci «nimeni 
nu zice anatema lui lisus Hristos» decât în Beelzebut”.”! 

Cele două poziții patristice, exprimate în rezumat mai sus, consti- 
tuie un veritabil liant între statutul ante-sinodal al dogmei şi coagularea 
învățăturii de credință a Bisericii în cadrul celor şapte Sinoade ecumeni- 
ce. Aceasta constituie în fapt esența celui de al III-lea subcapitol din 
amintitul studiu,” semnat de părintele profesor Dumitru Stăniloae, mai 
precis „Aportul dogmatic al Sinoadelor ecumenice”. 


II.6. Hristologia antiohiană de la Efes (431) la Epistola de 
împăcare (433) 


În cele ce urmează, analiza va fi direcționată spre perioada dintre 
Efes și Calcedon (431-451), vizând în special parcursul hristologiei 


88 Tac. 3, 1. 

89 Eccl. 10, 9-10. 

% [ Cor. 12, 3. 

°l Sf. Chiril Al Alexandriei, Scrieri partea a IV-a, Comentariu la Evanghelia Sf. 
Ioan, în PSB 41, traducere, introducere şi note pr. prof. Dumitru Stăniloae, Ed. 
IMBBOR, Bucureşti, 2000, ediţie digitală — Apologeticum, 2005, p. 9. 

% Pr. D. Stăniloae, Noţiunea Dogmei ..., p. 533-571. 

siriene, până la Epistola de împăcare din 433. În acest sens, ne vom 
folosi de un alt studiu de referință al părintelui profesor Dumitru 
Stăniloae, şi anume „Definiţia dogmatică de la Calcedon”, publicat 
în nr. 2-3/1951 al Revistei „Ortodoxia”, la sorocul împlinirii a „1500 
de ani de la Sinodul IV Ecumenic din Calcedon” (p. 295-440). În fapt, 
această alcătuire a jucat un rol esenţial în cercetarea întreprinsă de marele 
nostru dogmatist pentru „Noțiunea Dogmei”, în special pentru perioada 
amintită. Acest lucru este amintit de părintele profesor în studiul său, atunci 
când analizează formularea dogmei hristologice la cele două Sinoade 
ecumenice, III-IV. Face totuși mențiunea că „Sinodul III ecumenic de la 
Efes, format mai mult din aderenţi ai hristologiei alexandrine, a condamnat 
tendința nestoriană, care despărțea în două persoane pe lisus Hristos. 
Episcopatul antiohian a considerat această hotărâre unilaterală, întrucât 
n-a reliefat în același timp ceea ce e îndoit în Hristos. Cele două parti- 
de bisericeşti, din care cea alexandrină accentua mai mult unitatea în 
Hristos, iar cea antiohiană mai mult dualitatea, s-au împăcat încă de la 
433, într-o formulă mijlocie, care îmbina expresiile ambelor părți, 
vorbind şi de unitate şi de dualitate”. 

Întreaga polemică este aşezată de părintele Stăniloae la înce- 
putul studiului despre „Definiţia Dogmatică de la Calcedon”, reuşind 
să contureze astfel o prefaţare a parcursului hristologic dintre cele 
două Sinoade ecumenice (III şi IV). Abordarea părintelui profesor 
este susținută de o minuțioasă analiză istorico-dogmatică, firul eve- 
nimentelor derulându-se cronologic, marcat de cele mai multe ori 
prin sesizări pertinente asupra interacțiunii ideologice. Explicaţiile 
sale pendulează astfel între disputele generale, dintre cele două Școli 


% Mai mult, pr. prof. D. Stăniloae arată că întrucât Epistola de împăcare „a fost 
considerată de mulţi alexandrini ca o înfrângere a punctului lor de vedere, deci ca o 
nouă oscilare spre ideea dualității în Hristos, s-a dezvoltat între ei tendinţa accentuă- 
rii unităţii până la negarea celor două firi în Hristos. Formula deplină de împăcare a 
dat-o sinodul IV din Calcedon, care menţinând condamnarea nestorianismului la 
Efes, a completat-o cu condamnarea monofizitismului şi a combinat expresiile ale- 
xandrine cu cele antiohiene, într-o unitate de echilibru, cum a făcut şi Sinodul II 
ecumenic în chestiunea Sfintei Treimi. Această formulă redă pe de o parte fidel 
învăţătura revelată, păstrată în conştiinţa Bisericii, îmbrăţişând ambele ei laturi, de 
pe o poziţie mijlocie, pe de alta, prin termenii ei precişi, nu mai lăsă putinţa nici 
uneia din cele două răstălmăciri, contrare învăţăturii despre persoana lui Hristos, 
exagerarea exclusivă a ceea ce e una sau a ceea ce e îndoit în Hristos” — Vezi: Ibi- 
dem, p, 555-556 şi nota 91. 

orientale, Alexandria şi implicit Antiohia, şi cele de nivel personal, 
identificate în raportul dintre Sfântul Chiril şi Nestorie. Întotdeauna 
însă viziunea dogmatică primează. În această frumoasă confluență, 
părintele profesor Dumitru Stăniloae urmăreşte evoluţia legăturii 
dintre cele două firi ale Logosului Înomenit, dumnezeiască și ome- 
nească, unite ipostatic în Persoana Sa desăvârşită. De fiecare dată, 
viziunea sa ortodoxă se dovedește a fi tranşantă şi extrem de precisă, 
conferind claritate întregii abordări. „Unirea dumnezeirii și omenității în 
Iisus Hristos” — notează părintele profesor — „în așa fel încât niciuna 
din ele să nu se schimbe, dar totuși lucrările omeneşti să fie ale aceluiaşi 
subiect al firii dumnezeiești, adică ale lui Dumnezeu Cuvântul, e un 
mister neînțeles. Antiohienii, în tendința lor de a înţelege taina, au des- 
trămat-o, reducându-o la o combinare de persoane. Apolinarie, din ace- 
eași tendință, a destrămat-o şi el, reţinând din fire numai un trup pasiv, 
în care locul minţii conducătoare şi gânditoare îl avea Cuvântul. Toate 
acţiunile spirituale manifestate prin trup erau astfel din Dumnezeu”. 
Peste întreaga polemică, părintele Stăniloae așează autoritatea 
Sfântului Chiril al Alexandriei, care „şi-a dat seama că hristologia 
lui, care uneşte deplin şi distinge deplin dumnezeirea de omenitate în 
Hristos, care împreună aceste afirmaţii, e o hristologie a tainei. Câtă 
vreme hristologia apolinaristă, care sacrifica dualitatea în favoarea 
unității, şi cea antiohiană, care sacrifica unitatea în favorul dualității, 
sunt hristologii ale unei simplificări unilaterale, nedialectice, incapa- 
bilă să cuprindă complexitatea acestei învățături fundamentale a creș- 
tinismului. De câte ori grăieşte despre «improprierea trupului» şi a 
actelor omenești de către Dumnezeu Cuvântul, Sfântul Chiril o de- 
clară «negrăită», «mai presus de minte». Făcând abstracție de câteva 
expresii nepotrivite, Sfântul Chiril a tălmăcit just învățătura creşti- 


nismului. Hristologia lui a rămas hristologia răsăritului până azi”.% 


II.7. Parcursul hristologiei antiohiene în „definirea dogmei” 


Trecând în latura antiohiană a polemicii, părintele profesor 
arată că una dintre învinuirile aduse de Nestorie hristologiei Sfântu- 
lui Chiril al Alexandriei, ca revers la anatematismele sale, a fost „că 
face dumnezeirea pătimitoare, prin faptul că atribuie Cuvântului 


%4 Idem, Definiția dogmatică ... , p. 302-303. 

actele omeneşti”. Alături de ereziarh, apare în primă instanţă vocea 
antiohienilor, care l-au acuzat de „apolinarism”. 

Întregul demers al reprezentanților Şcolii Antiohiene s-a sprijinit 
pe însemnările episcopului Andrei de Samosata. Acestea s-au făcut 
în numele tuturor susținătorilor lui Nestorie, din încredințarea lui 
loan de Antiohia, cuprinzând în sine o lucrare epistolară de combatere 
a celor „12 anatematisme”, investită cu autoritatea „Răsăritenilor”. 
Caracterizată de o atitudine vehement antichiriliană, scrisoarea a 
ajuns să acuze hristologia alexandrinului de arianism, apolinarism şi 
chiar eutihianism.% 

O a doua variantă a epistolei antiohienilor, de data aceasta mult 
mai vehementă, i-a aparținut episcopului Teodoret de Cir. Dată fiind 
simpatia pe care o avea față de persoana și opera ereziarhului Nestorie, 
cu care fusese coleg și prieten în Şcoala din Antiohia, el a încercat să 
găsească cu orice preț latura slabă a hristologiei chiriliene. Formularea 
sa, mult prea intransigentă, nu a fost acceptată de loan al Antiohiei, 
liderul taberei siriene, pentru a fi trimisă către Sfântul Chiril în numele 
episcopilor orientali. În locul ei a fost preferată varianta lui Andrei de 
Samosata, mult mai ponderată și potrivită în relaţia cu alexandrinul. 
Răspunsul Sfântului Părinte a fost unul la fel de moderat, urmărind 
să-i câştige pe contestatari de partea sa, pentru condamnarea definitivă a 
lui Nestorie, după cum consemnează pr. prof. Dumitru Stăniloae: 
„Chiril în general nu atacă, ci se apără. Atacă numai când este nece- 
sar apărării. Nu voia să-și facă noi duşmani, ci voia să-i câştige de se 
poate și pe antiohieni împotriva lui Nestorie la Efes. El se fereşte să 


% Ibidem, p. 317. 

% Teologul englez Anthony N.S. Lane face un rezumat al acuzelor aduse de antiohi- 
eni cu privire la hristologia Sfântului Chiril, cunoscută acestora prin intermediul 
celor 12 anatematisme. Din întreaga polemică, el consideră a fi definitorii trei capete 
de acuzaţie: „l. - Cuvântul nu este cu adevărat Dumnezeu, fie din cauză că este 
schimbător şi aflat în suferinţă, fie că este despărțit de Tatăl (aceasta e arianismul) 2. 
- umanitatea lui Hristos este incompletă, fie din cauză că e preschimbată în dumne- 
zeire, fie pentru că un element al firii umane lipseşte (acesta e apolinarismul). 3. - 
dumnezeirea şi umanitatea lui Hristos se confundă între ele (ideologie numită mai 
târziu eutihianism). Cu alte cuvinte, antiohienii îl acuză pe Chiril de trei din cele 
patru erezii condamnate la Calcedon, a patra fiind nestorianismul de care nu e acu- 
zat!” — Vezi: Anthony Lane, „Cele douăsprezece anatamatisme ale lui Chiril: un 
exercițiu de moderație teologică”, în lucrarea Erezie şi Logos. Contribuţii româno- 
britanice la o teologie a postmodernităţii, Ed. Anastasia, 199, p. 31. 

facă reproşuri hristologiei antiohiene în ceea ce are bun, anticipând sfârşitul 
împăciuitor de care va da dovadă cu ocazia împăcării de la 433 ... Lupta 
lui Chiril de a dezvinovăţi hristologia sa, rezumată în cele 12 anatematisme, 
de acuza de apolinarism, a fost cea mai grea şi cu cele mai însemnate 
urmări pentru Biserică. Dacă el ar fi pierdut această luptă, nu s-ar fi mai 
putut afirma de creştinătate că Fiul lui Dumnezeu a pătimit pentru noi şi 
ne-a mântuit. Atacurile antiohienilor n-au fost nici ele fără folos, căci l-au 
silit pe Chiril însuşi să şi le lămurească în mod stăruitor, deoarece unii 
credeau că ele cuprind ideea pătimirii lui Dumnezeu. lar prin aceasta ele 
s-au putut impune neîmpiedicat în toată Biserica. Lupta în jurul anatema- 
tismelor lui Chiril, «a mărului de ceartă», a fost evenimentul decisiv al 
disputelor hristologice”.” 

În decursul disputelor hristologice, numărul simpatizanților 
nestorieni a variat în funcție de aplicarea deciziilor sinodale. Dacă la 
început, printre prietenii ereziarhului se numărau 68 de episcopi, care 
au cerut insistent la Efes aşteptarea delegaţiei antiohiene pentru a 
participa la lucrările sinodale, numărul acestora a scăzut la 43 în 
prima sesiune, doar 15 dintre ei reuşind în cele din urmă să se mențină 
în demnitatea arhierească. Momentul decisiv l-a constituit „Epistola 
de împăcare” din 433, semnată de majoritatea episcopilor sirieni. 

Cei care au refuzat comuniunea, menținându-se pe vechie poziţii, 
nu au ezitat să proclame ortodoxia doctrinei nestoriene: „Dacă cineva 
ar putea să arate că Nestorie gândește sau a gândit în contradicție cu 
profeţii, apostolii sau evangheliștii noi îi anatematizăm învățătura şi 
chiar pe el, pe care noi am citit-o în multe din cărțile sale”.% Beneficiind 
din plin de sprijinul prietenilor săi, Nestorie nu a renunţat la luptă, 
încercând să-şi arate nevinovăția. În demersul său apologetic, el pleacă 
de la acuzele principalelor voci patristice, încercând să-și justifice 
poziţia şi principiile hristologice. lată mărturisirea sa: „Nu îi puteți 
învinui pe acești oameni pe care i-aţi ales să fie împotriva mea şi să 
mă acuze. Spune atunci Ambrozie, ce înseamnă să ocrotești pe cel 
asuprit? Nu lua seama la gurile calomniatorilor și nu condamna sângele 
nevinovat înainte de a mă înţelege. Eu am spus că materia s-a născut 


9 Pr. D. Stăniloae, Definiţia dogmatică ..., p. 329-330. 

% Scrisoarea lui Alexandru de Mabboug către Acaciu de Bereea, apud Re- 
vue de L'Orient Chretien, dirigée par R. Graffin et F. Nau, Deuxieme Serie, Tome 
VI, Vol. 16, 1911,p.2-3. 

din Fecioara Maria şi nu Dumnezeu Logosul, căci mărturisesc că este 
nefăcut şi necreat. Toţi s-au ridicat împotriva mea precum săbiile și nu au 
voit să asculte cuvintele mele și pentru aceasta te cheamă să depui mărtu- 
rie. Nu de moarte îmi este frică, mie care am fost dintotdeauna calomniat, 
ci de a fi condamnat ca necredincios ... Ce spui tu despre acestea, dumne- 
zeiescule Grigorie? Ce gânduri ai tu? Eu te întreb acestea nu pentru a-i 
ignora, ci pentru că în numele tău au voit să ascundă adevărul. Ştii tu ceva 
despre Acela care este de la Duhul Sfânt şi din Fecioara Maria, care a 
crescut şi s-a întărit, nu cu prosoponul, ci cu esenţa? ... Vorbeşte și tu, o 
Sfinte Atanasie, căci şi tu ai îndurat asemenea mie nenumărate calomnii 
din partea arienilor pentru apărarea tradiției Logosului Înomenit. Ce poți 
spune tu despre Cel ce S-a născut «de la Duhul Sfânt şi din Fecioara Ma- 
ria»? S-a născut El după natură şi nu după natura prosoponului din care 
rezultă unirea? Noi spunem că EI este Unul, Fiul care S-a născut din Sfânta 
Fecioară şi nu altul. Însă Cel care S-a născut este Hristos”. 

Pe de altă parte, Sfântul Chiril şi-a continuat ofensiva, încercând 
să-i convingă pe episcopii antiohieni de faptul că lupta pe care o ducea nu 
era împotriva unei persoane, ci numai pentru triumful adevărului, al orto- 
doxiei şi al păcii.!% Această justificare reiese în primul rând din rândurile 
corespondențelor purtate în această perioadă cu sinodalii efeseni cu care 
împărtăşea în mare aceleași convingeri hristologice, precum şi din conți- 
nutul tratatului său polemic „Împotriva blasfemiilor lui Nestorie”. lată ce-i 
scrie episcopului Acaciu de Mitilene, apărându-se într-un fel de învinuirile 
apolinariste imputate de episcopii antiohieni:!! „Chiar dacă predicăm că 
s-a săvârşit unirea celor două firi, mărturisim limpede pe Unul Hristos, pe 
Fiul cel Unul, pe Unul Domn. Căci Dumnezeu trup S-a făcut după 
Scripturi ... Într-adevăr Una este Persoana Cuvântului, dar știm că ea s-a 


întrupat și s-a făcut om”.1% 


% Cuvinte către Ambrozie, Grigorie şi Atanasie publicate parţial în Revue de L 'Orient 
Chretiene, tome VI, vol. 16, 1911, p. 9 -10. 

100 Leo Donald Davis, The First Seven Ecumenical Counciles (325-787). Their History 
and Theology, Ed. Michael Glazier, USA, 1987, p. 161. 

101 Analiza şi comentariul asupra acestor texte se găseşte publicat în studiul Prof. N. 
Chiţescu, „Formula o singură Fire Întrupată a Logosului lui Dumnezeu”, în Ortodo- 
xia, nr. 3/1965, p. 300-303. 

102 La aceste cuvinte, Prof. Chiţescu notează: „Sfântul Chiril arată că el n-a învățat 
nici ca Arie, nici ca Apolinarie, nici n-a propovăduit că Cuvântul lui Dumnezeu S-a 
schimbat în trup, ori că, dimpotrivă, trupul S-a transformat în fire dumnezeiască” — 
Vezi: PG 77, 192, 193, 194, apud Ibidem, p. 300-301. 

Deşi o mare parte din episcopii sirieni au rămas fideli ideilor 
nestoriene, între ei numărându-se şi Fericitul Teodoret al Cirului, refuzând 
categoric dialogul, latura moderată, în frunte cu loan al Antiohiei, şi-au 
arătat deschiderea spre dialog. Rezolvarea a venit în anul 433, când 
tabăra sirienilor moderați, în frunte cu loan al Antiohiei, a decis să 
accepte definitiva condamnare a lui Nestorie ca eretic şi implicit a 
învăţăturii sale greşite cu privire la cele două firi ale Mântuitorului 
Hristos şi la calitatea Sfintei Fecioare ca Născătoare de Dumnezeu 
(Osorokoc). În această mărturisire era inclusă şi recunoaşterea lui 
Maximian ca episcop de Constantinopol.!% Toate aceste aspecte au 
fost consemnate în „Epistola de împăcare”, pecetluită prin acordul 
ambelor părţi în folosul unităţii Sfintei Biserici şi ortodoxiei credinței 
creștine. lată conținutul acestei mărturisiri: „ÎL mărturisim, aşadar, pe 
Domnul nostru lisus Hristos, Fiul lui Dumnezeu, Cel Unul Născut, 
Dumnezeu adevărat și Om adevărat din suflet rațional și trup, înainte 
de veci născut din Tatăl după Dumnezeire, iar în zilele de pe urmă, 
pe Acelaşi, pentru noi şi pentru a noastră mântuire, care s-a născut 
din Maria Fecioara după omenitate, pe Același deoființă cu Tatăl, 
după Dumnezeire și de o ființă cu noi, după omenitate. Căci s-a făcut 
unirea a două firi (5vo yap pvoewv evooiç yeyove). De aceea, mărturi- 
sim Un Hristos, Un Domn şi Un Fiu. După acest înţeles al unirii 
neamestecate (tyv 746 a0vyyvTov evwocwç evvoiav), mărturisim pe 
Sfânta Fecioară Născătoare de Dumnezeu, pentru că Dumnezeu Cu- 
vântul S-a întrupat și S-a făcut om, şi-a unit Sieşi, încă de la zămisli- 
se, trupul luat din ea. Iar de cuvintele evanghelice şi apostolice des- 
pre Domnul, ştim că bărbaţii cuvântători de cele înalte pe unele le 
socotesc comune, ca ale unei singure persoane, pe altele le împart ca 
ținând de două firi, pe cele vrednice de Dumnezeu, atribuindu-le 
Dumnezeirii lui Hristos, iar pe cele umilite, omenităţii Lui”.104 

După semnarea acestei declaraţii, Sfântul Chiril a exclamat: 
„Să se bucure cele cereşti şi să salte cele pământeşti, căci zidul des- 
părțiturii a fost doborât la pământ”.!% El era convins că afirmarea 
theotokiei Maicii Domnului reprezenta rezolvarea mult dezbătutelor 


103 Pr. D. Stăniloae, Definiţia dogmatică ..., p. 366. 

10% Mansi, t.V. p. 303, Charles Joseph Hefle, A History of The Church, Form the 
Original Documents, vol. II, A.D. 431 to A.D. 451, T. & T. Clark, Edimburgh, 
1883, p. 130 - 131; Pr. D. Stăniloae, Definiţia dogmatică ..., p. 366-367. 

105 Leo Donald Davis, The First Seven Ecumenical Counciles ..., p. 162. 

probleme şi neînțelegeri. Această convingere era susținută de afirma- 
ţia că „Trupul Mântuitorului Hristos nu a venit din ceruri, ci din Fe- 
cioara Maria”, Emanuel fiind aşadar „Dumnezeu cu noi, după cele 
ale trupului”, „Domnul lisus Hristos, Dumnezeu adevărat şi Om 
adevărat, trebuie recunoscut ca o singură Persoană, întrucât cele două 


naturi s-au unit într-o legătură inefabilă”.1% 


II.8. Concluzii 


Inepuizabilă și plină de înţelesuri adânci, teologia părintelui 
profesor Dumitru Stăniloae constituie un veritabil vehicul de evaluare 
doctrinară. În rândurile însemnărilor sale își găsesc locul, sunt analizate 
şi expuse cele mai importante probleme din viața Bisericii. Între acestea, 
se regăseşte şi procesul de apariţie şi definire a „noţiunii de dogmă”, 
element primordial în evaluarea principalelor direcţii doctrinare din 
primele veacuri creştine. Capitolul de faţă încearcă să ofere o radiografie 
sistematică asupra formării şi definirii noţiunii de dogmă. Prima parte 
oferă astfel o descriere a apariţiei dogmei în viața Bisericii, însumând 
indispensabilele justificări biblico-patristice, dar şi poziţiile unor teologi 
ortodocşi de referință. Cea de a doua parte se fundamentează pe hristologia 
antiohiană de după cel de al treilea Sinod ecumenic, de la Efes (431), 
până la Epistola de împăcare (433). Această perioadă, constituie un 
element esenţial în înțelegerea corectă a hristologiei siriene, disociate 
de aplecările dioprosopiste ale unor reprezentanți din Şcoala Antiohiană, 
cum ar fi Diodor de Tars, Teodor de Mopsuestia, Nestorie și chiar 
Teodoret de Cir. În consecință, abordarea de faţă are menirea de a 
aşeza laolaltă, într-o continuitate logică, „noţiunea dogmatică” şi 
„definirea dogmei”. 


106 Ibidem. 


46 


III. POTENȚAREA APOLOGETICĂ A SENTIMENTULUI 
RELIGIOS ÎN PERSPECTIVA CUNOAȘTERII LUI 
DUMNEZEU 


III.1. Introducere 


Problematica „religiei”, ca legătură dinamică și permanentă 
dintre natural și supranatural, transcendent şi imanent (din latinescul 
religo, -are, prin urmare a lega, a relega),! într-un cuvânt legătura 
intimă dintre Dumnezeu și om, este una dintre dominantele funda- 
mentale ale raportului pe care teologia îl dezvoltă cu celelalte planuri 
filosofice, culturale sau ştiinţifice. Religia este, prin urmare, coexis- 
tentă cu omul, având un caracter intern și totodată extern. Ea este 
potențată sub metamorfoza simbolismului religios, manifestându-se 
„în viaţa de zi cu zi a oamenilor”,!% reflectată în mod concret în artă, 


în mitologie, în cultură sau știință. Mai mult decât toate, religia se 


107 În latina clasică, termenul religare apare sub mai multe etimologii: 1. atenţie 


sporită, scrupuloasă sau conştientă; 2. sentiment religios, crez pios; 3. sentiment de 
respect, de venerare, cultic; 4. convingere religioasă, credință, religie în sine; 5. 
practici religioase, cult; 6. respect (venerare) care înconjoară anumite lucruri, sfinţe- 
nie, caracter sacru; 7. angajament sacru; 8. ceea ce face obiectul cultului, lucru 
venerat, lucru sfânt, obiect sfinţit, 9. teama de a pierde legătura cu divinitatea, 
conştiinţa de a fi în păcat față de religie, sau mai degrabă stare de păcătoşenie, de 
vinovăţie religioasă, care nu se poate îndrepta decât prin pocăință; 10. consacrare 
religioasă care face ca un lucru să aparţină divinității, fără a putea rămâne într-o 
incidenţă profană (vezi: F. Gaffiot, Dictionnaire ilustre latin-frangais, Paris, 1934, à 
ces mot, en Dictionnaire de Theologie Chatolique, vol. 13 B, 2183). 

108 Pr, lect. dr. Adrian Boldişor face o analiză completă asupra acestui subiect în studiul 
său Concepte deschise: Simbolul între Istoria Religiilor şi Teologie. Mircea Eliade - 
Alexander Schmemann, publicat în volumul „Concepte deschise”, Ed. Academiei 
Române, Bucureşti, 2014. Din analiza sa reiese că „simbolismul religios a trezit mereu 
interesul cercetătorilor din domenii diferite de activitate, lumea întreagă reprezentând un 
mare simbol ce trebuie să fie descifrat. În dorința de a înţelege sensurile universului 
înconjurător, oamenii de ştiinţă au folosit descoperirile din domenii conexe pentru a-şi 
formula propriile teorii. În acest sens, se pot realiza conexiuni pertinente între felurile 
în care istoricul religiilor Mircea Eliade şi teologul ortodox Alexander Schmemann 
au definit simbolul şi felul în care acesta este prezent în viața de zi cu zi a oamenilor, 
redefinind astfel şi strânsa legătură ce există între istoria religiilor şi teologie ca 
discipline de studiu academic” (p. 234). 

regăseşte în ideile, gândurile şi trăirile interioare ale omului. „După 
cum sufletul şi trupul sunt unite laolaltă în om, la fel şi aceste elemente 
sunt adunate împreună într-o singură idee. După cum activitatea sufletu- 
lui este dependentă de simțuri, manifestându-se prin organele trupului, 
la fel şi ideea de religie capătă cu prisosință expresie în latura externă a 
cultului care, la rândul său, este întărit și cultivat de viaţa liturgică”.1% 

În viziunea filosofilor antici, înțelesul etimologic al termenului se 
referă mai degrabă la anumite preocupări formale ale intelectului omenesc. 
Cicero spune, de pildă, că verbul religere desemnează în sens propriu 
preocuparea de „a reciti, a studia cu luare aminte, a pune la o parte 
pentru o anumită întrebuințare, a deosebi ceva de lucrurile ordinare, iar 
în sens figurat: a se raporta către cineva cu deosebită atenție şi respect, 
a venera. Atitudinea sa este, în parte, justificată de faptul că în acea 
perioadă termenul nu-şi găsise încă cea mai potrivită articulare senzua- 
lă în domeniul spiritual. Aşa se face că „în unele părți, el defineşte 
religiunea ca o abordare provenită din frică, în altele zice că religiunea 
e îngrijirea şi cultul care se aduce zeilor sau şi pietatea”. 

Între scriitorii creştini din primele veacuri, Arnobius de Sicca 
este cel mai aproape de această perspectivă, la care adaugă o per- 
spectivă interioară asupra cultului. În înțeles teologic, el defineşte 
religia ca legătură vie şi conștientă a omului cu Dumnezeu. Lactanțiu 
este primul dintre scriitorii creștini care impune acest înțeles. După 
el, „cu această condiţie ne naştem ca să arătăm supunerea cuvenită 
lui Dumnezeu, care ne-a născut. Pe Dânsul să-L ştim, Lui să-l ur- 
măm. Suntem legaţi de Dumnezeu cu unirea cinstirii (deo religate 
sumus), de unde îşi primeşte nume însăşi religia (religio), iar nu de la 
cuvântul relegendo, cum explică Cicero”. 

În același consens se exprimă și Fericitul Augustin, care zice 
că „Dumnezeu este izvorul fericirii noastre şi scopul aspirațiilor 
noastre. Pe Dânsul alegându-L, sau mai bine zis realegându-L (de 
unde se pare că şi religia şi-a luat numele), noi prin iubire tindem 
către El”. Fericitul Părinte statornicește această legătură în sufletul 
omului, asemenea unei chemări spre care este permanent atras în 


1% Paul Schanz, A Christian Apology, vol. I: God and nature, translated by Rev. 
Michal F. Glancey and Rev. Victor J. Schobel, fourth revision edition, Ed. Pustet & 
Co., Ratisbon, Rome, New York, Cincinnaty, 1891, p. 74. 

110 Jnstitutiones divinae, Cartea IV, apud Pr. Ioan Mihalcescu, Curs de Teologie 
Fundamentală sau Apologetică, vol. I, Librăria Pavel Suru, Bucureşti, 1932, p. 47-48. 

virtutea calităţii sale de „chip al lui Dumnezeu”. De aici izvorăște și 
raportarea cultică la Părintele Creator, de care suntem cu toţii legați 
ontologic. „Mare eşti, Doamne, şi cu adevărat vrednic de laudă! ex- 
clamă el. Mare este puterea Ta, iar înţelepciunea Ta nu poate fi mă- 
surată. Şi totuși, un om, o nemăsurată frântură din zidirea Ta, vrea să 
te slăvească! Un om purtând asupra sa datul morţii, purtând mărturia 
că Tu te împotriveşti celor trufaşi. Şi totuşi, un om, o neînsemnată 
frântură din zidirea Ta, vrea să Te slăvească. Tu l-ai îndemnat să-și 
afle bucuria lăudându-Te pe Tine, căci pentru Tine ne-ai zidit, iar 
inima noastră este neliniştită până să-și afle odihna în Tine” 1" 
Înţelegem de aici că scopul religiei nu este numai unul posibil, 
ci mai cu seamă unul necesar, întrucât „prezenţa în sufletul omenesc 
a sentimentului religios, ca parte constitutivă a lui, indică necesitatea 
psihologică, după cum aspiraţiile către absolut și divin ale acestui 
suflet implică necesitatea metafizică a religiei ... Fără religie, n-ar 
exista societatea, căci omul, înainte de a fi un animal social, cum îl 
definea Aristotel, e unul religios, cum îl defineşte antropologia mo- 
dernă, care face din sentimentul religios punctul de separație dintre 
umanitate şi animalitate”.!!? Aşadar, nu se poate vorbi despre religie 
ca despre ceva adăugat ulterior ființei umane, întrucât este dintru 
început sădită întru dânsul, ca realitate existențială şi în același timp 
indispensabilă vieţii sale. Denaturarea acestei legături se justifică din 
punct de vedere teologic în contextul păcatului strămoșesc, prin care 
s-a întunecat chipul lui Dumnezeu în om și s-a alterat adevăratul sens 
al libertăţii sale. Implicaţiile sau consecințele acestei denaturări relaționale 
s-au moștenit din generație în generație, infiltrându-se în ființa, existența 
şi manifestarea popoarelor lumii. Cu toate acestea, Dumnezeu nu a 
dispărut definitiv din conştiinţa lor, făcându-Se simțit prin reminiscenţele 
revelaţiei primordiale. „În sprijinul acestei teze, spune profesorul 


111 Sf. Augustin, Confesiuni, Cartea I, cap. 1, traducere din limba latină, introducere 
şi note de Eugen Munteanu, Ed. Nemira, Bucureşti, 2010, p. 49. În capitolul II al 
primei cărţi din Confesiunile sale, Fericitul Augustin vorbeşte despre lucrarea lui 
Dumnezeu în interiorul omului. Această incidenţă divină asupra sufletului omenesc 
este înţeleasă de Fericitul Augustin în sens de „ființare lăuntrică”, ca sursă a exis- 
tenţei omeneşti. „Aş spune deci că eu nu aş ființa, Dumnezeul meu, nu aş fiinţa 
deloc, dacă Tu n-ai fiinţa în mine. Sau, mai degrabă, n-aş fiinţa dacă nu aş fiinţa în 
Tine, Cel de la care, prin care şi întru care toate fiinţează!”. 

112 Joan Gh. Savin, Apărarea credinţei. Tratat de apologetică, ediţie îngrijită de 
Dora Mezdrea, postfață de Aurel Savin, Ed. Anastasia, Bucureşti, 1996, p. 21. 

loan Savin, stau constatările făcute de istoria religiilor, care arată că 
şi popoarele cele mai decăzute şi cu formele religioase cele mai degra- 
date păstrează amintirea unei virtuți sociale mai bune şi a unei religii 
superioare. Acestei stări de degradare 1-a urmat cu timpul o stare de 
ridicare către religii din ce în ce mai rafinate, trecând de la religiile 
naturale la cele antropomorfe, pentru a ajunge apoi la religia revelată 
şi absolută a creştinismului, care a apărut când a fost «plinirea vremii». 
Deci o revelaţie primordială, căreia i-a urmat o degradare și apoi o 
treaptă de ridicare cu ajutorul revelaţiei naturale și supranaturale 
până la revelaţia deplină din religia creștină, este calea de la originea 
ei până la creştinism”. 

De la coordonatele primare ale sentimentului religios, aşezat 
adeseori sub auspiciile lui „misterium tremendum”, raționalismului 
pragmatic, inascenţei sau oscilaţiilor ineiste dintre sacru şi profan,!!* 
această inepuizabilă capacitate ontologică ajunge, în lumina revelaţi- 
ei divine, la stadiul de „dependenţă ființială a omului în raport cu 
Dumnezeu, pe care o întâlnim în creştinism”. Din încărcatul proces 
de şlefuire, identificare şi definire a fiinţei, originii şi manifestării 
sale, religia a păstrat conștiința a două aspecte structurale: pietatea 
(sub aspect interior-subiectiv) şi cultul extern (ca manifestare obiectivă). 
Unitatea lor „stă la baza religiei şi permite omului să se angajeze ca să 


113 Ibidem, p. 22-23. 

114 O foarte utilă şi cuprinzătoare viziune asupra teoriilor despre originea religiei o 
putem desprinde din lucrarea „Apologetica raţional-duhovnicească” a părintelui 
profesor Dumitru Popescu. În abordarea sa, părintele profesor completează expune- 
rea clasică printr-o serie de consideraţii teologice, evaluate în duhul tradiţie ortodo- 
xe. În acest sens, dincolo de clasicele teorii despre fiinţa şi originea religiei (evo- 
luţioniste, raţionaliste sau nativiste, la care adaugă şi teoria ineistă a lui Mircea 
Eliade), părintele Dumitru Popescu aşează logica iconică a „chipului lui Dumne- 
zeu” din om. „Este adevărat că păcatul strămoşesc a afectat grav fiinţa omului, dar 
n-a desfiinţat chipul lui Dumnezeu în om. Mintea omului s-a întinat, astfel că omul a 
ajuns să se închine creaturii, în loc să se închine Creatorului. Vechiul Testament a 
pus capăt idolatriei şi a arătat omului că Dumnezeu nu Se confundă cu lumea, fiind- 
că în timp ce lumea este creată de Dumnezeu, Dumnezeu Însuşi rămâne necreat din 
eternitate. Iar Noul Testament ne-a arătat că Mântuitorul lisus Hristos este «Dumne- 
zeu întrupat, care S-a coborât la om ca pe om să-l înalțe la Dumnezeu». Domnul 
Hristos ne-a răscumpărat pe noi din osânda păcatului şi ne-a trecut în Împărăţia 
iubirii lui Dumnezeu”. (vezi aici Pr. prof. acad. dr. Dumitru Popescu, Apologetica 
rațional-duhovnicească a Ortodoxiei, Ed. Cartea Ortodoxă, Alexandria, 2009, p. 31- 
34). 

trăiască legătura lui cu Dumnezeu în totalitatea fiinţei sale psihologice. 
Căci, din punct de vedere sufletesc, omul participă prin rațiune la 
cunoaşterea religioasă a lui Dumnezeu, prin voinţă ia parte la înde- 
plinirea normelor morale divine, iar prin sentiment contribuie la spo- 
rirea iubirii către Dumnezeu, lucrând la săvârșirea faptelor cerute de 
legea morală din trup. Astfel, sufletul și trupul sunt parte integrantă 
în viaţa religioasă a omului, fiindcă chipul lui Dumnezeu din om 


îmbrățișează adevărata lui fiinţă”.!!5 


III.2. Religia „Vechiului Legământ” 


Dumnezeu a pregătit progresiv momentul restaurării chipului 
omenesc în Sine, revigorând totodată și conținutul adevăratei libertăți. 
Pentru aceasta S-a descoperit în mijlocul „poporului ales”, activând 
din nou germenele sentimentului religios, pe care omul îl păstrase 
după căderea în păcat. Această relaționare legitimă este subliniată în 
tradiția semitică a Vechiului Testament prin cuvântul „,berit”,!1€ care 
înseamnă legământ. În felul acesta, legământul vechilor iudei caută 
întotdeauna, în conţinutul său autentic,!!” raportarea personală la Yahve. 


115 Ibidem, p. 37-38. 

116 Tradus adliteram, ca „înțelegere sau contract dintre două părți”, termenul berit se apro- 
pie etimologic de cuvântul akkadian birizu — „încătuşare”. În context biblic, berit este exem- 
plificat în mai multe tablouri sugestive pentru istoria poporului ales: legământul cu Noe (cf. 
Fac. 6, 18; 9, 8-13) sau „tăierierea împrejur” a celor de parte bărbătească — ca poruncă dată 
de Dumnezeu lui Avraam ca „semn al legământului” - ot (cf. Fac. 17). Cel mai important 
legământ al Vechiului Testament este statornicit pe Muntele Sinai, unde Moise primeşte 
„Tablele Legii” din „mâna lui Dumnezeu” (cf. leş. 19-24). „Acest legământ este în general 
înţeles ca reînnoire şi expresie a legământului lui Avraam cu Dumnezeu”. Mai mult, se 
poate spune chiar că acest „Legământul sinaitic dintre om şi divinitate este legământul biblic 
prin excelenţă. Poartă întru sine tot conţinutul Legii Vechi. Textul subliniază natura volunta- 
ră a legământului în sine. Locul principal îl are teofania, fiind secundată de prevederile 
legislative, copiii lui Israel sunt chemaţi să-şi exprime consimţământul. Consimţământul lor 
este ulterior marcat de acte cultice — începutul jertfelor, stropirea poporului cu sângele lor, 
masa consumată de Moise şi de cei mai vârstnici — menite să pecetluiască acest legământ. 
După ce legământul este încheiat, Moise este îndemnat să urce pe munte pentru a primi 
tablele de piatră, cunoscute ca tablele legii” (cf. The Encyclopedia of Judaism, Editor in 
Chief Geoffrey Wigoder, Macmillan Publising Company, New York, Colier Macmillan 
Publishers, London, 1989, p. 181-182). 

117 De aceea, în iconomia dumnezeiască, legământului statomicit pe Muntele Sinai nu are 
caracter juridic, fiind un „legământ al dragostei, care dovedeşte iubirea credincioasă, iertătoa- 

Este în fapt „actul final prin care Domnul pecetluieşte o relație de apăra- 
re, pe care EI a iniţiat-o şi căreia i-a stabilit garanţiile”.!!* „Iar după ce a 
asfinţit soarele și s-a făcut întuneric, iată un fum ca dintr-un cuptor și 
pară de foc au trecut printre bucăţile acelea. În ziua aceea a încheiat 
Domnul legământ cu Avraam, zicând: Urmaşilor tăi voi da pământul 
acesta de la râul Egiptului până la râul cel mare al Eufratului”.!19 
Legătură dintre creat și necreat se conturează în concepția poporului 
ales prin simbolismul „focului dumnezeiesc ”. Este contextul în care se 
conturează susținerea și definirea raporturilor interpersonale, împinse mai 
departe spre cunoașterea lui Dumnezeu. Aceasta!” însoțește şi confirmă în 
primă instanță conţinutul ontologic al firii umane, completându-se astfel 
apropierea dintre Dumnezeu și poporul ales. Pe Muntele Horeb, Moise 
ÎI descoperă pe Dumnezeu în „rugul aprins”,!?! arătându-se astfel cum şi 
în ce stare trebuia să recepteze omul legământul dumnezeiesc. Deşi 
nearzător înainte de primirea legii, simbolizând imaginea veşniciei 
dumnezeieşti, focul sacru devine arzător în clipa statornicirii Legă- 
mântului, formând astfel cadrului perfect pentru lucrarea teofaniilor.? Şi 


re, dătătoare de viaţă a lui Dumnezeu (hesed)”. (cf. Maurice Cocagnac, Simboluri biblice. 
Lexic teologic, traducere din franceză Mihaela Slăvescu, Ed. Humanitas, Bucureşti, 1997, p. 42). 
118 Ibidem. 

119 Facere 15, 17-18. 

120 Cunoaşterea” poartă sensul prim de relaționare. 

121 Cf, Ieşire 3, 3-4: „În vremea aceea Moise păştea oile lui Ietro, preotul din Madi- 
an, socrul său. Şi depărtându-se odată cu turma în pustie, a ajuns până la muntele lui 
Dumnezeu, la Horeb. Iar acolo i s-a arătat îngerul Domnului într-o pară de foc, ce 
ieşea dintr-un rug; şi a văzut că rugul ardea, dar nu se mistuia. Atunci Moise a zis: 
Mă duc să văd această arătare minunată: că rugul nu se mistuieşte. Iar dacă a văzut 
Domnul că se apropie să privească, a strigat la el Domnul din rug şi a zis: Moise! 
Moise! Şi el a răspuns: lată-mă Doamne!”. 

122 Teofaniile sunt evenimente dumnezeieşti, de factură istorico-mistică, care semna- 
lează pe de o parte „distincţia dintre Creator şi creatură, Fiinţă şi neființă, creat şi 
necreat” şi, pe de altă parte, statornicesc şi întăresc legătura (religare) dintre Dum- 
nezeu şi om, conferindu-i un caracter „dinamic şi progresiv”. Mai mult, prin istorici- 
tatea lor, teofaniile conferă o înţelegere concretă asupra Revelaţiei, de o atare manie- 
ră încât „istoria, în evenimentele concrete şi în întregul ei, devine istoria dumneze- 
ieştii iconomii. Dumnezeu cel după fire şi în mod necesar inaccesibil devine accesi- 
bil în ceea ce priveşte lucrările Sale prin intermediul acestor teofanii. Prin urmare, 
revelaţia nu poate fi înţeleasă în contururi standardizate şi statice. Ea este ceva isto- 
ric, dinamic şi viu, care se realizează în spaţiul neîntreruptelor teofanii. Astfel Dum- 
nezeu, deşi este incognoscibil după Fiinţa Lui (din moment ce este necreat şi stabi- 
leşte o legătură cu realităţile create), devine cognoscibil în mod dinamic după lu- 

datorită faptului că întreaga istorie a Vechiului Testament este așezată 
sub incidenţa teofaniilor,!? înţelegem că în dinamica şi istoricitatea 
sa, legământul dumnezeiesc este atras spre cunoașterea şi experierea 
permanentă a necreatului. Prin intermediul teofaniilor veterotestamentare, 
Yahve se autentifică în istoricitatea poporului ales ca putere călăuzitoare 
şi izbăvitoare,!” legiuitoare şi în acelaşi timp purificatoare. !?5 
Sfinţenia legământului dumnezeiesc a fost mai presus de toate 
confirmată cultic în sânul poporului ales. În felul acesta, părintele Paul 
Evdokimov subliniază dimensiunea supra-raţională și totodată supra- 
legalistă a cunoașterii dumnezeiești în tradiția iudaică. „Cuvântul a 
cunoaşte, la autorii inspirați, spune el, nu se referă exclusiv la inteligență. 
Evreii consideră că gândim cu inima. A-L cunoaște pe Dumnezeu ar 
însemna, mai exact, a-L recunoaște în actul de adorare, care pune în 
joc fiinţa totală a omului și toate facultăţile sufletului său”.!7 Aşa se 
face că, pe Muntele Sinai, Moise nu primește numai Tablele Legii, ci ÎL 
descoperă pe Dumnezeu în întuneric. Părintele Evdokimov încadrează 
acest eveniment în contextul mai larg al teofaniilor biblice, subliniind 
totodată dimensiunea lui apofatică. „Întunericul sau norul subliniază 
transcendența dumnezeiască, mărturisesc prezenţa lui Dumnezeu și, în 
acelaşi timp, Îl ascund și ÎI acoperă”.!” La rândul său, arhimandritul 


crări. lar aceasta este numai lucrarea teofaniilor, care, în acest mod, devin punți sau 
verigi care pun în legătură dumnezeirea cu creaţia” (cf. Nikos Matsoukas, Teologie 
dogmatică şi simbolică, vol. II, Expunerea credinţei ortodoxe în confruntare cu 
creştinismul occidental, traducere Nicuşor Deciu, Ed. Bizantină, Bucureşti, 2006, p. 41). 

123 Ibidem, p. 42. 

124 Cf. Ieşire 13, 20-22; 14, 24-25; 40, 38; Deuteronom 1, 33; Num. 9, 15-23; Ps. 77, 
14; 104, 38. 

125 Cf. Isaia 42, 8; Ps. 77, 59; Levitic 19, 2; Num. 15, 40; Isaia 6, 6-7; 48, 9-10; 
lezechiel 22, 19-21; Ps. 11, 6; 26, 2; 66, 10; Zaharia 13, 8-9. 

126 Paul Evdokimov, Cunoaşterea lui Dumnezeu în tradiția Răsăriteană. Învățătura 
patristică, liturgică şi iconografică, traducere, prefaţă şi note de Pr. Vasile Răducă, 
Ed. Humanitas, Bucureşti, 2013, p. 45. 

127 „După Sfântul Apostol Pavel (I Timotei 6, 16), continuă teologul rus, Dumnezeu 
«locuieşte întru lumina neapropiată, pe Care nu L-a văzut nimeni dintre oameni, nici nu 
poate să-L vadă». Pentru ființa muritoare, Dumnezeu este întru totul inaccesibil: ceea ce 
afirma la rândul său şi Sfântul loan: «Pe Dumnezeu nimeni nu L-a văzut vreodată; Fiul 
Cel Unul-Născut, Care este în sânul Tatălui, Acela L-a făcut cunoscut» (loanl, 18). Un 
text intermediar (Matei 2, 27): «Nimeni nu cunoaşte pe Fiul, decât numai Tatăl, nici pe 
Tatăl nu-L cunoaşte nimeni, decât numai Fiul şi cel căruia va voi Fiul să-i descopere», 

Sofronie Saharov afirmă că „nu poate fi nicio îndoială pentru noi 
pentru întreaga lume creştină, unul din cele mai importante evenimente 
relatate în cronicile vremii a fost arătarea lui Dumnezeu pe Muntele 
Sinai, unde Moise a primit o nouă cunoaştere a Fiinţei Dumnezeieşti: 
Eu Sunt Cel ce Sunt” — lahve, Ho on.!” Din acel moment, vaste ori- 
zonturi s-au deschis înaintea umanităţii, şi istoria a luat o nouă cotitu- 
ră. Cauza reală a evenimentelor istorice e starea reală a unui popor: 
nu vizibilul are importanță primordială, ci invizibilul, spiritualul ... 
Prin Numele lui Iahve, Moise i-a condus pe israeliți încă primitivi, 
scoţându-i din captivitatea lor în Egipt. Însă, în timpul peregrinărilor 
prin pustie, el a descoperit că poporul său, în ciuda multelor minuni 
la care fusese martor, era departe de a fi pregătit pentru a primi înalta 
descoperire a Celui Veşnic. Acest fapt a devenit cu deosebire limpede 
atunci când s-au apropiat fruntariile Pământului Făgăduinței. Slăbi- 
ciunea inimii lor şi lipsa de credinţă L-au făcut pe Domnul să declare 
că niciunul dintre ei nu va vedea pământul cel bun.! Şi îşi vor lăsa 
oasele în pustie, iar Moise va încuraja și va pregăti o nouă generație 
mai capabilă de a-L simți pe Dumnezeul cel Nevăzut Care le ţine pe 
toate în palma Mâinilor Sale”.!3° 

Există așadar o parcurgere treptată a creșterii de la noţiunea de 
legământ, la dorinţa arzătoare de a-L cunoaşte şi experia pe Dumne- 
zeu ca realitate ultimă de desăvârșire şi sfințenie.!5! Poporul iudeu a 


spune clar că numai Tatăl şi Fiul se cunosc Unul pe Altul; dar, prin voinţa Fiului, îi poate 
fi dată şi omului o anumită cunoaştere” (cf. Ibidem, p. 46-47). 

128 Cf. Ieşire 3, 14. 

129 Cf. Deuteronom 1, 32, 35, 38. 

130 Arhim. Sofronie, Rugăciunea — experiența vieţii veşnice, ediţia a Il-a, traducere 
de diac. Ioan I. Ică jr., Ed. Deisis, Sibiu, 2007, p. 20-21. 

131 În mod cert, principala vocaţie a omului este sfințenia. Ca deziderat, ea este confirma- 
tă de îndemnul: „Fiţi, dar, voi desăvârşiţi, precum Tatăl vostru Cel ceresc desăvârşit este” 
(cf. Mt. 5, 48) şi iarăşi „fiţi şi voi înşivă sfinţi în toată petrecerea vieţii” (1 Pt. 1, 15). 
Înţelegem de aici că „sfințenia nu priveşte o elită, o anumită categorie de persoane alese 
prin predestinare, ci vizează tot neamul care vine în lume. Fiecare persoană, fără excepţie, 
este chemată să facă experienţa pregustării de aici şi de acum a vieții veşnice: «Aceasta 
este viaţa veşnică, să Te cunoască pe Tine, singurul şi adevăratul Dumnezeu, şi pe lisus 
Hristos pe care L-ai trimis”. În concluzie, sfințenia sau desăvârşirea unei vieți religioa- 
se are scop suprem redescoperirea noastră în Dumnezeu. În iconomia mântuirii, acest 
proces a fost reactivat în sânul poporului ales, în virtutea depărtării omului de incidenţa 
harului creator — Vezi: Apologetica Ortodoxă, vol. I, coord. Adrian Lemeni, Ed. Basilica, 
Bucureşti, 2013, p. 108. 


54 


fost dintru început convins că organizarea vieţii pământeşti este lu- 
crarea lui Dumnezeu şi, de aceea, „nu a putut concepe religia decât 
ca o legătură între om și Dumnezeu, legătură observată din partea 
omului prin ascultarea de Dumnezeu, prin tăierea împrejur, iar din 
partea lui Dumnezeu, prin acordarea unor privilegii, de care niciun alt 
neam n-are dreptul să se bucurie. Astfel, religia n-a fost totdeauna 
aceeaşi în însemnarea ei. lar păgânismul era teamă, în Vechiul Testa- 


ment, raport, relaţie de sclav, în Noul Testament, raport final, pietate”.!3? 


III.3. Legea naturală/universală sau nescrisă 


Pe lângă odinea fizică de desfășurare a vieţii, există şi o rânduială 
morală, stabilită de Dumnezeu prin voinţa Sa desăvârşită, în perspec- 
tiva unei redeveniri şi potențări ontologice. Acesta este şi scopul 
îndemnului: „Fiţi, dar, voi desăvârşiți, precum Tatăl vostru Cel ceresc 
desăvârșit este”.! Într-un înţeles mai larg, legea sau norma (fie ea 
fizică sau morală) este directiva sau îndreptarul după care acționează 
sau se conduce orice lucru sau ființă. În acest sens, fiecare părticică 
din cosmos se dirijează după coordonate precise, stabilite de Dumnezeu 
încă de la creație, pentru ca fiecare să-şi poată atinge scopul propriu. 
Până şi creaturile neraţionale (corpurile neînsuflețite, plantele, animalele) 
îşi au propriile legi după care se conduc în lucrarea sau existenţa lor: 
legea gravitaţiei, legea rotației, dezagregarea materiei, succesiunea 
anotimpurilor şi a zilelor, legea descompunerii materiei, pe toate 
acestea le numim legi ale naturii. Toate aceste elemente naturale, 


132 Pr, loan Mihălcescu, Curs de Teologie Fundamentală sau Apologetică, vol. |, p. 50. 
133 Matei 5, 48. 

134 Prima formă de alimentare a sentimentului religios se face, fără îndoială, în contextul 
revelaţiei naturale. Este cadrul concret în care omul, observând ordinea firească a lucrurilor 
care îl înconjoară, se întăreşte în convingerea că dincolo de raționalitatea firească a existenței 
sale există ceva mai presus de fire prin care sunt cârmuite toate. De aici înţelegem că „natu- 
ralul religios” nu este numai un factor de legătură între Dumnezeu şi om, ci constituie „ele- 
mentul vizibil, palpabil al religiei creştine. EI verifică în istoria religioasă prezenţa celuilalt 
element diriguitor: elementul supranatural, fără de care religia creştină ar fi o religie natura- 
lă şi n-ar avea nicio valoare soteriologică”. Vorbim aşadar despre primul pas, sau mai bine 
zis, prima manifestare a sentimentului religios în contextul manifestărilor şi evoluţiei sale 
naturale. De aici, în virtutea normelor sădite într-însul, homo religiosus urcă treaptă cu 
treaptă spre propria devenire ca micro-theos. „După cum în natură, pentru a avea în toată 
splendoarea ei o privelişte frumoasă, spune mitropolitul Irineu Mihălcescu, trebuie să ne 
ridicăm pe înălțimi, ca să privim, şi cu cât ne ridicăm mai sus, cu atât priveliştea e mai 

socotite în concretul existenţei lor, constituie argumente esențiale în 
susținerea Revelaţiei Naturale, confirmând astfel „urmele văzute şi 
mărturiile evidente ale Creatorului în univers!% sau seminţele înţe- 
lepciunii divine (Logos) puse în natura creată. Din cauza aceasta 
omul este o fiinţă raţională, iar creaţia posedă raționalitatea ei”.1% 

Făurit pentru a fi corolarul creaţiei dumnezeiești, omul a primit 
de la Dumnezeu, chiar din momentul zidirii sale, conștiința morală sau 
legea naturală, care s-a păstrat întipărită întru sine după căderea în păcat. 
Această lege a fost înscrisă de Dumnezeu în inima sa, iar împlinirea ei era 
cu totul desăvârşită. Este adevărat că, în virtutea păcatului strămoșesc, 
conştiinţa morală s-a întunecat şi a devenit opacă întrucât, prin gustarea 
din pomul cunoștinței binelui și răului, Adam „a nesocotit porunca lui 
Dumnezeu”. Din cauza acestei greșeli, protopărinții au fost alungați din 
Rai, singura busolă prin care își puteau călăuzi viața rămânând totuşi con- 
știința morală. „Conştiinţa morală sau discernământul înscrise de Dumne- 
zeu în inima omului constituie ghidul primordial, educatorul omului. 
Omul apare ca fiinţă vie,!* cu responsabilitate morală faţă de Dumnezeu 
şi de aproapele.!55 Datorită acestei cunoașteri și cunoştinţe «cei curaţi cu 
inima vor vedea pe Dumnezeuy.!* Şi Biserica recunoaşte calitatea morală 
a acestor drepți care au trăit înainte de Lege (Avraam și lov) şi sub Lege 
(Moise), dându-i ca exemple pentru creştini”. 

Acest criteriu nescris de vieţuire a rămas imprimat de-a lungul 
veacurilor în conştiinţa neamurilor, după cum afirmă Sfântul Apostol 
Pavel: „Păgânii (neamurile) care n-au lege, din fire fac ale legii, aceștia, 
neavând lege, îşi sunt loruși lege, ceea ce arată fapta legii scrisă în 
inimile lor, prin mărturia conștiinței lor și prin judecăţile lor, care îi 


impunătoare, mai măreaţă şi mai apropiată de realitate, tot astfel şi în religie trebuie să ne 
urcăm pe cea din urmă treaptă a scării religioase, să stăm pe punctul de vedere al creştinis- 
mului, pentru a ne da seama de adevărul şi de frumuseţea adevăratei religii, de ființa şi de 
rezultatele ei aplicate în viaţă” — vezi aici: Pr. prof. univ. dr. Petru Rezuş, Teologia Ortodoxă 
Contemporană, Ed. Mitropolia Banatului, Timişoara, 1989, p. 13; Pr. loan Mihălcescu, 
Curs de Teologie Fundamentală sau Apolosetică, p. 86). 

135 Cf, Ps. 104. 

136 Pr. prof. Ion Bria, Comentariu la Catehismul Ortodox. 12 sinteze catehetice, Ed. 
Oastea Domnului, Sibiu, 2000, p. 14. 

137 Cf. Fe. 2,7 

138 Cf. Fe. 24, 16. 

13 Cf. Mt. 5, 8. 

140 Pr, prof. Ion Bria, Comentariu la Catehismul Ortodox, p. 14-15. 

învinovăţesc sau îi apără în ziua în care Dumnezeu va judeca prin 
Iisus Hristos, după Evanghelia Mea, cele ascunse ale oamenilor”! 
Sfânta Scriptură oferă de asemenea numeroase argumente și dovezi 
despre existenţa și importanţa conștiinței morale. „Căci porunca aceasta 
care ţi-o poruncesc eu astăzi nu este neînţeleasă de tine și nu este 
departe. Ea nu este în cer, ca să zici: Cine se va sui pentru noi în cer, 
ca să ne-o aducă și să ne-o dea s-o auzim şi s-o facem? Şi nu este ea 
nici pe mare, ca să zici: Cine se va duce pentru noi peste mare, ca să 
ne-o aducă, să ne facă s-o auzim şi s-o împlinim? Ci cuvântul acesta este 
foarte aproape de tine; el este în gura ta şi în inima ta, ca să-l faci”.!? 
Şi, de asemenea, Domnul grăiește prin gura proorocului Ieremia: 
„Dar iată Legământul pe care-l voi încheia cu casa lui Israel, după 
zilele acelea, zice Domnul: voi pune legea Mea înlăuntrul lor și pe 
inimile lor voi scrie şi le voi fi Dumnezeu, iar ei Îmi vor fi popor. Şi 
nu se vor mai învăţa unul pe altul și frate pe frate, zicând: „Cunoaşteţi 
pe Domnul”, că toţi de la sine mă vor cunoaște, de la mic până la 
mare, zice Domnul, pentru că Eu voi ierta fărădelegile lor şi păcatele 
lor nu le voi mai pomeni”.!% 

Afirmarea realităţilor create ca mijloace pozitive de recunoaștere 
a lucrării dumnezeiești în lume este, prin urmare, completată și întărită 
lăuntric de existenţa conștiinței morale. Ea oferă cadrul adecvat expe- 
rierii sentimentului religios prin apropierea personală de Dumnezeu şi 
raportarea corectă la aproapele. Numai pe acest suport teocentric, 
legea morală naturală poate atinge autenticul devenirii sale, sintetizând 
„bunurile, care concentrează scopurile parțiale ale cugetării și năzuinţei 
omenești, desăvârşeşte idealul umanităţii în sensul divinității şi înalță 
ideea umanităţii culturale la aceea a Împărăției lui Dumnezeu”. În 
acest context, „religia pătrunde morala cu căldura iubirii care s-a 
născut din Dumnezeu şi toarnă viață nouă în ea printr-o intuire mișcată 
din sentiment”, toate acestea pentru că „Dumnezeu s-a făcut om, ca 


141 Romani 2, 14-16. 
142 Deuteronom 30, 11-14. 
143 Teremia 31, 33-34. 

tu de la un Om să înveţi cum se poate ridica omul la Dumnezeu”, 
spune Clement Alexandrinul.!* 

Prin urmare, nu putem vorbi despre o lege morală fără Dumnezeu. 
Așezată în slujba revelaţiei naturale, ea dobândește un caracter teo- 
nom, fiind „luminată de Cuvântul Tatălui prin Duhul Sfânt”.!% El 
este Singurul şi Adevăratul Legiuitor,!“ care aşază în fiecare din noi 
cele mai potrivite norme de vieţuire pentru a ajunge să-L descoperim, 
mai întâi în frumuseţea lucrărilor Sale!“ şi, în cele din urmă, în desă- 
vârşita comuniune de cunoaştere interpersonală de care ne facem 
părtaşi în corpusul hristic al Sfintei Sale Biserici. 


14 Dr. Nicolae Tărchilă, „Religia şi morala se ajută reciproc”, în Revista Teologică, 
anul XXIX, 1934, apud Arhiereul Irineu Mihălcescu şi Emilian Vasilescu, Apărarea 
credinţei. Lecturi apologetice, Ed. Cugetarea, Bucureşti, 1937, p. 46-47. 

145 Părintele Dumitru Popescu explică aici diferența de viziune dintre teologia ortodoxă şi 
abordarea scolastică în contextul revelaţiei naturale. „Teologia naturală, afirmă sfinția sa, 
promovată de scolastică, a căutat să ridice mintea omului către Dumnezeu pornind de la 
legăturile exterioare sau cauzale dintre lucrurile create ale lumii naturale. Dar această teologie 
a făcut abstracție de raționalitatea interioară a creației şi a conceput natura în funcţie de sub- 
stanțialismul aristotelic, care rămâne amorf şi omogen în esenţa lui. Astfel, teologia naturală 
consideră că lumea văzută are caracter autonom, iar Dumnezeu rămâne izolat în propria Sa 
transcendență, în mod deist. Din fericire, pe căile necunoscute ale Providenţei divine, cultura 
ştiinţifică contemporană a fost silită să apeleze la ordinea raţională a naturii pentru a reconcilia 
dezordinea aparentă din lumea particulelor elementare cu armonia cosmică” (Pr. prof. Dumi- 
tru Popescu, Jisus Hristos Pantocrator, Ed. IBMBOR, Bucureşti, 2005, p. 45). 

146 Nu se poate admite aşadar o lege fără legiuitor, o necesitate fără scop şi finalitate. În 
această situaţie existentă, omul raţional poate apela la două variante explicative: fie să 
nege în totalitate existența unei legiuiri morale, fie să admită şi să afirme existenţa lui 
Dumnezeu ca Legiuitor suprem ai ei. Fără îndoială că ultima soluţie se impune cu necesi- 
tate, fiind indispensabilă definirii sentimentului religios şi implicit înţelegerii teologiei 
naturale — vezi: P.V. Devivier, S.J., Cours d'Apologetique Chretienne ou Exposition 
Raisonnee des Fondements de la Foi, dix-septieme edition revue et augmentee, H. & L. 
Casterman, Editeurs Pontificaux, Imprimeurs de l'Eveche, Turnai, 1904, p. 8. 

147 Sfânta Scriptură subliniază în mai multe locuri importanţa revelaţiei naturale în 
actul de cunoaştere a lui Dumnezeu. În acest sens, Psalmistul afirmă că slava lui 
Dumnezeu este mărturisită de ceruri „şi facerea mâinilor Lui o veşteşte tăria” (Ps. 
18, 2), iar Sfântul Apostol Pavel spune că „cele nevăzute ale lui Dumnezeu se văd de 
la facerea lumii, înțelegându-se din făpturi veşnica Lui putere şi dumnezeire” (Rm. 
1, 20). Toate aceste descoperiri sunt înfăptuite în lumina Duhului Sfânt, „Care se 
purta pe deasupra apelor” (Fc. 1, 2). De aceea, Sfântul Maxim Mărturisitorul afirmă 
că „nici harul dumnezeiesc nu produce iluminările conştiinţei, dacă nu e cineva în 
stare să primească iluminarea prin puterea naturală, nici capacitatea de primire a 
acestuia nu produce iluminarea cunoștinței fără harul care să o dăruiască” (Răspun- 
suri către Talasie, în „Filocalia, vol. 3, Sibiu, 1944, p. 312). 

II.4. Dimensiunea hristologică a sentimentului religios 


Sentimentul religios al omului primordial, propulsat din istoricul 
mântuirii, caută permanent spre o desăvârșită împlinire, actualizare şi 
înnoire, toate acestea concretizate în persoana și lucrarea Mântuitorului 
Hristos, Fiul lui Dumnezeu înomenit. „Esenţa creștinismului ca religie, 
spune părintele profesor Ion Bria, constă în aceasta: a reuni împreună, 
într-o unitate, copiii lui Dumnezeu separați și dispersaţi (Biblia 1688: «ca 
şi pre fiii lui Dumnezeu cei risipiţi să-i adune într-însa»). Este un legământ 
în care omul liber este chemat şi antrenat, în calitate de purtător de 
Dumnezeu, să transforme pământul în Împărăţia cerurilor”. 

Fundamental restaurat prin jertfa mântuitoare a Fiului lui Dumnezeu 
Întrupat, legământul celor de demult s-a făcut „dintr-o dată: legătură 
vie, liberă, conștientă între Dumnezeu şi credincios ... fond neschimbabil 
dăruit Bisericii de Însuşi Dumnezeu care asigură însuşirea corectă”.150 
În tradiţia creştină, religia are în primul rând o dimensiune ontologică. 
În statutul său de „chip al lui Dumnezeu”, omul se implică personal 
şi se activează dialogic, lăsându-se permanent atras în această „relaţie 
existențială, căci acest Dumnezeu se revelează, iese din Sine şi «vorbeşte 
oamenilor»!*! nu numai ca unul prin care şi pentru care ei există, ci 
ca un Dumnezeu viu care este iubire în ființa Sa eternă şi infinită, și 
care transmite iubire”. De aici înțelegem faptul că „religia este o relație 
activă, astfel că omul are vocaţia de a conlucra liber la desăvârşirea 
creaţiei din care face parte, crescând astfel în iubirea pe care a primit-o de 
la Părintele ceresc”.1*? 

Religia creştină este mediul în care se întemeiază liantul dintre 
natural şi supranaturalul religios. Ultimul cadru de cunoaştere a lui 
Dumnezeu (cel supranatural) constituie „elementul cel mai preţios al 
religiei creştine, deoarece el devine caracterul dumnezeiesc al acestei 


148 Vorbim aici despre realizarea progresivă a apropierii omului căzut, a cărei conşti- 
ință religioasă este conturată sub forma unei religii comunitare, altoite mai întâi pe 
conştiinţa Dumnezeului unic prin actele de alianţă şi legămintele statornicite în sânul 
poporului ales. Despre acestea am vorbit mai sus, în contextul etimologic, conceptual 
şi practic al termenului berit — legământ. 

14 Pr. prof. Ioan Bria, Comentariu la Catehismul Ortodox, p. 11-12. 

150 Pr. prof. univ. dr. Petru Rezuş, Teologia Ortodoxă Contemporană, 1989, p. 11. 

151 Evrei 1, 1. 

15 Pr. prof. loan Bria, op. cit., p. 10. 


59 


religii, cum şi eficacitatea învăţăturii sale religioase. Testamentul 
Vechi a fost revelat de Dumnezeu prin patriarhi şi profeți; el întrunește 
toate condițiile formale ale Revelaţiei divine, cât şi pe cele de fond, 
legitimându-se prin minuni și profeții. Tot așa şi Noul Testament, 
revelat de Însuși Fiul lui Dumnezeu, Domnul nostru lisus Hristos, a 
cărui dumnezeire este piatra unghiulară a Creştinismului. Realitatea 
aceasta a fost sesizată încă de Sfântul Apostol Pavel, în memorabilele 
cuvinte: «lar dacă n-a înviat Hristos, zadarnică este atunci propovăduirea 
noastră, zadarnică şi credinţa voastră» 1557.154 

Răspunsul dumnezeiesc la căutările omului religios a venit prin 
intermediul Revelaţiei naturale și supranaturale. Într-însa el regăseşte 
certificarea convingerilor proprii, prin descoperirile rânduite de 
Dumnezeu în mijlocul făpturilor Sale. Corelată permanent cu vibrația 
interioară a firii umane, Revelația însumează o evoluţie progresivă, 
care începe prin proorocii Vechiului Testament. În lucrarea lor, 
Dumnezeu Se revelează prin cuvânt, semne şi lucruri, urmând ca mai 
apoi, El să Se arate în chip personal, prin Însuși Fiul Său, ca Taină a 
voii Sale, «în care sunt ascunse toate vistieriile înţelepciunii şi ale 
cunoașterii».!55 Fiecare pas al descoperirii dumnezeiești este confirmat 
de Sfânta Scriptură. Acest aspect este subliniat de Sfântul Apostol 
Pavel care spune că: „După ce Dumnezeu odinioară, în multe rânduri 
şi în multe chipuri, a vorbit părinţilor noştri prin prooroci. În zilele 
acestea mai de pe urmă ne-a grăit nouă prin Fiul, pe Care L-a pus 
moștenitor a toate și prin Care a făcut şi veacurile”.!5 Astfel, cu 
toate că „Dumnezeu este veșnic, ascuns şi nevăzut,!S necunoscut şi 
necuprins cu mintea după fiinţa Sa,!5 totuşi, din iubire, S-a arătat pe 


153 I Cor. 15, 14. 

154 Pr. prof. univ. dr. Petru Rezuş, op. cit., p. 13. 

155 Cf. Coloseni 2, 2-3: „Ca să se mângâie inimile lor, şi ca ei, strâns uniţi în iubire, 
să aibă belşugul deplinei înţelegeri pentru cunoaşterea tainei lui Dumnezeu-Tatăl şi a 
lui Hristos, întru care sunt ascunse toate vistieriile înțelepciunii şi ale cunoștinței”. 
156 Cf. Evrei 1, 1-2. 

157 Cf, Coloseni 1, 15: „Acesta este chipul lui Dumnezeu celui nevăzut, mai întâi 
născut decât toată făptura”; I Tim. 1, 17: „Iar Împăratul veacurilor, Celui nestricăci- 
os, nevăzutului, singurului Dumnezeu fie cinste şi slavă în vecii vecilor”. 

158 Cf. In. 1, 18: „Pe Dumnezeu nimeni nu L-a văzut vreodată; Fiul cel Unul-Născut, 
Care este în sânul Tatălui, Acela L-a făcut cunoscut”. 

Sine și a vorbit oamenilor,!* voind astfel ca «toţi oamenii să se mân- 
tuiască şi la cunoştinţa adevărului să vină».1% Fără descoperirea Sa 
oamenii n-ar fi putut depăși panteismul și să-L cunoască pe Dumnezeu 
viu şi personal.!4! Despre iubirea lui Dumnezeu faţă de lume ne vor- 
beşte Scriptura atunci când spune că: «Căci Dumnezeu aşa a iubit 
lumea, încât pe Fiul Său Cel Unul-Născut L-a dat ca oricine crede în 


EI să nu piară, ci să aibă viaţă veșnică». (In concluzie) Dumnezeu se 


revelează din iubire faţă de oameni”! 


În calitatea sa de „chip al lui Dumnezeu”, omul se împlineşte 
printr-o permanentă dorință de comuniune și deschidere spre liberta- 
tea de cunoaștere. Viaţa sa este reașezată sub incidenţa binelui pri- 
mordial, găsind certitudinea devenirii personale în descoperirile 
dumnezeieşti. Așa se face că, libertatea nu trebuie înțeleasă „după 
întâmplare”, ci „după viaţă și deprinderi”.!% De aici rezultă că nece- 


159 Cf, In. 15, 14-15: „Voi sunteţi prietenii Mei, dacă faceţi ceea ce vă poruncesc. De 
acum nu vă mai zic slugi, că sluga nu ştie ce face stăpânul său, ci v-am numit pe voi 
prieteni, pentru că toate câte am auzit de la Tatăl Meu vi le-am făcut cunoscute”. 

160 Timotei 2, 4: „Care voieşte ca toţi oamenii să se mântuiască şi la cunoştinţa 
adevărului să vină”. 

16l I Cor. 1, 21: „Căci de vreme ce întru înţelepciunea lui Dumnezeu lumea n-a 
cunoscut prin înţelepciune pe Dumnezeu, a binevoit Dumnezeu să mântuiască pe cei 
ce cred prin nebunia propovăduirii”. 

162 Pr. prof. dr. Dumitru Popescu, Iisus Hristos Pantocrator, p. 42. 

163 Sfântul loan Damaschin detaliază problematica liberului arbitru, pornind de la 
înţelesul extern al conceptului, definit ca „cele ce stau în puterea noastră”. Proble- 
matizarea Sfântului Părinte lămureşte dimensiunea duhovnicească a acestei realități 
ontologice, întrucât întrebarea se pune „dacă este ceva în puterea noastră ?” În al 
doilea rând, Sfântul Părinte arată „care sunt cele în puterea noastră şi asupra cărora 
avem stăpânire” şi nu în cele din urmă, care este „cauza pentru care Dumnezeu 
creându-ne, ne-a făcut liberi”. Lămurirea acestor trei puncte se face printr-o argu- 
mentaţie susţinută de exemple şi raţiuni practice. „Nu este cu cale să atribuim lui 
Dumnezeu acţiuni ruşinoase uneori şi nedrepte; nici necesităţi, căci ele nu sunt 
întotdeauna la fel; căci ei spun că cele ale soartei fac parte din cele necesare şi nu din 
cele posibile; nici naturii, căci operele naturii sunt vieţuitoarele şi vegetalele; nici 
norocului, căci acţiunile oamenilor nu sunt rare şi neaşteptate; nici întâmplării, căci 
ei susțin că cele produse de întâmplare aparţin celor neînsufleţite sau iraționale. 
Rămâne deci ca însuşi omul, care acţionează şi lucrează, să fie principiul faptelor 
sale şi să aibă liberul arbitru. Mai mult, dacă omul cu niciun chip nu este principiul 
acţiunii sale, este zadarnic să aibă facultatea de a delibera. Căci la ce îi va folosi 
deliberarea, dacă nu este deloc stăpânul acţiunii sale? Orice deliberare se face în 
vederea acţiunii. În puterea noastră sunt acelea pe care suntem liberi să le facem şi 
nu le facem, adică toate acelea pe care le facem voluntar... Omul însă, fiind raţional, 

sitatea Revelației dumnezeieşti este, în primul rând, de ordin dialo- 
gic, promovând interacțiunea, radiind solitudinea şi pornirile egoiste 
şi demontând falsa libertate. 

Prin urmare, cunoașterea lui Dumnezeu, ca necesitate a insului 
religios, nu poate fi înțeleasă decât în dimensiunea „condescendenţei” 
Sale, a „ieșirii Acestuia din misterul Dumnezeirii lui inefabile, lăsându-Se 
simțit, văzut şi absorbit pe măsura oamenilor: ei au acces la viața 
intimă a Părintelui creator, chiar de la creaţie, dar mai ales începând 
cu teofaniile sau manifestările tangibile ale prezenței lui Dumnezeu 
(«Domnul S-a arătat lui Avaam la stejarul Mamvri»;!* «Am văzut pe 
Dumnezeu» - spune lacob!%) până la întruparea fizică a Fiului Său 
despre care dau mărturie apostolii, discipolii şi familia Sa în Noul 
Testament ...1% Această revelaţie multiformă, de la creaţie și până la 
întrupare, care stă la originea cunoaşterii lui Dumnezeu, nu este nici 
eterogenă, nici distructivă pentru om. Religia creștină afirmă capaci- 
tatea omului, privilegiul său originar, de a se orienta spre Dumnezeu 
(capax Dei), de a percepe legea divină sau naturală şi a primi Reve- 
lația, prin litera Legii mozaice şi cea a Noului Testament. Fiind creat 
după chipul lui Dumnezeu (imago Dei), adică cu libertatea spirituală 
de a intra într-o relaţie de iubire cu Creatorul, omul, care nu există 
dimpreună cu Dumnezeu din veci, ci există ca fiinţă compusă, supusă 


schimbării, este totuşi destinat să primească viaţa veşnică”.I€ 


II.5. Legământul dumnezeiesc în gândirea Sfântului Iustin 
Martirul și Filosoful 


În „Dialogul” său cu iudeul Tryfon, Sfântul Iustin Martirul şi Filo- 
soful conturează o nouă dimensiune a raportului şi legăturii dintre Dumne- 
zeu şi om. Raportându-și permanent apologia la Persoana şi lucrarea Mân- 
tuitorului Hristos, Fiul lui Dumnezeu Înomenit, Sfântul Părinte reuşeşte să 


conduce mai mult firea decât este condus de ea. Pentru aceea când doreşte, dacă ar 
voi, are puterea să-şi înfrâneze dorinţa sau să-i urmeze. Din pricina acestor conside- 
raţii, cele iraționale nu sunt nici lăudate, nici blamate; omul, însă, este lăudat şi 
blamat” (Sfântul Ioan Damaschin, Dogmatica, traducere Pr. Dumitru Fecioru, Ed. 
IBMBOR, Bucureşti, 2004, p. 102-104.). 

164 Cf. Fac. 18, 1. 

165 Fac. 32, 32. 

166 In. 1, 14. 

167 Pr. prof. dr. loan Bria, op. cit., p. 13-14. 

răstoarne rațiunea preconcepută a Legii, articulând adevăratul sens al exis- 
tenței umane: apropierea de Hristos și împărtăşirea permanentă din 
darurile Sale cele bogate. Aşa se face că în discursul său, Sfântul Iustin 
reuşeşte să lămurească numeroase aspecte de ordin practic, indispensabile 
legământului iudaic, aşezându-le în antiteză cu logica vieții creştine.!*$ 
Interacțiunea dintre iudaism şi creștinism a atras după sine 
numeroase acuze din partea celor ce trăiau după Legea Mozaică. 
Astfel, pornind de la problematica nesocotirii prevederilor legaliste, 
iudeii imputau creștinilor o viață imorală. Acest lucru este dintru 
început demontat de Sfântul Iustin, care arată adevăratul sens al vie- 
țuirii în Hristos: „Bărbaţi prieteni, nu cumva este şi alt motiv pentru 
care ne defăimaţi că nu trăim după Lege, nu ne circumeidem trupul 
la fel ca strămoşii voştri şi nu păstrăm sâmbăta ca voi? — se întreabă 
Sfântul Părinte — Sau şi viaţa și moravurile noastre sunt defăimate de 
voi? Vreau să spun: nu cumva aţi crezut şi voi despre noi, cum că am 
mânca oameni şi că, după băutură, stingând luminile, ne tăvălim în 
amestecături neîngăduite? Sau ne condamnați numai pentru faptul că 
credem în învăţăturile noastre şi nu credem într-o învățătură, după 
voi adevărată?”. El desfiinţează aceste acuze, invocând dimensiunea 
universală a Legământului celui Nou. „Căci Legea cea de pe Horeb 
este acum o lege veche şi ea este numai a voastră, pe când cealaltă 
este, în genere a tuturor. Și, o lege care se dă împotriva unei legi o 
desființează pe cea dintâi, după cum și un testament care se face mai 
târziu, îl face de asemenea nelucrător pe cel dinaintea lui. Drept lege 
veșnică şi finală şi testament credincios, ne-a fost dat nouă Hristos, 
după care nu mai este nicio lege, niciun precept, nicio poruncă. Sau, 
poate că tu nu ai citit ceea ce spune Isaia? «Ascultaţi-Mă, ascultați-Mă 
poporul Meu, şi împăraților, luaţi aminte, că va veni o lege de la 
Mine şi judecata Mea va fi întru lumina neamurilor. Se apropie repede 
dreptatea Mea şi va veni mântuirea Mea, iar neamurile vor nădăjdui 
în braţul Meuy!% ... Deci dacă Dumnezeu a proclamat că va fi rânduită 
o nouă alianță şi că aceasta va fi spre luminarea neamurilor, noi vedem 
şi suntem convinși că, prin numele lui lisus Hristos Cel răstignit, 


168 Primele argumentaţii sunt centrate pe cele mai importante prevederi ale Legii 


Vechi: Circumciziunea şi Ziua Sabatului, urmând să ajungă de aici la o analiză 
completă asupra caracterului universal al mântuirii în Hristos. 
16 Is, 51, 4-5. 

înşişi oamenii vin la Dumnezeu de la idoli şi de la orice altă nedreptate 
şi rămân până la moarte în mărturie și pietate”.!70 

Legâmântul cel Nou, despre care aminteşte Sfântul Iustin, este 
plin de smerenie și deşertat de slavă. De aceea, în virtutea așteptării 
în care erau ancoraţi, iudeii nu pot înţelege corect Parusia Domnului. 
„Scripturile ne silesc să aşteptăm pe Cel slăvit şi mare - afirmă Tryfon — 
ce primeşte împărăţia cea veşnică de la «Cel învechit de zile», «ca 
Fiu al Omului». Dar acesta, al vostru, care este numit Hristos, a fost 
«necinstit şi fără de slavă», încât a căzut și în ultimul blestem din Legea 
lui Dumnezeu, căci «a fost răstigniby”.!”! Cu gândul la cuvintele 
Sfântului Apostol Pavel, care zice: „Cuvântul Crucii, pentru cei ce 
pier, este nebunie; iar pentru noi, cei ce ne mântuim, este puterea lui 
Dumnezeu”,!? Sfântul Iustin mărturiseşte dimensiunea indispensabilă 
a Întrupării. El arată astfel că fără această deșertare a Fiului lui Dumnezeu, 
noi nu am fi putut fi mântuiţi, amintind totodată de cuvintele proorocului 
Isaia, care spune: „chipul Său va fi neslăvit și neamul Lui nepovestit”, 
„în locul morţii Lui, bogaţii vor fi daţi morții” şi „cu rana Lui ne-am 
vindecar”.!'5 El duce mai departe această idee, prezentându-L. pe Hristos 
în demnitatea Sa sacerdotală, purtând întru Sine o preoţie „mai înaltă 
decât cerurile”. Ea trece dincolo de litera legii, îmbrăţişând pe toți 
cei care sunt „legaţi” prin credință. 

Este depăşită astfel circumeiziunea Legii Vechi, întrucât măr- 
turisirea se face de acum înainte în virtutea iubirii jertfelnice. În acest 
sens, Sfântul Părinte reuşeşte să dezrădăcineze convingerea iudeilor că 
„preoția lui Melhisedec” l-ar viza pe proorocul Ezechia.!+ În virtutea 
unei necesități soteriologice, Sfântul Iustin este de părere că preoţia 
lui Melhisedec trebuia să constituie în sine o prefigurare a lucrării 
înfăptuite de Veşnicul Arhiereu, „căci prin cuvintele: «Juratu-S-a 


170 Sfântul Iustin Martirul şi Filosoful, „Dialogul cu iudeul Tryfon”, Cap. X-XI, în 
Apologeţi de limbă greacă, traducere, introducere, indici şi note de Pr. prof. dr. 
Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. 
IBMBOR, Bucureşti, 1997, p. 132, 134. 

171 Cap. XXXII, p. 163. 

172 1 Cor. 1, 18. 

173 Ts, 53, 2-3. 

174 Cele spuse la Psalmul 109 nu fac nicidecum trimitere la regele Ezechia, fiind 
demonstrat faptul că acesta nu s-a împărtăşit practic de demnitatea arhierească (cf. 
Cap. XXXIII, p. 165, nota 342). 

Domnul și nu se va căi»; «Tu ești preot în veac, după rânduiala lui 
Melhisedec», "5 Dumnezeu L-a arătat cu jurământ arhiereu după 
rânduiala lui Melhisedec, din cauza necredinţei voastre; cu alte cuvinte — 
după cum s-a scris de Moisi că Melhisedec a fost preot al Celui Preaînalt 
şi acesta era preot al celor ce se găseau în necircumciziune, care i-a 
oferit lui zeciuiala —, tot asemenea Dumnezeu a arătat că preotul Lui 
cel veşnic, care a fost numit şi Domn de către Duhul Sfânt, este al 
celor din necircumciziune. Şi că pe cei din circumciziune, care vin la 
El, îi primeşte şi pe aceştia şi-i binecuvântează. Faptul că El avea să 
fie mai întâi un om umil, conchide Sfântul Părinte, şi apoi că Se va 
înălța, este arătat de cele mai multe ori la sfârşitul Psalmului: «va bea 
apă în drum» şi totodată «pentru aceasta El va înălța Capuly”.!76 
Înnoirea Legii se face în chip desăvârşit, după Sfântul Iustin 
Martirul şi Filosoful, în contextul slăvirii Mântuitorului Hristos prin 
dumnezeiasca Sa Înviere și Înălțare la Ceruri. Se evidenţiază astfel 
demnitatea Împărătească a Fiului lui Dumnezeu, Acesta singur fiind 
„împărat, preot, Dumnezeu, Domn, înger, om, conducător de cete, 
piatră şi prunc şi că, fiind mai întâi pătimitor, Se va ridica apoi la cer 
şi iarăşi va veni cu slavă, arătând că va avea o împărăție veşnică, o 


dovedesc toate Scripturile”.!7? 


II.6. De la sentimentul religios la norma scrisă 


Scopul venirii Mântuitorului Hristos în lume și al întemeierii 
Bisericii Sale este mântuirea oamenilor şi ridicarea păcatului strămo- 
şesc prin care neamul nostru a fost lipsit de bunătăţile cele veșnice. 
Pentru împlinirea dezideratului mesianic, Dumnezeu a rânduit două 
legi scrise sau testamente, menite să întărească şi să îndumnezeiască 
conştiinţa morală a poporului ales: Vechiul şi Noul Testament. Aşa- 
dar, prin legea Vechiului Testament putem înţelege totalitatea porun- 
cilor şi a dispoziţiilor pe care Dumnezeu le dă în perioada veche 
poporului ales, mai întâi prin Avraam și ceilalți patriarhi, în chip 
deosebit prin Moise, iar în cele din urmă prin cuvintele proorocilor. 
În tot acest parcurs se poate observa cu uşurinţă o evoluție graduală, 
care culminează în Legământul Sacru de pe Muntele Sinai, pe care 


175 Ps. 18, 8. 
176 Cap. XXXII, p. 166. 
177 Cap. XXXIV, p. 167. 

Dumnezeu îl statorniceşte cu Moise în numele poporului iudeu. De 
aceea, de cele mai multe ori, Legea Vechiului Testament se confun- 
dată cu Legea lui Moise. Importanța acestui legământ era dată de 
puterea lui de a-i statornici pe iudei în credința monoteistă, de culti- 
varea adevăratelor virtuţi și mai ales de încărcătura sa mesianică, 
devenind astfel un adevărat „pedagog către Hristos”.!'5 Cu timpul, în 
jurul acestui nucleu au fost rânduite și alte prevederi, Legea Mozaică 
devenind un adevărat cod civil al poporului ales. 

Din perspectiva cuprinsului însumat, prevederile Legii Mozaice 
sunt foarte diferite, fiind împărțite după cum urmează: 

1. legea morală - încorporează cele Zece Porunci ale Decalogului, 
care trebuie să pătrundă în sufletul evreului potrivit poruncii Dumnezeieşti: 
„Păziţi toate poruncile Mele şi toate rânduielile Mele, pe ele să le ţineţi, 
căci omul care le plineşte viu va fi întru ele”, 

2. legea ceremonială — constituie cea mai mare parte a Legii 
Mozaice și tratează pe larg probleme legate de cult. Această latură 
devenise cea mai riguroasă şi mai greu de împlinit. Sfântul Apostol 
Pavel, referindu-se la formalismul ei, amintește adesea despre „robia 
legii” care atrage după sine „conștiința păcatului”. Caracterul ei a fost 
unul temporar, până la venirea lui Hristos: „Jar când a venit plinirea vre- 
mii, Dumnezeu a trimis pe Fiul Său, născut din femeie, născut sub lege, ca 
pe cei de sub Lege să-i răscumpere, ca să dobândim înfierea”.1% 

3. legea civilă - este legată de organizarea socială și de conducere, 
prin care se întărea autoritatea divină şi statutul teocratic al poporului 
ales. Această latură a legii mozaice cuprindea, de asemenea, dispoziții 
legate de: anul sabatic şi jubiliar, robi, despăgubire etc. 

Din poruncile Legii Vechi au mai rămas valabile numai cele 
morale care au fost păstrate pe cele două table pe care Dumnezeu i 
le-a încredințat lui Moise pe Muntele Sinai. Acestea (Tablele Legii sau 
Decalogul) constituie primul testament scris, încheiat de Dumnezeu cu 
poporul Său prin Moise şi este cea mai completă lege morală existentă 
până la venirea lui Hristos. Valoarea sacramentală a acestor porunci 
rămâne universal valabilă și este întărită şi desăvârșită de învăţătura 
Mântuitorului Hristos. 


178 Galateni 3, 24. 
179 Levitic 18, 5. 
180 Galateni 4, 4-5. 

După cuvintele Sfântului Apostol Pavel, Legea Veche este călăuză 
spre mântuire, primind completare şi desăvârşire prin întruparea Domnului: 
„Să nu socotiți că am venit să stric Legea. N-am venit să stric ci am 
venit să plinesc”.!%! Din aceste cuvinte putem deduce superioritatea 
Noului Testament faţă de Legea Veche, lucru arătat şi de Fericitul 
Augustin care spune: „Noul Testament se ascunde în Vechi, Vechiul 
Testament se deschide în cel nou”.!%52 Despre această minunată plinire 
a făgăduinţei pe care Dumnezeu o făcuse protopărinţilor în Rai, Sfântul 
Grigore de Nazianz afirmă: „Încă o dată întunericul se risipește, încă o 
dată lumina se înființează. Încă o dată Egiptul se pedepsește cu întune- 
ric și încă o dată Israelul este călăuzit prin stâlp de lumină! Poporul 
care şedea în întunericul necunoştinei, să vadă lumina cea mare a cu- 
noştinței! Ce a fost vechi a trecut; iată, toate sunt noi! Literea dă îndă- 
răt, spiritul biruiește! Umbrele trec grăbite, adevărul pășește în lume ... 
Se răstoarnă legi ale firii. Trebuie să se împlinească lumea de sus. Hristos 
ne poruncește, să nu ne împotrivim! «Voi neamurile toate plesniți din 
palme că prunc s-a născut nouă Fiul și ni s-a dat nouă, a cărui stăpânire 
stă pe umărul lui, căci se ridică o dată cu crucea și numele lui este chemat 
înger al Sfatului celui Mare», adică al Tatălui "1% 

Dacă până la dumnezeiasca Întrupare neamul omenesc era 
închingiuit de întunericul şi umbra morții, prin venirea Mântuitorului 
Hristos în lume zgura păcatului şi norii patimilor s-au risipit. El a făcut 
ca Legea Veche să primească pecetluire prin puterea harului și prin 
iubire, după cum Însuşi ne arată în Predica de pe Munte: „De nu va 
prisosi dreptatea voastră mai mult decât a cărturarilor și a fariseilor, 
nu veți intra în Împărăţia cerurilor. Aţi auzit că s-a zis celor de demult: 
„Să nu ucizi”, iar cine va ucide, vrednic va fi de osândă. Eu însă vă 
spun: că oricine se mânie pe fratele său, vrednic va fi de osândă și 
cine va zice fratelui său: netrebnicule, vrednic va fi de judecata sine- 
driului, iar cine va zice: nebunule, vrednic va fi de gheena focului... 
Ai auzit că s-a zis să iubeşti pe aproapele tău şi să urăști pe vrăşma- 
şul tău, iar Eu vă zic văuă: iubiţi pe vrăjmaşii voştri, binecuvântaţi 


181 Matei 5, 7. 

182 Novum Testamentul in Vetre latet, Vetus Testamentul in Novum patet” (Quaes- 
tiones in Heptateuchum 2, 73). 

183 Cuvântul I la Naşterea Domnului”, PG 36, col. 313; vezi şi vol. Sfântul Grigorie 
de Nazianz, Taina m-a uns (cuvântări), traducere din limba greacă, note introductive 
şi comentarii pr. dr. Gheorghe Tilea, Ed. Herald, Bucureşti, 2004, p. 34. 

pe cei ce vă blesteamă, faceți bine celor ce vă urăsc şi rugați-vă 
pentru cei ce vă vatămă și vă prigonesc. Ca să fiţi fii Tatălui vostru 
Celui din ceruri, că El face să răsară soarele peste cei răi și peste 
cei buni şi trimite ploaie peste cei drepți şi peste cei nedrepți "15 
Spre deosebire de Legea Vechiului Testament, care a avut o aplica- 
bilitate temporar şi spaţial limitată, învățătura Noului Testament este vala- 
bilă pentru toate timpurile şi toate locurile. „Căci toți sunteți fii ai lui Dum- 
nezeu pin credinţa în Hristos lisus, spune Sfântul Apostol Pavel. Căci, câți 
în Hristos v-aţi botezat, în Hristos v-aţi îmbrăcat. Nu mai este iudeu, nici 
elin; nu mai este nici rob, nici liber, nu mai este nici parte bărbătească, 


nici parte femeiească, pentru că voi sunteți una în Hristos Iisus” 15 


II.7. Necesitatea și valoarea normei în context religios 


Din cele arătate mai sus, înțelegem fericita conjugare a sentimentu- 
lui religios, ca dat ontologic prin care se dezvoltă și creşte sufletul omenesc, 
cu realitatea personală a Adevărului revelat, Fiul lui Dumnezeu Înomenit, 
Mântuitorul nostru lisus Hristos. Atras permanent spre această chemare, 
sufletul omenesc parcurge treaptă cu treaptă scara dumnezeiescului legă- 
mânt, desăvârşindu-se în certitudinea şi siguranța Revelaţiei naturale și 
supranaturale în care este educat. Cu alte cuvinte, sufletul omenesc dobân- 
deşte dintru început posibilitatea unei autodescoperiri. Acest lucru este 
posibil prin predispoziția religioasă care a fost sădită într-însul, prin care 
este chemat să stea deasupra oricărui principiu şi normă, şi să se regăsească 
în comuniunea veşnică cu Ziditorul său. În felul acesta, ca „entitate rațio- 
nală, creată, vie, care dă putere de viaţă și de percepere corpului organic 
și sensibil, atât timp cât acesta viază”,!5 sufletul omenesc este prin defini- 
tie raţional. În virtutea acestui fapt, omul, în integralitatea ființei sale, „ca 
chip al Părintelui Ceresc”, rezonează la cele mai intime chemări și se face 
în stare de cele mai alese sentimente, inclusiv de sentimentul religios. În 
virtutea acestui fapt, Sfântul Nemesiu de Emessa spune că el „este domn 
peste toate, stăpânește peste toate, se bucură de toate, vorbeşte cu îngerii 
și cu Dumnezeu, porunceşte creaturii, ordonă demonilor, cercetează natu- 


184 Capitolul 5 din Evanghelia de la Matei. 

185 Galateni 3, 26-28. 

186 Cf. Sf. Grigorie de Nyssa, apud Pr. prof. Ioan G. Coman, Probleme de filosofie şi 
literatură patristică, Ed. IBMBOR, Bucureşti, 1995, p. 40. 

ra lucrurilor, se ostenește pentru Dumnezeu, este sălaș și templu al lui 
Dumnezeu. Toate acestea el le obține prin virtute și evlavie” 157 

lată de ce, suma valorilor actuale, pe plan cultural, educativ, social, 
legislativ etc., este îndatorată din punct de vedere istoric, şi nu numai, 
Adevărului Revelat al religiei creştine. Dincolo de pseudo-independenţa 
la care se raportează, societatea modernă în așa-zisa ei dimensiune 
laică păstrează şi valorifică și astăzi multe din ideile şi principiile 
Sfintei Biserici. Acestea „au intrat în domeniul raţiunii și al moralei 
întregii omeniri civilizate, creând şi dând tot ce este mai bun în civi- 
lizaţie, şi pe care ea în naivitate şi-o atribuie sieşi — științei sale, poli- 
ticii etc. Educată în principiile și în spiritul creștinismului, rațiunea 
omenească păstrează în sine urmele neşterse ale acestei educaţii, 
chiar şi atunci când se ridică contra creştinismului prin filosofie, prin 
ştiinţă și viaţă”.!55 Valoarea sentimentului şi raţiunii, cizelat în aşa- 
zisele năzuinţe metafizice şi deziderate teoretico-practice, își desă- 
vârşesc adevărata menire numai în contextul hristologic al vieţii. De 
aici înţelegem că valorile realității imanente, fie ele filosofice, cultu- 
rale, științifice sau morale, „implică cu necesitate postularea unei noi 
valori care să le supraordoneze, fără ca să le desființeze și aceasta e 
valoarea religioasă, valoarea sfințeniei, cerută și de religie şi de filo- 
sofie. De religie, prin noțiunea de Dumnezeu sau valoarea sanctității, 
de filozofie, prin noţiunea de absolut sau valoarea eternităţii”.!% În 


187 Nemesiu de Emessa, Despre natura omului, |. Migne, PG XI, col. 532 C-533 AB. 

188 Omenirea a împrumutat din creştinism numeroase idei şi concepte, majoritatea valabile 
şi astăzi: ideea de demnitate umană, conceptele de fraternitate şi egalitate universală, liberta- 
tea conştiinţei, dragostea şi spiritul fratern, armonia vieţii de familie, educaţia religioasă etc. 
„Ce ar mai fi oare cultura de astăzi, se întreabă apologetul rus P. Svetlov, condusă de rațiune 
dacă până la ea n-ar fi ajuns razele slabe ale luminii? Şi raţiunea clasică oarecând credea că 
este independentă de orice lumină cerească, însă de fapt ea nu lumina cu de la sine putere, ci 
cu lumina luată de la Izvorul Luminii. Cuvântul-Logos, care după învăţătura Evangheliei 
este Lumina în întunericul păgânismului, n-a fost cuprins de acest întuneric, din care cauză 
noi vedem în timpurile antice oameni asemenea lui Platon, Socrat, Seneca şi alţii (In. 1, 5). 
Şi Părinții Bisericii prin învăţătura lor despre Logos, atribuie tot ce e mai bun în lumea 
antică acestui Logos” (Protoiereu P. Svetlov, Învățătura creştină în expunere apologetică, 
traducere de pr. prof. Serghie Bejan şi pr. prof. Constantin Tomescu, tomul I, Tipografia 
„Tiparul Moldovenesc”, Chişnău, 1935, p. 37). 

189 Cf. Ioan Gh. Savin, Curs de Apologetică, vol. I, Partea introductivă, Tipografia 
„Fântâna Darurilor”, Bucureşti, 1935, p. 84-85. Tot în acest sens, marele nostru 
apologet aminteşte poziţia filosofului german H. Münsterberg în legătură cu raportul 
religie-ştiinţă: „Religia clădeşte un supra-etaj pe care suprapune lumii experienţei, 

comuniunea eclesială, întreaga pleadă a valorilor religioase se postu- 
lează pe antinomia lege-normă, necesitate-idealitate, în virtutea 
„unei realități superioare, prin trăirea lor (a normelor religioase) în 
cadrul unei alte lumi, străine de orice relativism, prin încadrarea 
acestor norme într-o lume absolută, de o altă realitate decât cea fizică, 
care e lumea sfințeniei, valoarea religioasă în care în ultimă instanță 


este Împărăţia lui Dumnezeu”.!% 


ştiinţa un subsol pe care îl subşterne lumii experienţei. Şi una şi alta însă depăşesc 
domeniul experienţei intrând în acel al realităţii metafizice” (Ibidem, p. 85). 
1% Ibidem. 

IV. „CALEA, ADEVĂRUL ȘI VIAȚA” ÎN LUMINA 
LOGOSULUI ÎNOMENIT. 
LUCRAREA MĂRTURISITOARE A CUVÂNTULUI 
ÎNTRE PREFIGURARE ȘI ICONOMIE 


Realitatea şi prezenţa ipostatică a Logosului în istoria neamului 
omenesc s-a făcut de-a lungul veacurilor pentru unii „nebunie, iar 
pentru alții puterea lui Dumnezeu ”.!! De la căderea în păcat şi până la 
dumnezeiasca Sa Întrupare, El a susţinut permanent raționalitatea crea- 
tiei, lucrând permanent în viaţa şi conştiinţa neamului omenesc, după 
cuvântul Scripturii: „toate prin El s-au făcut, și fără El nimic nu s-a 
făcut din toate câte s-au făcut. Întru El era viaţă şi viaţa era lumina 
oamenilor”. Departe de grădina Raiului, strămoşii noştri au trăit 
permanent drama depărtării de veşnicele bunătăți. Izolându-se progre- 
siv de planul paradisiac, ei au fost atraşi tot mai mult spre zgura lucru- 
rilor materiale: „Întru sudoarea feţei tale îți vei mânca pâinea ta, până 
te vei întoarce în pământul din care eşti luat; căci pământ ești şi în 
pământ te vei întoarce” .!” Cu toate acestea, Dumnezeu nu și-a aban- 
donat zidirea Sa, după cum au socotit unii, ci, lucrând temeinic mântu- 
irea noastră, a rânduit cosmosul după o sfântă făgăduinţă: „Dușmănie 
voi pune între tine şi între femeie, între sămânţa ta şi sămânţa ei; 
aceasta îți va zdrobi capul, iar tu îi vei înțepa călcâiul” 1% 

Fără să-Și şteargă chipul din conştiinţa neamului omenesc, 
Dumnezeu S-a afundat în adâncul sufletului nostru, rânduind să ni se 
descopere „Ja plinirea vremii”. Aşa se face că, în conştiinţa neamurilor, 
biruită de atâtea ori de lupta istoriei, Logosul se descoperă în chip 
prefigurativ şi simbolic. Prin urmare, înainte de a înţelege identificarea 
Sa cu Hristos, „Logosul este principiul care îl manifestă pe Dumnezeu 
în istorie” 1” De aceea, la egiptenii antici, care celebrau puterea Sa în 


191 Cf, I Col I, 18. 

192 In, 1, 3-4. 

193 Cf. Fe. 3, 19. 

194 Fe, 3, 15. 

195 Claudio Moreschini, Istoria filosofiei patristice, traducere de Alexandra Cheşcu, 
Mihai-Silviu Chirilă şi Doina Cernica, Ed. Polirom, București, 2009, p. 63. 

identitatea mitologică a zeului Thor, El este socotit „Cuvântul creator”, 
„inima şi limba Supremului Ra”, iar vechii greci îl identifică cu 
Hermes Mercurius Trismegistos, „Zeu născut prin sine însuși ...”? 1° 
Desprinsă din aceste reflecții, faima Cuvântului avea să se extindă 
foarte uşor în toate filosofiile lumii. Cu toate acestea, doar celor aleşi 
avea Dumnezeu să le vestească Întruparea Cuvântului Său, arătându- 
le prin aceasta că „Domn este lisus Hristos, întru slava lui Dumnezeu 
Tatăl ”.1% Pentru crezul acesta au luptat până la sânge primii martiri 
ai Bisericii creştine, au cuvântat Sfinții Părinţi şi s-au ridicat apolo- 
geții. Sfântul Iustin Martirul şi Filosoful descrie parcursul viziunii 
logocentrice, de la conceptualizare la ipostas: „Ştim că au fost urâţi și 
uciși chiar şi cei care au urmat doctrinele stoicilor pentru faptul că au 
arătat înţelepciune cel puţin în formularea discursului etic (ca şi poeţii, 
în câteva cazuri) ...!% A noastră, în comparaţie cu orice altă doctrină, 
este sublimă, deoarece nouă ni s-a revelat în toată raționalitatea Sa 
Hristos... Tot ceea ce s-a afirmat mereu într-un mod excelent şi ceea ce 
au descoperit cei care fac filosofie sau care instituie legi a fost realizat 
de ei prin cercetare şi contemplare, cu ajutorul unei părți a Logosului. 
Însă necunoscând Logosul în totalitate, şi anume pe Hristos, au spus 
deseori lucruri contradictorii ...2% Toţi scriitorii, prin sămânța sădită 
de Logos, au putut să vadă lucrurile care sunt în obscuritate. Însă să- 
mânţa este diferită de imitație ...”.%1 

Fără să contrazică importanța prezenței Sale prefigurative în 
istoria umanităţii, Sfântul Iustin descrie o altă sferă de abordare a 
problematicii logocentrice. Prin această viziune, suntem îndreptățiți 
să credem că Dumnezeu a făcut descoperirea Fiului Său mai înainte 
de întrupare, în chip minunat, rânduind din unii filosofi, așa cum au 
fost Platon şi Aristotel, adevăraţi „creștini mai înainte de vreme”. 
Printr-înşii, icoana raționalității Logosului înomenit s-a ridicat dincolo 
de lumea mitizată şi copleșită de mulțimea zeilor, ajungând să se arate 
ca „lumină spre descoperirea neamurilor”. Pornind de aici, vom expune 


1% George Robert Meed, Hermes Trismegistos. Gnoza şi orginile scrierilor trisme- 
giste, traducere de Alexandru Anghel, Ed. Herald, Bucureşti, 2007, p. 22. 

197 Ibidem, p. 43. 

1% Filipeni 2, 11. 

'9Apologia a II-a, 8, 1. 

2% Apologia a I-a, 10, 1-3. 

21 Apologia a II-a, 13, 5-6. 

prezenţa istorică a Logosului Înomenit în lume şi drumul Său de la 
prefigurare la adevăr. „Unele din adevărurile ontologice ale dogmati- 
cii creștine, spune pr. prof. loan G. Coman, se regăsesc, retrospectiv, 
în operele de geniu ale gânditorilor elini. Sfinţii Părinți explică faptul 
prin revelaţia naturală a Logosului. Unii elini au fost, deci, creștini 
înainte de Hristos. Literatura creştină îşi apropriază şi întăreşte elementele 
fundamentale de gândire şi credință din literatura elenă profană. Cea 
dintâi confirmă şi continuă pe cea de a doua, așa cum Origen, Grigorie 
de Nyssa şi loan Damaschin confirmă şi continuă, într-o măsură şi 
într-un anumit sens, pe Heraclit, Platon şi Aristotel”.2%2 


IV.1. Logosul platonician 


Pornind de la etimologia stricto sensu a cuvântului 40y0g, pentru 
început descoperim mai multe înţelesuri, uzitate rând pe rând de curen- 
tele filosofiei antice: cuvânt, vorbire, relatare, discurs (sensul curent al 
pluralului Aoyov), convorbire, discuție, expunere, teză, argument, rațiune 
(în sens de argument), raționament, definiție, limbaj, gândire, intelecție, 
rațiune (în sensul cauzal: „felul în care un lucru conţine alte lucruri”), 
raport și chiar idee. Acest întreg conglomerat de variante logocentrice 
vizează în perspectiva filosofică două direcţii relativ apropiate: rațiunea și 
limbajul. Aceste două jaloane incipite ale conceptului de „logos ipostatic” 
sunt integrate progresiv în procesul modern al unei cunoașteri și înţelegeri 
per se. „Prin aceste interpretări logos-ul grecesc riscă să ne apară ca un 
amestec deconcentrat de limbaj şi rațiune, notează filosoful francez Brice 
Parain. Această duplicitate, spune el, are, într-adevăr, de ce să ne uimească. 
Spiritul nostru modern nu confundă niciodată limbajul cu raţiunea, după 
cum nu încurcăm cizmarul cu unealta sa. Pentru noi limbajul este instru- 
mentul docil al gândirii (sau raţiunii) și gândirea (sau rațiunea) este cea 
care ne oferă cunoașterea pe care o avem despre lucruri. Limbajul doar 
ne explică ideile și sentimentele sau emoțiile. Ceea ce se concepe bine 
se enunță cu claritate. Așadar, de obicei considerăm cuvintele a fi se- 
cundare faţă de ceea ce semnifică ele, retorica nefiind decât arta persua- 
siunii şi nu a gândirii”.20%% Dar filosofia „Logosului” începea să promită 


202 Pr. prof. Ioan G. Coman, Probleme de filosofie şi literatură patristică, Ed. IBMBOR, 
Bucureşti, 1995, p. 14-15. 

203 Brice Parain, Logosul platonician, traducere de Monica Jităreanu, Ed. Univers 
Enciclopedic, Bucureşti, 1998, p. 13. 

mult mai mult încă din perioada marelui Platon, apropiindu-se tot mai 
mult de esența Adevărului revelat. 

Alături de marele său didascal, Socrate, Platon reușește să revoluţi- 
oneze întru totul gândirea filosofiei antice. În primul rând, el face o 
distincție clară între lumea sensibilă și lumea inteligibilă, reuşind să-și 
completeze demersul în plan metafizic prin „întemeierea idealismului și 
închegarea desăvârşită şi definitivă a spiritualismului”. Cel mai important 
aspect al operei sale este „lupta împotriva politeismului antropomorfic”, 
pentru care este socotit pe drept cuvânt „primul evanghelist al religiei, ce 
va distruge un imperiu pentru a clădi o lume, prin concepţia sa înaltă 
despre un singur Dumnezeu, un Dumnezeu bun şi milos, întruparea celui 
mai sublim Bine, la care îi e dat minţii să ajungă”.7% Pe acest culoar se 
încadrează şi latura logocentrică a gândirii sale. 

Prezenţa ideii de „Logos ” în operele lui Platon, cu precădere în 
„Dialogurile” sale, reprezintă primul moment major al unei istorii inte- 
lectuale a interiorităţii.?% În istorie, mulţi comentatori ai operei platonice 
au văzut ideea de Logos, susținută în unele din operele sale, ca pe o 
teorie a limbajului sau mai degrabă ca pe o provocare a retoricii sale. Au 
existat însă şi comentarii mai profunde, care au aşezat varianta platoni- 
ciană a filosofiei logocentrice sub ireversibila variabilă a Nemuririi. În 
această direcţie se socotea că lumea ideilor depășea tradiționala interpre- 
tare logică, în care „logosul” era interpretat abstract, şi susținea metafi- 
zica misterului. Astfel, prin aducerea în câmpul ideilor a conceptului de 
nemurire, filosoful Yven Bres arată că această lume devine „ambiguă” 
sau mai precis „misterioasă”. După el, orice idee trebuie să participe „la 
construcţia Logică a Nemuririi”, subsumându-se mai întâi procesului de 
cunoaștere şi perfectându-se prin lucrarea virtuților, ca modalitate de 
descoperire a tainelor logosului. „Nevoia de apern (de virtute), notează 
Bres, așa cum apare ea formulată în dialogurile anterioare fondării Aca- 
demiei, nu tinde în mod esenţial spre cunoaşterea logică a valorilor mo- 
rale ... În felul acesta, Platon nu contestă autenticitatea sentimentului pe 
care personajele dialogurilor sale îl au despre curaj, cumpătare, evlavie 
şi, prin aceste virtuţi particulare, despre virtute în general”.2% 


204 Grigore Tăuşan, Filosofia lui Plotin, ediţia a III-a, Ed. Agora, Iaşi, 1993, p. 31. 
205 Bogdan Baghiu, Scurtă istorie a Logosului, Ed. Lumen, Iaşi, 2006, p. 50. 

2% Yvon Bres, Psihologia lui Platon, traducere din franceză de Mirela Alexandra 
Pop, Ed. Humanitas, Bucureşti, 2000, p. 51. 

Ontologia şi mistica platoniciană fac din „lumea ideilor” un tărâm 
al conştiinţei de sine. „Logosul” formează deopotrivă macrocosmosul, 
cât şi microcosmosul după tipare eterne înscrise în el însuşi, tot el 
fiind acela care le unește pe amândouă.” În mod concret, „logosul” 


E) 


lui Platon se defineşte prin: ,„ rostire”, „justificare rațională”, „rațiune ”, 


_ 


„cuvânt, „facultate rațională”, „pronunţie”. Aceste jaloane converg 
către marele sens al filosofiei platoniciene, de a lega elementele macro 
şi micro din logica şi realitatea cosmosului. Sub această formă, defi- 
nițiile pe care întâlnim la marele filosof arată diversitatea sensurilor 
pe care le îmbrățișează filosofia logosului elenistic în perioada antică. 
Nu pot fi trecute cu vederea aici elemente prefigurative ale prezenţei 
Logosului Înomenit. 

Definirea naturii şi funcțiilor logosului se manifestă în viziunea 
lui Platon ca o necesitate pe care o așează în majoritatea Dialogurilor 
sale. Prin aceasta se arată că filosoful a căutat să le descopere sensul, „în 
permanență în interiorul său şi în afara propriului său discurs”.2% Aceasta 
face ca logosul platonician să nu fie neparat căutat într-o teorie a limbaju- 
lui, căci „dacă limbajul joacă un rol atât de important în cunoaştere, ar 
trebui să admitem că şi cuvintele din care este format şi literele care 
alcătuiesc cuvintele sunt în ele însele elemente ale relaţiei inteligibile. A 
spune însă că limbajul este format din cuvinte şi deţine întru el logosul, 
nu ne ajută prea mult în a înainta cu interpretarea în ceea ce priveşte 
definiția logosului lui Platon”. Vedem, aşadar, că Logosul este cel 
care dă limbajul şi nu invers, întrucât „cu ajutorul logosului, raționamen- 
tul se înalță până la principiul întregului "219 

Evoluţia logosului în operele lui Platon se poate identifica 
progresiv. În „Republica”, de pildă, teoria despre cuvânt are un ca- 
racter transcendental, fiind înțeles ca rațiune care pune ordine în lu- 
mea lucrurilor sensibile. Se poate spune că, pe măsură ce concepția 
filosofică platoniciană se maturizează, sensurile „logosului” se „spi- 
ritualizează” şi, cu cât discursul abordat devine mai greoi, „logosul” 
capătă valenţe abstracte.?!!Aceasta ne face să înțelegem că logosul 


207 Ibidem. 

208 Bogdan Silion, Gândire şi limbaj la Platon, în Revista „Akademia”, nr. din mar- 
tie, 2002, p. 30. 

Ibidem. 

210bidem. 

211 Ibidem. 

platonician nu este un simplu instrument al comunicării, ci reprezintă 
o temă centrală de reflecţie, aflată în continuă mişcare la marele filo- 
sof. Se folosește cel mai adesea de „ideea principiului regular”, 
generând diverse variațiuni de sens în conceptualitatea logosului. 
Pentru el, „logosul nu își găseşte o exprimare definită, poate cu o 
excepție, în Timaios, unde cuvântul este folosit pentru a descrie forța 
Divină din care a apărut lumea”.?!? 

În „Dialoguri ” regăsim învecinarea sa cu viziunea lui Socrate 
asupra problematicii de „recuperare a cunoașterii pierdute”. Este aspectul 
asupra căruia se opreşte părintele Andrew Louth, atunci când îl evocă pe 
Platon ca fiind veritabilul precursor al tradiţiei mistice creştine.?!%,,Ceea ce 
se descoperă este etern: nu este nici născut, nici nu moare, nici nu creşte, 
nici nu se micșorează, este liber de orice relativitate în ce privește natura, 
durata sau locul, nu poate fi reprezentat nici prin imagine (phantasia), 
nici prin definiţie (prin logos), nu se poate manifesta în altceva, ci este 
unic în el însuși”.?!* Prin această reîntoarcere la Platon, părintele A. Louth 
evidenţiază potențările cunoașterii autentice, care anulează caracterele 
limitative ale cunoașterii naturale.?!5 

Toată filosofia platoniciană este, prin urmare, o pregătire pen- 
tru extaz, omul cunoscând doar ceea ce i-a fost dat să cunoască.2!* În 
această lumină, logosul platonician se identifică cu persoana lui Zeus. 


212 Iulian Iacob, Conceptul de logos în literatura filosofică şi creştină, în Revista 
„„Pleroma”, nr. 1/1999, p. 60. 

213 Înclinaţia lui Platon spre latura mistică, sau mai degrabă mitică, a cunoaşterii îşi justi- 
fică necesitatea „tocmai pentru a explica mai bine şi a face inteligibilă Ideea, conceptul.. 
Autorul atenian a încercat, recurgând frecvent la mit şi mai cu seamă în zonele greu 
accesibile raţiunii, să-şi protejeze opera. Mitul, ca supunere care ascunde, este susceptibil 
de interpretări plurivalente, poate de multe ori chiar şi contrare. Cititorul sau auditoriul 
este silit să facă un salt atât în rațiune, cât şi în conştiinţă. De aceea, toţi cei capabili de a 
realiza acest salt, de a trece de la iluzoria lume a umbrelor la fascinanta lume a formelor 
pure, a eidos-urilor, la lumea Ideilor, vor fi răsplătiți tocmai prin satisfacția de a fi desci- 
frat ghicitoarea, mitul... În sprijinul acestei idei vine şi faptul că marea parte a operei sale 
(Dialogurile) a primit o expunere nu sub forma narațiunii, în cadrul căreia ideea autorului 
este mult mai clară şi se poate extrage mult mai uşor, ci sub forma dialogului” (vezi aici: 
Asist. univ. dr. Ticu Mădălin-Savu, Model, mit şi cunoaştere în filosofia platoniciană, în 
Revista de Ştiinţe Juridice, nr. 31/2004, p. 86). 

2l4Andrew Louth, Originile tradiției mistice creştine de la Platon la Dionisie Areo- 
pagitul, Ed. Deisis, Sibiu 2002, p.33. 

215 Bogdan Baghiu, Scurtă istorie a logosului, p. 52. 

216 Ibidem. 

Pentru acest adevăr, filosoful atenian este gata să sufere ocara, după pilda 
magistrului său. „Și lasă pe oricine să se dispreţuiască, să se trateze ca pe 
un om fără minte, să te acopere de ocări, dacă-i place așa. Pe Zeus! Tu 
prinde atunci cutezanţă şi fii gata să primeşti palma cea rușinoasă de 
care vorbeam ... Că nu-i nimic grozav în această suferință, dacă, practi- 
când virtutea, rămâi de fapt un om superior și corect. Și numai după ce 
vom fi străbătut împreună drumul virtuţii, ne vom apuca și de treburile 
politice, de-abia atunci vom pune la cale ceea ce-i nimerit a orândui ... La 
câtă neștiință ne-am coborât! Să ne folosim prin urmare, de călăuza raţi- 
unii (Logos), care ni s-a descoperit acum. Este rațiunea care ne învaţă că 
cel mai bun chip de a trăi viaţa e să practicăm dreptatea, și în general 
virtutea, în vederea vieţii şi a morţii. Ci nu pe aceea în care crezi tu, şi 
spre care mă împinge şi pe mine, că nu-i bună la nimic Kallilkles” 2" 

Cunoașterea virtuoasă, la care face trimitere Platon, care ocolește 
sau sfidează cunoașterea naturală, reprezintă o reaşezare a omului în matri- 
cea sa originară, în lumea ideilor, unde poate să se autocontemple.?!8 Lu- 
mea ideilor se dezvoltă mai cu seamă în „Republica”. Prin excelență un 
text al interiorităţii, lucrarea este străbătută de firul „societăți ideale”, în fapt 
o parabolă a sufletului omenesc analizat sub forma cetății ideale. În acest 
cadru, logosul platonician are menirea să instituie la nivelul sufletului sta- 
rea de imitație, întrucât „omul ieșit din peștera instinctelor poate discerne 
adevărul de fals, aparența de realitate” ?°Platon merge aici direct la sursă, 
preluând integral din filosofia lui Socrate sensurile „logosului”, pe care mai 
apoi le îmbunătăţeşte, prezentându-le sub acelaşi numitor comun.?% 


21 Platon, Dialogurile, Ed. L.R.I, Bucureşti, 1998, p. 345. 

218 Ibidem. 

219 Ibidem. În „mitul peşterii”, prin părăsirea „umbrei” stăpânitoare şi implicit a instinctelor, 
Platon vrea să evidențieze simbolic „părăsirea acestei lumi care ne face captivi ai săi... 
Prizonierii sunt asemenea nouă. Înlănțuiţi într-o poziţie fixă încă din copilărie, cu spatele 
întors către intrarea peşterii, ei nu pot decât să considere adevărate şi reale umbrele şi re- 
flecțiile de pe pereţii locuinţei subterane, pereţi pe care ochii lor s-au fixat dintotdeauna. A-i 
elibera dintr-o dată, fără nicio tranziţie, n-ar da naştere decât la revoltă, nebunie, suferință 
excesiv de violentă şi mutație sterilă” (Anne Baudart, Francois Chenet, Jean-Paul Dumont, 
France Fargo, Pierre Hadot, Christian Jambet, Francois Jullien, Jacxqueline Russ, Istoria 
Filosofiei. 1. Gândirile fondatoare, coordonată de Jacgline Russ, traducere de Dan-Cristian 
Cârciumaru, Ed. Univers Enciclopedic, Bucureşti, 2000, p. 42). 

220 Puternica înrâurire a gândirii lui Socrate, definitorie pentru conţinutul filosofiei 
platoniciene, a fost transpusă din planul oral, în cel scris. Acest demers, generat de 
Platon se recomandă mai întâi ca „exerciţiu filosofic”, fiind mai apoi absorbit de „com- 
promisul unităţii dintre dialogul scris şi cel rostit”. Astfel, „forțând puţin, putem spune 

Aşadar, în opera şi gândirea marelui Platon, Logosul capătă rolul 
deplin de intermediar ontologic, făcând din lumea sensibilă imaginea 
lumii inteligibile. Cu îndrăzneala de a se desprinde total de ideile 
sensibile (după exemplul lui Socrate), Platon pășeşte prin aceste idei în 
lumea inteligibilă, instituind limbajul ca intermediar, care denumeşte 
sensibilul potrivit inteligibilului. În acest sistem, locul omului este de 
mijloc, de mediator al lumii ideilor spre tainicul transcendent.” Acestă 
ierarhie de valori graduale dintre cele două lumi, la care Platon face referire 
în „Timaios”, a trecut la neoplatonici, care socoteau Logosul ca al „doilea 
hypostas, produs prin emanaţie din prea plinul fiinţei Unicului”.” 

Logosul sau Locul originar, aşa cum era privit de vechii greci, își 
are prin urmare originea înainte de facerea timpului. El este identic cu 
divinitatea şi echivalent cu guvernarea universală a lumii, în varianta ei 
imanentă. Logosul este totuna cu lumea. În consecință, filosofii greci con- 
siderau, începând de la Platon, că începutul procesului de formare a cos- 
mosului s-a făcut negreşit prin acest Logos. Acesta mai apoi s-ar fi separat 
într-o infinitate de părți de natură materială (logoi spermatikoi), fiind ger- 
menii tuturor lucrurilor şi ai puterii formative din care se dezvoltă lucrurile, 
după raţiunea universală.% În Timaios, de pildă, „luna și celelalte cinci 
astre, numite rătăcitoare, se nasc din logos-ul divin, pentru a defini nume- 
rele timpului şi a le asigura astfel permanența”.”” Ideea de „logos germi- 
nativ” sau „logos spermaticos/seminal” a fost receptată şi îmbisericită prin 
teologia Sfinților Părinţi. 


IV.2. Logosul aristotelic 


„Odată cu Aristotel, logosul încetează să mai fie profetic” — este 
o afirmaţie făcută de filosoful francez Pierre Abenque în lucrarea sa 
„Problema fiinţei la Aristotel”! În felul acesta, el avansează o abordare 


că Platon se menţine înăuntrul antinomiei însăşi, prin chiar forma de exprimare, care 
este aceea a «oralităţii scrise», ca dialog non-rostit. Prin această formă păstrându-se 
forma generativă a ermeneuticii socratice, care realizează exercițiul filosofic al naşterii 
Adevărului cu fiecare cititor în parte, care este un partener la dialog” (Bogdan Silion, 
Gândire şi limbaj la Platon, p. 23). 

28 Ton Cordoneanu, Creaţie şi Întrupare, Ed. Lumen, laşi, 2006, p.48. 

% Ibidem. 

30 Ibidem, p.49. 

221 Bruce Parain, Logosul platonicioan, p. 120. 

31 Pierre Aubenque, Problema ființei la Aristotel, Ed. Teora, Bucureşti, 1998, p. 103. 

practică în vederea redescoperirii atributelor „cuvântului”. Pentru el, 
„inteligența este desigur cel mai divin dintre toate fenomenele, dar ce 
condiții trebuie să îndeplinească pentru a avea această superioritate? ... 
Dacă ea nu gândeşte actualmente la nimic, şi e ca un om cufundat 
într-un somn greu, unde mai e demnitatea ce-i aparţine?”. Totodată, 
el afirmă că gândirea este atributul indispensabil al „Principiului 
celui mai divin”. În această „gândire”, Entitatea transcendentală „nu 


se schimbă, căci schimbarea nu ar putea fi decât o inferioritate”.2%? 


Pe de altă parte, conceptul de „ințelepciune/sophia” constituie unul 
din principiile de bază ale metafizicii sale. Aici, identitatea filosofiei 
despre logos/ rațiune/ gândire se întrepătrunde cu rațiunea de cunoaş- 
tere a „Cauzei Prime”. Prin urmare, „cine iubeşte înțelepciunea, iu- 
beşte cunoașterea mai mult decât altceva”.?% În acest context, deşi nu 
amintește în mod direct de metafizică, evocând în mod constant actul 
de cunoaştere, marele filosof antic își centrează discursul pe atributul 
de „sophia” al Divinului, „pentru a indica cel mai înalt tip de cunoaş- 
tere. În toate științele, sophia este cea care cunoaște cauzele prime. 


La întrebarea: cunoașterea căror cauze este înțelepciunea?, Aristotel 


răspunde cu: aceea a cauzelor prime” 24 


Aristotel a încercat permanent să obțină din cunoaștere reprezen- 
tarea cea mai logică. Acesta este în fapt şi specificul curentului pe care 


222 Viziunea logocentrică a lui Aristotel şi implicit a şcolii peripatetice, în perspecti- 
va ei de atribut divin manifestat prin inteligență şi gândire, a fost preluată şi de 
teologia patristică. S-a ajuns astfel la concluzia că Dumnezeu este Începutul şi Izvo- 
rul înţelepciunii. Mai târziu însă, această direcţie a fost contrazisă de Plotin în filoso- 
fia „Principiului Unic”. El socoteşte că gândirea sau inteligenţa, ca atribute ale Unu- 
lui, nu trebuie să definească entitatea sa. Ele se adaugă prin urmare ulterior acestuia 
ca principiu. „Aceia care au atribuit gândirea Primului principiu, spune Plotin, nu i- 
au atribuit cel puţin gândirea lucrurilor care îi sunt inferioare sau care purced din el, 
totuşi unii au crezut că e absurd de a crede că Dumnezeu nu cunoaşte şi pe celelalte 
lucruri. Cât priveşte pe cei dintâi, negăsind nimic mai mare decât Binele, i-au dat 
gândirea lui însuşi, ca şi cum aceasta ar putea să adauge ceva majestăţii sale, ca şi 
cum a gândi ar valora mai mult pentru el decât ceea ce este, ca şi cum n-ar fi Binele 
însuşi care dă Inteligenţei majestatea sa. De la cine are Binele mărirea sa? O are de 
la gândire, sau de la el însuşi? Dacă o are de la gândire, nu mai e mare prin el însuşi 
„.. Dacă mărirea o are de la el însuşi, el e perfect anteriormente gândirii, şi nu gândi- 
rea îl face perfect” (vezi: Gh. Tăuşan, Filosofia lui Plotin, p. 54-55). 

223 Aristotel, Metafizica, VII, 928b, 24-28. 

4 Enrico Berti, Structura şi semnificaţia Metafizicii lui Aristotel, traducere din 
limba italiană de Cristian Şoimuşan, Ed. Galaxia Gutenberg, p. 24. 

îl generează în filosofie.” Pornind de aici, el socotește că logosul putea 
fi definit în sens ontologic, contractualist, care „ajunge la un acord”? 
Ontologia aristotelică nu mai conţine un logos interior, ci reprezintă „o 
realitate finită”, în care intelectul nu poate decât în chip logic să cuprin- 
dă realitatea. După el, logosul dobândeşte valenţe exterioare (protologos 
proforikos), care se supun valorilor de adevăr. „Logica aristotelică nu se 
raportează la naturalul gândirii, aducând în scenă un logos pragmatic, 
care vrea să facă din fenomenul cunoașterii unul utilitarist. Logosul 
aristotelic nu mai are acea funcție sacră de dezvăluire ca şi cel platonician, 
ba chiar Aristotel consideră inutilă raportarea la acele realități ce ar sta 
sub semnul ascunderii”.22 

Dimensiunea experimentală a logosului aristotelic este susţi- 
nută ontologic prin stimulii senzoriali. „Toți oamenii au sădită în 
firea lor dorința de a cunoaşte, spune el. Dovada acestui lucru stă în 
plăcerea pe care le-o procură activitatea simţurilor. Ei resimt aceas- 
tă plăcere pentru ea însăşi, chiar când nu e vorba de urmărirea unui 
folos şi lucru, se adevereşte mai ales cu privire la stimul ce se exercită 
prin ochi. Într-adevăr, noi preferăm acest simţ tuturor celorlalte, nu 


numai când avem în vedere un scop practic, ci chiar fără o aseme- 


225 Aristotelismul, ca sistem filosofic aparţinând lui Aristotel, învaţă că dimensiunea 
cognitivă sau, mai bine zis, capacitatea omenească de cunoaştere se sprijină în primul rând 
pe experienţă. Cea mai înaltă formă de cercetare intelectuală este metafizică, întrucât vizea- 
ză în mod direct existenţa. Pe de altă parte, în legătură cu entitatea cosmologică, aristotelis- 
mul afirmă că lumea este alcătuită din formă şi materie. Astfel, materia este elementul etern 
şi necreat, de vreme ce forma defineşte principiile interne prin care se poate spune la modul 
propriu ceea ce este în fapt un lucru. Pe de altă parte, Aristotel afirmă, aşa cum am arătat 
mai sus, că raționalitatea sau cunoaşterea omenească vine din experienţă, care la rândul ei se 
alcătuieşte din „depozitarele active sau pasive ale intelectului omenesc”. De aici rezultă că 
omul are voinţă liberă, iar Dumnezeu poate fi înțeles produs al gândului/raţiunii şi nu „ca o 
entitate personală care a creat universul”. Prin compoziţia sa ideologică, aristotelismul a 
manifestat o intensă influenţă asupra Evului Mediu, fiind folosit cu precădere în doctrinele 
religiilor monoteiste: creştinism, iudaism şi islam. „În secolul al XIII-lea, Sfântul Albert cel 
Mare şi studentul său, Sfântul Toma D"Aquino, au botezat şi au asimilat multe idei din 
gândirea lui Aristotel spre folosul Bisericii Creştine, schimbând mai multe părți din el şi 
totodată folosindu-l să genereze o filosofie creştină şi să alcătuiască o teologie de şcoală, 
cunoscută mai apoi cu numele de scolasticism” (vezi: Anthony D. Andreassi, în The Mo- 
dem Catholic Encyclopedia, Michael Glazier and Monika K. Hellvind (ed.), The Liturgical 
Press, Minnesota, 1994, p. 47-48. 

32 Hans-Georg Gadamer, Adevăr şi metodă, Ed. Teora, Bucureşti, 2001, p. 322. 

226 Bogdan Baghiu, Scurtă istorie a logosului, p. 60. 

nea intenţie şi pricina e că acest simţ ne dă putinţa mai mult decât 
oricare altul, să cunoaștem mai bine un lucru, dând totodată la ivea- 
lă în el multe însuşiri deosebitoare”.*" Dorinţa de cunoaștere este 
sădită așadar în firea omului, dezvoltă cu precădere pe latura sa sen- 
zorială, întrucât „simţirea este pentru Aristotel cel dintâi şi cea mai 
elementară treaptă a cunoaşterii” 28 

Viziunea aristotelică despre logos reclamă o rostire exterioară. 
Discursul său generează o reașezare a acestuia sub imperiul unui 
„Logos totalizator”. Pe de altă parte, categoriile generate de raţiunea 
experimentală, vizează doar „ipostaze ale fiinţei și nu fiinţa în totali- 
tatea ei”. De aceea, logosul categorial aristotelic nu poate fi numit 
un logos al ființei. Şi totuşi, în concepţia sa logocentrică, Aristotel 
dezvoltă o strânsă legătură între rațiune şi existenţă, aşezată de ase- 
menea sub incidenţa logicii sale. Logica aristotelică devine astfel „un 
instrument de reunificare ontologică” dintre ființă şi alcătuirea ei, 
întrucât „ființa nu se poate exprima printr-un logos interior imanent 
ei "2% Acest lucru este exprimat în primele două tratate la „Organon”. 
Aici Aristotel integrează ideatic logosul în dimensiunea sa „predica- 
tivă” 2% În felul acesta, logosul devine parte integrantă a fiinţei, în- 
trucât însumează „o semnificaţie precisă a verbului a fi”. El semnifică 
astfel „substanţa, cantitatea, calitatea, relația, locul, timpul, poziţia, 
posesia, acțiunea, înrâurirea. Substanţa este (spre a vorbi prin exemple): 
om, cal; cantitatea, de exemplu: lung de doi coţi, de 3 coţi; calitatea: 
alb, grămătic; relaţia: dublu, jumătate, mai mare; locul: în Lyceu, în 
Forum; timpul: ieri, anul trecut ...7.%! 

Pentru definirea acestei legături (logos-entitate/fiinţă), Aristotel 
ridică/aplică compatibilitatea interpretării transcendentului în logica 
imanentă, exemplificând astfel dimensiunea „predicativă a logosului” 
prin folosirea termenului de ousia. Acesta a fost preluat ulterior în 
terminologia dogmatică a Bisericii, dobândind importante valenţe în 
teologia logocentrică. Începutul valențelor teologale sunt stabilite, 
ce-i drept nedefinit, în Metafizica aristotelică, unde ousia defineşte 
„primul sens al fiinţei”, o entitate care există prin sine însăși, diferită 


221 Aristotel, Metafizica, Ed. I.R.I., Bucureşti, 1996, p. 11. 
228 Ibidem, nota 2. 

22 Bogdan Baghiu, Scurtă istorie a logosului, p.60. 

230 Anne Baudart, Istoria filosofiei, p. 61. 

231 Organon, categ. 4. 


sl 


şi independentă de restul entităţilor care „nu sunt ousia, ci în relaţie 
cu ousia, sunt accidente ale ousiei, adică există în măsura în care au 
o relaţie cu ousia”.2%? De aici, el ajunge să profileze aproape profetic 
la „principiul identității” (ens est ens), pe care-l regăsim odinioară 
consemnat de Moise în cartea leşirii, în urma teofaniei de pe muntele 
Horeb: „Eu sunt Cel ce sunt, Cel ce este, Yahve”.2% Există totuşi o 
diferență. Prin urmare, dacă în teologia vechi-testamentară principiul 
identităţii are în vedere „determinarea concomitentă a aceluiaşi subi- 
ect”, în filosofia aristotelică el vizează „posedarea din partea unui 
subiect a unui număr de determinări, care nu pot concomitent să-i 
aparţină şi să nu-i aparțină”. 

Prin urmare, la Aristotel /ogosul reprezintă o realitate finită, cu 
reflecţii practice. Intelectul, rațiunea sau sofia se rezumă la o prezentare 
de timp logico - categorial, însumând realitatea concretă. Fără să se 
identifice cu realitatea psihică, logosul aristotelic se identifică întru 
totul cu planul identităţilor logice ale ființei.” Nu trebuie trecută cu 
vederea valoarea sa ontologică şi predicativă, aplicată mai cu seamă 
în determinarea ousiei primordiale ca „prim sens al fiinţei” şi „prin- 
cipiu al identităţii” (ens est ens). 


IV.3. Cele trei valențe ale logosului în tradiția ebraică: 
memra, davar, hokma 


In Sfânta Scriptură, „cuvântul” sau logosul se defineşte ca rod 
al glăsuirii, fie ea omenească sau dumnezeiască.2%* Mai mult, revelaţia 
divină se fundamentează pe ceea ce s-a spus, expresii precum „cuvântul 


2% Termenul de ousia este folosit intens de Aristotel în Cartea a III-a a Metafizicii 
sale, unde defineşte ousia ca „primul sens al fiinţei”, care ajută la identificarea „cauzelor 
prime ale ființei ca atare”. Astfel, „în opinia lui Aristotel, această legătură este o condiţie 
suficientă pentru a asigura şi garanta unitatea ştiinţei, a fiinţei. Ca atare, respectiva ştiinţă 
este diferită de toate celelalte ştiinţe, pentru că celelalte se ocupă de un singur gen, pe când 
aceasta se ocupă de o pluritate de genuri, dar legate între ele prin aceeaşi relaţie, prin această 
omonimie relativă, motiv pentru care fiind ousia primul sens al fiinţei, pentru a căuta cauze- 
le prime ale fiinţei ca atare, va trebui întâi de toate să caute cauzele prime ale ousiei” (Enrico 
Berti, Structura şi semnificaţia Metafizicii lui Aristotel, p. 50-51). 

233 Cf, Ieşire 3, 14. 

234 Enrico Berti, Structura şi semnificația Metafizicii lui Aristotel, p. 53. 

235 Bogdan Baghiu, Scurtă istorie a logosului, p.61. 

256 Achtemeier, Paul J.; Harper & Row, Publishers; Society of Biblical Literature: 
Harper's Bible Dictionary. 1st ed. San Francisco: Harper & Row, 1985, S. 1141. 

Domnului” sau „cele zise de Domnul” venind să întărească acest 
lucru. Foarte important de reținut este însă faptul că aceast „cuvânt al 
lui Dumnezeu” din Sfânta Scriptură nu vizează în mod exclusiv cali- 
tatea sonoră a poruncilor sau descoperirilor realizate, ci se confirmă 
mai degrabă printr-o notă personală. Astfel, calitatea de „cuvânt 
divin” ar putea face trimitere mai degrabă la Dumnezeu Însuși sau la 
trimișii Săi, mandataţi cu puterea proorociei despre Sine. Aşa se face 
că în Vechiul Testament prezența „Cuvântului dumnezeiesc” ocupă 
un loc central: Dumnezeu vorbeşte făpturilor Sale,” îl îndrumă pe 
Moise,” iar profeţii grăiesc cele pe care Dumnezeu le-a rostit către 
dânşii,” devenind astfel receptorii primi și transmițătorii cuvintelor 
Sale.” De aici putem înţelege că, în dimensiunea sa biblică, Cuvân- 
tul poate fi scris sau vorbit, întrucât „Dumnezeu vorbeşte prin litera 
Scripturii, în mod literar şi alegoric, fiind activ și lucrător în gândirea 
minţii şi simțţământul inimii. Întreaga Scriptură cuprinde învățătura 
sănătoasă, aducând izbăvire prin credinţa în lisus Hristos, care este 
Însuşi Cuvântul lui Dumnezeu înomenit. Astfel, credincioşii trebuie 
să fie mai degrabă uşi decât ascultători ai cuvântului, întrucât sunt 
hrăniţi cu Cuvântul dumnezeiesc, care s-a aşezat în inimile lor”.21 

În Vechiul Testament şi implicit în tradiţia iudaică, grecescul 
10yoş îşi găseşte corespondenţele aramaice: memra, davar şi hokma. 
Le vom analiza pe rând în cele ce urmează. 


I. Primul dintre ele, memra, defineşte prin excelenţă „Cuvântul 
creator sau poruncitor al lui Dumnezeu”, prin care se face simțită prezența 
Sa în lume, în lucrurile sensibile și inteligibile deopotrivă. În literatura 
rabinică, termenul apare ca atribut al lui Yahve, ca substituent pentru ape- 
lativul „Domnul”, când se dorea evitarea expresiilor antropomorfice. În 
Vechiul Testament îl găsim folosit la Geneză 15, 1: „fost-a cuvântul 
Domnului către Avram”, la Numeri 12, 6: „Ascultaţi cuvintele Mele: 


237 Cf. Fe. 1: 3, 6,9, 11, 14, 20, 24, 25. 

258 Cf. leş. 20, 1. 

259 Ts, 1,2: „Ascultă, cerule, şi ia aminte, pământule, că Domnul grăieşte: Hrănit-am 
feciori şi i-am crescut, dar ei s-au răzvrătit împotriva Mea”; şi Is. 6, 8: „Şi am auzit 
glasul Domnului care zicea: „Pe cine îl voi trimite şi cine va merge pentru Noi?” Şi 
am răspuns: „lată-mă, trimite-mă pe mine!”. 

240 Cf. Ier. 2, 1: „Fost-a cuvântul Domnului către mine şi a zis”. 

41 WE. Vine, Vine's Complete Expository Dictionary Topic Finder . Nashville: Thomas 
Nelson, 1997, c1996. 

De este între voi vreun prooroc al Domnului, Mă arăt lui în vedenie 
și în somn vorbesc cu et”, sau în Cartea Psalmilor: „Că El a zis și s-au 
făcut, El a poruncit și s-au zidit”. Termenul este prezent de asemenea 
şi în literatura rabinică apocrifă. În ultima categorie, se arată ca „mani- 
festare a puterii dumnezeiești sau ca mesager al lui Dumnezeu, așezat în 
locul lui Dumnezeu însuşi, cu toate că, în mod foarte clar, atributele sale 
sunt incompatibile cu cele dumnezeiești”.2% Pe de altă parte, „memra 
îmbracă într-o formă autentică ritualul sacrificial, despre care tradiția 
rabinică mărturiseşte că îl pune pe om într-o legătură sangvinică cu 
Dumnezeu”. Este termenul care descrie cel mai bine sentimentul de 
intimitate existent între evrei și Iahve, cu trimitere la actul şi lucrarea 
Revelaţiei dumnezeiești. Prin creaţie, de pildă, Dumnezeu se reflectă 
deplin în om, îl plăsmuieşte „după chip şi asemănare” și-l alege „împărat 
peste toată zidirea”. De aceea, tradiția iudaică valorifică printre altele 
înțelesurile lui memra ca rezumat al dialogului paradisiac dintre Adam 
și Dumnezeu. El poate fi înţeles simultan ca: agent al creaţiei, element al 
mântuirii, agent al teofaniilor şi produs al făgăduințelor dumnezeieşti şi 
factor deplin al Revelației. „Astfel descoperă misticii evrei neantul ori- 
ginar, în operațiunea devorantă a giganticelor sale fălci care sfâșie, sfă- 
râmă, macină, înfulecă, înghite. lată ce nu numai că nu e nimicul, dar, cu 
totul dimpotrivă, este ceva gigantic, o colosală cascadă de peisaje care se 
pierd, de regate ce se prăbuşesc, de lumi care, de sus până Jos, crapă şi 
se fac zob, maldăre de ruine, ca nişte răni deschise. Un imens rezervor 
de forțe negative, iată ce este mai înainte primitivă, aceea asupra căreia a 
triumfat Cuvântul în momentul solemn al Genezei, iată ce a refulat el, pe 
vecie, în anterioritate, în trecut, în curgerea revolută”.25 În concluzie, 
termenul evreiesc de memra subliniază calitatea creatoare a logosului 
iudaic, prezentându-l în centrul comuniunii edenice, ca „vorbire perma- 
nentă, în tăcere” dintre Adam și Dumnezeu. 


II. Spre deosebire de substratul conceptual al sinonimului gre- 
cesc, termenul ebraic davar” îmbracă mai întâi valenţe poetice, 


242 Ps. 32, 9; a se vedea de asemenea: Sam. 3, 21; Am. 5, 1-8; Ps 57, 20; 

243 Kaufmann Kohler, Jewsh Encyclopedia, Vol. 8, p. 464-465. 

2 Bogdan Baghiu, op.cit., p.73. 

245 Andre Neher, apud Bogdan Baghiu, op. cit., p. 71. 

246 Rădăcinile 'mr şi dbr sunt echivalenţele lui: /ógos, lógion, rhčma şi rh&sis. În această 
sinonimie, rămân sesizabile însă câteva elemente de detaliu, legate de modul şi locul 

traducându-se prin „recitare, zicere, supunere”. De aici înţelesul 
merge mai departe, articulându-se istoric ca: lege, profeție sau poezie. 
În înțeles concret, davar „poartă în sine gândul, făcând lucrurile cu- 
noscute, în așa fel încât prin cuvânt să se înțeleagă gândul. Însă cu- 
vântul este totodată dinamic. Se umple de o putere, simțită de cei 
care îl primesc, care rămâne totodată independentă în actul primirii. 
După cum profeţii văd şi propovăduiesc, aceste două aspecte sunt 
cele mai prezente în cuvântul lui Dumnezeu”.2% În felul acesta, cu- 
vântul Vechiului Testament forează în adâncul existenței poporului 
ales, unde lucrează și pregăteşte coordonatele venirii Logosului ipostatic. 


De aici, „nădejdea” în promisiunile dumnezeieşti”* îl fac viu pe cel 


care aşteaptă izbăvirea şi „viaţa”.250 


Cea mai importantă calitate a cuvântului este adevărul. Astfel, după 


cum gândul şi cuvântul dumnezeiesc sunt adevărate,?5! întocmai trebuie 


să fie și cuvintele noastre.” Prin urmare, toate cele spuse de Dumnezeu 
sunt adevărate, statornicind înțelesurile în concret şi cele spuse în cele 
auzite. De aceea, Psalmistul spune: „Începutul cuvintelor Tale este adevă- 
rul și veşnice toate judecăţile dreptății Tale”.2% Davar se descoperă ca 
adevăr în contextul misiunea profeților, întrucât Cel care le vorbește este 


Dumnezeu. „Duhul Domnului grăiește prin mine, Și cuvântul Lui este pe 


limba mea” spune proorocul Samuel. Formula „Cuvântul Domnului 


către mine” devine astfel leitmotiv-ul cărţilor profetice. Pornind de aici, 
dinamica lui davar pendulează etapic de la învățătură la binecuvântare și 


folosirii celor trei termeni apropiaţi: logos, davar şi rhema. Astfel, dacă rhema este pre- 
zent mai mult în Pentateuh, Iacov, Iov, Iosua, Judecători şi Ruth, termenul de logos se 
impune în cărțile istorice şi poetice şi apare de opt ori mai mult decât rhema la Profeţi 
(Gerhard Kittel, Gerhard Friedrich Bromiley, Geoffrey William, Theological Dictionary 
of the New Testament. Grand Rapids, Mich.: W.B. Eerdmans, 1995, c1985). 

241 Cf. Ps. 19, 2-3; 68, 11; Iov. 22, 28. 

248 Kittel, Theological Dictionary of the New Testament, c 1985. 

249 Cf, Ps. 118, 74: „Cei ce se tem de Tine mă vor vedea şi se vor veseli, că în cuvin- 
tele Tale am nădăjduit”. 

250 Cf, Ps. 118, 154: „Judecă pricina mea şi mă izbăveşte; după cuvântul Tău, fă-mă viu”. 
251 „Doamne Dumnezeul meu, Tu eşti Dumnezeu şi cuvintele Tale sunt neschimbate 
şi Tu ai vestit robului Tău un astfel de bine” (II Regi, 7, 28). 

252 Cf, Fe. 42, 16: „ceilalţi veţi fi închişi până se vor dovedi spusele voastre de sunt 
adevărate sau nu”. 

253 Ps. 118, 160. 

254 TJ Reg. 23,2. 

255 Cf, Os. 1, 1; Mih. 1,1; Zah. 1, 1. 

pedeapsă,25 de la revelaţie la poruncă și lege. Prin urmare, „ca revelaţie, 
cuvântul stabilește o legătură personală între Dumnezeu și profet, prin 
care este schimbată viaţa şi lucrarea celui din urmă. Însă primirea legii ca 
descoperire poate fi numită de asemenea cuvânt (sau cel mai adesea cu- 
vinte) şi de vreme ce cuvântul profetului este mai cu seamă to- 
pic/prevăzător, cuvântul legii generează validitate şi certitudine pentru 
popor. Aceste porunci sunt cuvinte ale Legământului din Ieşire 34, 28% 
şi cuvinte ale cărții Legământului, fiind citite de popor în II Regi 23, 
2 ...258 Aceste cuvinte pot fi înțelese cu ușurință și poartă în ele puterea 
săvârşirii lor, întrucât gura poruncește și inima le primeşte”.2% 

Mergând la înţelesul mai profund al cuvântului, dabar de- 
semnează „Logosul exilic al poporului Israel”. Davar simbolizează 
astfel „evreul rătăcitor, de la alungarea lui Adam din Paradis până la 
prigonirea fascistă”.?% Este „Logosul istoric” care ghidează poporul 
ales spre tărâmul făgăduințţei și totodată elementul prin care acesta își 
păstrează identitatea de conştiinţă, simbolul unității. Davar este într- 
un cuvânt „simbolul unității”, după cum arătase odinioară Moise în 
Cartea Facerii: „În vremea aceea era în tot pământul o singură limbă 
şi un singur grai” ?®'În consecință, davar este „Logosul ce redeschide 
Istoria alcătuită metaforic de evenimente închise, evenimente cără- 
mizii. El anulează identitatea concentraționară a universului de tip 
Babel.%? Vocaţia termenului Davar este una restauratoare a deschi- 


derilor existente în ființa umană” ?® 


256 Cf. Is. 2, 3: „Căci din Sion va ieşi legea şi cuvântul lui Dumnezeu din Ierusalim”; 
Am. 8, 11-12: „Iată vin zile, zice Domnul Dumnezeu, în care voi trimite foamete pe 
pământ, nu foamete de pâine şi nu sete de apă, ci de auzit cuvintele Domnului. Şi ei 
se vor clătina de la o mare până la cealaltă şi de la miazănoapte la răsărit şi vor 
cutreiera pământul căutând cuvântul Domnului, dar nu îl vor afla”. 

257 „După aceasta s-au apropiat de el toți fiii lui Israel şi el le-a poruncit tot ce-i grăise Dom- 
nul în Muntele Sinai”, şi Deut. 4, 13: „Atunci v-a descoperit El legământul Său, cele zece 
porunci, pe care v-a poruncit să le împliniţi, şi le-a scris pe două lespezi de piatră”. 

258 „Duhul Domnului grăieşte prin mine, Şi cuvântul Lui este pe limba mea”. 

259 Kittel, Theological Dictionary of the New Testament, c1985. 

25 Bogdan Baghiu, op.cit., p. 72. 

261 Fac. 11, 1. Aici se subliniază în fapt că legătura omului cu Dumnezeu de după 
cădere nu se alterează ireversibil, căci „inainte de Babel, îl alungase pe Adam numai 
din paradisul fizic, lăsându-i acestuia plenitudinea comunicării printr-o limbă 
sacră” (Bogdan Baghiu, op.cit., p. 73). 

262 Momentul în care relaţia dintre om şi Logos se rupe este cel al Turnului Babel. 
Aceasta reprezintă căderea din Logosul edenic a limbajului omenesc. Textul vete- 

III. Cea de a treia formă de exprimare a „logosului” în tradiţia 
iudaică se face prin termenul „hokma”. Se traduce cel mai adesea 
prin femininul „înțelepciune”. În planul teluric, hokma are în vedere 
sistemul de adevăruri, legi și idealuri după care se conduce întreaga 
lume, ca zidire nemijlocită a mâinilor lui Dumnezeu. În acest sens, 
Psalmistul exclamă: „Cât s-au mărit lucrurile Tale, Doamne, toate cu 
înțelepciune le-ai făcut!”,2% iar înțeleptul Solomon spune: „„Înţelep- 
ciunea şi-a zidit Şieşi casă”.2% În acest sens, este exprimată implica- 
rea directă a lui Dumnezeu în buna rânduială a celor făcute de Dân- 
sul. Este vorba, într-un cuvânt, de caracterul iconomic şi providențial 
al lui Yahve.” Din această filosofie a creaţiei, omul, ca podoabă a 
celor zidite de Dumnezeu, ajunge să descopere singur „începutul 
înțelepciunii”. „Să ia aminte cel înțelept şi își va spori ştiinţa, iar cel 
priceput va dobândi iscusinţa de a se purta, frica de Dumnezeu este 
începutul înțelepciunii; cei fără minte dispreţuiesc înţelepciunea şi 
stăpânirea de sine”.7 De aici, unii teologi bibliști deduc capacitatea 
ființială a omului de a distinge înţelept în materie de credință. Mai 
mult, pornind din planul existenţei personale, prin hokma evreul „ştie 
că Dumnezeu există şi această virtute este pentru el obligatorie. Pro- 
blemele din viața sa şi rezolvarea lor nu sunt pentru el intelectuale, ci 
legate de simțământ, de inimă. Urmând învăţăturile înțelepciunii, 
omul își găsește dorințele neîmplinite în probleme: ce scop trebuie să 
împlinească în viaţă? Pentru ce ar trebui să trăiască? ... să ia oare 
înțelepciunea ca tovarăş de drum, să facă un scop dintr-însa şi astfel 
să dobândească bunăstare, sau putere, sau cunoaştere, sau plăcere? 
Această problemă este dezbătută în Eclesiast. Și concluzia este că 
toate acestea sunt deșertăciune și că adevăratul scop al vieţii ome- 


nești este «frica de Dumnezeu şi paza poruncilor Sale»”.768 


ro-testamentar indică două momente de cădere din starea de perfectă relaţionare cu 
Logosul divin: prima prin păcatul adamic, iar a doua este dată de pericolul alterării şi 
dispariţiei conştiinţei de sine odată cu trecerea timpului (Ion Cordoneanu, op.cit., p. 
72). 

263 Andre Neher, Exilul Cuvântului, Ed. Hasefer, Bucureşti, 2006, p. 73. 

264 Ps, 109, 25. 

265 Cf, Înţelepciunea lui Solomon 9, 1. 

266 Cf. Iov 28, 1-27; Proverbe 8, 22-36; 3, 19-20. 

267 Proverbe 1, 5-7. 

268 Edward Tallmadge Root, What is Meant by the Biblical Hokma of Wisdom, in 
„The Old and New Testament Student”, Vol. 9, No. 1 (Jul., 1889), p. 26-27. 

În contextul „fricii de Dumnezeu și a păzirii poruncilor Sale”, 
hokma vizează şi „năzuinţele mesianice ale poporului evreu”, asoci- 
ate cu ideea de „Mesia” ca „Întâi-născut”. Acest logos sau înţelep- 
ciune a salvării pune așadar capăt păcatului, prevalându-se în Mântu- 
itorul și Izbăvitorul lui Adam.?% În felul acesta se dezvoltă ideea 
restaurării omului în relația autentică cu Creatorul său, descrisă pe 
larg de Mircea Eliade în lucrarea „Mitul eternei reîntoarceri”. Aici, 
el spune că iudeii au fost primii între popoare, care au conceput sem- 
nificaţia istoriei ca epifanie a lui Dumnezeu. „Pentru evrei, spune 
savantul român, orice nouă calamitate istorică era considerată ca o 
pedeapsă dată de Iahve, mâniat de destrăbălarea în păcat, căruia i se 
abandona poporul ales. Niciun dezastru militar nu părea absurd, nici 
o suferință nu era zădărnicită, căci dincolo de eveniment se poate 
întotdeauna întrezări voinţa lui Iahve. Mai mult, se poate spune că 
aceste catastrofe erau necesare, erau prevăzute de Dumnezeu pentru 
ca poporul evreu să nu se împotrivească destinului său, înstrăinând 
moştenirea religioasă lăsată de Moise. Într-adevăr, ori de câte ori 
istoria le permitea, de fiecare dată când trăiau o epocă de pace și de 
prosperitate economică relativă, evreii se îndepărtau de Iahve, şi se 
apropiau de Baal şi Astarte, zeii vecinilor. Numai catastrofele istoriei 
îi aduceau pe drumul cel bun, impunându-le cu forţa pricinile spre 
adevăratul Dumnezeu ... Momentul revelației făcute lui Moise, nu 
rămâne mai puţin un moment limitat şi bine determinat în timp. Şi 
cum el reprezintă în acelaşi timp o teofanie, dobândeşte astfel o nouă 
dimensiune, devine prețios în măsura în care nu mai este reversibil, 
în măsura în care este un eveniment istoric. Şi totuşi, mesianismul 
abia dacă ajunge să desăvârşească valorizarea eshatologică a timpu- 
lui: viitorul va regenera timpul, adică îi va reda puritatea şi integrita- 
tea originară. Illo tempore se situează nu numai la început, dar și la 
sfârşitul timpurilor ... Mesia își asumă — într-un registru Superior — 
rolul eshatologic al Regelui, reprezentant al Divinităţii pe Pământ 
şi a cărui principală misiune era de a regenera periodic natura 
întreagă. Suferințele Sale amintesc de cele ale Regelui, dar, ca și 
vechile scenarii, victoria aparţinea în cele din urmă Regelui "2" 


20 Andre Neher, Exilul Cuvântului, p. 73. 
27 Mircea Eliade, Mitul eternei reîntoarceri, Ed. Univers enciclopedic, Bucureşti, 
1999, p. 103-106. 

Prin urmare, logosul ebraic în toate cele trei variante ale sale 
(memra, davar, hokma) conturează foarte bine Revelația vechi-testamen- 
fară. Parcursul pe care se desfăşoară, se cuprinde de la creaţie, la 
noţiunea de adevăr și căutare a Adevărului, de la paza poruncilor şi 
frica de Dumnezeu, până la dezideratul mesianic, plinit ulterior prin 
Întruparea Logosului dumnezeiesc. Acestor elemente doctrinare li se 
adaugă implicit problemele și necesităţile practice de care s-a lovit 
de-a lungul timpului poporul ales. Acestea își găsesc rezolvarea în 
dialogul exilic sau în fremenduum-ul aşteptărilor mesianice, unde 
Yahve este prezent şi lucrător, pregătindu-Şi cu înţelepciune venirea 
Sa în lume. În consecință, prin valoarea lor predicativ-dinamică, 
profetică şi soteriologică, cei trei termeni se articulează negreşit ca 
„prezenţa şi lucrarea personală a Cuvântului în relaţie cu oamenii din 
Vechiul Testament. El i-a pregătit pentru venirea Lui mântuitoare 
prin descoperirile divine, care au confirmat venirea Lui în trup, proo- 
rociile înșirându-se progresiv şi desluşindu-se din ce în ce mai clar, 
cu cât timpul se apropia de venirea Sa. În sensul acesta, patriarhii şi 
proorocii trăiau evenimentele viitoare, în care li se comunica prezen- 
ţa directă a Persoanei Cuvântului, deşi El nu intrase încă în comuniu- 
ne cu omul. Astfel, Fiul lui Dumnezeu stătea de vorbă cu ei şi le 
spunea despre faptele Sale viitoare, fără să-şi facă simțită calitatea Sa 
de persoană, «cuvintele legii și ale proorocilor fiind înaintemergătoare 


venirii Lui în trup şi călăuzind sufletele la Hristos»”.27! 


IV.4. Concepţia despre Logos la Philon din Alexandria 


Aşezat la confluența dintre tradiția iudaică și cultura elină, 
Philon din Alexandria are o contribuție esențială în articularea „ipos- 
tatică” a conceptului antic de Logos.” Iudeu prin naştere, exeget şi 
fin tâlcuitor al Scripturii, Philon a cunoscut foarte bine cultura şi 


21! Prof. univ. dr. Irineu Popa, Iisus Hristos este Acelaşi, ieri şi azi, şi în veac, Ed. 
Mitropolia Olteniei, Craiova, 2010, p. 37. 

2 Alături de marii filosofi ai antichităţii, Socrate, Platon sau Aristotel, „care au 
cultivat gustul lumii vechi pentru ideile de bine, frumos şi adevăr, atât de necesare 
pentru înțelegerea mesajului evanghelic”, stă şi Philon din Alexandria, „care s-a 
încumetat să vorbească chiar şi despre Logos. Biserica răsăriteană le-a rămas recu- 
noscătoare pentru rolul lor de pedagogi către Hristos şi i-a inclus în iconografia 
locaşurilor de cult ortodoxe, potrivit canoanelor picturii bisericeşti” (cf. Pr. prof. dr. 
Dumitru Popescu, Jisus Hristos Pantocrator, p. 9). 

filosofia greacă. Din aceasta își împropriază metoda alegorică, pe 
care o aplică cu succes atât în comentariile sale exegetice, cât şi în 
lucrările filosofice. În felul acesta, stilul său capătă valenţe mistice, 
apropiindu-se foarte mult de gândirea patristică. În fapt, foarte multe 
din ideile sale, îndeosebi cele legate de Logos, sunt analizate de Sfinţii 
Părinţi, care vedeau în el o sinteză a celor două elemente premergă- 
toare credinţei creştine: iudaismul şi elenismul. „Ideile sale teologice 
sunt o îmbinare de elemente greceşti și iudaice”, aşezând deasupra 
preceptelor de frumos şi Bine, persoana transcendentă a lui Dumnezeu 
Tatăl. De aici, gândirea sa merge către Logos, un subiect central pe 
care îl detaliază îndeosebi în lucrarea „Despre viaţa lui Moise”. Astfel, 
pe lângă atributul de Creator, Logosul lui Philon este „Cel Care a 
vorbit cu Moise în rugul aprins care ardea şi nu se mistuia și Care este 
reprezentat în Vechiul Testament sub chipul Arhiereului”. 

De aici el merge mai departe, explicând mistic taina unirii 
omului cu Dumnezeu, care nu înseamnă nicidecum numai virtute, ci 
se transpune în colaborarea permanentă a omului cu Dumnezeu. 
„Pentru a ajunge la această cooperare, spune Philon, omul are nevoie 
de cunoaștere, pe care o primeşte prin Revelaţie, deoarece, aşa cum 
nu poate ajunge la virtute singur, tot aşa nu poate ajunge singur la 
cunoaștere”. Toate aceste direcţii pe care le imprimă filosofiei sale, 
fac din el un reper de luat în seamă pentru primii didascali creștini, 
formaţi în Şcoala Alexandrină. Mai mult, prin stilul său, devine indi- 


rect „părintele exegezei alegorice creştine”. 


273 Philon ludeul sau din Alexandria şi-a înscris numele în istoria literaturii primului 
mileniu creştin prin contribuţii esențiale în domeniul exegetico-biblic şi filosofic. De la el 
a rămas o operă vastă, în mare parte păstrată fragmentar. Principalele sale titluri sunt 
împărţite pe trei secțiuni: 1. lucrări filosofice: De Aeternitate Mundi; Quod omnic probus 
liber sit; De Providentia; De Alexandro. 2. lucrări exegetice: De oficio mundi, De Abra- 
hamo, De Josepho, de decalogo, De specibus legibus, De virtutibus, De praemis at po- 
enis, Questioneset solutiones in Genesim et Exodum, Legum alegoriae. 3. lucrări istori- 
ce şi apologetice: In Flaccum, De legatione ad Gaium, De vita contemplativa, Apologia 
pro Iudaeis, De vita Moisis etc. (Vezi: Remus Rus, Dicţionar enciclopedic de literatură 
creştină din primul mileniu, Ed. Lidia, Bucureşti, 2003, p. 698). 

274 Referitor la influenţa şi popularitatea de care s-a bucurat Philon în tradiţia Bisericii 
primare, prof. dr. Remus Rus afirmă următoarele: „Clement şi Origen au folosit din 
abundență lucrările sale, iar prin ei, Ambrozie şi alți părinţi latini. Exegeza alegorică 
a devenit o practică acceptată şi în cercurile exegetice ale Bisericii creştine. În plus, 
o oarecare influenţă a doctrinei sale despre Logos asupra doctrinei similare creştine 
este acceptată, cu nuanţările necesare” (Ibidem, p. 699). 

După cum am arătat mai sus, teoria Logosului philonian repre- 
zintă în primul rând o veritabilă sinteză dintre gândirea iudaică de 
factură biblică și filosofia antică. Trebuie ştiut faptul că Logosul lui 
Philon se leagă conceptual de înţelepciunea vechi-testamentară (ebr.: 
hokma, gr.: sophia). „Asemenea Înţelepciunii din cartea Proverbelor 
(VIII, 22), la care se referă Philon, Logosul există înaintea lucrurilor 
materiale. Născut din veșnicie, a statornicit peste cele despărțite ale 
lumii, împlinind rolul de Arhitect al lui Dumnezeu. Astfel, fuziunea 
dintre concepția iudaică şi grecească referitoare la Logos s-a manifestat 
sub diferite forme: Înţelepciune, Cuvânt, Idee, Putere, căpetenie a 
îngerilor ... Care la Philon au fost sumarizate într-o singură noţiune 
aproape de ipostas, fără însă să devină aceasta”.2”* Dacă pe filonul 
iudaic originea ideilor lui Philon este clară, în ceea ce priveşte inspi- 
raţia sa filosofică părerile sunt împărțite. Rămâne însă de referință 
aceea conform căreia latura elenistică a Logosului philonian provine 
în mare parte de la stoici. 

După un text aparținând lui Plutarh, cunoaștem faptul că stoicii 
promovau un logos creator, de care se legau toate evenimentele din 
univers. Acest logos universal (xıvoçãoyoç) se socotea a fi generat de 
puterea proniatoare a lui Zeus. Pornind de aici, Philon afirma că Logosul 
este prin Sine Însuși liantul tuturor existențelor, ţinându-le pe toate 
laolaltă întru sine, înmagazinându-le (og1yye1) şi împiedicându-le să 
se descompună și să se separe. Căci, fără EI, „fiinţele ar fi prin ele 
însele vide/goale și fără sens (xovva); El umple toate punctele mate- 
riei; formează țesătura (trupul) fiecărei ființe; este totul în toate 
(oñovevoñov); este continuu și indivizibil. Logosul este cel care gu- 
vernează întregul univers, fiind asemenea cârmaciului”.*"% Urmând 
această linie, cel mai important de reținut rămâne faptul că Philon 
acceptă şi promovează ideea „logosului seminal” (logos spermatikos'), 
valorificată apologetic de Sfântul Iustin Martirul şi Filosoful. 

Pe de altă parte, logosul philonian se regăseşte, interacționează 
şi cu filosofia lui Platon, de la care „preia mai întâi conceptul de idee 
şi pe acela de intermediar”. Însă, de vreme ce Platon evidenţiază mai 


215 Mireille Hadas-Lebel, Philo of Alexandria. A Thinker in the Jewsh Diaspora, 
Librarie Artheme Fayard, Brill, 2003, p. 188. 
276 Emile Brehier, Les idees philosophiques et religieuses de Philon d'Alexandrie, 
Librairie Alphonse Picard, Paris, 1908, p. 85. 

cu seamă conceptualitatea ideilor primordiale, Philon „le trece într-un 
plan de existenţă secund”, afirmând ca element princeps transcendența 
Logosului.” În metafizica sa, Philon a trebuit să repare marea ruptură 
generată de gnostica platonică, străduindu-se astfel să desființeze abisul 
ideologic dintre Dumnezeu şi lucrurile create, căci „dacă absolutul nu 
comunică substanţial cu lumea și nu o poate întemeia, atunci o poate 
influenţa prin intermediere” 25 Cel dintâi şi cel mai important interme- 
diar între Dumnezeu şi om rămâne însă Logosul, ca prelungire şi deopo- 
trivă concret al transcendenţei dumnezeieşti.27” Acest lucru este evident 
dacă luăm în calcul comentariul lui Philon la cuvintele Genezei (1, 27): 
„Si a făcut Dumnezeu pe om după chipul Său”. „De ce foloseşte atunci 
această expresie de «chip», ca şi cum ar vorbi despre chipul unui alt 
dumnezeu, și nu ca și când l-ar fi făcut după asemănarea cu Sine? 
Această expresie este folosită cu multă frumuseţe şi înțelepciune. Căci, 
ar fi fost cu neputinţă ca orice altceva moral să se zidească întru asemă- 
narea lui Dumnezeu, Tatăl întregului univers; însă era cu putinţă să se 
zidească întru asemănarea celui de al doilea Dumnezeu, care este Cuvân- 
tul; căci se potrivea ca latura rațională din sufletul omului să primească 
pecetluirea Cuvântului lui Dumnezeu, de vreme ce Dumnezeu mai jos 
de Cuvânt stă deasupra tuturor ființelor raționale. Prin urmare nu este de 
prisos pentru nicio făptură creată să fie făcută după asemănarea lui 
Dumnezeu, care este deasupra tuturor celor raţionale, fiind înzestrat cu o 
formă cu totul specială, care aparţine Lui şi numai Lui”.2% 

În conceptul de Logos, Philon definește modul în care are loc 
contactul omului cu Dumnezeu, depășindu-se astfel golurile filosofiei 
platonice şi stoice. Logosul este, prin urmare, „chipul lui Dumnezeu, 
tipul după care a fost creat omul, având rolul de Paraclet, pentru că el 
se coboară în lume pentru a-i aduce ajutoare”.*%! Prezenţa Sa în om 


*11Vezi aici Gheorghe Vlăduţescu, Introducere în istoria filosofiei Orientului Antic, 
Ed. Ştiinţifică şi Enciclopedică, Bucureşti, 1980, p.118-119. 

278 Şi aceasta se realizează după Philon prin intermediul „ființelor mijlocii sau puterilor”, 
cum sunt „îngerii din Sfânta Scriptură, ideile din platonism, logoi spermatikoi în 
stoicism” (Ibidem, p. 96). 

"În mod alegoric, Philon prezintă logosul istoric „ca pe ceva scăldat în mod conti- 
nuu într-o rouă a transcendenţei” (Bogdan Baghiu, op.cit., p. 75). 

280 Providence I, în The Work of Philo Judaeus, Christian Classics Ethernal Library, 
Grand Rapids, p. 1370. 

281 Ton Cordoneanu, op. cit., p. 55. 

vine deodată cu primirea cuvântului. Acesta se cultivă în sufletele 
credincioşilor asemenea „seminței de coriandru” ?® În acest sens, el 
afirmă că „hrana sufletului e un cuvânt continuu al lui Dumnezeu, 
asemenea picăturilor de rouă, care învăluie într-un arc tot sufletul şi 
nu lasă nepărtaş la el nicio parte a lui. Din acest Cuvânt nu se arată 
pretutindeni, ci în pustia patimilor și relelor, e subtil când e vorba de 
a-l înţelege şi de a fi înțeles, se vede foarte transparent și curat, şi e 
ca un coriandru. Cultivatorii pământului spun că dacă sămânța de 
coriandru e divizată și tăiată în infinit, fiecare din părțile tăiate, dacă 
ar fi semănată, ar odrăsli ca şi întregul. Așa e şi cuvântul lui Dumne- 
zeu, folositor în întregul său şi în fiecare din părţile sale”.%% 

În concluzie, putem spune că marele filosof evreu s-a străduit 
din plin să realizeze o fuziune a filosofiei grecești cu iudaismul și 
gândirea rabinică. Legătura pe care Philon a făcut-o între Logos şi 
Dumnezeu reprezintă un pas mare pentru gândirea antică, preluată în 
parte în apologetica și în doctrina Sfintei noastre Biserici. Rămâne 
semnificativă în acest sens descrierea lui Adolf von Harnack, care 
vedea într-însul „un grec perfect şi un evreu sincer, care a orientat 
filosofia religioasă a epocii sale în direcția neoplatonismului și a 


282 Teoriile filosofice privitoare la logos circulau în cultura antică încă de pe vremea 
lui Heraclit. Cu timpul, au fost asimilate şi de mediul iudeo-elenistic. Filon din 
Alexandria, de pildă, privea logosul ca pe un „mediator între Dumnezeu şi lume ... 
cu funcţie creatoare şi totodată revelatoare”. În acest context, Sfântul Iustin Martirul 
şi Filosoful, care frecventase şcoala platoniciană şi cunoştea foarte bine curentele 
stoice, se foloseşte de vechile teorii păgâne pentru a arăta că „logosul păstrează, din 
punct de vedere filosofic, toate aceste note şi devine termenul prin care va fi comunicată 
şi interpretată identitatea lui Hristos”. Pornind de aici, în lucrarea sa apologetică, 
Sfântul Părinte devine cel dintâi din istoria creştinismului la care se remarcă sintag- 
ma de „Logos seminal” (Logos spermaticos). Specificitatea acestei interpretări 
hristologice reiese din faptul că „în fiecare om este sădită o sămânță a Logosului ce 
se manifestă prin raționalitate (logos) şi prin urmarea legii naturale, funcţionând 
«ca un principiu al cunoaşterii verticale şi al vieţii virtuoase» (cf. Apologiei II, 7, 
1). Astfel, Hristos în care cred creştinii nu este deloc străin păgânilor. Ca Logos seminal, a 
fost şi este «prezent în fiecare om», făcând cu putinţă atingerea parţială a adevărului înain- 
tea venirii Sale, iar ca Logos întrupat oferă cunoaşterea integrală şi desăvârşită”. Cu alte 
cuvinte, Sfântul Iustin oferă posibilitatea concretă a înţelegerii reminiscenţelor Revelaţiei 
primordiale, ca seminţe ale unei raţionalități materializate în „Cuvântul care S-a făcut trup” 
(cf. In. 1, 1-2) (vezi mai mult la Bogdan Tătaru-Cazaban, Sfântul Iustin Martirul şi 
Filosoful. O introducere, Ed. Deisis/Stavropoleos, 2010, p. 65-72). 

283 Philon din Alexandria, Comentariu alegoric al legilor Sfinte după Lucrarea în 6 
zile, apud. Bogdan Baghiu, op. cit., p. 75. 

pregătit calea unei teologii creştine, capabilă să rivalizeze cu filosofia”. 
După el, „Philon a fost un platonician şi un stoic, dar totodată şi un 
filosof al revelației; el a situat finalitatea ultimă deasupra raţiunii şi, 
prin urmare, puterea supremă în comunicarea divină. Pe de altă parte, 
el a văzut în spiritul uman ceva divin şi a căutat să acopere prăpastia 
dintre Dumnezeu și spiritul-creatură, dintre natură şi istorie, cu ajuto- 
rul Logosului personal-impersonal; pe baza acestuia, el a explicat 
religia şi lumea, a cărei materie, ce-i drept, a rămas pentru el în între- 
gime perisabilă şi malefică. Ca urmare, tendințele sale estetice au 
avut, în principiu, un pronunțat caracter ascetic, oricât de mult ar fi 
realizat el virtuțile pământeşti”. Pe scurt, dogmatistul german a văzut 
într-însul personalitatea marelui filosof ce se transpune providențial 
ca liant între elenism, iudaism şi creştinism. Ideile sale transcend aşadar 
noţiunea sterilă de concept, regăsindu-se în necesitatea şi setea per- 
manentă după virtute, libertate şi adevăr, valori şi valenţe aflate „mai 


presus de orice raţiune”.%* 


IV.5. Logosul înomenit în mărturia Sfintelor Scripturi 


În viaţa liturgică a Bisericii, Sfintele Evanghelii sunt socotite 
drept „Cuvântul plin de har și adevăr” al lui Dumnezeu. Aşa se face 
că întreg Noul Testament vorbeşte despre Unul şi Acelaşi Hristos, 
care a fost propovăduit deopotrivă ca Mesia şi Cuvântul lui Dumne- 
zeu în tot Vechiului Testament. Toate acestea întrucât, în întreaga 
Scriptură, adevăratul „Iisus al istoriei” este Unul şi Acelaşi cu adevă- 
ratul Hristos al credinței. Aceasta face din mesajul evanghelic, nu 


284 După secolul al II-lea, mai spune Harnack, filosofia lui Philon a câştigat în 


influenţă şi datorită predicatorilor creştini, îndeosebi doctrina sa a Logosului, ca 
expresie a unităţii dintre religie, natură şi istorie; dar cel mai mult au avut de câştigat 
principiile sale hermeneutice fundamentale. Sistemele lui Valentin şi Origen au la 
bază sistemul lui Philon. Dualismul său rafinat şi arta alegorică (alchimia biblică) au 
devenit acceptabile şi erudiților Bisericii; a găsi semnificaţia spirituală a textului 
sacru, parţial în litera sa şi parţial în afară, acesta era cuvântul de ordine al teologiei 
creştine ştiinţifice, fapt posibil în general numai pe o astfel de bază... Aici Philon a 
fost ca un maestru, căci în sensul cel mai larg el a fost primul care a turnat vinul cel 
nou în vechile burdufuri — procedură justificată în intenţia sa ultimă, căci istoria este 
unitară; dar prin modul pedant şi scolastic de punere în aplicare, ea a fost o sursă de 
iluzii, de irealism şi, în final, de ridiculizare” (vezi: Adolf von Harnack, Istoria 
Dogmei. Introducere în doctrinele creştine fundamentale, traduce şi îngrijire ediţie 
Walter Fotescu, Ed. Herald, Bucureşti, 2007, p. 48-49). 

numai o mărturie istorică a celor întâmplate în vremea Mântuitorului, 
ci mai degrabă cea mai desăvârșită mărturisire de credinţă, lucrătoare 
şi vie până la sfârşitul veacurilor. „Hristosul mărturisirilor Bisericii 
devine astfel punctul de început pentru Hristologie. Noul Testament 
învaţă că Însuși Dumnezeu lucra în Iisus, afirmând de fapt că omul 
lisus era cu adevărat Dumnezeu în trup omenesc. Evenimentul Învie- 
rii oferă în cele din urmă esenţa vieții şi cuvintelor lui lisus. Biserica 
realizează astfel că Dumnezeu se comunică în mod desăvârșit pe 
Sine și că în şi prin viaţa, moartea şi învierea omului lisus a împăcat 
lumea cu Sine Însuși prin Sine”.2% 

Toate mărturiile Scripturii sunt girate de puterea harului Sfântului 
Duh, care o străbate de la un capăt la altul. În acest sens, dacă în Vechiul 
Testament Cuvântul lui Dumnezeu străbate ca o promisiune, în Noul 
Testament este prezent ipostatic, materializându-se şi însuflețind 
tainic iconomia creației Sale. De aceea, atunci când vorbim despre 
Logosul înomenit din perspectiva Noului Testament, trebuie să înţe- 
legem mai întâi starea celor care au scris despre toate acestea. Pentru 
dânşii, Hristos nu a fost un simplu rabin, sau un învățător harismatic 
şi nici chiar un profet. Viaţa și învăţăturile Sale au fost cu adevărat 


unice: „Niciodată n-a vorbit un om așa cum vorbește Acest Om" şi 


„cu adevărat omul acesta era Fiul lui Dumnezeu” 25 

Logosul lui Dumnezeu este viu și lucrător în fiecare cuvânt al 
Sfintelor Scripturi. Astfel, de vreme ce Vechiul Testament însumează 
o serie de meditații profetice, prevestind pe „Cel care avea să vină”, 
Noul Testament cuprinde însăși învățătura Mântuitorului Hristos. 
Ambele planuri ale Scripturii au însă o dimensiune eshatologică, 
garantată de Persoana Cuvântului lui Dumnezeu. În întregul învăţătu- 
rilor sale, Cartea Sfântă se desfășoară, vorbeşte necontenit despre 
Hristos între „atunci”, „acum” şi „nu încă”. Avem de-a face astfel cu 
o dinamică hristologică, care gravitează perpetuu între „apropierea şi 
venirea Împărăției, plinirea vremii și judecata finală”. În felul acesta, 
„Dumnezeu pune în mişcare lumea, în general, și persoana umană, în 
particular, determinându-le pe amândouă să se oglindească în viaţa şi 


demersul lor eshatologic. De fapt, cuvintele Domnului sunt şi rămân 


285 G, Chediath, Christology, Oriental Institute of Religious Study, Kottayam, 2002, p. 1. 
286 In. 7, 46. 
287 Mc. 15, 39. 

adevăruri de viață, la care oricine trebuie să se raporteze, dacă vrea 
să rămână în taina acestei Împărăţii. În acest sens, Dumnezeu cheamă 
în Împărăţia cerurilor lumea şi pe fiecare persoană umană în parte... 
Consecințele acestei Împărăţii sunt pentru om şi fac parte din icono- 
mia mântuirii Fiului lui Dumnezeu Înomenit, Care a venit în lume ca 
să mântuiască pe cel robit de moarte şi de stricăciune. Așa că Împă- 
răția cerurilor este importantă prin faptul că orice om trebuie să o 
înțeleagă, s-o iubească și să urmeze chemarea sa de a fi moștenitor al 
acesteia, începând din lumea aceasta şi continuând în ceruri”.758 

Vechiul Testament ne arată prin urmare că Dumnezeu este 
permanent prezent în mijlocul poporului Său, fiecare semn sau arătare 
purtând încărcătura şi simbolismul împlinirilor mesianice. Fiecare pas 
este întărit de nădejdea aşteptării lui Mesia, fiecare eveniment liturgic 
confirmă cu certitudine faptul că în „iudaism teologia timpului este 
consecinţa şi extensia viziunii eshatologice a istoriei, fără ca evenimen- 
tele marcate de ea să se repete ciclic, ca în religiile păgâne. Astfel, 
temelia acestora este concentrată în caracterul definitiv și actual al 
viziunii eshatologice a lui Israel”.% De aceea, Mântuitorul spune 
dintru început că „n-am venit să stric Legea sau proorocii, ci s-o 
împlinesc”. Astfel, în virtutea făgăduinţelor Sale, Vechiul Legământ 
dă arvuna venirii Sale, pregătind lumea pentru momentul întâlnirii cu 
Dânsul. Putem vorbi aici de trei etape distincte: 


1. descoperirea Sa în mintea, inima şi prin cuvintele profeților, în- 
trucât: „cuvintele Legii și ale proorocilor călăuzeau sufletele către Hristos”. 

2. lucrarea Sa prin faptele pline de har ale celor de demult, 
căci „voind Dumnezeu să trimită celor de pe pământ harul virtuţii 
dumnezeieşti din cer a pregătit simbolic cortul sfânt şi toate cele din 
el ca o răsfrângere, ca un chip și ca o imitare a înţelepciunii”. 

3. descoperirea Sa în armonia realităților create: „Cerurile 


spun slava lui Dumnezeu şi facerea mâinilor Lui o vesteşte tăria”. 


288 IPS Irineu Popa, Ca toate să fie iarăşi reunite în Hristos, cele din ceruri şi cele 


de pe pământ, Ed. Mitropolia Olteniei, Craiova, 2014, p. 381-382. 
28 Ibidem, p. 394-395. 

290 Matei 5, 17. 

21 Psalmul 18, 1. 

Odată cu Întruparea Mântuitorului Hristos, omul cel vechi iese 
de sub apăsarea istoriei, fiind așezat prin jertfa hristică în altă realita- 
te ontologică. În acest sens, Noul Testament oferă perspective directe 
în cunoaşterea Fiului lui Dumnezeu în realitatea deoființimii Sale cu 
Tatăl şi totodată în dinamica lucrării Sale pământeşti. Analogia dintre 
Adam cel vechi şi Adam cel nou, una din antitezele soteriologice ale 
dogmaticii ortodoxe, surprinde în mai multe locuri învățătura despre 
Fiul lui Dumnezeu înomenit. lată ce spune Sfântul Apostol Pavel în 
acest sens: „Făcutu-s-a omul cel dintâi, Adam cu suflet viu, Adam cel 
de pe urmă (lisus Hristos), cu duh dătător de viaţă”? Şi în altă 
parte, el arată că „precum printr-un om a intrat păcatul în lume și 
prin păcat moartea, așa şi moartea a trecut la toți oamenii, pentru că 
toți au păcătuit în el... Căci dacă prin greşeala unuia cei mulţi au 
murit, cu mult mai mult harul lui Dumnezeu şi darul Lui au prisosit 
asupra celor mulți, prin harul unui singur om, lisus Hristos” 2”? 

Toate aceste texte, precum şi altele din Sfânta Scriptură, se găsesc 
în dialog cu prologul Evangheliei de la Ioan, având ca temă centrală 
unirea omului cu Dumnezeu întru Lumină, întrucât „Lumina îl tran- 
sformă pe om în persoană”. După Simbolul de Credinţă, am văzut 
că Mântuitorul Hristos este numit „Lumină din Lumină, Dumnezeu 
adevărat din Dumnezeu adevărat”. Antiteza Sa, în viziunea Sfântului 
loan Evanghelistul, este „intunericul”, care dezvoltă sensul de non- 
prezență sau mai precis de non-coprezență. În felul acesta, Hristos- 
Lumina cea adevărată se face prin întrupare plenar în omul cel vechi, 
împlinind totodată promisiunile Legii Vechi. 

Învățătura adusă de Fiul are valenţe eliberatoare. Prin cuvinte- 
le Sale, El îl slobozește pe om din ghearele morţii, îl curăţeşte de 
patimi personale şi șterge, oblojeşte păcatul strămoşesc. Este o învă- 
țătură care despovărează, care odihneşte. „Cel ce ascultă cuvântul 
Meu şi crede în cel ce M-a trimis, are viaţă veşnică şi la judecată nu 
va veni, ci s-a mutat din moarte la viaţă... Vă spun acestea ca să vă 
mântuiţi... Învățătura Mea nu este a Mea, ci a Celui Care M-a tri- 
mis... Cuvintele Mele sunt duh şi viaţă”.*% Iar garanţia promisiunilor 


292 I Cor. 15, 45. 

2% Rom. 5, 12, 15. 

24 Bogdan Baghiu, Scurtă istorie a Logosului, p. 88. 
295 Cf. Ioan 5, 24, 34; 7, 16; 6, 63. 

făcute se regăseşte în legătura personală cu Dânsul: „Și lumea trece 
și pofta ei, dar cel care face voia lui Dumnezeu rămâne în veac... 
Cerul şi pământul vor trece, dar cuvintele Mele nu vor trece”.2% 
După cuvintele Sfintei Scripturi, Biserica noastră Dreptslăvitoare 
ne încredinţează că Mântuitorul Hristos a înviat din morți „în prima 
zi a săptămânii”. Astfel, duminica a devenit anamneza prezentului 
hristologic, trăit permanent întru nădejdea Învierii. Toate acestea ar fi 
în zadar, dacă n-am crede. Fără certitudinea Învierii, „zadarnică ar fi 
propovăduirea noastră, zadarnică şi credinţa voastră”, căci, „dacă 
nădăjduim în Hristos numai în viața aceasta, suntem mai de plâns 


decât toți oamenii” 2” 


IV.6. Iconomia Cuvântului în Biserică 


Iconomia mântuirii noastre reprezintă în fapt planul lui Dumnezeu 
cu privire la răscumpărarea lumii. Rânduit din veșnicie prin înţelep- 
ciune dumnezeiască, acesta are în centru cea de a doua Persoană a 
Preasfintei Treimi, pe Fiul lui Dumnezeu „Cel Unul-Născut”. El este 
Cel care „coboară din Sfânta Treime, pentru a reveni nu numai ca 
Persoană divină, ci şi ca persoană umană în Treime, având unită cu 
Sine toată umanitatea care voiește aceasta, pentru o comuniune cu 
Treimea infinită”.2% Pentru a ajunge aici, trebuie însă să înţelegem mai 
bine cine este „Domnul nostru lisus Hristos, Fiul lui Dumnezeu” şi 
de ce Îl numim pe Dânsul „Unul-Născut, Care din Tatăl S-a născut 
mai înainte de toţi vecii”. Cu alte cuvinte, prin dumnezeiasca Sa 
Întrupare, Mântuitorul Hristos „primeşte desăvârşita activitate”, fă- 
cându-Se cunoscut şi vizibil ca Dumnezeu, „iar pentru noi mediu 
iradiant de putere dumnezeiască îndumnezeitoare”.2” În felul acesta, 
lucrarea mântuirii noastre, înfăptuită prin îmbrăţişarea firii omenești 
ŞI deşertarea slavei dumnezeiești din unicul ipostas veşnic al Fiului 
lui Dumnezeu, nu aduce nicidecum vreo schimbare în sânul Preasfintei 
Treimi. „În această chenoză, Dumnezeu n-a căzut din dumnezeirea 


2% Cf. I Ioan 2, 17; Marcu 13, 31. 

297 I Cor. 15, 14, 19. 

2% Pr. prof. Dumitru Stăniloae, Teologia Dogmatică Ortodoxă (TDO), vol. 1, Ed. 
IBMBOR, Bucureşti, 1978, p. 64. 

IPS prof. univ. dr. Irineu Popa, Mitropolitul Olteniei, Iconomia plinirii vremilor în 
lisus Hristos, Ed. Mitropolia Olteniei, Craiova, 2013, p. 49. 

Sa, ci venirea Lui la noi a constituit un mod fericit de a întări firea 
omenească înlăuntrul ei, Înomenirea Lui aducând după sine reașezarea 
noastre în starea de dinainte de cădere”.*% Trupul hristic se face aşadar 
scară a mântuirii noastre. Este lucrarea prin care „Fiul lui Dumnezeu S-a 
deşertat pe Sine şi S-a coborât până la chipul robului, însuşindu-l pe acesta 
smerit şi cu delicateţe”. Mai mult, Hristos Domnul împinge această deşer- 
tare până la porţile iadului, în care se pogoară „ca un puternic, ca pe cei ce 
aşteptau acolo venirea Lui să-i răpească cu mână puternică”.%! Acest 
tablou mistic, plin de simboluri și înţelesuri dogmatice, întăreşte ideea că 
„EI este nestricăcios şi rămâne nestricăcios, fără să se amestece cu răul, 
chiar dacă a gustat moartea, ultima dintre rele”.*% Scopul prim al Întrupă- 
rii Celui „de o ființă cu Tatăl” rămâne aşadar „eliberarea noastră din robia 
păcatului, de stricăciune şi de moarte”.5% 

Dorind să ferească Biserica de pericolul înţelesurilor greşite, 
Părinţii și Învăţătorii primelor veacuri au pus pavăză prin aceste cu- 
vinte, ca nu cumva să cadă cineva de la dreapta credință. Primul ma- 
re pericol în înţelegerea legăturii Fiului cu Tatăl în sânul Preasfintei 
Treimi a venit din partea ereziei ariene. Adepții ei socoteau că Fiul 
este o creatură a Tatălui, deosebit de celelalte creaturi, mai mic decât 
Dânsul şi nicidecum „deoființă cu EI”. Aceste amăgiri sunt combătute 
în cuvintele Simbolului de Credinţă, care afirmă clar și lămurit veş- 
nicia, unitatea și deoființimea Fiului cu Tatăl. Întru această rânduială 
s-a consemnat dintru început mărturisirea celui de al doilea articol, 
în numele „Domnului lisus Hristos” şi a „Fiului lui Dumnezeu”. 
Aceste cuvinte, cu încărcătură apologetică, sunt explicate și de Sfântul 
Chiril al Ierusalimului. „Dar născocitorii ereziilor, care sapă groapa 
lor şi a celorlalți, au alunecat într-o asemenea sminteală judecând şi 
spunând că Fiul este mai mic și că a fost adus la ființă din Dumnezeu 
Tatăl la fel ca celelalte creaturi. Aceşti oameni jalnici nu se ruşinează 
să-L mărginească în timp pe Cel ce este deasupra tuturor veacurilor 
şi a tot timpul, socotindu-L cel mult făcătorul (deasupra) îngerilor. 
Însă gândind a fi corect să-L coboare din slava şi egalitatea cu Dumnezeu 
Tatăl, chiar şi atunci l-au socotit cu mult peste alții. Spun că este 


3% Ibidem, p. 60. 
301 Ibidem, p. 61. 
302 Ibidem, p. 65. 
303 Tbidem, p. 95 

Mijlocitor între Dumnezeu și om, dar să aibă în mod deplin slava și 
transcendența dumnezeiască, întocmai după cum nu rămâne în mod 
deplin în limitele ordinii create. Cine este atunci Acesta care stă puţin 
mai jos de transcendența dumnezeiască, depășind totodată limitele 
creaţiei? Toate acestea sunt de neînțeles. Nimeni nu ar putea să gân- 
dească în nicio împrejurare la un asemenea Mijlocitor între Creator şi 
creatură. Astfel, coborându-L de pe Tronul Dumnezeiesc (căci asta 
este ceea ce au făcut) l-au numit Fiu și Dumnezeu, socotind că este 
necesar să-L cinstească, chiar dacă Legea a spus clar acestea: «Să te 
temi de Domnul Dumnezeul tău şi numai Lui să-I slujeşti».% Astfel, 
Domnul le spune israelitenilor prin glasul lui David: «Nu vei avea alt 
Dumnezeu, nici nu te vei închina la dumnezeu străin»*057.306 

Fără îndoială că astăzi, mai mult ca oricând, trebuie să ținem trează 
conștiința adevăratei mărturisiri. În Simbolul de Credinţă avem învățătura 
cea adevărată, predată și propovăduită de Sfinții Apostoli până la marginile 
lumii după porunca sfântă: „mergând, învăţaţi toate neamurile, botezându- 
le în numele Tatălui şi al Fiului şi al Sfântului Duh, învățându-le să pă- 
zească toate câte v-am poruncit vouă, şi iată Eu cu voi sunt în toate zilele, 
până la sfârşitul veacului. Amin”. În această încredințare, oricine caută 
să găsească adevărul va şti că în Hristos are „Calea, Adevărul şi Viaţa”. El 
este astfel modelul deplin de vieţuire, întrucât „ne deschide calea spre ținta 
deplinei noastre desăvârşiri, care ne duce spre comuniunea cu Dumnezeu 
și cu semenii noștri, fiindcă este Dumnezeu întrupat şi ne dă putere să 
vindecăm firea noastră slăbită de păcat". Mai mult, teandria lucrării 
Sale, așezată într-o unitate personală indisolubilă, aduce în planul existenței 
noastre întreaga Sfântă Treime, care „este prezentă şi lucrează pentru mân- 
tuirea noastră”. Această garanție, imprimată în memoria Jertfelnică a Tru- 
pului Său tainic, este ridicată la nivel cosmologic şi dusă mai departe spre 
desăvârşire, până la sfârşitul veacurilor. În felul acesta avem „Persoana lui 
lisus Hristos veșnic lucrătoare și centrală în viața Bisericii și a lumii, ca 
Unul care este Dumnezeu și om nedespărţit” 3% 


304 Deut. 6, 13. 

305 Ps. 80, 8. 

306 Sf. Chiril al Ierusalimului, Cateheze, traducere din limba greacă şi note de pr. 
prof. Dumitru Fecioru, Ed. IBMBOR, Bucureşti, 2003, Cateheza X, 3-4, p. 131-132. 
307 Mt. 28, 19-20. 

308 TDO, vol. 2, Ed. IBMBOR, Bucureşti, 1978, p. 34. 

30 Pr. prof. Dumitru Popescu, Iisus Hristos Pantrocrator, p. 240. 

V. LUCRAREA MĂRTURISITOARE A BISERICII ÎN 
PRIMELE VEACURI CREȘTINE. APOLOGEŢI DE 
LIMBĂ GREACĂ, LATINĂ ŞI SIRIACĂ 


Lucrarea apologetică a Bisericii a început din primele veacuri 
creștine. Mânată mai întâi de necesitatea stringentă a mărturisirii 
Cuvântului evanghelic, însemnările primilor apologeţi ai perioadei 
patristice au contribuit esenţial la întărirea şi articularea teologiei 
eclesiale. Mai mult, prin osteneala lor, de cele mai multe ori transforma- 
tă în jertfă, au reușit să realizeze o delimitare corectă a valorilor religioa- 
se, sociale şi morale. Logica în care și-au evaluat mărturisirea a fost 
mișcată întotdeauna hristocentric. Purtând pe buze cuvintele vieții veş- 
nice și înmulțind astfel lucrarea harului Sfântului Duh, ei au reușit să 
depăşească orice fel de teamă sau inhibare. Despre suferințele lor fusese- 
ră de mult înştiințaţi de Însuși Mântuitorul Hristos: „La dregători și la 
regi veţi fi duşi pentru Mine, spre mărturie lor şi păgânilor. lar când vă 
vor da pe voi în mâna lor, nu vă îngrijiţi cum sau ce veţi vorbi, căci se 
va da vouă în ceasul acela ce să vorbiţi. Fiindcă nu voi sunteţi care 
vorbiți, ci Duhul Tatălui vostru este care grăiește întru voi”.310 

În duhul solidarităţii creștine, primii apologeți s-au dedicat to- 
tal mărturisirii Adevărului ipostatic, socotindu-L totodată calea cea 
mai singură de dobândire a libertăţii fiinţiale.5!! „Fie că s-au numit 
Quadratus, Aristide, Iustin, Taţian, Teofil sau Atenagora toţi şi-au 
socotit iscusințele intelectuale şi cultura, nu un privilegiu, un mijloc 
de trai sau un motiv de încântare de sine, ci doar o grea însărcinare 
consacrată creşterii Trupului lui Hristos — Biserica — și ocrotirii lui de 
loviturile vrăjmașe. Unele din scrierile lor s-au pierdut, altele au rezistat 
timpului, poate, tocmai pentru a atrage atenţia fiecărui creştin că, 
odată cu primirea acestui nume de preţ, el devine — împreună cu toţi 
cei ce împărtăşesc aceeaşi credință cu a lui — răspunzător înaintea lui 
Hristos pentru starea Bisericii Sale”.5!? Datoria pe care și-au asumat-o 


310 Mt. 10, 18-20. 

311 Cf, In. 8, 31-32: „Dacă veţi rămâne în cuvântul Meu, sunteţi cu adevărat ucenici 
ai Mei; Şi veţi cunoaşte adevărul, iar adevărul vă va face liberi”. 

312 + Teoctist, Patriarhul Bisericii Ortodoxe Române, „Cuvânt înainte”, la lucrarea 
Apologeţi de limbă greacă, traducere, introducere, note şi indici de Pr. prof. dr. 

era în primul rând pragmatică, constând în „salvarea vieţii umane, 
amenințate prin dezinformare, răstălmăcire pervertită, ori neînţelege- 
re criminală”. Rolul lor eclesiologic urmărea totodată revigorarea 
ethosului evanghelic şi aşezarea lui deasupra pseudo-valorilor sociale 
în logica unei existenţei autentic-creștine. În acest demers au fost de 
multe ori sprijiniți de poziţia şi experienţa pe care o dobândiseră 
ulterior, în mediul extra-eclesial. Fără să se teamă de moarte, au adus 
„toată ştiinţa şi talentele lor în slujba apărării publice a creştinilor de 
pretutindeni”. Cu toate acestea, rămâne esenţial că mărturia lor pen- 
tru Biserică nu se poate asemăna nici pe departe cu „aceea a unor 
avocaţi care ştiu să folosească tehnicile de pledoarie şi competenţă. 
Demersul apologeţilor era în primul rând unul de mărturisire existen- 
țială. Instanţa divină la picioarele căreia așezau jertfelnic întreaga lor 
pricepere şi elocvenţă, făcea ca omul și harul să lucreze sinergic, cu 
competenţă teologică, edificatoare întru cele de Sus”.*15 

Însemnările lăsate în acest sens au generat o nouă etapă în litera- 
tura patristică. Intitulate sugestiv „lacrimae rerum” (ca însemnări scrise 
„Cu lacrimi și suspine”), lucrările primilor apologeţi creştini sunt „de 
apărare faţă de autorităţile păgâne, de controversă cu iudeii și cu filo- 
sofii păgâni şi de întărire morală şi dogmatică” "4 Se identifică astfel 
valoroase mărturii teologice scrise, de factură apologetică, girate de 
notorietatea unor personalități bisericești marcante din primele veacuri 
creştine. Împărţirea acestora se face în general după limba în care au fost 
alcătuite. În acest context, avem astfel: apologii de limba greacă şi de 
limbă latină. Alături de specificul şi direcția de abordare a celor mai 
importanți reprezentanți din cele două clase, vom adăuga şi contribuția 
teologiei de limbă siriacă, pe care o socotim cel puţin la fel de importan- 
tă pentru această lucrare. În acest sens, vom articula diferențele de con- 
text şi specificitate, aşezând filonul de teologie siriacă în completarea 
celor două variante clasice de abordare a problematicii apologetice, cu 
mențiunea principalelor diferenţe de ordin istoric şi teologic. 


Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. 
IBMBOR, Bucureşti, 1997, p. 6. 

313 Apologetica Ortodoxă, vol. I, coord. Adrian Lemeni, Pr. Răzvan Ionescu, Diac. 
Sorin Mihalache, Cristinel loja, Ed. Basilica, Bucureşti, 2013, p. 140-141. 

314 Prof. Nicolae Chiţescu, „Introducere generală”, la lucrarea Apologeți de limbă 
latină, în PSB 3, traducere de Prof. Nicolae Chiţescu, Eliodor Constantinescu, Paul 
Papadopol şi Prof. David Popescu, Ed. IBMBOR, Bucureşti, 1981, p. 5. 

V.1. Specificul Apologeticii în Biserica primară 


Fundamentul teologic al apologeticii creştine se sprijină pe 
Persoana şi lucrarea Mântuitorului Hristos, ca Logosul înomenit. În 
felul acesta, Biserica a reuşit să rezume şi să explice ipostatic întreaga 
raționalitate a creaţiei. „Dumnezeu adevărat din Dumnezeu adevărat”, 
Logosul este prezent în mijlocul creaţiei Sale, atât înainte, cât și după 
Întrupare. „Este cunoscut că Apologeţii și Părinţii bisericești au făcut 
adesea apel la argumente raționale pentru dovedirea existenţei lui 
Dumnezeu, pornind de la Logos și de la raționalitatea creaţiei, ca rezultat 
al prezenței lucrării Sale în universul văzut şi nevăzut, în lumina Scripturii 
(cf. In. 1, 1-3)7.315 Acesta era prin urmare cel mai solid argument în 
demonstrarea existenţei unui Dumnezeu 'Triipostatic şi Personal, care 
s-a pogorât în mijlocul creaţiei Sale, să o restaureze prin jertfă. 

Apologetica primelor veacuri şi-a consolidat poziția printr-un 
spirit militant, justificat deopotrivă prin rațiune şi credință. Elementul 
de început în lucrarea mărturisitoare a primilor apologeți creștini a fost 
Revelația dumnezeiască. În felul acesta, întemeindu-se pe credința celor 
vechi, Părinţii au promovat unitatea dumnezeirii în raționalitatea 
duhovnicească a creaţiei. Astfel, în acord cu litera Scripturii, Tatăl este 
Cel ce iniţiază actul creator, împlinind această rânduială „prin Fiul, în 
Sfântul Duh” (cf. Sfântului Vasile cel Mare). Prin această logică, apolo- 
geții au reuşit să articuleze specificul creștinismului faţă de convingerile 
iudeilor, „care admit în adevăr în dogmele lor existenţa unui singur 
Dumnezeu (dogmă pe care au tăgăduit-o de multe ori prin idolatrie), dar 
nu primesc dogma că Dumnezeu este şi Tatăl Domnului nostru lisus 
Hristos”.516 În consecință, Vechiul Testament ne arată că Dumnezeu 
„Tatăl Atotţiitorul” este permanent prezent în mijlocul poporului Său și 
fiecare semn sau arătare poartă încărcătura și simbolismul împlinirilor 
mesianice. Fiecare pas este întărit de nădejdea așteptării lui Mesia şi 
fiecare eveniment liturgic are o anumită rezonanţă eshatologică.!” 

În antiteză cu Legea Veche, Noul Testament avea menirea să 
demonstreze că raționalitatea omenească nu este solitară, ci are nevoie 
de o permanentă raportare la transcendent, pentru a înțelege tainele 
creaţiei. În felul acesta, rațiunea creştină avea menirea de a fi „o rațiune 


315 Pr. prof. dr. Dumitru Popescu, Apologetica raţional-duhovnicească, p. 8. 

316 Cateheza VII, 2. 

317 Vezi supra: IPS Irineu Popa, Ca toate să fie iarăşi reunite în Hristos, cele din 
ceruri şi cele de pe pământ, p. 394-395. 

care trebuie să se străduiască neîncetat să se depășească, în calitate de 
rațiune umană, pentru a atinge altă rațiune, care este singura adevărată, 
adică Dumnezeu”."! În această lumină au prezentat primii apologeți 
creştini atributul „paternității dumnezeieşti”. „Pe Dumnezeu nimeni nu 
L-a văzut vreodată”, spune Sfântul loan Teologul, „Fiul cel Unul-Născut, 
Care este în sânul Tatălui, Acela L-a făcut cunoscuť’.?" Pentru ei, pre- 
zența Fiului Înomenit descoperă lămurit icoana Tatălui ceresc şi deopo- 
trivă completează şi întregește lucrarea Sa creatoare şi proniatoare.*% În 
cuvintele rostite de Mântuitorul Hristos, după vindecarea paraliticului 
de la Scăldătoarea Vitezda,*?! descoperim „relația Sa unică cu Dum- 
nezeu- Tatăl”, aflăm despre „natura Sa divină și despre lucrarea pe care 
o săvârşeşte în lume ca Fiu al Tatălui, înomenit”. Astfel, atunci când 
Domnul spune că „Tatăl Meu până acum lucrează și Eu lucrez”, iar El 
„nu poate să facă nimic de la Sine, dacă nu-l va vedea pe Tatăl făcând”, 
„vrea să arate că lucrează cu cei răi și cu cei buni, pedepsindu-i pe cei 
răi ca să înţeleagă care sunt bogăţiile vieţii la care renunţă, şi binecu- 
vântându-i pe cei buni pentru că au pregustat viaţa binecuvântată a 
Împărăției cerurilor. Dumnezeu... fiind Singurul Care poate să lucreze 
în timpul Sabatului, are acest drept divin care pune în evidenţă în mod 
indirect dumnezeirea Sa. Pe de o parte, atunci când spune că lucrează, 
Mântuitorul ne mai arată că nu poate să înceteze lucrul Său deoarece 
încă n-a deschis umanităţii calea spre odihna veşnică în sensul eshato- 
logic al cuvântului. Pe de alta, numindu-L pe Dumnezeu Tatăl Său, El 
aduce înaintea oamenilor o anticipare a pregustării din darurile viitoare 


în Împărăţia cerurilor”. 


318 Basile Tatakis, Filosofia bizantină, traducere din limba franceză de Eduard Florin 
Tudor, studiu introductiv de Vasile Adrian Carabă, prefaţă de Emilie Brehier, ediţia 
a Il-a, Ed. Nemira, Bucureşti, 2013, p. 49. 

319 In. 1, 18. 

320 Mântuitorul Hristos vine în lume să facă voia Părintelui Său, să vorbească oamenilor 
despre Dânsul şi să-L facă cunoscut între neamuri. „Eu Te-am preaslăvit pe Tine pe 
pământ; lucrul pe care Mi l-ai dat să-l fac, l-am săvârşit... Arătat-am numele Tău oame- 
nilor pe care Mi i-ai dat Mie din lume. Ai Tăi erau şi Mie Mi i-ai dat şi cuvântul Tău l-au 
păzit... Pentru că cuvintele pe care Mi le-ai dat le-am dat lor, iar ei le-au primit şi au 
cunoscut cu adevărat că de la Tine am ieşit, şi au crezut că Tu M-ai trimis... Părinte 
drepte, lumea pe Tine nu te-a cunoscut, dar Eu Te-am cunoscut, şi aceştia au cunoscut că 
Tu M-ai trimis... Cel ce nu Mă iubeşte nu păzeşte cuvintele Mele. Dar cuvântul pe care 
îl auziţi nu este al Meu, ci al Tatălui care M-a trimis” (n. 17, 4-8, 25; 14, 24). 

321 Cf. In. 5, 19-30. 

322 Dr. Irineu Popa, Ca toate să fie iarăşi reunite în Hristos ..., p. 661-663. 

Întemeiată pe aceste adevăruri, teologia fundamentală sau apo- 
logetica creştină devenea realitatea de căpătâi a celorlalte ştiinţe teo- 
logice. Părinții prezentau astfel învățătura despre Dumnezeu „cel 
Unul în fiinţă şi întreit în persoane” și analizau în lumina Logosului 
întreaga lucrare divină, de la creaţie, la răscumpărare. Această mani- 
eră de teologhisire, cuprinsă într-o dinamică combatantă, a început să 
crească încă din secolul II al Bisericii primare, ca urmare a „atacurilor 
şi prigonirilor iudeilor necredincioși și ale păgânătăţii”. În raport cu 
prima cauză, apologetica creștină avea menirea să mărturisească, în 
primul rând, că lisus Hristos este Mesia cel promis neamului omenesc şi 
că toate profeţiile s-au împlinit în persoana Sa. Primele mărturisiri 
apologetice împotriva iudaizanților sunt consemnate în Cartea „Faptele 
Apostolilor” (cap. 2-3 și 7), la Sfântul Apostol Petru și Sfântul Arhi- 
diacon şi Protomartir Ştefan. Apărute imediat după Cincizecime, aceste 
luări de poziţie „arată clar preocuparea evreilor încreștinaţi de a de- 
monstra că în Hristos profețiile mesianice au fost împlinite. Este o 
aplogetică de început, bazată pe argumente de ordin religios sprecifi- 
ce mediului de credinţă iudaic”. 

Pe de altă parte, raportat la interacțiunea cu păgânismul persecutant, 
Biserica s-a exemplificat prin realitatea divino-umană a credinţei sale 
în Mântuitorul lisus Hristos, Fiul lui Dumnezeu înomenit. În genere, 
principalele acuze intentate de autorităţile păgâne creștinimului au 
fost legate de așa-zisul specific de „sectă iudaică”, prin care se pro- 
paga „ateismul” şi renegarea valorilor sacre ale politeismului păgân. 
Creştinii erau acuzaţi totodată de imoralitate și antropofagie.* Luarea 
de poziţie şi exemplificarea esenței învățăturii creștine în acest sens 
devenea prin urmare o stare de fapt, la toate acestea adăugându-se şi 
consumarea primelor martiraje. 

Sub specificul istorico-patristic, primele apologii creştine sunt 
identificate încă din secolul al II-lea, după perioada Părinților Apostolici. 
Această etapă din lucrarea Bisericii Primare se atribuie în primul 


323 Apologetica Ortodoxă, p. 140. 

324 În genere, primii creştini erau învinuiți de autorităţile păgâne, de reprezentanţii 
filosofiei şi ai culturii timpului că „în adunările lor tainice înjunghiau copiii nou 
născuţi, că le amestecau sângele cu miere şi-l beau; erau acuzaţi că se dedau orgiilor 
celor mai infernale în adunările lor nocturne şi altele” (vezi aici Nicolai Pavlovici 
Rojdestvenski, Apologetica creştină. Curs de Teologie Fundamentală, traducere de 
iconom. Const. Nazarie, Botoşani, 1896, p. 20). 

unei necesităţi de ordin practic. Așa se face că primii apologeţi creştini 
au căutat cu tot dinadinsul să demonstreze nevinovăția creștinilor, în 
contextul prigoanelor şi opresiunilor la care erau expuși, şi să obțină 
din partea autorităţilor publice toleranța și dreptul unei mărturisi 
libere. Pledoaria lor a fost susținută cu tărie de valoarea Adevărului 
pe care îl propovăduiau, de cele mai multe ori până la sânge. Astfel, 
printr-o convingere neclintită, mărturisitorii Logosului înomenit au 
demontat rând pe rând: intransigența iudaismului, calomniile ne- 
drepte şi nu în cele din urmă, persecuțiile păgâne. 

Toate aceste trei cauze sunt socotite a fi definitorii şi fundamentale 
în procesul de argumentare al apologeticii creştine. Era, prin urmare, 
o necesitate ca Biserica să ia atitudine şi să se exprime în scris faţă de 
acuzele nedrepte ce i se aduceau. Prima dintre ele are legătură, după 
cum am mai arătat, cu mediul iudaic. Încă din vremea Mântuitorului 
Hristos, atitudinea celor mai mulţi dintre fariseii şi cărturarii poporu- 
lui ales a fost una ostilă. În felul acesta, mărturia oferită de Legea cea 
Nouă venea în completarea Vechiului Legământ, după cum arătase 
Însuşi Mântuitorul Hristos: „Să nu socotiți că am venit să stric Legea 
sau proorocii; n-am venit să stric, ci să împlinesc”. Astfel, răspun- 
sul apologeţilor creştini la acuzele iudaizanților s-a sprijinit în primul 
rând pe profeţiile Vechiului Testament, evidențiind îndeosebi Per- 
soana și lucrarea Logosului înomenit.*?” Ei au accentuat în acest fel 
divinitatea Sa în relaţie cu monoteismul iudaic, lucru esenţial preluat 
şi dezvoltat de învățătura dogmatică a Bisericii de mai târziu. 

Pe de altă parte, acuzaţiile păgânilor erau aservite sentimentului 
de totală ostilitate, prin prisma căruia era percepută religia creştină. 
Politeismul nu se regăsea sub niciun fel în noua perspectivă euharis- 
tică a vieţii, în cosmologia teonomă sau în realitatea logocentrică a 
credinţei în Hristos. Și de această dată, calomniile aduse creştinilor 
au fost duse în extrem, invocând o atitudine atee şi imorală, care 
ieşea din circumscripţia legislativă a statului de drept. De aici până la 
radicalismul ilicit al persecuțiilor în masă nu a mai fost decât un sin- 
gur pas. În toate aceste situații, curajul apologeților a reconfirmat și 


325 Arhid. Prof. Dr. Constantin Voicu, Patrologie, vol. I, Ed. Basilica, Bucureşti, 
2009, p. 123-125. 

3% Mt. 5, 17. 

327 Remus Rus, Dicționar enciclopedic de literatură creştină din primul mileniu, Ed. 
Lidia, Bucureşti, 2003, p. 66. 

întărit realitatea martirică a Bisericii. Conţinutul mărturisirilor făcute 
de aceştia împlinea într-un mod mult mai înalt exemplul lui Socrate, 
care aşezase odinioară adevărul mai presus decât propria viaţă. Creştinii 
răspundeau în felul acesta unei realități nedrepte, dovedind printr-un 
curaj personal cu totul aparte dorinţa ardentă de dobândire a vieții 
veșnice. Pentru ei, sacrificiul suprem devenea cea mai sigură garanţie 
a dreptăţii supreme, în care așteptau cu ardoare să vadă împlinite în 
chip tainic adevărurile dumnezeieşti. Esenţa adevărului pentru care 
luptau apologeţii era prin urmare dorinţa de a stăpâni în Împărăţia lui 
Dumnezeu, lucru cu anevoie de înţeles de cei din lume. Învățătura 
Mântuitorului Hristos era așadar nebunie?” şi piatră de poticnire 
pentru „cei care împărtăşeau autoritatea lumească”. 

Într-o manieră quasi-generală, subiectele dezvoltate în cuprinsul 
primelor apologii creştine au fost centrate pe problematica doctrinară 
a Logosului, care a devenit o poziție cheie în teologia Bisericii pri- 
mare.* În acest sens, centrate pe o abordare hristologică, abordările 
apologeţilor de limbă latină, greacă sau siriacă, au în vedere o argu- 
mentare rațională a unor subiecte legate de: 1. dimensiunea cosmologică 
a existenţei, 2. caracterul noetic ca fundament al cunoașterii și adevă- 
rului, 3. aspectele morale ca fundament și concretizare a legii morale; 
4. aspectele psihologice ale Logosului ca formă originală de gândire 
(verbum mentis), 5. în planul istoric al mântuirii noastre.*% Aşezând 
aceste teme sub logica necesităţii fireşti a existenței umane, apologeții 
au valorificat rațional Revelația divină, pe de o parte ignorată de păgâni, 
pe de alta răgăduită de iudei. Prin folosirea a numeroase argumente 
de ordin teoretic şi practic, mărturisitorii Adevărului au ajuns să do- 
vedească faptul „că religia creştină nu este o religie absurdă și nici 
periculoasă. De aceea nu trebuie să fie disprețuită și nici persecutată. 


328 Cf. I Cor. 1, 18: „Căci cuvântul Crucii, pentru cei ce pier, este nebunie; 
iar pentru noi, cei ce ne mântuim, este puterea lui Dumnezeu”. 

329 În acest sens, profesorul loan Savin arată că „Dogma creştină cea mai des şi mai 
timpuriu atacată a fost cea a Întrupării Dumnezeului-Om şi în jurul ei s-au grupat şi 
primele apărări. De aceea, Evanghelistul loan, care la începutul Evangheliei sale 
apără întruparea Logosului, față de erezia gnosticului iudaizant Cerint, poate fi 
socotit ca primul Apologet creştin. La fel răspund apoi, fie iudeilor, fie păgânilor: un 
Iustin, un Taţian, Tertulian etc.” (vezi loan Gh. Savin, Apologetica, vol. I, Ed. 
Anastasia, Bucureşti, 2002, p. 26-27). 

330 Aloys Grillmeier Sj, Christ in Christian Tradition. From the Apostolic Age to 
Calcedon, vol. II, translated by John Bowden, Mowbrays, London, 1975, p. 109. 

Din contră, atât prin superioritatea ei doctrinală, cât și prin puritatea 
ei morală, ea este superioară religiilor păgâne. Şi ca atare, nu numai 
că ea nu trebuie persecutată, ci protejată și acceptată, ea fiind regene- 
rarea insului și salvarea imperiului”.55! 

Datoria primă a apologeţilor creștini era, aşadar, să demonstreze 
superioritatea religiei pe care o slujeau, să o arate mai presus decât 
politeismul păgân peste care începuse să se afirme. Tonul polemic şi 
expunerea doctrinară deveneau elementele esențiale în împlinirea 
acestui demers. „Cuvântul către greci al lui Taţian..., Scrisoarea către 
Diognet, cele trei cărţi ale lui Teofil Către Autolic, au un caracter analog. 
Sf. Iustin însuşi se preocupă să revendice pentru creştini dreptul la exis- 
tență... Prin urmare, Apologetica este cea care oferă cea mai complexă 
şi precisă expunere a credinţei Bisericii. Cu toate acestea, proporția 
polemicii și doctrinei diferă de la scriere la scriere, în funcție de intențiile 
autorului sau de temperamentul acestuia”. Întrucât justificarea scrierii 
lor era legată strict de necesitate, nu s-a putut identifica un anume stil 
sau delimitare literară pentru primele apologii creştine. De aceea, „nu se 
poate vorbi despre un gen literar al apologiei din simplul motiv că ma- 
nifestările acestora sunt variate ca formă și expresie literară, în consecință, 
imposibil de circumscris unui gen anume”. Afirmația este justificată 
în contextul dinamicii pe care o activează această disciplină. Astfel, 
de la demonstrația propriu-zisă, la argumentaţiile teologiei raționale și 
până la evaluările polemizatoare, apologetica primelor veacuri şi-a îmbră- 
cat conținutul în diverse valențe de ordin practic. Dat fiind faptul că 
ideile și conţinutul ei au circumscris viaţa şi necesitățile Bisericii, „apo- 
logiile au îmbrăcat fie forma dialogului (Sf. Iustin Martirul și Filosoful, 
Dialog cu iudeul Tryfon), respectiv o derivată a acestui tip-rendu al 
unei conversații (Teofil al Antiohiei, Ad Autolycum), fie forma de scrisoare 
sau epistolă (Teofil al Antiohiei, Ad Diognetum), respectiv «scrisoare 
deschisă», cum este Apologeticum a lui Tertulian, fie discurs (fictiv 
sau nu, în măsura în care a ajuns până la noi nu este întotdeauna forma 
depusă în mâinile autorităţilor, ci o posibilă variantă de circulaţie 
pentru publicul larg) adresat în scris împăratului (o ilustrează cele 
mai vechi apologii, aparținând lui Aristide, Iustin, Atenagora, Meliton ...), 


331 Toan Gh. Savin, Apologetica, vol. I, p. 27. 
332 Aime Puech, Les apologistes grecs du Il-eme siecle de notre ere, Paris, 1912, p. 4-6. 

respectiv discurs oficial (Taţian, Ad Graecos), fie adresat unei categorii 
(Atenagora, De resurrectione: în cazul de faţă, a gnosticilor)”.5%% 

Pe de altă parte, dincolo de forma în care au fost alcătuite (dialog, 
expunere, discurs oficial etc.), specificul lucrărilor apologetice se 
leagă şi de identitatea destinatarilor lor. În acest sens, pot fi identificate 
două direcţii: mai întâi cele dedicate liderilor politici în scopul apărării 
drepturilor şi libertăţii creştinilor și, în al doilea rând, cele adresate opiniei 
publice. La acestea se mai pot adăuga: cele adresate neamurilor păgâne, 
cele scrise către iudei şi cele alcătuite împotriva ereziilor.5%% 

Cea mai folosită împărțire a scrierilor apologetice din primele 
veacuri rămâne însă cea lingvistică. În acest spectru se încadrează 
operele apologeţilor de limbă greacă şi latină. Folosită cu precădere 
în teologia patristică, ea oferă avantajul unei identificări personale a 
autorilor care au semnat aceste scrieri, specificul operei în sine fiind 
completat cu trăsăturile intelectuale şi de temperament ale autorului. 
În ceea ce ne priveşte, la varianta clasică vom încerca să adăugăm 
specificul celui de al treilea areal al teologiei ortodoxe, cel siriac, pe 
care îl vom evalua din punct de vedere apologetic. 


V.2. Apologeţi de limbă greacă 


Pleiada apologeților de limbă greacă începe din secolul II, atunci 
când este menţionat Quadratus. Originar din Asia Mică, a alcătuit o 
apologie adresată împăratului Adrian, privind „atacurile nedrepte 
îndreptate împotriva creştinilor de către factorii oficiali ai Statului, 
reprezentanţii curentelor filosofice și poporului”.5% Este menţionat 
de Eusebiu de Cezareea, care îl prezintă că pe un „discipol al Sfinţilor 
Apostoli”. El mai arată că însemnarea sa a fost prezentată împăratului 
roman la Atena (cca. 123/124 sau 129).%% În descrierea sa, Eusebiu 


333 Bernard Pouderon, „La premiere apologetique chretienne: definition, theme et 
visees” , în Kentron, nr. 24, Ed. Presses Universitaires de Caen, 2008, p. 227, apud 
Apologetica Ortodoxă, Bucureşti, 2013, p. 142-143. 

334 Rev. George A. Jackson, The Apostolic Fathers and the Apologist of the Second 
Century, New York, 1879, p. 122-123. 

335 Lucrarea mărturisitoare a lui Quadratus se intensifică mai târziu, cuprinzând în 
însemnările sale numeroase sfaturi şi poveţe pentru cei dintre neamuri (vezi aici 
Prof. dr. Stylianos Papadopoulos, Patrologie, vol. I, Introducere, Secolele II şi III, 
traducere de lect. dr. Adrian Marinescu, Ed. Bizantină, Bucureşti, 2006, p. 177). 

336 Richard A. Norris, „The Apologists”, in The Chambridge History of Early Chris- 
tian Literature, edited by Frances Young, Lewis Ayres and Andrew Louth, Cham- 
bridge University Press, 2008, p 36. 

evidenţiază ortodoxia mărturisirii lui Quadratus, ca rezultat al „agerimii 
lui, al credinței lui drepte şi apostolice”. Tot din însemnarea lui Eusebiu 
se poate desprinde şi vechimea apologiei lui Quadratus, care auzise 
personal mărturiile celor vindecaţi şi înviaţi din morți de Mântuitorul 
Hristos. „Această scriere se poate găsi şi azi pe la cei mai mulţi dintre 
fraţi şi chiar şi la mine, consemnează Eusebiu. Ea ne oferă mărturii 
strălucite despre inteligenţa şi despre ortodoxia autorului. Se poate 
deduce vechimea chiar din următoarele cuvinte pe care le reproducem: 
«lucrarea Mântuitorului nostru se dovedea mereu prezentă printre noi 
pentru că era încă vie: cei pe care îi vindecase sau îi înviase din morți 
n-au fost văzuţi numai cât timp Mântuitorul i-a vindecat şi i-a înviat, 
ci ei au putut fi văzuți mereu prezenți, nu numai câtă vreme a petrecut 
Domnul cu ei, ci multă vreme şi după ce El a înviat. Aşa se face că 
unii dintre ei trăiesc încă şi astăzi»”.3* Deşi foarte populară şi răs- 
pândită în primele veacuri, aşa cum arăta Eusebiu, Apologia lui 
Quadratus s-a pierdut în decursul timpului. După unii istorici, scrierea ar 
fi identică cu „Epistola către Diognet”, însă aceste teorii nu pot fi pe 
de-a întregul susţinute.5%8 

Contemporan cu Quadratus este și Aristide din Atena. Socotit 
de unii ca „autor al primei apologii a creştinismului”, acest luptător 
pentru biruința Adevărului a fost filosof, purtându-și toga, așa cum a 
făcut şi Sfântul Iustin, până în ultimul ceas al vieţii. Informaţii despre 
personalitatea şi lucrarea sa mărturisitoare găsim tot la Eusebiu de 
Cezareea, care îl aşează după Quadratus.’ Apologia pe care a alcă- 
tuit-o se adresează împăratului Adrian, lucru confirmat de Fericitul 
Ieronim." Problematica pe care o dezvoltă în această lucrare este 


337 Eusebiu de Cezareea, Istoria Bisericească (IB), traducere, studiu, note şi comentarii 
de pr. prof. Teodor Bodogae, Ed. IBMBOR, Bucureşti, 1987, Cartea IV, II, 1-2, p. 146. 
338 Prof. dr. Stylianos Papadopoulos, Patrologie, vol. I, p. 178. 

33 Eusebiu de Cezareea, Istoria Bisericească (IB), în PSB 13, Cartea IV, III, 3: „Aristide, 
un bărbat care a rămas şi el credincios credinţei noastre, ne-a lăsat şi el o apologie a 
credinţei creştine asemănătoare celei a lui Codrat (Quadratus), pe care a adresat-o 
aceluiaşi împărat Adrian. Şi scrierea lui poate fi găsită încă pe la cei mai mulţi”. 

340 „Aristide, filosoful atenian prea priceput în vorbire şi discipol al lui Hristos, chiar 
sub vechiu-i aşezământ, i-a oferit conducătorului Hadrian — în acelaşi timp în care o 
făcuse şi Quadratus — un volum cuprinzând înţelesul învăţăturii noastre, adică Apo- 
logeticul în slujba creştinilor, păstrându-se neştirbit până în ziua de astăzi, este pen- 
tru filologi o dovadă în judecarea talentului său” (vezi: Sfântul Ieronim, Despre 
bărbaţii iluştri. Despre vieţile Apostolilor. Despre cei doisprezece învăţători, intro- 
duceri, traduceri şi note de Dan Negrescu, Ed. Paideia, 1997, Cartea X, p. 34). 

legată în principal de cunoașterea lui Dumnezeu, pe care o leagă 
nemijlocit de profeţiile Vechiului Testament. Cu toate se găsesc îm- 
plinite în persoana Logosului înomenit, prin care au fost făcute toate. 
De aceea, el vorbeşte despre Mântuitorul lisus Hristos, numindu-L: 
„Legea şi Cuvântul lui Dumnezeu”, „descoperitorul legii morale” şi 
al adevărului. „Hristos este purtătorul cuvântului lui Dumnezeu, este 
înțelepciunea Sa, după îndoitul înțeles al cuvântului Logos”.**! Dimensiu- 
nea hristologică a apologiei sale este completată printr-o aplecare 
profundă asupra providenţei dumnezeiești. În acest sens, el afirmă că 
„doar prin lumina rațiunii nu vom putea ajunge la cunoașterea desăvârșită 
a adevărului dumnezeiesc, însă ne încredinţăm de unele adevăruri 
existențiale. Sufletul care simte existența lui Dumnezeu, cunoaşte 
deopotrivă şi consecinţele acesteia: că Dumnezeu guvernează lumea; 
este Părintele tuturor oamenilor; suntem legaţi de El printr-o autentică 
fraternitate; este fără de început şi fără de sfârșit, fără necesităţi, este 
perfect; nu are nici nume, nici formă; cerurile nu pot să-L încapă; nu 
poate fi întrecut de nimeni; nu se mânie şi nici nu poate fi cinstit prin 
aducerea de ofrande care-i sunt de prisos”.*? Aristide realizează o 
valoroasă clasificare religios-culturală a societăţii, pe care o așează 
mai apoi în sprijinul argumentaţiei sale: barbarii — pe care îi socotește 
„adoratori ai celor patru elemente, care, alături de om, sunt opera lui 
Dumnezeu; grecii — politeiști; evreii — evidenţiaţi prin „concepția lor 
mai pură despre natura divină și pentru moralitatea lor înaltă” şi creș- 
tinii — cei aşezaţi prin credinţa şi obârşia lor „mai presus de toate 
neamurile lumii ... care au aflat adevărul”.5% 

Sfântului Iustin Martirul şi Filosoful este cea mai importantă 
personalitate a apologeticii creştine din secolul al II-lea, reuşind să 
lase în urmă o operă impresionantă, de referinţă pentru teologia orto- 
doxă.** S-a născut în localitatea Flavia Neapolis (vechiul Sichem), 
lângă Nablus în Palestina, undeva către anul 100. Fiind crescut într-o 


341 Aime Puech, Les apologistes grecs du Il-eme siecle de notre ere ..., p. 33. 

342 Ibidem, p. 37-38. 

38 Remus Rus, Dicţionar enciclopedic ..., p. 77. 

34 „Dor nestăvilit după cunoaşterea adevărului, zbucium neobosit pentru dobândirea 
lui; dispoziţie nestrămutată pentru propovăduirea lui — din clipa în care l-a găsit — şi 
moarte martirică pentru mărturisirea lui: iată câteva puncte cardinale ale vieţii Sfân- 
tului Iustin Martirul şi Filosoful, una din figurile cele mai proeminente ale Bisericii 
din sec. II” (4pologeți de limbă greacă..., p. 9). 

familie păgână, şi-a însușit foarte bine tradiţiile şi cultura timpului. 
Pasiunea sa cea mai mare a fost filosofia, în care a încercat să descope- 
re seminţele adevărului divin. În acest scop, a cercetat pe rând metoda 
stoică, peripatetică, pitagoreică, iar înainte de convertire s-a apropiat 
foarte mult de platonism. S-a convins de faptul că niciunul din aceste 
sisteme filosofice „nu pot satisface inima şi că trebuie să se îndrepte 
spre profeţii care singuri anunțau adevărul”. Descoperă creștinismul în 
chip minunat pe malul mării, discutând cu un bătrân despre adevăratele 
valori existențiale. Cuvintele misteriosului înțelept îl stârnesc sufletește, 
primind de îndată credința cea adevărată.**% Pe aceasta o va propovădui, 
sub pallium-ul de filosof, până în ultimul ceas al vieţii sale pământeşti, 
săvârşindu-se prin moarte mucenicească la Roma, în anul 165, în timpul 
prefectului Junicus Rusticus.5% 

Sfântul Iustin a lăsat în tezaurul Bisericii o impresionantă operă 


scrisă.” Intre acestea, de referință pentru lucrarea mărturisitoare a 


345 Toate aceste experienţe se desprind din mărturiile sale, expuse pe larg în „Dialogul 
cu iudeul Trifon”. Aici el arată drumul pe care îl parcurge de la filosofie la „adevărata 
filosofie” a cunoaşterii lui Dumnezeu. Întâlnirea cu bătrânul rămâne memorabilă, în 
dialogul cu acesta Sfântul Iustin reuşind să creioneze la modul personal imaginea 
omului însetat după adevăr şi înţelepciune. „lar mie mi s-a aprins deodată un foc în 
suflet şi m-a cuprins o mare dragoste de profeţi şi de bărbaţii aceia care sunt prietenii 
lui Hristos. Şi, gândind la cuvintele lui, găseam că aceasta este singura filosofie 
sigură şi aducătoare de folos. În felul acesta şi pentru aceasta sunt filosof. Şi aş voi 
ca toţi, dobândind aceeaşi dispoziţie pe care o am eu, să nu vă depărtaţi de cuvintele 
Mântuitorului. Căci ele au în sine ceva de temut şi sunt în stare să îmblânzească pe 
toţi cei care ies din ideea cea dreaptă, fiind o odihnă cât se poate de plăcută pentru 
cei ce se dedau studiului lor” (Sf. Iustin Martirul şi Filosoful, Dialogul cu iudeul 
Tryfon, Cartea VIII, în „Apologeţi de limbă greacă”, p. 130). 

346 Detalii cu privire la martirajul Sfântului Iustin se pot găsi în lucrarea „Martyrium 
S. Justini et Socium”, document elaborat după raportul oficial al curţii de la Roma, 
precum şi în traducerea în limba română a Actelor Martirice (în PSB 11, Studiu 
introductiv, traducere, note şi comentarii de Pr. prof. Ion Rămureanu, Ed. IBMBOR, 
Bucureşti, 1982, p. 41-46). 

347 Deşi în pare parte pierdute, patrologii au enunțat mai multe titluri, aşezate sub semnă- 
tura Sfântului Iustin Martirul, cum ar fi: Cuvânt către greci; Combatere; Despre Monar- 
hia lui Dumnezeu; Psalmistul; Despre suflet; Contra lui Marcion; Tratat contra tuturor 
ereziilor; Despre Înviere (din care se păstrează fragmente în Sacra Parallela a Sfântului 
loan Damaschinul). La acestea s-au păstrat şi câteva titluri de autenticitate îndoielnică: 
Scrisoarea către Zena şi Serenus; Expunerea dreptei credinței sau despre Treime; Între- 
bări şi răspunsuri către ortodocşi; Întrebări ale grecilor către creştini; Combaterea 
unor păreri aristotelice — vezi: Remus Rus, Dicţionar enciclopedic ..., p. 477. 

creştinismului primar rămân cele două Apologii”! şi Dialogul cu iudeul 
Tryfon.5* Aceste lucrări oferă o generoasă perspectivă culturală asupra 
epocii, intensificată printr-o justificare pertinentă asupra rolului pe 
care îl avea creștinismul în formarea noilor valori. Foarte importantă 
rămâne însă hristologia sa, el fiind de altfel „primul filosof patristic 
care introduce Logosul în gândirea creştină”. Pentru el „Logosul e o 
noţiune, o idee și o putere pe care le-a găsit deja existente în doctrina 
evanghelică, în cugetarea filoiană și în filosofia greacă”. El este „Hristosul 
lui Dumnezeu”, „Fiu al Creatorului tuturor”, care „fiind Dumnezeu, 
apoi S-a născut om din Fecioara”. De aceea, „nu ar fi drept să tăgăduieşti 
că El este Hristos pentru că se arată ca om, născut din oameni, şi dacă 
se va dovedi că a fost ales pentru a fi Hristos”.3% Pentru aceasta învăţătu- 
rile Cuvântului înomenit sunt cele adevărate, întrecând cu mult rațiunile 
învechite ale politeismului lumii păgâne. „De îndată ce am crezut 
Cuvântului, spune Sfântul Iustin, am renunţat de a mai crede în aceia şi 
urmăm singurului Dumnezeu nenăscut, prin Fiul. Noi, care odinioară 
găseam plăcere în desfrâu, îmbrățișăm acum numai castitatea. Noi, care ne 
foloseam de meşteşugurile magiei, ne-am consacrat acum lui Dumnezeu 
celui bun şi nenăscut... Acum după arătarea în lume a lui Hristos, ducem 
același fel de viață, ne rugăm pentru vrăjmași, încercăm să convingem, pe 
cei ce ne urăsc pe nedrept, că cei ce trăiesc potrivit cu bunele precepte ale 
lui Hristos pot nădăjdui de la Dumnezeu, Stăpânul tuturor, aceleași re- 
compense ca și noi... Învățăturile Lui sunt scurte și concise: căci El nu a 
fost un sofist, ci cuvântul Lui a fost puterea lui Dumnezeu”.*5! 

Pentru a arăta lucrarea şi prezența permanentă a lui Dumnezeu 
în creația Sa, Sfântul Iustin se foloseşte noţiunea de Logos spermatikos 


348 Prima este adresată împăratului Antonin Piul, fiilor săi, senatului şi poporului roman, 


iar cea de a doua îl are ca destinatar pe Antonin Verus, alias împăratul Marcu Aureliu. 

34 Această scriere este preluată şi folosită intens de ceilalţi apologeţi creştini din epoca 
patristică în lucrările şi apologiile lor. Astfel, pe lângă Eusebiu de Cezareea, care o 
menţionează alături de celelalte scrieri ale Sfântului Iustin, Dialogul apare la Tertulian şi 
Irineu de Lyon, care o citează intens. La rândul său, Taţian Asirianul, ucenicul Sfântului 
Părinte, „în Cuvântul către Elini, îşi aminteşte adesea de lecţiile orale ale învățătorului lui, 
fără să facă totuşi apel la cutare sau cutare loc precis din scrierile acestuia” (vezi: Apolo- 
geți de limbă greacă ..., p. 22). Lucrarea Sfântului Părinte este în acelaşi timp o luare de 
poziţie „față de atitudinea ostilă şi calomnioasă a iudeilor... în care se arată superioritatea 
creştinismului faţă de Iudaism” (loan. Gh. Savin, Apologetica, vol. I, p. 27). 

350 Dialogul cu iudeul Tryfon, XLVII, p. 189. 

351 Apologia I, 14, p. 45. 

(Logos seminal), preluată din filosofia stoică.*? Şi pentru a se disocia 
cu totul de conceptele filosofiilor păgâne, mărginite de coruptibilitatea 
materiei, Sfântul Iustin arată foarte clar că „Dumnezeu, Făcătorul tuturor, 
este cu totul mai presus de cele schimbătoare”. Sub toate aspectele 
sale, Logosul Sfântului Iustin se descoperă pentru a pregăti trium- 
ful final al adevărului dumnezeiesc. ™™* Contribuţia apologetică a 
Sfântului Părinte, concretizată în teologia Logosului înomenit, repre- 
zintă în esenţă „un demers care va continua peste veacuri, acela de a 
îngloba istoria gândirii grecești şi a iudaismului în tradiția creştină” 25 

Cel de al doilea mare apologet creștin din cea de a doua jumătate 
a secolului al doilea a fost Teofil al Antiohiei. A fost fiul unei familii 
păgâne înstărite din Siria. A avut parte de o educaţie aleasă, învățând 
de mic să vorbească limba greacă, latină și aramaică. Mai târziu, a 
aprofundat cultura și filosofia elină. Din toată știința pe care o dobândise 
nu alege însă nimic folositor pentru suflet. A descoperit astfel credinţa 
creștină prin studiul Sfintei Scripturi a Vechiului Testament și s-a 
convertit la maturitate. După însemnările lui Eusebiu de Cezareea, 
Teofil ar fi fost cel de al VI-lea episcop al Antiohiei (din 169, până în 
177; după unii 180).5 Fericitul Ieronim, îi confirmă de asemenea 
identitatea arhierească, ca urmaș al Sfinţilor Apostoli în capitala Siriei 
răsăritene. Tot de la el aflăm câteva date preţioase cu privire la scrierile 
sale. Este pomenită mai întâi „o carte împotriva lui Marcion, scrisă 
în timpul împăratului Antoninus Verus, apoi cele „trei volume către 
Autolycus şi o carte împotriva lui Hermogene, dar şi alte tratate scurte 
însă alese, ţinând de zidirea Bisericii. Am mai citit Comentarii despre 
Evanghelie şi despre Proverbele lui Solomon, notează leronim, ce 
poartă numele său, dar nu mi s-a părut că acestea s-ar potrivi cu dis- 
tincţia şi stilul volumelor amintite mai sus”.* Data morţii sale ră- 
mâne însă incertă, fiind intuită în jurul perioadei 183-185.%58 


352 Logosul spermatikos stoic se aseamănă seminţei umane şi întreaga lui lucrare nu 


depăşeşte, în univers, atribuţiile şi capacitatea acestei seminţe, conform proporţiilor 
respective bine înţeles. Acest duh corporal, de natură umedă, nu crează însă prin el însuşi, 
ca Logosul creştin, ci numai prin materie şi grație materiei” (loan G. Coman, Teoria 
Logosului în Apologiile Sfântului Iustin Martirul şi Filosoful, Bucureşti, 1942, p. 10). 

353 Apologia 1, 20, p. 52. 

354 Aime Peuch, Les apologistes grecs du II-eme siecle de notre ere ..., p. 59. 

355 Apologetica ortodoxă, p. 149. 

356 IB, IV, 20. 

357 Ieronim, Despre bărbaţii iluştri ..., XXV, p. 36-37. 

358 Remus Rus, Dicţionar enciclopedic ..., p. 828-830; Apologeţi de limbă greacă, p. 355-356. 

Cele „Trei cărţi către Autolic” rămân în fapt cea mai importantă 
lucrare apologetică a lui Teofil de Antiohia. Adresate unui păgân iubitor 
de carte, însemnările sale dau mărturie despre realitatea transcedentală a 
dumnezeirii, despre caracterul personal al cunoaşterii lui Dumnezeu, 
despre viaţa veșnică, Parusie şi învierea morţilor. El demontează 
rând pe rând argumentele idolatre ale păgânilor, contracarându-le cu 
profeţiile Legii Vechi, împlinite în persoana Logosului înomenit. În 
acest context, „el face deosebire între Logosul lăuntric sau imanent în 
Dumnezeu (Logos endiathetos), adică Logosul care era la Dumnezeu 
din veșnicie, ca Fiu al lui Dumnezeu și Logosul proferat afară (Logos 
proforicos), sau Logosul manifestat în afară ca prim născut, fără însă 
ca Dumnezeu să se lipsească de EI, ci întreţinându-se cu El tot timpul. 
Acest Logos manifestat în afară este creatorul lumii”.5% Caracterul 
hristologic al apologiilor sale reiese în special din cea de a doua Carte 
către Autolic. Aici Teofil descrie pe larg relaţia Logosului cu Tatăl în 
context cosmologic, încercând să combată argumentaţiile cosmogoniei 
păgâne." E] mărturiseşte astfel dumnezeirea, împreună-lucrarea Fiului 
cu Tatăl, precum şi deoființimea Persoanelor Preasfintei Treimi. 
„Dumnezeu și Tatăl universului este necuprins şi nu se găseşte într-un 
singur loc, «că nu este loc al odihnei Lui». Dar Cuvântul Lui, prin 


35 R, Rus, Dicţionar Enciclopedic ..., p. 829. 

360 E] îi citează foarte des pe scriitorii antici, aşezând în antiteza gândirii lor con- 
cepţia creştină despre creaţia lumii. Dacă Hesiod susţine că materia a rezultat din 
haos, „totuşi ne-a arătat de cine a fost făcută lumea. Dacă la început era Haos, spune 
Teofil, şi preexista materia nefăcută, cine a fost atunci cel care a transformat-o şi a 
împodobit-o”. În consecință, Teofil arată că sursele poeţilor şi scriitorilor păgâni 
folosite în cosmogonia lor sunt „din imaginaţie şi rătăcire; nu dintr-un duh curat, ci 
dintr-un duh înşelător” (Cartea a I-a către Autolic, Cartea a I-a către Autolic, VI, 
VIII, în „Apologeţi de limbă greacă ...”, p. 393, 398). 

361 Rolul lui Teofil al Antiohiei în conturarea dogmei Preasfintei Treimi este esenţial. El 
este primul teolog al Bisericii care stabileşte primele coordonate ale acestei doctrine, prin 
folosirea precisă a termenului de „Treime” şi „Trinitate” (Trias, Trinitatis), arătând unita- 
tea de fiinţă a lui Dumnezeu în Trei Ipostasuri. După el, „Tatăl este nevăzut şi nu se 
descoperă oamenilor, cu toate că El este sursa primă a tuturor lucărilor. El se descoperă şi 
se împărtăşeşte în Fiul Său, adică prin Cuvântul/Logosul Său. Fundamentul acestei teolo- 
gii se regăseşte în prologul Evangheliei Sfântului Ioan Teologul, unde este afirmată 
dumnezeirea Logosului, Acesta fiind nedespărțit de Tatăl şi totodată făcându-se (prin 
Întrupare) poartă a întregii creaţii” (Les apologistes grecs du II-eme siecle de notre ere ..., 
p. 222-223; Cartea a II-a, XXII, p. 413-414). 

362 Is, 66, 1; Fc. 7, 49. 

care le-a făcut pe toate, fiind puterea şi înțelepciunea Lui, luând chipul 
Tatălui şi Domnului universului, El mergea prin rai, în chipul lui 
Dumnezeu, şi vorbea cu Adam. Că însăşi dumnezeiasca Scriptură ne 
învaţă că Adam a zis şi că a auzit glasul.*% Iar glasul, ce este altceva 
decât Cuvântul lui Dumnezeu, Care este şi Fiul Lui? Este Fiu... pre- 
cum spune adevărul că totdeauna Cuvântul este imanent în inima lui 
Dumnezeu. Înainte de crearea lumii îl avea sfetnic, era mintea și 
priceperea Lui. lar când Dumnezeu a voit să le facă pe toate câte S-a 
sfătuit să facă, a născut Cuvântul. Acesta rostit, primul născut al în- 
tregii creaţii, fără ca Dumnezeu să se lipsească de Cuvânt, ci născând 
Cuvântul, vorbea totdeauna cu Cuvântul Lui”.5% 

Ultima apologie adresată lui Autolic arată poziţia lui Teofil față 
de cultura şi literatura clasică. Scrierile filosofilor greci sau alcătuirile 
iudeilor sunt, după el, pline de contradicții, încorporând nelegiuirile de 
care creştinii erau acuzaţi pe nedrept în vremea aceea. Mai mult, Teofil 
ignoră caracterul ceremonial al Vechiului Testament, socotindu-i doar 
caracterul şi contribuţia sa profetică. Istoria grecilor are o cronologie 
greşită, pe când cea a evreilor este corectă, întrucât este inspirată de 
Dumnezeu. Tot în acest context, el compară legendele lui Noe şi 
Deucalion şi arată că adevărul împărtăşit de Dumnezeu prin Moise 
este cu mult deasupra înşelătoriilor odiseice. „Templul este mai vechi 
decât civilizațiile antice și profeţii au scris cu mult înaintea filosofilor 
greci”.*% Prin această atitudine, după unii nedreaptă , „faţă de filosofii 
mai vechi sau cei contemporani”, Teofil confirmă în fapt o stare de 
fapt a apologeticii primelor veacuri creştine."5 

Păgân prin naştere, Taţian Asirianul a venit pe lume în jurul 
anului 120, în Asiria. S-a desăvârșit în studiul istoriei, retoricii şi 
filozofiei, ajungând un mare sofist. A reușit să-şi descopere adevărata 
menire în studiul Sfintelor Scripturi. Începutul acestui drum l-a pus 


363 Cf. Fe. 3, 8-10. 

364 Cartea a Il-a către Autolic, XXII, p. 413. 

365 Aime Peuch, Les apologistes grecs du Il-eme siecle de notre ere ..., p. 32-33. 

366 Cultura păgână este respinsă în bloc, ceea ce conduceea uneori la exagerări, 
întrucât este ştiut că Biserica — de îndată ce a fost recunoscută ca atare — a prețuit pe 
unii filosofi, ca fiind inspirați adeseori de un duh favorabil concepţiei creştine. So- 
crate şi Platon sunt uneori prezenţi în picturile bisericeşti, ceea ce denotă compre- 
hensiunea doctrinei creştine pentru adevărurile exprimate de gânditorii necreştini” 
(Apologeți de limbă greacă ..., p. 368). 

la Roma, în şcoala Sfântului Iustin Martirul şi Filosoful. Ulterior şi-a 
deschis propria şcoală în care a propovăduit credinţa creștină în antiteză 
cu filosofiile vremii. Cât timp a trăit Sfântul Iustin Martirul, didascalul său, 
Taţian a stat departe de orice fel de învăţătură greşită. A rămas pen- 
tru o vreme la conducerea școlii teologice pe care înaintaşul său o 
înființase la Roma, unde l-a avut ca discipol pe Rodon. A intrat însă 
în conflict cu filosoful cinic Crescens, fiind nevoit să revină în Orient. 
Aici începe declinul său doctrinar, ajungând să înființeze în Mesopotania 
o sectă gnostică. Despre doctrinele sale eretice, Epifaniu spune că s-au 
răspândit foarte repede în „Mesopotamia, Cilicia, Frigia, Pamfilia, 
Galia, Spania și chiar în Roma”. În noua sa convingere, el a promovat 
o asceză radicală în care opunea omul nou, constituit după modelul 
Mântuitorului Hristos, omului vechi, adamic, osândit de propriile sale 
fapte. Pe plan literar s-a dovedit un autor prolific, alcătuind, pe lângă 
Diatessaron,’ şi alte opere importante, cum ar fi: „Cuvânt către 
greci”,% „Despre animale”, „Despre demoni”, „Despre mântuire”, 
„Către Mântuitorul”, „Parafrazări ale Sfântului Apostol Pavel” sau 
„Carte de probleme”. A trecut la cele veșnice în anul 185.37 

„Cuvânt către Elini” (gr.: Logos pros Ellinas; lt.: Oratio ad 
Graecos) reprezintă cea mai reprezentativă lucrare apologetică a lui 


367 Cu un mare număr de adepţi (numiţi ulterior: Taţinieni, Encratiţi, Hidropasiţi, 
Severieni, Apotactiţi, Sacofari, Apostolici), Taţian susținea că „lumea este opera unui 
Demiurg nu a lui Dumnezeu, căci altfel nu s-ar putea explica originea răului”, mai spunea că 
„sufletul omului e format din două părţi: una psihică şi alta pnevmatică”, sau că „înclinările 
omului spre păcat sunt rezultat al materiei sau cărnii, pentru aceea lisus Hristos, nu era 
născut din carne, căci era liber de păcat”. El ajunge astfel la promovarea unui ascetism 
extrem, care exclude căsătoria şi chiar Sfintele Taine. Descendenţa sa doctrinară, categorisi- 
tă drept maniheică, a fost condamnată ulterior printr-un edict promulgat de împăratul Teo- 
dosie I (395). Cu toate acestea, influenţele învățăturilor sale sunt absorbite ulterior de mişca- 
rea ascetică a mesalienilor (vezi aici: Nic. V. Furnică, „Traducere şi studiu” la lucrarea 
Taţian Asirianul, Discurs către elini, Teză pentru licenţă, Bucureşti, 1907, p. 9-11). 

368 Despre această lucrare vezi pe larg în cartea noastră Hristologie şi mistică în 
teologia siriană, Ed. Mitropolia Olteniei, Craiova, 2013, p. 34-35. 

369 A rămas de referință mai vechea traducere şi analiza teologică a lui Nicolae V. Furnică: 
Taţian Asirianul, Discurs către Elini, traducere şi studiu, Teză pentru licenţă, de Nic. V. 
Furmică, Tipografia Profesională „Dimitrie C. Ionescu”, Bucureşti, 1907, 64 p. 

370 R, Rus, Dicţionar Enciclopedic ..., p. 802-803; I.G. Coman, Patrologie, Ed. IBMBOR, 
Bucureşti, 1956, p. 64-65; Francine Culdaut, în volumul colectiv Originile Creştinismu- 
lui, introducere de Pierre Geoltrain, Traducere de Gabriela Ciubuc, Ed. Polirom, laşi, 
2002, p. 353-354; Taţian, Diatessaron (Armonia celor patru Evanghelii), ediţie îngrijită şi 
coordonată de Monica Medeleanu, Ed. Herald, Bucureşti, 2007, p. 13-14. 

Taţian. Îmbrăcând o notă strict originală, diferită de abordarea apologiilor 
scrise anterior de Sfântul Iustin Martirul și Filosoful, lucrarea constituie 
„O apărare a credinţei creştine, adresată filosofilor păgâni, în care 
(autorul) cu mai multă pasiune și cu mai mare dispreţ decât Sf. Iustin, 
apreciază şi condamnă păgânismul și filosofia păgână, pe care o socotește 
absurdă şi imorală. Scopul, prin urmare, al scrierii, este să arate că 
creştinismul este cea mai curată şi adevărată religie, căci este singurul 
liman, la care omul poate să alerge în timpul tulburărilor sale sufle- 
tești”.*! Stilul acestei lucrări este extrem de direct, argumentele sunt 
însoţite de ironii, care se îndreaptă mai degrabă spre specificul unei 
abordări polemice.’ Alcătuită la finele secolului al II-lea, scrierea 
aceasta a lui Taţian este însumată în 41 de capitole, împărțite în: 
introducere, două părţi şi concluzii.’ 

În Introducere (cap. I-IV), autorul critică relaţia dintre barbari 
şi elini, arătând că filosofia celor din urmă „nu a dat omenirii vreun 
folos, căci toți filosofii au arătat pe lângă nepricepere, multă ambiţie 
şi lăcomie”. Taţian este parțial îndreptățit să adopte această atitudine, 
dat fiind faptul că prin naştere era sirian, din nordul Mesopotamiei, 
provenind dintr-un popor pe care grecii îl socoteau a fi barbar. Pe de 
altă parte, aşa cum am arătat mai sus, nu toată filosofia elinilor a fost 
de prisos pentru Biserică, unele idei din operele lui Platon şi Aristotel 
fiind ulterior valorificate în spectrul teologic. În Prima parte (cap. V-XX), 
Taţian abordează o problematică dogmatică, vorbind despre existența 
veşnică a Logosului, care s-a născut mai înainte de veci, „prin voința 
Tatălui, dar nu prin detaşare, ci prin comunicare”. Și întrucât materia 
nu este veşnică, „omul a fost făcut, de Cuvântul lui Dumnezeu, părtaş 
la nemurire”.** A doua parte (cap. XX-XXXI) a lucrării are un caracter 


371 Nic. V. Furnică, Traducere şi studiu ..., p. 12. 

372 Aime Peuch, Les apologistes grecs du Il-eme siecle de notre ere ..., p. 230. 

373 Nic. V. Furnică, Traducere şi studiu ..., p. 20. 

374 „Dumnezeu era la început şi noi am învăţat că începutul era puterea Cuvântului, 
spune Asirianul. Domnul tuturor, până ce nimic din lume nu era creat, el singur era, 
unic, fiind fundamentul tuturor; şi fiindcă el este baza văzutului şi nevăzutului, apoi 
cu Dânsul a fost, a existat, ca forță raţională, Însuşi Cuvântul ființător în El... Şi după 
cum Cuvântul, născut la început, a produs la rândul său lumea noastră, producând 
prin sine Însuşi materia, tot astfel şi eu, imitând pe Cuvânt, fiind născut şi dobândind 
cunoştinţa adevărului, mă silesc să lămuresc, eu însumi, materia nelămurită din care 
am plecat (când am fost renăscut). Căci materia nu este fără început ca Dumnezeu şi 
nu are, nefiind fără început, aceeaşi putere ca şi Dumnezeu; ci a fost creată, dar nu 
de un altul, ci numai de Făcătorul Universului” (Cuvânt către Elini, Cap. V). 


118 


polemic, având menirea să arate superioritatea religiei creştine față 
de păgânism. Motivele pentru care creştinii nu trebuiesc prigoniți 
sunt legate de valoarea morală a vieţii lor şi superioritatea doctrinei 
pe care o propovăduiesc. Pentru aceasta, autorul îi îndeamnă pe des- 
tinatarii săi „să se dezbrace de omul cel vechi, de obiceiurile de mai 
nainte şi... să asculte de creștini”. La acest îndemn, Taţian adaugă 
exemplul convertirii sale. În acest sens, toate cele învăţate sunt puse 
în seama lucrării Cuvântului înomenit, „care a luat asupra Sa păcatele 
noastre” pentru a putea descoperi printr-Însul adevăratele bunătăţi.”S 
În Concluzie (cap. XXXI-XLID), Taţian arată mai întâi că „filosofia 
creștină este mai veche decât cea păgână, pentru că Moise a trăit mai 
înainte de Homer”. Această idee străbate de la un capăt la altul cele 
zece capitole din încheierea Cuvântului lui Taţian. Sunt aduse în discuţie 
şi contradicţiile poeților şi scriitorilor antici cu privire la evocarea 
adevărului. Pe lângă aceste dezacorduri, tradiția Vechiului Testament 
se concentrează într-o direcţie liniară spre descoperirea Adevărului 
înomenit, spre vestirea întrupării Mântuitorului Hristos, Mesia cel 
prezis de prooroci. Această ultimă parte reprezintă în fapt o veritabilă 
recenzie a istoriei filosofiei antice, în centrul căreia este creionată 
personalitatea lui Moise şi importanţa „filosofiei” Vechiului Legământ. 
În el „trebuie să avem mai multă încredere decât în Elini, care au luat 
— fără să înţeleagă — doctrinele lor din acest izvor. Sofiștii lor, cu multă 
muncă nefolositoare, s-au dedat la a şterge tot ceea ce au împrumutat 
de la Moise și urmașii învățăturii sale, întâi pentru a se părea că spun 
ceva personal și al doilea ca, acoperind că nu ştiu ce fel de falsă reto- 
rică înţeleseseră, să facă din adevăr un ţesut de fabule”.** 

Cu toate că după despărțirea de Sfântul Iustin, Taţian a îmbrățișat 
o doctrină greșită, împământenindu-o mai ales pe filieră ascetică în 
pământul natal, rolul său în conturarea creştinismului siriac rămâne 


375 EI recunoaşte că „instruit în această cunoştinţă, m-am dezbrăcat de toate obiceiurile şi 
m-am făcut ca un copil. Căci ştim că răul în natura sa este cu totul asemenea cu cei 
mai mici germeni; ca ei, el se măreşte dintr-un mic sâmbure; dar putem să-l oprim, 
dacă ştim să ascultăm de Cuvântul lui Dumnezeu şi să înăbuşim în noi apucăturile 
rele. Cuvântul a luat asupră-şi păcatele noastre, graţie unei comori ascunse; noi 
scormonim pământul pentru a găsi comoara, dar ne acoperim de praf şi astfel procu- 
răm răului un punct de plecare necesar, ca să se întărească. Căci acela care renunţă la 
toate bunurile sale, câştigă promisiunea unei bogății preţioase. Am zis aceasta pentru 
aceia care cunosc doctrinele noastre” (Cuvânt către Elini, Cap. XXX). 

376 Cuvânt către Elini, Cap. XL. 

determinant. Prin însemnările sale, în special prin Diatessaron, el a 
lăsat conaţionalilor săi o mărturie armonioasă despre viaţa şi activita- 
tea Mântuitorului Hristos." Pentru noi, rămâne de referință opera sa 
apologetică, alcătuită integral în limba greacă. 

Un alt nume de rezonanţă pentru apologetica creştină a primelor 
veacuri este Atenagora Atenianul. Nu ne sunt date prea multe detalii 
biografice despre dânsul.*5 Se ştie însă că, înainte de a deveni creștin, 
a scris împotriva Bisericii. Cercetând însă Sfintele Scripturi, a desco- 
perit „filosofia” cea adevărată, devenind astfel, asemenea Sfântului 
Apostol Pavel, „un propovăduitor al credinţei pe care mai înainte o 
prigonise”.*” Ca apologet, a activat în perioada 177-180, în vremea 
împăratului roman Marc Aureliu. A alcătuit o lucrare apologetică 
intitulată „Solie pentru creştini” (Presvia iper hristianin)"% şi un 
tratat „Despre învierea morților”?! Se distinge printr-un stil foarte 
clar şi concis, astfel încât „în vremea aceea poate niciun alt scriitor 
creștin n-a fost mai stăpân pe mitologia şi filosofia greacă decât el... 
depăşeşte aproape pe toţi scriitorii sec. al II-lea în ceea ce privește 
talentul literar, simţul lingvistic, exactitatea şi limpezimea limbajului 
şi vocabularul expresiv”.*%2 Toate aceste calităţi îi confirmă reputaţia 


377 Samuel Hugh Moffett, A History of Christianity in Asia. I. Beginnings to 1500, 
New York, 1992, p. 72. 

378 Nici Eusebiu şi nici Fericitul Ieronim nu-l menţionează în însemnările lor. Apare 
însă la Metodiu de Olimp, care îl citează în tratatul său „Despre Înviere”, evidențiind 
mai cu seamă învăţătura despre demoni. De la Filip Sidetul (sec. V) aflăm că este 
autorul unei apologii şi că a fost „primul conducător al şcolii catehetice din Alexan- 
dria”. Relatările lui sunt însă nesigure (Arhid. prof. dr. Constantin Voicu, Patrolo- 
gie, vol. I, p. 168-169). 

37 Rev, F. Watson, The Defenders of the Faith, or The Christian Apologists of the 
Second and Third Century, London, New York, p. 152. 

380 Gr, Presveia; Lat.: Supplicatio seu Legatio pro Christianis. Lucrarea este destina- 
tă „impăraților Marc Aureliu Antonin şi Lucius Aurelius Comodus, germanici, 
sarmați şi mai ales filosofi”, însumând 37 de capitole, fiind scrisă în perioada 166 — 
3 august 168 (vezi: Arhid. prof. dr. Constantin Voicu, Patrologie, p. 170; Papadopo- 
ulos, Patrologie, vol, I, p. 264-265). 

381 Tratatul „Despre învierea morţilor” (gr.: Peri anastaseos nekron) a fost scris în 
anul 180 şi însumează 25 de capitole. Subiectul propus este demonstrat de autor prin 
argumente exclusiv filosofice, întrucât este adresat reprezentanţilor înaltelor sfere 
culturale din imperiu. Tezele evocate de atenian în susţinerea apologiei sale sunt 
constituite pe două direcţii: teologie şi antropologie (vezi: Pr. prof. I.G. Coman, 
Probleme de filosofie şi literatură patristică, p. 11-18). 

382 Papadopoulos, Patrologie, vol, I, p. 260-261. 

de „filosof creştin”, fiind în fapt singurul reprezentant al epocii sale 
care merită pe deplin acest calificativ. Mărturisirea sa este mai mult 
filosofică decât teologică. S-a vehiculat în acest sens că, dând la o 
parte fundamentarea biblică, Atenagora și-ar fi dorit să combată acu- 
zele ce se aduceau creştinismului (ateism, incest, antropofagie)"5 „cu 
argumentele pe care nu le negau acuzatorii”. Astfel, a reuşit să justifice 
credința într-un singur Dumnezeu adevărat, „nenăscut, creator al 
lumii, de necuprins, aducător în lumină al Fiului şi al Duhului”. La 
fel de importante rămân şi însemnările sale despre „învierea morților”, 
alcătuite pentru a „răspunde păgânilor care înţeleg greşit ceea ce 
săvârşesc creștinii în adunările lor”.5% 

Lucrarea apologetică a lui Atenagora, „Solia în favoarea crești- 
nilor”, ar putea fi socotită drept „cea mai completă şi mai clară apologie 
scrisă în favoarea creștinilor. Cu destul curaj, dar cu mult tact, el 
respinge cele trei acuze absurde aduse creştinilor: cea de ateism, de 
ospeţe thiestice şi de incest oedipic... Denunţând absurditatea acestui 
procedeu întâlnit în scrisul tuturor celorlalți apologeţi, Atenagora 
aduce bogate informaţii din filosofie și din mitologie, dovedind su- 
perioritatea concepţiei creștine, umanitarismul şi chiar utilitarismul ei 
în cadrul imperiului”.*%5 Lucrarea are de asemenea un profund carac- 
ter hristologic. Atenagora arată în acest sens că Fiul este de o ființă 
cu Tatăl din veşnicie, participând la actul creaţiei şi deosebindu-se cu 
totul de celelalte făpturi plăsmuite.*5 Tot în acest sens, el arată că 
„unitatea dumnezeirii este mărturisită de cei mai mulți, chiar și fără 
să dorească acest lucru. Astfel, atunci când vorbim despre principiile 
universului, la rândul nostru adăugăm că Dumnezeu este Cel care a 
rânduit toate... De aceea, noi trebuie să mărturisim despre lucrurile 
despre care am crezut şi am învăţat de la profeţi, cei care au vorbit 
despre Dumnezeu și despre lucrurile Sale, călăuziţi fiind de Duhul 


383 Remus Rus, Dicţionar Enciclopedic ..., p. 89. 


384 Papadopoulos, Patrologie, p. 261. 

385 Pr, prof. T. Bodogae, în Apologeți de limbă greacă, p. 487-488. 

386 El arată astfel că „învăţătura creştină spune că există un singur Dumnezeu, Care a 
creat toate acestea, dar care în ființa Sa nu este ceva creat, căci nu e chemat la viață ceva 
ce există dinainte, ci ceva ce nu exista, şi întrucât Cuvântul Lui s-a făcut tot ceea ce s-a 
făcut, atunci în amândouă felurile noi suferim pe nedrept, atât pentru că am purta un 
nume infamat, cât şi pentru că suntem prigoniţi fără temei” (Scolie în favoarea creştini- 
lor, Cap. IV, trad. Pr. prof. T. Bodogae, în Apologeţi de limbă greacă, p. 496). 

Sfânt. Pentru aceasta și tu trebuie să încuviinţezi, lăsând la o parte 
cele socotite cu mintea cu privire la adevăratul Dumnezeu, că ar fi 
cu neputinţă pentru noi să încetăm a crede în Duhul lui Dumnezeu 
care a mișcat limbile profeților ca pe niște organe muzicale”. Foarte 
important este și faptul că Atenagora defineşte pentru prima dată 
termenul de teologie, socotind această lucrare drept „cuvântare despre 
Dumnezeu Tatăl, Fiul şi Sfântul Duh, îngeri şi spiritele slujitoare”. În 
acest context el vorbeşte despre legătura intertrinitară dintre Dumnezeu 
Tatăl, Fiul şi Sfântul Duh și despre lucrarea împărtăşită de fiecare în 
parte. „Să nu creadă cineva că este de neînțeles ca Tatăl să aibă un 
Fiu. Căci în scrierile lor fictive, poeții îi reprezintă pe zei nu cu mult 
osebiți de oameni. Gândirea noastră se deosebește însă de a lor în 
ceea ce privește pe Dumnezeu Tatăl sau pe Fiul. După învățătura 
noastră, Fiul lui Dumnezeu este Logosul Tatălui, în gândire și lucrare; 
căci în Sine şi prin Sine au fost făcute toate, Tatăl și Fiul fiind una. Și, 
Fiul fiind în Tatăl și Tatăl fiind în Fiul, în unitatea şi puterea duhului, 
înțelegerea și înțelepciunea (nous kai logos) Tatălui este Fiul... De 
asemenea, Sfântul Duh Însuşi, care lucrează prin profeți, putem spu- 
ne că se revarsă din Dumnezeu, izvorând dintr-Însul și întorcându-se 
înapoi într-Însul, asemenea razei din soare. Cine oare nu ar fi atunci 
uimit să audă un om cuvântând despre Dumnezeu Tatăl, Fiul și Sfântul 
Duh, şi mărturisind deopotrivă puterea şi unitatea Lor, și deopotrivă 
osebirea dintre ipostasuri? Cum ne-ar mai putea numi atunci atei? 
Căci învățătura noastră mărturiseşte despre natura dumnezeiască, 
recunoscând de asemenea mulțimea îngerilor şi a tainelor,* pe care 
Dumnezeu Ziditorul lumii le-a împărtășit creștinilor prin Logosul Său, 
să se îngrijească de toate acestea, de ceruri, de lume şi de lucrurile care 
sunt în ea, şi de dumnezeiasca rânduială care este întru toate”.5% 
Dacă în materie de hristologie şi triadologie Atenagora aduce 
câteva contribuţii însemnate, pnevmatologia reprezintă în fapt o problemă 
de ordin doctrinar. Expresii precum „duhul se revarsă” sau „izvorăşte 
din Dumnezeu”, pot fi considerate antemergătoare ereziei sabeliene 
și monarhianistă. Cu toate acestea, la Capitolul 13 al Scoliei sale, el 


387 Întrucât în traducerea părintelui Bodogae Cap. VII lipseşte, am folosit taducerea 


din engleză a lui Philip Schaff, Ante-Nicene Fathers, vol. II, Christian Classics 
Ethereal Library, p. 290. 

388 Cf. Col. 2, 4-18. 

3% Scolie în favoarea creștinilor, Cap. X, trad. engl., p. 293. 

foloseşte generic termenul de „jertfă nesângeroasă”, întâlnit pentru 
prima dată în literatura creștină.” 

În tratatul „Despre învierea morților”, Atenagora dezvoltă pe 
două filiere argumentative una dintre cele mai importante învățături 
ale Bisericii. Rămânând în continuare pe aceeași linie de filosofie bine 
determinată, fără bază scripturistică, el evaluează mai întâi subiectul 
din punct de vedere teologic. Arată mai întâi neputința filosofiei 
păgâne de a aduce vreo explicaţie în sprijinul acestei realități atât de 
pregnante în conștiința omenirii, în toate timpurile și în toate locurile. 
Zeii se arată aşadar neputincioşi și doar Dumnezeul creştinilor, Cel 
care a făcut lumea din nimic, are „știința învierii corpurilor şi puterea 
de a aplica această ştiinţă. El cunoaşte natura corpurilor care vor învia 
atât în ceea ce priveşte membrele integrale, cât şi părțile membrelor, 
El ştie unde merge fiecare din elementele dezagregate”. El arată to- 
todată că trupurile înviate nu vor mai avea o compoziţie materială şi 
fiind golite de stricăciune, nu vor mai aduna întru ele elementele rea- 
lităţii materiale trăite ulterior.*! Forma lor va fi așadar ca cea dintâi, 
materia fiind însă diferită. Un alt punct important este cel al răsplăti 
şi pedepsei, prin care trupurile vor fi încununate sau nu la obşteasca 
Inviere. Aceasta se va face după înțelepciunea lui Dumnezeu. Mai mult, 
el arată că „învierea morţilor este un act nu numai al ştiinţei și puterii 
divine, ea e și voită de Dumnezeu. Adversarii susțin că asemenea 
olarilor şi dulgherilor, Dumnezeu nici nu vrea şi, chiar dacă ar vrea, 
nici n-ar putea să învie un corp mort sau dezagrega ... Însă, ceea ce la 
oameni este cu neputinţă, la Dumnezeu este cu putință”. Argumen- 
tele teologice pe care le dezvoltă Atenagora în sprijinul tezei sale 
sunt aşadar „ştiinţa, puterea, voinţa şi majestatea lui Dumnezeu”.5%5 
Pe de altă parte, argumentele antropologice pe care le aduce sunt 


3% Papadopoulos, Patrologie, p. 264. 

391 În acest sens, Atenagora spune că „trupurile ce vor învia vor fi alcătuite din părțile lor 
proprii, fără ca însă să intre în compoziţie vreuna din părțile corpului din timpul vieții 
pământeşti, fără să mai ocupe înfăţişarea sau locul părţii respective, fără să mai rămână 
continuu în părțile hrănite ale corpului... lucrurile de care copurile aveau nevoie atunci 
când corpurile erau hrănite nu vor mai fi necesare acum, fiindcă a dispărut uzul lor odată 
cu nevoia celor ce se hrăneau şi cu stricăciunea acelora din care se hrăneau” (Atenagora, 
Despre învierea morţilor, traducere după Carol Otto, Arhenagorae Philosophu Athenienis 
Opera, în Corpus Apologetarum Christianorum saeculi secundi, vol. VII, 8, 48 CD; I.G. 
Coman, Probleme de filosofie şi literatură patristică, p. 78, 82.) 

392 Atenagora, Despre învierea morților, 9, 49 B. 

39 I.G. Coman, Probleme de filosofie şi literatură patristică, p. 85. 

„existenţa nesfârșită ca sens al creării omului”, „unitatea indestructibilă a 
naturii umane; inseparabilitatea sufletului și a trupului”, „răsplata faptelor 
prin judecata cea dreaptă a lui Dumnezeu după înviere” şi „trăirea în feri- 
cire și în contemplarea lui Dumnezeu, ca scop al vieții umane”. 

În concluzie, valoarea apologetică a tratatului „Despre învierea 
morților” rezidă din acuratețea demonstraţiei pe care autorul o împlineşte, 
fiind în fapt primul apologet creştin care reuşeşte să justifice această 
dogmă a Bisericii cu argumente filosofice. Originalitatea ideilor sale 
se desprinde din teza antropologică. Prin urmare, „ideile şi demon- 
straţia lui Atenagora despre sensul creației omului și despre unitatea 
umană nu au fost, filosoficește, întrecute nici până astăzi”, lucrarea sa 
rămânând într-adevăr „o operă de profundă credință şi înaltă știință 


care face onoare gândirii creştine”. 


V.3. Origen, un mare apologet al Orientului Creştin 


În timpul persecuției lui Septimiu Sever apare în Alexandria, 
într-o familie de oameni cu viaţă aleasă, Origen, fiul evlaviosului 
Leonida și al pioasei anonime, căreia istoria nu i-a descoperit numele. 

Origen făcea parte dintr-o familie numeroasă, fiind primul născut 
între cei şase fraţi ai săi. Cu toate acestea, a avut parte de o educație 
cu totul aleasă, fundamentată îndeosebi pe învățarea Sfintei Scripturi, 
lucru întărit şi susținut de autoritatea tatălui. De la el, tânărul alexan- 
drin a învăţat să-L iubească pe Hristos până la sacrificiu. Aşa se face 
că, în timpul unei persecuții, Leonida a fost prins de autorităţi și aruncat în 
temniță pentru mărturisirea credinţei creştine. Deşi era numai un copil, 
Origen a dorit din tot sufletul să-şi însoţească părintele pe drumul 
martirajului său. El s-a hotărât să meargă la închisoarea unde era ţinut 
părintele său şi, dacă era nevoie, să moară împreună cu el. Pentru a-l 
opri, spune Eusebiu de Cezareea, mama sa i-a ascuns veșmintele, 
constrângându-l să rămână acasă. Tot Eusebiu mai spune că, zelosul 
fiu i-ar fi scris tatălui înainte de execuţie, îndemnându-l: „Ai grijă să 
nu-ți schimbi gândul din cauza noastră!”.5%5 

După moartea tatălui, Origen rămâne stâlpul familiei. Este ne- 
voit să o sprijine pe mama sa şi să aibă grijă de cei şase frați mai mici. 


3% Ibidem, p. 100. 

395 Henri Crouzel, Origen - personajul, exegetul, omul duhovnicesc, teologul, tradu- 
cere: Cristian Pop, Studii: Gilles Dorival şi Cristian Bădiliţă, prefaţă: diac. Ioan I. 
Ică Jr., Ed. Deisis, Sibiu, 1999, p. 47. 

Cu toate că averea tatălui fusese confiscată de agenții fiscului imperial, 
Origen intră în grațiile unei femei bogate din Alexandria, care-l susține 
financiar pentru continuarea studiilor. În acest context, apare ereticul 
Paul, care încercă să-l ademenească cu vicleşugurile sale, însă nu reuşeşte 
să-l convingă să-şi părăsească credinţa în care se născuse. 

La numai optsprezece ani, tânărul alexandrin preda gramatica în 
şcolile vremii, câștigând destul cât să-și poată întreține mama și frații. 
Paralel cu educația laică, el se inițiază și în studiul Scripturii. Zilnic învăţa 
pe dinafară pasaje întregi, pe care mai apoi le recita. Această deprindere o 
avea de la tatăl său, care socotea mai de folos Scriptura decât orice altă 
ştiinţă omenească. Eusebiu spune că „adeseori se apropia de copil când 
dormea și-i descoperea cu respect pieptul, ca și cum un duh ar fi sălășluit 
într-însul şi-l săruta, socotindu-se fericit că are un asemenea odor”.*% 
Datorită acestei pasiuni evidente pentru cercetarea celor sfinte şi pentru 
propovăduirea adevărurilor bisericești, Origen a fost criticat vehement de 
un fost coleg de studii, pe nume Porfiriu, un anti-creştin convins, filosof 
neoplatonic, ucenic, biograf și comentator a lui Plotin. Scrisese o lucrare 
imensă, de cincisprezece volume, împotriva credinței celei drepte. El îi 
reproşa lui Origen că, în loc să-şi pună calitățile intelectuale în slujba 
filosofiei şi a rațiunii eline, „îndată a trecut la felul de viață potrivit legi- 
lor... trăind după stilul vieţii creștine şi împotriva legilor, dar având con- 
cepție grecească, cu privire la lucruri și divinităţi; el dădea ca suport unor 
mituri străine elemente de cultură grecească. El era în contact continuu 
cu Platon, cu operele lui Numeniu, ale lui Cornin, ale lui Apolofan, ale 
lui Moderat, ale lui Nicomah. EI se întreținea cu oameni iscusiți în opere- 
le pitagoricienilor;, se folosea şi de cărțile lui Chairemon stoicul şi ale lui 
Cornutus. De la aceştia a cunoscut el metoda alegorică a misterelor gre- 
cești pe care a adoptat-o scrierilor iudaice”.5 

Pe când avea numai 18 ani, Origen a primit din partea episcopului 
Demetriu autoritatea de a conduce Şcoala din Alexandria. Din această 
postură trebuia să se achite de trei mari obligații: comportarea în timpul 
persecuției, împletirea învăţăturii de la catedră şi de la amvon cu viața 
personală şi variatele exigenţe ale auditorilor de la cursurile sale.*% 


39 Eusebiu de Cezareea, Istoria bisericească — partea I, Ed. IBMBOR, Bucureşti, 
1987, p 226. 

397 Ibidem, p. 228. 

398 Pr. prof. dr. loan G. Coman, Patrologie, vol. II, Bucureşti, 1985, p. 300. 

Eusebiu spune că, în timpul persecuțiilor lui Aquila, guverna- 
torul Alexandriei, tânărul exeget a căpătat o faimă imensă, datorită 
dragostei arătate vădit celor care mergeau la martiriu. El îi vizita pe 
martiri în temniță, la judecată şi chiar la moarte, de multe ori riscând 
să fie omorât cu pietre de mulțimile păgânilor. Datorită devotamentu- 
lui celorlalți, în jurul său s-au strâns numeroşi ucenici, care așteptau 
cuvânt de învățătură şi povaţă de folos spre întărire şi credință. Din 
viața lui morală se desprindeau roadele celei mai curate filosofii, o 
filosofie trăită şi înţeleasă în sens ascetico-moral, un ethos înălțător 
spre viaţa veşnică mai ales prin martiraj.** „Era de părere că crești- 
nul trebuie să respecte tocmai acele cuvinte ale Mântuitorului care 
spun că nu este îngăduit să avem două haine și nici încălțăminte şi că 
nu se cade să ne arătăm îngrijoraţi de ziua de mâine”.*% Motivat de 
aceste convingeri, ducea o viață extrem de sobră, „stând departe de 
orice pofte alimentare ale unui trai îmbelşugat. Ziua întreagă ducea 
viață de aspră asceză, iar cea mai mare parte din noapte o închina 
studierii Sfintei Scripturi, ducând viaţa cea mai filosofică cu putinţă, 
pe de o parte prin deprinderea posturilor, iar pe de altă parte, prin 
scurtarea timpului de somn, nefolosindu-se din capul locului de ni- 
ciun pat şi de nicio pernă, ci dormind numai pe pământul gol”.%! 

Printr-o astfel de viață, Origen își provoca ucenicii la întrecere. 
Era o adevărată lecţie practică, la care veneau nu numai creștini, ci şi 
păgâni, atraşi de filosofia „noului avă”. Învățătura lui era pe cât de 
simplă, pe atât de practică. 

Datorită persecuțiilor lui Caracala, Origen a fost nevoit să pă- 
răsească Alexandria şi să se stabilească în Palestina, unde și-a reluat 
activitatea învățătorească. Aici, episcopii locului i-au dat cinstea să 
predice în biserică, deşi nu era hirotonit. În 231, a fost trimis cu 
anumite treburi în Grecia, unde primeşte hirotonia întru preot, lucru 
contestat mai târziu de episcopul Demetriu. 

Cu toate acestea, dincolo de contestaţiile apărute ulterior, 
aportul marelui alexandrin la teologia patristică a fost şi rămâne ines- 
timabil. Este primul care a expus într-un sistem închegat învăţătura 
Bisericii noastre. Prin patosul vieţii sale, de-a dreptul ascetice, a pus 


399 Cf. Eusebiu de Cezareea, p. 227, nota 17. 
4% Ibidem, p. 228. 
401 Ibidem. 

bazele literaturii duhovniceşti, din care s-au împărtăşit Sfântul Vasile 
cel Mare și Sfântul Grigorie Teologul, atunci când au selectat din opera 
sa cele mai frumoase pasaje, dând naştere Filocaliei. Considerat pe 
bună dreptate „cel mai prolific scriitor al antichităţii”,*% Origen a 
marcat decisiv teologia biblică, sistematică şi moral-duhovnicească a 
Bisericii primelor secole. Despre opera sa, marele patrolog grec, 
Stylianos Papadopoulos spunea: „Numărul lucrărilor sale a fost atât 
de mare încât a devenit repede un mit. Sfântul Epifanie de Salamina 
vorbeşte de 6000. Fericitul Ieronim, care a văzut catalogul lucrărilor 
întocmit de Eusebiu de Cezareea, vorbeşte de 2000 de lucrări, dintre 
care aminteşte 800. Desigur sunt numărate separat omiliile şi titlurile 
de capitol ale lucrărilor exegetice, însă şi dincolo de această situaţie 
se justifică întru totul supranumele de neobosit în producția literară 
care i s-a dat lui Origen. Din păcate cea mai mare parte din lucrările 
sale s-au pierdut sau nu s-au păstrat în originalul grecesc. Cauză a 
acestei pierderi au constituit-o disputele origeniste, condamnarea sa, 
climatul său original şi progresul teologiei”. 

În vastitatea operei origeniste, aspectele de morală şi asceză s-au 
dovedit cele mai puţin studiate. Acest gen de învățături se găsesc 
răspândite pe tot parcursul operei marelui exeget şi sunt susținute în 
principal de temeiuri biblice. Nu lipsesc nici elementele de filosofie, 
unde se împletesc influenţe de factură stoică, platonică și într-o mă- 
sură mai mică, aristotelică. Autorul tratează teme dintre cele mai 
diverse: problema martiriului, fecioria și căsătoria, tema urcușului 
duhovnicesc, problema liberului arbitru şi nu în cele din urmă, pro- 
blema cauzalităţii spirituale a păcatului. 

În lucrarea „De principiis”, didascalul alexandrin dezvoltă teza 
liberului arbitru, arătând cum se raportează impulsul extern al gându- 
lui la eul omului. „lar dacă zice cineva că impulsul venit din exterior 
este de așa natură încât nu i te poţi împotrivi din pricina felului în 
care se produce acela să bage de seamă la propriile lui patimi şi sim- 
țăminte, ca să vadă dacă nu cumva are loc o aprobare, o consimţire 
sau o aprobare a puterii conducătoare din om spre cutare sau cutare 
atitudine, socotind că aceea ar fi mai probabilă. Căci, spre a da un 
exemplu, pentru un bărbat care și-a propus să trăiască în înfrânare şi 


402 H, Crouzel, op. cit, p. 85. 
403 Prof. dr. Stylianos G. Papadopoulos, Patrologie, vol. I, p. 390. 

să se ferească de legături trupeşti, nu femeia care-i iese în cale şi-l 
îndeamnă să-şi calce legământul e cauza hotărâtoare pentru acționa- 
rea împotriva propunerii sale, întrucât s-a desfrânat încă din clipa 
când a consimţit la gândurile şi la dulceaţa plăcerii, în loc să fi căutat 
să se împotrivească patimii şi să-și țină făgăduinţa. Cu totul altfel se 
comportă altul căruia i se întâmplă o situație similară, dar a cărui minte 
este mai întărită şi mai călită prin deprindere și studiu: nu lipsesc nici 
de la el ispitele și îndemnurile la păcat, dar rațiunea, făcând uz de 
poruncile care duc la bine, a ajuns acum la atâta bărbăţie încât înlătură 
ispitele şi se eliberează de pofie”.*%* Iată cum deschide marele capitol 
al tezei sale despre teologia pătimirii. Exeget desăvârşit, el pune ală- 
turi puterea conducătoare din om (to ighemonikon) şi rolul pe care îl 
are inima în Sfânta Scriptură. „Căci din inimă ies: gânduri rele, uci- 
deri, adultere, desfrânări, furtişaguri, mărturii mincinoase, hule”.*95 

Deasupra liberului arbitru, Origen aşază însă rânduiala lui 
Dumnezeu, care înduhovnicește raţiunea omului. „Rațiunea ne arată 
că evenimentele din exterior nu depind de liberul nostru arbitru, în 
schimb ne stă în putere de a acţiona într-o direcţie sau alta, după cum 
ne dictează rațiunea pentru a examina ce trebuie să facem față de 
anumite solicitări din afară”.+% 

Folosindu-se de temelia Scripturii, marele exeget alexandrin 
analizează, în tratatul său „Despre Principii”, lupta pe care neamul 
omenesc o duce cu ispitele diavolului şi cu celelalte puteri vrăjmaşe. 
Astfel, contrar unor afirmaţii greşite din acea perioadă, care susți- 
neau că dacă n-ar fi existat diavolii, oamenii nu ar fi ajuns la păcat, 
Origen susține că păcatul provine din abuzul de libertate şi din lenea 
sau nepăsarea care fac accesibile încercările celui rău. Acesta pune 
stăpânire pe om prin patimi sau gânduri, depărtându-l de la îngerul 
păzitor care i-a fost încredinţat prin botez.“ El oferă mai multe 
exemple biblice ale luptei încrâncenate dintre om şi diavol. Începând 
de la lupta necuratului cu îngerul Domnului în pustie pentru sufletul 
lui Moise, amintind de întreita ispitire din pustiul Carantaniei, Origen 
încheie cu sfaturile Sfântului Apostol Pavel, care ne îndeamnă să nu 


404 Origen, Scrieri alese, partea a III-a - Despre Principii, în PSB 8, trad. şi note de 
Pr. Teodor Bodogae, Pr. Constantin Galeriu, Ed. IBMBOR, Bucureşti, 1982, p. 191. 
405 Cf. Matei 15, 19; Marcu 7, 21-22. 

4% Despre Principii, p. 192. 

407 Despre principii, p. 214, nota 1029. 

ne dăm pe mâna diavolului, ci „să ne îmbrăcăm cu toate armele lui 
Dumnezeu ca să putem sta împotriva uneltirilor lui, pentru că lupta 
nu este împotriva trupului şi a duhului, ci împotriva domniilor, împo- 
triva stăpânilor, împotriva stăpânitorilor întunericului acestui veac, 
asupra duhurilor răutăţii răspândite în văzduhuri”.10 Ni se arată că 
patimile sunt cauze ale acțiunilor noastre obişnuite alimentate în mod 
excesiv de vrăjmașul diavol şi, după cum în săvârşirea binelui avem 
întotdeauna nevoie de ajutorul dumnezeiesc, tot aşa şi în lupta cu 
patimile avem nevoie de întărirea puterii lui Dumnezeu." 
Referindu-se la opera Sfântului Apostol Pavel, Origen afirmă 
că nu întotdeauna diavolul dă nota de pornire pentru patimile care 
robesc sufletul, ci şi impulsurile trupeşti: „Dacă trupul poftește împo- 
triva duhului şi duhul împotriva duhului, însemnează că adăpostim în 
noi o luptă împotriva trupului şi a sângelui şi aceasta, atâta vreme cât 
suntem oameni şi trăim după trup şi cât timp nu suntem în stare să 
încercăm ispite mai mari decât sunt încercările omeneşti”.*!0 Numai 
în cazuri excepţionale, atunci când Dumnezeu îngăduie, ispita este 
mai mare decât puterile sufletești ale omului, care luptă cu ea. 
Referitor la gândurile care pornesc din inimă, se face o analiză 
amănunţită asupra provenienței acestora: „O dată izvorăsc din noi 
înşine, altă dată ne sunt provocate de puterile cele potrivnice, iar 
uneori sunt trimise în noi chiar de Dumnezeu şi de sfinţii îngeri ... 
Însuşi David vorbește despre gândurile ce pleacă dinlăuntrul nostru, 
atunci când afirmă în Psalmi: «Gândul omului te va lăuda și amintirea 
gândului de va prăznui». Despre cele ce vin de obicei de la puterile 
vrăjmaşe, mărturiseşte Solomon în Ecleziastul său: «Dacă mânia 
stăpânitorului se ridică împotriva ta, nu te clinti de la locul tău, căci 
firea domoală înlătură mari neajunsuri»”.*!! Pentru a te putea păzi de 
aceste gânduri, indiferent de proveniența și de originea lor, Origen ne 
îndeamnă, citându-l pe Solomon: „Păzește-ţi inima mai mult decât 
orice!”.1!? Pe lângă toate acestea, adevăratul scop urmărit de diavol 
este depărtarea noastră de credinţa în Dumnezeu: „Intenția puterilor 
vrăjmaşe, care ne tulbură, este nu numai de a ne face să suferim, ci 


40 Cf. Bf. 6, 12. 

+%Despre principii, p. 218. 
+10 Ibidem, p. 219. 

Al Ibidem, p. 221. 

+12 Pilde 4, 23. 

ca să ne aţâţe marii mânii, tristeţii peste măsură, uneori până la mar- 
ginea deznădejdii, şi ceea ce este și mai grav, să ne împingă — mânați 
de oboseală şi biruiţi de dezgust — să cârtim împotriva lui Dumnezeu, 
spunând că — chipurile — n-ar conduce drept și corect viaţa oamenilor, 
scopul lor fiind să ne slăbească credinţa, să ne pierdem nădejdea, să 
ne silească să părăsim adevărul învățăturilor noastre şi să vâre în 
sufletele noastre păreri necuviincioase despre Dumnezeu”.+15 

În vâltoarea acestui război nevăzut cu patimile se remarcă mode- 
lul apologetic al părintelui duhovnicesc, ca mărturisitor al vieţii curate 
prin puterea şi ajutorul Duhului Sfânt. Duhovnicia sau înduhonicirea, 
mai bine spus, se dobândește în viziunea lui Origen, prin rugăciune 
(praxis). În felul acesta omul duhovnicesc poate discerne, devenind 
diacritic, după cum afirmă Sfântul Apostol Pavel — de multe ori citat 
de didascalul alexandrin: „De obicei vedeniile sunt ispitiri. Îngerul 
întunericului se schimbă în lumină. De aceea trebuie să ne păzim și în 
tot ceea ce facem cu luare aminte... Sufletul care va fi înaintat destul, 
încât să aibă deosebirea vedeniilor, se va arăta duhovnicesc dacă ştie 
să deosebească orice. De aceea, deosebirea duhurilor este socotită, 
alături de harismele duhovniceşti, ca dar al Duhului Sfânt”.+4 

Prin urmare, devenim oameni duhovniceşti, mărturisitori şi 
apologeți ai Logosului înomenit prin împărtășire de Duhul Sfânt, care 
este sfințenia. Una din trăsăturile deosebite ale acestei înduhovniciri se 
regăseşte după Origen în conceptul de diakrisis. „Această învăţătură a 
deosebirii duhurilor... e unul din principalele aspecte ale vieţii duhovni- 


cești elaborate de Origen şi pe care părinţii deşertului o vor moşteni”.+15 


V.4. Apologeţi de limbă latină 


Circulaţia ideilor din primele veacuri însumează o specificitate 
şi consistență lingvistică aparte, reflectată în confluenţele sociale, 
culturale, şi nu în ultimul rând, teologice. Oamenii educați din oraşe- 
le Apusului puteau înţelege și scrie în limba greacă. În mod similar, 
cei din Răsărit cunoşteau foarte bine limba latină. În această tradiţie 


413 Despre principii, p. 225. 

+14 Irenee Hausherr SJ, Paternitatea şi îndrumarea duhovnicească în Răsăritul 
creştin, prefaţă: Kallistos al Diocleei, postprefață Tomas Spidlik, traducere Mihai 
Vladimirescu, Ed. Deisis, Sibiu, 1999, p. 62. 

+15 Ibidem. 

s-a dezvoltat în primă instanță literatura profană a timpului, multe 
din operele anticilor, fiind traduse din greacă în latină şi din latină în 
greacă. Această specificitate a fost transmisă şi în spectrul teologic, 
existând totuşi câteva diferențe notabile. Primele veacuri au găsit 
limba latină drept „limba oficială a administraţiei imperiale și impli- 
cit a oraşelor din Apus. Pe de altă parte, limba greacă a fost limba 
culturii din lumea mediteraneană” +15 Acest lucru devine evident în 
plan teologic, mai ales când vorbim de terminologie. De aceea, se 
poate spune că teologia apologetică de limbă latină s-a inspirat mai 
mult din pragmatismul dreptului roman. 

Fără elaborări filosofice sofisticate, apologiile latine s-au ma- 
nifestat mai ales prin analize directe asupra statutului practic pe care 
creștinismul îl avea în primele veacuri. Pornind de la această premisă, 
întrucât, din punct de vedere etimologic, latina teologică este o limbă 
care se formează implicit în perioada apologeţilor. Literatura apolo- 
getică şi totodată întreaga literatură de limbă latină începe așadar 
odată cu Tertulian. El este „părintele teologiei de limbă latină”! 
Acest lucru este confirmat mai ales de lucrarea pe care o desfăşoară 
în nordul Africii, unde se împământenesc, mai cu seamă decât la 
Roma, „rădăcinile creştinătăţii latine. Aşa se face că din pământul 
Africii, îmbogăţit de raţiunea și intelectul ei, udat de sângele martiri- 
lor ei, a crescut pomul creştinătăţii occidentale, până ce toate neamu- 
rile pământului s-au odihnit întru dânsul”.+$ 

Un rol determinant în formarea specificului teologiei de limbă 
latină şi implicit a primelor apologii scrise pe acest filon l-a avut 
Şcoala Cartagineză. Aici se remarcă Tertulian, cel care a influenţat 
în mod deosebit specificul polemic și totodată arid al apologeticii 
latine. Această direcție se regăsește în parte în teologia Sfântului 
Ciprian al Cartaginei şi la Fericitul Augustin. Personalitatea marelui 
apologet reprezintă totodată cheia de înţelegere a creştinismului din 


+16 Adrian Nicols O.P., Rome and the Eastern Churches. A study in Schism, the 
second edition, Ignatius Press, 2010, p. 152. 

+17 Philip Charrington, Christian Apologetics of the Second Century, London, 1921, p. 38. 
„După el, spune părintele Constantin Voicu, limba este mult perfecționată de către Sfântul 
Ciprian al Cartaginei, prin intermediul operelor sale. Din secolul al IV-lea ea a devenit 
exclusiv limba scriitorilor Apusului” (Arhid. Constantin Voicu, Patrologie, vol. I, p. 24). 

118 Rev. Professor Benjamin Warfield, Africa and the Begining of Christian Latin 
Literature, in Early Jurnal Content on JSTOR, p. 95-96. 

nordul Africii. De la vremurile zbuciumate ale începutului creștinis- 
mului primar, la perioada sa de glorie, activitatea misionară pe care 
Tertulian a întreprins-o aici a adus în răsărit frumoase roade pentru 
tradiția latină. Exemplul său mărturisitor a fost urmat de Minucius 
Felix, de Arnobius sau Lactanțiu, personalități care „au împodobit 
perioada primară a învăţăturii Bisericii Occidentale, în completare cu 
nobilii ei luminători... Astfel, la începutul secolului al treilea, în ca- 
drul sinodului prezidat de Agripinus, episcopul Cartaginei, au fost 
prezenţi nu mai puţin decât 17 episcopi din această provincie. A 
urmat mai apoi o perioadă crudă de persecuții şi Biserica Africană a 
primit astfel botezul sângelui”.419 

Quintus Septimius Florens Tertullianus (c. 160-c. 225) este 
„una dintre cele mai frământate şi originale personalități ale literaturii 
latine”. Originar dintr-o familie păgână din Cartagina, s-a convertit la 
creștinism în anul 193, fiind impresionat de sacrificiul martirilor. Tradiția 
ne spune că a fost căsătorit, neavând însă copii. Fericitul leronim vorbeşte 
despre reputaţia sa teologică, amintind şi faptul că a fost hirotonit preot, 
slujind în orașul natal. În ultima parte a vieţii a devenit adeptul ereziei 
montaniste.*% Era în special atras „de rigoarea şi austeritatea doctrinelor 
propovăduite de Montanus, împotriva laxităţii preoților romani din 
timpul său. Alături de montanişti, el vedea în Montanus pe Sfântul Duh, 
Mângâietorul şi Mijlocitorul, Paracletul de care vorbeşte Mântuitorul în 
Evanghelia de la Ioan. Proorociile lui Montanus treceau drept un nou 


+19 The Ante-Nicene Fathers (ANF), translations of The Writhings of the Fathers 
down to AD. 325, Rev. Alexander Roberts and James Donalson (eds.), vol. III, New 
York, 1918, p. 16. 

+20 Tertulian, preotul, a fost primul scriitor latin după Victor şi Apollonius. S-a 
născut în provincia Cartagina din Africa, fiul unui centurion din cohorta proconsula- 
ră. Era un om aprig şi avea un temperament vehement, înflorind în timpul lui Sever 
şi Antoninus Caracalla, scriind multe lucrări, pe care (după cum sunt bine cunoscu- 
te) cred că este de prisos să le amintesc. Am cunoscut la Concordia, în Italia, un om 
bătrân numit Paulus. A spus că în tinereţe a cunoscut la Roma un secretar al Sfântu- 
lui Ciprian, care i-a mărturisit că nu trecea o zi ca Ciprian să nu citească din opera 
lui Tertulian, spunându-i de fiecare dată Dă-mi-l pe învățătorul meu, referindu-se 
bineînţeles la Tertulian. După ce a devenit preot şi înainte de a atinge vârsta a doua, 
Tertulian a fost atras de ideile lui Montanus, pe care îl menţionează în mai multe 
dintre lucrările sale, sub numele de Noul Profet... Se spune că a trăit până la o vârstă 
înaintată şi a compus nenumărate lucrări, care nu sunt menţionate” (Jeronime, De 
Viris ilustribus, în „Catalogus Scriptorum Eclesiasticorum”, vezi aici şi traducerea 
românescă, op. cit., p. 48-49). 

testament, menit să completeze şi să nu anuleze Evanghelia”.*! Data 
morții sale nu se cunoaşte cu precizie, însă tot Ieronim ne spune că „a 
trăit până la o vârstă înaintată” +2 

Profesorul grec Stylianos Papadopoulos detaliază mai multe aspecte 
legate de specificitatea operei sale.” Astfel, ca reprezentant de seamă al 
filonului de limbă latină, Tertulian a oferit Apusului „instrumentul lingvis- 
tic, limba latină creştină, terminologia teologică latină, care nu a lipsit cu 
totul, cum se credea mai înainte, ci nu a fost suficientă nevoilor Bisericii”. 
El subliniază în mod deosebit caracterul polemic al operei sale, intens sus- 
ținut de abilitățile sale practice. „Gândirea juridică și arta retorică, împreu- 
nă cu sofismul, spune Stylianos Papadopoulos, constituie principalele arme 
ale lui Tertulian. Toată argumentarea sa are un caracter juridic-sofistic, 
pentru că Dumnezeu trebuie gândit mai mult ca dătător de lege, iar mântui- 
rea, ca supunere (salutaris disciplina) faţă de Dumnezeu. Păgânilor le sub- 
liniază situația legală a creștinilor și desăvârșita legalitate a acestora în 
societate. Tertulian introduce în linii mari spiritul judiciar și gândirea juri- 
dică în teologia latină”. Faţă de filosofie are un ton dispreţuitor, însă nu o 
înlătură cu totul din argumentațiile sale. Se foloseşte adesea de idei sau 
concepte, preluate din filosofia stoică şi din platonismul mediu." 

Teologia generată de Tertulian vizează mai multe capitole im- 
portante de doctrină, încadrate implicit apologetic.” Este foarte 
important de amintit aici învățătura sa despre dogma Preasfintei Treimi, 


+1 Remus Rus, Dicţionar enciclopedic... p. 834. 

42 Despre bărbaţii iluștrii, p. 49. 

423 Stylianos Papadopoulos redă lista lucrărilor sale, completată chiar cu cele socotite neau- 
tentice. Sunt menţionate în „Patrologia” sa 32 de titluri, toate în limba latină, cu menţiunea 
că „cele alcătuite în greacă s-au pierdut”. Bibliografia este redată cronologic. Redăm aici 
câteva dintre ele, după cum urmează: Despre spectacole (196); Despre idolatrie (196/197); 
Despre îmbrăcămintea femeilor (196/197), Către neamuri (197); Împotriva iudeilor (197); 
Către martiri (197); Cuvânt de apărare — Apologeticum (197), Despre mântuirea sufletului 
(198); Despre botez (198/203), Despre rugăciune (198/203); Despre pocăință (203); Des- 
pre răbdare (198203); Despre respingerea ereticilor (203); Împotriva lui Hermogene 
(204); Despre Trupul lui Hristos (206); Împotriva valentinienilor (206-207); Despre suflet 
(206/207); Despre învierea morţilor (206/207); Împotriva lui Marcion (207/207); Împotriva 
lui Praxes (210-211) etc. (Stylianos Papadopoulos, Patrologie, vol. I, p. 344-347). 

424 Stylianos Papadopoulos, Patrologie, vol. I, p. 340-342. 

425 În contextul abilităţilor sale practice, capacitatea sa de a teologhisi a fost socotită inferi- 
oară calităţilor sale juridice, oratorice, filosofice şi chiar scriitoriceşti. Nu a excelat aşadar în 
expunerea sistematică a teologiei, fiind mai degrabă un polemist agil, îndreptând prin în- 
semnările sale opiniile greşite şi viciile juridice cu care se confrunta creştinismul. 

reușind să identifice în unitatea fiinţială cele Trei Ipostasuri: Tatăl, 
Fiul și Sfântul Duh.” Urmând exemplul Sfântului Iustin Martirul, 
Tertulian se foloseşte adesea în demersul său teologic de profetiile 
Vechiului Testament. În felul acesta, se referă la unicitatea lui Dumnezeu, 
combătând astfel erezia marcionită.*” „Dacă Dumnezeu este atotpu- 
ternic, veșnic, nenăscut, nefăcut, fără de început şi fără de sfârşit, 
atunci trebuie să fie neapărat Unul”.*% Combătându-l pe Hermogene, 
el a demonstrat că „Dumnezeu nu este cauza răului”, arătând că dacă 
„El este unic, atunci atributul veşniciei nu poate fi deținut decât de 
către Unul,*% şi că, prin urmare, Dumnezeu nu e responsabil pentru 
răul din lume”.%% Împotriva ereziei gnosticului Valentinian, care 
susținea teoria emanaţionismului pleromatic în dumnezeire, Tertulian 
scrie o satiră.“ Foarte importantă este şi hristologia sa, socotind că 
„Înţelepciunea şi Logosul se identifică, în linii mari: Înţelepciunea a 
provenit din Tatăl înaintea creaţiei, însă a cunoscut şi o altă naştere 
ca să devină Logos. Providența Fiului s-a făcut prin curgere din izvor, 
care este Tatăl, din care este parte (nu tot) al ființei”.®? În ceea ce 
priveşte Naşterea, Moartea şi Învierea Mântuitorului Hristos, Tertulian 
susţine că sunt evenimente reale şi concrete, „lucruri care trebuiesc 
neapărat crezute, tocmai pentru că sunt absurde”.%5 

Cea mai cunoscută lucrare apologetică a teologului cartaginez 
rămâne fără doar şi poate „Apologeticum”. Acest veritabil „Cuvânt 


426 Tertulian este al doilea apologet creştin, după Teofil al Antiohiei, care foloseşte 
termenul de „Trinitate” (gr.: Tryas). Mai mult, el „distinge Persoanele în Dumnezei- 
rea unitară şi recunoaşte realitatea firilor unite ale lui Hristos. Persoana (persona) 
exprimă unitatea fiinţei (substantia), şi firea dumnezeiască a lui Hristos nu face să 
dispară cea omenească” (Papadopoulos, Patrologie, vol. I, p. 342). 

47 Breticul Marcion (c. 100-160) promova o teologie cu influențe gnostice, încer- 
când să evidenţieze diferența dintre Dumnezeul Legii Vechi, care era socotit rău şi 
crud şi cel al Noului Testament, pe care-L considera plin de dragoste şi compasiune. 
Pe aceste considerente el respingea cu totul Legea Veche, intervenind chiar pe texte- 
le Sfintelor Evanghelii (Remus Rus, Dicţionar enciclopedic ..., p. 538-541). 

4238 Împotriva lui Marcion 1.3.2. 

42 Împotriva lui Hermogene, 16. 1-3. 

430 Împotriva lui Hermogene, 16. 3-4. 

BI Goffrey D. Dunn, Tertullian, in „The Early Church Fathers” (collection), London 
and New York, 2004, p. 24. 

432 Papadopoulos, Patrologie, vol. I, p. 342. 

43 I.G. Coman, Tertullian, Sabia lui Hristos. Sugestii pentru o metodică a misiunii 
creştine moderne, Bucureşti, 1939, p. 7. 

de apărare” a fost alcătuit în anul 197/198, fiind structurat pe 50 de 
capitole. Lucrarea este valoroasă, ca sinteză a argumentaţiilor apologetice 
folosite în favoarea creştinilor. Nota principală în care a fost scrisă avea 
în vedere „dezicerea de acuzaţiile că creștinii atentează la prestigiul 
Statului, sau la zeitățile păgâne și autoritatea (majestatea) împăratului”. 
În această lucrare, Tertulian se foloseşte de latura practică a cunoştinţelor 
sale. Deşi era un foarte bun cunoscător al învățăturilor doctrinare, fiind 
evocat drept „tatăl hristologiei ortodoxe”,*%5 în „Apologeticum” el se 
bazează mai mult pe o interpretare realistă." EL demonstrează astfel 
că „creştinismul nu este o filosofie nouă, deoarece acesta nu este doar o 
simplă speculație despre originea omului, ci o revelaţie divină, mai exact 
adevărul descoperit de Dumnezeu”.* 

În primul rând, el demască „ura nedreaptă” pe care statul roman 
o avea împotriva numelui de creștin. „Această nedreptate, spune marele 
apologet, este îngreunată şi combătută chiar de ceea ce ar părea s-o 
acuze pe nedrept, adică neștiința voastră. Căci, ce poate fi mai nedrept 
ca oamenii să urască un lucru pe care nu-l cunosc, chiar dacă acesta 
ar fi demn de ură?”.%5 Mai departe, Tertulian dezvăluie lipsa dreptu- 
lui la apărare, de care erau privaţi creştinii.“ Sentința asupra lor 
izvorăşte „din necesitate”, prin care se impune de la sine pedeapsa. 
Această atitudine depășea cu mult imperfectibilitatea unui așa-zis 
„viciu de procedură”, drept pentru care teologul cartaginez replică 
dur la adresa autorităţilor statale: „Numai pe creştin dacă nu e permis 


ALA A 


a-l cerceta, îl poţi târî în faţa judecății, ca şi cum cercetarea n-ar ur- 
mări acelaşi lucru pe care-l urmărește şi aducerea în faţa justiţiei”.+0 
Tertulian se motivează aici prin contra-exemplele împăraţilor romani, 


care au avut o atitudine favorabilă faţă de creştini.*! 


1% Papadopoulos, Patrologie, vol. I, p. 345. 

435 C. de Lisle Shortt, The Influence of Philosophy on the Mind of Tertullian, Lon- 
don, 1933, p. 100. 

436 I.G. Coman, Tertullian, Sabia lui Hristos ..., p. 17. 

#81 Remus Rus, Dicţionar enciclopedic, p. 835. 

+5 Tertulian, Apologeticum, 1,4, în PSB 3, „Apologeţi de limbă latină”, traducere de 
prof. Nicolae Chiţescu, Eliodor Constantinescu, Paul Papadopol şi Prof. Petre David, 
Ed. IBMBOR, Bucureşti, 1981, p. 38. 

49 Apologeticum, II, 1-4. 

+0 Apologeticum, TI, 9. 

+! În anul 174, într-una din campaniile sale, împăratul Marcus Aurelius a trecut prin 
momente grele alături de armata sa, suferind cu toţii de sete la nord de Dunăre, în 

După demontarea acestor vicii, Tertulian „declanșează” latura 
mărturisitoare a apologiei sale. El arată că dincolo de acuzele nefondate 
aduse creștinilor, prin faptul că „nu cinstesc zeii păgâni” și „nu aduc 
venerare împăratului”, stă mărturia realității cosmologice. În mod logic, 
urmând demonstrațiilor întărite de înțelepții Pytagora sau Platon, Tertu- 
lian se justifică prin faptul că creștinii au pus mai presus de toate credin- 
fa în Ziditorul Suprem şi Veşnic. Printr-Însul a fost „rânduită, zămislită 
şi armonizată” întreaga creație.“ „Ceea ce noi adorăm, mai spune Ter- 
tulian, este un singur Dumnezeu, Cel ce prin cuvântul cu care a porun- 
cit, cu raţiunea cu care a rânduit, prin puterea cu care a înfăptuit, a dat la 
iveală din nimic tot universul acesta, cu toată rânduiala elementelor, 
corpurilor şi spiritelor, ca podoabă a majestăţii Sale, de aceea grecii au 
dat universului numele de cosmos”.*% Spre completarea celor spuse, el 
arată că sub mărturia revelaţiei naturale se descoperă adevărul Sfintei 
Scripturi pentru cei necredincioși. Această înţelegere, de la exterior spre 
interior, devenea folositoare celor ce recunoșteau în mediul exterior 
ordinea de care vorbiseră mai înainte înțelepţii popoarelor.“ În virtutea 
acestor demonstraţii, Tertulian trece la concret, arătând cu adevărat că 
„Hristos este Dumnezeu” “^ 

Tertulian arată de asemenea că Logosul este cu adevărat „Fiul lui 
Dumnezeu, care n-a avut mamă vinovată de lucruri ruşinoase; chiar cea 
pe care pare a fi avut-o, nu era căsătorită”. Mai mult, autorul evidențiază 


Germania. Au fost foarte aproape de moarte, însă la rugăciunile creştinilor care slujeau ca 
soldaţi, s-a pornit furtună mare şi a început să plouă. Mai mult, trăsnetele care s-au arătat 
pe cer au spăimântat atât de rău pe inamici, încât s-au pornit cu toţii pe fugă. De atunci, 
împăratul „nu a mai persecutat niciodată pe creştini, rânduind şi mai mulţi dintre ei în 
legiunile sale”. Tertulian vorbeşte chiar despre o însemnare a împăratului roman, în care 
stă istorisită de el însuşi această mare minune. „Dacă el n-a suprimat pe faţă persecuțiile 
împotriva unor astfel de oameni, justifică apologetul cartaginez, le-a făcut inoperante într-un 
alt mod, pedepsind, şi încă mai grav, pe pârâtori” (Apologeticum, V, 6). Alături de exemplul 
lui Marcus Aurelius, Tertulian îi pomeneşte şi pe Tiberius, care, în urma unei scrisori a 
lui Pilat, şi-a schimbat atitudinea inițială faţă de creştini, pe Traian, Hadrian, Pius sau 
Verus (The Apology of Tertualian, translated and adnotated by W.M. Reeve and The 
Mediations of the Emperor Marcus Aurelius Antoninus, translated by Jeremy Collier, 
London, Grifith Faran & Co, 1931, p. XI). 

+2 Apologeticum, XI, 4-5. 

+3 Apologeticum, XVII, 1. 

444 De aceea „trebuie deschise arhivele chiar ale neamurilor celor mai vechi, ale 
egitenilor, caldeilor, fenicienilor” (Apologeticum, XIX, 5). 

+5 Apologeticum, XXI, 3. 

legătura personală şi fiinţială a Fiului cu Tatăl, fără o diferenţă precisă 
în raportul intern, care vizează implicit unitatea de ființă. „De aceea, 
spune Tertulian, noi atribuim cuvântului, rațiunii și puterii, prin care 
am spus că Dumnezeu a alcătuit toate, o substanță proprie, spiritul în 
care se cuprind: Cuvântul, când El poruncește, rațiunea când rânduiește, 
puterea când împlineşte. Spunem că acest spirit a purces de la Dumnezeu 
şi, ca Unul-Născut din ceea ce a purces, întru aceea S-a numit Fiul 
lui Dumnezeu și Dumnezeu. Însuşi din cauza unităţii de substanță, 
căci şi Dumnezeu este spirit”.+6 

Un loc special îl ocupă argumentele dedicate „cinstirii împă- 
ratului”, întrucât una dintre principalele acuze aduse creştinilor a fost 
cea a „refuzului de a aduce jertfe” acestuia. Tertulian arată în acest 
sens că Jertfa creștinilor este cu mult mai mare și mai de preț decât 
cele aduse de preoţii păgâni la altarele idolești. Creștinii însă roagă 
„pentru sănătatea împăratului pe Dumnezeul Cel veşnic, Dumnezeul 
Cel adevărat, Dumnezeul Cel viu, pe care chiar împărații ÎL doresc să 
le fie prielnic mai presus de toţi ceilalți. Căci ei știu cine le-a dat 
stăpânirea; ca oameni, ştiu cine le-a dat viaţa; știu că Dumnezeu singur 
este Acela, în a Cărui singură putere sunt”.*” În consecință, întreaga 
lucrare a apologetului cartaginez este „o luptă pentru adevăr, sub 
primejdia morții”. Întreaga osteneală mărturisitoare „se cheamă victorie, 
dacă atingi țelul pentru care ai luptat. Biruinţa aceasta cuprinde în 
sine și gloria de a fi plăcut lui Dumnezeu și cucerirea vieţii veşnice... 
Aşadar, spune el, când murim, de fapt învingem, când suntem zdrobiţi, 
ne vedem scăpaţi”."%8 

Contextul apariţiei sale și contribuţia adusă pentru lucrarea de 
mărturisire a Bisericii, au făcut din Tertulian un veritabil deschizător 
de drumuri. Prin maniera de teologhisire şi abordarea polemică el a 
oferit soluţii eficiente în lupta împotriva ereziilor, iar prin atitudinea 
sa apologetică, a lămurit raporturile cu viața socială și cultura timpu- 
lui. Mai mult, limba în care a scris a devenit un veritabil vehicul 
pentru teologia apuseană. De aceea, imaginea lui Tertulian rămâne 
reprezentativă pentru majoritatea apologeţilor de limbă latină. Înce- 
pând de la Minucius Felix, Sfântul Ciprian de Cartagina, Lactanţiu, 


+6 Apologeticum XXI, 9-11. 
+7 Apologeticum, XXX, 1. 
+8 Apologeticum, L, 2-3. 

Novaţian, Ieronim, la poeții creştini, Fericitul Augustin şi Vincențiu 
de Lerin, la perioada Medievală, Renaştere sau Reformă, Tertulian a 
fost permanent prezent prin ideile sale.“ 

Al doilea mare nume din lista apologeţilor latini ai primelor 
veacuri este Marcus Minucius Felix. A fost contemporan cu Tertulian.*50 


Fericitul Ieronim ne informează că „a fost avocat de vază la Roma şi a 


scris un dialog între creştini și păgâni, pe care l-a numit Octavius”.%5! 


La rândul său, Lactanţiu îl aşază „printre apologeții cei mai importanți 
> 


ai creștinismului” *? În tinereţe a dobândit o cultură aleasă, cunoscându-i 
foarte bine pe filosofii antici, din lucrările cărora s-a inspirat cel mai 
adesea. Alcătuirea operei sale reprezintă în fapt o evaluare apologetică 
a realităților contemporane, exprimată în cheia dialogurilor platonice. 
Se pare însă că o contribuţie esenţială în lucrarea sa mărturisitoare a 
avut-o înrâurirea lui Tertulian.“ Diferenţele de gândire și abordare 
sunt însă evidente. De vreme ce „marele african nu acorda nicio valoare 
religiei şi filosofiei păgâne într-o intransigenţă şi ostilitate violent 
manifestate față de trecut în multele sale scrieri, Minucius Felix, convins 
şi el că creştinismul este ceva cu totul nou, se manifestă totuşi mai 
conciliant față de păgânism, demonstrând superioritatea absolută din 


toate punctele de vedere a noii religii, atât de dispreţuită şi prigonită 


faţă de cea veche”.%5% 


+9 Lucrarea mărturisitoare pe care Tertulian a aşezat-o în slujba Bisericii a fost în 
primul rând „foarte precisă, conţinutul ei întărind inelul de legătură al credinţei creştine 
şi pregătind astfel minţile pentru judecarea corectă a celor întâmplate. Pentru aceasta, 
influenţa ei în cercurile creştine este atât de evidentă, dobândind chiar marele privi- 
legiu de a fi tradusă în limba greacă” (Rev. John B. Delaunay, Tertullian and his 
Apologetics. A Study of Early Christian Tought, University Press, 1914, p. 128). 

450 Data naşterii şi a morţii sale au rămas incerte. Se cunoaşte doar faptul că cei doi s-au 
cunoscut reciproc. Motivul convertirii ar fi fost de asemenea suferința pe care creştinii o 
purtau pe nedrept în faţa autorităţilor statale. În calitatea sa de avocat, se pare că Minucius 
a văzut foarte multe procese, în urma cărora creştinii ajungeau să-şi împartă dreptatea în 
supliciile ighemonilor, pe arene, în confruntarea cu fiarele sau cu focul. 

sI Ieronim, Despre bărbaţii iluştri, Cap. LVII, p. 52. 

452 Lactanţiu, Div. Inst. 5, 1,21. 

453 Există întra-adevăr un puternic paralelism între numeroasele citate din Octavian şi lucră- 
rile tertuliene Apologeticum, Ad nationes, De anima sau De corona. Similitudinea merge 
dincolo de unele cuvinte, idei, expresii sau argumente prezente la ambii apologeţi. Este 
vorba aici de un întreg raţionament, care nu ar putea fi nici pe departe fortuit (E. Amann, 
Minucius Felix, en „Dictionaire de Theologie Chatoloque”, vol. 10B, p. 17, 96). 

454 T. Bodogae, Apologeţi de limbă latină, p. 343. 

Cea mai notabilă scriere a sa rămâne lucrarea Octavius, cu toate 
că patrologii nu au o poziție unitară cu privire la paternitatea ei. Cu toate 
acestea, contextul social și religios din capitala Imperiului Roman şi mai 
cu seamă interacţiunea dintre Roma și creştinismul african îl confirmă 
pe Minucius Felix ca autor al ei.*5 Este alcătuită sub forma unui dialog, 
care, după unii, ar fi fost imaginar. Cele trei personaje care apar aici 
sunt: autorul, Q. Caecilius Natalis şi Octavius Januaris. Tonul pe care îl 
adoptă şi, implicit, conţinutul lucrării o rânduieşte distinct de celelalte 
scrieri apologetice ale epocii. De data aceasta, destinatarii nu mai sunt 
împăratul roman, senatorii sau poporul, ci „oamenii cultivați de litere şi 
artă, prieteni ai elocinţei și ai înțelepciunii... Planul apologiei este foarte 
simplu: autorul, Marcus Minucius Felix, pleacă din Roma în plimbare 
pe plaja de la Ostia cu doi prieteni, Octavius Januarius şi celălalt păgân, 
Caecilius Natalis. În urma unei discuţii înverşunate și ample asupra 
valorii celor două religii, prezidată de autor, păgânul se converteşte”.456 

Inspirată din stilul lucrărilor lui Cicero (De natura deorum), 
apologia lui Minucius Felix se remarcă în primul rând prin complexi- 
tatea antitezei dintre creştinism și păgânism. Gândirea sa „impresio- 
nează la nivelul filosofiei laice”, valorificând cu iscusință cele mai 
importante izvoare ale literaturii profane. Ideile lui Platon, ale stoicilor, 
Cicero sau Seneca, se găsesc oglindite în paginile scrise de apologetul 
latin. Toate acestea sunt prezentate în detrimentul Sfintei Scripturi, 
care „lipseşte cu desăvârşire din lucrare”. „Ideile centrale ale lucrării, 
spune Stylianos Papadopoulos, monoteismul şi învierea morților, 
sunt susținute cu argumente logico-filosofice. Cu aceste informaţii, 
Minucius trebuie considerat filosof religios și nu teolog creştin”.*" 

Pornind de la aceste consideraţii, vom încerca să identificăm 
în cele ce urmează principalele coordonate apologetice ale gândirii 
sale, desprinse din lucrarea „Ocravius”. Astfel, în primă instanță, după 
ce prezintă tradiția şi ritualurile păgâne, Caecilius socotește religia 
creștină drept ceva cu neputinţă de demonstrat în modul realităților 
concrete. „Unde este acel Dumnezeu singur, retras, părăsit, necunoscut 
de nicio împărăție, nici măcar de religia romană? Numai nenorocitul 


455 Minucius Felix, with an English translation by Gerald H. Rendall, based on the 
unfinished version by W.C.A. Kerr, Chambridge, Massachusetts , Harvard University 
Press, London, William Heinemann LTD, 1957, p. 304. 

456 T, Bodogae, Apologeţi de limbă latină, p. 345. 

457 Stylianos Papadoupulos, Patrologie, vol. I, p. 315. 

neam al iudeilor a cinstit un singur Dumnezeu, dar fățiş, în temple, cu 
altare, cu sacrificii şi ceremonii. Dar şi acest Dumnezeu şi-a pierdut 
atât de mult puterea, încât şi el, şi națiunea Lui sunt acum prizonierii 
romanilor”.*% Sub această judecată tangibilă, Caecilius atacă și sem- 
nele Parusiei, arătând că universul „nu se poate răsturna, rupându-se 
bolta cerească şi legătura tuturor elementelor”. În sprijinul tezei sale, 
Caecilius contestă posibilitatea unei filosofii creştine. Toate afirmaţi- 
ile sale potrivnice creștinismului sunt generate însă de ignoranță, nu 
de „viclenie sau rea voință”, fiind lămurite rând pe rând de Octavius. 
În primul rând, el arată că adevărul trebuie să reiese cu prioritate din 
orice discuţie. Arată de asemenea simplitatea prin care se exprimă 
credinţa creştină. În acest fel, „cu cât vorbirea e mai neîmpodobită, cu 
atât judecata e mai atrăgătoare, căci nefiind înzorzonată de cuvinte 
pompoase şi țipătoare, se păstrează așa cum este, adică limpede, cu 
legea adevărului”.*% Simplitatea invocată de Octavius este exprimată 
imediat prin comparații de logică simplă, legate de entitatea firii umane. 
„Omul, se întrebă retoric, este o plăsmuire de prime elemente, o înrâurire 
de atomi, sau mai degrabă Dumnezeu l-a făcut, l-a plăsmuit și l-a 
însuflețit? Aceste întrebări nu ni le punem fără a cerceta și problema 
universului, pentru că amândouă se leagă și se confundă într-atât, încât 
n-ai putea şti temeiul existenţei omului, dacă n-ai cerceta cu atenţie 
problema dumnezeirii”.*! În această notă, Octavius îşi apropie inter- 
locutorul de originea divină a întregii existenţe, pe care o arată mai 
simplu de înţeles în realitatea ei duhovnicească. „lată însuşi cerul, 
adaugă el, ce întindere nesfârşită! Ce repede se învârteşte! Noaptea, 
când e ciucur de stele, sau ziua, când îl străbate soarele! Ce minunat şi 
ce dumnezeiesc echilibru a pus în el cârmuitorul cel mai iscusit!”.*2 
Pentru a arăta măreția lui Dumnezeu și familiaritatea Lui cu 
viața noastră, Octavius invocă pe rând argumente din operele marilor 
filosofi antici. Astfel Maro îl asemăna pe Dumnezeu cu „un spirit 
care a străbătut de la început universul, punând în mişcare totul, s-a 
răspândit pe cer, s-a răspândit apoi în cer, pe pământ și în toate cele- 
lalte, dând naştere oamenilor şi celorlalte vieţuitoare”. El invocă de 


458 Octavius, X, 3-4. 
459 Octavius XI, 1. 

460 Octavius XVI, 6. 
461 Octavius XVII, 1-2. 
462 Octavius, XVII, 5. 

asemenea idei și concepte din operele lui 'Tales din Milet, Aneximene, 
Diogene din Apolonia, Socrate, Pitagora, Xenofon etc. Ajungând la 
Platon, Octavius afirmă că „vorbele lui ar fi și mai clare ca gândire 
şi stil, dacă nu le-ar întuneca uneori, amestecându-le cu convingerile 
politice. În scrierea sa Taimaios el dă chiar numele de Dumnezeu 
părintelui lumii, făuritorul sufletului, făcătorul celor cerești și pământești, 
şi te previne că-i greu să-l găseşti, din cauza puterii Sale necrezut de 
mari, ȘI, iarăși, că e cu neputinţă să vorbeşti despre EI în public, chiar 
când l-ai cunoscut”.*%5 

Ultimul capitol, cel de al XI-lea al lucrării, aduce cu sine converti- 
rea lui Caecilius, care recunoaște superioritatea argumentelor religiei păgâ- 
ne, față de păgânismul pe care îl practica. Drept consecinţă, acesta se con- 
verteşte, mărturisind că „recunoaște Providența unică, admite pe Dumne- 
zeu şi crede în sinceritatea credinței creștine, care a devenit și a sa” 4% 

Sfântul Ciprian de Cartagina „este prin excelență primul Părinte 
şi învăţător pe care l-a dat Biserica Apuseană. Dacă Tertulian este primul 
mare teolog al Apusului latin, Sf. Ciprian este primul său teolog or- 
todox, primul său teolog episcop şi primul său episcop martir”."% Pe 
numele său întreg Caecilius Cyprianus qui et Thascius,“ Sfântul Părinte 
s-a născut în perioada 200-210, părinţii săi fiind păgâni. A primit 
botezul creştin în anul 245, acumulând până atunci o educaţie aleasă 
şi activând deja ca profesor de retorică. Cu toate că nu l-a cunoscut 
personal pe Tertulian, l-a admirat în mod deosebit, socotindu-l maes- 
trul său în cele ale teologiei. A slujit mai întâi ca preot în Cartagina, 
fiind hirotonit la scurtă vreme după botez. În anul 248/249, Sfântul 
Ciprian a fost ridicat la rangul de episcop al acestei regiuni, fiind 
confirmat „prin vocea poporului şi împotriva unui grup de preoţi în 
vârstă, printre care și un oarecare Novatus”. În perioada slujirii sale 
ca episcop are numeroase încercări, trecând, alături de păstoriţii săi, 
prin prigoana persecuțiilor lui Deciu (250) şi Valerian. Sfântul Părinte a 


463 Octavius XIX, 14. 

464 Octavius XL, 2. 

465 Stylianos Papadoupulos, Patrologie, vol. I, p. 405. 

466 Prenumele Caecilius este împrumutat de la mentorul şi duohvnicul său, evlaviosul 
preot Caecilius din Cartagina datorită căruia s-a convertit la creştinism. „Prenumele 
Thascius pare a reda idiomul punic local al latinescului Caprianus (de la caper/capra), 
deformare a lui Cyprianul (de la insula Cypru)” (vezi Prof. Ion Diaconescu, Prefață la 
lucrarea Sf. Ciprian, Episcopul Cartaginei, Scrisori, traducere din limba latină de prof. 
Ion Diaconescu şi prof. dr. Ovidiu Pop, Ed. Sofia, Bucureşti, 2011, p. 6, nota 2. 

luat atitudine pentru lămurirea poziţiei celor ce părăsiseră Biserica în tim- 
pul acestor persecuții (lapsilor). În schimbul reprimirii lor în comunitatea 
eclesială, Sf. Ciprian le cere să facă penitență. O altă problemă la care 
găseşte rezolvare, care însă îl scoate temporar de sub autoritatea Romei, 
este cea a „reprimirii ereticilor în Biserică”. Se punea problema dacă 
botezul acestora era valid sau nu. „Sfântul Ciprian şi sinoadele convocate 
cu acest prilej la Cartagina (anii 251 şi 252) se pronunță însă pentru neva- 
lidarea botezului eretic. Această părere a fost împărtăşită şi de episcopii 
orientali, în frunte cu Firmilian al Cezareei”. Bogata lucrare de mărturi- 
sire a Sfântului Părinte este împodobită cu cununa muceniciei, fiind deca- 
pitat la data de 14 septembrie 258.* Mărturii despre viața şi martirajul 
său, putem găsi în lucrările: Acta Proconsularia, Vita Caecilii Cyprianis, 
însemnările Fericitului Ieronim în De virisi illustribus (67), precum şi 
operele și mai ales în scrisorile sale.%% 

Ideile Sfântului Părinte au fost centrate în primul rând pe Sfânta 
Scriptură şi apoi pe opera lui Tertulian. Aceste două coordonate i-au fost 
„Sprijin şi întărire în marșul său către moarte: Da magistrum — zicea el, 
când cerea una din cărțile marelui înaintaș pentru lectura zilnică, alături 
de Sfintele Scripturi”. Cunoștea de asemenea foarte bine literatura 
profană de limbă latină, de care s-a folosit adesea în apologiile sale. 

Opera scrisă cuprinde tratate sau opuscule, omilii, lucrări po- 
lemice şi scrisori."! În cele ce urmează, vom avea în vedere doar 


457 Pr. lect. dr. Constantin Băjău, Constituţia Bisericii în opera Sfântului Ciprian al Cartagi- 


nei, în Analele Universităţii din Craiova, Seria „Teologie”, anul V, nr. 6/2000, p. 117. 

468 Remus Rus, Dicţionar enciclopedic..., p. 139-140. 

469 Într-un studiu foarte amănunţit, alcătuit la 1700 de ani de la mucenicia Sfântului 
Ciprian, părintele profesor loan G. Coman oferă detalii despre conţinutul acestor lucrări, 
amintind totodată că „aprecierile scriitorilor patristici sau ale unor creştini contemporani, ca 
Firmilian al Cezareei Pontului, Corneliu al Romei, Caldonius, Nemesianul, Lucius şi alţi 
corespondenți ai săi sunt relative, în niciun caz definitiv concludente” (Pr. prof. loan Gh. 
Coman, Personalitatea Sf. Ciprian, în Revista „Studii Teologice”, nr. 5-6/1959, p. 256). 

410 Prof. Nicolae Chiţescu, Studiu introductiv la lucrarea Sf. Ciprian al Cartaginei, 
Despre unitatea Bisericii universale. Despre condiția muritoare a omului, traducere 
din limba latină de pr. prof. Alexandru I. Stan şi Adina Roşu, note de pr. prof. Ale- 
xandru I. Stan şi Ierom. Policarp Pîrvuloiu, Ed. IBMBOR, Bucureşti, 2013, p. 11. 

+71 Catalogul lucrărilor sale - la diaconul Pontius, Vita Cypriani, VII, PL, t 3, col. 
1487-1488; Momensen, Hermes, 1886, t. XXI, p. 142; Sylianos Papadopoulos aşea- 
ză cronologic opera Sfântului Părinte, identificâd ca specific al acesteia „stilul clasic 
şi original al retorilor latini”, frumuseţea cuvântului, tonul „îngrijit, liniştit, blând şi 
măsurat”. Sunt menţionate astfel 16 titluri (vezi: Patrologie, vol. I, p. 413-416). 

scrierile cu subiect apologetic. Prima lucrare din această categorie, 
după catalogul lui J. Tixeront, intitulată „Ad Donatum” — „Către Donat” 
— , a fost alcătuită cel mai probabil la scurt timp după convertire (246). 
Sfântul Ciprian prezintă aici, pornind de la propria experieţă, tran- 
sformarea morală a omului prin Taina Sfântului Botez şi conlucrarea 
nemijlocită cu harul Preasfântului Duh. „Ad Demetrianum” sau „Către 
Demetrie” (252) prezintă atitudinea Sfântului Părinte față de blasfemiile 
unui păgân. Acesta arunca vina pe creştini pentru toate lucrurile rele 
ce se întâmplau în lume (foametea, ciuma, războiul, seceta).*? Ar- 
gumentele sale, sprijinite intens pe cuvântul Sfintei Scripturi, arată că 
„necredinţa este cauza tuturor lucrurilor rele, atrăgând negreșit mânia 
lui Dumnezeu”. O altă lucrare cu caracter apologetic, așezată în lista 
operelor Sfântului Părinte, este şi „Quod idola non sint Dii” („Că idolii 
nu sunt dumnezei”). Scrisă cel mai probabil înainte de anul 250, lucrarea 
se inspiră foarte mult din Apologeticul lui Tertulian. Având o paternitate 
contestabilă, apologia combate vehement pericolul idolatriei, susținând 
creștinismul ca religie de valoare autentică, singurul vehicul de pro- 
pagare a adevărului. Cea de a IV-a însemnare a Sfântului Părinte pe 
acest filon este „Testimonia ad Quirindum” (249-260). Este o trilogie 
apolologetică de „mare importanță pentru istoria textului Scripturii, 
din moment ce priveşte în special o adunare de fragmente biblice 
referitoare la comportarea iudeilor față de Domnul, hristologia (primele 
două cărţi) şi viața morală a creştinilor (cartea a treia)”. Ultima lucrare 
apologetică, după catalogul lui J. Tixeront, este „Ad Fortunatum”/ 
„Către Fortunat” (257). Cu o bază scripturistică temeinic argumentată, 
autorul reuşeşte prin această scriere să-i întărească pe creştinii care 
sufereau în timpul persecuțiilor, explicând folosul nepreţuit al muce- 
niciei și al slujirii lui Hristos până la sânge." 

Ca teolog, s-a remarcat printr-o contribuţie esenţială în dezvol- 
tarea conceptului eclesiologic de „catolicitate”. Profesorul Stylianos 
Papadopoulos schiţează principalele coordonate ale teologiei Sf. Ciprian, 
cu evidență și aplicabilitate în plan apologetic şi mărturisitor. „1. Stăruința 


472 În vremea aceea Cartagina trecea printr-o grea epidemie de ciumă, considerată drept 
„pedeapsă pentru faptele creştinilor” (Remus Rus, Dicţionar enciclopedic... p. 140). 

475 Vezi aici: Rev. J. Tixeront, A Handbook of Patrology, English traslation after the 
fourth French Edition, second edition, B. Herder Book Co., London, 1923, p. 121- 
122; Papadopoulos, Patrologie, vol. I, p. 413-415. 

în Tradiţie şi distingerea clară între adevăr şi cutuma bisericească." 


2. Prezentarea gândirii sale ca interpelare a Scripturii și folosirea 
excepțional de redusă a gândirii extrabisericeşti, pe care în ciuda acestui 
lucru o studiase şi o cunoscuse bine. 3. Conducerea și iluminarea 
Sfântului Duh”.*5 

Sub aceste coordonate, Sfântul Ciprian se remarcă drept unul 
dintre cei mai de seamă teologi ai Apusului creştin. Teologul catolic 
Joseph Tixeront nu îl aşează în rândul teologilor speculativi, socotindu-l 
mai mult un om de experiență practică, „un episcop asemenea Sfântului 
Ambrozie sau Sfântului Leon... implicându-se în probleme doctrinare 
după măsura în care instruirea poporului cerea acest lucru, veghind asupra 
tuturor să-și păzească cu pace mintea, întrucât, socotea el, toate energiile 
sufletului trebuie să fie concentrate spre schimbarea lăuntrică. De altfel, 
un admirator şi discipol al lui Tertulian, fiind atât de calm şi echilibrat pe 
cât maestrul său era de excesiv. Elocinţa sa era împodobită cu togă, păs- 
trând întotdeauna un aer solemn și mărturisitor. Totuşi, datorită calmităţii 
şi stăpânirii de sine de care dădea întotdeauna dovadă, influența asupra 
compatrioților săi şi asupra întregii Biserici a fost imensă. Dacă scaunul 
Romei era «scaunul lui Petru», de asemenea cel al Cartaginei era, în seco- 
lul patru, «scaunul lui Ciprian». Acest spirit propriu Romei și totodată 
întregului Apus s-a multiplicat în acest geniu practic și în extraordinarul 
său talent practic de a-l conduce pe credincios”.® 6 

În context apologetic, contribuția Sfântului Ciprian de Carta- 
gina este inestimabilă. Elementele de morală, pastoraţie, antropologie 
şi ontologie creştină sunt completate de elaborări dogmatice compe- 
tente, prin care se oferă exemple și soluţii concrete, vrednice de ur- 
mat într-o perioadă de intens zbucium şi frământare socială. Se re- 
marcă însă, și rămâne de consemnat, poziţia sa cu privire la „unitatea 
Bisericii Universale”. Astfel, lucrarea „De Catholicae Ecclesiae 
Unitate” oferă şi astăzi răspunsuri şi lămuriri cu privire la problemele 
de ordin ecumenic și interreligios.*” Atitudinea Sfântului Părinte ar 


474 Epistola 74, 9: 

+15 St. Papadoupulos, Patrologie ..., p. 406. Scrisorile: 11, 3; 16, 4; 36, 1-2, 17-19; 57 etc. 
+16 J, Tixeront, History of Dogmas, vol. I, The Antenicaean Theology, translated 
from the first French edition by H.L.B., St. Luis, M.O., and Freiburg (Baden), 1910, 
p. 356-357. 

477 În perioada păstoririi Sfântului Părinte, prigoanele împotriva creştinilor au gene- 
rat scindare momentană a Bisericilor de limbă latină. Roma şi nordul Africii, acolo 


144 


putea fi socotită în mare măsură intransigentă, combătând sub orice 
formă schisma și erezia, în care a văzut pericolele principale și amenin- 
țările cele mai directe la unitatea corpusului eclesial. El împărtășește 
conştiinţa deplină că „Biserica pe care o reprezintă este singura adevă- 


rată şi ea adună laolaltă doar pe cei drepți. In ceea ce-i privește pe cei 


căzuţi, ei şi-au pierdut sufletele încă din această viaţă "+8 


O notă dominantă a lucrării „Despre Unitatea Bisericii” a Sfântului 
Ciprian o constituie puternica argumentare scripturistică, imaginile și 
simbolurile folosite ca exemple spre lămurirea problemelor de ordin 
apologetic. Atitudinea mărturisitoare de care dă în permanenţă dovadă 
reprezintă tonul principal, pe care îl impune în chip benefic credincioşilor 
săi. Sub orice formă, creştinul trebuie să rămână veghetor şi lucrător, 
pentru a păzi Biserica de vrăjmaşi. „Noi nu trebuie să ne temem numai 
de persecuțiile şi de atacurile fățișe, destinate să coboare și să prăbușească 


unde se afla şi scaunul episcopal al Cartaginei, ajunseseră la variaţiuni de consens 
vis-ă-vis de anumite puncte doctrinare, referitoare la reprimirea „celor căzuţi”. As- 
tfel, în conformitate cu vechile canoane, „apostaţii erau excluşi din Biserică şi nu 
mai puteau fi reintegraţi decât în urma unei pocăinţe stabilite de ierarhie. Se căutase 
însă o modalitate a uşurării situaţiei celor căzuţi de la credinţă prin garantarea cre- 
dinţei lor — ori, după unii, potrivit principiului apusean al reversibilităţii meritelor — de 
către confesori, adică de către cei care, cu riscul vieţii, mărturisiseră pe Hristos în 
faţa autorităţilor păgâne, dar scăpaseră cu viaţă numai după închisoare, chinuri, 
mutilare etc., confesorii ofereau celor căzuţi «un bilet de împăcare» (libellus pacis), 
cu care aceştia erau reprimiţi în Biserică. Abuzurile cu această cale de revenire la 
Biserică a apostaţilor au devenit scandaloase pentru adevărații creştini: unii confe- 
sori, din milă, din interes ori din dispreţ faţă de rânduielile Bisericii, nu făceau deo- 
sebire între apostaţi şi nu mai ţineau seama de ierarhi. Sfântul Ciprian aminteşte de 
rânduielile canonice şi până unde se poate extinde mila faţă de apostaţi, dreptul 
confesorilor şi al ierarhilor, în acest proces complex. De unde a urmat un conflict 
grav între el şi comunitatea credincioasă pe de o parte şi unii apostaţi şi unii confe- 
sori pe de alta. Căci nici apostaţii nu acceptau totdeauna o lungă şi grea pocăință 
publică drept condiţie a reprimirii lor în Biserici, nici confesorii şi chiar unii preoţi 
nu acceptau blamul de a a fi primit prea cu uşurinţă iarăşi pe cei care se lepădaseră 
de Hristos în fața morţii”. În acest context, date fiind şi tendinţele de scindare, gene- 
rate de unii preoţi, demersul Sfântului Părinte s-a concentrat permanent spre unitatea 
Bisericii. Lucrarea de faţă, alcătuită în această împrejurare, oferă o generoasă apolo- 
gie asupra atributului Catolicităţii. Întregul conţinut se exemplifică prin imagini şi 
simboluri scripturistice, aşezate cu înţelepciune de marele ierarh în contextul provo- 
cărilor vremii (vezi aici Prof. Nicolae Chiţescu, Apologeţi de limbă latină, p. 428- 
429). 

478 Pr. lect. dr. Constantin Băjău, Constituţia Bisericii în opera Sfântului Ciprian al 
Cartaginei, p. 118. 

pe servitorii lui Dumnezeu, spune Sfântul Părinte. E mai uşoară paza, 
când primejdia se vede și sufletul se pregătește din timp de luptă, 
când adversarul se declară ca atare. Dar este mai periculos şi mai de 
temut duşmanul, când se strecoară nevăzut, când este ascuns sub 
masca înșelătoare a păcii, se târăşte ca un şarpe împotriva noastră, 
din care cauză este şi numit astfel”.** El le cere totodată credincioși- 
lor săi să fie statornici în lucrarea credinţei prin „păzirea poruncilor 
credinței” şi împlinirea sfintelor învățături, pe care Domnul le-a îm- 
părtăşit prin predanie. În acest sens, Sfântul Părinte arată necesitatea 
statornicirii întru adevăr, singura garanție sigură a dobândirii vieţii 
veşnice. „Trebuie, aşadar, să rămânem în cuvintele Lui, să învăţăm şi 
să facem ce ne-a învăţat și I-a făcut Lui. De altfel, cum poate spune 
că crede în Hristos cel ce nu face ce l-a învăţat Hristos să facă? De 
unde să primească răsplata credinţei? În mod necesar, cel furat de 
duhul greşelii se clatină și rătăceşte dintr-un loc în altul, hărțuit ca 
praful pe care-l poartă vântul, căci umblând nu va ajunge la mântui- 
re cel ce nu merge pe calea mântuitoare a adevărului” +0 

Capitolul IV al lucrării descrie în detaliu coordonatele prin care 
se defineşte „unitatea Bisericii”. „Piatra credinţei”, despre care vor- 
beşte Mântuitorul Hristos în convorbirea cu Sfâtul Apostol Petru,%! 
reprezintă cheia de boltă a acestei lucrări sinergice. Domnul a rânduit 
astfel „obârşia acestei unităţi, începând-o de la unul singur. Și ceilalți 
Apostoli erau tot ceea ce a fost Petru, înzestrați cu onoare şi putere, 
dar începutul pleacă de la unul, pentru ca Biserica lui Hristos să se 
arate în unitatea sa”.*8? Textul Sfântului Ciprian a fost folosit de ro- 
mano-catolicii, încă din Evul Mediu, pentru argumentarea primatului 
papal. În capitolul următor este lămurită pe deplin această problemă, 
Sfântul Părinte arătând Episcopatul (colegiul episcopilor) drept „unul 
singur, din care deţine fiecare în mod solidar o parte... La fel razele 
sunt multe, mai spune el, dar lumina este una singură, ramurile arbo- 


+19 De Chatholicae Ecclesiae Unitate, cap. 1, în „Apologeţi de limbă latină”, p. 434. 
480 De Chatholicae Ecclesiae Unitate, cap. 2, p. 435. 

481 Cf. Mt. 16, 18-19: „Şi Eu îţi zic ţie, că tu eşti Petru şi pe această piatră voi zidi 
Biserica Mea şi porţile iadului nu o vor birui. Şi îţi voi da cheile împărăției cerurilor 
şi orice vei lega pe pământ va fi legat şi în ceruri, şi orice vei dezlega pe pământ va 
fi dezlegat şi în ceruri”. 

482 De Chatholicae Ecclesiae Unitate, cap. 4, p. 437. 

relui sunt multe, dar puterea-i una, fondată cu ajutorul rădăcinii”.4% 


Fidelitatea este iarăşi un atribut la care episcopul cartaginez face 
referire, în folosul unităţii Bisericii. Această direcție de slujire nu 
poate fi decât una, după cuvintele Mântuitorului Hristos: „Cine nu e 
cu Mine, e împotriva Mea şi cine nu culege cu Mine, risipește”. 
„Această unitate, consfințită prin jurământ, această legătură a unirii 
inseparabile” se aseamănă cu „cămașa Domnului lisus Hristos”, întrucât 
„aceasta n-a fost tăiată și risipită în mai multe bucăţi, ci s-a tras sorți 
pentru ea, ca să fie primită întreagă și cel ce se îmbracă cu ea s-o aibă 
fără vreo lipsă şi neîmpărțită cu altcineva”.%%5 

Ieşirea din această unitate, sau mai bine zis părăsirea ei, este 
cauza care duce la erezie. Domnul îngăduie aceste lucruri, respectând 
datul primordial al libertății și în acelaşi timp dorind „să vadă bine 
cei a căror credinţă rămâne întreagă și neclintită”.%5 Zămislire a pro- 
povăduirilor mincinoase, cei înşelați de eretici s-au auto-exclus din 
comunitatea Bisericii. „Deşi nu poate fi decât un singur botez, ei se 
cred demni să boteze, promit binefacerea apei vii şi mântuitoare, 
după ce au părăsit izvorul vieţii. În felul acesta, oamenii nu se spală, 
ci mai rău se murdăresc, nu se curățesc de păcate, ci dimpotrivă și le 
înmulțesc. O asemenea naștere n-aduce fii lui Dumnezeu, ci diavolu- 
lui. Născuţi din minciună, nu primesc făgăduiala adevărului. Rod al 
perfidiei, pierd graţia credinţei. Nu pot veni la răsplata păcii cei ce 
au rupt pacea Domnului din nebunia dezbinării”.* Sfântul Ciprian 
arată în continuare gravitatea acestui păcat, pe care „nici suferința 
nu-l poate purifica. Nu poate fi martir, mai spune el, cel ce nu este cu 
Biserica. Nu intră în împărăţia cerurilor cel ce a părăsit Biserica, 
locţiitoare pe pământ a împărăției cereşti”.1% Pentru a arăta consecin- 
tele grave asupra vieţii celor ce părăsesc Biserica, Sfântul Părinte a 
apelat la trei exemple din Vechiul Testament.*% Core, Datan și Abiron 
sunt cei care „au încercat să răpească lui Moise şi lui Aaron dreptul 
de a sacrifica şi îndată au fost pedepsiţi pentru încercările lor: legăturile 
pământului s-au rupt, o adâncă prăpastie s-a deschis sub picioarele lor și 


483 De Chatholicae Ecclesiae Unitate, cap. V, p. 438. 
484 Cf. Mt. 12, 30. 

485 De Chatholicae Ecclesiae Unitate, cap. VII, p. 439. 
486 De Chatholicae Ecclesiae Unitate, cap. X, p. 441. 
487 De Chatholicae Ecclesiae Unitate, cap. XI, p. 442. 
488 De Chatholicae Ecclesiae Unitate, cap. XIV, p. 444. 
489 Cf. Num. 16, 1-35. 

i-a înghițit de vii”.*% În ultima parte a lucrării sale (cap. XXI-XXII), 
Sfântul Părinte întocmeşte o critică aspră asupra „slăbiciunilor du- 
hovnicești şi abaterilor confesorilor” *! 

Tot Sfântului Ciprian al Cartaginei îi aparţine celebra expresie: 
„extra Ecclesiam nulla salus” („în afara Bisericii nu există mântui- 
re”). În conţinutul lor profund dogmatic, cuvintele episcopului 
cartaginez generează și astăzi dispute ideologice cu privire la „identi- 
ficarea limitelor harismatice ale Bisericii cu limitele sale canonice”. 
În felul acesta, se disting foarte clar două tendinţe de manifestare 
practică în ceea ce priveşte viaţa eclesială. Sub această stare de fapt, 
de vreme ce „Biserica răsăriteană a rămas fidelă gândirii Sfântului 
Ciprian (punând accent pe importanţa unității în defavoarea schis- 
mei), Bisericile apusene au urmat învăţătura Fericitului Augustin 
(care făcea distincţie între limitele canonice şi cele harismatice ale 
Bisericii, încât cei care nu se mai regăseau canonic între granițele 
Bisericii se puteau totuși regăsi harismatic în Biserică în diferite mo- 
duri)”.*%5 În decursul timpului, expresia Sfântului Ciprian a fost in- 
tens dezbătură în cercurile teologice, ajungând în cele din urmă subi- 
ect de dezbatere în cadrul Mișcării Ecumenice a Bisericilor. 

Foarte citată în mediile teologice occidentale moderate, abordarea 
mitropolitului Kallistos Ware invocă principiul iconomiei divine în 
perspectivă soteriologică. „Extra Ecclesiam nulla salus. Întregul înţeles 
şi interpretarea categorică şi directă a acestui aforism se ascunde în 
tautologia sa. În afarea Bisericii nu există mântuire, pentru că mântuirea 
este în Biserică. Am putea oare spune că cineva, care nu participă la 


4% De Chatholicae Ecclesiae Unitate, cap. XVIII, p. 447. 

491 Aceştia erau „creştinii care nu s-au lepădat de credinţă, ci au mărturisit pe Domnul cu 
preţul vieții lor, dar au scăpat vii, uneori cu răni, ori cu unele părţi ale trupului lipsă, din 
prigoane” (Prof. Nicolae Chiţescu, De Charholicae Ecclesiae Unitate, p. 448, nota 63). 
49 Această expresie este aşezată de Sfântul Părinte în contextul fidelității desăvârşite 
prin care se leagă credinciosul de trupul eclesiastic. El numeşte Biserica „Mireasa lui 
Hristos, curată şi neprihănită”, care „nu poate fi adulteră, cunoaşte o singură casă, cu 
castă pudoare păzeşte jurământul unui singur pat. Ea ne păstrează lui Dumnezeu, ea 
rezervă Împărăţia Domnului pentru fiii ei. Cine se desparte de Biserică şi se uneşte 
cu alta îşi calcă promisiunile faţă de Biserică, şi cine părăseşte Biserica lui Hristos 
nu va avea răsplată de la Hristos, căci devine un străin, un profan, un duşman. Cine 
nu are ca mamă Biserica nu poate avea pe Dumnezeu ca tată” (De Charholicae 
Ecclesiae Unitate, cap. VI, p. 438-439). 

493 Adrian Boldişor, Importanţa şi actualitatea dialogului interreligios pentru lumea con- 
temporană: istorie, perspective, soluţii, Ed. Mitropolia Olteniei, Craiova, 2015, p. 168. 

viaţa Bisericii, este cu adevărat condamnat? Bineînţeles că nu. Cu atât 
mai puţin că dacă cineva se află în Biserică, este cu siguranță mântuit. 
După cum Fericitul Augustin a remarcat cu înţelepciune: «Câte oi care 
astăzi sunt înăuntru, vor fi afară, şi câți lupi care acum sunt afară, 
atunci vor fi înăuntru». De vreme ce nu este o separare între Biserica 
«văzută» şi cea «nevăzută», pot exista astfel membri ai Bisericii care nu 
sunt atât de vizibili, a căror lucrare este cunoscută numai de Dumnezeu. 
Dacă cineva este mântuit, trebuie să fie într-o oarecare măsură membru 
al Bisericii, însă în ce fel nu am putea spune”.%% 

Pentru noi rămâne normativ punctul de vedere al părintelui 
profesor Dumitru Stăniloae, pe care îl considerăm în această problemă 
mult mai lămuritor. El pleacă de la ideea că „existenţa Bisericilor nu 
înseamnă că Dumnezeu Și-a restrâns lucrarea numai în cadrul lor. Fiul 
lui Dumnezeu, spune el, S-a întrupat, asumând o natură umană care 
nu era încă Biserică. Noul Testament ne istoriseşte apoi de cazuri când 
Dumnezeu lucrează asupra oamenilor în mod direct, fără mijlocirea 
predicii Apostolilor, adică a Bisericii (sutașul din Evanghelie, Saul, 
Corneliu etc.). Sfântul Apostol Pavel şi experienţa generală ne confirmă 
că Dumnezeu Îşi exercită judecata Sa şi asupra celor ce nu fac parte 
din Biserică, atunci când nu împlinesc voia Lui înscrisă în inima lor 
(Romani 1, 18-22; 2, 14)7.* Nu poate fi vorba nici pe departe de o 
excludere a celor ce sunt în afara vieţuirii canonice și sacramentale 
pe care o generează Trupul tainic al Domnului, care este Biserica. 

Sfântul Ciprian apără această identitate și mărturisește necesitatea 
ei. El vorbeşte în contextul necesităţilor pastorale cu care se confrunta. Cei 
care părăsiseră Biserica şi doreau să se reîntoarcă, trebuiau să conştienti- 
zeze valoarea sacramentală a lucrurilor. Pentru cei ce erau acum „extra 
Ecclesiam”, el lasă loc să vină şi să se împreuneze în mod concret și real 
cu Mântuitorul Hristos. Ține de asemenea cont de această dinamică a 
lucrării harice, însă accentuează tot mai mult finalitatea soteriologică. Iată, 
prin urmare, de ce această problematică de substrat teologic este atât de 


494 How many sheep there are without, how many wolves within!”/„Quam multae oves 
foris, quam multi lupi intus!” (Augustin, Omilii la loan, 45, 12). 

45 Kallistos Ware, The Orthodox Church, third Edition, New York: Penguin Books, 
1993, p 123. 

4% Pr. prof. Dumitru Stăniloae, Coordonatele ecumenismului din punct de vedere ortodox, 
în Revista „Ortodoxia”, nr. 4/1967, p. 527-528. 

dezbătută astăzi, când se vorbeşte tot mai mult despre „importanța și ne- 
cesitatea dialogului interreligios pentru lumea contemporană”. 

Caecilius Firmianus Lactanţiu (cca. 240 - cca. 320) reprezintă, 
de asemenea, una dintre cele mai proeminente figuri ale apologeticii 
patristice de limbă latină. Originar din Africa romană, el s-a născut la 
mijlocul secolului al III-lea din părinți păgâni. A studiat temeinic 
retorica, fiind ucenicul lui Arnobius cel Bătrân din Sicca. Nu a reușit 
niciodată să pledeze în forum ca avocat sau jurist, neavând talent 
oratoric. S-a remarcat însă ca profesor, predând mai întâi retorica în 
Cartagina şi chiar la Nicomidia, în Bithynia, pe atunci capitala Impe- 
riului de Răsărit, unde a fost solicitat personal de Dioclețian. Convertirea 
la creştinism a venit în Bithynia, fiind impresionat de chinurile la care 
erau supuși creștinii. Personal descrie acest moment, socotindu-l crucial 
pentru viața şi opera sa. „Pe când, chemat fiind, predam disciplinele 
oratorice în Bithynia, cum se întâmpla ca în același timp să fie nimi- 
cit templul lui Dumnezeu, au apărut doi ingi în acelaşi loc, lovind în 
adevărul care şi aşa zăcea la pământ” ** El descrie aici începutul 
prigoanei împotriva creştinilor, arătând pe cei doi păgâni, un filosof 
şi un jurist, care citiseră decretul imperial anticreștin în piaţa publică. 
„Astfel, împins de impietatea lor plină de trufie, dar și de conștiința 
adevărului însuşi — dacă nu chiar de Dumnezeu, după câte se pare — 
am luat asupra mea această misiune, ca prin toate puterile talentului 
meu să resping acuzaţiile îndreptate împotriva dreptății” .*° 

Din cauza convingerilor sale, el a fost îndepărtat de la catedră. 
Această stare de fapt, „forţată sau nu, a fost cauza unor grave lipsuri 
materiale, deoarece activitatea scriitoricească nu era rentabilă. Primele 
sale scrieri din această perioadă, de după 303, au fost lucrări de apologe- 
tică creştină: «Despre opera creatoare a lui Dumnezeu» (303 sau 304, în 


491 Valoarea perpetuă a dialogului interreligios a reprezentat pentru teologie „partea integran- 
tă”, prin intermediul căreia creştinii au putut argumenta, „în cadrul discuţiilor cu cei de alte 
credinţe şi ideologii, calitatea omului de „chip” care tinde spre „asemănarea” cu Dumnezeu, 
fiind creat şi trăind pe pământ ca persoană unică şi liberă. „Adevăratul dialog are loc în pro- 
funzimea personală ultimă a partenerilor şi, ca atare, devine un fenomen uman. El aparține 
persoanei care se deschide pentru a fi înțeleasă şi dă mărturie pentru a face pe alţii să înţelea- 
gă... Contestat de unii, neglijat de alții, adesea neînțeles şi de multe ori uitat, dialogul reprezin- 
tă centrul vieţii noastre creştine, având un trecut ce este la fel de vechi ca şi credinţa noastră” 
(Adrian Boldişor, Importanţa şi actualitatea dialogului interreligios, p. 7-8). 

4% Divinae Institutionae (DI), 5, 2, 2; trad. de Petru Pristos, p. 213. 

+% DI, 5,4, 1; p. 217. 

care adeziunea la creștinism nu este totuşi explicată) şi, mai ales, «/nsti- 
tuțiile Divine» (304-313). Din această perioadă datează, cel mai probabil, 
poemul cripto-creştin «Despre pasărea Pheonix» (303-304)”.5% 

Mai târziu, cel mai probabil pe la 310, Lactanţiu şi-a reluat activi- 
tatea de profesor, fiind angajat de Sfântul Constantin cel Mare ca dascăl 
pentru fiul său Crispus, la Trier, în Galia. În vremea şederii sale la 
curtea împăratului, a manifestat o intensă influență legislativă. Cât de 
departe a ajuns însă nu se ştie, fiind generate doar speculaţii în acest sens. 
Data morţii sale rămâne incertă. Faima sa a rămas o certitudine în con- 
textul epocii sale, până în perioada Renaşterii. leronim l-a numit „cel 
mai elocvent om al timpului său, comparându-l cu înțeleptul Cicero; 
tratatele sale au fost sinteze ale gândirii lui Cicero... leronim îşi exprimă 
totodată admiraţia față de felul în care Lactanţiu îşi folosește elocinţa, 
aceasta reieșind cu prisosinţă din lucrarea Instituțiile Divine. Într-o scri- 
soare adresată lui Paulin de Nola, tot Ieronim spune că acesta şi-a com- 
bătut oponenții cu uşurinţă (facile aliena destruxit) şi a scris cu tărie 
împotriva păgânilor (contra gentes scripsit fortissimo)” 5% 

Din opera marelui apologet latin s-au păstrat doar lucrările 
cu conţinut creștin. Toate scrierile sale se evidenţiază în primul rând 
prin frumuseţea stilului lingvistic. Prima însemnare apologetică a fost 
„De oficio Dei” (Despre lucrarea lui Dumnezeu, 303-304), destinată 
elevului său Demetrian. În cele 20 de capitole, Lactanţiu ia poziţie 
faţă de unele concepţii ale filosofiei păgâne, care nesocoteanu „trupul 
şi sufletul omenesc şi trăgeau concluzii din defectele acestora, împotriva 
concepției teist-antropocentrice”.*%În contrapondere, el prezintă „geneza 
făpturii umane, dând detalii despre suflet și trup, de la crearea acestuia 
de către Dumnezeu”.50% 

Lucrarea „Despre Instituţiile Divine”, alcătuită în şapte cărți, a 
fost finalizată în anul 313, în scopul de a respinge atacurile filosofiei 


5% Dragoş Mârşanu, „Studiu introductiv” la lucrarea lui Lactanţiu, Despre moartea perse- 
cutorilor, ediţie bilingvă, trducere de Cristian Bejan, Ed. Polirom, Bucureşti, 2011, p. 21. 

501 În această perioadă concepe lucrarările „Despre Instituţiile Divine” şi „Despre 
moartea persecutorilor” (cca. 313-315), urmate de „Despre mânie” (cca. 316) şi de 
„Epitomul Instituţiilor Divine” (320). A intenţionat să scrie, însă nu a făcut-o până la 
urmă, lucrări împotriva evreilor. 

502 Anthony Bowen and Peter Garnsey, Introduction at Lactantius, Divine Institutes, transla- 
tion by Anthony Bowen and Peter Garnsey, Liverpool, University Press, 2013, p. 4. 

503 Arhid. prof. dr. Constantin Voicu, Patrologie, vol. I, p. 280. 

5% Remus Rus, Dicţionar enciclopedic... p. 485. 

păgâne asupra creștinismului. Temele pe care le dezvoltă aici tratează 
de la valorile religiei creştine, dreptate, adevărata cinstire şi adevărata 
credinţă, culminând cu perspectiva eshatologică a doctrinei Bisericii. 
Foloseşte destul de puțin Sfânta Scriptură, aducând argumente din 
profetismul păgân şi din literatura hermetică. Citatele biblice, de care 
totuşi se ajută, corespund celor folosite de Sfântul Ciprian în lucrarea 
sa „De Testimonia”. În ceea ce priveşte specificul lucrării, trebuie 
menționat că în primele trei cărți, el folosește un proeminent ton polemic, 
conchizând că „toate cultele politeiste şi filosofiile păgâne îl îndepăr- 
tează pe om de Dumnezeu, în loc să-l edifice”. În următoarele patru 
cărţi, autorul afirmă în mod direct „temeiurile credinţei creştine”. 

În scrierea „De ira Dei” („Despre mânia lui Dumnezeu”, cca. 314), 
Lactanţiu critică pornirile filosofilor epicurei şi stoici de a eluda „mânia 
dumnezeiască”. El socotea că astfel de gândire ar vicia providența și 
implicit existența lui Dumnezeu, întrucât în grija lui față de om, Atotţiitorul 
„se lasă mişcat până la mânie împotriva celor ce săvârșesc răul. Cine 
iubeşte pe cei buni, îi urăște pe cei răi. Nimeni nu iubește viaţa fără a uri 
moartea. Mânia lui Dumnezeu poate fi îmblânzită, deşi mânia Lui 
rămâne veşnică faţă de cei ce păcătuiesc veșnic”.59% 

Apologetica lactanţiană din perioada post-persecutorie se comple- 
tează prin lucrarea „De mortibus persecutorum” („Despre moartea 
persecutorilor” - DMP), scrisă la cca. 316. A fost începută în Răsărit, 
în Bithynia, şi a fost finalizează în Apus, în Galia. În cuprinsul acestei 
scrieri, apologetul latin descrie situaţii şi speţe recente epocii sale, folosind 
abundent operele lui Suetoniu, Decius, Valerian și Aureliu. „Selecţia pri- 
gonitorilor, care au precedat persecuția dioclețiană este, pe alocuri, dificil 
de înţeles, deoarece este evident că nu a contat doar relaţia acestora cu 
creştinii... De asemenea, modul concret în care împărații au murit (violent 
sau nu) l-a putut determina pe Lactanţiu să aleagă între un împărat sau, 
dimpotrivă, altul”.5 Lucrarea lui Lactanţiu reprezintă, în fapt, o 
justificare a echităţii față de Adevărul creştin, cu scopul de a arăta temei- 
nicia sa, comparativ cu deşertăciunile lumii. Mărturisirea lui Lactanţiu 


505 Claudiu T. Arieşan, „Studiu introductiv” la Lactantius, Instituțiile divine, traduce- 


re şi note de Petru Pristol, cuvânt înainte de IPS Nicolae Corneanu, Ed. Învierea, 
Timişoara, 2004, p. 9. 

5% Remus Rus, Dicţionar enciclopedic... p. 484-485; New Chatolic Encyclopedia, 
Second Edition, vol. 8, Ed. Tomson & Gale, p. 274. 

507 Dragoş Mârşanu, Studiu introductiv..., p. 29-30. 

devine astfel un rezumat a ceea ce au generat înaintaşii săi, de data aceasta 
întemeiat pe curajul unei libertăți meritate. 

Pentru a evidenția specificitatea apologeticii sale, ne vom opri 
asupra lucrării „Despre Instituțiile Divine”. Lactanţiu oferă aici o 
adevărată sinteză a gândirii sale teologale, folosindu-se de cele mai 
importante repere ale mărturisirii sale. Atitudinea polemică pe care o 
afișează cel mai adesea se completează cu justificări oneste față de 
subiectele pe care le dezvoltă. Cea de a III-a carte a lucrării sale oferă 
astfel o „critică” pertinentă asupra filosofiei păgâne, făcând dintr-însul 
„cel dintâi scriitor creştin de limbă latină care încearcă o luptă fățişă, 
amănunțită și sinceră cu aceasta”.50% EI pleacă de la invocarea conceptu- 
lui de adevăr, despre care spune că trebuie să fie „simplu şi fără zorzoane, 
să fie mai puternic, fiind el însuși împodobit de la sine”.5% De vreme ce 
toate realitățile mântuitoare sunt transmise prin descoperire dumnezeiască, 
„meditaţiile filosofilor sunt rătăciri”. Aceste false realități trebuiesc lă- 
murite „prin argumente, ca nu cumva cineva, sedus de numele veritabil 
al filosofiei sau prins de strălucirea unei elocvenţe deşarte să prefere cele 
omeneşti în locul celor divine”.51 Dincolo de mândria filosofilor şi a 
oamenilor de ştiinţă, Lactanţiu aşază smerenia și autoevaluarea onestă, 
întărită de credinţa în Dumnezeu. Prin urmare, el socotește că „înțelep- 
ciunea este a nu crede că ştii toate, pentru că acesta este privilegiul lui 
Dumnezeu, dar nici a afirma că nu știi nimic, pentru că acesta este desti- 
nul animalelor”.5!! Alături de înşelăciunile filosofiei, apologetul latin 
aşază și pe cei care s-au făcut pătaşi acestora. Fără legătură cu cele du- 
hovnicești, cugetările celor mai mulţi dintre ei nu caută virtutea și nici 
adevărul. „Puțin contează ştiinţa în întâmpinarea binelui şi în evitarea 
răului, dacă nu e prezentă şi virtutea. Mulţi filosofi, deşi dezbăteau pro- 
blema binelui şi a răului, au trăit altfel decât recomandau — constrânşi 
fiind de natură — pentru că au fost lipsiţi de virtute. Virtutea asociată 


cunoașterii înseamnă înţelepciune” 5? 


508 Pr. prof. loan G. Coman, Probleme de filosofie şi literatură patristică, p. 103. 

50 DI, Cartea III, 1, 3. 

510 DI, Cartea III, 1, 11. 

51 DI, Cartea III, 6, 14. 

512 Lactanţiu oferă aici lista completă a filosofilor care nesocoteau valoarea virtuţii 
în cugetările lor. El îi combate astfel pe teoreticienii principali ai moralei filosofice: 
Episcut, Aristip, peripateticii şi stoicii. Cu toţii afişau o atitudine formală asupra 
celor pe care le spuneau celorlalţi (I.G. Coman, Probleme de filosofie şi literatură 
patristică, p. 108; DI, Cartea III, 8, 1-31). 

După ce face o critică aspră filosofilor păgâni, Lactanţiu evi- 
denţiază „raportul dintre înţelepciune și religie”. „Binele suprem nu 
este decât religia”, ca posibilitate unică şi specifică omului de a înţe- 
lege divinul.5!5 „În ce caz înţelepciunea se uneşte cu religia? se 
întreabă Lactanţiu. Atunci când e adorat un singur Dumnezeu, când 
viaţa şi orice luptă sunt raportate la o singură căpetenie și la o singură 
culme și, în fine, când învățătorii înțelepciunii și preoții lui Dumnezeu 
sunt identici, adică aceleaşi persoane”.5!* Pe această linie, el conchide că 
„înţelepciunea creştină este singura înțelepciune”. Întrucât a reușit să 
facă oamenii mai buni, mai virtuoşi, sophia christiana depăşeşte cu mult 
sophia prophana. Ea îi sfințește pe toţi şi este universal valabilă, deve- 
nind astfel „o forță care desăvârșește şi mântuiește lumea” 515 

Dincolo de critica pe care o aduce filosofiei profane, Lactanţiu 
nu uită să arate și folosul ei. Marele dezavantaj al sofiei antice rămâne 
împărțirea adevărului prin disiparea lui în numeroase curente, miş- 
cări şi abordări conceptuale. În totalitatea filosofilor se găseşte totali- 
tatea adevărului. Platon, de pildă, a zis că „lumea a fost creată de 
Dumnezeu: același lucru îl spun şi profeţii și poemele sibiliene. Gre- 
şesc, prin urmare, aceia care au pretins că universul a luat naştere de 
la sine sau prin unirea atomilor, pentru că un lucru aşa de mare, așa 
de împodobit şi aşa de măreț n-a putut lua naştere şi n-a putut fi 
orânduit şi armonizat fără un creator preaînțelept... Sroicii afirmă că 
lumea şi toate câte sunt în ea au fost făcute pentru oameni: același 
lucru ne învaţă şi pe noi Sfintele Scripturi. A greşit, prin urmare, 
Democrit când a crezut că oamenii au ieșit din pământ ca niște vier- 
mişori, fără creator şi fără rațiune. Motivul creării omului este o taină 
dumnezeiască pe care Democrit, neputând să o afle, a redus viața 
omenească la nimic. Aristot a susținut că oamenii se nasc pentru 
câştigarea virtuţii: acelaşi lucru ne învaţă şi ne îndeamnă și pe noi 
profeţii... Stoicul Zenon a învăţat că este iad şi că sălăşluirile celor 
evlavioşi sunt despărțite de ale celor nelegiuiţi, că cei dintâi locuiesc 
în regiuni liniştite și plăcute, iar cei de al doilea ispăşesc pedepse în 
locuri întunecoase şi în îngrozitoare prăpăstii noroioase: acelaşi lucru 
ni-l arată și nouă profeţii... În concluzie, filosofii au atins întreg ade- 


515 DI, Cartea III, 10, 1. 
514 DI, Cartea IV, 3, 6-7. 
515 I.G. Coman, Probleme de filosofie şi literatură patristică, p. 123. 

vărul şi tot misterul religiei divine, dar combătându-se unii pe alții, 
n-au putut să apere ceea ce au găsit, atât pentru că raţiunea nu 
aproba pe fiecare dintre ei, cât şi pentru că n-au putut aduna într-o 
supremă sinteză adevărurile pe care le întrezăriseră” 515 

Valoarea apologeților latini a fost împărtășită peste veacuri prin 
aceste mărturisiri scrise, în care regăsim deopotrivă concreteţea argu- 
mentului teologic, spiritul polemic şi evaluarea onestă a realităților 
contemporane. Tonul practic şi spiritul moderat oferă avantajul unei 
deschideri sigure faţă de teologia contemporană. De la noțiuni de ordin 
juridic, la evidențe socio-moralizatoare și până la argumente de mare 
fineţe teologică, acest filon de teologie oferă resurse inepuizabile pen- 
tru a defini realităţile actuale. Aceasta întrucât multe din spețele tratate 
în acele timpuri sub aspect apologetic sunt valabile şi astăzi. Pe de altă 
parte, dacă ar fi să vorbim despre o metodologie specifică apologeţilor 
latini, am rămâne cu siguranță asupra aspectului practic al operelor 
acestora. De la Tertulian la Minucius Felix, de la Sfântul Ciprian la 
Lactanţiu, lucrarea mărturisitoare a Bisericii Apusene a avut în vedere 
evidențierea Adevărului înomenit, singura realitate indispensabilă 
metamorfozelor religioase prin care a trecut persoana umană. 


V.5. Specificul apologeticii de limbă siriacă 


Teologia siriacă a cunoscut o dezvoltare cu totul aparte în de- 
cursul primelor veacuri creştine. Acest important filon al Bisericii 
creștine s-a remarcat printr-o lucrare apologetică intensă, promovată 
mai mult prin simboluri şi imagini biblice şi mai puţin prin concep- 
tualizări şi termonologii filosofice. Grefată pe vechea tradiție arama- 


ică, teologia siriacă în întregul moştenirii sale*!7 se remarcă dintru 


început ca un veritabil „vehicul pentru creștinătatea primară”.5!5 


516 DI, Cartea VII, 7, 8-14. 

517 Vezi aici Ioniță Apostolache, „The Syriac Theological Heritage in the Context of 
the Christological Controversies from the First Christian Centuries”, în The Christi- 
an Paradigm of a United Europe. Theology and Mystique in the Work of Saint Cyril 
of Alexandria, Ed. Mitropolia Olteniei, Craiova, 2015, p. 212-226. 

518 „Creştinismul a folosit limba siriacă drept vehicul pentru mesajul şi doctrina 
Bisericii, aşezând această formă de mărturisire în uzul propriu” — Vezi: Hendrik Jan 
Willem Drijvers, “Syrian Christianity and Judaism”, in J. Lieu — J. North — T. Rajak 
(edd.), The Jews Among Pagans and Christians. In the Roman Empire (London — 
New York 1992) p. 126; cf. also Lucas Van Rompay, “The East (3): Syria and Me- 

Totodată, contextul interacțiunii dintre specificul semitic și influențele 
greceşti este foarte important pentru a înțelege maniera promovării 
adevărului de credinţă și implicit a formării doctrinei hristologice.*!* 
Interacțiunea dintre teologia de limbă greacă şi cea de limbă siriacă a 
devenit o certitudine abia în secolul al IV-lea. Din acest moment, 
apologetica creştină din acest areal se îmbogățește cu traduceri, lu- 
crări şi mai ales cu experienţa unei mărturisiri încercate față de opre- 
siunea păgână. Acest lucru este, de asemenea, valabil și pentru apo- 
logetica de limbă greacă. Traducerile greceşti din opera Sfântului 
Efrem Sirul, realizate în această perioadă, au respectat pe cât se poate 
varianta originală. Pe de altă parte, lucrarea teologică a lui Teodor de 
Mopsuestia şi Diodor de Tars s-a făcut cunoscută pe deplin în mediul 
grecesc, deopotrivă cu numeroase texte liturgice din tradiţia siria- 
că.” Un rol foarte important în această dinamică l-au avut şcolile 
teologice de la Edesa şi Antiohia, cele două centre care au generat 
nucleul apologeticii siriene. De aici au pornit cei mai de seamă măr- 
turisitori ai creştinismului sirian. 

Oraşul Edesa, aşezat nu departe de Antiohia, a fost, conform 
unei vechi tradiții, locul în care a pășit pentru prima dată Apostolul 
Addai. A venit aici din îndemnul Sfântului Apostol Toma, pentru a 
împlini promisiunea pe care Mântuitorul Hristos a făcut-o regelui 
Abgar al Edesei.*?! Pornind de aici, tradiţia despre care aminteam 


sopotamia,” in S. Ashbrook Harvey — D. G. Hunter (edd.), The Oxford Handbook of 
Early Christian Studies (Oxford 2008), p. 366; Bawai Soro, The Church of the East. 
Apostolic & Orthodox, San Jose, CA, 2007, p. 100. 

519 Începând cu secolul al V-lea creştinismul de limbă siriacă a devenit în principal 
al doilea după cel de vorbitor de limbă greacă. De aceea, începuturile existenţei sale 
şi lucrarea sa teologică nu pot fi trecute cu vederea în studierea originilor Bisericii” 
(Leslie William Barnard, The Origins and Emergence of the Church in Edessa 
during the First Two Centuries A.D., in „Vigiliae Christianae”, no. 22/1968, p. 175). 

520 Sebastian Brock crede că acest schimb a început să se manifeste din perioada apologetu- 
lui Taţian, devenind vizibil mai cu seamă la începutul secolului al patrulea (vezi: Sebastian P. 
Brock, Syriac Culture, 337-425, in „Cambridge Ancient History” (CAH) XIII, p. 717). 

521 După o veche tradiţie, Abgar V. Uchama, cel de al cinsperezecea rege al Edesei, 
îmbolnăvindu-se, i-a cerut Mântuitorului să-l tămăduiască. Aşa se face că, înainte de 
Înălţarea Sa la ceruri, Domnul l-a trimis pe Tadeu (Toma), unul din cei 12 Apostoli, 
să împlinească dorinţa regelui sirian. Tadeu a venit în Edesa împreună cu Addai şi a 
împlinit porunca Mântuitorului. Faptele sunt redate de Eusebiu de Cezareea, care a 
preluat această întâmplare din arhivele bibliotecii din Edesa (vezi aci: N. Cartojean, 
Cărţile populare în literatura română, Bucureşti, 1947, vol. II, pp. 167 — 174, în 

mai devreme reclamă originile timpurii ale creştinismului din această 
cetate, aşezând activitatea mărturisitoare a Apostolului Adai imediat 
după evenimentul Învierii și Înălţării la cer a Domnului. Realitatea 
acestei stări de fapt a devenit normativă pentru edesieni, găsindu-se 
expusă pe larg în lucrarea „Doctrina lui Addai”.5 Mai mult, această 
importantă „mărturisire de credință” reprezintă prima proclamaţie 
scrisă a întemeierii Bisericii din Edesa. În acest fel se conturează 
zorii credinţei creștine în acest binecuvântat oraș, născându-se aici un 
adevărat focar de teologie și viață creștinească autentică. 

În vremea avangardei stăpânirii romane, Edesa a devenit punc- 
tul de delimitare între creştinismul în formare şi păgânismul ancestral, 
descoperit cu precădere în ethosul Imperiului Persan.*% În vremea 
împăratului Sapur al II-lea, Biserica siriacă a născut aici primii săi 
martiri. Un aspect foarte important rămâne faptul că, dincolo de in- 
fluenţele elenizatoare, care deveniseră tot mai prezente în întreaga 
Sirie,5 Edesa şi-a păstrat caracterul semitic în cultură şi implicit în 
teologie.” În plan apologetic, un exponent al acestui specific îl con- 
stituie episcopul Afraate, cel supranumit „Înțeleptul persan”. El ră- 
mâne fidel tradiţiei lingvistice și spiritului siriac de teologhisire, de 
vreme ce majoritatea conaționalilor săi luaseră contact cu literatura 
greacă.5% Din acest punct de vedere, putem socoti Şcoala de teologie 
din Edesa drept o punte de legătură dintre caracterul semitic al teolo- 
giei siriene şi influenţele greceşti, exprimată cel mai adesea într-un 
stil conceptual şi descriptiv.5?7 


Eusebiu de Cezareea, Scrieri. Partea I. Istoria Bisericească. Martirii din Palestina, 
traducere, studiu, note şi comentarii de Pr. prof. T. Bodogae, Ed. IBMBOR, Bucureşti, 
1987, p. 60; J. Tixeront, Les Origines de L 'Eglise d'Edesse et la Legende d 'Abgar. 
Etude critiquie suivie de deux texte orientaus inedites, Paris, 1888, p. 20). 

52 George Phillips, The Doctrine of Addai, the Apostle, now first edited in a comple- 
te form in the original Syriac with an English translation and notes, London, 1876. 
5% Van Rompay, The East..., p. 366. 

52 Drijvers, Syrian Christianity..., p. 125. 

525 Drijvers, Syrian Christianity... 139. 

526 Sebastian Brock, Greek and Syriac in Late Antique Syria, Cambridge University 
Press, 1994, p. 157. 

527 În studiul său, „The Rise of Christian Thought/Ridicarea gândirii greceşti”, sirologul 
britanic Sebastian Brock oferă lămuriri preţioase cu privire la moştenirea teologică a 
Şcoalii din Edesa. „Începând din secolul al IV-lea puteam spune că avem o imagine 
conturată asupra creştinismului din Edesa. Astfel, la mijlocul acestui veac, se remar- 
că aici primul teolog de renume, în persoana lui Eusebiu de Emesa. Asemenea lui 

Notorietatea culturală a Antiohiei, capitala Siriei Romană, accede 
în timp până la anul 300 î.Hr. Originile teologice și implicit specificul 
apologetic al acestei măreţe citadele antice se leagă strâns de influențele 
filosofiei grecești, nelipsind totodată specificul tradiţiei aramaice.*% În 
perioada de înflorire a Bisericii, Şcoala din Antiohia a înscris nume de 
rezonanţă în lista teologilor și apologeţilor din primele veacuri: Diodor 
de Tars, Teodor de Mopsuestia, Sfântul loan Hrisostom, Fericitul Teo- 
doret de Cir etc. Preocuparea principală a lucrării mărturisitoare din 
Antiohia Siriei a fost legată de persoana Mântuitorului Hristos, Fiul lui 
Dumnezeu înomenit. În acest sens, părinții acestei comunităţi au pro- 
movat o interpretare cu specific literar, accentuând îndeosebi latura bi- 
blică şi istorică a omenităţii Mântuitorului. În felul acesta, teologii anti- 
ohieni au încercat să contracareze erezia lui Apolinarie, care susţinea 
prezența Logosului dumnezeiesc în natura umană prin actul întrupării, 
devenind astfel „o unitate compusă în formă omenească”. Din acest 
considerent, perspectiva teologilor antiohieni însuma o profundă textură 
polemică. Atât Diodor de Tars, cât şi Teodor de Mopsuestia, erau preo- 
cupaţi să „combată numeroasele erezii ale timpului şi în special pe cea a 
lui Apolinarie, care nega faptul că Mântuitorul Hristos ar fi avut minte şi 
suflet omenesc. Spre a-l contracara pe Apolinarie, amândoi, Diodor şi 
Teodor, au subliniat foarte mult omenitatea perfectă şi completă a 
Domnului. Demersul lor a conturat în cele din urmă întregul specific 
doctrinar al hristologiei antiohiene, care distingea foarte clar naturile 
dumnezeiască și omenească ale Mântuitorului. Pe de altă parte, tradiția 


Bardesanes, Eusebiu împărtăşea o cultură bivalentă, siriacă şi greacă, însă, se deose- 
bire de Bardesanes, el a scris numai în greacă. Mult mai cunoscut este contemporanul 
mai tânăr al lui Eusebiu, imnograful şi teologul Efrem de Nisibe, care a venit în Edesa la 
anul 363, ca refugiat, petrecând aici ultimii zece ani ai vieţii sale... Tot aici, însă 
ceva mai târziu, se remarcă şi imnograful Iacob de Sarug (care a murit în anul 521). 
El a închinat o întreagă omilie în versuri Sfântului Efrem. S-a remarcat totodată ca 
povăţiutor şi învăţător al creştinelor evlavioase, cărora le-a alcătuit numeroase imne 
spre cântare” (Idem, The Rise of Christian Thought. IH — The Theological Schools of 
Antioch, Edessa, and Nisbis, in H. Badr (ed.), “Christianity. A History in the Middle 
East”, Beirut, 2005, p. 151). 

528 S.P. Brock, The Rise of Christian Thought, p. 143. 

5% Prof. univ. dr. Irineu Popa, lisus Hristos este Acelaşi, ieri şi azi şi în veac, Ed. 
Mitropolia Olteniei, Craiova, 2010, p. 207-208; Henry Chadwrik, The Church in 
Ancient Society. From Galilee to Gregory the Great, Oxford University Press, New 
York, 2001, p. 518-519. 

hristologiei alexandrine (bazată îndeosebi pe opera Sfântului Chiril) 
privea Întruparea dintr-o altă pespectivă, arătând că: unirea celor două 
naturi s-a făcut în unica persoană a Mântuitorului Hristos, Logosul 
dumnezeiesc devenind om adevărat. În felul acesta s-ar putea spune că 
tradiţiile hristologice antiohiene şi alexandriene au avut încă de la înce- 
put două puncte de diferență: antiohienii porneau de la lisus cel istoric 
(adică de la omenitatea Sa), de vreme ce alexandrinii începeau Logosul 


sau Cuvântul dumnezeiesc (adică de la dumnezeirea Sa)”.5% 


V.5.1. Teologia siriacă după Sinodul de la Calcedon 

După pacea constantiniană, latura romană a Siriei se deschide 
tot mai mult dialogului cu filonul grecesc, dezvoltând o teologie 
dinamică prin care se fac cunoscute tot mai mult însemnările Sfântului 
Efrem, ale Sfântului loan Gură de Aur şi ale doctorilor antiohieni. 
Din nefericire însă, latura persană a acestui teritoriu a rămas încă sub 
jugul persecuţiilor,*! generând o apologetică martirică, grefată pe 
specificul simbolistico-mistic. Din secolul al V-lea şi până în secolul 
al VII-lea cele două extremităţi ale Bisericii Siriene, până acum dife- 
renţiate de contextul politic, s-au adâncit într-o ruptură de ordin doc- 
trinar. Așa se facă că, analizând această problematică pe filieră doc- 
trinară, în special legat de cele două firi şi voințe ale Mântuitorului 
Hristos, dumnezeiască şi omenească, ajungem la adevăratul motiv al 
scindării creştinismului răsăritean. Începând de la Calcedon (451), 


53% S.P. Brock, The Rise of Christian Thought, p. 148. 

531 Amintim aici demersul sângeros al regelui Sapur al II-lea, care a trecut prin sabie 
pe toţi creştinii care refuzau să îmbrăţişeze Zoroastrismul (Robert R. Phenix jr. and 
Cornelia B. Horn, Syriac Speaking Churches: Their Origin and History to the 
Eighteen Century, in „Buletin od Royal Institute for Inter-Faith Studies 7, no. 
2/2005, p. 12). „Dezvoltarea majoră a Bisericii Creştine în Imperiul Roman după 
Edictul de la Mediolanum, notează Winkler, la fel şi controversa ariană soluţionată 
la Nicea (325) nu au avut ecou în Biserica Siriacă din Imperiul Persan. Dimpotrivă, 
sub parți atitudinea faţă de creştini a fost una de toleranţă, sub sasanizi persecuțiile 
izolate pe motiv de apostazie de la zoroastrism, pe când în vremea împăratului Sapur 
al II-lea acestea au atins apogeul” (D. W. Winkler, The Church of the East. A conci- 
se history, London — New York, 2003, p. 11; Bawai Soro, The Church of the East. 
Apostolic and Ortodox, Adiabene Publications, San Jose (SUA), 2007, p. 146). 

532 „Din nefericire, afirmă IPS Prof. Dr. Irineu Popa, cu toate precauţiile luate de sinod, 
Calcedonul n-a adus pacea în Biserică. Dacă Occidentul rămâne în mare parte fidel 
definiţiei dogmatice, foarte curând în Orient a apărut o reacţie ostilă care va dura până 
azi. Deci, aceia care interpretau formula Sfântului Chiril în sens opus celor două firi, 

problematica hristologică a generat cele trei biserici vechi siriene: 
Biserica de Răsărit, Biserica Ortodoxă Siriacă şi Biserica Maronită. 
Pe fondul acesta, „conflictele frecvente dintre Bisericile de limbă 
greacă din Imperiul Bizantin şi Bisericile Siriene au accentuat şi mai 
mult criza creștinilor sirieni din califatul arab, începând cu anul 630. 
Ca rezultat al acestor neînțelegeri de ordin doctrinar, bisericile s-au 
anatematizat una pe cealaltă, refuzând comuniunea euharistică reci- 
procă a credincioşilor în cadrul Sfintei Liturghii”.5% 

Perioada post-calcedoniană a generat astfel momentul crucial în is- 
toria Bisericii Siriene. În felul acesta, Imperiul Roman de Răsărit a fost 
împărțit în două: cei care acceptau învățătura Sinodului de la Calcedon 
(calcedonieni) şi cei care au respins-o (ne-calcedonieni). Ambele părți au 
invocat spiritul ortodox: primii devenind cunoscuţi drept „Greco- 
Ortodocşi” sau Biserica „Melchită”, de vreme ce ultimii au preluat denu- 
mirea de „Ortodocși Sirieni”'5 Nu trebuie uitate aici nici încercările de 
reconciliere doctrinară a celor două biserici. Împărații bizantini au depus 
astfel eforturi însemnate pentru „a atrage pe monofiziti la dreapta credință, 
silindu-i uneori pe ortodocși la diferite concesii de ordin doctrinar. Printre 
aceștia se numără şi împăratul Zenon, cu faimosul său Henoticon, care 
declara că Mântuitorul Hristos e unul, anatematizând atât pe Nestorie, cât 
şi pe Eutihie, dar rupând bunele relaţii dintre Răsărit și Apus.55 Schisma 


au văzut în hotărârile dogmatice o biruinţă a Papei Leon, ceea ce înseamnă pentru ei 
o biruinţă a nestorianismului. Drept urmare, această partidă n-a recunoscut Sinodul 
de la Calcedon şi nici episcopii locali, care primeau definiţia lui, punând început 
Bisericilor eterodoxe monofizite” (IPS prof. univ. dr. Irineu Popa, lisus Hristos este 
Același, ieri şi azi, şi în veac, Ed. Mitropolia Olteniei, Craiova, 2010, p. 288). 

533 Robert R. Phenix jr. and Cornelia B. Horn, Syriac Speaking Churches... p. 12-13. 

534 Din secolul VI, termenul de «Ortodocși Sirieni» nu avea o afiliere etnică, cei 
mai mulți dintre episcopii ne-calcedonieni cunoscând deopotrivă limba greacă şi 
siriacă. Spiritul sirian nu era prin urmare ceva exclusivist. Termenul de «nestorian» 
se folosea de asemenea pentru ne-calcedonieni, însă avea rezonanţe peiorative impu- 
se în contextul doctrinei diofizite, reprezentanţii săi fiind socotiți la acea vreme drept 
eretici” (Volker L. Menze, Justinian and the Making of the Syrian Orthodox Church, 
Oxford Early Christian Studies, New York, Oxford University Press, 2009, p. 3). 

535 Henoticonul îndemna spre receptarea învăţăturii Sinoadelor de la Nicea, Constan- 
tinopol I şi Efes I. Afirma deopotrivă că atât Nestorie, cât şi Eutihie au fost condam- 
nai pe bună dreptate, subscriind de asemenea valoarea doctrinară a celor 72 Anate- 
matisme chiriliene (Aidan Nichols, Rome and the Eastern Churches. A Study in 
Schism, Revised edition, Ignatius Press, San Francisco, 2010, p. 95). 

produsă a durat de la 484, până în vremea împăratului Iustinian, care a 
repus, la loc de cinste, Sinodul de la Calcedon”.5% 

Dincolo de aceste încercări, în latura ne-calcedoniană a Bisericii 
Siriene s-au ridicat două personalități reprezentative pentru hristologia 
monofizită: Philoxene de Maboug, reprezentând latura vorbitoare de 
limbă siriacă a patriarhatului Antiohiei şi Sever de Antiohia, din 
latura grecească." Alături de aceștia, unii orientaliști îl aşează și pe 
Iacob de Sarug, episcop de mare rafinament teologic, reputat imno- 
graf al Bisericii Siriene. Deşi a studiat împreună cu Philoxene la 
Edesa, acesta pare a fi singurul lucru pe care îl are în comun cu acesta. 
Astfel, de vreme ce episcopul de Maboug a afișat întotdeauna o atitudine 
vădit monofizită în scrierile sale, lacob preferă să se ţină departe de 
aceste probleme, preferând să dezvolte o latură simbolistico-mistică 
în ceea ce priveşte problematica hristologică. 


V.5.2. Afraate Persanul şi Sfântul Efrem Sirul, primii 

apologeți de limbă siriacă 

Lucrarea apologetică a creştinismului siriac se caracterizează 
îndeosebi prin proeminenţa simbolismului dezvoltat mai cu seamă în 
operele lui Afraate şi Efrem Sirul. Gândirea şi modalitatea lor de 
teologhisire se situează departe de orice influenţă elenizatoare, înca- 
drându-se într-o tradiție semitică cu totul autentică, plină de înţele- 
suri și idei hristologico-mistice. Modalitatea de exprimare a fost una 
cu totul specială, marşând, pentru prima dată, pe mesajul pastelat al 
poeziei, ca „vehicul prim pentru teologie” 5% 

Hakkima Pharsaya după numele sirian, Afraate (280-345) a fost 
călugăr și apoi episcop la Mănăstirea Mar Mattai, foarte aproape de 
oraşul iranian Mosul. În unele manuscrise este identificat sub numele 
de Iacob, fapt ce a făcut să fie confundat cu Iacob de Nisibe. Numele său 
este însoțit aproape totdeauna de epitetul „Înțeleptul Persan”, consemnat 
la jumătatea secolului X, în Lexiconul lui Bar Bahul. Datorită notori- 
cetății sale, se numără, alături de Sfântul Efrem Sirul, în rândul celor 
mai reprezentativi Părinţi ai Bisericii Siriene, după unii teologi fiind 


536 IPS prof. univ. dr. Irineu Popa, Jisus Hristos este Acelaşi, ieri şi azi, şi în veac, p. 288-289. 
57 Aidan Nichols, Rome and the Eastern Churches, p. 96. 

538 Analiza de faţă reprezintă o adaptare pe introducerea capitolului „Hristologia şi mistica 
siriană de limbă semitică în operele lui Afraate şi Efrem Sirul”, din lucrarea nostră Hristolo- 
gie şi mistică în teologia siriană, Ed. Mitropolia Olteniei, Craiova, 2014, p. 69-70. 

chiar primul dintre ei. Ca scriitor a rămas memorabil pentru cele „23 de 
Demonstraţii” ale sale, un buchet de scrisori cu caracter hristologic şi 
mistic, elaborate în limba siriacă. Primele 10 dintre ele, compuse în 
337, sunt adresate monahilor şi cuprind o relatare detaliată asupra 
apariției creștinismului. Următoarele 12 au fost scrise în 344 și prezintă 
problema apăsătoare cu care s-a confruntat Biserica Siriană în timpul 
persecuției regelui Shapur II. Ultima demonstrație (345), încadrează 
critica adusă de iudaism la adresa creştinismului. În această colecţie 
epistolară pot fi găsite, de asemenea, învățături și sfaturi cu referință 
practică: despre post, credință, dragoste, semnificaţia sărbătorii pascale, 
milostenie etc. În accepțiunea părintelui sirian, lisus Hristos este Dum- 
nezeu adevărat. El Se jertfeşte pentru a-l împăca pe om cu Dumnezeu 
Tatăl. „Sfântul Duh are atribute divine. Biserica este adunarea sfântă a 
credincioşilor... şi... după moarte, sufletul doarme până la înviere, fiind 
într-o stare de inconștiență, neosebind binele de rău”. Evidenţa impor- 
tanței Sfântului Părinte pentru Biserica Siriană reiese din perspectiva 
deosebită pe care o oferă, prin scrierile sale, perioadei creștinismului 
primar şi mai ales textului scripturistic novotestamentar.5% 

J.B. Chabot reușește să sintetizeze în numai câteva rânduri 
principalele caracteristici ale operei Înțeleptului persan: „Discursurile 
lui Afraate constituie cel mai vechi tip de omilie siriacă, liberă de orice 
influență din partea teologiei greceşti. Omilia siriacă, fie ea în versuri 
sau în proză și în ciuda titlului de «discurs» (memra) nu aparţine genului 
oratoric şi diferă de omilia grecească sau latinească, fiind un mic tratat 
despre un subiect particular. Subiectele abordate de Afraate în cele 
douăzeci şi două de omilii sunt: 7 — credința, 2 — milostenia, 3 — tinerii, 
4 — rugăciunea, 5 — războaiele, 6 - monahii, 7 — penitenţii, 8 — învierea 
morților, 9 — smerenia, 10 — păstorii, 11 - tăierea împrejur, 12 — Paștele, 
13 — Sabatul, 14 — încurajarea, 15 — deosebirea alimentelor, 16 — chemarea 
neamurilor, 17 — Hristos Fiul lui Dumnezeu, 18 — fecioria, 19 — risipirea 
iudeilor, 20 — ajutarea celor săraci, 21 — persecuțiile, 22 — sfârşitul 
cel mai de pe urmă. Câteva din aceste omilii sunt îndreptate împotriva 
iudeilor, arătând că autorul lor cunoştea foarte bine exegeza iudaică. 


539 Vezi: Remus Rus, Dicţionar enciclopedic... p. 17, Aryeh Kofsky and Serge Ruzer, 
Logos, Holy Spirit and Messiah: aspects of Afraat 's theology reconsidered, in OCP, 
Nr. 2/2007, p. 347; SC, no. 349, p. 34-40; Jacob Neusner, Aphrahat and the judaism. 
The christian-jewish argument în fourth-century Iran, in Studia post-biblica, Volu- 
men undevicesium, Leiden, E. J. Brill, 1971, p. 4. 

Stilul nu este foarte elegant, însă se remarcă prin corectitudine. Fra- 
zele sunt întrerupte de citate biblice, cuprinzând pe alocuri repetiții 
obositoare. Gândirea nu este întotdeauna foarte clară, însă acest 
semi-întuneric este poate voit și inspirat din teama compromiterii 
creștinilor şi a religiei creștine, Afraate scriindu-şi opera în timpul 
persecuției Regelui Sapur II. Tot în acest sens au fost abordate mai 
multe subiecte considerate a fi delicate, cum ar fi de pildă: controver- 
sa pascală, unitatea Bisericii Orientale sau simonia clerului. Teologia 
sa, atât cât este cunoscută din scrierile sale, este ortodoxă. În acelaşi 
timp, la fel ca alți scriitori orientali, el admite principiul platonician 
(?rihotomist) după care omul este alcătuit din trup, suflet și spirit. El 
credea, de asemenea, că sfârşitul lumii va veni după șase mii de ani, 
corespunzători zilelor creaţiei. Ideile sale au fost acceptate în parte 
de scriitorii posteriori și criticate de alții, între aceştia numărându-se 
şi Georges, Episcopul monofizit al Arabiei”. 5% 

Latura simbolică a mărturisirii făcute de Afraate în scrierile sale 
concordă în cele mai multe cazuri cu textul scripturistic. În consecinţă, 
motivul pentru care este adesea numit de sirologi cu apelativul de 
„ucenic al Sfintelor Scripturi” se datorează, în principal, folosirii 
fireşti a Cuvântului Evanghelic în conţinutul întregii sale opere.**! În 
contextul acestei legături, Sebastian Brock îl socoteşte ca cel dintâi 


us. . 


multe teme şi idei care au devenit abia mai târziu proeminente”. 


lată de pildă că, în cea de a VI-a Demonstraţie, Inţeleptul Persan, 
evidenţiază „nevoia de curățire a inimii”, pentru ca rugăciunea să fie 
bine primită înaintea lui Dumnezeu. „Asemenea lui Origen, el înţele- 


ge simbolul «cămării interioare», unde ajunge rugăciunea, în co- 


respondenţă cu inima”, această interpretare întâlnindu-se din nou 


30 J.B. Chabot, Literature siriaque, Vol. 66 de La Biblioteque Chatolique des Sclences 
Religieuses, Lybrarie Bloud and Gay, 1934, p. 24. 

541 Charls Kannengiesser, Hand Book of Patristic Exegesis. The Bible in ancient christianity, 
vol. II, Brill, Liuden-Boston, 2004, p. 1392; vezi şi: J.W. Childers, Virtuous reading: 
Aphrahat's aproch to Scripture, in Malphono w-Rabo d-Malphone, Studies in honor of 
Sebastian P. Brock, Edited by Geprge A. Kiraz, Giorgias Press, USA, 2008, p. 43-47. 
542 The Syriac Fathers on prayer and the spiritual life, introduced and translated by 
Sebastian Brock, Cistercian Publications, Kalmazoo, Michigan, 1987, p. 3. 

58 Cf, Mt. 6, 6: „Tu însă, când te rogi, intră în cămara ta şi, închizând uşa, roagă-te 
Tatălui tău, Care este în ascuns, şi Tatăl tău, Care vede în ascuns, îți va răsplăti ţie”. 
5% The Syriac Fathers on prayer and the spiritual life, p. 3. 

la Sfântul Efrem, în Imnele despre credință (20, 6). Accentul cade aici 
pe importanța majoră a atitudinii interioare ca premisă pentru rugăciune. 
Pentru a arăta că rugăciunea nu implică numai o stare interioară, 
Afraate face trimitere la cuvintele Psalmistului care vorbeşte despre 
„odihna lui Dumnezeu”: „Acum spune profetul «Aceasta este odihna 
Mea; daţi odihnă celor osteniţi».5% Adu-ţi aminte de odihna Domnului, 
omului, și nu vei avea nevoie să-ţi mai ceri iertare. Odihneşte-l pe cel 
ostenit, cercetează-l pe cel bolnav, hrănește-l pe cel sărac: aceasta 
este adevărata rugăciune, iubitul meu”.5% 

Reprezentant de seamă al acestei atitudini mărturisitoare, cel 
supranumit „Profetul sirienilor”, Sfântul Efrem Sirul s-a născut în 
localitatea Nissibis, în anul 306. A ucenicit alături de episcopul Iacob 
din Nissibis, unul dintre cei 318 Părinţi care au luat parte la lucrările 
Sinodului I Ecumenic de la Niceea (325). De la el a primit hirotonia 
întru diacon, slujire în care a rămas până la mutarea la cele veşnice (9 
iunie 373). La momentul asaltării cetății Nissibis de perșii lui Sapur 
al II-lea, rugăciunile Sfântului Părinte au salvat sufletele celor care 
erau între ziduri. În final, a fost nevoit să se refugieze la Edessa unde 
a pus început unei şcoli de teologie, recunoscută mai târziu datorită 
personalităţii lui. Toată viața a urmat o asceză severă, după unii, 
dobândită în urma a opt ani de ședere în pustia Egiptului, alături de 
anahoreţii și pustnicii de acolo. A revenit în Edessa pentru a lupta 
împotriva ereziilor. A reuşit să se impună în fața celor rătăciţi printr- 
un stil cu totul inedit pentru teologia din acele vremuri, dezvoltând o 
imnografie aromonizată pe teme hristologice şi mistice, specifice 
ethosului literaturii siriace.5% 

Sfântul Efrem a fost un scriitor foarte fecund, lucrările sale fiind 
alcătuite atât în versuri, cât şi în proză. Într-o structurare sistematică 
a acestora, am putea delimita patru categorii, împărțite după mesajul 
teologic pe care îl impun. Avem astfel, lucrări cu caracter dogmatico- 
apologetic, cum ar fi de pildă: Imnele împotriva ereziilor (sunt direcționate 
în special către Bardesanes, Marcion, arieni şi sabelieni), Scrisorile 
către Hypatius şi Domus împotriva ereziilor (în care respinge doctrina 


545 Ps 135, 14. 

546 Dem. VI, 14. 

547 Vezi: Remus Rus, Dicţionar de literatură creştină din primul mileniu, p. 206- 
208; William Right, Istoria literaturii creştine siriace, traducere şi introducere Re- 
mus Rus, Ed. Diogene, 1996, p. 31-32. 

fatalistă a gnosticismului şi fatalismul maniheic), Predici despre credință 
(o critică la adresa ereticilor şi iudeilor), Imnele Raiului şi Imnele 
despre credinţă (cu evident caracter trinitar şi hristologic). În a doua 
categorie se înscriu scrierile cu subiect ascetic, dintre care amintim: 
Imnele despre feciorie (tratează teme precum: fecioria, Taina Întrupării 
Cuvântului sau diverse episoade biblice) şi Imnele despre Biserică 
(reprezintă latura eclesiologică a operei efremiene). Din cea de-a treia 
categorie fac parte alcătuirile liturgice ale Părintelui sirian: Imnele 
Nașterii Domnului, Imnele despre Post (destinate perioadei Postului 
Mare), Imnele Azimelor şi Răstignirii (un profund comentariu teolo- 
gico-poetic asupra Patimilor Mântuitorului Hristos) şi Charmina Nisibena. 
Ultima categorie aparține comentariilor exegetice: la Diatessaron, la 
Epistolele pauline, Facere şi Ieşire.” 

Stilul apologetic al Sfântului Efrem Sirul se poate defini drept 
„O formă literară prin care, în mod firesc, nu se limitează adevărul de 
credinţă în formule sau definiții dogmatice, ci se oferă, în esenţă, o 
viziune teologică dinamică, îndemnând continuu cititorul să pătrundă 
cu mintea dincolo de forma exterioară a cuvintelor spre adevăratul 
lor înțeles”.5* El este cu siguranţă „cel mai mare maestru al poeziei 
creştine de limbă siriacă”. Mai întâi de toate, trebuie știut că a fost 
un aprig apărător al învăţăturii ortodoxe împotriva ereticilor arieni, 
care nesocoteau dumnezeirea Fiului şi deofiinţimea Sa cu Tatăl. În 
acest sens, a demonstrat, alături de Afraate, că Întruparea Mântuito- 
rului Hristos este o taină care depăşeşte cu mult puterea de înţelegere 
a oricărei minţi omenești. Cei doi Sfinți Părinţi sirieni au arătat astfel 
că Domnul a venit în lume, îmbrăcându-Se cu firea noastră, pentru ca 
noi, prin credință şi iubire, să ne îmbrăcăm cu El prin Botez. Astfel, 
abordarea Sfântului Efrem devine, în contextul disputelor anti-ariene, 
una cu totul aparte, „o extinsă meditaţie în versuri şi cântec, alcătuită 
într-un stil cu totul contemplativ, preferat cu precădere de creştinii 


548 Paul Fhegali, Presentation au Saint Ephrem, Le Chant de Nisibe, traduction de 
Paul Fegali et de Claude Navarre, dans la Colection Antioche Chretienne, Paris, 
1989, p. 7-8. 

54% S, Brock, The Luminous Eye, p. 160. 

550 Bernard McGinn and John Meyendorph, Christian Spirituality. Origins to the 
Twelfth Century, The Crossroad Publishing Company, New York, 1985, p. 158. 

vorbitori de limbă semită”.5! Acest element, „încărcat cu simboluri, 
tipuri, antetipuri şi imagini”, constituie cu siguranță principiul de 
diferenţiere între scriitorii sirieni şi teologii elenofili.55%2 

Lucrarea mărturisitoare a Sfântului Părinte conjugă într-un mod 
cu totul aparte elementele de doctrină, mistică, asceză, într-un cuvânt 
viața autentică trăită în duhul Sfintelor Scripturi. Apologia sa adună 
de fiecare dată laolaltă repere și argumente din Vechiul și Noul Tes- 
tament, găsind în toate realitățile create «ochiul luminos» cu „urme, 
simboluri, figuri sau taine ale neîncetatei prezenţe a Fiului şi a neîn- 
cetatei Sale lucrări mântuitoare”. El vede astfel în Mântuitorul Hris- 
tos „cea mai mare convergenţă de simboluri”. Întregul cosmos și 
întreaga experiență umană sunt marcate cu „pecetea milostivirii 
dumnezeieşti, cu toată bunăvoința ei tămăduitoare”. „Lumea creată 
vorbește în tot locul de Tatăl și de Fiul, care ies tainic Unul din Altul” 
spune Sfântul Efrem. În taina dumnezeieştilor înţelesuri, omul nu 
descoperă numai un simplu mod de vieţuire, pe care îl adaugă stării 
sale de păcătoşenie, ci „participă în mod direct la lauda Creatorului 
a toate”. Aşa se face că, după Sfântul Părinte, „imaginile extrase din 
sfera lumii naturale (alături de cunoștințele epocii), împletite cu figu- 
rile biblice, deschid tipologia sa spre o răsunătoare polivalență se- 
mantică. Adesea, într-un mod cu totul sugestiv şi lipsit de carenţe, 
doctorul sirian nu ezită să penduleze între simboluri. Ceea ce con- 
tează până la urmă este primirea învățăturii celei pline de viaţă a 
Mântuitorului Hristos”.55* 

Pentru a duce mai departe bogata şi frumoasa tradiţie a hristo- 
logiei şi misticii siriene, cei doi Sfinți Părinții au reușit să statorni- 


551 Kees Den Biesen, Simple and bold. Ehrem's art of Symbolic Thought, Giorgia 
Press, New Jersey, 2006, p. 292. 

552 Ibidem, p. 292. 

553 H, Virg. 25,7. 

554 Această convingere este explicată într-un mod firesc, alăturându-o firescului 
gândirii şi ethosului teologiei siriene. Poezia are până la urmă ultimul cuvânt: „pre- 
cum mana cea din pustie, singură/ a mulțumit poporul, înlocuind alimentele,/ în 
același fel, cu hrana Sa, El mă va mulțumi pe mine./ Perla va înlocui cărțile/ laolal- 
tă cu lecturile şi comentariile lor” (H.Fide. 81, 8; Emilio Vergani, Les principes 
exegetigues dans Le Patrimoine Syriaque: Testimonia, Simbolisme et quelques 
Instruments Rhethoriques, dans Patrimoine Syriaque Actes de Colloques XII (Ante- 
lias 2009); La Parole de Dieu dans Le Patrimoine Syriaque — au risque de la diver- 
site religieuse et culturelle, Cero, Antelias - Liban, 2010, p. 39, 40,41). 

cească o lexicologie a celor mai importanţi termeni şi a celor mai 
importante concepte din tradiția Bisericii Siriană de limbă semitică. 
Acest prim veșmânt al teologiei de factură hristologică și mistică a 
avut la bază o terminologie complexă, pe alocuri diferită de lexicolo- 
gia grecească, îmbisericită în primele Sinoade Ecumenice. 


V.5.3. Iacob de Sarug, imnograful apologet 

Iacob de Sarug este unul din cei mai de seamă imnografi și te- 
ologi din arealul sirian. În legătură cu identitatea şi activitatea sa 
teologică au fost scrise nu mai puţin de trei biografii, toate în limba 
siriacă.” S-a născut în anul 451, la Kumran, ca singurul fiu al părin- 
ilor săi. Detalii cu privire la coordonatele vieții se pot desprinde 
consultând însemnările biografului său, care era, pe cât se pare, epis- 
cop în orașul Batna din regiunea Sarug.*% De la el aflăm că tatăl lui 
Iacob era preot, iar mama nu putea avea copii. Venirea pe lume a 
pruncului a fost socotită aşadar o minune de la Dumnezeu, răsplată a 
rugăciunilor şi evlaviei părintești. La vârsta de numai trei ani, după 
cum consemnează vechii biografi, „pe când se afla cu mama sa la 
Sfânta Liturghie, s-a dat jos din brațele sale, și-a făcut loc prin mul- 
time până la Sfântul Altar, luând parte în mod direct la Epicleză. De 
atunci gura sa a început să izvorască imne (memre) şi învățături sfin- 
te”.55 În perioada 466-473, Iacob a fost iniţiat ca tălmaci al scrierilor 
sfinte la Şcoala din Edesa. Sub coordonarea episcopului Ibas, cel 
care avea în grijă pe atunci şcoala edesiană, el a tradus din greacă în 
siriacă operele lui Diodor de Tars, Teodor de Mopsuestia și Teodoret 
de Cir.5% Tot aici s-a deprins cu teologhisirea în versuri, moștenită 
pe filiera Sfântului Efrem Sirul. Proximitatea de gândire cu Părintele 


555 Mai multe date biografice despre episcopul sirian putem găsi într-o serie de 
manuscrise parvenite din secolele 12 şi 17. Sirologul britanic Sebastian Brock oferă 
o listă amănunţită cu toate aceste documente, adăugând şi numele biografilor lui 
Iacob (vezi: „Jacob of Sarugh: A Select Bibliographical guide” (2010), p. 237-239). 
Totodată, cele mai importante şi pe departe cele mai citate lucrări cu privire la viaţa 
şi opera sa sunt semnate de Abbeloos, De vita et scriptis D. Jacobi (1867), p. 311- 
314 şi de Assemani, Bibliotheca Orientalis (1719) I, p. 206-209. 

556 Cf. Assemani, I, 286-289. Capitolul XXVII este dedicat vieţii şi operei lui Iacob 
de Sarug (vezi p. 283-340). 

557 S, Brock, Select Bibliography, 2010, p. 238. 

558 Khalil Awan, Introduction a Jaques de Saroug, Quatre Homilies Metriques sur la 
Craion, CSCO, vol. 509, Scriptores Syri, Tomus 215, Lovani, 1989, p. XVI. 

Sirian, similitudinea de stil şi abordare cu acesta au devenit tot mai 
evidente în lucrarea teologică prin care s-a remarcat mai târziu. În 
Cronica lui Pseudo-losua, persoana lui Iacob de Sarug este prezentată 
în contextul evenimentelor din perioada 494-506. El ne spune că 
episcopul sirian a luat atitudine față de cei care doreau să-şi pără- 
sească oraşele în vremea războiului, îndemnându-i să fie statornici în 
credinţa creştină pentru a depăşi împreună încercările persecutorilor. 
Stau dovadă în acest sens numeroasele sale imne și scrisori pe care 
le-a alcătuit pentru creştinii sirieni, întărindu-i în nădejdea şi mântui- 
rea lui Dumnezeu.” Atitudinea sa a fost generată în primul rând de 
considerente practice, întrucât ştia foarte bine că orașele părăsite de 
creștini vor fi mai apoi ocupate de păgâni, atrăgând astfel iminenta 
destrămare a comunității eclesiale. Drept răsplată pentru acestea, 
Biserica Siriacă l-a investit în anul 519 în demnitatea de episcop de 
Sarugh. După o intensă lucrare în slujirea turmei celei cuvântătoare, 
Dumnezeu l-a chemat la ceruri în anul 521.5! 

Datorită notorietății de care s-a bucurat pe plan teologic şi pasto- 
ral, personalitatea lui Iacob de Sarug este şi astăzi foarte populară în Bi- 
serica Orientală.5%2 În acest sens, savantul britanic Sebastian Brock arată 
că Iacob „este venerat ca sfânt atât în Biserica Maronită (calcedoniană), 
cât și în cea Siro-Ortodoxă (necalcedoniană), în ciuda faptului că a trăit în 
vremea controverselor doctrinare”.55 Receptarea sa în cele două extreme 
ale vieţii bisericeşti din Siria trebuie să fie rezultatul caracterului împăciu- 
itor de care a dat dovadă de-a lungul vieţii. Este prăznuit mai întâi la data 
de 5 aprilie în Biserica Maronită. lacobiţii îl cinstesc în zilele de 29 oc- 
tombrie, 29 iunie și 29 iulie. De menţionat mai este și faptul că scrierile 


559 Este vorba despre plaga lăcustelor, foametea şi epidemia care au ţinut din 494 
până în 502 şi de războiul romano-persan, din 502-506, care a început în Edesa şi s-a 
răspândit mai apoi în Amid şi în toată Mesopotamia (The Chronicle of Pseudo- 
Joshua the Stylite, translated with notes and introduction by Frank R. Trombley and 
John W. Watt, translated texts for Historians 32, Liverpool 2000). 

560 Chronicle, 2000, p. 63-64. 

561 Assemani, I, 286. 

562 Remus Rus, Dicţionar enciclopedic de literatură creştină din primul mileniu, p. 313-374. 

56 Sebastian P. Brock, Mary in Syriac Tradition, 2010, p. 5. 

sale sunt foarte des folosite în ritualul liturgic răsăritean,5% având aproape 
aceeaşi pondere ca cele ale Sfântului Efrem Sirul. 5% 

În ceea ce priveşte măiestria alcătuirilor sale, Iacob a primit 
atributul de „flaut al Duhului Sfânt şi Harpă a Bisericii drepteredincioase”. 
Opera sa se compune din poezie și proză. Partea literară este ce-i drept 
destul de restrânsă comparativ cu însemnările versificate, ea cuprin- 
zând: o liturghie, o slujbă la Taina Sfântului Botez, 43 de epistole, 
șase omilii şi câteva cuvântări funebre. Stilul pe care l-a promovat, 
precum şi conținutul teologic al lucrărilor sale au fost analizate în 
mare de orientalistul Arthur V6ăbus.5% Din însemnările acestuia 
rezultă că Iacob și-a început lucrarea imnografică prezentându-şi 
primul comentariu exegetic în versuri înaintea unui colegiu episcopal. 
La cererea lor a scris o omilie exegetică de peste 3000 de versuri 
despre „Profetul Iezechiel și despre simbolismul carului de foc din 
viziunea sa”. După acest test a obţinut acordul oficial al episcopilor, 
fiind confirmat ca „Interpret al Sfintelor Scripturi”. Astfel, pe lângă 
bogata sa operă imnografică de care am amintit mai sus, de la epis- 
copul sirian au rămas zeci de scrisori şi peste 760 de memre.5 În 
materie de stil, Iacob se remarcă drept primul poet sirian de la care s-a 
moştenit metrica dodecasilabică, gen poetic ce-i poartă numele. După 
Bar Hebraeus, Iacob ar fi fost ajutat de cel puţin 70 de scribi pentru a 
scrie şi a copia omiliile sale.568 

Ne vom opri în cele ce urmează la Omiliile Mariologice. Cuprin- 
se în Ediţia „Bejan” la scrierile sale, se arată că sunt opt omilii, fiind 
alcătuite în versuri.5% În ceea ce priveşte conținutul lor, menţionăm că 


5% Ignatius Aphram I Barsoum, 257: „Dimineaţa şi seara, în bisericile siriene se 
cântă un buchet din cele mai frumoase memre ale sale, închinate Ziditorului a toate. 
Ele duc mai departe astfel pomenirea autorului lor”. 

565 Cf. Assemani, I, 283. 

566 Arthur Vööbus, Memre-Dichtung, I, CSCO, vol. 344, p. 17-34. 

557 Bar Hebraeus, Chronique, t. 1, col. 189-190. 

568 Khalil Awan, Introduction, p. XVI-XVII. 

56 Urmărind însemnările profesorului Brock puteam vedea parcursul traducerilor 
acestor însemnări de la textul original, la versiunile moderne. Abbeloos, de pildă, 
dublează textul siriac printr-o traducere latină la prima (202-253) şi a IV-a (256-301) 
Omilie Mariologică a episcopului sirian. Vona le traduce integral pe toate opt în 
limba italiană. Câteva dintre ele se găsesc traduse în limba engleză de Hansbury 
(Omiliile I, II, HI, V), Puthuparampil (Omilia IV) şi Kollamparampil (Omiliile VI, 

abordează principalele momente din viaţa Maicii Domnului, după cum 
urmează: două dintre ele sunt scrise „la Praznicul Bunei Vestiri”, una se 
referă „la întâlnirea Maicii Domnului cu Elisabeta”, una „la Pururea 
Fecioria Maicii Domnului”, una „la Adormire și punerea în mormânt” şi 
trei „la Praznicul Naşterii Domnului nostru lisus Hristos”. 

Prima Omilie, despre „Binecuvântata Maică a lui Dumnezeu”, 
cuprinde o introducere generoasă, adresată Mântuitorului Hristos și 
Maicii Sale, două părți complementare (prima explică alegerea Mari- 
ei de către Dumnezeu, a doua însumează o interpretare a episcopului 
sirian cu privire la momentul Bunei Vestiri) şi concluzia, unde se 
vorbeşte rezumativ despre sfințenia Mariei. 

Cea de a II-a este despre „Buna Vestire a Maicii lui Dumnezeu”, 
fiind o dezvoltare în patru părți a celui dintâi: o introducere, prima parte 
— despre Buna Vestire a îngerului şi luarea în pântece, a doua parte — 
despre rudenia dintre Maica Domnului și Elisabeta, a treia parte — despre 
vizita la Elisabeta şi a patra parte despre „Maria şi Iosif”. 

Cea de a IIl-a Omilie este intitulată „Despre Preasfânta Maică a 
lui Dumnezeu când a mers la Elisabeta”. Aici, Iacob prezintă cele două 
genealogii ale Mântuitorului, evocând totodată şi momentul sfânt al 
întâlnirii celor două mame, cu salutul pruncilor din pântecele lor. 

„Despre pururea fecioria Maicii Domnului” este cea de a IV-a 
Omilie. Este o scriere cu caracter apologetic, având menirea de a răspunde 
calomniilor venite din partea ereticilor, cu privire la persoana Maicii 
Domnului. Este deschisă printr-o rugăciune/invocare pe care părintele 
sirian o adresează Fiului. De aici, el pleacă şi dezvoltă pas cu pas argu- 
mentarea pe care o face cu privire la aiparthenia Maicii Domnului. 

Cea de a V-a Omilie mariologică se cheamă „Despre Adormirea 
și punerea în mormânt a Maicii Domnului”. Aici Iacob apelează la 
unele scrieri apocrife, oferind argumente pe care nu le putem localiza în 
Sfânta Scriptură. 

„Despre naşterea după trup a Mântuitorului nostru” descrie într-o 
manieră hristologică actul Întrupării Cuvântului. Expunerea este una 
cronologică, firul narativ parcurgând: Buna Vestire, vizita la Elisabeta, 
dialogul Maicii Domnului cu losif, rugăciunea Mariei către Fiul din 


VII, VIII) — vezi aici: Sebastian Brock, „Jacob of Serugh: A Select Bibliographical 
Guide”, 2010, p. 219-239. 

pântecele ei, vestirea lui Iosif, Iosif o ia pe Maria în casa sa, Naşterea, 
vestirea păstorilor şi rugăciunea de laudă a Mariei.5% 

În cea de a VII-a Omilie Iacob vorbeşte pentru a doua oară 
despre „Nașterea Mântuitorului Hristos”, evocând binecuvântatul 
moment al Praznicului. 

Cea de a VIII-a Omilie mariologică a episcopului de Sarug, ultima, 
reprezintă o sinteză doctrinară a Întrupării Mântuitorului Hristos din 
Preasfânta Născătoare de Dumnezeu.*! 

a. Idei apologetice în teologia lui Iacob de Sarug 

Conţinutul şi valoarea operei teologice a lui Iacob de Sarug, cu 
multiple valenţe apologetice, omiletice sau exegetice, reflectă imaginea 
păstorului permanent preocupat de binele turmei. Prin imnografia de 
care se foloseşte, el dezvoltă o bogată perspectivă eclesiologică. Este 
prezentat astfel rolul episcopului în Biserică și se proclamă peste toate 
măreţia lui Dumnezeu cel Atotputernic.57? Deși a trăit în perioada de 
înflorire a creștinismului, episcopul de Sarug a apărat drepturile creş- 
tinilor pe care-i păstorea, vorbind în numele celor care, din cauza 
responsabilităților impuse de stat, nu aveau timp să ajungă la sfintele 
slujbe. În felul acesta, devotamentul faţă de rânduiala Bisericii devenea 
un lucru esențial pentru creştinii sirieni, lacob fiind chemat acum să-l apere 
şi să-l mărturisească." Mai mult, omiliile sale au înfierat „complăcerea şi 
tentaţiile care măcinau viaţa monahală”.** Un rol foarte important în 
această problemă cu care se confrunta l-a avut de asemenea opera sa 
imnografică. Astfel, în căldura poeziei imnografului apologet, întrea- 
ga obşte monahală vibra de puterea rugăciunii cântate, împlinind cu 


570 Şi aici, Iacob face apel la scrierile apocrife. 

571 Pe lângă Omiliile Mariologice, Iacob de Sarug a mai scris: 7 memre „Împotriva evreilor”, 
memre „Despre sărbătoarea duminicii”, 4 memre „Despre creaţie”, despre „Vălul de pe faţa 
lui Moise”, la Sfântul Efrem, la Sfântul Simeon Stilitul, omilii în proză, precum şi o serie de 
scrisori (Sebastian Brock, A Brief Outline of Syriac Literature, SEERI, Kottayam, 1997, p. 
38; vezi aici şi traducerea românească: Sebastian P. Brock. Părinţii şi scriitorii sirieni de ieri 
şi de azi, traducere din limba engleză de arhid. lect. dr. Ioniță Apostolache şi prof. Hermina 
Maria Apostolache, Ed. Mitropolia Olteniei, Craiova, 2016). 

572 Amir Harrak, The Syriac Orthodox Celebration of the Eucharist in Light of Jacob 
of Serugh 'sMimro 95, Series Analecta Gorgiana, 1046, Georgias Press, 2010, p. 113. 
573 Ashbrook Harvey, „To Whom did Jacob Preach?” in Jacob of Serugh and His Times: 
Studies in Sixth-Century Syriac Christianity, ed. George Anton Kiraz, Piscataway, 
NJ: Gorgias Press, 2010, p. 117-118. 

574 Ibidem, p. 124. 

ascultare îndemnurile duhovniceşti pe care le primea. 5” Din acest 
punct de vedere, putem spune că Iacob de Sarug este cu adevărat „poetul, 
scriitorul inspirat, dascălul pătruns de învățătura sa, care a îmbrățișat 
întreaga Scriptură, hrănindu-se din tainele ei. A exprimat aceste taine 
printr-un limbaj de înaltă elocință, făcându-l însă pe înțelesul nostru. 
A fost un luminător care a împărtășit o nouă lumină a Sfintei Scripturi şi 
a îmbrăcat-o într-un veșmânt pe care-l putem recunoaşte, folosind 
acest unic stil de imagini şi simboluri. Din mijlocul acestor taine s-a 
vădit drept un om permanent pregătit să împartă cu credincioșii săi 
toate sentimentele pe care le trăia. Nu în cele din urmă, ceea ce îl 
caracterizează cel mai mult, este pasiunea și devotamentul unei singure 
vocaţii, aceea de a descoperi în rândul celorlalți minunea zidirii lui 
Dumnezeu, unitatea (ihidoyutho) Fiului cu Tatăl”.56 

Latura polemizatoare a operei episcopului sirian se manifestă 
cu preponderență în omiliile sale. Tematica abordată vizează în speţă 
actul revelaționar, doctrina despre Preasfânta Treime, Mântuitorul 
Hristos şi Maica Domnului, dar şi elemente de ordin interreligios, 
cum este de pildă poziţia faţă de iudaism. Vom analiza punctual în 
cele ce urmează toate aceste aspecte. 

Cu privire la actul creaţiei, Iacob de Sarug arată că nu poate fi 
disociat de caracterul său dumnezeiesc. El prezintă creaţia drept act 
al înţelepciunii divine, concretizat prin împreună lucrarea Preasfintei 
Treimi. Motivul pentru care evidenţiază rolul Fiului în actual creator are 
însă considerente polemice, dorind să combată tendințele de interpretare 
ariană din hristologia timpului său.” În cuprinsul celor patru Omilii 
în versuri la Cartea Facerii”? episcopul sirian scoate în evidenţă caracterul 
hristologic al actului creator, folosindu-se de numeroase analogii și 
simbolisme lămuritoare. El vorbeşte astfel despre „Cartea cea sfântă 
a marelui Moise, care este pătrunsă de Taina Fiului lui Dumnezeu”. 
Mântuitorul Hristos este prezent astfel în fiecare cuvânt al Sfintei 


575 Ibidem, p. 129. 

576 Khalid Dinno, Jacob of Serugh, the Man Behind the Mimre, in „Analecta Gorgiana”, 
no. 1044/2010, p. 69. 

577 Tanios Bou Mansour, La Théologie de Jacques de Saroug, Bibliothèque de l’Université 
Saint-Esprit 40, Kaslik, 2000, p. 12. 

578 Folosim aici traducerea franțuzească a lui Khalil Alwan: Jaques de Saroug, Quatres 
Homilies Metriques sur la Creation (HMC), CSCO, vol. 509, Sciptores Syri, Tomus 
215, Louvanii, 1989. 

Scripturi şi în fiecare împlinire ziditoare a Tatălui face și mai lămurită 
implicarea Sa. „Unde aş putea găsi un pasaj în care Tu să nu fii prezent?/ 
Şi unde aș putea citi în aceste scrieri fără să nu mărturisesc numele Tău?/ 
Tatăl, în timp ce-l zidea, a zis: «să facem pe om după chipul Nostru ...»/ 
Şi de asemenea, El a învăţat lumea să iubească pe Cel Bineplăcut al Său/ 
Căci iubirea de oameni l-a aplecat pe Dumnezeu până la țărână,/ Căreia i- 
a dat chipul Său şi a modelat-o după amprenta Celui ce este Unul./ Căci 
pentru această dragoste, Dumnezeu a ridicat pe Fiul Său pe Cruce,/ 
Smerindu-Se pe Sine spre a-Şi împărtăşi chipul zidirii Sale”.5? 

Având în vedere maniera existenţei primordiale, lacob se în- 
treabă dacă Adam a fost creat muritor sau nemuritor. „Dacă a fost 
predestinat de Creatorul său să fie muritor/ Atunci pentru ce Dumnezeu ar 
fi legat cauza morții sale de acest pom?/ Dacă ar fi fost creat dintru înce- 
put nemuritor prin natura sa,/ Cum a putut atunci Adam să moară şi în ce 
fel moartea a învins nemurirea ce-i fusese dăruită?”.5% Urmând un șir 
lung de întrebări şi silogisme, Iacob scoate în evidență datul libertății on- 
tologice cu care a fost zidit primul om. O înţelegere diferită de aceasta, în 
sensul predestinaţiei spre moarte sau nemurire, reprezintă după fericitul 
ierarh „o blasfemie”.5! „Ia aminte că toate poruncile amintite aici/ Dove- 
desc adevărata libertate a lui Adam./ Dacă tu cugeți cu adevărat la plăs- 
muirea acestuia, vei învăţa/ Că a fost creat şi muritor și nemuritor./ Astfel, 
Ziditorul cu măiestria sa a juxtapus naturile,/ Făcându-l pe același om şi 
pentru viață şi pentru moarte./ El a plăsmuit o icoană pe jumătate vie, pe 
jumătate moartă,/ Înainte să fi fost supusă vreunei stări independente./ A 
aşezat sufletul într-un vas de lut modelat din țărână,/ Împreunându-le cu 
înţelepciune pe amândouă”.5? 

Cât priveşte crearea lumii văzute, lacob afirmă, asemenea celor- 
lalți Părinţi ai Bisericii, că a fost plăsmuită de Dumnezeu „din nimic” (ex 
nihilo). În acest fel, el ia poziţie împotriva ereziilor gnostice. El afirmă 
de asemenea că Dumnezeu însumează în Sine întreaga existență creată, 
neavând nevoie de altcineva care să-L ajute în lucrarea Sa creatoare. Se 
confirmă astfel cuvintele Genezei: „La început a făcut Dumnezeu cerul 
şi pământul”, arătându-se în felul acesta originea divină a existenţei 


5 HMC II, 25-34. 
550 HMC II, 39-44. 
51 HMCII, 119. 

552 HMC II, 129-138. 
583 Cf. Fc, 1, 1. 

create. „Ființa Dumnezeiască, spune Iacob, nu a purtat decât un singur 
nume: Cel ce este.5%%/ Şi de vreme ce s-a pogorât să creeze din nimic 
aceste lucruri,/ A fost numit Creator (Ziditor) pentru că le-a creat”.5%% În 
actul creator, Părintele Ceresc, care este veşnic, are alături pe Fiul și pe 
Sfântul Duh, desăvârşind în Trinitate de Persoane realitatea exterioară a 
creației. În această situaţie, Iacob arată că materia nu poate fi înţeleasă 
nicidecum sub conceptul lui „ab-aeternuo”, teoriile filosofiei neoplato- 
niciene fiind astfel lipsite de justificare. Sub această formă, el înţelege şi 
mărturiseşte că „a existat un moment când lumea nu a existat, Şi toate 
creaturile au avut un început”.5% Spre deosebire de teologii alexandrini 
în general şi de Origen în special, Iacob nu împărtășește teoria „lumilor 
paralele” (una terestră şi cealaltă noetică), socotind că „există o singură 
lume, a noastră, și o singură finalitate care se realizează în ceruri pentru 
noi şi pe pământ pentru îngeri”.5%7 

Nota apologetică a hristologiei lui Iacob de Sarug rezultă din 
prezentarea noii perspective creștine faţă de credinţele păgâne. Întruparea 
Logosului înseamnă pentru el „prăbușirea idolilor prin liberarea Mirelui 
Luminii”.5 Cele mai multe din argumente în acest sens sunt adunate în 
„Omiliile împotriva iudeilor”.5* Fericitul părinte arată astfel, că potrivit 
iconomiei dumnezeieșşti, statornicite din veșnicie în înțelepciunea Tatălui, 
Fiul a venit în lume să libereze pe „cei care erau ținuți în întunericul şi în 
umbra morții” 5% În acest sens, el subliniază faptul că sămânța minciunii a 
fost aşezată de diavolul în urechea Evei, în Rai. Acolo, prin amăgire, 
vrăjmașul seamănă prima formă de idolatrie, făcându-i pe protopărinți să 


584 Cf, Ieşire 3, 14. 

585 Hom sur L’Hexod (Omilii la Ieşire) apud P. Khalil Alwan, M.L., Antropologie de Jaques 
de Saroug. L 'homme „Mictocosme” avec une blibliographie generale Raisonnee, Juniech, 
Liban, 1988, p. 19-20. 

586 Hom sur L 'Hexod I, 168-169. 

557 Khalil Alwan, M.L., Antropologie de Jaques de Saroug ..., p. 21. 

588 Thomas Kollamparamphil, Salvation in Christ acording to Jacob of Serugh. An 
Exegetico-theological Study on the Homilies of Jacob of Serugh (451-521) on the 
Fest of our Lord, Dharmaram Publications, Bangalore, 2001, p. 245. 

58 Jaques de Saroug, Homélies contre les juifs (HCJ), edition critique du texte syriaque 
inedit, traduction, introduction et notes par Micheline Albert, en F. Graffin, Patrologia 
Orientalis (PO), tome XXXVII, fas. 1, No. 174, Brepols, Turnhout/Belgique, 1976. 

5% Is, 9, 1; Mt. 4, 16. 

se socotească a fi „întocmai lui Dumnezeu, cunoscând binele şi răul”. 
„Dumnezeu socotește toate veacurile, aşa cum cunoaşte toate lucrurile,/ El 
a văzut timpurile când pe pământ au pătruns idolii./ Și-a păstrat Fiul, pen- 
tru ca, trecând perioada idolatriei,/ Să-L descopere de îndată spre a alunga 
închipuirile de pe pământ./ Satan a semănat minciuna în urechea Evei:/ 
«Asemenea lui Dumnezeu voiţi a fi întocmai?», a spus el./ Prin urechea sa 
a răspândit sămânța, de vreme ce ea a crezut că va fi dumnezeu; / Şi vreme 
de cincisprezece neamuri” această sămânță a germinat!/ În zilele lui 
Peleg şi Reu, dumnezeii s-au înmulțit,/ Rătăcirea a intrat și a înmulțit idolii 
pe pământ./ În acele vremuri, dintru început, Dumnezeu a îngăduit toate 
acestea,/ Păstrând în taină misterul Unuia Născut./ În lume, El învăţa că în 
Unul și în unitate este desăvârşirea;/ Astfel El este Unul, după cum s-a 
spus dintru început./ Că, după cum Cuvântul şi Sfântul Duh, au existat ca 
persoane, nu au dorit încă să se descopere”.5% 

În altă parte, Iacob analizează coordonatele împlinirii promisiuni- 
lor sfinte în Mântuitorul lisus Hristos, evidențiind perspectiva profetică a 
poporului ales şi stadiul concret al decadenței sale. Pornind de aici, marele 
imnograf sirian descrie principalele repere vechi testamentare, înscrise în 
tradiția iudaică, prin care evreii au fost conduși spre Dumnezeu. Cu toate 
acestea, deşi erau mai presus decât păgânii, ca beneficiari direcți ai revela- 
tiei supranaturale, iudeii nu au reuşit să se adape din Izvorul nemuririi și 
să-L cunoască pe Fiul lui Dumnezeu înomenit. Atitudinea apologetică a 
episcopului de Sarug se sprijină pe numeroase coordonate şi valenţele 
istorice desprinse din viața poporului ales. „În fiecare clipă Domnul şi 
Dumnezeul tău ţi-a fost aproape/ Până în ziua când ai crucificat pe Cel 
Unul Născut al Său; atunci El te-a abandonat şi te-a părăsit./ Pentru că ai 
ridicat mâna asupra Fiului Său, a nesocotit duhul tău;/ Şi iată că te vor 
batjocori popoarele pământului şi se vor ridica asupră-ţi./ Sângele nevino- 
vat, o omule, de tine a fost vărsat; din această pricină/ lată că tremuri, iată 
că rătăceşti peste tot pământul./ Unde este acum măreţia festalelor grandi- 


591 Fc, 3, 4-5: „Atunci şarpele a zis către femeie: „Nu, nu veţi muri! Dar Dumnezeu 
ştie că în ziua în care veţi mânca din el vi se vor deschide ochii şi veţi fi ca Dumne- 
zeu, cunoscând binele şi răul”. 

5% Gândim aici la cele zece neamuri de la Adam până la Noe (cf. Fc. 5, 1-29), până 
la cele din apropierea coborârii dumnezeieşti (cf. Fac. 11, 10-16). Iacob se referă aici 
la revelaţia pe care o oferă Dumnezeu poporului ales prin Avraam, ca început al 
desprinderii omenirii de idolatrie (PO, p. 115, nota 8). 

53 HCJ IV, 27-40. 

oase de la începuturile lunii;/ Sunetele trâmbiţelor şi chimvalelor fiilor lui 
Levi?/ Unde este preotul și veșmintele sale preoțești ?”.5* 

În altă parte, Iacob se exprimă foarte limpede cu privire la dogma 
Preasfintei Treimi. În acest sens, el subliniază frecvent deoființimea 
cu Tatăl, ca Domn al nostru şi Cuvânt plin de înţelepciune şi viață.” 
În această notă este aşezată şi teologia sa despre Maica Domnului. În 
acest context, episcopul sirian apără persoana Maicii Domnului față 
de vechile tendinţe nestoriene, evocându-o de fiecare dată în lumina 
alegerii făcute la Buna Vestire. Din însemnările sale rezultă că Logo- 
sul a fost acela care a ales-o pe Preasfânta Fecioară pentru a deveni 
Maică a Sa. Cu ajutorul versului, el arată că „Domnul nostru a privit spre 
toată partea femeiască, atunci când a coborât pe pământ, A ales numai 
una pentru Sine, pe cea care a fost întâia aleasă între toate./ A cercetat-o pe 
dânsa și a găsit în ea smerenie și sfințenie,/ simțăminte curate şi suflet plin 
de dumnezeire,/ O inimă curată și toate gândurile spre desăvârşire,/ pentru 
aceasta El a ales-o pe cea mai curată, cea plină de toată frumuseţea./ A 
coborât din slava Sa, locuind în pântece femeiesc./ Nefiind altă ființă pe 
lume mai curată decât dânsa”.5% Mai departe, pentru a lămuri această 
alegere, Iacob o numeşte pe Maica Domnului „al doilea Rai”, care s-a 
înălţat peste toate prin gândul cel bun şi prin smerenie." La porunca 
Fiului, socoteşte Iacob, arhanghelul Gavriil a fost trimis la Sfânta Fecioară 
spre a-i aduce vestea cea bună. Cuprinzând aici întreaga lucrare a Treimii, 
episcopul de Sarug vorbeşte despre abolirea neascultării adamice şi despre 
vindecarea păcatului neascultării prin ascultarea Mariei. „Domnul a slăvit- 
o pe dânsa, a sădit în ea viaţă şi a vestit printr-însa pacea,/ Cu dragoste a 
întâmpinat-o și a şters toate lucrurile de odinioară./ Peretele despărțiturii 
pe care șarpele îl ridicase,/ Prin coborârea Sa, Fiul l-a doborât, ca să nu 
mai fie ridicat vreodată./ Când a coborât a stricat împrejmuirea, cea ridicată 
între amândouă părţile, / Spre a fi pace între cele cerești şi cele pământeşti./ 
Pentru aceasta Vestitorul a preamărit-o pe Maria/ Ca chezășie a păcii celei 


mai mari pentru întreaga lume”.5%8 


5% HCJ V, 11-19. 

595 Sebastian Paul Brock, The Published Verse Homilies of Isaac of Antioch, Jacob 
of Serugh, and Narsai: Index of Incipits, in „Jurnal of Syriac Studies” (JSS), no. 
32/1987, Section XIV, 614, 13. 

5% Section VI, 620, 4-11. 

57 Section VII, 623, 10-15. 

58 Section X, 629, 4-11. 

Nu în cele din urmă Iacob valorifică în sens apologetic compa- 
raţia dintre înțelepciune şi credință, arătând cât este necesar să se 
folosească şi unde trebuie să se oprească acestea. După el, rațiunea 
nu are incidență decât asupra lucrurilor văzute. Cei care o împing 
mai departe, încercând să explice prin ea existenţa şi prezența lui 
Dumnezeu în lisus Hristos sunt numiți peiorativ „înțelepți”. Întrucât 
majoritatea dintre ei doresc să rezolve problemele teologice prin 
silogismele și concepte ale filosofiei greci, Iacob îi numeşte „fii ai 
Satanei”. Prin urmare, în gândirea sa, numai credința şi dragostea îl 
poate apropia pe om de adevărata cunoaştere a lui Dumnezeu. Aceas- 
ta este dată numai celor simpli sau „curați cu inima”, cum îi numeşte 
însuşi Mântuitorul Hristos.5” Numai unii ca aceștia „sunt în stare să 
se roage cu adevărat lui Dumnezeu şi să se minuneze de minunile 
Sale în Hristos, fără să pună întrebări, fără să-L iscodească sau să 
încerce să-L coboare din slava Sa”. 

b. Poziţia lui Iacob de Sarug faţă de Calcedon. Parcursul 

de la simbol şi taină 

Cea mai delicată problemă în raport cu personalitatea poetului siri- 
an a fost aceea a originilor sale monofizite şi implicit a ortodoxiei sale, cu 
alte cuvinte dacă a fost sau nu monofizit? Referitor la această problemă, 
părerile orientaliștilor sunt împărţite. Așa se face că, pe de o parte, Asse- 
mani și mai apoi Abbeloos au susținut ortodoxia credinţei sale. Pe de altă 
parte, „după publicarea a două dintre epistolele sale, adresate călugărilor 
de la Mănăstirea Mar Bassus din Harim, împreună cu răspunsul acestora, 
şi a epistolei trimisă lui Pavel, Episcop de Edessa, a reieşit că lacob a fost 
întotdeauna monofizit și nu a renunțat niciodată la opiniile sale. Această 
părere este susținută în mare parte de cercetătorii apuseni din sec. XX 
(Baumstark, Bardenhewer, Tissarant, Jugie etc)”.60! 

Într-o foarte pasională dezminţire, scrisă în 1948 de P. Peeters, 
ideile monofizite identificate parţial în scrisorile lui Iacob de Sarug 
sunt respinse în baza unei lipse de autenticitate. În 1956, Dr. Kruger 
emite ipoteza unui specific monofizit în gândirea autorului sirian, deşi o 


5% Mt. 5, 8. 

60% Roberta C. Chesnut, Three Monophysites Christologies. Severus of Antioch, Philoxenus 
of Mabbug and Jacob of Sarug, Oxtord University Press, 1976, p. 140-141. 

61 Remus Rus, Dicţionar enciclopedic al literaturii creştine din primul mileniu, p. 374. 

bună parte din omiliile sale fuseseră incluse deja în uzul liturgic.“ În 
această dispută, se pronunță şi patrologul Ortiz de Urbina, care, folosind 
argumente din ambele laturi, afirmă că „Iacob a rămas ortodox până la 
Sfârşitul vieţii sale”. Acest lucru reiese în primul rând din stilul pe care îl 
abordează, poziţionându-se departe de orice fel de „polemizare dogma- 
tică” *% În perioada contemporană, profesorul englez Sebastian Brock 
se exprimă în mod similar, amintind în acest sens că lui lacob „i-au 
displăcut în mod evident și a căutat să se ţină departe de controversele 
hristologice ale contemporanilor, și doar din unele scrisori ale sale 
(alcătuite sub presiunea contemporanilor) rezultă că şi-a exprimat dez- 
acordul față de formula doctrinară a Calcedonului (451)”.%4 Astfel, 
spre deosebire de conaționalii săi, Filoxene şi Sever, care au purtat o 
luptă vădită împotriva Calcedonului, Iacob a abordat „o atitudine mult 
mai irenică, preferând să evite formulele și termenii controversaţi şi să-și 
exprime credința în Întrupare, folosindu-se de mult mai tradiționala 
fiazeologie siriacă’. Apropierea de erezia monofizită rămâne așadar 
circumspectă. Hristologia pe care o dezvoltă se încadrează într-o notă 
aparte, propagându-se într-o formă simbolistico-mistică, incompatibilă 
cu influenţele gnostice din acea vreme.S% El a valorificat prin urmare 
tradiţia exegetică generată de Teodor de Mopsuestia și simbolistica moş- 
tenită de la Sfântul Efrem Sirul, propulsând mai departe specificul teo- 
logiei siriene în gândirea scriitorilor care i-au urmat.“ 


602 Asemenea imnelor Sfântului Efrem, foarte multe din poemele lui Iacob au fost 
asimilate în uzul liturgic al bisericilor siriene de rit ortodox şi în tradiţia maronită (R. 
Phenix jr. - Cornelia B. Horn, Syriac Speaking Churches..., p. 19). 

603 Dr. T. Jansma, The Credo of Jacob of Serugh: a Retourn to Nicaea and Constantinople, 
in „Nederlands archief voor kerkgeschiedenis/Dutch Review of Church History”, 
Nieuwe Serie, Vol. 44 (1961), p. 18. 

604 Sebastian Brock, A Brief Outline of Syriac Literature, p. 37. 

605 Sebastian Brock, „The Rise of Christian Thought. II — The Theological Schools 
of Antioch, Edessa, and Nisbis,” in H. Badr (ed), Christianity. A History in the 
Middle East, Beirut, 2005, p. 150. 

606 În gândirea sa, Iacob s-a detaşat de tendinţele gnostice, care ar fi putut atrage erori grave 
în hristologia sa. De vreme ce s-ar putea spune că, atât Philoxene, într-o anumită măsură, cât 
şi Sever, chiar mai mult se pare, s-ar fi lăsat influențați de plaronism, gândirea lui Iacob este 
îndreptată mai mult spre mistic şi simbolic, stând departe de influenţele gnostice din vremea 
sa, care se manifestau cu precădere în filosofia şi teologia lumii greco-romane” (Roberta C. 
Chesnut, Three Monophysites Christologies, p. 113). 

607 Sebastian Brock, The Rise of Christian Thoughr..., p. 150. 

Moştenirea sa apologetică este legată implicit de autenticul teologiei 
siriene. Asemenea Sfântului Efrem, Iacob de Sarug depăşeşte limitarea 
conceptului, parcurgând realitatea liturgică de la simbol la taină. Deşi 
mai puţin cunoscut în teologia românească, scriitorul sirian oferă prin 
numeroasele sale însemnări un context amplu de viață autentică şi măr- 
turisire creştină. Omiliile sale, majoritatea în versuri, prezintă exemple 
vii din experienţa şi doctrina Bisericii. În felul acesta, Iacob de Sarug 
„elaborează o serie de structuri doctrinare deosebit de importante care 
privesc actul revelației şi, prin extensie, al profeției, lucrările Duhului 
Sfânt, taina Sfintei Treimi, Întruparea Fiului lui Dumnezeu ca mărturie a 
iubirii divine față de om, întemeierea Bisericii lui Hristos prin care se 
extinde în timp lucrarea mântuitoare a lui lisus Hristos'”.608 

Din cele arătate, înțelegem că moștenirea scrisă a episcopului 
sirian reprezintă exemplul concret de promovare a parcursului de la 
simbol la taină, în duhul şi litera Sfintei Scripturi. Laolaltă cu Afraate 
şi cu Sfântul Efrem Sirul, el oferă posterităţii specificul autentic al 
unei teologii mărturisitoare. 


608 Remus Rus, „Iacob de Serugh. Omilia 79: Despre vălul de pe faţa lui Moise”, în 


Filocalia Siriacă. Iubirea de frumos şi înţelepciune — calea spre desăvârşire, tradu- 
cere, selecţie de texte, cuvânt introductiv, note şi comentarii de Remus Rus, Ed. 
Univers Enciclopedic Gold, Bucureşti, 2014, p. 279. 

VI. SFÂNTUL IOAN HRISOSTOM, APOLOGET AL 
LOGOSULUI ÎNOMENIT 


Unul dintre cei mai mari predicatori ai Bisericii creștine, Sfân- 
tul loan Hrisostom sau Gură de Aur se remarcă în tradiţia eclesială şi 
ca „apologet al Logosului înomenit”. El se prezintă înaintea poporu- 
lui drepteredincios, dar şi a celor rătăciţi, ca „avocat? al credinței 
celei adevărate, pe care a propovăduit-o în cel mai înalt grad de trăire 
duhovnicescă. Cuvintele sale, puternic ancorate în litera Scripturii, 
au pătruns inimile credincioșilor, lucrând neîncetat spre îndreptarea 
tuturor spre veşnicele locașuri. Dacă filosofii de odinioară căutau să 
descopere forma nedefinită a Cuvântului, definindu-l în principal ca 
rațiune, înţelepciune, inteligență, Sfântul loan Gură de Aur vorbeşte 
despre Logos(ul) la modul personal și lămurit. În lumina Sfintelor 
Scripturi, el, ca mărturisitor, oferă cea mai autentică latură a cunoaş- 
terii Sale, izvorâtă dintr-o experiere personală a Cuvântului înomenit. 
În gândirea sa teologică, Evanghelia Întrupării „biruieşte minţile și 
inimile oamenilor nu prin abilitatea unei filosofii sau retorici, ci prin 
puterea delicată a Duhului”.6% 

Format în spiritul teologiei siriene, dar nicidecum străin de 
moştenirea greco-romană, Sfântul loan Hrisostom intră „în vârtejul 
aprigelor antiteze hermeneutico-teologice şi socio-rasiale, izbutind să 
trecă de excesele tuturor, pentru a-și manifesta ortodoxia și pentru a 
deveni învățătorul prin excelenţă al lumii întregi, a cărui faimă nimeni 
n-a umbrit-o vreodată”. De aceea, nu ar putea fi nicidecum încadrat 
specificului vreunei şcoli teologice. Ideile sale sunt sistematice, adu- 
nând ceea ce este mai bun din toate, trăind şi adoptând „la maximă 
intensitate absolut întreaga Tradiţie a Bisericii, ori de câte ori prin 
rugăciune și cercetare primește harul unei bogate experienţe dumneze- 
ieşti, pentru a teologhisi şi pentru a interpreta corect Scripturile”.S10 

Latura apologetică a gândirii sale reiese aşadar din sintetizarea 
scripturistică a realităților sociale, pe care le interpretează și le transpune 


609 Adrian Lemeni, Adevăr şi comuniune, Ed. Basilica, Bucureşti, 2011, p. 43. 
610 Stylianos Papadopoulos, Viaţa, activitatea şi operea Sfântului loan Hrisostom, 
traducere de lect. dr. Octavian Gordon, Ed. Bizantină, Bucureşti, 2010, p. 14. 

dogmatic. Preocuparea ce a generat această direcţie au fost apărarea 
credinţei creștine în faţa asaltului ideologiilor păgâne şi iudaice deo- 
potrivă. Sfântul Părinte a luat totodată atitudine împotriva tendinţelor 
greşite din filosofia elenistă, concentrându-și ideile în câteva lucrări 
de referinţă, cum ar fi: „Că Hristos este Dumnezeu”, „Despre Sfântul 
Vavila, împotriva lui lulian şi a neamurilor”, „Cuvântări împotriva 
iudeilor”, „Omilii la Epistola către Romani”. „În primele două opere 
el își tratează subiectul oarecum diferit decât în eseurile despre mo- 
nahism. Aici prezintă lupta dintre creştinism şi elenism, ca o încleșta- 
re pentru puterea divină în istorie. A cui putere este mai mare — a 
zeilor cinstiţi de greci şi de romani, reflectată în comorile imperiului, 
sau cea a lui Hristos, reflectată în comoara Bisericii? În vremea Sfân- 
tului loan, creştinii erau prigoniți de împăratul roman, și totuși Bise- 
rica nu înceta să înflorească. Aceasta a fost socotită drept dovadă a 
dumnezeirii lui Hristos, căci spune Sf. loan «nu stă în puterea niciu- 
nui om să facă atât de multe într-un timp atât de scurt». Ambele tra- 
tate au, prin urmare, aceeaşi temă: puterea lui Hristos este sursa 
biruinţelor Bisericii împotriva stăpânirilor potrivnice” SI! 

Pe de altă parte, trebuie menționat că afinitatea Sfântului Părinte 
față de subiectul /ogocentric rezultă în primul rând din preocupările 
pe care le-a aratat față de cultura profană. Adesea citează din Homer, 
Sofocle, sau Euripide, Socrate, Platon, Aristotel, Krates, sau Diogene. 
Manifestă un interes aparte pentru filosofia platonică, pe care o ree- 
valuează în spirit creştin. În însemnările sale apologetice, Sfântul 
loan Gură de Aur „subliniază importanţa adâncimii filosofice a clasi- 
cilor, dar nu le poate ierta discrepanţa enormă dintre principii şi fapte. 
Pentru el, filosofia nu este un simplu exercițiu intelectual, ci o înţe- 
lepciune practică, o comportare aleasă, de la care s-au abătut prea 
adesea filosofii antici în viaţa lor de toate zilele. Înţelepciunea — spunea 
el — nu stă în vorbe, ci în fapte, vizând prin aceasta desigur retorica şi 
filosofia din vremea sa, care ajunsese goală şi fără conţinut”.S!? Pe de 
altă parte, poziţia sa față de iudaism poartă de asemenea o intensă 
încărcătură apologetică. În această direcţie se exprimă foarte radical, 


SI! Robert L. Wilken, John Chisostom and the Jews. Retoric and Reality in the late 
4th Century, University of California Press, London, 1983, p. 130-131. 

612 Marius-loan Slevaş, Teologia Logosului în abordarea filosofiei antice şi a gândi- 
rii patristice a secolului IV, în Rev. Teologia, Arad, nr. 1/2006, p. 205-206. 

evidențiind faptul că puterea lui Dumnezeu, continuitatea planului 
Său soteriologic şi plinirea Scripturilor sunt indispensabil legate de 
evenimentul Întrupării Cuvântului. Reacţia sa este justificată istoric, 
profetic şi cultural, fiind aşezată în lumina adevărului Scripturii. 
Urmărind aceste coordonate, voi încerca să evidențţiez, pornind de la 
cele patru opere amintite mai sus, gândirea hristologică a Sfântului 
loan Gură de Aur, urmărind totodată şi caracterul ei apologetic. În 
ambele situaţii, voi urmări demonstrația apologetică, pe care Sfântul 
Părinte o face, pentru susţinerea şi mărturisirea Logosului creştin, ca 
Dumnezeu adevărat și Mântuitor al neamului omenesc. 


VI.1. „Că Hristos este Dumnezeu” 


Faţă de filosofia elenistă, Sfântul Părinte lasă în primă fază 
deschisă posibilitatea unui dialog, care nu trece însă de corelarea 
teoretico-practică dintre concept şi faptă. Întrucât majoritatea filoso- 
filor păgâni sunt departe de a centra frumuseţea discursului cu etosul 
personal, Sfântul Părinte rămâne pesimist în ceea ce priveşte proble- 
matica Logosului. El arată astfel că ceea ce neamurile socotesc a fi la 
modul superlativ rațiune, inteligență, sau cugetare, rămân doar noți- 
uni şi concepte, dacă nu există acel „Cineva” care să le așeze și să le 
înveşnicească în această lume. Exemplul concret al Logosului înveş- 
nicit în existența noastră este aşezat de către Sf. loan Hrisostom în 
antiteză cu posibilităţile oferite de filosofia elină. „Domnul nostru 
lisus Hristos, când era aproape să pătimească și să moară de moarte 
aducătoare de viaţă, în noaptea cea din urmă a chemat pe ucenici la o 
parte, şi între alte poveţi, le-a spus următoarele cuvinte: «Amin, Amin, 
zic vouă, cine crede în Mine, va face şi el faptele pe care le fac Eu, și 
încă mai mari decât acestea».S!% Au fost mulţi alți învățători care au 
avut ucenici şi au făcut minuni, cum se laudă grecii; însă niciunul dintre 
dânşii n-a îndrăznit vreodată să spună sau să cugete ceva asemănător. 
Şi nu pot grecii ... să arate că ar fi vreo cuvântare sau vreo proorocie 
asemănătoare; ci ei spun că la ei se arată stafiile celor morți şi strigoii 
celor răposaţi de către făcătorii de minuni, şi se fălesc cu glasurile 
din mormânt auzite de către unii; însă niciunul din ei nu cutează să 
spună că vreunul din bărbaţii care au trăit la ei şi au fost slăviţi, sau 


613 Cf. In. 14, 12. 

aceia care după moarte i-au socotit ca zei, ar fi spus ceva asemănător”.61+ 


Prin venirea Sa în lume, Fiul lui Dumnezeu a pus capăt tiraniei dia- 
volului, slobozindu-ne „de acea sălbatică şi năpraznică stăpânire, nu 
numai pe noi care I ne închinăm, ci chiar şi pe aceia care Îl hulesc pe 
Dânsul, fiindcă după aceea niciunul dintre păgâni nu a mai fost silit 
să aducă astfel de jertfe idolilor săi. Atât de mare e dragostea pe care 
o arată neamului nostru, iar Dumnezeu a făcut dușmanilor Săi mai 
multe binefaceri decât relele pe care demonii le fac prietenilor lor... 
Ci El (Hristos) era cu adevărat Împăratul, Făcătorul şi Mântuitorul 
întregului neam omenesc și de aceea a cruțat și pe străini (pe păgâni) 
ca și cum ar fi fost ai Lui. Căci întreaga făptură omenească era lu- 
crarea Sa, după cum zice ucenicul Său:615 «A venit întru ale Sale şi ai 
Lui nu L-au primiby”.$16 

În Omilia „Că Hristos este Dumnezeu” (Quod Christos sit Deus), 
Sfântul loan Gură de Aur pătrunde în adâncul teologiei hristologice. 
Această lucrare se integrează între cele rostite de Sfântul Părinte 
împotriva anomeilor. Aceşti eretici, asemenea arienilor, respingeau 
dumnezeirea Mântuitorului Hristos. Pentru a consolida în fața lor 
învăţătura creștină, Sfântul loan Gură de Aur desfăşoară o luptă acerbă 
pentru a demonta cele propovăduite de eretici. Este de altfel și motivul 
pentru care alcătuieşte ulterior şi omiliile „Împotriva iudeilor”. După 
cele mai multe păreri, lucrarea „Că Hristos este Dumnezeu” a fost 
alcătuită în Antiohia, încercând să demonstreze într-o abordare amplă 
„dumnezeirea lui lisus Hristos, împotriva iudeilor şi a neamurilor, 
după numeroasele mărturii pe care le-am moștenit de la profeţi” SI! 

Maniera în care se adresează credincioșilor săi este una simplă, 
Sfântul Părinte dorind ca învăţătura hristologică să ajungă la inimile 
tuturor. El se pregăteşte să le răspundă mai întâi păgânilor, fiind gata 
să argumenteze dacă „vreun idolatru ar cere să afle în ce fel poate fi 
Hristos Dumnezeu”. Și acesta este adevărul primordial în ceea ce 
priveşte credinţa, căci, spune Sfântul Părinte, „dacă aş merge la cer 


614 Sf. Ioan Gură de Aur, Cartea pentru Fericitul Sfânt Vavila. Împotriva lui Iulian 
şi împotriva păgânilor, în „Seria Teologică”, nr. 12, trad. de Ştefan Bezdechi, Tipo- 
grafia Arhidiecezană, Sibiu, 1938, p. 103; PG 50, col. 533. 

615 Cf. loan 1, 11. 

616 Sf. Ioan Gură de Aur, Cartea pentru Fericitul Sfânt Vavila..., p. 105; PG 50, col. 536. 
617 Ouvre completes de S. Jean Chrisostome, traduction novelle par M. l’ Abbe J. 
Bareile, Tome Premier, Libraire de Louis Viers, Paris, 1865, p. 478. 


183 


să aflu mărturie, n-aş afla întărire prin consideraţii prea elevate. Și 
chiar dacă aş răspunde că EI: a făcut cerul, pământul şi marea, acesta 
(idolatrul) tot nu mă va înțelege. Şi dacă încă i-aş spune: El a înviat 
morții, a dat lumină orbilor, a alungat pe demoni; în continuare idola- 
trul nu mă va crede. Şi dacă aş mai spune că El a promis Împărăţia 
cerurilor şi cele ascunse ale harului Său; dacă aş vorbi de Înviere, 
neîncetând să odihnesc cuvântul meu, pentru el ar fi ceva de râs”. 
Pornind de la această dilemă şi fiind sigur că cea mai eficientă manieră 
de a convinge un păgân nu este aceea a unei teologii înalte, Sfântul 
Părinte coboară imediat la realitatea în care simte că se mişcă fiecare, 
aducând ca argumente „lucrurile pe care şi unul şi altul le admitem, de 
care nu ne este permis să ne îndoim”. „Aceştia nu vor nega niciodată, 
spune Sfântul Părinte, că Hristos a născut marea familie creştină, că 
toate bisericile răspândite pe fața pământului Lui îi datorează existenţa. 
Ei bine, aceasta este dovada pe care eu o voi face despre puterea Sa 
nemărginită şi prin aceasta voi arăta că este cu adevărat Dumnezeu. 
Voi arăta că niciunui om nu-i stă în putinţă să construiască în scurt 
timp un imperiu ale cărui hotare se întind până la marginile pământu- 
lui şi ale mării, că nu-i stă în putință vreunui om să ridice atât de 
repede lumea la cele mai înalte principii și învățăminte, astfel încât 
până și moartea să fie atât de puternic întoarsă spre Înviere şi gându- 
rile oamenilor atât de schimbate. El singur a fost în stare să dezlege 
neamul omenesc din această îndoită legătură, și nu numai pe romani, 
ci şi pe perşi şi toate neamurile păgâne. Această minunată transfor- 
mare, această cucerire răsunătoare, nu a săvârșit-o prin puterea arme- 
lor, sau cu preţ de aur; căci n-a purtat niciodată asupra sa vreo armă 
şi nici nu s-a angajat în vreo luptă”.018 

Puterea persuasivă a Cuvântului dumnezeiesc este elementul 
cheie în lupta de întoarcere a întregului neam omenesc spre pocăință 
şi mântuire. Astfel, după Înălțarea la ceruri, Logosul se aşază în gura 
Apostolilor şi aceştia, plini de Duhul Sfânt, ÎI poartă până la margini- 
le lumii.S!9 „Unsprezece Apostoli, de condiție modestă şi sărăcăcioa- 
să, de o simplitate desăvârşită, săraci și lipsiţi de tot, lipsiţi de apăra- 
re, fără încălțăminte în picioarele lor, neavând decât o singură haină, 
I-au fost de ajuns să-Şi înceapă lucrarea. Căci a schimba este puţin 


$I8 Quod Christos sit Deus, cap. 1, p. 479. 
619 Cf, Mt. 28, 19-20. 

spus, întrucât El a reușit să aducă atâția oameni, diferiți ca rasă şi 
caracter, la cea mai înaltă filosofie atinsă în această viaţă şi în cea 
viitoare. A reușit să întoarcă vechile lor obiceiuri, i-a făcut să pără- 
sească vechile și uşoarele obiceiuri şi să aşeze în locul lor împlinirea 
cea mai grea a celor mai grele precepte”.0% 

Cu cel de al doilea capitol al lucrării „Că Hristos este Dumnezeu” 
detaliază coordonatele mesianice ale dogmei hristologice. Sfântul 
loan Gură de Aur își fundamentează astfel pledoaria, folosindu-se în 
primul rând de profețiile mesianice. Astfel, după el, credinţa în Mân- 
tuitorul Hristos nu este un „efect al hazardului, fiind predicată cu 
mult timp înainte”. Prima mărturie pe care o aduce este de la profetul 
Ieremia, care arată că „Dumnezeu trebuia să se facă om, rămânând în 
același timp Dumnezeu”. „Acela este Dumnezeul nostru, spune Ie- 
remia, şi nimeni altul nu este asemenea Lui. Aflat-a toată calea ştiin- 
tei şi a dat-o lui Iacob, sluga Sa, și lui Israel, cel iubit de Dânsul. 
După aceasta, pe pământ S-a arătat şi cu oamenii împreună a locu- 
it”.?! Acesta a reușit, prin puţine cuvinte, să arate că Hristos „fără 
să-şi piardă natura dumnezeiască, a îmbrăcat omenitatea noastră, a 
făcut ca Cuvântul Său să fie înţeles de oameni, căci Legea cea Veche 
a fost lucrarea Sa, căci «toată calea științei şi-a dat-o lui lacob, sluga 
sa». Profetul învaţă astfel că înainte de Întruparea Sa, Mântuitorul a 
împărtășit toată lucrarea, așezându-o prin purtarea Sa de grijă, a sta- 
tornicit legea, revărsând oamenilor grija şi binefacerile Sale”.5% 

La cuvintele profetului Isaia: „/ată, Fecioara va lua în pântece 
şi va naşte Fiu şi se va chema numele Lui Emanuel" Sfântul Pă- 
rinte adaugă: „Apoi, pentru a arăta că Acest Prunc va fi, nu aparenţa, 
ci concretul naturii noastre, proorocul spune că «se va hrăni cu lapte 
şi cu miere», după obiceiul de a hrăni pruncii atunci când vin pe 
această lume. Apoi, pentru a arăta că El nu este un simplu om, Isaia 
adaugă: «Că înainte ca fiul acesta să știe să dea la o parte răul şi să 
aleagă binele». Însă, dincolo de a arăta că este mai mult decât un 
simplu om şi că s-a născut din Fecioara, Isaia vestește că va ieşi din 
neamul lui David. În mijlocul figurilor de stil şi a metaforelor, stă 


620 Quod Christos sit Deus, cap. 1, p. 479. 
621 Baruh 3, 36-38. 

€22 Quod Christos sit Deus, cap. 2, p. 480. 
623 Is, 7, 14. 

624 Is, 7, 15. 

625 Is. 7, 16. 

aşezată mărturia profetului: «O Mlădiţă va ieși din tulpina lui lesei şi 
un Lăstar din rădăcinile lui va da. Și Se va odihni peste El Duhul lui 
Dumnezeu, duhul înțelepciunii şi al înţelegerii, duhul sfatului și al 
tăriei, duhul cunoștinței şi al bunei-credinţe. Și-L va umple pe El 
duhul temerii de Dumnezeu. Și va judeca nu după înfăţişarea cea din 
afară şi nici nu va da hotărârea Sa după cele ce se zvonesc».5% Este 
vorba aici de Iesei, părintele lui David, care se trăgea din tribul lui 
Iuda. În mod evident, atunci Mesia trebuia să se nască din acest trib 
şi din această familie”.* Mai departe, pentru a închega coordonatele 
simbolistico-mistice ale adevărurilor exprimate prin gura profetului 
Isaia, Sfântul loan Gură de Aur aduce vestirea în litera Legii Noi, 
oferind ca analogie evenimentul baptismal. Cuvintele Sfântului loan 
Evanghelistul sunt astfel pilduitoare: „4m văzut Duhul coborându-sSe, 
din cer, ca un porumbel și a rămas peste EP *% 

În această sinteză scripturistică, Sf. loan Gură de Aur scoate în 
evidenţă identitatea personală a Logosului înomenit și totodată apartenența 
Sa genealogică. El realizează în felul acesta saltul imens de la noțiunea 
filosofică de concept, folosită cu precădere în operele lui Clement 
Alexandrinul şi Filon din Alexandria, preluată mai apoi de Apologeţi, prin 
Sfântul Iustin Martirul şi Filosoful.* În viziunea sa, atributul de „princi- 
piu” sau „raţiune” a fiecărui lucru se rezolvă în realitatea concretă a Întru- 
pării, pe care o aşază fără teamă înaintea conceptului de Unu, la care făcea 
referire Plotin și neoplatonicii. „Nu este o problemă uşoară concilierea 
Dumnezeului din Vechiul Testament cu acel unu din Parmenide, notează 
în acest sens Claudio Moreschini. Filon se găsise deja în faţa acestei difi- 
cultăţi, motiv pentru care a recurs la interpretarea alegorică... Filon a fost 
reluat de Clement, Stromatele II, 2,6,1, care, oricum reușește să găsească 


soluţia problemei reducând la simbolism”.9% 


626 Ts, 11, 1-3, 

€ Quod Christos sit Deus, cap. 2, p. 480. 

628 In, 1, 32, 

62Teologia Bisericii primare apropia foarte mult conceptualitatea platoniciană a Logosu- 
lui de realitatea întrupării Sale. Astfel, „înainte de toate, Logosul este mintea lui Dumne- 
zeu şi conţine ideile Sale (cf. Stromate IV, 155, 2; V, 73, 3), aşa cum spusese deja Filon 
(Despre heruvimi 49; Cartea lumii 20). Ideile sunt gândurile lui Dumnezeu: aceeaşi 
concepţie este reprezentată în medioplatonism: la Alcionous, la Atticus, la Aetius, la 
Hipolit. În sfârşit, şi în opinia lui Plotin, Logosul este intelectul şi izvorul existenţei idei- 
lor” (Claudio Moreschini, Istoria filosofiei patristice, traducere de Alexandra Cheşu, 
Mihai-Silviu Chirilă şi Dorina Cernica, Ed. Polirom, 2009, p. 117). 

630 Ibidem, p. 118. 


186 


Apelând din nou la cuvintele profeților, Hrisostom evocă realitatea 
împlinirii făgăduinţelor logocentrice. El descrie astfel tabloul Jertfei 
hristice, punctând foarte frumos coborârea Cuvântului „intru cele 
mai de jos ale pământului” spre „dezlegarea legăturilor celor veşni- 
ce, care țineau pe cei legați” S*! Se conturează astfel legătura dintre 
Moarte și Înviere. „Învierea Sa nu este mai puţin predicată decât 
moartea, spune Sfântul Părinte; «Că nu vei lăsa sufletul meu în iad, 
nici nu vei da pe cel cuvios al Tău să vadă stricăciunea».S? Cu alte 
cuvinte, Isaia profețește despre același lucru: «Domnul a voit să-L 
zdrobească prin suferinţă. Și fiindcă Și-a dat viața ca jertfă pentru 
păcat, va vedea pe urmașii Săi, îşi va lungi viaţa și lucrul Domnului 
în mâna Lui va propăși».S5% Căci moartea lui Hristos a șters păcatele 
oamenilor”.5 După Învierea din morţi, Cuvântul dumnezeiesc este 
propovăduit până la marginile lumii, realitate de asemenea prezisă de 
profeţii Vechiului Testament. „Răspândirea Evangheliei ne-a fost 
vestită în cuvintele Psalmistului David: «Cere de la Mine şi-Ți voi da 
neamurile moştenirea Ta şi stăpânirea Ta marginile pământului».55 
Un alt profet anunță acest lucru cu alte cuvinte: «tot pământul este 
plin de cunoștința şi de temerea de Dumnezeu, precum marea este 
umplută de ape».S Şi vedem astfel cu câtă uşurinţă oamenii I se vor 
supune: «nu se vor mai învăța unul pe altul și frate pe frate, zicând: 
„Cunoaşteţi pe Domnul” că toţi de la sine Mă vor cunoaște, de la 
mic până la mare, zice Domnul, pentru că Eu voi ierta fărădelegile 
lor şi păcatele lor nu le voi mai pomeni».®” ... căci nu numai Biserica 
se va odihni sub statornicia învățăturilor, căci El va aduce pacea, care 
va umple întreaga lume”.6% 

Din cele arătate mai sus, rezultă preocuparea directă a Sfântului 
Părinte pentru relevarea completă a referinţelor hristologice din perspec- 
tivă biblică. Într-o notă deja obişnuită, argumentarea sa este susţinută 
prin promovarea, aplicarea şi tălmăcirea exegetică a versetelor cu 


631 Cf. Cântarea a VI-a din Canonul Sfintei Învieri. 
632 Ps, 15, 10. 

633 Is, 53, 10. 

6&4 Quod Christos sit Deus, cap. 5, p. 484. 

635 Ps. 2,8. 

6&6 Is, 11,9. 

637 Ter. 31, 34. 

68 Quod Christos sit Deus, cap. 6, p. 485. 

conţinut mesianic. Observăm, de asemenea, şi caracterul circular al 
apologiei hrisostomice, subliniindu-se realitatea vie şi lucrătoare a 
Cuvântului lui Dumnezeu, până la marginile lumii. Astfel, la finalul 
omiliei sale, Sfântul Părinte pregătește răspunsul împotriva „celor care L- 
au răstignit pe Hristos”, deschizând subiectul cuvântărilor „Împotriva 
iudeilor”: „Ce spuneţi voi? Că Hristos nu a înviat din morți? Puteţi spune 
de asemenea că bisericile Sale nu există în această lume? Puteţi spune 
oare că nu au fost prigonite, că nu au fost înconjurate şi că nu au triumfat 
înaintea vrăjmașilor? Însă aceste lucruri nu pot fi tăgăduite, cum nu se 
poate tăgădui existența soarelui. lată aici ruinele templului iudeilor, nu 
sunt oare ele la vederea neamului omenesc? Dacă Dumnezeu n-ar fi fost 
acolo, Dumnezeul cel tare, atunci cum se face că în suferințe şi prigoane 
cinstitorii Săi s-au înmulţit şi mai mult? Cum se face că cei care L-au 
răstignit şi L-au umplut de răni s-au depărtat de patria lor, fiind străini pe 
fața pământului? Cum se face dar că nici unul nici altul dintre aceste două 
lucruri nu s-au schimbat de-a lungul timpului ?”.5% 


VI.2. Idei apologetice în „Cuvântările împotriva iudeilor” 


Ideile din lucrarea „Quod Christus sit Deus” converg spre mult mai 
ampla elaborare din punct de vedere apologetic a „Cuvântărilor împotriva 
iudeilor”.6* Aceste omilii au fost rostite, de asemenea, în vremea dispute- 
lor pe care Sfântul loan Hrisostom le-a purtat cu ereticii anomei, la rândul 
lor centrate pe interacțiunea creștinismului cu iudaismul şi păgânismul. 
Aşa se face că, după primul discurs împotriva acestor eretici (386), apropi- 
indu-se sărbătoarea Corturilor și întrucât mai mulți dintre creştini aveau 
obiceiul să celebreze împreună cu iudeii, „marele predicator, dorind să 
îndrepte acest rău, a suspendat cuvântările împotriva anomeilor, ocupân- 
du-se de problema iudeilor şi de cea a sacramentele lor”. Cu privire la 
perioada de timp în care au fost rostite, majoritatea cercetătorilor sunt de 
părere că Sfântului loan Gură de Aur nu i-au trebuit mai mult de douăzeci 


de zile ca să-şi prezinte apologia înaintea credincioșilor săi.5 


69 Quod Christos sit Deus, cap. 6, p. 499. 

640 Traducerea în limba română a acestor cuvântări, opt la număr, a fost realizată după textul 
grecesc de pr. prof. Dumitru Fecioru (vezi: Sf. loan Gură de Aur, Cwvântări împotriva ano- 
meilor. Către Iudei, Ed. IBMBOR, Bucureşti, 2007). În studiul de față am folosit traducerea 
franceză a textului, cuprinsă în lucrarea Ouvre completes de S. Jean Chrisostome, T.1, supra. 
& Ouvre completes de S. Jean Chrisostome, T.1, p. 500-501. 

Dintru început, Sfântul Părinte arată că „impietatea anomeilor 
față de învăţătura cea dreaptă „se apropie foarte mult de cea a iudei- 
lor”. În felul acesta, dorește să-şi asigure auditoriul că lupta începută 
anterior spre combaterea acestei erezii hristologice, nu este abandonată, 
ci dusă mai departe spre lămurirea dogmei Bisericii. Pornind de aici, 
el evidenţiază mai întâi asemănările dintre cele două forţe divergente 
creştinismului. „Acuzaţiile pe care iudeii le ridică, anomeii le-au formulat 
de asemenea, spune Sf. loan Hrisostom. Şi care ar fi acuzaţiile iudeilor? 
Ei ÎL acuză pe Hristos că L-a numit Tată pe Dumnezeu şi că S-a făcut 
egal cu Acesta. Anomeii însă au înnoit această acuză, sau mai cu seamă 
nici măcar n-au mai folosit-o, înlocuind acest cuvânt (Fiu) şi înţelesul pe 
care îl are, dacă nu în realitate, măcar în vorbă”.*” Sfântul Părinte vrea 
să arate înverşunarea susținută a iudeilor față de dogma hristologică, 
căci, de vreme ce unele erezii au fost întoarse prin puterea Cuvântu- 
lui Evanghelic, contradicţia plinitorilor Legii s-a menţinut pe același 
calapod. Prima probă pe care n-au trecut-o a fost aceea a înfierii, 
rămânând în continuare departe de Lumina Adevărului. „Căci, dând 
la o parte binele ce le fusese rânduit şi în loc să devină copii prin 
înfiere, s-au adâncit în cele deşarte”, ignorând lucrarea hristificatoare 
a harului dumnezeiesc. „Şi de unde știm aceasta?, întreabă retoric 
Fericitul Părinte. «Nu este bine, îi spune Hristos cananeencii, să iei 
pâinea fiilor şi să o arunci câinilor».5* EL îi arată pe iudei cu numele 
de copii, numindu-i câni pe cei care erau dintru neamuri. Însă ordinea a 
fost inversată, căci iudeii au devenit câini şi noi, copii. «Păziţi-vă de 
câini! Păziţi-vă de lucrătorii cei răi! Păziţi-vă de tăierea împrejur. 
Pentru că noi suntem tăierea împrejur, noi cei ce slujim în Duhul lui 
Dumnezeu, și ne lăudăm întru Hristos lisus şi nu ne bizuim pe 
trup»... Ce poate fi mai rău decât să te înstrăinezi de Domnul, nu 
numai prin călcarea legii, ci încă prin cercetarea ei?”.6%5 

Sfântul Părinte, folosindu-se de logica paralelismului hristologic, 
lansează o afirmaţie şi mai îndrăzneață, pe care o fundamentează 
biblic. „Dacă Dumnezeu i-ar părăsi, ce nădejde de mântuire ar mai 
avea? Însă pretind că sunt cinstitori de Dumnezeu. Departe de noi 


642 Juifs I, 1. 
683 Mt. 15,26. 
644 Fil. 3, 2-3. 
645 Juifs. I, 2. 

aceste gânduri: că iudeii nu sunt cu adevărat cinstitori de Dumnezeu. 
Şi cine spune aceasta? Însuşi Fiul lui Dumnezeu o spune. «Nu mă știți 
nici pe Mine nici pe Tatăl Meu; dacă M-aţi şti pe Mine, ați şti și pe 
Tatăl Meuw.% Oare ce mărturie mai de cinste ca aceasta aş putea 
aduce? Dacă nu L-au cunoscut pe Tatăl, dacă l-au răstignit pe Fiul, 
dacă au respins tovărășia Duhului...”.5 Se mai arată că harul lui 
Dumnezeu se face lucrător în cei care au încetat să mai fie robi ai legii. 
Şi întrucât adevărul „nu vine prin lege”, creştinii au murit pentru a 
învia împreună cu Hristos spre o vieţuire nouă. În consecință, Sfântul 
Ioan Hrisostom nu contrazice legea iudaică, pe care o socotește a fi 
„pedagog către Hristos”, ci arată mai degrabă cât de sărac este omul 
fără bunătăţile harului dumnezeiesc. „Nu vorbim în felul acesta pentru a 
condamna legea, căci o păzim după cuviință, ci mai degrabă spre a 
vă arăta comorile ce izvorăsc din harul lui Hristos. Căci legea nu se 
împotriveşte lui Hristos, şi cum ar putea fi aceasta, de vreme ce Însuşi 
Hristos a rânduit-o, de vreme ce ne conduce la EI, aşa cum face un 
pedagog? Însă, datorită doleanţelor absurde ale celor care abuzează 
de lege, suntem obligați să vorbim astfel (despre lege). Adevăraţii 
hulitori ai legii sunt aceia care, după ce ne-au condamnat, pentru a 
reununţa la Hristos, doresc să ne întoarcă de la credința noastră. Că 
legea și-a meritat din plin omenia, eu însumi voi recunoaşte şi nu voi 
nega niciodată aceasta. Căci voi sunteţi cei care, rămânând în legătură 
cu aceasta, nu trebuie să pierdeţi darurile cele mari ale harului dum- 
nezeiesc. În așa fel încât, cel mai frumos elogiu ce i se cuvine unui 
pedagog este acela ca învăţăcelul său să nu mai aibă nevoie de su- 
pravegherea sa spre a se descurca, angajându-se ferm în practicarea 
virtuții, căci dacă continuăm să stăruim în lege, este de prisos, întrucât 
nu mai avem nevoie de supravegherea ei”. 

A treia cuvântare a Sfântului loan Gură de Aur se îndreaptă 
„împotriva celor ce judecă ziua Paștelui”. În acest context, Cuvântul 
lui Dumnezeu este prezentat ca imagine a „Păstorului celui bun, care 
nu se mulţumeşte doar să alunge lupii, ci împlineşte o necesitate arzătoare, 
vindecând oile bolnave. Căci, ce ar folosi să le scape de dinţii fiarelor 


646 In. 8, 19. 

647 Juifs. I, 7. 

648 Cf. Gal. 2, 21: „Nu lepăd harul lui Dumnezeu; căci dacă dreptatea vine prin Lege, 
atunci Hristos a murit în zadar”. 

64 Juifs. II, 2. 

sălbatice, dacă boala este aceea care contează?”. Sfântul Părinte face 
trimitere aici la învăţăturile greșite care macină Biserica, aducând 
pagube mai mari decât ereticii, care-i pândesc pe credincioşi aseme- 
nea unor lupi. Accentul cade aici pe latura apologetică a gândirii 
hrisostomice. Puterea mărturisitoare a Cuvântului este asemnea teh- 
nicii unui general, care are în grijă deopotrivă câştigarea războiului, 
dar și garantarea păcii înlăuntrul ţării pe care o apără. „Astfel, vă veți 
convinge că nu poate fi nimic mai de preț decât cuvintele Mântuito- 
rului Hristos: «Orice împărăție care se dezbină în sine se pustieşte, 
orice cetate sau casă care se dezbină în sine nu va dăinui».S5% Şi poate, 
mult mai de preţ decât o împărăție... este veşnicia altor lucruri?”.55! 
În dorinţa de a apăra dumnezeirea Mântuitorului Hristos în fața 
iudeilor, Sfântul loan vorbeşte despre efemeritatea lucrurilor zidite 
de mână. După el, puterea lui Dumnezeu întrece cu mult măreţia 
templului din Ierusalim. Deși uimise întreaga lume prin strălucirea 
frumuseţii sale, locaşul „sălășluirii salvei dumnezeieşti” s-a pustiit. 
Prevestirea acestei zădărniciri s-a făcut de Însuși Mântuitorul Hristos, 
care a zis: „Adevărat grăiesc vouă: Nu va rămâne aici piatră pe piatră, 
care să nu se risipească” 5? Eforturile de a reconstrui vechiul edificiu 
au fost nenumărate, însă iudeii nu au ajuns la niciun rezultat. În locul 
templului din Ierusalim, Hristos a înălțat Biserica Sa pe care, spune 
Sfântul Părinte, „nimeni nu este în stare să o distrugă, întrucât El a 
nimicit templul şi nimeni n-a mai fost în stare să-l ridice”. Cu acest 
adevăr a fost încredinţat Petru, atunci când Mântuitorul i-a spus că 
„pe această piatră voi zidi Biserica Mea şi porțile iadului nu o vor 
birui”.S% Invocând aceste argumente, Sfântul loan Hrisostom întăreşte 
proorocia făcută de Domnul despre nimicirea templului din Ierusalim. 
„Ei bine, o iudeilor, ce veţi răspunde voi la această proorocie şi ce 
veţi spune oare că este minciună? Oare n-au fost plinite toate acestea, 
şi ce neînţelegeri mai putea scorni despre toate acestea?”.% Spre 
deosebire de templu, Biserica a trecut prin nenumărate prigoniri, 
martiraje şi suplicii, mergând mai departe cu puterea lui Dumnezeu 
şi întărindu-se tot mai mult. „Fără templul din Ierusalim, cinstirea 


650 Mt. 12, 25. 
S51 Juifs. MI, 1. 
652 Cf. Mt. 24,2. 
653 Mt. 16, 18. 
654 Juifs. V, 2. 

adusă de iudei este împiedicată, obiceiurile, sacrificiile şi ofrandele 
sunt abolite şi celelalte lucruri din legea lor au încetat. Nu au mai putut 
rândui altar, aduce sacrificii și libaţiuni, să jertfească miel sau să aprindă 
tămâie, să citească din Lege, să sărbătorească praznicele, toate aceste 
lucruri fiind scoase afară, dincolo de porţile templului”.55% Aici Sfântul 
loan Hrisostom arată legitimitatea templului din Ierusalim ca loc ritualic 
pentru tradiția iudaică. 

Pe de altă parte, invocarea templului din Ierusalim, în contra- 
pondere cu puterea şi lucrarea Logosului înomenit, au în viziunea 
Sfântului Părinte, o arie de interpretare mult mai largă. „Statutul 
Ierusalimului și templul constituie cele mai prezente teme în Omiliile 
sale împotriva iudeilor. Rămâne însă curios faptul cum această operă 
apare menţionată în lista lucrărilor apologetice împotriva păgâni- 
lor.5% Pe de altă parte, la finele tratatului „Că Hristos este Dumne- 
zeu”, Sf. loan Gură de Aur menţionează că va relua această temă 
atunci când va vorbi direct despre iudei. Însă în text, topica Sfântului 
Părinte se prezintă şi ca argument împotriva păgânilor. Acesta în- 
seamnă că statutul templului nu era o problemă care viza în mod 
exclusiv Iudaismul şi Creștinismul, ci şi latura păgână a abordărilor 
hrisostomice. În ce fel sunt atunci legate omiliile Sfântului Ioan Hri- 
sostom împotriva iudeilor de efortul său apologetic de a apăra creşti- 
nismul împotriva elenismului? Pentru a răspunde la aceste întrebări, 
trebuie să luăm seama la efortul împăratului lulian Apostatul de a 
reconstrui templul din Ierusalim şi la semnificația templului în tradi- 
ţia creştină a primelor veacuri”.6 Acest lucru este dezbătut în cea de 
„d V-a omilie împotriva iudeilor”, unde Sfântul Părinte arată în mod 
deplin supremaţia, puterea, caracterul veşnic şi universal valabil al 
lucrării lui Hristos. 

Este interesant de observat şi metoda apologetică de care se 
foloseşte, acordată la necesităţile stringente ale auditoriului. Interac- 
țiunea cu mediul extraeclesial se conturează după modelul discursului 
paulin, unde sunt valorificate teologic principalele cunoştinţe filoso- 
fice şi implicit realitățile de viață. „Că lucrul acesta este adevărat, 


655 Ibidem. 

656 Vezi aici lucrarea lui Stylianos Papadopoulos, Viaţa, activitatea şi opera Sfântu- 
lui loan Hrisostom, p. 70. 

657 Robert L. Wilken, John Chisostom and the Jews, p. 132. 


192 


gândeşte-te la toţi filosofii eleni, câți au voit să introducă învățături 
noi, la toţi câți au vrut să îndrepte lumea spre un nou fel de viaţă; de 
pildă: Zenon, Platon, Socrate, Diagora, Pitagora şi alții nenumărați. 
Cu toate aceasta, atât de puţin au reușit, încât marea mulţime nu-i 
cunoaşte nici după nume. Hristos însă nu numai că a dat un nou fel 
de vieţuire, dar a și sădit-o pretutindeni în lume. Câte nu se spune că 
a făcut Apolonie din Tiana? Dar ca să cunoşti că tot ce s-a spus des- 
pre el a fost minciună, închipuire şi nimic adevărat, s-a stins şi a luat 
repede sfârşit. Să nu socotească nimeni că aduc ocară lui Hristos 
pentru că vorbind despre El am amintit de Pitagora, de Platon, de 
Zenon, de Apolonie din Tiana. N-am făcut asta mânat de propriul 
meu gând, ci coborându-mă la slăbiciunea iudeilor, care ÎI socotesc 
simplu om. Pavel a făcut tot aşa. Când a fost în Atena, nu le-a vorbit 
atenienilor nici din profeţi, nici din Evanghelie, ci şi-a început cuvân- 
tarea de la un altar păgânesc. Nu pentru că socotea altarul acesta mai 
vrednic de credință decât Evangheliile, nici pentru că acele cuvinte 
scrise pe altar erau mai de preț decât cuvintele profeților, ci pentru că 
vorbea către eleni, care nu credeau în niciunul de-ai noștri; de aceea, 
îi convinge de adevărul spuselor lui cu propriile lor învățături. De 
aceea, grăieşte: «M-am făcut pentru iudei ca un iudeu... pentru cei ce 
nu au Legea, ca unul fără lege, deși eu nu sunt fără lege în faţa lui 
Dumnezeu, ci în legea lui Hristos»%5... Aşadar, pentru că și eu gră- 
iesc iudeilor care ÎI socotesc pe Hristos un simplu om, un călcător de 
lege oarecare, de aceea am făcut cercetarea, aducând în discuţie pe 
filosofii admirați de eleni. Dar dacă vreți, să vă dau pilde şi dintre 
iudei despre oamenii care au încercat să dea învățături noi, despre 
oamenii care au avut ucenici, care au fost proclamaţi conducători şi 
apărători ai poporului, și care repede s-au stins, pentru a vă dovedi că 


Hristos n-a fost un simplu om”.5% 


VI.3. „Comentariul Sf. loan Gură de Aur la Epistola către 
Romani” - o sinteză hrisostomică a hristologiei pauline 
În general, gândirea hristologică a Sfântului loan Gură de Aur 


este strâns legată de moștenirea Școlii Antiohiene, Diodor de Tars şi 


658 Cf. I Cor. 9, 20. 
65 Juifs, V, 3, p. 537-538; Vezi aici traducerea Pr. prof. Dumitru Fecioru la Sf. loan 
Gură de Aur, Către Iudei, Cuvântul V, 3. 

Teodor de Mopsuestia. Nume sonore ale unei tradiţii dioprosopiste, 
cei doi au influenţat decisiv teologia siriacă din secolele IV-V, „con- 
struind” in extremis erezia nestoriană. Cu toate că s-a format în acest 
areal, Sfântul loan Hrisostom reuşeşte să depășească lacunele exis- 
tente în materie de dogmă și să construiască o învățătură întru totul 
ortodoxă. A fost „primul teolog antiohian al Bisericii care a discernut 
cu atâta limpezime consecinţele negative ale concepțiilor compatrio- 
ților şi prietenilor săi apropiați și care le-a combătut fără să facă refe- 
rire la principalii vinovaţi, pe care i-au numit alții mai târziu. Pe de o 
parte, el spera ca aceste concepții să nu-i influenţeze pe contemporani şi 
pe cei de după”.*% În acest context, preocuparea hristologică de bază 
a Sfântului Părinte a vizat în special textele scripturistice de impact 
doctrinar. Mulțimea ideilor antrenate în acest cadru se desfășoară pe 
larg în lucrarea „Comentariu la Epistola către Romani”, unde Sfântul 
Părinte realizează o veritabilă sinteză a teologiei pauline. 

Dintru început, Sfântul loan Hrisostom arată că „trupul-umanitatea 
lui Hristos nu era o nălucire, ci a existat la propriu deofiinţime cu 
firea noastră, însă cu cea fără de păcat. Lipsa păcatului în umanitatea 
asumată a Cuvântului dumnezeiesc o subliniază şi faptul că umanita- 
tea întâi zidită nu avea păcat, dar a eşuat. Acum însă, prin Întruparea 
şi Învierea Domnului, trupul-umanitatea ajunge la scopul ei, Ja lipsa 
păcatului şi la nemurire”. În această hristoformizare a omului 
botezat, trupul Mântuitorului Hristos rămâne în noi fără de pată, fiind 
„acelaşi cu firea noastră”, căci „nu era rea firea trupului pe care a 
ridicat-o după biruinţă şi nemurire a lucrat-o”.5? 

Pentru a ajunge să evidenţieze adevărurile hristologice, Sfântul 
loan Gură de Aur urmăreşte pasajele legate de raportul omului nou 
cu Legea mozaică. El arată că, în lumina Cuvântului dumnezeiesc, 
creștinul este deasupra Legii, așezându-se într-o nouă rânduială: 
„credința în lisus Hristos”.%% Prin credință, mântuirea devine darul 


660 Stylianos Papadopulous, Gândirea teologică a Sfântului loan Hrisostom, tradu- 
cere de lect. dr. Sabin Preda, Ed. Bizantină, Bucureşti, 2010, p. 169. 

66! Ibidem, p. 172. 

662 Omilii la Romani XIII, 5; PG 60, 515. 

663 Sfântului Apostol Pavel, care zice: „Dar ştim că cele câte zice Legea le spune 
celor ce sunt sub Lege, ca orice gură să fie închisă şi ca toată lumea să fie vinovată 
înaintea lui Dumnezeu. Pentru că din faptele Legii nici un om nu se va îndrepta 
înaintea Lui, căci prin lege vine conştiinţa păcatului. Dar acum, în afară de Lege, s-a 

întregii existenţe, valabil deopotrivă pentru iudei și păgâni, trecând 
dincolo de opreliştile Legii Vechi. „Aici iarăși se tulbură iudeul, fiindcă 
nu are nimic mai mult ca ceilalți şi este pus la un loc cu întreaga 
lume. Deci, ca nu cumva să se alarmeze, iarăşi îi mărginește cu frica, 
adăugând şi zicând: «Că nu este osebire pentru că toţi au greşib»,65%* 
adică să nu-mi spui că unul este Elin, celălalt Scit, celălalt Trac, căci 
toți sunt sub aceleași păcate. Dacă tu ai primit Legea, un singur lucru 
ai aflat din Lege: a cunoaşte păcatul, nu însă a şi fugi de e1”.%5 Ur- 
mează că, prin Întruparea Mântuitorului Hristos, omul cel vechi este 
ridicat din robia Legii. Pe toate acestea „le-a rânduit Dumnezeu”, 
arătându-se că lucrarea de mântuire este grefată pe comuniunea Tri- 
nitară şi totodată că „Hristos a făcut totul prin sângele Lui”.56 

Una dintre imaginile fundamentale ale hristologiei pauline, 
dezvoltate cu precădere în Epistola către Romani, este teologia morții şi 
a învierii omului botezat în numele Mântuitorului Hristos.SS Aici 
Apostolul aşează tema dogmatică a restaurării firii omenești în Taina 
Baptismală, plecând de la simbolismul morţii și învierii Logosului 
înomenit. Efectul generator al celor două planuri se leagă în mod 
stringent de scoaterea neamului omenesc din robia păcatului și a 
morții. Pentru împlinirea acestei rânduieli, Domnul lucrează întru 
Sine calea cea mai grea, lăsându-ne nouă, în chipul asemănării morții 
Sale, calea mai uşoară de împlinit. „Fiindcă trupul nostru s-a îngropat 
în apă, iar El în pământ, şi noi din cauza păcatului, pe când El în 
interesul mântuirii noastre, de aceea n-a zis «împreună odrăsliţi cu 


arătat dreptatea lui Dumnezeu, fiind mărturisită de Lege prin prooroci. Dar dreptatea 
lui Dumnezeu vine prin credinţa în Iisus Hristos, pentru toţi şi pentru toţi cei ce cred, căci nu 
este deosebire. Fiindcă toți au păcătuit şi sunt lipsiţi de slava lui Dumnezeu; îndreptându-se 
în dar cu harul Lui, prin răscumpărarea cea în Hristos lisus” (Romani 3, 19-24). 

664 Rm. 3, 23. 

665 Sf. Ioan Gură de Aur, Comentariile sau explicarea Epistolei către Romani, traducere din 
limba elină de Arhim. Teodosie Atanasiu, SOCEC, Bucureşti, 1906, Omilia VIII, p. 93. 

666 Omilia, XIV, p. 210; PG 60, 515. 

667 Cf. Rm. 6, 3-7: „Au nu ştiţi că toţi câţi în Hristos Iisus ne-am botezat, întru moar- 
tea Lui ne-am botezat? Deci ne-am îngropat cu El, în moarte, prin botez, pentru ca, 
precum Hristos a înviat din morţi, prin slava Tatălui, aşa să umblăm şi noi întru 
înnoirea vieţii, Căci dacă am fost altoiţi pe El prin asemănarea morţii Lui, atunci 
vom fi părtaşi şi ai învierii Lui, cunoscând aceasta, că omul nostru cel vechi a fost 
răstignit împreună cu El, ca să se nimicească trupul păcatului, pentru a nu mai fi robi 
ai păcatului. Căci Cel care a murit a fost curăţit de păcat”. 

moartea Lui», ci «cu asemănarea morții Lui». Moarte a fost şi aceea 
ca şi aceasta, însă nu tot cu acelaşi subiect. «Deci, zice Apostolul, 
dacă ne-am făcut împreună odrăsliți cu moartea Lui» «vom fi părtaşi 
şi învierii Lui», vorbind aici de învierea viitoare. Fiindcă mai sus 
spunând de moarte, zicea: «Au nu cunoaşteţi, fraților, căci câți în 
Hristos lisus ne-am botezat întru moartea Lui ne-am botezat»? — fără 
ca să spună ceva lămurit despre înviere, ci poruncește numai despre 
purtarea creștinului de după botez, îndemnându-l de a umbla întru 
înnoirea vieții, - de aceea aici proclamă învierea noastră din morţi. Şi 
ca să afli că nu este vorba de învierea cea urmată prin botez, ci de 
aceea ce va urma la A Doua Venire, priveşte cum el n-a zis: «vom fi 
împreună odrăsliți şi cu asemănarea învierii Lui», ci «şi învierii Lui 
vom fi părtaşi», şi nici «ne-am făcut», ci «ne vom face părtaşi», în- 
vederând prin această expresie nu învierea cea dobândită la botez, ci 
învierea cea viitoare”.668 

Comentariul Sfântului Părinte la Epistola către Romani a Sfântului 
Apostol Pavel vizează în primul rând capacitatea omului căzut în dragos- 
tea și harul lui Dumnezeu, prin lisus Hristos, Logosul Înomenit. El 
întăreşte adevărul şi realitatea Întrupării Sale, arătând deopotrivă că 
după ce „S-a făcut” trup, Cuvântul lui Dumnezeu „s-a sălășluit întru 
noi” şi cu toții „am văzut slava Sa, slavă ca a Unuia-Născut din Tatăl, 
plin de har şi de adevăr”. Teologia Marelui Părinte subliniază 
întotdeauna realismul întrupării Cuvântului şi integrarea Acestuia în 
concretul existenței noastre. Contrar înaintaşilor săi din Şcoala Anti- 
ohiană, Teodor de Mopsuestia şi Diodor de Tars, Sfântul loan 


668 Omilia XII, p. 160; PG 60, 485. 

66 In, 1, 14. 

610 Aceştia percepeau actul întrupării ca o dimensionare morală a Logosului în con- 
tact cu trupul şi o sălăşluire a Sa ca într-un templu în pântecele Preacuratei Fecioare. 
În acest sens, IPS Prof. Univ. Dr. Irineu Popa, Mitropolitul Olteniei, analizează 
principalele direcţii ale hristologiei celor doi scriitori sirieni, aşezându-le în legătură 
cu germenii disputei apolinariste. „Diodor din Tars, un reprezentant de seamă al 
Şcolii Antiohiene, oricât de straniu ar părea, folosea, ca şi alexandrinii, formula 
Logos-sarx, spre deosebire de discipolul său Theodor de Mopsuestia, care folosea 
schema Logos-anthropos. Pentru Diodor, Logosul divin este separat de Omul din 
Maria şi nici nu se poate spune că a pătimit, ci mai degrabă că a pătimit Omul, tem- 
plul Dumnezeului Logos. Tot în aceeaşi ordine de idei, el susţine că umanităţii nu-i 
pot fi conferite însuşirile sau lucrările Logosului, ceea ce înseamnă că schimbul de 
numiri între divinitate şi umanitate poate fi acceptat numai în mod impropriu. Cât 

Gură de Aur „înţelege corect că «S-a făcut» înseamnă unire a firilor, 
explică faptul că Logosul, Care S-a sălășluit în cortul omenesc este 
diferit de cort. «Ceea ce se sălășluiește» (to skynoun), Cuvântul 
Dumnezeiesc, şi «cortul» (skyny), Născătoarea de Dumnezeu, rămân 
două lucruri diferite în ce privește fiinţa lor, dar sunt între ele fără să 
se amestece. În felul acesta, ele sunt o singură ființă, Dumnezeu-Omul. 
Şi pentru că deja sunt una, un singur ipostas, această unitate se va 
continua în veci. Cuvântul Dumnezeiesc nu va lăsa niciodată trupul 
pe care l-a luat. Cu el se află pe tronul ceresc şi cu el este închinat în 
veci”! Realitatea şi concretul Întrupării Cuvântului, prezentate în 
simetria teologiei pauline, oferă la Sfântul Părinte perspectiva esha- 
tologică a omului restaurat prin Botez. „Căci nimeni dintre noi nu 
trăieşte pentru sine şi nimeni nu moare pentru sine, spune Apostolul. 
Că dacă trăim, pentru Domnul trăim, și dacă murim, pentru Domnul 
murim. Deci şi dacă trăim, şi dacă murim, ai Domnului suntem” ®©? 
lar Sfântul Părinte completează arătând că Hristos „se îngrijește astfel 
de mântuirea noastră” şi „dacă nu am fi avut o astfel de îngrijire, 


apoi atunci care mai era nevoia întrupării şi iconomiei Lui” .®° 


VI.4. Concluzii 


Actualitatea apologetică a personalităţii şi operei Sfântului 
loan Gură de Aur are o evidenţă incontestabilă în teologia ortodoxă. 
Perceput ca predicator şi omilet prin excelență, Sfântul Părinte se 
preocupă totodată şi de spectrul teologiei fundamentale, atribuindu-i 
un loc important în viziunea şi lucrarea sa misionară. Abordarea 
dezvoltată în acest sens porneşte de la specificul şcolii teologice din 


priveşte sufletul lui Hristos, el este socotit de Diodor a fi un factor fizic, nu unul 
teologic. Prin urmare, Diodor susţine, ca şi Nestorie, că Dumnezeu Logosul a locuit 
în umanitatea lui Hristos şi a sălăşluit în acest templu, când omul «a luat formă»... 
Tot el este cel care a învăţat despre cei doi fii, deosebind pe Fiul lui Dumnezeu de 
Fiul lui David. Deducem de aici că, deşi a susţinut formula Logos-sarx, totuşi este 
tributar întru totul hristologiei Logos-antropos de tip nestorian. Din această perspectivă, 
Diodor este considerat precursorul termenului tehnic «om asumat» din hristologia lui 
Teodor de Mopsuestia” (vezi: IPS prof. univ. dr. Irineu POPA, Jisus Hristos este Acelaşi, 
ieri şi azi, şi în veac, Ed. Mitropolia Olteniei, Craiova, 2010, p. 257-258). 

671 Stylianos Papadopoulos, Gândirea teologică a Sf loan Hrisostom, p. 174. 

672 Rm. 14, 7-8. 

673 Omilia XXVI, p. 412; PG 60, 632. 

care face parte, cu toate că s-a spus în repetate rânduri că, din per- 
spectiva abordării, este cu totul original. Și totuşi, gândirea sa sinteti- 
zează energic generozitatea, simbolismul şi creativitatea teologiei 
siriace, însă cu o specificitate aparte. Acest lucru se descoperă în 
puterea sa de sinteză, dar şi prin uşurinţa cu care se raportează de 
fiecare dată la tradiția aramaică.“ Pe acest fond, oarecum nativ, 
cunoscând foarte bine toate diferenţele de doctrină și experienţă reli- 
gios-morală ale iudeilor, Sfântul Părinte dezvoltă o mărturisire com- 
pletă, argumentând permanent cu versete din Psalmi şi Prooroci. Pe 
de altă parte, nu trebuie uitat că epoca Sfântului loan Gură de Aur 
este una a ascendenţei specificului grecesc, pe care de asemenea îl 
foloseşte în lucrarea sa. El se poziţionează astfel ca un veritabil reper 
în teologia patristică, poziţionându-se la confluenţa dintre cele mai 
mari culturi antice: iudaică, siriacă şi elină/greacă.65 

Gândirea hristologică a Sfântului Părinte este una precisă, cu 
trimiteri şi explicații concrete ale principalelor evenimentele din 
iconomia mântuirii. Activând apologetic, el așază adevărata învățătu- 
ră în contraponderea tradițiilor păgâne şi obiceiurilor iudaice. Acest 
specific se descoperă mai cu seamă în cele patru lucrări de referință 
pe care le-am analizat mai sus. În fapt, aceste însemnări cu caracter 
apologetic evidențiază, în contextul operei sale, o realitate compozită 
şi foarte bine organizată din punct de vedere structural. Şi aceasta s- 
ar putea justifica, în primul rând, prin faptul că ridică Sfânta Scriptu- 
ră la rangul de element prim în munca de interpretare. În al doilea 
rând, Sfântul Părinte merge pe linia simbolismului siriac, aducând în 
atenţia ascultătorilor săi mai multe simetrii şi antiteze teologice pen- 
tru a demonstra puterea dumnezeiască a Logosului înomenit. Acest 


674 Specificul acestei vechi moşteniri, fundamentale în definirea teologiei siriace, se 
justifică în primul rând prin „traducerea Vechiului Testament din aramaică; lucrare nu 
întru totul unitară, întrucât majoritatea cărţilor au fost traduse undeva în jurul secolului 
al II-lea, unele dintre ele cel mai probabil de iudei, decât de creştini” (Sebastian Brock, 
Syriac Culture, in CAH [Cambridge Ancient History] XIII, p. 708-719). 

6715 Preocuparea Sfântului Părinte pentru cultura şi teologia de limbă greacă este 
strâns legată de faptul că o mare parte din operele greceşti fuseseră traduse în siriacă 
şi invers. „În arealul unde culturile greceşti şi siriace s-au întâlnit s-a observat o 
creştere treptată, pornind de la cei care ştiau numai limba greacă, urcând mai apoi la 
cei care erau bilingvi, însă vorbeau numai în greacă, fără să scrie, spre cei care ştiau 
să scrie şi să vorbească siriacă, până la cei care cunoştinţele de greacă erau inexis- 
tente” (Ibidem, p. 716). 

fapt se datorează bineînţeles formării sale teologice, ca ucenic al 
Şcolii din Antiohia.% Cu mult peste ideile ante-nestoriene al lui 
Teodor de Mopsuestia şi Diodor de Tars, Sfântul loan Hrisostom a 
înţeles deplin: că în Hristos sunt două firi, dumnezeiască şi omeneas- 
că, că Maica Domnului nu a fost nicidecum un simplu templu de 
sălăşluire a Logosului, că Preacurata este cu adevărat Theotokos, că 
legătura dintre omenescul şi dumnezeiescul lui Hristos nu a fost nici- 
decum morală (synafeia), ci reală şi concretă. 

Un alt specific al scrierilor hrisostomice cu caracter apologetic îl 
constituie valorificarea ideilor pauline. Pornind de aici, Sfântul Părinte 
oferă o analiză a celor mai importante teme hristologice dezvoltate de 
Apostolul neamurilor: moartea și Învierea Domnului; mântuirea prin 
credinţă; har şi fapte bune; Taina Sfântului Botez; restaurarea creştinului 
botezat etc. Toate acestea sunt valorificate în raport cu specificitatea 
filosofiei antice sau a moştenirii vechi testamentare. El reuşeşte astfel să 
dimensioneze inter-dialogic legătura creştinismului cu influențele religi- 
oase sau culturale provenite din exteriorul său. Atitudinea sa se constitu- 
ie etapizat, în funcţie de problematica abordată. Așa se face că, pentru a- 
şi feri credincioșii de vechile tradiţii, Sfântul Părinte se pronunță radical 
şi polemic, înfierând contradicţiile şi cerbicia celor care ar fi trebuit să 
primească plinirea proorociilor. Pe de altă parte, când îşi începe lucrarea 
mărturisitoare, se folosește de o pedagogie şi argumentaţie apologetică 
generoasă. Frecvent aduce în discuţie modelul Sfântului Apostol Pavel, 
care a folosit argumente din viaţa şi credințele păgânilor spre revelarea 
credinţei în Hristos. Apropierea de logica paulină și zelul predicatorial 
fac dintr-însul un ucenic vrednic al Apostolului neamurilor, în cauza 
mărturisirii permanente a Logosului înomenit. 

Actualitatea gândirii Sfântului Părinte este vie şi dinamică, lu- 
crând direct asupra deficienţelor conceptuale prin care se motivează 
cel mai adesea fenomenul secularist şi ateist. Teologia sa arată că, fără 


676 Marea citadelă a Antiohiei a fost fondată în jurul anului 300 î.Hr. de către unul din 
succesorii lui Alexandru cel Mare, Seleucus I. Din punct de vedere practic, ea a aparţinut 
sferei de influenţă a culturii greceşti, cu toate că în mare parte, mulţi dintre antiohieni 
vorbeau aramaica. Spre deosebire de Alexandria, vestită prin prestigiul şcolii sale catehe- 
tice, Şcoala de teologie din Antiohia a dezvoltat mai mult specificul exegetic, „cu o 
hristologie de asemenea caracteristică” (vezi: Sebastian Brock, “The Rise of Christian 
Thought. II — The Theological Schools of Antioch, Edessa, and Nisbis”, in H. Badr (ed), 
Christianity. A History in the Middle East, Beirut 2005, p. 143, 146). 

Logosul dumnezeiesc, lumea rămâne mută, neputând cuvânta experi- 
ența vie a harului. Toate acestea se adeveresc prin faptul că „Fiul lui 
Dumnezeu înomenit, ca Învățător, Arhiereu și Împărat suprem, ne 
învaţă şi ne călăuzeşte cu demnitate și putere, îndreptându-ne spre o 
comuniune deplină cu Sine și cu Tatăl ceresc. Prin El şi prin Evanghelia 
Sa omenirea parcurge drumul spre unirea cu Tatăl în Duhul Sfânt şi 
cu toţi cei ce cred în El şi-L mărturisesc ca Domn şi Dumnezeu”.S 


617 Prof. unv. dr. Irineu Popa, Mitropolitul Olteniei, Iconomia plinirii vremilor în 
lisus Hristos, Ed. Mitropolia Olteniei, Craiova, 2013, p. 437. 

I. CUNOAȘTEREA LUI DUMNEZEU ȘI CUNOAȘTEREA 
LUMII. O MĂRTURISIRE APOFATICĂ A 
APOLOGETICII ORTODOXE 


În decursul existenţei sale, omul s-a raportat indispensabil „la 
ceva care-l depăşeşte, la o existență mult superioară existenţei sale”. 
Acest proces continuu de redescoperire ontologică a crescut progresiv 
spre adevăratul sens al cunoașterii divine. Astfel, pornind de la concepţi- 
ile panteiste — generate de „misterium tremendum”, sau de motivarea 
cauzistică a existenţei sale - propagată mai apoi în deism, omul a ajuns 
cu ajutorul Revelaţiei dumnezeiești, să descopere concret adevărata sa 
menire, aceea de a fi „după chipul” Stăpânului, spre potenţarea „ase- 
mănării” cu Acesta. El ajunge mai întâi să accepte „o existență raționa- 
lă, alta decât a sa, superioară, nemăsurat de mare, care provoacă fulge- 
rele şi furtunile pe mare, care cutremură pământul, face să rodească 
seminţele și perpetuează viața. Această putere o numeşte Dumnezeu și 
foarte adesea o multiplică, văzând în lume tot atâția dumnezei, câte 
sunt și puterile care îl impresionează”. Avem de-a face așadar, spu- 
ne teologul grec Ch. Yanaras, cu o „religiozitate antropocentrică”, în 
măsură să-l întărească pe om în slăbiciunile sale, să-i liniştească teme- 
rile. Dincolo de zgura unor simple şi ineficiente teorii, omul simte 
nevoia de mai mult. Caută ceva care să rezoneze cu vibrația sa interi- 
oară, fiind împins tot mai mult spre descoperirea „adevărului şi setea 
după cunoaştere”. De aceea, dincolo de insuficiența ipotezelor știinţi- 
fice, de conceptualitatea epuizabilă a filosofiei şi metafizicii, omul 
ajunge în cele din urmă „la o teologie, adică la o anumită vorbire des- 
pre Dumnezeu”. Postulează o Primă Cauză sau Principiu al lumii, pe 
care îl numeşte Dumnezeu. E] este aşadar, Cauza în Sine (Ens a Se), 
care nu depinde de nimic altceva, liberă de orice determinare, început 
şi principiu al mişcării, care rămâne peste toate nemișcat. 

Această Cauză supremă a existenţei noastre nu rămâne nicide- 
cum izolată într-o dimensiune transcendentală şi de nepătruns. Deși 


618 Christos Yannaras, Abecedarul credinţei — introducere în Teologia Ortodoxă, 
traducere de Pr. prof. Constantin Coman, Ed. Bizantină, Bucureşti, 1996, p. 13-14. 
67 Ibidem, p. 15. 

imposibil de cunoscut cu mintea, ea se împărtăşeşte progresiv celui 
ce caută spre dânsa, activându-se prin participarea sa personală, în 
lumina Revelaţiei Supranaturale. Vorbind despre această lucrare 
perpetuă, Sfântul Grigorie de Nazianz subliniază „că Dumnezeu 
există şi e cauza făcătoare și susținătoare a tuturor, ne învaţă vederea 
și legătura naturală: cea dintâi privind cele văzute și bine orânduite și 
minunate şi, ca să zic aşa, mișcate şi purtate în chip nemișcat; a doua, 
deducând din cele văzute şi bine orânduite pe Conducătorul lor. Căci 
cum ar fi luat subzistență sau s-ar fi alcătuit acest univers, fără Dum- 
nezeu, Care dă ființă tuturor şi le ţine pe toate? Fiindcă nici cel ce 
priveşte o chitară minunat întocmită şi buna ei armonie și orânduirea 
ei, sau cel ce ascultă cântarea chitarei, n-ar putea să nu cugete la 
creatorul chitarei sau la cântărețul din chitară, ci s-ar duce cu gândul 
la el, chiar dacă nu-l cunoaște din vedere. Așa ne este evident și nouă 
Cel ce le-a creat pe toate cele făcute, le mişcă şi le conservă, chiar 
dacă nu-L cuprindem cu înţelegerea. Și e foarte nerecunoscător cel ce 
nu înaintează până la capăt, urmând dovezile naturale "9% 

Din cele arătate, potrivit tradiției patristice, părintele profesor 
Dumitru Stăniloae arată că există „o cunoaștere a lui Dumnezeu rațională 
sau catafatică şi una apofatică sau negrăită. Cea din urmă e superioară 
celei dintâi, completându-o pe aceasta. Prin niciuna din ele nu se cunoaş- 
te însă Dumnezeu în ființa Lui. Prin cea dintâi Îl cunoaştem pe Dumnezeu 
numai în calitate de Cauză creatoare şi susținătoare a lumii, pe când prin 
cea de a doua avem un fel de experienţă directă a prezenţei Lui tainice, 
care depăşeşte simpla cunoaştere a Lui în calitate de cauză, învestit cu 
unele atribute asemănătoare celor ale lumii. Aceasta din urmă se numeşte 
apofatică pentru că prezenţa tainică a lui Dumnezeu, exprimată de ea, 
depăşeşte putinţa de definire prin cuvinte. Dar această cunoaștere e mai 


adecvată lui Dumnezeu decât cunoașterea catafatică” 8! 


. = 


I.1. Experierea divinului în lumina credinţei și învățăturii 
ortodoxe 


Pentru că numai prin rațiune vederea omului nu poate pătrunde prea 
departe, posibilitatea concretă a cunoaşterii Ziditorului se singularizează, 


60 Oratio XXVII, Theologica, IL, PG 36, col. 33. 
681 Pr. prof. Dumitru Stăniloae, Teologia Dogmatică Ortodoxă (TDO), vol. I, ediţia a 
Il-a, Ed. IBMBOR, Bucureşti, 1997, p. 115. 

fundamentându-se existențial pe latura sa duhovnicească. Această 
pornire nu poate fi generată decât printr-o raportare personală la Cauza 
despre care vorbeam mai sus. lată, de pildă, că „evreii încep să vorbească 
cu Dumnezeu plecând de la un eveniment istoric concret: aproximativ o 
mie nouă sute de ani înainte de Hristos, în ţara Chaldeenilor, Dumnezeu 
Se descoperă pe Sine unui om, anume lui Avraam. Avraam îl întâlnește pe 
Dumnezeu așa cum întâlnim o persoană umană, o fiinţă cu care putem să 
dialogăm, să stăm față către față”. Interacțiunea lor nu se susţine 
teoretic, fiind departe de orice deducție silogistică sau dovedire logică. 
Este experienţa unei relații fundamentată pe virtutea încredinţării că 
Dumnezeu rămâne totdeauna fidel promisiunilor făcute. 

Ținând cont de cei doi poli ai perceperii religioase (rațiune şi 
credință) putem distinge două direcții, ca început al cunoașterii lui 
Dumnezeu. Astfel, cei care acceptă existenţa lui Dumnezeu în virtu- 
tea propriilor convingeri raționale, afirmându-L pe Dumnezeu ca 
„putere superioară” şi „Fiinţă supremă”, chiar dacă însoțesc „această 
certitudine intelectuală simplă cu unele obiceiuri „religioase”... înlă- 
untrul loc există un profund agnosticism”. Pe de altă parte, cei care 
manifestă o credință-încredere fundamentată istoric, „credința părin- 
ților”, „se încred în descoperirile lui Dumnezeu şi nu le este greu să 
mai accepte încă o intervenţie a Sa în viața oamenilor, de data aceas- 
ta în trup, în Persoana lui lisus Hristos”.5% Prin urmare, dacă pentru 
gândirea raţionalistă noțiunile de dumnezeire și întrupare nu sunt 
acordabile logic, în latura credinţei aceste elemente sunt indispensa- 
bile. De aceea, Sfântul Apostol Pavel ne spune: „Fiindcă și iudeii cer 
semne, iar elinii caută înțelepciune, însă noi propovăduim pe Hristos 
cel răstignit: pentru iudei, sminteală; pentru neamuri, nebunie. Dar 
pentru cei chemaţi, şi iudei şi elini: pe Hristos, puterea lui Dumne- 
zeu şi înțelepciunea lui Dumnezeu. Pentru că fapta lui Dumnezeu, 
socotită de către oameni nebunie, este mai înțeleaptă decât înţelep- 
ciunea lor şi ceea ce se pare ca slăbiciune a lui Dumnezeu, mai pu- 
ternică decât tăria oamenilor ” $34 

Apologetica Ortodoxă socotește credinţa ca fundament al măr- 
turisirii raţional-duhovnicești, făcută în duhul comunitar al Bisericii lui 


682 Ch. Yaharas, Abecedarul credinței, p. 16. 
683 Ibidem, p. 18. 
684 I Cor. 1, 23-25. 

Hristos. Ea sesizează astfel trei trepte de cunoaștere, specifice lumii 
şi făpturilor lui Dumnezeu. „Perceperea lucrurilor sensibile reprezintă 
etapa cea mai de jos a receptării lumii şi a realităților ei, fiind, în formele 
ei primare, comună lumii animale. Cunoașterea lucrurilor (conştiinţa) 
ar fi cea de-a doua, specifică omului, ființă raţională, mod de înțelegere 
a lumii care decurge din puterea raţională cu care este înzestrat și care 
presupune posibilitatea desprinderii unor înțelesuri mai înalte, inteligibile, 
din realităţile sensibile ale lumii și din experienţa concretă a vieţii. Mai 
presus de acestea, şi într-o formă mult mai cuprinzătoare, este situată 
(cea de-a treia) credința — înțeleasă ca viaţă, ca vedere și înțelegere 
dincolo de înţelegerea obișnuită, o intuiție spirituală ce cuprinde în- 
treaga realitate”. Credinţa este aşadar „vedere mai presus de minte”, 
„vedere mai presus de înţelegere”, „vedere a inimii”, „forma cea mai 
cuprinzătoare de înţelegere, vederea cea mai profundă şi mai cuprinză- 
toare a lumii, adevărata cunoaştere, care vede lumea şi viața drept tran- 
sformare în raport cu Dumnezeu, care este vederea celor nădăjduite, 
vedere proprie vieţii veșnice, modului transfigurat al existenței omeneşti 
din Împărăţia lui Dumnezeu”. 65 

Ca virtute teologică şi necesitate apologetică, credinţa este 
definită prin puterea sufletească a omului de a înţelege adevărurile de 
credință care depăşesc capacitatea sa rațională. Despre ea vorbeşte 
Sfântul Apostol Pavel în Epistola sa către Evrei: „Credinţa este în- 
credințarea celor nădăjduite, dovedirea lucrurilor nevăzute” 5% Cre- 
dinţa creştină este o condiţie esențială pentru mântuire. Ea reprezintă 
condiţia de conlucrare a omului cu harul divin și răspunsul imediat 
pe care el îl dă la chemarea lui Dumnezeu. Patriarhul Avraam este un 
exemplu în acest sens, deoarece pentru promptitudinea răspunsului 
său, credinţa i-a fost socotită de Dumnezeu ca dreptate: „Precum şi 
Avraam a crezut în Dumnezeu şi i s-a socotit lui ca dreptate. Să ştiţi, 
deci, că aceia care sunt din credinţă, aceștia sunt fii ai lui Avraam. 
Iar Scriptura, văzând dinainte că Dumnezeu îndreptează neamurile 
din credinţă, dinainte a binevestit lui Avraam că se vor binecuvânta 
prin tine toate neamurile... Astfel că Legea ne-a fost călăuză spre 


Hristos ca să ne îndreptăm prin credinţă” $87 


685 A, Lemeni (coord.), Apologetica Ortodoxă, vol. I, Ed. Basilica, Bucureşti, 2013, p. 188. 
686 Eyr, 11, 1. 
687 Gal. 3, 6-8, 24. 

Fără chemarea pe care Dumnezeu o adresează neamului omenesc, 
credinţa ar fi inexistentă. Nu ar mai putea fi un dar de sus, menit să 
întărească inimile. „Dar cum vor chema numele Aceluia în care încă 
n-au crezut? - se întreabă Sfântul Apostol Pavel - Și cum vor crede în 
Acela de care n-au auzit? Și cum vor auzi fără propovăduitor?” 558 
Pe de altă parte, Sfântul loan Gură de Aur spune: „Nici credința nu 
este de la voi, căci de n-ar fi venit Hristos și de nu ne-ar fi chemat, 
cum am fi putut noi să credem”. 

Fiind primită ca dar al Duhului Sfânt, credinţa se bazează pe 
relaţia cu Dumnezeu, aşa cum reiese din întâmplarea cu copilul luna- 
tec pe care ucenicii nu l-au putut vindeca fără ajutorul Mântuitorului: 
„Dacă veți avea credinţă cât un grăunte de muștar, veţi zice muntelui 
acestuia: mută-te de aici dincolo, și se va muta, și nimic nu va fi vouă cu 
neputință”.S În consecință, virtutea credinţei s-a dovedit o condiție 
primordială în vindecările pe care le-a săvârșit Mântuitorul, cazul femeii 
cu scurgere de sânge fiind grăitor în acest sens: „lar Iisus, întorcându-se 
şi văzând-o, i-a zis: Îndrăzneşte, fiică, credința ta te-a mântuit. Și s-a 
tămăduit femeia din ceasul acela”.5% Alături de nădejde şi de dragoste, 
credinţa constituie epicentrul vieţii noastre pământeşti. Cu toate acestea, 
fără fapte, ea rămâne moartă şi fără finalitate." 

Aşadar, credința este adeziunea liberă şi conştientă a omului la iubi- 
rea lui Dumnezeu şi este sădită în fiecare încă de la creaţie. Acceptarea sau 
respingerea ei rămâne la latitudinea fiecăruia și se manifestă ca o practică a 
libertății. Prin credință omul poate accepta mai ușor realitatea adevărurilor 
dumnezeieşti, „iar dacă înaintează într-o viaţă tot mai curăţită de patimi, 
tot mai virtuoasă, ajunge, prin puterea Duhului Sfânt, şi la o experienţă a 


celor dumnezeiești, care ne-au fost aduse aproape de lisus Hristos” ©? 


I.2. Experienţa biblică a cunoaşterii lui Dumnezeu 


Depăşind „prăpastia degenerării iraționale şi a înşelătoriei 
lipsite de înţelepciune”, omul credincios îşi alimentează convingerile 


688 Romani 10, 14. 

589 Matei 17, 20. 

690 Matei 9, 22. 

691 Cf. Iac. 2, 20: „Credinţa fără fapte este moartă”. 

6% N, Chiţescu, Teologia Dogmatică şi Simbolică. Manual pentru facultăți, vol. I, 
Ed. Renaşterea, Alba Iulia, 2008, p. 242. 

din mărturiile revelate ale Cuvântului Dumnezeiesc. Iată de ce, spre 
deosebire de Sfânta Scriptură, „Dumnezeu descoperă omului drept o 
realitate care poate fi obiectul unei anumite cunoașteri. Dar cuvântul 
a cunoaște, la autorii inspirați, nu se referă exclusiv la inteligență. 
Evreii consideră că gândim cu inima. A-L cunoaște pe Dumnezeu ar 
însemna, mai exact a-L recunoaște în actul de adorare, care pune în 
joc fiinţa totală a omului şi toate facultăţile sufletului său”.5% 

Omul se poziţionează în fața a două realități ontologice: Dumnezeu 
şi creaţia, care, în mod fundamental, este doar una singură — Dumne- 
zeirea. Creaţia este drumul spre lucrarea şi împlinirea dumnezeirii 
„în chip”, spre desăvârşirea ca făgăduință primordială. De aici por- 
neşte în fapt evaluarea ontologică a existenţei.%*. Începutul acestei 
realităţi de credință şi cunoaştere este, în primul rând, fundamentat 
scripturistic, exprimându-se, pe de o parte, „imposibilitatea radicală 
de cunoaștere a fiinţei lui Dumnezeu, chiar şi în Împărăţia cerurilor, 
iar pe de altă parte (că) ființa lui Dumnezeu se oferă ca obiect al 
contemplării fericite în veacul viitor” > 

Prin urmare, cu privire la cunoașterea lui Dumnezeu şi a făptu- 
rilor Sale, Sfânta Scriptură se exprimă în două feluri: negativ și pozi- 
tiv. Din prima categorie fac parte cuvintele Psalmistului, care spune 
că „Dumnezeu și-a pus întunericul acoperământ” .® De asemenea, în 
Cartea Facerii, Dumnezeu îi spune lui Moise: „Fața Mea însă de vrei 
să o vezi, că nu poate vedea omul fața Mea şi să trăiască”. El îi 
acoperă faţa lui Moise cu mâna Sa, așezându-l pe acesta în scobitura 
stâncii. Mai apoi, când vălul cel tainic al norului dumnezeiesc se 


63 Paul Evdokimov, Cunoaşterea lui Dumnezeu în tradiția răsăriteană, traducere, 
prefaţă şi note de Pr. prof. univ. dr. Vasile Răducă, Ed. Humanitas, Bucureşti, 2013, p. 45. 
6% Făptura există pentru că participă la Dumnezeire, afirmă teologul grec Nikos 
Matsukas. De la Aceasta, făptura îşi primeşte continuu fiinţa, însuşirile şi posibili- 
tăţile evoluţiei ei. Prin urmare se înţelege o singură realitate de sine existenţă, care se 
numeşte Fiinţă (on). Nefiinţa (creaţia) nu este de sine existentă, ci participă continuu 
la Fiinţă şi doar în acest fel există. Distincția dintre Dumnezeire şi făptură, Fiinţă şi 
neființă, este prima distincţie fundamentală pe care o face teologia patristică, care 
nu este separată în niciun fel de organica ei plasare în universul biblic” (N. Matso- 
ukas, Teologie Dogmatică şi Simbolică, vol. II: Expunerea credinţei ortodoxe, tra- 
ducere de Nicuşor Deciu, Ed. Bizantină, Bucureşti, 2006, p. 32). 

69% Paul Evdokimov, Cunoaşterea lui Dumnezeu în tradiţia răsăriteană, p. 46. 

69% Ps, 17, 13. 

697 Fc. 33, 20-23 

ridică, Moise Îl vede pe Dumnezeu „doar din spate, fără să fi putut 
vedea faţa Sa. Mai există şi alte pasaje în Vechiul Testament (Jud. 6, 
22; 13, 22, Is. 6, 5) care afirmă că nimeni nu ÎI poate vedea pe 
Dumnezeu și să rămână viu. Când Dumnezeu coboară de pe Muntele 
Sinai, în mijlocul unei văpăi, poporul a trebuit să meargă departe 
pentru a nu muri (leșire 19, 21). Sfântul Ilie îşi acoperă faţa cu mantia 
atunci când Dumnezeu i se arată (III Regi 19, 13).5% 

O altă imagine vechi-testamentară cu valenţe transcedentale, 
întrebuințată frecvent în mistica Părinților Orientali — în special, de 
Sfântul Grigorie de Nyssa (în lucrarea Despre Viața lui Moise), este 
cea a „norului” din Psalmul 96, 2: „Nor şi negură împrejurul Lui, 
dreptatea și judecata este temelia neamului Lui”. În dimensiunea sa 
apofatică, se arată printr-însul caracterul inaccesibil al naturii dum- 
nezeieșşti, acel misterium tremendum — întâlnit în filosofia religiilor. 
Pe de altă parte, într-o notă cu totul paradoxală, norul indică prezența 
lui Dumnezeu, prin asociere cu stâlpul de foc, care mergea înaintea 
poporului ales, după ieşirea acestuia din Egipt. S-ar putea spune că, 
prin intermediul acestui limbaj apofatic, norul — „descoperă prezența 
lui Dumnezeu în timp ce Îl ascunde” ° 

În Noul Testament găsim, de asemenea, referințe cu privire la 
apofatismul cunoașterii lui Dumnezeu. Un lucru este cert în acest 
sens, şi anume că principalul reper în procesul de creştere în cunoaş- 
terea dumnezeiască este Persoana Fiului lui Dumnezeu Întrupat. Prin 
urmare, „pe Dumnezeu nimeni nu L-a văzut vreodată; Fiul Cel Unul- 
Născut, Care este în sânul Tatălui, Acela L-a făcut cunoscut”'% şi 
totodată că „Nimeni nu cunoaște pe Fiul, decât numai Tatăl, nici pe 
Tatăl nu-L cunoaște nimeni, decât numai Fiul şi cel căruia va voi 
Fiul să-i descopere”. Este evident, deci, că izvorul cunoaşterii 
desăvârşite coboară din sânurile Preasfintei Treimi, acolo unde, în 
virtutea unității de ființă, Tatăl, Fiul și Sfântul Duh se cunosc Unul 
pe Altul şi se mărturisesc reciproc. 

Tot în sens apofatic, teologul rus Vladimir Lossky analizează 
şi cele două texte de la Z In. 3, 1-2 şi I Co. 13, 12. În primul dintre 


698 Vladimir Lossky, Vederea lui Dumnezeu, traducere Maria Cornelia Oros, Ed. 
Deisis, Sibiu, 1995, p. 19-20. 

69 Ibidem. 

700 In, 1, 18. 

701 Mt. 2,7. 

ele, „vedeţi ce fel de iubire ne-a dăruit nouă Tatăl, ca să ne numim fii 
ai lui Dumnezeu, şi suntem. Pentru aceea lumea nu ne cunoaşte, fi- 
indcă nu L-a cunoscut nici pe El. lubiţilor, acum suntem fii ai lui 
Dumnezeu și ce vom fi nu s-a arătat până acum. Știm că dacă El Se 
va arăta, noi vom fi asemenea Lui, fiindcă Îl vom vedea cum este”, ni 
se explică progresiv procesul de cunoaștere a lui Dumnezeu în virtutea 
filiaţiei dobândite în Hristos şi totodată în perspectiva sa eshatologică. 
Despre această vedere, afirmă teologul rus, ştim doar că „atunci când 
El se va arăta, noi vom fi aidoma Lui, căci Îl vom vedea aşa cum este 
El... De fapt, textul pe care l-am citat pune vederea lui Dumnezeu 
înainte de toate, în legătură cu înfierea creștinilor, care sunt numiți fiii sau 
copiii, iar mai apoi este pusă în legătură cu eshatologia creştină, cu 
manifestarea stării noastre filiale sau în relație cu manifestarea ultimă a 
lui Dumnezeu, la Parusie, deoarece cuvintele «când Se va arăta» 
pot fi traduse în ambele moduri. De asemenea, textul mai stabileşte o 
relație între vederea lui Dumnezeu și arătarea de îndumnezeire a 
celor aleşi care devin «asemenea lui Dumnezeu»; el face aluzie la 
milostivirea şi iubirea divină care conferă creştinilor calitatea de fii 
ai lui Dumnezeu, cu tot ceea ce această calitate implică”. 

Cel de al doilea text la care se referă Vladimir Lossky, este de 
la Sfântul Apostol Pavel, I Co. 13, 12: „Căci vedem acum ca prin 
oglindă, în ghicitură, iar atunci, faţă către faţă; acum cunosc în parte, 
dar atunci voi cunoaște pe deplin, precum am fost cunoscut și eu”. 
Aici găsim aşezate laolaltă cele două tipuri de cunoaştere: catafatică 
şi apofatică. Sfântul Apostol sintetizează în acest sens procesul de 
devenire a omului credincios, preocupat de descoperirea lui Dumnezeu 
în virtute, arătând totodată parcursul lui de la „vederea parţială” la 
„vederea desăvârșită”. Vladimir Lossky arată astfel că vederea parți- 
ală — ca în oglindă „poate să semnifice manifestarea lui Dumnezeu 
în creaţia Sa, accesibilă şi neamurilor, acea «prezenţă nevăzută a lui 
Dumnezeu», care poate fi percepută prin contemplarea lucrurilor 
create (cf. Rm. 1, 19-20)”. Pe de altă parte, el socoteşte că vederea 
„faţă către faţă” reprezintă modul desăvârşit al comuniunii cu Dum- 
nezeu. Acest tip de vedere vine în opoziţie cu „vederea imperfectă, 
parțială a lui Dumnezeu”. În acest sens, Lossky face trimitere la Bos- 
suet, care „observă că cel care vede un obiect în oglindă nu îl vede 


702 Ibidem, p. 22-23. 

«faţă către față» deoarece îl are în spatele său” și de aceea, spune el, 
„este necesar să întoarcem ochii de la oglindă pentru a vedea obiectul 
propriu-zis. Această interpretare este ingenioasă, dar nu trebuie să se 
uite că atunci când vorbește despre vederea față către față, Sfântul 
Apostol Pavel repetă expresia familiară a Bibliei în care fază către 
față denotă întâlnirea cu Dumnezeu-Persoană”.'% Tot în virtutea 


experienţei personale/apofatice a cunoaşterii lui Dumnezeu, teologul rus 


integrează şi explică expresia „cunoaştere reciprocă prin iubire”. 


In latura ei pozitivă sau catafatică, cunoaşterea lui Dumnezeu 
se leagă de numeroasele teofanii din Vechiul și Noul Testament. În felul 
acesta, în urma unei arătări minunate, patriarhul lacov mărturiseşte: „L-am 
văzut pe Dumnezeu faţă către fată’; Moise, de asemenea, spune că „a 
văzut fața lui Dumnezeu” şi că lumina dumnezeiască se reflectă pe chipul 
său;'% Iov năzuieşte că „î va vedea pe Dumnezeu în ziua cea din 


urmă” 7%” Mântuitorul îi fericeşte pe „cei săraci cu duhul, căci aceia 


vor vedea pe Dumnezeu”,'% iar Sfântul Ioan Teologul învaţă în Cartea 


Apocalipsei că „slujitorii lui Dumnezeu vor vedea fața Lui” 7% 


1.3. Valorificarea rațional-duhovnicească a cunoașterii lui 
Dumnezeu 


In decursul timpului, sub incidenţa păcatului strămoşesc, capa- 
citatea de cunoaştere a omului s-a diminuat. În felul acesta, „toată 


703 Vladimir Lossky, Vederea lui Dumnezeu, p. 23-24. 

704 „O astfel de cunoaştere-vedere, care presupune reciprocitate, exclude orice 
finalitate în vederea faţă către faţă a lui Dumnezeu, nu cauza finală este cea care 
determină iubirea, ci expresia acelei ayamn care îşi aşteaptă desăvârşirea (to 
Teieov) în timpurile ce vor să vină” (Ibidem, p. 24). 

705 Fc, 32, 30. 

706 Jeşire 33, 2; 34, 29. 

707 Tov 19, 25-26. 

708 Mt. 5,8. 

709 Cf. Apocalipsa 22, 4. În virtutea acestui fapt, teologul grec Nikos Matsoukas afirmă că 
„teofăniile sunt evenimente dumnezeieşti, de factură istorico-mistică, care semnalează pe de 
o parte „distincţia dintre Creator şi creatură, Fiinţă şi neființă, creat şi necreat” şi, pe de 
altă parte, statornicesc şi întăresc legătura (religare) dintre Dumnezeu şi om, conferindu-i 
un caracter „dinamic şi progresiv”... Astfel, Dumnezeu, deşi este incognoscibil după Fiinţa 
Lui (din moment ce este necreat şi stabileşte o legătură cu realităţile create), devine cog- 
noscibil în mod dinamic după lucrări. lar aceasta este numai lucrarea teofăniilor, care, în 
acest mod, devin punți sau verigi care pun în legătură dumnezeirea cu creația” (Nikos 
Matsoukas, Teologie dogmatică şi simbolică, vol. I, p. 41). 

filosofia omenească se mișcă în cercul vicios al morţii şi mortalităţii, în 
care s-a scindat din cauza păcatului simţirea şi conștiința omului ... De 
aceea, purtător de Dumnezeu fiind, Apostolul sfătuiește cu înțelepciune: 
«Fraţilor, să nu vă răpească cineva cu filosofia și cu deșarta înțelepciune, 
din predania omenească, după stihiile lumii, și nu după Hristos»”.710 

Întruparea Mântuitorului Hristos a instaurat în lume „filosofia 
divino-umană sau filosofia experienței divine”, după care trăiește şi se 
conduce Biserica Sa. Noua și mântuitoarea rânduială a Logosului Îno- 
menit, căutată atât de mult în istoria neamului omenesc prin multiple 
teorii şi argumente de tot felul, se face cu adevărat lumină și adevăr 
pentru „tot omul care vine în lume”. Din punct de vedere apologetic, 
adevărata cunoaștere sau mărturisirea cea ortodoxă a lui Dumnezeu şi a 
lumii se impune dintru început ca necesitate. Nu este de mirare faptul că 
astăzi, după atâtea lupte şi zbateri filosofice şi intelectuale, chiar și „ști- 
inţa, care până mai ieri era un adversar înverșunat al creştinismului, a 
devenit astăzi aliatul lui, pentru că a început să bată la poarta transcen- 
denţei și să vorbească despre raționalitatea creaţiei”. 

Preocupat îndeaproape de această temă, pe care o analizează 
din perspectiva cunoașterii ortodoxe a lui Dumnezeu şi a făpturilor 
sale, pr. prof. Dumitru Popescu vorbeşte despre o depășire a gândirii 
autonome, promovată greșit de gândirea scolastică a Bisericii, pro- 
punând totodată o reevaluare a Apologeticii creştine sub raport 
rațional-duhovnicesc. Pe de o parte, ea depăşeşte o cunoaștere spe- 
culativă a lui Dumnezeu în om şi creaţie şi se rezumă la un joc inte- 
lectual teoretic, care subminează credința sau promovează indiferen- 
tismul religios. Raţionalitatea creaţiei atestă prezenţa imanentă a lui 
Dumnezeu în om şi creație. Pe de altă parte, această raționalitate a 
creaţiei constituie mijlocul prin care Logosul Creator și Mântuitor 
coboară către om pentru ca acesta să facă experienţa concretă și reală 
a întâlnirii şi transfigurării lui în Hristos. Lucrul cel mai important pe 
care îl aflăm la părintele Justin Popovici este faptul că adevărata 
cunoaştere a lui Dumnezeu are caracter existenţial”.7!! 

Dogmatica Bisericii Ortodoxe mărturisește foarte clar că, din 
punct de vedere teoretic, actul de cunoaștere a lui Dumnezeu poate fi 


710 Coloseni 2, 8. 
71! Pr. prof. dr. Dumitru Popescu, Iisus Hristos Pantocrator, Ed. IBMBOR, Bucu- 
reşti, 2005, p. 87. 

evaluat sub trei coordonate: naturală, supranaturală şi din împreju- 
rările concrete ale vieţii. Aşa se face că, în planul natural, descoperim 
pe Dumnezeu în calitatea Sa de Cauză creatoare și susținătoare a lumii, 
împlinind acest imperativ prin contemplarea rațională a cosmosului. Pe 
de altă parte, cunoașterea supranaturală presupune descoperirile de 
care se împărtășește omul aflat la limita rațiunii şi perceptelor sale 
naturale, în virtutea împlinirii comuniunii și legăturii permanente cu 
Ziditorul său. Prin urmare, mărturisim că acest gen de cunoaştere, pozi- 
ționat mai presus de rațiune, „are în vedere pe Dumnezeu care se desco- 
peră omului pe calea experienţei apofatice, exprimată în termeni catafa- 
tici, sau prin experiența pe care o dobândeşte omul credincios din în- 
tâmplările vieţii”.7!? Din punct de vedere ortodox, toate aceste trepte de 
cunoaștere dumnezeiască nu au menirea de a genera o gândirea autono- 
mă, în interdependență cu planul dumnezeiesc, ci sunt zidite duhovni- 
cește pe convingerea că „Dumnezeu coboară către om, ca omul să se 
înalțe la adevărata cunoaştere a lui Dumnezeu”. 

lată, prin urmare, că fiecare pas al cunoaşterii omeneşti se ra- 
portează la cuvintele Sfintei Scripturi, care rezumă magistral întregul 
nostru proces de căutare: „Și aceasta este viața veşnică, să Te cu- 
noască pe Tine, Singurul şi adevăratul Dumnezeu, şi pe lisus Hristos 


pe care Tu L-ai trimis” 7? 


1.4. Cunoaşterea naturală sau catafatică 


Acest mod de cunoaştere a realităţilor dumnezeieşti se funda- 
mentează pe raționalitatea zidirii lui Dumnezeu. Acest lucru se găseşte 
confirmat în cuvintele Psalmistului: „Cerurile spun slava lui Dumnezeu 
și facerea mâinilor Lui o vestește tăria”.!!* Tăria, despre care amin- 
teşte versetul, nu este altceva decât „orânduirea rațională a creației, 
prin care Logosul ţine în existenţă toate cele create”.715 La rândul său, 
Sfântul Apostol Pavel afirmă: „Cele nevăzute ale Lui se văd de la 
facerea lumii, înțelegându-se din făpturi, adică veşnica Lui putere şi 
dumnezeire, așa ca ei să fie fără cuvânt de apărare”.1!* Prin urmare, 


712 Pr. prof. dr. Dumitru Popescu, isus Hristos Pantocrator, Ed. IBMBOR, Bucu- 
reşti, 2005, p. 88 

713 In. 17,3. 

714 Ps. 18, 1. 

715 Pr. prof. dr. D. Popescu, Iisus Hristos Pantocrator, p. 89 

716 Rm. 1, 20. 

şi cunoaşterea naturală se împărtășeşte supranatural, dată fiind tendința 
existenţială și atracţia pe care omul o manifestă permanent către Cre- 
atorul său. „Căci Dumnezeu care a creat cu înțelepciune orice natură 
și a Sădit tainic în fiecare dintre fiinţele raționale facultatea primă a 
cunoașterii despre El însuși, ne-a dăruit nouă, oamenilor umili, ca 
un Stăpân a toate, dorinţa firii orientată spre EI” 1" 

În concluzie, cunoașterea naturală a lui Dumnezeu s-a sădit 
dintru început în firea făpturilor raționale, pentru ca acestea să 
poată tinde în chip firesc spre Dumnezeu, prin ajutorul nemijlocit 


al harului Său. 


1.5. Cunoașterea supranaturală sau apofatică 


Cunoaşterea apofatică a lui Dumnezeu este rodul Revelaţiei 
dumnezeieşti şi are, după cum am văzut mai sus, un caracter paradoxal. 
„La baza acestui caracter paradoxal, spune părintele Dumitru Popescu, 
se află noţiunea de persoană, care reflectă în ea taina naturii divine in- 
comunicabile, dar care deschide fiinţa divină spre comunicare prin ener- 
giile necreate și constituie baza teologiei catafatice, în timp ce incomu- 
nicabilitatea lui Dumnezeu după ființa Sa formează obiectul teologiei 
apofatice. Teologia apofatică este mai presus de teologia catafatică, care 
oscilează între aspectul afirmativ și cel negativ al cunoaşterii lui Dum- 
nezeu. Prin cunoașterea apofatică avem experienţa directă a prezenţei 
tainice a lui Dumnezeu, care depăşeşte simpla lui cunoaştere rațională... 
Cunoașterea apofatică caută să adapteze mintea omului la realitățile 
dumnezeieşti care depășesc orice cuvânt, pentru ca omul să tindă spre 
asemănarea cu Dumnezeu în progresul lui spiritual și moral. Cunoaşte- 
rea apofatică împiedică omul să-L transforme pe Dumnezeu în idol”.718 
În consecință, putem spune că prin intermediul cunoaşterii apofatice, 
avem certitudinea că Dumnezeu nu poate fi limitat la simpla cunoaştere 
naturală a omului, ci dimpotrivă, mintea omului este aceea care se adap- 
tează la realitățile comuniunii dumnezeieşti ale Sfintei Treimi. 


1.6. Raportul dintre cunoașterea catafatică şi cea apofatică 
In ceea ce privește raportul dintre cunoaşterea catafatică şi 
cea apofatică, trebuie să menționăm că nu poate fi vorba nicidecum 


717 Sf. Maxim Mărturisitorul, Ambigua, 48, PG 91, col, 1361 AB. 
718 Pr. prof. dr. D. Popescu, Iisus Hristos Pantocrator, p. 90-91. 

despre o înţelegere separată a lor. Dată fiind importanţa datelor co- 
mune pe care le folosesc şi a modului în care interacționează pentru 
împlinirea idealului vieţii creştine, adică „împreunarea cu Hristos 
spre dobândirea vieţii veşnice”, cele două tipuri de cunoaştere a lui 
Dumnezeu sunt complementare. În felul acesta, „cel care are o cu- 
noaştere rațională a lui Dumnezeu şi-o completează cu cea apofatică, 
iar cel ce are o experiență apofatică înaltă, când se exprimă, recurge 
la termenii celei raționale... Afirmațiile cunoașterii catafatice a lui 
Dumnezeu trebuie aprofundate prin cunoaşterea apofatică, în lumina 
lui Hristos ca Mântuitor. Pe de altă parte, cunoașterea apofatică, 
atunci când vrea să se tălmăcească pe sine spre folosul duhovnicesc 
al credincioșilor, recurge la termenii cunoașterii intelectuale, um- 
plându-i mereu cu un înţeles mai adânc decât acela pe care îl pot 
reda noțiunile intelectuale” 7" 

Pe de altă parte, dimensiunea apofatică a cunoașterii lui Dum- 
nezeu nu trebuie interpretată nicidecum în sens pietist. Dumnezeu 
este prezent în chip personal și rațional în mijlocul făpturilor sale, 
guvernând şi împărăţind peste cele zidite ale Sale. Dacă este mai 
presus de minte și de cuvânt, nu înseamnă că prezenţa Lui se deta- 
şează complet de logica rațională a lumii, pe care o înduhovnicește 
permanent prin energiile Sale necreate. De aceea, atunci când vorbim 
despre această prezenţă, trebuie să ţinem seama de caracterul ei di- 
namic. Ridicarea lui Dumnezeu peste lucrurile lumii „nu înseamnă 
dispariția acestora, ci o ridicare prin ele dincolo de ele, în Dumnezeu 
ca Persoană care nu poate fi definită. Acesta este motivul principal 
pentru care apofatismul nu exclude o cunoaştere rațională a lui Dumnezeu, 
ci se completează reciproc”. De aceea, apofatismul rămâne o do- 
minantă a Ortodoxiei, experiată permanent în viaţa Bisericii prin 
Sfânta Liturghie, Sfintele Taine sau lerurgii, întărită şi dezvoltată 
permanent în lucrarea virtuților. În concluzie, „omul zidit după chipul 
lui Dumnezeu este menit să se înalțe spre asemănarea cu Dumnezeu 
prin puterea rugăciunii, ascezei și filantropiei, ca să cunoască măre- 
ţia iubirii lui Dumnezeu față de oameni şi creaţie și să o mărturi- 


sească faţă de semeni” 1” 


719 Ibidem, p. 91-92. 
7% Ibidem, p. 93. 
121 Ibidem, p. 95. 

1.7. Apofatismul cosmologic în teologia Părintelui Dumitru 
Stăniloae 


În elaborarea „Dogmaticii” sale, părintele profesor Dumitru 
Stăniloae așază analiza despre cunoașterea catafatică înaintea „Dogmei 
Sfintei Treimi”, în acord cu elaborarea clasică a celorlalți dogmatiști. 
În felul acesta, printr-o „extindere a apofatismului divin asupra 
creaţiei”, părintele profesor încearcă să fundamenteze această realitate 
„pe extinderea Tainei lui Dumnezeu asupra omului şi a cosmosului, 
care sunt după chipul Lui”. Astfel, în virtutea atributului Său de 
„Lumină”, adică „Revelaţie”, „nici creaţia nu reprezintă doar o Taină, 
ci o realitate care poate și trebuie cunoscută şi înţeleasă, dar tot- 
deauna în relaţie nemijlocită cu Dumnezeu”. 

Abordarea acestui capitol de teologie dogmatică se fundamentează 
în gândirea pr. prof. Dumitru Stăniloae pe trei coordonate: 1. „raţionalita- 
tea creaţiei” — concept preluat din teologia Sfântului Maxim Mărturisito- 
rul, 2. hristocentrismul cosmologic — reprezintă viziunea proprie şi 
3. dimensiunea pnevmatologică a cosmosului şi cea a energiilor ne- 
create — pe care le împropriază din teologia Sfântului Grigorie Palama. 

Părintele profesor pleacă în elaborarea logicii sale cosmologice 
de cunoaştere a lui Dumnezeu de la identificarea fundamentului 
acestei cunoașteri. Astfel, inversând cu bună știință ordinea tradițio- 
nală, întemeiată pe referatul biblic al creaţiei, el doreşte să sugereze 
prin aceasta uriașa importanță pe care Ziditorul o acordă omului și 
universului. În acelaşi timp însă, se poate acredita ideea că a avut în 
vedere o mai accentuată valorizare a cosmosului, a materiei acestuia, 
care are un fundament și o structură dată de raţiunile necreate”.72 
Pe de altă parte, bunătatea lui Dumnezeu reprezintă prima relaţie 
dintre Creator şi creatură. „Lumea - spune părintele profesor D. 
Stăniloae - nu e însăși puterea sau lucrarea lui Dumnezeu într-o 
existență distinctă de Dumnezeu, însă nu pot lua fiinţă şi subzista 
fără puterea şi lucrarea lui Dumnezeu. Totuşi, Dumnezeu dă lumii 
ceva de la Sine prin puterea și lucrarea Sa”.1% Prin urmare, în mod 


7% Pr. prof. dr. Ştefan Buchiu, Cunoaşterea apofătică în gândirea Părintelui Stăni- 
loae, Ed. Basilica, Bucureşti, 2013, p. 103. 

7% Ibidem, p. 105. 

724 Pr. prof. Dumitru Stăniloae, Chipul nemuritor al lui Dumnezeu, Opere Complete 
V, Ed. Basilica, Bucureşti, 2013, p. 234. 

natural această înțelegere tainică a creaţiei şi a omului, arată că, prin 
puterea actului creator, Dumnezeu nu așază o barieră între creat şi 
necreat. La originea acestui fapt stă „bunătatea lui nelimitată, care 
trece peste deosebirile între creat şi necreat. Putinţa acestei bunătăți 
dumnezeieşti e implicată de altfel chiar şi în faptul că prin lucrări 
necreate Dumnezeu poate da naştere unei lumi create”.7%5 

Analizând problematica raționalităţii cosmologice din perspectiva 
Sfântului Maxim Mărturisitorul, părintele profesor arată că partea 
superioară a creației, nevăzută, reprezintă în chip simbolic imaginea 
Bisericii lui Hristos. Organizarea şi statornicirea ei în iconomia dum- 
nezeiască este girată de prezenţa permanentă într-însa a Logosului crea- 
tor, atât înainte, cât şi după actul creației, „până la sfârşitul veacurilor”. 
Cu alte cuvinte, atât creaţia, cât și Biserica poartă pecetea Mântuitorului 
Hristos, Logosul înomenit. În acest context, „chiar dacă aceste rațiuni 
ale lucrurilor se cer descoperite şi înțelese de rațiunea umană, rămâne în 
ele un rest de taină, prin faptul că materia este purtătoare de spirit sau 
este purtată de spirit, arătându-şi tot mai mult virtuțile sădite în ea de 
Dumnezeu. Această acțiune a omului de a descoperi raționalitatea lucru- 
rilor are atât un aspect catafatic, de sesizare a înțelesurilor sădite de 
Rațiunea supremă în ele, cât şi unul apofatic, de sesizare a relaţiei tai- 
nice prin care lucrurile individuale, dar şi cosmosul întreg sunt atârnate 
de Logosul creator și proniator” s 


1.8. Mărturisire, martiriu și viață ascetică 


Biserica Ortodoxă și-a fundamentat dintru începuturile sale 
mărturisirea pe exemplul vieţii martirice. Aşa se face că, în integritatea 
mesajului transmis, „Apologetica Ortodoxă nu poate fi concepută 
fără martiri şi martiriu”. În dimensiunea apofatică a existenţei lor, 
paradoxal opusă realităților din viaţa socială, martirul exprimă la 
modul cel mai înalt libertatea în Duh și Adevăr. „El depășește deter- 
minismul istoric, dând mărturie despre o putere pe care o dobândeşte 
firea omenească pătrunsă de harul lui Dumnezeu, o putere care trece 
pe om dincolo de robia puterilor acestui veac, unde stăpânitorii lumii 


rămân prizonierii propriilor himere” 7” 


725 Ibidem, p. 236. 
126 Pr. prof. dr. Ştefan Buchiu, Cunoaşterea apofatică..., p. 110. 
727 A. Lemeni, Apologetica Ortodoxă, p. 122. 

Dimensiunea existenței martirice este una euharistică, care 
transpune și evaluează existența Bisericii în perspectivă eshatologică. 
În condiţiile în care dimensiunea socială a vieţii pământeşti se dilu- 
ează în planul orizontal al lumii, subjugată de o ideologie consumistă, 
materialistă și secularizată, perspectivele apologeticii creştine nu pot 
însuma decât o perspectivă martirică. Cunoaşterea lui Dumnezeu și 
cunoaşterea lumii devine scop al unui martiriaj fără de sânge, identi- 
ficat teologic cu dimensiunea ascetico-mistică a vieții bisericeşti. În 
felul acesta, putem vorbi despre un caracter permanent actual al vieții 
şi mărturisirii martirice în plan apologetic. „Mai ales acolo unde 
lumea este orientată către idealul bunăstării materiale, mucenicia, 
ca expresie deplină a unei vieţi dăruite lui Dumnezeu și a jertfei 
supreme, are implicaţii mărturisitoare deosebit de preţioase și ac- 
tuale, trimițând în mod direct către o viaţă eclesială autentică. În 
plus, modul cum martirii au inspirat, după încetarea persecuțiilor, 
monahismul, prin mărturisirea credinţei adevărate până la capăt, 
prin dăruirea lor totală, inspiră și astăzi calea unei vieți lăuntrice, 
dăruite tainic lui Dumnezeu. Nu martiriul sângeros, ci cel trăit coti- 
dian și consecvent prin stăruința de a dobândi viața întru Hristos, 
de a muri faţă de duhul lumii pentru a învia la existenţa înnoită întru 
Hristos este de maximă actualitate "1% 

Analizat în dimensiunea sa autentică, martiriul Bisericii creştine 
reprezintă experiența morţii hotărâte prin credinţă, ca mărturie fide- 
lă a dragostei pentru Hristos. Lucrarea de mărturisire a mucenicului 
se face întotdeauna înaintea celor necredincioşi şi este plină de harul 
Duhului Sfânt. „Momentul central al vieții martirului - spune ÎPS 
Părinte Irineu Popa, Mitropolitul Olteniei -, este acela al mărturisiri 
lui Hristos în inima sa și în fața lumii dezlănţuite asupra lui, măr- 
turisire ce este lucrarea Duhului Sfânt în adâncurile sufletului său 
preaplin de Dumnezeu. Este cunoscută, în acest sens, intensitatea 
iubirii jertfelnice a martiriului prin râvna și cuvintele pronunţate 
înaintea persecutorilor. Acestea fac proba unei experienţe intime în 


comuniune de iubire cu Dumnezeu şi cu oamenii” 1? 


728 Ibidem, p. 123. 

12 IPS Irineu Popa, „Martiriul ca Jertfă Euharistică”, în Picu Ocoleanu, Radu Preda 
(editori), Viață liturgică şi ethos comunitar, Ed. Mitropolia Olteniei, Craiova, 2007, 
p. 15-16. 

În plan liturgic, mărturisirea apologetică a martirului îmbracă 
mistic existenţa Bisericii. Mai mult decât un simplu exemplu de viaţă 
şi mărturisire, el este o anamneză vie, o memorie comunitară pe 
care se centrează viața Bisericii. Odinioară, în catacombe sau mai 
recent, în temnițele comuniste, Jertfa Euharistică se săvârşea pe piep- 
turile martirilor acelor vremuri. Imaginea liturgico-mistică, desprinsă 
din rugăciunea Sfântului Policarp al Smirnei, este mai mult decât 
relevantă în acest sens: „Te binecuvântez că m-ai învrednicit de ziua 
și de ceasul acesta, ca să am parte cu ceata mucenicilor la paharul 
Hristosului Tău, spre învierea vieții de veci a sufletului și a trupului, 
întru nestricăciunea Duhului Sfânt. Între care fă să fiu primit înain- 
tea Ta astăzi, ca jertfă grasă şi bineplăcută, precum m-ai pregătit şi 
mi-ai descoperit şi împlinit, Dumnezeule cel nemincinos şi adevărat”. 
Din alte exemple, însemnate cu litere de aur în Vieţile Sfinţilor, tru- 
purile mucenicilor, la ceasul mărturisirii lui Hristos, sunt văzute ca 
făclii aprinse de focul euharistic, pâini coapte pe Altarul de Jertfă, 
daruri alese şi mai neprețuite decât toate bogăţiile lumii. 

Suferinţa mucenicilor a fost ridicată de Biserică la cel mai 
înalt rang de cinstire. Mărturisirea lor a fost socotită ca „un botez 
care curăță complet de păcate, realizând astfel, asemănarea cu 
moartea şi învierea lui Hristos... Mucenicii îşi dau viaţa în botezul lor, 
practicând în acest fel botezul sângelui. Dacă în botezul cu apă cre- 
dinciosul primește iertarea păcatelor în botezul sângelui, martirul 
primeşte coroana vieţii veșnice din mâinile lui Hristos însuși. După 
acest botez, nimeni nu mai păcătuieşte”.7% 

Momentul apologetic al mărturisirii făcute de mucenic angajează 
întreaga sa ființă în procesul de transformare a lumii. Dialogul purtat cu 
ighemonii nu însumează decât o singură alternativă: „converteşte-te sau 
ucide-mă!”. La ceasul supliciului, cuvintele sale se fac asemenea cuvin- 
telor rostite de Mântuitorul Hristos înaintea lui Pilat din Pont. El îi vor- 
beşte călăului ca unui prieten, fără să-l urască. În felul acesta, el propune 
semenilor săi „un limbaj nou, capabil să vindece necredința, boala și 
suferința pricinuită de păcat. De asemenea, vorbele sale determină spre o 
viaţă nouă şi ajută pe cel care se hotărăşte să se convertească şi să-i urme- 
ze lui Hristos”.7! În toate pătimirile lor, ei s-au rugat permanent pentru 


730 TPS Irineu Popa, Martiriul ca Jertfă Euharistică, p. 23-24. 
7%! Ibidem, p. 24. 

cei care-i chinuiau și nu puţini dintre aceştia au lăsat armele torturii şi s-au 
îndreptat spre Hristos. Ei se roagă neîncetat pentru întreaga omenire, se 
roagă pentru ca toți să cunoaștem Adevărul, pentru ca întunericul să 
dispară şi lumina să triumfe. Pentru aceasta ei îmbracă haina cea strălu- 
citoare a botezului sângelui și devin ca o Euharistie adusă lui Dumne- 
zeu. Pentru aceasta, Biserica îi păstrează ca o mulțumire, iar zilele lor 
de prăznuire sunt cele ale trecerii în Împărăţia lui Dumnezeu, adevă- 
rate zile de naştere în ceruri. Ei sunt primiţi în comuniunea Sfinţilor 
fără să mai treacă pe la judecată, căci ne spune Psalmistul: "Că s-au 
mutat din moarte la viaţă şi de pe pământ la cer", asemenea tâlharu- 
lui de pe cruce, care a intrat cu Hristos în Rai” 7? 

Prin urmare, depăşind astfel logica planului pământesc, ieşind 
din incidenţa păcatului, mucenicii sunt „singurii oameni luminaţi de 
iubirea lui Hristos la minte și la chip”. În felul acesta, martirul se arată 
cu adevărat „purtător de Dumnezeu” (theophoros), transformându-și 
întreaga viață într-un permanent „imitatio Christis”. Fără această 
logică existenţială, el nu ar fi suportat niciodată patimile și suferinţele 
chinurilor. Martirul trăieşte această unire despre care Sfântul Apostol 
Pavel spune: „Nu mai trăiesc eu, ci Hristos trăiește întru mine”. 
Deci, Dumnezeu trăieşte în fiecare martir. El este Cel care primeşte 
suferinţele şi împarte cununile mucenicilor în Împărăţia cea Veşnică, 
asemenea unui arbitru care îl remarcă pe alergătorul din arena credin- 
tei, îl încurajează şi îl întărește să meargă după legea cea bună. 

În lupta martirică trebuie să avem în vedere o permanentă în- 
crâncenare împotriva ispitelor diavoleşti. De fapt, prin suferinţele lor, 
martirii luptau împotriva diavolului, care căuta din răsputeri să rupă 
măcar o blasfemie din gura lor, zdruncinată de atâtea chinuri. El reuşeşte 
să depăşească toate încercările şi greutăţile vieţii, pentru că în inima sa 
deja s-a pogorât Sfânta Treime. El are mintea lui Hristos, aflându-se 
într-o permanentă Stare de jertfă, într-o permanentă Stare de ardere de 
tot căci nu mai rămâne nimic din el care să fie pentru sine. 


1.9. Mărturisirea apofatică a Apologeticii Ortodoxe 

În virtutea acestor realităţi de credință, Apologetica Ortodoxă nu 
separă niciodată „conremplaţia — theoria” de simţirea inimii. Efectele 
732 Idem, Răspunsuri duhovniceşti: Martirul are mintea lui Hristos, în Ziarul Lumi- 


na, 26 octombrie 2010. 

dezastruoase ale unei astfel de încercări, au fost lămurite odată pentru 
totdeauna de Sfântul Grigorie Palama, în teologia sa despre energiile 
necreate. În controversa cu Varlaam, care separa artificial deducţia 
raţională și experiența tainică, transformând teologia în speculație 
despre Dumnezeu, Sfântul Grigorie demonstrează că „Dumnezeu nu 
poate fi cunoscut doar pe cale raţională, ci, înainte de toate, printr-o 
cunoaștere spirituală sau duhovnicească directă, întemeiată pe exis- 
tența energiilor necreate, care aduc pe Dumnezeu în sălașul inimii 
omului, pentru ca omul să se înalțe spre Dumnezeu, pe calea purifi- 
cării şi a desăvârşirii lui morale în Hristos, cu întreaga fiinţă 1 

Dumnezeu este, aşadar, oceanul de taină pe care, oricât ar dori, 
omul nu poate să-l cuprindă cu mintea. Conştient de această neputin- 
tă, atât de evidentă în împrejurările concrete ale existenţei sale, el îşi 
înveşmântează în smerenie rațiunea, depăşind astfel toate barierele 
devenirii sale autonome. Cea mai potrivită soluţie la această proble- 
mă, din perspectiva Apologeticii creştine, este raportarea rațional- 
duhovnicească la adevărurile existențiale şi acceptarea prin credință 
a întâlnirii şi comuniunii dumnezeiești. Numai aşa suntem în stare să 
depăşim capcanele unei „teologii abstracte, care distorsionează şi 
secularizează concepţia noastră despre Dumnezeu şi ne susține efor- 
tul duhovnicesc al experienței şi prezenţei lui Dumnezeu în noi şi în 
creaţie. Apologetica autentică nu se mulțumește să vorbească despre 
Dumnezeu, ci ne oferă anticipat și garanţia experienţei directe a lui 
Dumnezeu în viața noastră, ca să ne desăvârșim spiritual şi moral, 
cu întreaga noastră fiinţă” 1 

Fundamentându-se pe teologia energiilor necreate, Sfântul 
Grigorie Palama vorbeşte despre capacitatea înnăscută a omului de 
a-L cunoaşte pe Dumnezeu prin intermediul integral al fiinţei sale: 
trup, minte şi suflet. În virtutea complexității sale ontologice, fiind 
zidit de Dumnezeu ca microcosmos, omul are menirea să fie media- 
tor între imanent și transcendent. Mai presus decât toate creaturile 
plăsmuite de Dumnezeu, el singur este în stare a „se deschide deopotrivă 
lumii sensibile din cuprinsul lumii create şi înţelesurilor inteligibile 
nevăzute şi mai presus de simțuri. Sesizarea şi înțelegerea lumii se 


733 Pr. prof. dr. Dumitru Popescu, Apologetica rațional-duhovnicească, Ed. Cartea 
Ortodoxă, Alexandria, 2009, p. 13. 
754 Ibidem. 

petrece în chip minunat în unirea simţurilor trupului, capabil să sesi- 
zeze cele sensibile, cu mintea, capabilă să vadă înțelesurile lor”.7%5 

Dincolo de realităţile senzoriale, cuprinse în trup şi percepţia 
raţională, Sfântul Grigorie Palama așează dimensiunea apofatică a 
cunoașterii, activată prin lucrarea harică a Sfântului Duh şi deschiderea 
omului. „Precum mintea unită în chip negrăit cu simțirea vede cele 
supuse simţurilor și precum simţirea își înfățișează simbolic și sensibil 
cele inteligibile (cunoscute cu mintea) odată ajunsă la perceperea lor 
prin unirea ei cu mintea, aşa și acestea amândouă (simţirea şi mintea), 
unite cu Duhul, vor vedea lumina nevăzută în chip duhovnicesc, mai 
bine zis vor convieţui, odată îndumnezeite, veşnic împreună cu ea”.750 
Acestea realități sunt materializate existenţial, după cum am arătat 
mai sus, prin virtutea credinței, aceasta fiind în fapt „o formă de 
cunoaștere care se deosebește, în fond şi în cuprindere, de exercițiul 
rațiunii omenești așa cum este el elaborat în demersul explorării științifi- 
ce sau în reflecția filosofică. În aceasta se vede și deosebirea dintre teo- 
logie, filosofie şi știință, întrucât „în dogmele creştinilor călăuzeşte cre- 
dinţa, nu dovedirea”.'* Credinţa este prin urmare „o formă de înţelegere 
mai presus de înţelegere şi o vedere mai presus de minte” 3 

În virtutea dimensiunii ei duhovniceşti-mărturisitoare, credința 
împlineşte cel mai fidel apofatismul mărturisitor al Apologeticii creştine. 
Ea constituie „receptarea vie a adevărului, resimţită profund și direct în 
lucrările omeneşti, înnoind nu doar mintea omului prin înţelesuri, ci 
mai ales viaţa lui. În felul acesta, credinţa, ca vedere mai presus de 
minte şi înțelegere mai presus de înţelegere, împuterniceşte spiritual pe 
om, în viaţa şi mişcarea lui prin lume, devenind decisivă și în făptui- 
rea lui concretă, încât înţelegerea și viaţa lui, cuvintele și faptele lui 
devin toate și fiecare în parte mărturisitoare, prin aceea că sunt tran- 
spuse acestei vederi simple şi neînşelătoare”.'* 

Alături de credință, Biserica a aşezat întotdeauna împlinirea 
poruncilor și lucrarea virtuţilor. În felul acesta, dimensiunea mărturisitoare 


755 A. Lemeni, Apologetica Ortodoxă, p. 223. 

7% Sf. Grigorie Palama, 150 de capete despre cunoștința naturală, despre cunoaşterea lui 
Dumnezeu, despre viaţa morală şi despre făptuire (Tomul aghioritic), traducere de Pr. prof. 
Dumitru Stăniloae, în „Filocalia”, vol. VII, Ed. IBMBOR, Bucureşti, 1977, p. 328. 

737 Ibidem, p. 373. 

738 Apologetica Ortodoxă, p. 223. 

759 Ibidem, p. 224. 

a Apologeticii Ortodoxe se completează armonios oferind numeroase 
pilde de vieţuire, ca exemple vii ale înfăptuirii acestui deziderat: 
desăvârșita unire cu Hristos — Mirele cel ceresc, în Cămara de 
nuntă a sufletului nostru și în Împărăţia cerurilor. În concluzie, în 
dimensiunea ei apologetică, Biserica Ortodoxă perpetuează în actua- 
litate mesajul mărturisirii martirice: „fiți tari în credinţă și iubiţi-vă 
unii pe alții”.'* Prin urmare, „Biserica şi martiriul se adeveresc reci- 
proc. Interpretarea cea mai profundă a martiriului este dată în mărturi- 
sirea cuvântului Bisericii despre harul eshatologic biruitor, în care 
mucenicii se împlinesc pe ei înşişi şi biruiesc lumea. Martiriul dă mărtu- 
rie lumii pentru Biserica lui Hristos, în care el rămâne prin jertfa sa. 
Totodată, el vorbește tuturor creștinilor și tuturor timpurilor, spunându- 
le că moartea lor nu este zadarnică, ci arătând felul autentic de a fi al 


credinciosului care s-a îmbrăcat prin taina Botezului” "| 


40 Martiriul Sfintelor Perpetua şi Felicitas, 20; Sf. Ignatie Teoforul, Către Magne- 
zieni, 1, 2, în PSB 1, traducere, note şi indice Pr. Dumitru Fecioru, Ed. IBMBOR, 
Bucureşti, 1979, p. 165-170. 

741 IPS Irineu Popa, Martiriul ca Jertfă Euharistică, p. 31. 

II. PEDAGOGIA PERENNIS. DIMENSIUNEA JER- 
TFELNICĂ ȘI MĂRTURISITOARE A RAPORTULUI 
AVVA-UCENIC ÎN TRADIŢIA ORTODOXĂ 


Îmbrăcată în noţiunea de taină şi cumulând întru sine cea mai 
intimă legătură dintre Dumnezeu și om, filosofia vieții ascetice re- 
prezintă o veritabilă sinteză apologetică de mărturisire şi experiență 
apofatică. În felul acesta, dimensiunea ascetico-mistică a Apologeti- 
cii Ortodoxe parcurge procesul de cunoaştere a lui Dumnezeu într-un 
mod progresiv, urcând de la despătimire la iluminare, ca mai apoi să 
ajungă la desăvârşirea vieţii duhovniceşti. Acest proces de perma- 
nentă căutare a „vederii lui Dumnezeu” se revendică în primul rând 
ca o moştenire a apologiilor martirice. „Acest moment, extins de-a 
lungul unei vieți întregi, notează teologul rus, Paul Evdokimov, con- 
stituie asceza, şi asceții sunt moștenitorii direcți ai martirilor. Crucea 
posedă lumina strălucitoare a Învierii. Cu toate acestea, dacă orice 
mistic este ascet, nu orice ascet este mistic, în sensul cel mai special 
al cuvântului, adică copleșit de har. Astfel, asceza nu este niciodată 
un scop, ci un mijloc pentru a ajunge, dacă Dumnezeu vrea, la starea 
de unire nupțială între Dumnezeu şi sufletul omenesc. Acest grad 
ultim al trăirii mistice depinde de harul lui Dumnezeu: tot ceea ce 
poate omul să facă aici este să-şi facă ființa locaș al lui Dumnezeu, 
loc teofanic al prezenţei sale”? 

În consecinţă, întregul efort al omului duhovnicesc spre împli- 
nirea idealului de comuniune hristică se concentrează pe acest efort 
susținut de asceză şi mărturisire. Exemplele celor ce au suit prin 
vrednicie și virtute povârnișul acestor trepte ale nevoinţei s-au con- 
stituit ca resurse inepuizabile de apologie şi mărturisire creștină 
în toate timpurile şi în toate locurile. Pildele oamenilor aleși s-au 
perpetuat astfel printr-o filosofie cu totul aparte, moştenită ca sfat şi 
ucenicie duhovnicească, și în același timp mistică. În felul acesta se 
explică filiaţia sau paternitatea duhovnicească, susținută biblic ca 
proces pedagogic de cunoaştere a lui Dumnezeu. În acest context, 


142 P. Evdokimov, Cunoaşterea lui Dumnezeu în tradiția răsăriteană, traducere şi 
note de Pr. prof. Vasile Răducă, Ed. Humanitas, Bucureşti, 2013, p. 160-161. 

monahismul'* reprezintă „o formă de autentică viaţă bisericească. 


De aceea nu numai că s-a născut în Biserică, ci constituie Biserica, 
după cum constituie Biserica și parohia, care are drept cap văzut pe 
episcopul locului şi unde preotul parohiei şi credincioşii au aceeași 
credinţă şi conştiinţă cu a episcopului, care la rândul lui, are aceeaşi 
credinţă și conștiință cu a celorlalte biserici locale ”.'* Mai curând, pen- 
tru a înţelege această legătură, trebuie să avem în minte cuvintele rostite 
de Mântuitorul Hristos în rugăciunea Sa arhierească, atunci când Se adre- 
sează Tatălui, cerându-i ca „acolo unde sunt Eu să fie împreună cu Mine 
şi cei pe care Mi i-ai dat, ca să vadă slava pe Care Tu Mi-ai dat-o”. 
Acestea se împlinesc în ziua Cincizecimii, atunci când Domnul „S-a reîn- 
tors în Duhul Sfânt (şi împreună cu Ei este şi Tatăl) ca să locuiască în 
credincioși, ca ei să vadă (contemple) Slava necreată şi Împărăţia (Lumina 
necreată) a Sfintei Treimi”.'* Şi astfel, Hristos Domnul deschide în taina 
Trupului Său posibilitatea celei mai autentice întrepătrunderi dintre creat 
şi necreat. În virtutea unei pedagogia perennis, El ne descoperă adevărata 
legătură dintre cel ce dorește să înveţe tainele rugăciunii şi să guste din 
comuniunea harului prin împărtăşirea cu Sfintele Taine. 

Această stare a fost învățată și trăită mai întâi practic. Astfel, 
în duhul mărturisiri Sfintelor Scripturi, primii creştini au descoperit 
Adevărul în exemplul celor de lângă dânșii, prin deschidere totală 


143 Există mai mulţi termeni care au stat la baza termenului monah (care astăzi mai 


înseamnă şi călugăr: o persoană care, de bună voie, a renunţat la viaţa din lume pentru a 
vieţui cât mai aproape de Iisus Hristos): monos, zahid, monogenes, ihidaya, monozones. 
Cuvântul monos desemna, la început, pe oamenii care, necăsătorindu-se, rămâneau 
celibatari şi îşi păstrau fecioria. Ebraicul yahid, tradus prin grecescul monogenes, arăta 
sensul adânc al retragerii ascetice şi al renunțării la lumea aceasta. Înainte de a însemna 
monah, cuvântul ihidaya vorbea despre cel care trăia singur, fără nici un însoțitor, fără 
soţie, pe singuraticul, pe ascetul care, din motive religioase, îşi păstrează celibatul. IHI- 
DAY A este: cel care nu se căsătoreşte pentru a putea trăi în feciorie; cel care, căsătorit 
fiind, renunţă la viaţa obişnuită a celor căsătoriți, pentru a trăi în sfinţenie. Termenul 
monozones, derivat din monos, presupune faptul de a trăi în singurătate, fiecare rămâ- 
nând cu ale sale şi ducându-şi viaţa în singurătate şi fericire (vezi aici: Pr. lect. dr. Picu 
Ocoleanu, Harisma filosofiei duhovniceşti. Introducere în genealogia teologică a mona- 
hismului creştin, Ed. Christiana, Bucureşti, 2008, p. 76). 

744 Stelyanos Papadopulos, Monahismul - munte greu de urcat, Introducere şi tradu- 
cere: Pr. Cornel Toma, Ed. Sofia, Bucureşti, 2004, p. 11-12. 

745 In. 17, 24. 

746 Gheorghios D. Metallionos, Parohia. Hristos în mijlocul nostru, traducere de pr. 
prof. Ioan I. Ică, Ed. Deisis, Sibiu, 2004, p. 11. 

față de cei mai învăţaţi oameni ai Bisericii, întrucât Cel care învăța 
printr-înșii era Însuși Mântuitorul Hristos. Cu toţii erau convinşi de 
faptul că El este „lubitorul veşnic, care atrage spre Sine orice iubire 
şi Se strecoară în noi pentru ca noi să putem primi în El viaţă nouă. 
El spune oricărui suflet: ca pecete pe inima ta mă poartă, poartă-mă 
pe mâna ta ca pe un sigiliu. Că iubirea ca moartea e de tare, flăcările 
ei sunt flăcări ale focului mistuitor al lui lahve”.'* Despre cei care au 
experimentat această iubire tainică şi au transmis-o mai apoi ucenicilor 
lor vom căuta să vorbim în cele ce urmează. Exemplele, de cele mai 
multe ori eshatologice, ar putea constitui o soluție pentru apăsările şi 
confuzia societății de astăzi. 


II.1. Pustia ca agoră a pedagogiei monahale 


Cea mai autentică pildă în lucrarea perenă a învățăturilor sfinte 
se găsește în tradiția monahală. Relaţia dintre avva şi ucenic a fost 
prima școală a vieţii duhovnicești, alimentată la modul cel mai auten- 
tic din duhul şi învăţătura Sfintelor Scripturi.” De cele mai multe 
ori, oameni simpli sau chiar neştiutori de carte, primii monahi creş- 
tini nu aveau nimic în comun cu formele de ascetism practicate în 
alte religii. În spiritul învățăturilor sfinte, motivaţia lor se lega onto- 
logic de viaţa şi lucrarea Bisericii. Deşi atipici vieții sociale, vieţuirea 
lor a devenit o nobilă și fericită încercare de schimbare a cosmosului 


741 Paul Evdokimov, Vârstele vieţii spirituale. De la Părinţii pustiei până în zilele 
noastre, cuvânt înainte de Pr. prof. Ion Buga, traducere din franceză de pr. prof. loan 
Buga şi Anca Manolescu, Ed. Humanitas, Bucureşti, 2006, p. 12. 

748 Sfânta Scriptură a fost şi a rămas punctul vieţii monahale. Dintru începuturi, 
Părinţii pustiei se hrăneau duhovniceşte din slova Cărţii Sfinte. De aici îşi funda- 
mentau învăţăturile, experimentate şi prezentate ca pildă celorlalţi. Sfântul Pahomie 
cel Mare a fost un astfel de exemplu. El „învăţa ucenicii, pe baza Scripturilor, cum 
să biruie viclenia demonilor şi cum să le reziste atacurilor, apoi le explica anumite 
texte mai dificile, cum ar fi cele privind Întruparea Fiului lui Dumnezeu, Crucea şi 
Învierea, apoi încheind cateheza, Sfântul Pahomie se ruga pentru ca ucenicii săi să 
reţină cele învăţate. Aceştia se retrăgeau în chiliile lor, continuând programul de 
rugăciune individuală şi meditând la fiecare din învăţăturile primite”. Mai mult, 
după rânduiala Sfântului Pahomie cel Mare, „comportamentul de zi cu zi al monahu- 
lui trebuia să fie atât de mult marcat de duhul Scripturii, încât până şi ascultările cele 
mai simple, cele mai obişnuite se împlineau sub autoritatea Scripturii” (vezi: Pr. 
prof. dr. Vasile Răducă, Monahismul egiptean. De la singurătate la obşte, Ed. Ne- 
mira, Bucureşti, 2003, p. 149). 

şi de transformare a lui din interior. Din cele dobândite prin viu grai 
au reuşit să facă din lume o Împărăţie a lui Dumnezeu, căutând de 
fiecare dată în interiorul Bisericii şi niciodată în afara ei.” Aici ei se 
împărtăşesc permanent de harul Sfântului Duh, prin care sunt rându- 
iţi „învățători ai nevoinţei” şi „împărați peste patimi”. În consecinţă, 
învățătura pe care o împărtăşeau celorlalți este mişcată de lucrarea 
Sfântului Duh, care „nu are margini şi-i îndumnezeieşte pe cei ce se fac 
vrednici de El. Astfel, Avva Antonie era purtător de Duh văzând mai 
înainte cele ce aveau să fie. Prezența Duhului asupra omului este însoțită 
de o transformare interioară a acestuia. Faţa lui Avva Arsenie era ca a 
îngerului, fiind bărbat bun, plin de Duhul Sfânt și de credință. Fără lu- 
crarea Sfântului Duh, sufletul omenesc rămâne sterp şi nu are roade”.75 

Legătura strânsă dintre avva (părintele duhovnicesc) şi ucenic 
a oferit nota de început în acest itinerariu al cunoașterii şi mărturisirii 
mistice a lui Dumnezeu prin asceză. Unul lângă altul, părintele şi 
ucenicul au împletit adevărata pedagogie a monahismului. Predând 
din generație în generație gânduri şi învățături nescrise, apologia lor a 
mers pe calea cea mai simplă şi sigură spre mântuire: „Avva, spune-mi 
un cuvânt ca să mă mântuiesc!”. 

În concepția monahilor egipteni din secolele IV-V, locul pustiei 
indica cel mai propice mediu pentru practicarea hesychi-ei (liniştea 
interioară dobândită prin mărturisirea continuă a numelui Mântuito- 
rului Hristos)."5! Deşertul devenea în primul rând agora filosofiei 
monahale, locul sacru în care se transmitea lucrarea pedagogică şi 
duhovnicească de la avva la ucenic. De aici, imediat etapa următoare, 
a experienţei practice vădită în lupta monahului cu gândurile răutăţii 
(loghismoi). Împotriva acestora, el trebuia mai întâi să se întărească 
prin Cuvântul Scripturii, ca mai apoi, să urce treptat spre unirea 


149 Vasile Răducă, Monahismul Egiptean..., p. 14. 

750 Arhiereu prof. univ. dr. Irineu Slătineanul, Experienţa mistică a Părinților Orien- 
tali, vol. I, Ed. Anastasia, Bucureşti, 2005, p. 23. 

751 Pustiul, şi mai pe urmă mănăstirea, a devenit locul propice meditaţiei neîntrerupte. 
Ca spaţiu sacru se defineşte prin convorbirea perpetuă cu Dumnezeu şi despre Dum- 
nezeu Această stare de prmanentă mărturisire se sprijină cel mai mult pe pedagogia 
rugăciunii, desprinsă din îndemnul Sfântului Apostolul Pavel: „Rugaţi-vă neincetat” 
(ITes. 5, 17). Tradiţia isihastă a rezumat această datorie permanentă a monahului 
într-o rugăciune simplă, corelată cu pulsaţiile inimii (de aici şi numirea ei de „Rugă- 
ciune a inimii”) şi cu respiraţia celui ce o practică: „Doamne Iisuse Hristoase, Fiul 
lui Dumnezeu, miluieşte-mă pe mine păcătosul”. 

desăvârșită cu Hristos. Aşa se face că, după perioada persecuțiilor, 
monahismul a devenit noua interfață a apologeticii creştine. Acum 
credincioşii părăsesc cetăţile şi vin în pustie pentru a confrunta dia- 
volul pe propriul său teren. „Călugării au dat în pustie peste demon, 
spune Antoine Guillaumont, și, războindu-se cu el, şi-au putut aduce 
aminte de ispitirea lui lisus”."5 

Scopul prezenței monahului în pustie rămâne totuși acela de 
a-L întâlni pe Dumnezeu. Pentru a ajunge aici, el este nevoit să-şi 
apere singurătatea, ca stare și condiție de viaţă propice convorbirii 
cu Dumnezeu. Părăsind lumea, se depărtează de obiectele care l-ar 
putea ispiti şi distrage atenţia. În pustie, amintirea acestor lucruri 
rămâne totuşi subprezentă sub forma „gândurilor”.75 În acest demers, 
pedagogia Scripturii rămâne fundamentală, descoperindu-i monahu- 
lui că lupta sa „nu este împotriva trupului şi a sângelui, ci împotriva 
începătorilor, împotriva stăpâniilor întunericului acestui veac, împo- 
triva duhurilor răutăţii, care sunt în văzduhuri” "5 În felul acesta, el 
caută vindecarea prin rugăciune și experiența apofatică a adevărurilor 
dumnezeieşti, purtând cu sfințenie cuvintele profetului Osea: „in 
pustie... voi vorbi inimii” 156 

În contextul peren al vieţii monahale, asceți precum Antonie 
cel Mare, Evagrie Ponticul, Macarie, Pahomie, Arsenie şi alții, au 
lăsat în vistieria Bisericii adevărate pilde de apologie şi mărturisire 
creștină. Paradoxul lor este acela că au reuşit să biruiască realităţile 
lumești, „nu cu instrumentele culturii, ci cu mâinile goale”, ridicând 


752 Antoine Guillaumont, Originile vieţii monahale. Pentru o fenomenologie a mo- 
nahismului, Traducere Constantin Jinga, Ed. Anastasia, Bucureşti, 1998, p. 93. 

755 Guillaumont foloseşte aici exemplul avvei Evagrie Ponticul. El arată că „atât în 
lume cât şi în obştile călugăreşti demonii atacă prin persoane interpuse, prin inter- 
mediul altor oameni, dar sihastrul suferă asalturile lor direct, corp la corp, iar aceste 
atacuri se manifestă sub forma unor imagini, a unor reprezentări, uneori a unor 
raționamente pe care monahul şi le face despre sine, prin fantasme diurne sau noc- 
turne, vise erotice sau terifiante, pe care Evagrie le-a descris amănunţit, cu un re- 
marcabil talent de analist şi cu o mare fineţe psihologică” (Ibidem, p. 109, 114). 

754 „Cel ce şade în pustie şi trăieşte în hesyhie de trei războaie este slobod: de cel 
venit din cele auzite, de cel venit din vorbărie şi de cel venit din cele văzute; şi 
numai către unul mai are lupta, către cel al inimii” mărturiseşte avva Arsenie (Apop- 
tehegmata Patrum, 13, 92 A). 

15 Bf.6, 12. 

756 Osea 2, 6. 

idealul creştin la „înălțimea lui transcendentă”. Aceasta ne face să 
credem că „asceza exercită înainte de toate o influență pedagogică”, 
devenind exemplu desăvârșit al imposibilului ce devine posibil. As- 
tfel, „omul acestei lumi, cel mai încărcat de griji, ştia că undeva, în 
locul lui, existau oameni adevăraţi care, în tăcerea inimii, vorbeau cu 


îngerii şi participau la viaţa veacului viitor”./S 


II.2. Conceptul de avva în propovăduirea Mântuitorului Hristos 


Figură harismatică, dar mai ales profetică, avva (gheronta sau 
părintele duhovnicesc) îşi poartă pecetea investiturii, nu de la oameni, 
ci de la Dumnezeu. Aceasta face ca acţiunea pe care o exercită asu- 
pra ucenicului să fie oarecum asociată cu raportul dintre duhovnic și 
credincios în scaunul Spovedaniei. Cu toate acestea, rolul avvei poate 
fi cu mult mai extins, întrucât el sfătuieşte, nu numai la Spovedanie, 
ci şi în multe alte împrejurări.” Prin calităţile extraordinare pe care 
le dezvoltă în raportul pedagogic pe care îl are cu ucenicul său, avva 
poate fi aşezat cu ușurință alături de marile figuri harismatice ale 
Sfintei Scripturi. Modelul suprem al paternităţii duhovniceşti şi im- 
plicit rațiunea mărturisitoare a Apologeticii în dimensiunea ei pasto- 
rală rămâne însă Persoana Mântuitorului lisus Hristos. 

Pe lângă învățătorul său, fratele monah este teknon, adică fiu 
după trup, după modelul scripturistic: „Copiii mei, acestea vi le scriu, 
ca să nu păcătuiţi, şi dacă va păcătui cineva, avem Mijlocitor către 
Tatăl, pe lisus Hristos cel drept”.5 Această relaţie este autentificată 
în Noul Testament, fiind practicată mai întâi de Sfinții Apostoli şi apoi 


157 Paul Evdokimov, Vârstele vieții spirituale, p. 111. 

758 Irénée Hausherr, Paternitatea şi îndrumarea duhovnicească în Răsăritul creştin, 
prefaţă: Kallistos al Diocleei, postprefață: Tomas Spidlik, traducere: Mihai Vladimi- 
rescu, Ed. Deisis, Sibiu, 1999, p. 7. 

759 Această logică pleacă de la faptul că pastorația sau grija duhovnicească a duhovnicului 
sau a avvei se raportează total la singurul şi adevăratul Păstor, lisus Hristos. Această 
încredințare o aflăm din dialogul cu Petru, atunci când Domnul i se adesează cu cuvintele: 
„Paşte oile mele” (In. 21, 26). În consecinţă pastorația, raportul pedagogic al pater- 
nităţii duhovniceşti, are în vedere dobândirea mântuirii prin: „curățirea de patimi, 
luminarea de harul sfințitor şi mântuitor al Duhului Sfânt şi unirea cu Dumnezeu în 
Lumina necreată a Împărăției Sale cereşti (îndumenezeirea)” — vezi: Gheorghios 
Metalinos, Parohia, p. 65. 

750] In. 2,1. 

de ucenicii lor.7€! Astfel, Sfântul Apostol Pavel subliniază deseori în 
epistolele sale legătura patriarhală pe care o dezvoltă cu fii săi du- 
hovniceşti. Ei sunt astfel „noii născuți după credință (nepioi)”, hrăniți 
mai întâi cu laptele curgător al învățăturii de bază a credinţei creștine 
şi mai apoi cu „hrana solidă a învățăturilor mai profunde”. „Căci voi, 
care de multă vreme s-ar fi cuvenit să fiţi învăţători, spune Sfântul 
Apostol Pavel, aveţi iarăși trebuinţă ca cineva să vă înveţe cele dintâi 
începuturi ale cuvintelor lui Dumnezeu și ați ajuns să aveți nevoie de 
lapte, nu de hrană tare. Pentru că oricine se hrăneşte cu lapte este 
nepriceput în cuvântul dreptăţii, de vreme ce este prunc. lar hrana 
tare este pentru cei desăvârşiți, care au prin obişnuinţă simţurile 
învățate să deosebească binele și răul”. 

Modelul paternității duhovniceşti defineşte prin excelență legătura 
veșnică dintre Dumnezeu Tatăl şi Dumnezeu Fiul. Este o relaţie fără 
început, irepetabilă şi inepuizabilă, în care Dumnezeu nu devine tată, 
ci El este Tată (părinte) potrivit naturii Sale dumnezeiești. Pe de altă 
parte, Fiul este „Unul Născut” (monogenesis) şi „Întâiul Născut” 
(protogenesis), de aceeași ființă cu Tatăl „prin care toate s-au făcut” 
(cf. Crezului ortodox). Mai mult, realitatea restaurării noastre prin 
jertfa Fiului înomenit, se descoperă prin Adam cel Nou. Acesta fiind 
Întâiul, Unicul şi Singurul reazim al mântuirii noastre, spre deosebire 
de Adam cel vechi, a rămas unitar în voinţă, nefiind supus păcatului. 
Elementele acestei frumoase analogii sunt descrise de ÎPS prof. univ. 
dr. Irineu Popa, care trasează următoarea simetrie: „În primul rând 
este cazul lui Adam, care nu are tată trupesc și al lui lisus care nici 
EI nu are tată trupesc. Adam a fost născut din pământ feciorelnic — 
pentru că încă nu plouase ca pământul să fecundeze — şi din Duhul 
lui Dumnezeu; la fel, lisus este născut dintr-o Fecioară şi din voința 
lui Dumnezeu. Așa precum Adam a fost creat din puritatea ţărânei 
(pământul virgin), «căci Dumnezeu nu trimisese încă ploaie pe pământ 
și nu era nimeni să lucreze pământul» şi a fost format de mâna lui 
Dumnezeu, prin Cuvântul lui Dumnezeu, «căci toate prin El s-au făcut, 
la fel, El, care este Cuvântul, recapitulându-l pe Adam în Sine, a 


76! Fairy von Lilienfeld, Spiritualitatea monahismului timpuriu al pustiei, culegere 
de studii editată de Ruth Albert şi Franziska Muller, traducere, note şi studiu intro- 
ductiv de Lect. dr. Picu Ocoleanu, Ed. Mitropolia Olteniei, 2006, p. 24-25. 

162 Eyr, 5, 12-14. 

primit o naştere cu dreptate, permițându-i cuprinderea lui Adam în 
Sine Însuși din Fecioara Maria. Deci, dacă primul Adam a fost luat 
din țărână, Dumnezeu fiind făcătorul lui, la fel şi al doilea Adam, 
recapitulându-l în Sine Însuşi, trebuia alcătuit ca om de Dumnezeu, 
pentru a se analiza o analogie cu cel dintâi, în ceea ce privește originea 
Lui. De ce n-a luat Dumnezeu din nou ţărână, ci a dispus ca alcătui- 
rea lui Hristos să fie din Maria? Ei bine, tocmai pentru că nu trebuia 
să cheme la fiinţă o alcătuire, ci ca aceeaşi alcătuire să fie rezumată 
în Hristos, precum există în Adam, păstrându-și astfel analogia”. 1% 

Dumnezeu este Părinte Creator al tuturor fiinţelor create, al tutu- 
ror ființelor raționale, care poartă într-însele efigia Sa. „EI este Creatorul 
care împreună cu Înţelepciunea, Mama noastră, le-a născut şi le-a 
chemat la existenţă pe toate”.7*% La acest act al paternităţii dumneze- 
ieşti participă nemijlocit şi Fiul care, încă din Vechiul Testament, sub 
chipul Înțelepciunii (Sofia), a condus poporul ales, prin prefigurări și 
tipuri, la adevărata paternitate duhovnicească din Noul Testament. 
Aici, sub chipul Logosului înomenit, El ne mântuieşte pe toţi în chip 
desăvârşit. Despre paternitatea hristică, ca model al paternităţii mo- 
nahismului creştin, Avva Evagrie afirmă: „Unul și Acelaşi Hristos 
poate fi numit după punctul de vedere adoptat atât tată, cât şi mamă: 
tată al celor ce au duhul înfierii, mamă a celor care au încă nevoie de 
lapte și nu de hrană tare. Tot aşa, Hristos care vorbea în Pavel s-a 
făcut tată al efesenilor, descoperindu-le tainele înțelepciunii, dar 
mamă a corintenilor, întrucât îi hrănea cu lapte” 7% 

În acest context devenim tekny (copii după trup) ai Mântuitorului 
Hristos prin Duhul Sfânt, Duhul Tatălui şi al Fiului, Duhul paternităţii 
şi al filiaţiei, strigând dimpreună cu Dânsul: „Avva Părinte!”.7% Iar la 
aceste cuvinte, Sfântul Apostol Pavel completează: „căci de acum nu 
mai eşti rob, ci fiu, iar de ești fiu, eşti și moştenitor al lui Dumnezeu, 


prin lisus Hristos”.7S7 


763 IPS prof. univ. dr. Irineu Popa, Iisus Hristos este Acelaşi, ieri şi azi şi în veac, 
Ed. Mitropolia Olteniei, Craiova, 2010, p. 174-175. 

764 Ierom. Gabriel Bunge, Părintele duhovnicesc şi gnoza creştină după avva 
Evagrie Ponticul, cu două studii de Michael O"Laughlin, traducere diac. loan Ică Jr, 
Ed. Deisis, Sibiu, 2000, p. 35. 

765 Ibidem, p. 36. 

766 Galateni 4, 9. 

767 Galateni 4, 10. 

În această naştere de sus, Dumnezeu este singurul și Unicul Părinte. 
Un paradox la prima vedere, dacă ne gândim că apelativul avva este atât 
de răspândit în lumea monahismului creștin, ca să nu mai vorbim de cel 
de părinte pentru credincioșii din parohie. Însuşi Mântuitorul Hristos 
avertizează în acest sens: „Și tată al vostru să nu numiţi pe pământ, căci 
Tatăl vostru unul este, cel din ceruri” 7$ Acest îndemn nu suprimă cu 
nimic sensul profund şi practic al cuvântului avva. Nu este o infidelitate 
faţă de Tatăl cel din ceruri, ci cu atât mai mult un omagiu pe care îl adu- 
cem paternității Sale, atunci când chemăm cu acest nume pe cel ne este 
mentor sau duhovnic. Aceasta întrucât, „părintele duhovnicesc exercită o 
putere pe care singur Hristos a exercitat-o pe pământ.'% Întreaga tradiție 
patristică subliniază rolul excepțional al duhovnicilor în cauza sfântă a 
mântuirii”./70 De aceea, părintele Irénée Hausher confirmă faptul că „de la 
Dumnezeu Tatăl pogoară orice paternitate sau maternitate, şi pe Dumne- 
zeu Tatăl Îl preamăreşte cu ştiinţă sau fără ştiinţă, oricine pronunță numele 
de tată sau mamă în legătură cu o binefacere primită: «toată darea 
cea bună şi tot darul desăvârşit de sus este, pogorându-Se de la Tine, 
Părintele luminilor»”.7! 

Raportul pedagogic avva — tekny marchează punctul de început 
al paternităţii spirituale. Prin învăţătura Sfintei Scripturi, avva îşi 
conduce discipolul către virtutea și cunoaşterea lui Dumnezeu, pentru 
care mai apoi îl naşte. Întrucât nu naşte fii pentru sine, ci Tatălui 
ceresc, avva devine născător prin cuvânt, întrucât mai întâi învaţă şi 
predă dintru ale sale celui ce ascultă Cuvântul dătător de viață.” De 
aceea, tradiția monastică îl asimilează prin calitatea de „intâi-stătător 
al mănăstirii”. Prin această lucrare „se cade să-şi aducă aminte pururea 
ce înseamnă acest nume și să umple prin fapte numele de mai mare. 
Fiindcă se crede că activează în mănăstire în locul lui Hristos, întrucât 


768 Matei 23, 9. 

769 Cf, Mc. 2,7. 

710 Tată ce spune în acest sens Sfântul Nicodim Aghioritul: „Raiul şi iadul, viaţa şi 
moartea, mântuirea şi pierderea sufletelor stau în mâna lui”. lar Sfântul Grigorie 
Teologul completează: „scopul medicilor este să păzească sănătatea şi bunăstarea 
trupului, când ea există, iar când s-a pierdut să o aducă înapoi... Scopul duhovnicului 
însă e să dea sufletului aripi ca să ajungă la Tatăl, să-l răpească din lume şi să-l 
predea lui Dumnezeu” (apud Gheorgheos Metalinos, Parohia ..., p. 69). 

771 Irene Hausherr, op. cit., p. 39. 

72 Dom Lucien Regnault, Viaţa cotidiană a Părinților deșertului în Egiptul secolu- 
lui IV, traducere de Diac. loan Ică Jr., Ed. Deisis, Sibiu, 1997, p. 31. 

este chemat cu numele Acestuia, aşa cum spune Apostolul: Azi primit 
Duhul înfierii în care strigăm Avva Părinte”. De aceea, Sfântul 
Apostol Pavel vorbeşte despre „vârsta bărbatului desăvârșit” pe 
care o atribuie numai celui care s-a împlinit spiritual. Avem ca exemplu în 
acest sens cazul avvei Antonie care, fiind invitat printr-o scrisoare 
împărătească la Constantinopol, este atenţionat de către ucenicul său 
Pavel: „Dacă vei merge, Antonie te vei chema, dacă nu vei merge, 
avva Antonie”, după cum aflăm din Patericul egiptean. 

Dată fiind autoritatea profetică de care se bucură avva, părintele 
Irénée Hausherr afirmă că poate fi socotit un adevărat proneomen 
Christi." El trebuie să fie la modul permanent imitatorul lui Hristos, iar 
„creşterea în şi prin Duhul lui Dumnezeu înseamnă întotdeauna şi în 
acelaşi timp ruperea de aion outos, de veacul acesta, de kosmos”.77€ 

Fără îndoială că originea monahismului se justifică numai în- 
lăuntrul Bisericii, avva fiind în fapt garanția acestei realități. Spre 
deosebire de lumea obișnuită, el promovează o cu totul altă lume, 
una care iese din tipare şi se contrapune logicii obișnuite. Dacă noi, 
cei din lume, trăim în perspectiva Împărăției lui Hristos pe care o 
vom gusta după moartea trupească şi după Judecată, avva trăieşte 
încă de pe acum realitatea Eshatonului. Pentru el „așteptarea apropia- 
tei reveniri a Domnului” conferă perspectiva apologetică pe care o 
practică în starea sa de mărturisitor. El „începe încă de atunci să tră- 
iască desăvârşirea vieţii care urma să fie în Împărăţia lui Dumnezeu, 
renunțând la lumea prezentă în aşteptarea iminentă și imediată a in- 
stituirii lumii celei noi”. Spre deosebire de cei care doreau cu ardoare 
realitatea proximă a vieții veşnice, căutând cu alte cuvinte „obţinerea 
desăvârşirii în timpul vieţii acesteia”, monahii încercau „să trăiască încă 
din veacul acesta fără problematica pe care o cerea viaţa obişnuită”. 77 
Din această perspectivă, părintele duhovnicesc sau avva constituie un 


73 I, Hausherr, op. cit., p. 40. 

74 Cf. Ef. 4, 11-13: „Şi el a dat pe unii apostoli, pe alţii prooroci, pe alţii evangheliști, pe 
alții păstori şi învăţători, spre desăvârşirea sfinților, la lucrul slujirii, la zidirea trupului lui 
Hristos, până vom ajunge toți la unitatea credinței şi a cunoaşterii Fiului lui Dumnezeu, la 
starea bărbatului desăvârşit, la măsura vârstei deplinătăţii lui Hristos”. 

75 Ibidem. 

716 F, von Lilienfeld, op. cit., p. 27-28. 

177 Sava Aguridis, Monahismul, Ed. Hellenika Grammata, Atena, 1997, p. 14-17, 
apud Pr. prof. dr. Vasile Răducă, op. cit., p. 13. 

reper important pentru împroprierea eshatonului. Împărăţia lui Dumnezeu, 
care pătrunde în lume prin întruparea Mântuitorului Hristos, este 
aşteptată la sfârșitul veacurilor, aşa cum spunem în Simbolul de cre- 
dință: „Aştept învierea morților şi viața veacului ce va să vie”. Pentru 
călugăr însă, înțelegerea acestor realități eshatologice se agaţă de 
accepţia spaţială şi temporară a persoanei individuale. Este o adevă- 
rată metamorfoză spirituală, duhovnicească. „Omul cel vechi este 
condus către moarte, în timp ce omul duhovnicesc crește invers pro- 
porțional cu acesta. Și, dacă este teleios, omul vechi moare îndată. 
Ca atare, el nu mai ţine de pământ, ci de Împărăţia lui Dumnezeu”.75 

Mântuitorul Hristos învaţă foarte clar despre faptul că „cine nu va 
primi Împărăţia lui Dumnezeu ca un copil nu va intra în ea”. În altă 
parte, rugându-se Tatălui, adaugă: „Te slăvesc pe Tine, Părinte, Doamne 
al cerului şi al pământului, căci ai ascuns acestea de cei înţelepţi și 
pricepuţi şi le-ai descoperit pruncilor”."% Înţelegem de aici că dacă 
cineva nu va dobândi această stare duhovnicească, pe care Domnul o 
asociază în primul rând pruncilor, nu va putea moşteni Împărăţia Ceruri- 
lor.7%! În acest context, avva este părinte și prunc în acelaşi timp.”® El 
este icoana lui Dumnezeu Tatăl pe pământ, prin intermediul căruia fraţii 
pot interacționa cu eshatonul, dobândind posibilitatea devenirii întru 
starea de născători duhovnicești pentru alți frați. 


II.3. Avva — „cuvânt şi viaţă” 


Aceasta este poate cea mai semnificativă sintagmă prin care se 
poate defini rolul pedagogic al părintelui duhovnicesc, croit după 
chipul şi porunca Mântuitorului Hristos. „Ascultarea în Evanghelie, 


718 F, von Lilienfeld, op. cit., p. 28. 

779 Marcu 10, 15. 

780 Matei 11, 25. 

381 Cf. Mt. 18, 3: „Adevărat zic vouă: De nu vă veţi întoarce şi nu veți fi precum 
pruncii, nu veți intra în împărăţia cerurilor”. 

782 Acest aspect se poate desprinde din Apoftegme, unde ni se istoriseşte că „un părinte 
ajunsese la o atare simplitate şi originalitate, încât puţin îi mai lipsea din firea unui prunc, 
uitând cu totul lucrurile lumii acesteia în aşa fel, că de multe ori se hrănea din greşală, 
dacă ucenicii săi nu-l împiedicau, iar aceştia îl conduceau ca pe un prunc în tovărăşia lor, 
căci pentru lume era nematurizat, însă sufleteşte, înaintea lui Dumnezeu, era desăvârşit” 
(Tou hosiou patros hemon Isaak ta eurethenta asketica, Ed. Nikephoros Theotokis, 
Leipzig 1770, log. 75, p. 502, apud F. von Lilienfeld, op. cit., p. 30). 

spune Evdokimov, este receptivitate față de Adevăr, iar acesta este în 
primul rând eliberator. De aceea, Dumnezeu nu dictează, ci lansează 
chemări, îndemnului: «Ascultă Israele», «cine voieşte să vină ...», 
«de vrei să fii desăvârşit ...». Este îndemnul de a ne regăsi libertatea: 
«Dacă vine cineva la Mine şi nu urăște pe al... al său, pe a sa,pe...ai 
săi»...7% Învățătura luminoasă vine din școala părinţilor duhovniceşti. 
Ei avertizează asupra marelui pericol pe care îl înfruntă cel aflat în 
căutarea unui ajutor. Cu atât mai mare este autoritatea unui părinte, 
cu atât mai mare este discreția lui, ștergerea de sine”.7% În Istoria 
Lausiacă se povesteşte momentul în care Sfântul Antonie cel Mare îl 
acceptă pe Pavel ca ucenic al său, iar Pavel îl acceptă pe Antonie ca 
avva. După patru zile de încercare, în care Pavel a fost lăsat de Antonie 
să stea la uşa sa, în seara zilei a cincea acesta îl întreabă: „Vrei să 
mâncăm o bucată de pâine?”, iar Pavel îi răspunde „Cum îţi place ţie, 
avva”. Acesta este momentul în care fiul duhovnicesc se lasă hrănit 
de părintele său, recunoscându-l pe acesta ca fiu'%5. 

Cuvântul avva este un termen de origine semitică. De multe 
ori, atunci când copţii introduceau un cuvânt străin în vocabularul lor, 
făceau acest lucru pentru a exprima o realitate nouă, fără corespondent 
în limbajul tradiţional. Astfel, cuvântul avva sublinia atât caracterul 
presonal al relației dintre ucenic şi părinte, cât şi referința esențială la 
Dumnezeu Cel în Treime. Așa se face că, în Sfânta Scriptură cuvin- 
tele „Tatăl meu” sunt adresate Primei Persoane Treimice de către 
Fiul sau de către Duhul Sfânt, care strigă din inima credinciosului. 756 
Aşa se face că monahul nu poate ignora şi nici nu poate uita sensul şi 
dimensiunea scripturistică a existenţei și pedagogiei sale. De la for- 
marea primelor deprinderi duhovnicești, până la conţinutul propriilor 
dorinţe, realitatea ucenicului se leagă cel mai mult de sfatul avvei. 
Exemplul desăvârşit în acest sens este Însuşi Mântuitorul Hristos, 
care se adresează Tatălui în grădina Ghetsimani, cu cuvintele: „nu 
cum vreau Eu, ci cum vrei Tu” 151 

Pedagogia acestei relaţii se sprijină negreșit pe porunca ascultării. 
Prin această treaptă, ucenicul aderă la dobândirea virtuţilor, indispensabile 


783 Cf, Le. 14,26. 

184 Paul Evdokimov, Vârstele vieții spirituale, p. 143. 
785 Lucien Regnault, op. cit., p. 30. 

786 Galateni 4, 6; Romani 8, 15. 

187 Lucien Regnault, op. cit., p. 30. 

demersului de cunoaştere a lui Dumnezeu. Încredinţându-și voinţa în 
slujba ascultării, ucenicul învață pas cu pas maniera de a dobândi 
desăvârşirea, mai întâi prin despătimire, apoi prin iluminare, contemplare 
şi rugăciune neîncetată. Prin ascultare şi încredere în cuvântul avvei, 
ucenicul este convins că ceea ce face „este primit înaintea lui Dumnezeu”. 
Avva Poemen povestea odată despre cineva, care l-a întrebat pe Avva 
Paisie: „Ce ar trebui să fac pentru sufletul meu, căci este fără simţire 
şi nu se teme de Dumnezeu?” Auzind acestea, avva i-a zis: „Mergi şi 
lipeşte-te de cineva care se teme de Dumnezeu și stând aproape de 
dânsul, vei învăţa şi tu să te temi de Dumnezeu”.'5% Este vorba prin 
urmare de o „pedagogie prin apropiere”, dublată de ascultare şi în- 
credere în cuvântul părintesc. 

Avva este bărbatul Cuvântului dumnezeiesc. În acest context, 
Avva Pimen, de pildă, îl declară pe tânărul monah Agaton avva, deoare- 
ce „gura lui l-a făcut pe el să se numească avva”. Avva Antonie era 
dătător de viaţă atât prin cuvânt cât şi prin vedere „și numai văzându-l 
oamenii beneficiau de puterea care ieşea din el ca din Hristos” 19 
Articulată pedagogic, această stare se găsește foarte bine transpusă în 
votul ascultării chinoviale. Ea face ca avva să fie nu numai un „îndrumă- 
tor de conştiinţe”, ci cel ce mai întâi de toate este „un charismatic”. El se 
face vrednic în lucrarea sa catehetico-mistică de „a naște fii pentru Dum- 
nezeu”. Toate aceste realități apologetice gravitează în jurul legăturii in- 
dispensabile dintre paternitatea duhovnicească a avvei şi „paternitatea 
divină unică”, pe care o primim gratuit de la Dumnezeu. Prin urmare, 
avva, prin sfaturile și împărtășirea experienţei personale, îl conduce pe 
ucenic „spre virtutea şi cunoașterea lui Dumnezeu, însă Domnul Însuşi 
acordă înţelepciunea dumnezeiască, fiindcă gnosticul este un «împreună- 
lucrător al înţelepciunii». De asemenea, părintele duhovnicesc nu naște 


fii pentru sine însuşi, ci pentru virtute şi cunoaşterea lui Dumnezeu”. 


II.4. Pedagogia paternităţii spirituale a Părinților Apostolici 


Scrierile Părinților Apostolici constituie primul liant dintre te- 
ologia Noul Testament şi epoca patristică. Operele înscrise în această 


188 Graham Gould, The Desert Fathers on Monastic Community, Clarendon Press, 
Oxford, 1993, p. 28. 

75 Lucien Regnault, op. cit., p. 31. 

7% Teromonah Gabriel Bunge, Părintele duhovnicesc şi gnoza creştină după avva 
Evagrie Ponticul, traducere diac. Ioan Ică jr, Sibiu, 2000, p. 39. 

colecţie etalează dovezi incontestabile cu privire la jertfa mărturisitoare 
a primilor creştini şi la autenticul mod de transmitere a predaniei 
sfinte după înălțarea Domnului la cer. Fără a avea pretenţia unei teologii 
înalte, Scrierile Părinților Apostolici pun faţă în faţă creștinismul şi 
iudaismul, fiind din acest punct de vedere o importantă resursă pen- 
tru Apologetica Ortodoxă. Pe de altă parte, trebuie menţionat că ori- 
ginea autorilor se încadrează într-un cadru vast şi complex al creşti- 
nătăţii primare: Siria, Asia Mică, Palestina, Alexandria şi Roma, 
demonstrând astfel ecumenicitatea creştină a primelor secole.” Pe- 
dagogia paternității duhovniceşti, desprinsă din această colecţie de 
scrieri, însumează sfaturi și poveţe valoroase, date de la duhovnic la 
ucenic spre dobândirea şi înțelegerea Adevărului veșnic. În cele ce 
urmează vom încerca să urmărim evoluţia raportului avva-ucenic în 
cele mai importante scrieri din această perioadă. 

Primele trimiteri le putem găsi în lucrarea „Învățătura Domnului 
prin cei Doisprezece Apostoli către neamuri“ sau Didahia. Una dintre 
expresiile generice ale acestei legături este „fiul meu“. Repetat în aproape 
fiecare capitol, apelativul constituie modalitatea concretă prin care autorul 
caută să combată patima şi gândul rău care se strecoară în suflet. „Fiul meu, 
să nu fii mincinos pentru că minciuna duce la hoție; nici iubitor de argint, 
nici iubitor de slavă deșartă, că din toate acestea se nasc hoţiile. Fiul meu, 
să nu fii cârtitor pentru că te duce la hulă, nici obraznic, nici cu gând rău, că 
din toate acestea se nasc hulele. Să fii blând, pentru că cei blânzi vor moş- 
teni pământul. Să fii îndelung-răbdător, milostiv, fără răutate, paşnic şi bun, 
tremurând totdeauna pentru cuvintele pe care le-ai auzit. Să nu te înalți pe 
tine însuți, nici să ai sufletul tău obraznic. Să nu se lipească sufletul tău de 
cei mândri, ci să ai legături cu cei drepți şi cu cei smeriți. Cele ce ţi se în- 
tâmplă să le primeşti ca bune, ştiind că nimic nu se face fără Dumne- 
zeu”.7? În partea a doua a sfatului ni se oferă și calea pe care trebuie să o 
urmăm, calea binelui sau calea vieţii, contrapusă primei — calea morții. 

Al doilea autor al colecției noastre este Sfântul Clement Romanul. 
Din punct de vedere ierarhic, a fost al treilea episcop al Romei, după 
Lin şi Anaclet, în perioada 92-101. Despre el, Sfântul Irineu relatează 


11 Pr. D. Fecioru, Introducere la PSB 1, traducere, introducere şi note de Pr. D. 
Fecioru, Ed. IBMBOR, Bucureşti, 1979, p. 9-10. 

792 Învățătura celor Doisprezece Apostoli sau Învățătura Domnului prin cei Dois- 
prezece Apostoli către neamuri, cap. III, în PSB 1, p. 26-27. 

că a văzut pe „fericiții Apostoli şi a stat de vorbă cu ei”, iar Origen şi 
Eusebiu de Cezareea îl identifică cu Clement, despre care pomeneşte 
Sfântul Apostol Pavel în Epistola către Filipeni (4, 3). În opera sa, 
Sfântul Clement se adresează îndeosebi corintenilor, pe care îi mus- 
tră şi-i îndeamnă ca un părinte. Prima sa epistolă către locuitorii 
Corintului a luat naştere la sfârşitul persecuției lui Dioclețian (96 și 
98). În partea a doua a acestei scrieri, Clement îi îndeamnă pe corin- 
teni spre practicarea virtuţilor. Acestea pot fi culese atât din exem- 
plele vechi-testamentare, cât mai ales din viața Mântuitorului şi a 
bărbaţilor sfinţi. În capitolul XLII al epistolei sale, episcopul Romei 
face o descriere amănunţită a ierarhiei bisericeşti. 

A treia scriere din colecție este parţial atribuită lui Barnaba, 
însoțitorul Sfântului Apostol Pavel în călătoriile sale misionare. Identita- 
tea autorului a fost pusă la îndoială de unii teologi din cauza unor mici 
discordanţe pe care le are cu anumite idei din epistolele pauline. Inter- 
pretarea alegorică împinge epistola lui Barnaba spre stilul școlii alexan- 
drine, de unde s-ar putea deduce şi originea acestuia. În ceea ce privește 
conţinutul, scrierea amintită cuprinde două părți şi un prolog. În partea a 
doua sunt consemnate mai multe sfaturi morale, reluându-se oarecum 
cele două căi amintite în Didahie: calea binelui şi a răului, a luminii şi a 
întunericului. „Sunt două căi: a învățăturii și a stăpânirii, sau a luminii și 
a întunericului, şi deosebirea între cele două căi este mare, pe una sunt 
rânduiți îngerii luminaţi ai lui Dumnezeu, iar pe alta îngerii satanei. Și 
Unul este Domn din veci şi până în veci, iar altul este stăpânitor al tim- 
pului de acum, al fărădelegii”.% 

Sfântul Ignatie Teoforul este al patrulea din lista noastră. Nu 
se cunosc prea multe date despre originea sa. Cu toate acestea, faptul 
că i-a urmat pe Sfinţii Apostoli este confirmat întru totul de Sfântul 
loan Gură de Aur. Acesta îl aminteşte ca episcop al Antiohiei, fiind 
hirotonit chiar de Sfântul Apostol Pavel. Principala direcţie a paterni- 
tății spirituale din opera Sfântului Ignatie Teoforul, aidoma celorlalți 
Părinţi Apostolici, este îndreptată spre unicitatea lui Dumnezeu Tatăl, 
„Unicul Părinte”. Astfel, continuând teologia Sfântului Apostol 
Pavel, el se preocupă în mod direct de legătura Creatorului cu cre- 
atura Sa. „Adunaţi-vă cu toții ca într-un templu al lui Dumnezeu, ca 
la un altar, în jurul Unuia Iisus Hristos, care a ieşit de la Unul Tatăl, 


79 Epistola zisă a lui Barnaba, cap. XVIII, p. 135. 

care este Unul și la Tatăl S-a întors”.'% Pornind de la această idee, 
Sfântul Ignatie asociază termenul de părinte episcopului. El este acela 
care face legătura dintre nou şi vechi, dintre lege şi har, el este cu adevă- 
rat „uşa” care duce la Tatăl. „Buni erau şi preoţii, dar mai bun arhiereul, 
căruia îi erau încredințate sfintele sfintelor, singurul căruia i s-au încre- 
dințat cele ascunse ale lui Dumnezeu; el este ușa Tatălui prin care intră 
Avraam, Isaac, Iacov, profeţii, Apostolii şi Biserica”.7%5 

Sfântul Policarp al Smirnei s-a născut în preajma anului 70. 
Despre el, Sfântul Irineu afirmă că avea legături strânse cu Sfântul 
loan Evanghelistul. În epistola sa către Filipeni, sfântul exersează o 
pedagogie aparte, întărind în credinţă pe destinatari și îndemnându-i 
să fie milostivi, să ierte celor ce le greşesc, să nu se mânie, să nu fie 
lacomi, să nu uite datoria pe care o au în societate față de cei aflaţi în 
suferință și față de conducătorii lor. În latura opusă, el așază iubirea 
de argint: „începutul tuturor relelor este iubirea de argint. Știm dar că 
nimic n-am adus pe lume, nici nu putem scoate ceva, să ne înarmăm 
cu armele dreptăţii şi mai întâi să ne învăţăm să umblăm în porunca 
Domnului, apoi să învăţăm şi pe femeile noastre să umble în credința 
dată lor, în dragoste şi în curăţie”.7% 

Cartea Păstorului lui Herma este cât se poate de sugestivă 
pentru exprimarea paternității spirituale la Părinţii Apostolici, însuşi 
apelativul de „Păstor” oferind în acest sens numeroase indicii. Această 
lucrare, de o importanță deosebită, a fost așezată de Sfinţii Părinţii 
alături de cărțile Noului Testament. Astfel, Sfântul Irineu și Clement 
Alexandrinul o numesc „Scriptură”, iar Origen îl identifică pe autorul 
ei cu Hermas, despre care Apostolul Pavel vorbeşte în Epistola sa 
către Romani: „Îmbrăţişaţi pe Asincrit, pe Flegon, pe Hermes, pe 
Patrova, pe Hermas și pe fraţii care sunt împreună cu ei”. Mărturia 
Marelui Pavel confirmă prezenţa sa pe finalul epocii apostolice. Din 
viaţa sa aflăm că a parcurs un drum sinuos de la necredinţă la credință, 
de la lăcomie la dragostea de lucrurile duhovnicești şi la practicarea 
virtuţilor creştine. Dându-și seama de rostul hristocentric al vieţii sale, 
Herma trăiește împreună cu soţia sa ca şi cu o soră.7% Prin rodul nevoinţelor 


794 Sfântul Ignatie Teoforul, Epistola către Magnezieni, cap. VII, în PSB 1, p. 176. 
79% Epistola către Filadelfieni, cap. IX, p. 181. 

1% Epistola către Filipeni, cap IV, p. 209. 

197 Rm. 16, 14. 

79 Cartea Păstorului lui Herma, în PSB 1, p. 220. 

sale a dobândit de la Dumnezeu darul vederii cu duhul. Astfel, tradiția 
ne spune că în stările sale de extaz lângă el venea un înger al pocăinţei, 
care, în chip de păstor, îl învăţa întoarcerea la Dumnezeu, „trăirea în 
Dumnezeu” - așa cum el însuși afirmă.'% 

Ultima din lista scrierilor Părinților Apostolici este „Epistola 
către Diognet”, o perlă a literaturii creştine din primele secole.8% 
Autorul a rămas însă necunoscut. Pe tot parcursul textului, el răspunde 
la trei întrebări pe care i le adresează Diognet. Este într-un fel o apo- 
logie la teoriile filosofilor păgâni din acele vremuri, legate în special 
de existenţa şi substanţa creştinismului. În ceea ce priveşte conținutul, 
autorul epistolei face referire la gânduri în general. Prin ele se întu- 
necă mintea şi se pervertește sufletul: „Curăţeşte-te de toate gânduri- 
le care ţi-au stăpânit mai înainte mintea; înlătură obişnuinţa care te-a 
rătăcit; fii om nou, ca dintru început pentru că ai să asculți o învățătură 
nouă, aşa precum chiar tu însuţi ai mărturisit”.50! 

Pe lângă pedagogia paternității duhovnicești, „Epistola către 
Diognet” dezvoltă un caracter apologetic cu totul aparte. Sunt esenți- 
ale elementele de contrast cu privire la adevărata valoare a vieții 
creștine în raport cu anumite elemente din cultura păgână şi cu iuda- 
ismul. Din această privință, mulți cercetători au identificat autorul 
acestei epistole între ucenicii Sfântului Iustin Martirul și Filosoful.5% 
Pentru a arăta măreţia creştinismului, autorul scrisorii îşi gestionează 
argumentele în antiteză cu modul de viață elenic şi iudaic. Sunt re- 
zumate magistral elemente de conținut din cele două culturi, care 
sunt evaluate etapic prin două criterii de interpretare: „1. Criteriul 
cunoașterii şi 2. Criteriul cultului adresat divinității asupra moravuri- 
lor şi spiritului oamenilor. Prin cunoaştere, omul poate sesiza adevă- 
rul sau fragmente de adevăr ca ultimă rațiune a existenţei. Prin cult, 
el angajează întreaga sa ființă în acţiune şi atitudine față de adevărul 
întrezărit şi sesizat prin cunoaştere”.5% Argumentând prin comparaţie 
modul existenţei creştine, pedagogia epistolei se îndreaptă în cele din 
urmă spre esența realităţilor personale. Ajunge să vorbească în cele 


79 Ibidem. 

80% Epistola către Diognet, p. 331. 

80! Ibidem, cap. II, p. 337. 

8% Pr. prof. Ioan G. Coman, Probleme de fiosofie şi literatură patristică, Ed. IBM- 
BOR, Bucureşti, 1995, p. 134-135. 

803 Ibidem, p. 143. 

din urmă despre întruparea Cuvântului lui Dumnezeu, completându-se 
astfel finalitatea mărturisitoare a pedagogiei perennis. „Cine dintre oa- 
meni a știut ce este Dumnezeu, înainte de venirea Lui?”,50% se întreabă 
autorul. În felul acesta, Diognet este încredinţat ca un ucenic că modul 
creştin de vieţuire reprezintă calea sigură de dobândire a veşniciei. „Şi tu, 
dacă vei dori şi vei primi această credință, vei cunoaște mai întâi pe 
Tatăl. Dumnezeu a iubit pe oameni; pentru ei a creat lumea, lor le-a 
supus toate cele de pe pământ, lor le-a dat grai, lor le-a dat minte, numai 
lor le-a îngăduit să privească sus spre cer; pe ei i-a plăsmuit după chipul 
Său, la ei a trimis pe Fiul Său Cel Unul-Născut, lor le-a făgăduit Împărăţia 
cerurilor și o va da celor ce-L vor iubi pe E1”.5%5 


II.5. Pedagogia perenă a mărturisirii şi slujirii pastorale în 
Apologetica ortodoxă 


După cum am arătat în cele de mai sus, conceptul de avva este 
centrat exclusiv pe Persoana lui Dumnezeu Tatăl, Unicul Părinte şi 
povăţuitor împotriva gândurilor rele care asaltează mintea şi sufletul. 
Pedagogia desprinsă din această raportare, evident împlinită în reali- 
tatea vieții monahale, îşi justifică importanţa în lucrarea mărturisitoa- 
re a Bisericii. Cei formaţi în duhul creşterii spre desăvârşire ajung să 
înțeleagă taina parcursului duhovnicesc, începând cu ucenicia lângă 
avva, crescând în experienţa personală a rugăciunii şi devenind mai 
apoi propovăduitori ai propriilor experienţe ascetico-mistice. În felul 
acesta, majoritatea nevoitorilor se erijează în pedagogi, mărturisitori, 
apologeţi și apostoli ai Logosului înomenit. Ei sunt exemplele cele 
mai concrete ale unei educaţii perene, întărită prin lectura cuvântului 
Scripturii, prin ascultare și experiență. 

Din complexa imagine teologică a lucrării pedagogia perennis 
ca mărturisire şi apostolat în Apologetica ortodoxă nu poate lipsi 
exemplul „Păstorului celui bun”. El este însuşi Mântuitorul Hristos, 
Fiul lui Dumnezeu înomenit, care prin întrupare, răstignire, înviere şi 
înălţare „își pune sufletul pentru oile Sale” 2% EI este „Calea, Adevă- 
rul şi Viaţa” şi totodată „Ușa” prin care toți cei ce vor intra „se vor 
mântui, şi vor intra; şi vor ieşi şi pășune vor afla”.3 Acest principiu 


804 Epistola către Diognet, cap. VIII, 1. 
805 Epistola către Diognet, cap. IX, 1-2. 
806 Cf. In. 10, 11. 

807 Cf. In, 10,9. 


253 


apologetic-pastoral se împărtășește și devine perpetuu prin lucrare harică 
şi succesiune apostolică în Taina Preoţiei.5% Prin această lucrare, Sfinții 
Apostoli și urmașii lor dobândesc obligaţia de a fi „învățători ai oamenilor, 
luminători și pilde vrednice de urmat ca mod de vieţuire. Mântuitorul 
compară pe apostoli, din acest punct de vedere, cu sarea, care are rolul de 
a da gust mâncărilor și de a nu le lăsa să se strice;5% îi compară, de ase- 
menea, cu lumina făcliei, care nu se ascunde sub obroc, ci se pune în sfeş- 
nic ca să risipească întunericul...50 Păstorii pot învăţa, adică pe credincioși, 
nu numai cu cuvântul, ci și cu faptele lor, care sunt pentru credincioşi un 
stimulent pentru adevărata cinstire de Dumnezeu”.5!! 

În lucrarea Sa de propovăduire, Mântuitorul Hristos ni Se descope- 
ră prin intermediul pedagogiei prin învecinare: „Rămâneţi în Mine şi Eu 
în voi. Precum mlădița nu poate să aducă roadă de la sine, dacă nu ră- 
mâne în viță, tot aşa nici voi, dacă nu rămâneți în Mine. Eu sunt vița, voi 
sunteți mlădiţele. Cel ce rămâne întru Mine şi Eu în el, acela aduce roadă 
multă, căci fără Mine nu puteți face nimic”.5!? Această chemare se desco- 
peră din nou ca pildă desăvârşită de pedagogie creștină. Niciun mădular al 
Bisericii nu se poate realiza pe cont propriu. De aceea, legătura tainică cu 
Mântuitorul Hristos reprezintă „tăria și puterea de rezistență” atât în filo- 
sofia paternității duhovniceşti, cât şi mai ales în lucrarea preoţiei. 

Vedem aşadar că lucrarea învățătorească a Bisericii, sub toate 
aspectele ei, este nedespărțită de Cuvântul dumnezeiesc. Aceasta face 
din pedagogia creștină o realitate perenă, hrănită şi apărată de duhul 
mărturisitor al Tradiţiei Ortodoxe. Exemplificarea acestei lucrări se 
realizează în primul rând scripturistic, aflând de aici că „Tatăl vostru 


unul este, Cel din ceruri”.51% Fără învăţători şi părinţi nu se ajunge 


808 Este lucrarea sfântă pe care Însuşi Mântuitorul Hristos o așază în Biserica Sa în prima 


zi a Învierii Sale, spunându-le Sfinţilor Apostoli: „Precum M-a trimis pe Mine Tatăl şi Eu 
vă trimit pe voi. Şi aceasta zicând a suflat asupra lor şi a zis: Luaţi Duh Sfânt! Cărora 
veţi ierta păcatele, le vor fi iertate, şi cărora le veţi ţine, ţinute vor fi” (In. 20, 21-23). 
Importanţa acestei Sfinte Taine este arătată şi de Sfântul Apostol Pavel care îi îndeamnă 
pe preoţii din Efes: „Luaţi aminte la voi înşivă şi la toată turma peste care Duhul Sfânt v- 
a pus pe voi episcopi, ca să păstoriţi biserica lui Dumnezeu” (FA 20-28). 

8% Cf. Mt. 5, 13: „Voi sunteţi sarea pământului”. 

810 Cf, Mt. 5, 16: „Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri”. 

811 Pr, prof. dr. Ene Branişte, Despre preoţie, Ed. Renaşterea, Cluj-Napoca, 2004, p. 24. 
812 In, 15, 5. 

813 Cf. Mt. 23,9. 


254 


însă la această înțelegere, de aceea drumul spre cunoașterea lui 
Dumnezeu este întărit de slujirea avvei sau a părintelui duhovnicesc. 
Prin el sunt născuţi iubitorii de Hristos pentru viaţa bunătăţilor celor 
nestricăcioase. Nu în ultimul rând, pedagogia perennis este susținută 
şi justificată prin caracterul sacerdotal al Bisericii. Aici se descoperă 
tainic caracterul unitar al slujirii mărturisitoare: „Este un trup şi un 
Duh, precum şi chemaţi aţi fost la o singură nădejde a chemării 
voastre; Este un Domn, o credinţă, un botez, Un Dumnezeu și Tatăl 
tuturor, Care este peste toate și prin toate şi întru toți” 51% 

Despre aceste adevăruri au mărturisit monahii primelor vea- 
curi creştine și au teologhisit Părinții Apostolici. Mărturia lor a fost 
completată şi întărită în litera primelor apologii creştine. Prin aceste 
scrieri, Părinții şi Apologeţii Bisericii au combătut învăţăturile greşite 
de orice fel, luptând până la sânge pentru păstrarea unităţii Trupului 
Tainic al Domnului. 


814 Ff, 4, 4-6. 

III. ANTROPOLOGIA ORTODOXĂ. CONSIDERAȚII 
BIBLICO-PATRISTICE 


Problematica ființei umane a constituit dintotdeauna un subiect 
de interes pentru religie, filozofie, ştiinţă, sau artă. În pragul epocii 
moderne, filosofi precum Pico de la Mirandola (sec. XV), încercau să 
descopere cheia antropologiei în libertatea omului, ca mijloc de accedere 
la divin. Liberarea omului are darul de a instaura pacea ca unitate a 
fiecărui om cu el însuși, precum și ca unitate a fiecărui om cu omeni- 
rea.5!5 Prevalându-ne de această strânsă legătură dintre teologie şi filoso- 
fie, am putea afirma că libertatea este elementul desăvârșit ce-l înzestrează 
pe om ontologic, încă de la creaţie. Credinţa fundamentată pe Sfintele 
Scripturi ne arată foarte clar că omul îşi acceptă liber, în credință și ascul- 
tare, condiția de chip creat al lui Dumnezeu. Recunoscându-și starea de 
decadență în care se află, el spune despre sine: „Eu sunt pământ şi cenuşă” 
(Fac. 18, 17), însă de fiecare dată se ridică prin Întruparea Mântuitorului 
Hristos la starea de fiu al Celui Preaînalt. În virtutea libertăţii sale, chipul 
lui Dumnezeu are o dublă alternativă: aceea de a călători spre asemănarea 
cu Creatorul său, sau de a urma autonom și orgolios cărarea cea spinoasă 
a neascultării alimentate de păcat.5!6 

În cele ce urmează voi încerca să pun în evidenţă evoluţia an- 
tropologică a omului din perspectiva teologiei Vechiului Testament, 
sprijinindu-mă etapic pe argumentele scripturistice şi patristice con- 
sacrate în acest sens. Voi încerca de asemenea să pun în lumină ca- 
pacitatea omului de a se regăsi ca și chip al lui Dumnezeu în relația 
cu semenul său şi cu natura înconjurătoare. 


II.1. „Și l-a făcut Dumnezeu pe om după chipul Său” 


Primul capitol al cărţii Facerea relatează în detaliu actul prin 
care Dumnezeu plăsmuieşte, în șase zile (hexaimeron), întreaga creaţie: 


815 Prof. univ. dr. Ionel Buşe, Filozofie, Note de curs, Ed. Universitaria, Craiova, 
2008, p. 83. 

816 Panayotis Nellas, Omul — animal îndumnezeit, Perspective pentru o antropologie 
ortodoxă, Ediţia a IV-a, Studiu introductiv şi traducere: Diac. loan Ică jr, Ed. Deisis, 
Sibiu, 2009, p. 9-10. 

cosmosul, pământul, plantele, animalele şi, în final, pe om. Acesta 
este adus la existenţă în urma sfatului treimic, după ce au fost gata 
toate: „Și a zis Dumnezeu: Să facem pe om după chipul şi asemănarea 
Noastră, ca să stăpânească peştii mării, păsările cerului, animalele 
domestice, toate vietățile ce se târăsc pe pământ şi tot pământul” (Fac. 
1, 26). Analizând acest important aspect al existenţei noastre, PS Prof. 
Univ. Dr. Irineu Slătineanul afirmă: „A fi în chipul lui Dumnezeu, 
sau după chipul lui Dumnezeu, sau a fi chipul lui Dumnezeu nu sunt 
deloc expresii sinonime. După chip înseamnă că Dumnezeu ar fi 
creat mai întâi un chip, o imagine prototip, după care a creat pe om. 
Această imagine intermediară poate fi Înţelepciunea (Cf. Înţ. Sol. 7, 
26) sau Logosul. Dar adevăratul Arhetip, după care a creat şi a reali- 
zat pe om, este Hristos, care este în forma lui Dumnezeu (Tit. 2, 6), 
care este chip al lui Dumnezeu (II Cor. 4, 4). Ansamblul tradiției cu 
privire la acest aspect poate fi rezumat, spunând că omul este după 
chipul Logosului: și că el este chip al lui Dumnezeu prin intermediul 
Logosului, fiind deci chip al Chipului” 5 

Tot în acest sens, teologul grec Alexandros Kalomiros arată 
care este cauza autentică și izvorul întregii creaţiei. Prin urmare, 
susține el, „sfatul veşnic al lui Dumnezeu a fost de a-și oferi viața Sa, 
viața Sfintei Treimi, tuturor făpturilor raționale pe care le aduce la 
existență, nu din vreo necesitate, ci din iubire”. Prin urmare, el soco- 
teşte că există „o diferenţă” sau „o limită” între „natura creată şi ne- 
creată”, care „este atât de vastă încât nici cea mai desăvârșită din 
creaturile îngerești nu o poate depăşi. O creatură este întotdeauna 
străină de Divinitate, oricât de desăvârşită ar fi. Dar Dumnezeu are 
planul Său încă înainte de a fi lumea. Vrea să arunce El Însuşi o pun- 
te peste abisul dintre Dumnezeu şi creaturile Sale. Fiul şi Cuvântul 
lui Dumnezeu va uni astfel în propria Sa persoană sau ipostază cele 
două naturi diferite şi separate de un abis, cea creată şi cea necreată 
[...] ca să insufle naturii create viaţa veşnică” 5I8 

În acest context atât de diferit, cea mai puternică legătură a lui 
Dumnezeu cu creaţia Sa se defineşte prin plăsmuirea omului. Plin de 


817 PS prof. dr. Irineu Slătineanul, Omul după chipul lui Dumnezeu, între posibilitatea ase- 
mănării şi catastrofă căderii, în Revista „Mitropolia Olteniei”, anul LV, nr. 1-4/2003, p. 8. 

818 Dr. Alexandros Kalomiros, De la Facere la Apocalipsă (Cele şapte dimineţi, 
Sfatul veşnic, Râul de foc, Slava materiei), Serie coordonată de Fabian Anton, tra- 
ducere de Pr. loan Constantin, Ed. Lumea Credinței, Bucureşti, 2005, p. 41. 


257 


slava dumnezeiască, acesta se învredniceşte de sus a da nume tuturor 
vietăților înainte create, consolidându-se ca o punte de legătură între 
cele două realități cosmice: spirituală și materială. Sfântul Grigorie 
Teologul explică pe larg destinaţia omului de a fi microcosmos. El 
descrie plastic această tainică întrepătrundere, arătând că „Cuvântul 
Ziditor, hotărând să le dezvăluie şi să alcătuiască o singură ființă 
însuflețită din amândouă — din zidirea nevăzută şi cea văzută — făurește 
Omul, şi luând un trup din materia ce se afla mai înainte, şi punând în el 
un suflu luat din Sine (despre care Cuvântul știa că este un suflu rațional şi 
chip al lui Dumnezeu), ca pe un fel de o a doua lume, măreț în micime, l-a 
aşezat pe pământ, Înger Nou, slujitor îmbinându-le pe amândouă, deplin 
cunoscător al zidirii văzute, dar numai în parte al celei cugetătoare, împă- 
rat al tuturor celor de pe pământ, dar supus al Împărăției celei de sus, pă- 
mântesc şi ceresc, vremelnic, şi totuşi nemuritor, văzut, şi totuşi cugetător, 
la jumătatea drumului între măreție şi nimicnicie, împreună într-o persoană 
duhul şi trupul”. De aceea, în această constituție măiastră, Sfântul Grigorie 
socoteşte în continuare că omul este „duh pentru bunătățile revărsate asu- 
pra lui, trup, din pricina culmii la care fusese înălțat, unul, ca să urmeze a 
vieţui şi a slăvi pe Binefăcătorul său, celălalt, ca să poată suferi, şi prin 
suferință să i se aducă aminte şi să se îndrepteze, dacă cumva s-ar mândri 
întru măreţia sa; ființă vie, cercat aici şi mutat apoi altundeva; și, spre a 
îndrăgi taina, îndumnezeit prin atragerea sa de către Dumnezeu”.s!? 

În continuare, referatul biblic ne spune: „Și l-a făcut Dumne- 
zeu pe om după chipul Său, după chipul lui Dumnezeu l-a făcut, a 
făcut bărbat și femeie” (Fac. 1, 26 -27). Observăm de aici că nu se 
mai aminteşte de „asemănare”, ci este pomenit doar cuvântul „chip”. 
Relaţia dintre cei doi termeni a fost dezvoltată şi analizată pe larg în 
teologia Sfinţilor Părinţi. Astfel, Sfântul Vasile cel Mare ne spune că 
noi am primit chipul lui Dumnezeu în actualitate, ca o pecete impri- 
mată în întreaga noastră ființă, iar asemănarea ne-a fost dată ca scop 
suprem la care trebuie să ajungem prin efort susţinut şi părtăşie cu 
Dumnezeu, adică în potenţă.s% 


819 Sf. Grigorie Teologul, Cuvântare la Sfintele Paşti, cap. 7, în volumul Taina m-a uns, 
Cuvântări, Traducere din limba greacă, note introductive şi comentarii: pr. dr. Gheorghe 
Tilea, Ed. Herald, Bucureşti, 2004, p. 235-236; PG 36, col. 632. 

820 „Să facem pe om după chipul Nostru şi după asemănare. Pe unul îl avem de la 
zidire, pe altul îl dobândim prin voia slobodă. În alcătuirea dintâi ni s-a dat să ne 
naştem după chipul lui Dumnezeu; prin voia slobodă se plăsmuieşte întru noi ființarea 

Din cele arătate se poate deduce foarte uşor importanţa pe care 
o are crearea omului „după chipul lui Dumnezeu”, atât în antropolo- 
gia iudaică sau vechi testamentară, cât și în cea creştină. În gândirea 
iudaică, „chipul lui Dumnezeu” (imago Dei, șelem 'elohim) a fost 
înțeles în mod concret, chiar fizic, legat direct de incursiunile antro- 
pomorfe ale Creatorului în creaţia Sa: „Cu el grăiesc gură către gură, 
la arătare şi aievea, iar nu în ghicituri şi el vede fața Domnului” 
(Numeri 12, 8); „lar când voi ridica mâna Mea, tu vei vedea spatele 
Meu, iar faţa Mea nu o vei vedea” (Ieşire 33, 23). Această concepție 
se poate întâlni și la popoarele din Răsăritul Mijlociu. De pildă, în 
vechile practici sumeriene, zeița Nintu din Kish îl modelează pe băr- 
bat după chipul zeului Asshirghi şi pe femeie după chipul ei.%?! 

Limba ebraică traduce cuvântul chip prin șelem, însemnând: 
reprezentare plastică, imagine dimensională dublă, sau statuie. Așa 
se face că în referatul biblic asocierea dintre „chip ” şi „asemănare ” 
— demut se traduce prin similaritate. Alăturarea celor doi termeni 
exclude posibilitatea receptării omului ca pe o copie fidelă a lui 
Dumnezeu, ci reprezintă o corespondenţă rațional-spirituală, rezultată 
din înzestrarea acestuia cu chipul Creatorului său.% Prin urmare, 
capacitatea omului de a fi după chipul lui Dumnezeu implică o formă 
de existență, persoană raţională şi liberă.5% 


după asemănarea lui Dumnezeu [...] Să facem pe om după chipul Nostru: să-i fie dat prin 
zestre ceea ce este după chip, dar şi făcându-se după asemănare. Dumnezeu a dat putere 
pentru aceasta; prin ce te-ai mai fi ostenit dacă te-ar fi făcut şi după asemănare? De ce te-ai 
mai fi încununat? Iar dacă Ziditorul ţi le-ar fi dat pe toate, cum ți s-ar fi deschis Împărăţia 
Cerurilor? Se cuvenea deci a se da ţie doar o parte, lăsându-se cealaltă neîmplinită, toc- 
mai ca să o plineşti tu însuţi şi să te învredniceşti de răsplătirea care vine de la Dumne- 
zeu” (Sf. Vasile cel Mare, Despre originea omului, în PSB 4, Serie Nouă, traducere din 
limba greacă deă Ierom. Policarp Pîrvuloiu şi Pr. Dumitru Fecioru, Ed. Basilica, Bucu- 
reşti, 2011, p. 308-309; vezi şi traducerea lui Serafim Rose, în lucrarea Cartea Facerii, 
Cartea lumii şi omul începuturilor - perspectiva creştin-ortodoxă, Traducere Constantin 
Făgeţan, Ed. Sofia, Bucureşti, 2001, p. 98). 

821 Dr. Remus Rus, Concepţia despre om în marile religii, Teză de doctorat în teologie, 
în Revista Glasul Bisericii, an XXXVI, 1978, nr. 7-8, p. 746-747. 

82 Ibidem, p. 747. 

823 Chipul lui Dumnezeu din om constă în faptul că el (omul) e o ființă raţională şi 
cuvântătoare: «El e creat pentru că e chipul Cuvântătorului, Raţiunii creatoare, şi în 
această privinţă omul este făcut chip al lui Dumnezeu, întrucât ca om conlucrează la 
facerea omului». Este stăpân pentru că Hristos este Domn şi Împărat a toate: «Faptul 
că a fost creat chip al naturii care stăpâneşte toate nu înseamnă nimic altceva decât 

În continuare, Sfânta Scriptură ne spune că după creaţie omul 
a fost aşezat de Dumnezeu în Rai, pentru a stăpâni tot ceea se plăsmuise 
înaintea sa: „Creșteți și vă înmulțiți şi umpleți pământul şi-l supuneţi; 
și stăpâniți peste peştii mării, peste păsările cerului, peste toate ani- 
malele, peste toate vietăţile ce se mișcă pe pământ şi peste tot pă- 
mântul” (Fac. 1, 28). Mediul său de manifestare era unul perfect, în 
care nimic nu-i lipsea şi toate erau supuse voii lui. Despre acest mediu, 
Sfântul Ambrozie cel Mare spune că era „pământul cel gras, adică 
sufletul cel roditor sădit în Eden ca într-un pământ lucrat în care îşi 
află desfătarea. Nous îl închipuie pe Adam, iar simțirile pe Eva [...] 
şi era un izvor ce scălda Raiul”. Este prin urmare de înţeles că Izvo- 
rul tuturor acestor bunătăţi este Însuşi „Domnul Iisus Hristos, Izvorul 
vieții veşnice, de-o înălțime cu Tatăl”. Şi aceasta se înţelege întrucât 
„este scris «căci la Tine este izvorul vieţii» şi apoi «râuri de apă vie 
vor curge din pântecele Lui». El este Izvorul şi râul ce scaldă pomul 
roditor din Rai, pentru că aduce roadă spre viaţa veşnică”.5 Așadar, de 
vreme ce întreaga creaţie, până la om, a fost adusă la existență numai 
prin cuvânt („A zis şi s-au făcut”), el, cel din urmă, a fost plăsmuit în 
mod direct de Dumnezeu, „cu propriile Sale mâini” (Fac. 2, 7). 

Momentul în care omul primeşte darurile Ziditorului său este 
marcat în Sfânta Scriptură prin următorul verset: „Atunci, luând 
Domnul Dumnezeu țărână din pământ, a făcut pe om şi a suflat în 
faţa lui suflare de viaţă şi s-a făcut omul ființă vie” (Fac. 2, 7). Sufla- 
rea lui Dumnezeu este esenţa vieții omenești și a întregului cosmos şi 
prin urmare cel mai mare dar al existenței noastre. În Sfânta Scriptu- 
ră, suflarea poate lua diferite numiri. Ea se traduce în limba ebraică 
prin ruah şi conține ideea de amploare, de spațiu nemărginit, de an- 
vergură mare. Pentru a exemplifica acest aspect trebuie să ne amin- 
tim de versetul al doilea din cartea Facere, care spune despre Duhul 
lui Dumnezeu că „se purta pe deasupra apelor”. În acest sens, prin 


că natura lui a fost creată dintru început ca împărătească». «Este liber, pentru că este 
chip al libertăţii absolute. În libertatea alegerii şi-a avut asemănarea cu Cel ce stăpâ- 
neşte toate şi ca atare, nu a fost aservit prin nicio necesitate la ceva din afara lui, ci 
după propria lui voie a condus spre ceea ce i se părea potrivit şi a ales ce i-a plăcut 
cu deplină putere»” (PS. Prof. Dr. Irineu Slătineanul, art. cit., p. 8, cf. Sf. Grigorie 
de Nyssa, Despre constituția omului, în PSB 30, p. 15-92). 

324 Sfântul Ambrozie cel Mare, Tâlcuiri la Facere, traducere din limba latină: An- 
dreea Stănciulescu, Ed. Egumeniţa, Galaţi, 2004, p. 14. 

ruah Dumnezeu dă viaţă tuturor fiinţelor create: „cu cuvântul Domului 
cerurile s-au întărit, şi cu duhul gurii Lui toată puterea lor” (Psalmul 
32, 6); „Ţie să-ţi slujească întreaga făptură, pentru că Tu ai zis şi toate 
s-au făcut. Trimis-ai Duhul Tău şi totul a fost zidit” (ludita 16, 14); 
„Dar întorcându-ți Tu faţa Ta, se vor tulbura, lua-vei duhul lor şi se 
vor sfârşi şi în țărâna lor se vor întoarce. Trimite-vei Duhul Tău şi se 
vor zidi şi vei înnoi faţa pământului” (Psalmul 103, 30-31).5 Dintre 
toate ființele create de Dumnezeu prin suflarea Sa, omul este capodope- 
ra, deoarece poartă pecetea, efigia dumnezeirii și pentru că primește 
suflul Ziditorului printr-un act nemijlocit. El este un microtheos, un 
dumnezeu creat, sau un dumnezeu după har.5% Psalmistul David se 
arată încântat de puterea creatoare a dumnezeirii: „Ce este omul, că-l 
pomenești pe el? Sau fiul omului, că-l cercetezi pe el? Micşoratu-l-ai pe 
el cu mai puţin faţă de îngeri, cu slavă şi cinste l-ai încununat pe el şi le- 
ai pus pe dânsul peste lucrurile mâinilor Tale” (Psalmul 8, 4-6).5% 

În afară de creştere sa duhovnicească, dobândită prin comuniunea 
permanentă cu Dumnezeu, asemănarea implică negreșit grija şi res- 
ponsabilitatea omului față de creaţia peste care a fost pus să stăpâ- 
nească, în calitate de persoană liberă şi responsabilă. „Ca chip al 
Cuvântului, spune pr. prof. Dumitru Stăniloae, omul este subiect al 
lucrurilor, sau împreună subiect cu semenii săi, având răspunderea să 
vadă prin lucruri rațiunile divine ale lor și pe Logosul însuşi ca subi- 
ect suprem al lor și să dezvolte cu semenii săi comuniunea ca împre- 
ună-subiecte ale lucrurilor, după chipul Logosului divin”.5% Omul 


825 Maurice Cocaniac, Simbolurile Biblice — Lexic teologic, traducere din franceză de 
Michaela Slăvescu, Ed. Humanitas, Bucureşti, 1997, p. 71-72. 

826 Dr. Remus Rus, art. cit., p. 749. 

827 Sfinţii Părinţi tâlcuiesc aceste versete afirmând că: „Prin om şi Fiu al omului se înţele- 
ge acelaşi lucru, datorită alăturării, şi se vede că este tălmăcire, că Fiu al omului se ia în 
loc de om, căci Scriptura Veche obişnuieşte a folosi acest fel de tălmăciri [...] «Cu slavă, 
zice, şi cu cinste ai încununat pe om, Doamne», şi zice slavă pentru că l-a făcut după 
chipul lui Dumnezeu, iar cinste, pentru că s-au supus lui toate dobitoacele şi toată zidirea 
simţitoare. «Ai hirotonit, zice, Doamne, pe om împărat zidirii celei simţite pe care o ai 
făcut», că a zis Dumnezeu către om: Creşteţi şi vă înmulțiţi şi umpleţi pământul şi-l 
stăpâniţi (Fac. 1, 28)” (Cuviosul Eftimie Zigabenul, Sfântul Nicodim Aghioritul, Psalti- 
rea în tâlcuirea Sfinţilor Părinţi, Tomul I, Transliterare, diortosire, revizuire după ediţia 
grecească şi note de Ştefan Voronca, Ed. Egumeniţa, Galaţi, 2005, p. 121-122). 

828 Pr. prof. Dumitru Stăniloae, Teologia Dogmatică Ortodoxă, Vol. 1, Ediţia a III-a, 
Ed. IBMBOR, Bucureşti, 2003, p. 426. 

este pus încă de la începutul existenţei sale în cea mai înaltă dregătorie. 
E] este chemat la existență „să stăpânească”. Acest aspect este comen- 
tat pe larg de Sfântul loan Gură de Aur în Omiliile sale la Cartea Face- 
re, unde arată corespondenţa dintre termenii biblici chip şi stăpânire. 
Aici Sfântul Părinte arată că rostul zidirii văzute s-a făcut pentru cinstirea 
celei mai de seamă dintre creaturi. Astfel numai după ce Dumnezeu 
zideşte această „locuinţă frumoasă”, „l-a adus pe om, ca să stăpânească”. 
În felul acesta, după ce a spus „Să facem pe om după chipul nostru şi 
după asemănare”, Părintele Ceresc „nu S-a oprit aici, ci prin cuvinte 
ce le-a adăugat ne arată ce înţeles trebuie să dăm cuvântului chip. «Și 
să stăpânească peste peștii mării şi peste păsările cerului şi peste toa- 
te târâtoarele cere se târăsc pe pământ». Deci prin cuvântul chip tre- 
buie înţeles stăpânire şi nimic altceva, că Dumnezeu l-a creat pe om ca 
să fie stăpân peste toate; şi nimic nu este pe pământ mai mare decât el, 
ci toate sunt sub stăpânirea lui”.5% 

Revenind la versetele 26 şi 27 din Cartea Facere, Sfântul loan 
Gură de Aur leagă potenţa ontologică de stăpânire a omului de zămis- 
lirea sa complementară. „Şi ca să nu lase nici un prilej neruşinat de 
apărare celor ce vor să lupte împotriva dogmelor Bisericii, mai spune 
Sfântul Părinte, ne învaţă tot același lucru, anume că s-a folosit de 
cuvântul chip pentru a arăta că omul trebuie să stăpânească toate făp- 
turile şi că toate trebuie supuse lui”. Acest lucru se înțelege și mai 
lămurit atunci când avem în vedere cuvintele Scripturii: „Și a făcut 
Dumnezeu pe om, după chipul lui Dumnezeu l-a făcut pe el; bărbat şi 
femeie i-a făcut pe ei». „După ce a spus «bărbat și femeie i-a făcut pe 
ei», Dumnezeu îi binecuvintează pe amândoi şi zice: «Creșteţi şi vă 
înmulțiți şi umpleți pământul şi-l stăpâniţi şi stăpâniţi peste peștii mă- 


rii». Iată în aceste cuvinte partea deosebită a binecuvântării”.5% 


II.2. Adam, basar, nephesh, ruah 


Numele primului om, Adam, ne oferă indicii prețioase vis-à-vis 
de antropologia Vechiului Testament. In limba aramaică, adamah 
înseamnă pământesc, ,„ din pământ ”. El este rădăcina neamului omenesc, 


82 Sfântul Ioan Gură de Aur, Omilii la Facere, traducere din limba greacă veche şi 
note de Părintele profesor Dumitru Fecioru, Ed. IBMBOR, Bucureşti, 2003, p. 82, 
85; vezi de asemenea PSB 21, Omilia VIII, p. 101-102 ; PG 53, col. 72-73. 

830 Tbidem, p. 105-106; de asemenea în PSB 21, Omilia X, p. 119-120; PG 53, col. 86. 

„Adam cel vechi”, aşa cum este descris de Scriptura Noului Testament. El 
este considerat tip al „Celui ce avea să vină”. Sfântul Apostol Pavel vor- 
beşte în paralel despre „Adam cel vechi” şi „Adam cel nou”, tocmai pen- 
tru a arăta rolul fiecăruia în iconomia mântuirii neamului omenesc: „Căci 
precum în Adam toți mor, aşa și în Hristos toţi vor învia” (I Corinteni 15, 
22). Numele protopărintelui se leagă fără îndoială de cuvântul om (lat. 
Homo — de la humus, humă, pământ; grec. anthropos — care priveşte în 
sus; ebr. Adam — fiinţă creată din pământ, „adamah”).53! Se arată astfel 
confluenţa dintre cele două lumi, materială şi spirituală (după ce Adam cel 
din lut este făcut ființă vie, cu suflet, prin suflarea dumnezeiască) și toto- 
dată capacitarea noastră a tuturor în existența primului adam, ca adami sau 
oameni creați de Dumnezeu şi restauraţi prin Jertfa celui de al doilea 
Adam („Adam cel nou”) pentru atingerea scopului existenţei, adică 
„asemănarea” cu Părintele ceresc.5%? 

Cuvântul adam este folosit în diferite perioade de timp în poezia 
iudaică arhaică. În perioada preexilică, adam avea de asemenea numeroa- 
se semnificații, cum ar fi acelea de fermier, muncitor, muritor etc. Toți 
acești termeni vizau în general aspecte sociale din viaţa comunității iudai- 
ce, atribuite atât bărbaților, cât și femeilor. Cartea Facere şi comentariul 
Sfântului loan Gură de Aur?” sunt cât se poate de relevante în acest sens, 
femeia şi bărbatul fiind binecuvântaţi de Dumnezeu „să stăpânească”. 

Tot sub aspect colectiv, cuvântul adam se explica prin asociere, 
în perioada exilică şi postexilică, cu vechiul termen akkadian enos 
(enesu — a fi slab, muritor). În acest sens, profetului Isaia spune: „Voi 
face ca oamenii să fie mai rari decât aurul cel mai scump, mai curaţi 
decât aurul din Ofir” (Isaia 13, 12).5% Este foarte uşor de conchis că 
enos este un sinonim mai mult poetic al cuvântului iudaic adam. În 
cărțile preoțești ale Vechiului Testament, adam are un înţeles soma- 
tic, trupesc, cu referire la integritatea corporală a omului: „De se va 
ivi la vreun om pe pielea trupului vreo umflătură, sau bubă, sau băşi- 
că, sau de se va face pielea trupului o rană ca de lepră, să fie adus la 
Aaron preotul sau la vreun preot din fiii lui” (Levitic 13, 2). 


331 Pr. dr. loan Mircea, Dicţionar al Noului Testament, Ed. IBMBOR, Bucureşti, 
1995, p. 16-17, 366-367. 

332 Ibidem. 

833 Vezi textul citat prin nota 13. 

834 Kutler, Laurence Brain, Social Terminology in Phoenician, Biblical, Hebrew and 
Ugaritic, New York University, 1980, p. 14-15. 

Pe planul relaţiilor sociale, adam apare folosit sub sinonimul de 
fermier, agricultor. Legătura sa cu pământul (adamah) este pecetluită 
imediat după aducerea la existenţă: „Și a luat Domnul Dumnezeu pe 
omul pe care-l făcuse şi l-a pus în grădina din Eden, ca s-o lucreze şi 
ca s-o păzească” (Facere 2, 15). De asemenea, după căderea în păcat, 
Adam este scos din Rai şi ajunge să trăiască din roadele pământului: 
„De aceea l-a scos Domnul Dumnezeu din grădina cea din Eden, ca 
să lucreze pământul din care fusese luat” (Facere 3, 23). Tot în acest 
sens, Sfânta Scriptură ne spune că, după potop, Noe „a început să fie 
lucrător de pământ și a sădit vie” (Facere 9, 20). În acest înţeles, adam 
se înrudeşte cu termenii evreieşti „ikkar” şi „hores”. Este un dar 
dumnezeiesc ce se continuă și se completează în necesitatea existenţei 
pământești, lucru evidenţiat în scrierile profetului Isaia: „Luaţi aminte 
şi ascultați; fiți băgători de seamă și ascultați graiul Meu! Oare în 
fiecare zi plugul ară, seamănă, desfundă pământul și îl grăpează? Nu 
vine el apoi, după ce i-a netezit faţa, să arunce în valuri chimenul, să 
pună grâul, orzul şi alacul pe margini? Dumnezeul lui îl învaţă şi-i dă 
aceste rânduieli. Mieiul nu este călcat sub copita cailor și tăvălugul 
nu trece peste chimen [|...]. Şi aceasta vine de la Domnul Savaot, minunat 
este satul Lui şi mare, purtarea lui de grijă!” (Isaia 28, 23-29). Agricultura 
practicată de urmaşii adamici are adesea dimensiuni parabolice, însu- 
mând obişnuitele promisiuni mesianice de mântuire: „Ei vor fi numiți 
stejari ai dreptăţii, sad al Domnului spre slăvirea Lui” (Isaia 61, 3).5%5 

Ultimul sens uzitat pentru adam în perioada preexilică este acela 
de bărbat războinic, dar şi aici cu evidentă textură poetică şi motive 
mitice: „Elamul a luat tolba de săgeți, Aramul a încălecat pe cal și Cirul 
a scos pavăza” (Isaia 22, 6).5% Literatura postexilică folosește termenul 
mai mult în sens colectiv, de popor unit pentru aceeaşi cauză: „Și mila 
Ta mă va urma în toate zilele vieții mele, ca să locuiesc în casa Domnu- 
lui, întru lungime de zile” (Psalmul 22, 7). Așadar, adam îmbracă în 
versetele Vechiului "Testament o dimensiune particulară, referindu-se la 
o singură persoană, cât şi una colectivă, vizând întregul popor ales. În 
toate sensurile, adam dezvoltă o evidentă dimensiune antropologică. 

În actul creator, Dumnezeu îl plăzmuieşte pe om ca pe o ființă 
dihotomică alcătuită armonios din trup şi suflet: „Atunci luând Dumnezeu 


835 Maurice Cocagnac, op. cit., p. 95. 


836 Ibidem, p. 20. 

țărână din pământ, a făcut pe om şi a suflat în fața lui suflare de viaţă 
şi s-a făcut omul ființă vie” (Facere 2, 7). Din această alcătuire dis- 
tingem cu uşurinţă cele două elemente constitutive: trupul și sufletul. 
Corelând cu cele expuse mai sus în legătură cu etimologia cuvântului 
adam, putem observa cu ușurință legătura existentă între numele 
primului om şi constituția sa corporală. Această convergență de ter- 
meni este completată prin prezența celui de al treilea, şi anume sufle- 
tul, fărâma de veșnicie desprinsă din suflarea Creatorului ceresc. 
Despre trup antropologia Vechiului Testament arată foarte 
clar că acesta a fost luat din „din ţărână” şi animat de Dumnezeu prin 
suflarea Sa cu „duh dătător de viață” (Facere 2, 17). Fiind adus la 
existență împreună cu sufletul, deodată și nu consecutiv, trupul are o 
importanţă deosebită, atât în constituirea antropologiei veterotesta- 
mentare, cât și în tradiţia iudaică de mai târziu. Această armonioasă 
împletire, suflet — trup, defineşte identitatea ființială a omului: „El nu 
are trup şi nu are suflet, ci este acelaşi timp trup şi suflet. Trupul şi 
sufletul constituie, în unitatea lor, entitatea ființială care este omul: 
«Trupul omului a fost făcut din lut, în timp ce suflarea lui Dumnezeu 
a fost principiul de viaţă din el; însă omul în sine însuşi a fost produsul 
singular al acestor doi factori»”.S* Termenul cel mai adesea folosit pen- 
tru a defini natura fizică a omului este basar, în limba ebraică. Se poate 
traduce prin carne sau trup viu şi simbolizează adesea slăbiciunea şi 
caracterul trecător al ființei umane: „Tot trupul este ca iarba şi toată 
mărirea lui este ca floarea câmpului” (Isaia 40, 6). În constituţia trupului 
se imprimă, încă de la creaţie întregul cosmos, dat fiind faptul că, atunci 
când a zămislit primul om, Dumnezeu a luat lut din toate cele patru 
colţuri ale pământului.s%5 De asemenea, termenul basar poate fi înţeles 
şi folosit şi cu sens metaforic, definind în anumite locuri din Vechiul 
Testament întreaga omenitate: „ŞI eu voi aduce asupra pământului potop 
de apă, ca să pierd tot trupul de sub cer în care este suflu de viaţă, şi tot 
ce este pe pământ va pieri” (Facere 6, 17).5% 
După cădere, trupul este „îmbrăcat” cu mortalitate, cu „haine 
de piele”: „înainte de toate trebuie accentuat faptul că, aşa cum arată 


837 Dr. Remus Rus, art. cit, p. 760-761. 

838 Ibidem, nota 195. 

83 Pr. prof. Athanasie Negoiţă, Teologia biblică a Vechiului Testament, Ed. Sofia, 
Bucureşti, 2004, p. 131. 

limpede relatarea Facerii, hainele din piele au fost adăugate omului 
după cădere şi că astfel ele nu reprezintă un element constitutiv natu- 
ral al lui. Ceea ce observaţia empirică numește naturalitatea omului 
este pentru învățătura biblică şi patristică o stare ulterioară, după 
cădere, nu însăși natura lui originară, și prin urmare, adevărată”.5% 
Hainele din piele constituie, pe de altă parte, un etos existențial al 
omului care îl împinge iminent spre întâlnirea cu moartea: „Hainele 
de piele sunt identificate de Sfântul Grigorie de Nyssa cu «frunzele 
trecătoare ale acestei vieţi materialnice pe care ni le-am cusut în chip 
rău, dezbrăcați fiind de hainele cele proprii şi strălucitoare» [...] 
Hainele de piele sunt veşmântul cu care omul înfundă moartea”.*! În 
această călătorie către pierdutul paradis, omul a învăţat să-şi preţu- 
iască capriciosul tovarăș. Numeroase prescripții existente în cărțile 
Scripturii Vechi notifică și sintetizează comportamentul omului față 
de basar, ritualurile de purificare şi mai ales Circumciziunea — sim- 
bolul legământului cu Dumnezeu. %4 

Noţiunea de suflet sau duh (spirit) este redată în limba ebraică 
prin termenii: nephesh şi ruah. Termenul nephesh este corespondentul 
lui anima din limba latină şi se traduce prin suflare, sau suflu. În cartea 
Facerii, vizează tocmai capacitatea de însuflețire a omului, fiind asociat 
cu „duhul de viaţă” care iese din gura lui Dumnezeu şi se revarsă peste 
om pentru a-l face pe acesta fiinţă vie. Într-un cuvânt, nephesh este mo- 
torul care asigură existenţa trupului. El este veşnic, iar despărțirea sa de 
trup a fost plastic exprimată în cărțile Vechiului Testament: „Nu va 
rămâne Duhul Meu pururi în oamenii aceștia, pentru că sunt numai trup” 
(Facere 6,3). De asemenea, prin nephesh se pot exprima numeroase stări 
sufletești, trăiri interioare, sau senzaţii psihice. De exemplu, expresia cea 
mai clar exprimată a acestui termen în Vechiul Testament este aceea de 
„dor după Dumnezeu” şi odihnă întru atotputernicia Sa: „Şi mila Ta 
mă va urma în toate zilele vieţii mele, ca să locuiesc în casa Domnului, 
întru lungime de zile” (Ps. 22, 7). 

Tot în sprijinul concepției iudaice despre suflet vine și termenului 
de ruah. Nu poate fi nici pe departe vorba despre un trihotomism, 


840 Panayotis Nellas, op. cit., p. 78-79. 

841 PS. Prof. Dr. Irineu Slătineanul, art. cit., p. 13-14, cf. Sf. Grigorie de Nyssa, 
Tâlcuire la Rugăciunea Domnească, în PSB 29, p. 420. 

842 Dr. Remus Rus, op. cit., p. 762. 

843 Ibidem, p. 776. 


266 


prin folosirea acestor termeni. Atât nephesh, cât și ruah, nu conțin 
aspecte diametral opuse, ci dimpotrivă, înțelesul lor este complementar. 
În general, termenul de ruah definește puterea voinţei, a înțelegerii, 
prevederea, sau înţelepciunea. Cu privire la înţelesul de înțelepciune 
prin care se poate traduce ruah, Scriptura Vechiului Testament ne 
spune: „am auzit o învăţătură care mă scoate din sărite şi atunci o 
pornire vijelioasă, din duhul meu, mă face să răspund” (lov 20, 3) şi în 
alt loc: „cei rătăciți cu duhul lor vor căpăta înţelepciune și cei cârtitori 
învățătură” (Isaia 29, 24).5* În sens particular, ruah este duh dătător 
de viaţă, motorul existenței atât pentru om cât și pentru celelalte vieţuitoa- 
re. El vine de la Dumnezeu, Izvorul vieţii şi al nemuririi a tot ceea ce exis- 
tă: „dându-le Tu lor, vor aduna, deschizând Tu mâna Ta, toate se vor um- 
plea de bunătăți, dar întorcându-Ți Tu faţa Ta, se vor tulbura; lua-vei du- 
hul lor și se vor sfârşi şi în țărână se vor întoarce. Trimite-vei duhul Tău și 
se vor zidi şi vei înnoi fața pământului” (Psalmul 103, 29-31). În acest 
context, ruah devine un „alter ego” al întregii creații și este superior morții, 
tocmai pentru faptul că vine de la Dumnezeu. 

Concepţia vetero-testamentară despre suflet se completează 
prin termenul leb — inimă. Prin inimă se definesc foarte clar senti- 
mentele volitive şi intelectuale ale omului,5% este centrul simţăminte- 
lor, al afectelor şi al vieţii spirituale, al minţii, sau al inteligenţei:5% 
„Duhul Domnului este peste Mine pentru că M-a uns să binevestesc 
săracilor, să vindec pe cei cu inima zdrobită, să propovăduiesc celor 
robii slobozire şi celor prinşi în războaie libertate” (Isaia 61, 1); 
„Înţelepciunea sălăşluieşte în inima celui înţelept” (Pilde 14, 33); 
„Inima înţeleaptă caută știința” (Pilde 15, 14). Cu toate acestea, în 
inima omului îşi poate face cuib nebunia și prostia. În cartea Înţelepciunii 
lui Iisus Sirah ni se prezintă comparativ ambele situaţii: „Inima ne- 
bunului este ca un vas spart și nicio ştiinţă nu va ţine. Cuvântul înţe- 
lept de-l va auzi cel ştiutor, îl va lăuda și peste el va adăuga. Auzit-a 
cel răsfăţat şi nu i-a plăcut şi l-a lepădat înapoia sa. Vorba nebunu- 
lui este ca sarcina în cale, iar pe buzele celui înțelept se va afla har. 
Gura înțeleptului se va căuta întru adunare și cuvintele lui le va 
cugeta în inimă. Ca o casă în ruine este înţelepciunea prostului, și 


84 Pr. Prof. Athanasie Negoiţă, op. cit., p. 132. 
845 Dr. Remus Rus, art. cit., p. 777. 
846 Pr, Prof. Athanasie Negoiţă, op. cit., p. 135. 

știința nebunului, cuvinte fără rost [...] Inima nebunului este în gura 
lui, iar gura înţeleptului este în inima lui” (Înţelepciunea lui lisus 
Sirah 21, 15-20, 28). 

Inima primului om a fost zdrobită şi înlănţuită de păcatul 
neascultării. Alinarea și eliberarea ei este opera Logosului înomenit, 
urmând ca apoi să se ridice spre Dumnezeu precum peregrinul ce 
urcă spre lerusalimS“”: „Dorește şi se sfârşeşte sufletul meu după 
curțile Domnului; inima mea şi trupul meu s-au bucurat de Dumnezeul 
Cel viu” (Psalmul 83, 2). Cunoașterea lui Dumnezeu este de asemenea 
legată de inimă. Proorocul Ieremia vorbeşte despre o tăiere împrejur a 
inimii, într-un sens spiritual, ca o pecetluire în iubirea și cunoașterea 
adevărurilor dumnezeieşti în asociere cu vechiul ritual iudaic: „Tăiaţi-vă 
împrejur pentru Domnul și lepădaţi învârtoșarea inimii voastre, ca nu 
cumva să izbucnească mânia Mea ca focul” (leremia 4, 4). 

Ca o concluzie la cele afirmate până acum despre inima omului, 
părintele profesor Dumitru Stăniloae arată că „inima este simțirea 
adâncului pe care o are omul în sine. Ca atare, ea e pe de o parte 
simtire, pe de alta o sesizare a adâncului care nu se sfârșește în om, ci 
trece și dincolo de el, în infinit. Prin inimă omul se leagă, nu prin 
cunoaștere teoretică, ci real, atât simţitor, cât și reflexiv, de Dumne- 
zeu, aşa cum se leagă prin simțţirile trupeşti de lumea din afară sau 
trăieşte prin simţire stările trupului său... Prin inimă omul simte şi 
indefinitul semenului cu iubire sau cu dușmănie, aflându-se și în 


aceasta că indefinitul omenesc simţit şi simţitor e persoană”.5% 


II.3. O antropologie comunitară 


Antropologia Vechiului Testament este, fără îndoială, una co- 
munitară. Adam vine la existență ca persoană înclinată spre iubire și 
comuniune. În primul rând, el răspunde chemării Ziditorului său, 
care îl aşează pe treapta ce mai înaltă a zidirii, dându-i inteligenţa să 
numească toate fiarele pământului şi păsările cerului. Plin de dumnezeire, 


847 Maurice Cocagnac, op. cit., p. 218. 

848 Pr. prof. Dumitru Stăniloae, Filocalia sau culegere din scrierile Sfinţilor Părinţi care 
arată cum se poate omul curăța, lumina şi desăvârși, vol. XI, nota. 254, Ed. Episcopiei 
Romanului şi Huşilor, 1990, p. 202, apud Din învăţătura Sfinţilor Părinţi — Antologie de 
texte patristice pe teme de dogmatică şi spiritualitate ortodoxă, alcătuită de Pr. Prof. Dr. 
Constantin Coman şi Ion Vlăducă, Ed. Bizantină, Bucureşti, s.a., p. 160. 

omului îi este dat să descopere această stare, prin căutare şi cercetare 
în sine.5% Femeia îşi face apariţia în această creaţie, desprinzându-se 
din constituția bărbatului. Acest aspect este analizat în detaliu de 
Sfinţii Părinţi. În sensul acesta, Sfântul loan Gură de Aur vorbește 
despre faptul că „ceea ce a adus asupra lui Adam nu a fost nici nu- 
mai somn adânc, nici somn obișnuit. Dar pentru ca înțeleptul și meş- 
terul Creator al firii noastre avea să-i scoată lui Adam una din coas- 
te, de aceea, ca să-l facă pe Adam să nu simtă durerea, ca nu cumva, 
aducându-și aminte de ființa aceea care i-a produs durere, să se uite 
cu dușmănie la cea plăsmuită din coasta lui şi să o urască, Dumne- 
zeu a adus peste Adam atâta somn, un somn adânc, poruncind să fie 
cuprins de un fel de amorțire, ca să nu simtă deloc ceea ce se întâm- 
plă cu el. Și astfel Dumnezeu, ca un meşter prealuminat, a luat ce a 
hotărât să ia, a completat lipsa şi din ce a luat a făcut femeia, potri- 
vit propriei Sale iubiri de oameni ”.85% 

Odată cu apariția femeii, omul dobândește, nu numai ajutor pe 
măsură, (căci „oricât de mare ajutor ne-ar da animalele, ajutorul dat 
de femeie lui Adam este altul şi cu mult mai mare”55!), ci şi un parte- 
ner permanent de dialog, „o persoană de aceeaşi ființă cu el, care să-i 
poată aduce multă mângâiere”.5? 

Numirea femeii de către Adam se deosebeşte de numirea ani- 
malelor, pentru că aceasta se regăseşte în integritatea sa fiinţială, ea 
este „os din oasele lui”, de aceea această numire se completează în 
final prin proorocirea aşezământului căsătoriei. Aceasta îi face pe 
Sfinţii Părinți să afirme „că Adam a fost învrednicit şi cu harul profeţiei 
în afară de înţelepciunea aceea nespusă dată lui de Dumnezeu, de 


849 Cf. Facere 2, 18, 21-25. 

850 Sf. Ioan Gură De Aur, op. cit., p. 159; vezi PSB 21, p. 166 şi urm.; PG 53, col. 
119 şi urm. 

851 Ibidem, p. 158. 

852 Ibidem, p. 161; în PSB 21, p. 171; PG, col. 122. 

353 Tată acum: adică cea care a venit la mine după animale nu este asemenea lor; că ele 
din pământ s-au ivit, dar ea este os din oasele mele şi carne din carnea mea. Adam a zis 
aceasta, fie în chip proorocesc, fie după vedenia avută în somn. Şi precum în acea zi toate 
animalele şi-au primit nume de la Adam după felul lor, tot aşa şi osul făcut femeie l-a 
numit nu cu numele ei deosebit, Eva, ci cu numele de femeie, numirea întregului fel” 
(Sfântul Efrem Sirul, Tă/cuire la Cartea Facerii 2, în The works of Our Father among the 
Saints, Ephraim the Syrian, vol. 6, Moscova Theological Academy, Sergiev Posard, p. 
315, apud. leromonah Serafim Rose, op. cit., 2001, p. 123). 

care a dat dovadă când a pus nume atâtor neamuri de animale necuvân- 
tătoare!”. Aceasta ne face să credem că, deşi trăieşte această realitate 
sub mantia somnului dumnezeiesc, Adam „rosteşte aceste cuvinte 
printr-un har profetic, fiind inspirat de învățătura Sfântului Duh. Fără 
să ştie ceva din cele întâmplate, Adam spune când 1-a fost adusă femeia: 
«lată acum os din oasele mele şi trup din trupul meu»... Acum, spune 
el, femeia s-a făcut din bărbat; dar mai târziu nu va mai fi aşa, ci din 
femeie bărbatul; dar mai bine spus, nu din femeie, ci împreună-lucrarea 
amândurora. Aşa precum spune şi Pavel: «Că nu bărbatul este din 
femeie, ci femeia din bărbat, pentru că n-a fost făcut bărbatul pentru 
femeie, ci femeia pentru bărbat» (I Cor. 11, 8-9)”.5% Sfântul loan 
Hristostom subliniază astfel că prin această proorocie Adam preves- 
teşte ieșirea din Rai, concupiscenţa, formarea familiei şi integrarea 
omului într-o comunitate socială. 

În Vechiul Testament tema Căsătoriei, ca taină instituită de 
Dumnezeu în Rai și pusă în gura lui Adam prin proorocie, se regăseşte 
şi se formulează comunitar în familie. Omul are nevoie de familie şi 
societate pentru a-şi împlini adevărata natură de a fi după chipul 
Creatorului său.5% Prima formă de manifestare socială și teritorială a 
omului vechi testamentar este tribul (sebet/matteh). Așadar, o primă 
formă de identificare socială pornea negreșit de la trib, la clan (mispaha), 
familie (bet-ab) şi se oprea la persoana propriu-zisă: „Atunci, sculându-se 
Iosua a doua zi dis-de-dimineaţă, a poruncit lui Israel să se apropie 
pe seminții; şi a fost arătată seminţia lui Iuda. După aceea a poruncit 
să se apropie seminţia lui Iuda pe familii și a fost arătată familia lui 
Zerah. Şi a poruncit să se apropie familia lui Zerah pe case şi a fost 
dată în vileag casa lui Zabdi. Și a poruncit să se apropie casa lui Zabdi 
om cu om şi a fost arătat Achan, fiul lui Carmi, fiul lui Zabdi, fiul lui 
Zerah, din seminţia lui Iuda” (Iosua 7, 16-18). După cum se poate 
observa, identitatea unei familii în societatea iudaică se centrează pe 
autoritatea conducătorului/capului acesteia. Bărbatul este „părintele/ 
tatăl casei”,5% lucru subliniat cu precădere de Sfântul Apostol Pavel 


854 Sf. Ioan Gură de Aur, op. cit., p. 162-163; în PSB, p. 172; PG 53, col. 123. 

855 The Interpreter's Dictionary of the Bible. An illustrate Encyclopedia in four 
volumes, New York, Ambigdon Press Nashville, p. 250. 

856 The Ancor Bible Dictionary, Volume 2 D-G, Editor in cheif: David Noel Freedman, 
Asociate editors: Gary A, Herion, David F. Graf, John David Pleins, Managing 
editor: Astrid B. Beck, ABD Dubleday, New York, p. 761-762. 

prin sintagma „cap femeii”. Prin urmare, în societatea iudaică a Ve- 
chiului Testament structura extinsă a familiei arăta în felul următor: 
„capul casei”, soţia (sau soțiile), fii împreună cu soțiile lor, nepoţii cu 
soțiile lor, precum şi fii sau fiicele necăsătorite din generațiile urmă- 
toare, dimpreună cu toţi apropiații, chiar dacă nu erau rude de sân- 
ge.“ Trebuie menţionat că în societatea iudaică bărbatul şi femeia se 
identifică prin termenii is şi issa. Sintagma de „cap al femeii”, pe 
care o invocam mai sus, se regăseşte în termenii de ba 'al — „stăpân” 
şi adon —,„domnul” soţiei. Până la căsătorie, femeia era supusă tatălui 
ei, iar după căsătorie bărbatului ei, pentru amândoi fiind un bun de 
mare preț.3 Raportul dintre soţi a fost adâncit în timp de legislaţia 
iudaică prin îngrădirea drepturilor soţiei, ca de exemplu posibilitatea 
de a divorța. Cu toate acestea, Vechiul Testament a fost marcat de 
figurile proeminente ale unor femei de marcă cum au fost: Debora, 
Atalia, Hulda, Estera sau Rut. 

În scrierile Noului Testament poziția comunitară a omului 
este transpusă într-o altă dimensiune. Familia dobândeşte o nouă logică 
existenţială în realitatea antropologică, fiind rânduită indisolubil spre 
proslăvirea lui Dumnezeu, ferirea de desfrânare, ajutor reciproc şi 
naştere de prunci. În lumina Evangheliei Mântuitorului Hristos, fami- 
lia devine celula vie a societăţii, asemănându-se constitutiv cu Sfânta 
Biserică. În acest sens, capitolul al V-lea din Epistola către Efeseni a 
Sfântul Apostol Pavel constituie un exemplu cât se poate de conclu- 
dent: „Femeile să se supună bărbaţilor lor ca Domnului, pentru că 
bărbatul este cap femeii, precum şi Hristos este cap Bisericii, trupul 
Său, al cărui Mântuitor şi este” (Ef. 5, 22-23). Analizând această 
perspectivă la o scară mai largă, putem afirma că, după lărgirea ariei 
de manifestare a creştinismului, care părăseşte granițele Ierusalimului și 
Palestinei prin predica Sfinţilor Apostoli, ethosul social al familiei 
creştine suferă serioase modificări axiologice.5* Sub înrâurirea învă- 
țăturii Sfântului Apostol Pavel, familia creştină (gr.: patria) se fun- 
damentează pe tiparul caselor sau gospodăriilor (oikoi; oikiai), care 


857 Ibidem. 

858 Dicţionar Biblic, Redactor principal: J.D. Douglas, M.A., B.D., S.T. M., Ph. D. 
Redactor general, Christianity Roday, Societatea Misionară Română, Ed. Cartea 
Creştină, Oradea, 2008, p. 440. 

85 Pr, lect. univ. dr. Picu Ocoleanu, Jisus Hristos Mijlocitorul. Sensul diaconal al 
eticii sociale ortodoxe, Ed. Christiana, Bucureşti, 2008, p. 74. 

stăteau la baza societăţii păgâne antice. În acest context apare şi se 
dezvoltă „biserica din casă” — „kat oikon ekklesia”, expresie care vizea- 
ză pe de o parte organizarea primară a cultului liturgic (frângerea pâinii 
se săvârşea în case)s% şi pe de altă parte structura eclezială a familiei 
creştine: „Dacă soția şi copiii erau consideraţi în societatea greco-romană 
simple bunuri ale stăpânului gospodăriei, în creştinism situația se schimbă 
radical. Din punct de vedere creştin, nu copiii trebuie să lucreze pentru 
părinți, ci dimpotrivă, părinții trebuie să lucreze pentru copii. Copilul nu 
mai este un mijloc. Chiar prin faptul că este chemat să participe la socie- 
tatea lui Dumnezeu, să devină un fiu al lui Dumnezeu, el devine unul 
dintre scopurile principale ale căsătoriei. Apostolul neamurilor nu face 
altceva decât să urmeze astfel strict Mântuitorului, „care sfințeşte căsătoria 


prin participarea Sa la nunta din Cana Galileii”.55! 


III.4. Concluzii 


Firul existenței noastre pământești stă prins de la naștere în 
mosorul eternității, urmând a se derula înapoi la vremea rânduită. În 
lucrarea Sa binecuvântată, Dumnezeu îl plăsmuieşte pe om cu propri- 
ile Sale mâini, în mod nemijlocit, născându-l permanent pentru Sine: 
„Ne-ai făcut pentru tine Doamne — spune Fericitul Augustin — și 
neliniștit este sufletul nostru până ce nu se va odihni întru Tine”. ÎL 
tratează din doctoria nemuririi, pentru ca prin moarte să poată ajunge 
înapoi la locul de unde a plecat. Învelit într-o constituţie dihotomică, 
trup și suflet, lutul suferă numeroase transformări, devenind în cele 
din urmă străveziu în mâna Veşnicului Olar. În toată această vâltoare, 
de la zămislire şi până la mormânt, omul poartă în sine chipul Zidito- 
rului şi are posibilitatea să ajungă la asemănarea cea dintâi. 

În acest sens, antropologia Vechiului Testament se deschide ca 
o rampă de lansare pentru o înţelegere concisă și clară a înfierii noastre 
în Tatăl, prin Jertfa Mântuitorului Hristos. Lexicologia iudaică ne oferă 
indicii importante în demersul nostru de a „fora” în adâncul anatomi- 
ei spirituale a omului. Prinse ca într-un puzzle, sufletul şi trupul, inima și 
rărunchii, propulsează antropologia creștină într-o sferă a concretului 
în care fiecare cuvânt are un înţeles logic, care se poate demonstra prin 


800 Dicţionar Biblic, p. 441. 
861 Pr. lect. univ. dr. Picu Ocoleanu, Iisus Hristos Mijlocitorul..., p. 75. 


272 


exemplificări concrete. Din amănuntul acestei analize spirituale a 
constituţiei umane, se poate trece cu ușurință la disecarea comunitară 
a exprimării noastre ca şi copii ai Părintelui Ceresc. Astfel, legătura 
binecuvântată dintre bărbat şi femeie își găseşte finalitatea, logica şi 
modelul în Sfânta Biserică: „Pentru că bărbatul este cap femeii, 
precum și Hristos este cap Bisericii, trupul Său, al cărei Mântuitor şi 
este” (Efeseni 5, 23). În concluzie, putem afirma cu uşurinţă că an- 
tropologia Vechiului Testament se deschide şi se completează în 
Persoana Mântuitorului Hristos și în Sfânta Sa Biserică. 

IV. TREPTELE LIBERTĂȚII UMANE ÎN 
TEOLOGIA FUNDAMENTALĂ 


Liberul arbitru defineşte în sine conceptul firesc al libertăţii ca 
dat ontologic. Este totodată elementul prin care omul se evidenţiază 
în contextul lumii create, ridicându-se cu mult deasupra realităților 
zoomorfe, incapabile să acționeze în virtutea unei determinări conștiente. 
Pe de altă parte, ţinând seama de originea sa primordială, putem socoti 
liberul arbitru ca fundament viu şi lucrător al /ibertăţii psihice şi natu- 
rale, care se adaugă firii omenești. În existența primordială, libertatea 
omului paradisiac era permanent alimentată de bunătatea lui Dumnezeu. 
Această realitate este confirmată de Toma de Aquino, care leagă exis- 
tența tuturor ființelor create de voinţa şi de bunătatea lui Dumnezeu. 
Amprenta Sa se găsește prin urmare peste tot „lucrul mâinilor Sale”, 
aceasta materializându-se în permanenta înclinație spre bine. Această 
tendință a fost proporționată după natura fiecăruia, „cele ce nu au con- 
ştiinţă tinzând spre bine, în virtutea propriei lor naturi; neîmplinind 
aceasta decât în măsura în care propria lor natură le permite aceasta. Pe 
de altă parte, ființele cu conștiință sensibilă, împărtăşesc darul lui 
Dumnezeu în lumina propriei lor conştiinţe. Alții, în cele din urmă, 
împărtășesc bunătatea lui Dumnezeu fără vreo limită, fiindcă, înzestrați 
fiind cu rațiune, văd singuri scopul în sine al binelui cosmic”.86? 

Sfântul loan Gură de Aur aşează libertatea laolaltă cu celelalte 
daruri de care s-au împărtășit primii oameni la creaţie. „„Atâtea şi atâtea 
binefaceri a făcut Dumnezeu omului pe care l-a creat! Mai întâi l-a adus 
de la neființă la ființă; apoi l-a învrednicit de i-a făcut trup din țărână; 
apoi a poruncit să se facă raiul și a rânduit ca omul să locuiască acolo; 
dar după aceasta, ca un tată iubitor, îi dă omului, ca să nu alunece, ca 
unui copil tânăr care se bucură de toate libertățile și înlesnirile, o mică şi 
neînsemnată grijă; îi poruncește Stăpânul Dumnezeu lui Adam să lucre- 
ze şi să păzească raiul, ca împreună cu desfătarea mare pe care o avea, 
împreună cu multa libertate și tihnă, să aibă și aceste două mici griji, ca 
să-l împiedice să meargă mai departe. Acestea sunt deocamdată binefacerile 


862 J. Baucher, Liberte physiqué ou naturelle: libere arbitre, en „Dictionaire de 
Theologie Chatolique”, Tome neuvieme, Librarie Letouzey, Paris, 1926, p. 664. 

date de Dumnezeu omului ce fusese creat, cele mai pe urmă, ne arată 


iarăşi covârşitoarea Lui iubire de oameni şi pogorământul arătat omului, 
>» 863 


datorită tot bunătății lui Dumnezeu”. 

În calitatea sa de ființă raţională, plăsmuită „după chipul” Pă- 
rintelui ceresc, omul se simte cu adevărat liber numai în proximitatea 
dumnezeirii. Numai în lumina harului Preasfintei Treimi el descope- 
ră şi înţelege care este adevăratul ţel al faptelor sale. Viaţa omului 
liber este aşadar una duhovnicească, reiterată sub incidenţa binelui 
primordial, restaurat în suflet prin jertfa Mântuitorului Hristos. Aşa 
se face că libertatea nu trebuie înţeleasă „după întâmplare”, ci „după 
viață şi deprinderi”. În acest sens, Sfântul Antonie cel Mare învaţă că 
„nu se cade să numeşti liberi pe boierii care sunt răi şi desfrânaţi, 


căci aceştia sunt robi ai patimilor trupești. Liber şi fericit este numai 


sufletul fără prihană și izbăvit de patimi”.5% 


La rândul său, Sfântul loan Damaschinul detaliază problematica 
liberului arbitru, pornind de la înțelesul extern al conceptului, definit 
ca „cele ce stau în puterea noastră”. Problematizarea Sfântului Părinte 
lămureşte dimensiunea duhovnicească a acestei realități ontologice, 
întrucât întrebarea se pune „dacă este ceva în puterea noastră”? În al 
doilea rând, sfântul arată „care sunt cele în puterea noastră și asupra 


cărora avem stăpânire”, şi nu în cele din urmă, care este „cauza pen- 


tru care Dumnezeu creându-ne, ne-a făcut liberi”.865 


863 Sfântul Ioan Gură de Aur, Omilii la Facere, Omilia XIV, 3, în PSB 21, traducere, 
introducere, indici şi note de Pr. Dumitru Fecioru, Ed. IBMBOR, Bucureşti, 1987, p. 
159; vezi şi PG 53, col. 714. 

8% Vezi: Filocalia sau culegere din scierile Sfinţilor Părinţi care arată cum se poate 
omul curăţi, lumina şi desăvârși, vol. I, Ed. Harisma, Bucureşti, 1993, p. 20. 

865 Lămurirea acestor trei puncte se face printr-o argumentaţie susţinută de exemple 
şi raţiuni practice. „Nu este cu cale să atribuim lui Dumnezeu acţiuni ruşinoase 
uneori şi nedrepte; nici necesităţi, căci ele nu sunt întotdeauna la fel; căci ei spun că 
cele ale soartei fac parte din cele necesare şi nu din cele posibile; nici naturii, căci 
operele naturii sunt vieţuitoarele şi vegetalele; nici norocului, căci acţiunile oameni- 
lor nu sunt rare şi neaşteptate; nici întâmplării, căci ei susţin că cele produse de 
întâmplare aparţin celor neînsufleţite sau iraționale. Rămâne deci ca însuşi omul, 
care acţionează şi lucrează, să fie principiul faptelor sale şi să aibă liberul arbitru. 
Mai mult. Dacă omul cu niciun chip nu este principiul acţiunii sale, este zadarnic să 
aibă facultatea de a delibera. Căci la ce îi va folosi deliberarea, dacă nu este deloc 
stăpânul acţiunii sale? Orice deliberare se face în vederea acţiunii. În puterea noastră 
sunt acelea pe care suntem liberi să le facem şi nu le facem, adică toate acelea pe 
care le facem voluntar. Căci nu s-ar zice că acţionăm voluntar, dacă fapta nu ar fi în 

Sfântul Părinte duce mai departe argumentaţia sa, amintind că, 
înainte de crearea omului, Dumnezeu a aşezat liberul arbitru în con- 
stituția fiinţelor spirituale. Finalitatea incidenței sale asupra voinței 
acestora a avut o dimensiune bivalentă. Astfel, prin folosirea greșită 
a libertății, mândrie şi neascultare, diavolul a ajuns să sălăşluiască în 
întuneric, depărtându-se de slava dumnezeiască. Pe de altă parte, întărit 
prin ascultare și supunere față de Creator, liberul arbitru al îngerilor 
buni a atras după sine permanentizarea stării de bine, amplificate de 
proximitatea dumnezeirii. „În virtutea liberului arbitru, spune Sfântul 
loan Damaschinul, el (Lucifer) şi cu puterile care au apostaziat îm- 
preună cu el, adică demonii, a ajuns descoperitorul răutăţii, în timp 
ce celelalte cete ale îngerilor au persistat în bine”.866 

Izgonirea din Rai, consecință a păcatului neascultării, nu a atras 
după sine închiderea definitivă a posibilităţilor de reactivare a comu- 
niunii cu Dumnezeu. Şi cu toate că testul de încercare a virtuții? 
fusese în mod iniţial picat de protopărinții Adam și Eva, Întruparea 
Fiului lui Dumnezeu a deschis perspective şi posibilităţi noi de reac- 
tivare duhovnicească. Având această alternativă, omul înduhovnicit 


își construieşte propria existenţă ca „tensiune creatoare” în încercarea 


puterea noastră. Şi, într-un cuvânt, sunt în puterea noastră acelea cărora le urmează 
blamul sau lauda, şi peste care este îndemn şi lege. În sens propriu sunt în puterea 
noastră toate cele sufleteşti şi asupra cărora deliberăm... Cele iraționale nu au liberul 
arbitru, căci ele sunt conduse de natură mai mult decât o conduc. Pentru acest motiv 
nici nu se opun dorinţei naturale, ci, îndată ce doresc ceva, se mişcă spre faptă. Omul 
însă, fiind raţional, conduce mai mult firea decât este condus de ea. Pentru aceea 
când doreşte, dacă ar voi, are puterea să-şi înfrâneze dorința sau să-i urmeze. Din 
pricina acestor consideraţii, cele iraționale nu sunt nici lăudate, nici blamate; omul, 
însă, este lăudat şi blamat” (vezi: Sfântul loan Damaschin, Dogmatica, Ed. IBM- 
BOR, Bucureşti, 1993, p. 102-104). 

866 Ibidem, p. 104-105. 

867 În acest context, Sfântul Ioan Damaschin face trimitere la „pomul cunoştiinţei 
binelui şi răului” ca posibilitate de consolidare a virtuţii. „Pomul cunoștinței a fost o 
încercare, o ispitire şi o exercitare a ascultării şi neascultării omului. Pentru aceea 
pomul cunoştiinţei a fost numit pomul cunoştiinţei binelui şi răului, şi a fost numit 
astfel pentru a da celor ce se împărtăşesc de el puterea de a cunoaşte propria lor fire. 
Acesta este un lucru bun pentru cei desăvârşiţi; dar pentru cei mai puţin desăvârşiţi, 
şi pentru cei ce sunt mai lacomi în poftă era un lucru rău... Pomul vieţii era un pom 
care avea energie dătătoare de viaţă, sau din care puteau să mănânce numai cei ce 
erau vrednici de viaţă şi nesupuşi morţii” (Idem, Expunerea exactă a credinței orto- 
doxe, apud Nikos A. Matsukas, op. cit., p. 154, nota 186. 

de descoperire a propriului adevăr, care se face viaţă într-însul. „De 
acum nu vă mai zic slugi, că sluga nu ştie ce face stăpânul său, ci v-am 
numit pe voi prieteni, pentru că toate câte am auzit de la Tatăl Meu 
vi le-am făcut cunoscute”, ne învață Mântuitorul Hristos.5% Aceasta 
demonstrează că „tocmai când libertatea noastră şi, ca urmare, libera 
noastră «lucrare omenească» se aşează înlăuntrul «lucrării lui Dumne- 
zeu», ele devin adevărata libertate, aceasta este libertatea ce ne face cu 
adevărat liberi”.5% Sub incidenţa binecuvântată a harului dumnezeiesc, 
Dumnezeu „exercită o presiune tainică asupra oricărui suflet omenesc, 
fără să-l constrângă vreodată. Ca răspuns, credinţa nu este o supunere 
oarbă, nici simplă adeziune, ci fidelitate conştientă şi totală faţă de la 
persoană la Persoană... În faţa lui Dumnezeu voinţa umană proclamă 
«facă-Se voia Ta». Dar noi putem spune DA pentru că putem spune și 
deopotrivă și «să nu se facă voia Ta»: tocmai pentru că putem spune și 
nu, pentru că este liber, da-ul nostru are o reală importanţă”.5"0 

Începutul acestor trăiri se face negreşit odată cu primirea Tainei 
Sfântului Botez. Acesta este în fapt începtul vieţii ascetice. Prin „baia 
nașterii celei de a doua și prin înnoirea Duhului”,5”! „chipul (eov) 
dumnezeiesc este restaurat în suflet”, cu toate că patimile (maðn) 
rămân în acelaşi timp prezente ca principii ale păcatului și predispoziții 
spre rău.57? Din acest punct, libertatea creştinului îşi începe ascendența 
duhovnicească. Întărită şi reconfirmată în acest nou început prin Taina 
Sfântului Botez, libertatea „poate să anime din nou flacăra iubirii sau focul 
gheenei, el poate să-şi convertească da-ul în infinite uniri, dar poate de 
asemenea, foarte bine, prin nu-ul său, să fie în separări infernale”.575 

Înţelegem aşadar că omul are libertatea de a face binele sau 
răul. Pornind de aici, trebuie știut că bunătățile lui Dumnezeu sunt 
nenumărate pentru cei ce iubesc binele şi osânda pe măsura celui ce 
iubeşte răul. Taina Sfântului Botez este momentul așadar în care 


868 In. 15, 15. 

36 Cf. In. 8, 32: „Şi veţi cunoaşte adevărul, iar adevărul vă va face liberi”. 

870 Paul Evdochimov, Cunoaşterea lui Dumnezeu în tradiţia răsăriteană. Învăţătură 
patristică, liturgică şi iconografică, traducere, prefaţă şi note de pr. Vasile Răducă, 
Ed. Humaritas, Bucureşti, 2013, p. 36. 

871 Tit 3, 5. 

872 Jean Danielou, Platonisme et Theologie Mystique, Essai sur pe doctrine spiritu- 
elle de Saint Grigorie de Nyssa, Edition Montaigne, Paris, 1994, p. 90. 

873 Paul Evdochimov, Cunoaşterea lui Dumnezeu în tradiţia răsăriteană... p. 38. 

totul începe de la zero. Primind această baie duhovnicească, sufletul 
nostru este reaşezat în starea primordială, căci „înainte de a veni pe 
lume, nu avea păcat”. Păcatul vine așadar din falsa libertate de alege- 
re, întrucât păcătuim „prin voinţa noastră liberă”. „Să nu ascultați pe 
vreunul care interpretează fals cuvintele: «Dacă ceea ce nu voiesc, 
aceea fac», învaţă Sfântul Chiril al Ierusalimului pe catehumeni, ci 
amintește-ţi de Cel ce spune: «Dacă veţi vrea şi Mă veţi asculta, veţi 
mânca bunătățile pământului; dar dacă nu veţi vrea, nici nu Mă veţi 
asculta, sabia vă va mânca», şi celelalte... Sufletul este liber. Diavolul 
poate să-l ispitească, dar nu are putere să-l forțeze contra voinței. Îi 
sugerează gând de desfrânare: dacă vrei, primești sugestia; dacă n-o vrei, 
n-o primeşti. Dacă însă ai face desfrânare cu de-a sila, pentru care prici- 
nă a făcut Dumnezeu gheena? Dacă facem fapte drepte prin fire, şi nu 
prin voinţă, de ce a pregătit Dumnezeu cununile ce nu se pot povesti? 
Blândă este oaia, dar niciodată n-a fost încununată din pricina blândeţii 


ei, pentru că blândeţea n-o are prin voinţă, ci prin fire”.876 


IV.1. Ontologia libertăţii în teologia efremiană 


În teologia siriană conceptul de „libertate” se exemplifică în 
primul rând antropologic. Așa se face că Sfântului Efrem socoteşte 
libertatea ca dat ontologic, întipărit în existenţa noastră, contribuind 
la definirea „chipului” pe care Dumnezeu l-a plăsmuit în om la crea- 
tie. Întru aceasta omul este preamărit şi ridicat deasupra celorlalte 
făpturi. Prin urmare, alături de „stăpânire” (sufânâ), duh (re 'yânâ) şi 
cuvânt (meltâ), conceptul de libertate contribuie esențial la definirea 
omului ca făptură zidită „după chipul” Său, cu potenţa de a ajunge 
prin osteneală la „asemănarea” promisă în Rai.” 

Libertatea este prin urmare în concepția Sfântului Efrem Sirul 
fundamentul și justificarea ultimă a numirii capacităţii omului de a fi 
numit „un dumnezeu în mic”. lată ce spune în acest sens: „Căci atunci 
când Dumnezeu l-a zidit pe Adam/ El a zidit un «dumnezeu zidit/ De 


874 Rm. 7, 16. 

375 Is. 1, 19-20. 

876 Sfântul Chiril al Ierusalimului, Cateheze, traducere din limba greacă şi note de pr. 
prof. Dumitru Fecioru, Ed. IBMBOR, Bucureşti, 2003, Cateheza IV, 19, 21, p. 59-60. 

877 P, 'Tanoos Bou Mansour, Le pensee symbolique de Saint Ephrem le Syrien, Biblioteque 
de L'Universite de Saint-Esprit, Kaslik-Liban, 1988, p. 408. 

vreme ce i-a dăruit lbertate/ Spre a se comporta după a sa proprie 
voie»”.378 În această demnitate, omul poate alege singur pe ce cale să 
meargă. În acest context, Sfântul Părinte explică totodată și varianta nefastă 
a liberului arbitru, care împinge omul spre degradare*” prin păcat şi chiar 
spre moarte.5%0,Inima, spune Sfântul Efrem, poate alege lumina, cât şi 
întunericul.s5! Aceasta apare ca revers la alternativa pozitivă, mai ales ca 
valoare a sa şi de asemenea ca şi chip al lui Dumnezeu. Însă o libertate 
degradată și deposedată de cele ale sale mai poate fi după chipul lui 
Dumnezeu, dacă înțelegem prin chip, aici cel puţin, o putere a toate inde- 
pendentă și a toate stăpânitoare? Altfel spus, dacă libertatea este ceea ce 
presupune chipul lui Dumnezeu, pierderea ei presupune pierderea acestui 
chip?”.88? Fără libertate, omul nu mai poate accede spre desăvârșire. El 
poate alege, însă nu mai este în stare să stea drept. Se lasă copleşit de 
patimi, fiind robit în cele din urmă de acestea şi câştigat de diavol. 

Asemenea tuturor părinților orientali, Sfântul Efrem vorbeşte 
în nenumărate rânduri despre eliberarea omului din robia păcatului şi 
a morţii. Mai mult, el explică restaurarea omului printr-o specificitate 
cu totul aparte. El defineşte actul mântuirii ca pe „îmbrăcare” a omu- 
lui „în veşmântul de slavă” pe care Adam îl purtase odinioară în Rai. 
„Haina de slavă reprezintă aşadar noua posibilitate de restaurare şi 
mântuire, generată în actul întrupării. Întregul parcurs duhovnicesc de la 
„robia păcatului şi a morții”, la dimensiunea baptismală a libertăţii redo- 
bândite, se regăseşte rezumat în şase strofe într-unul din imnele sale, inti- 
tulat sugestiv „Despre cădere”. Redăm mai jos integral textul:55% 


1. Cine a privit înapoi să vadă pe Adam şi Eva,/ şi pe vicleanul 
şarpe, care a înşelat inimile lor cu pace pe buze,/ întinzându-se şi 
înșelându-l pe Adam cel cu minte de copil și pe Eva cea nepricepută?/ 
Pomul înfloreşte, roadele sale strălucesc,/ căderea e mare, de vreme ce 
Dreptatea rămâne neclintită și tare./ Binecuvântat fie Cel ce amestecă 
dreptatea Sa/ revărsarea milei Sale, părându-i rău de cei vinovați. 


878 HdF, 3, 31-34. 

8 HdF 28,7. 

880 C Nis. 43, 14. 

81 HdF 20, 14-15. 

882 Tanoos Bou Mansour, Le pensee symbolique de Saint Ephrem le Syrien, p. 419. 
883 Ephrem the Syrian, Selected Poems, vocalized syriac text with English translati- 
on, introduction and nots by Sebastian P. Brock & George A. Kiaez, Birmingam 
Young University Press, Provo-Utah, 2006, p. 96-103. 

2. Cine ar fi în stare să privească spre acea preacinstită pereche, 
care a fost dezbrăcată (golită) pe neașteptate?/ Cel Rău a stat acolo şi 
s-a bucurat, de vreme ce Dumnezeu cel Unul l-a văzut şi l-a privit 
(cum făcea aceasta)/ Care a început să plângă/ văzându-l pe Adam 
cum calcă porunca,/ pe cel feciorelnic care îşi acoperă goliciunea cu 
frunze?/ Binecuvântat fie Cel ce are milă de el în frunzele sale/ şi 
trimite veșmântul de slavă spre a-i acoperi goliciunea. 


3. Cine a fost acolo să poată povesti despre acel Pom, care a 
făcut acestea celor ce căutau să meargă pe căi greşite?/ Este o ţintă 
nevăzută, ascunsă ochilor, care-i oboseşte pe cei ce caută spre ea./ 
Este deopotrivă pomul Cunoştinţei şi al ignoranței:/ este izvorul cu- 
noaşterii, căci printr-însul persoana cunoaște/ care este darul ce a fost 
pierdut şi pedeapsa care i-a luat locul./ Binecuvântat fie Rodul care a 
amestecat cunoaşterea/ Pomului vieţii între cei muritori. 


4. Şarpele a privit și a văzut că porumbelul era flămând în paradis;/ 
Vrăjmașşul s-a transformat în porumbel./ Cel ce este întru totul blestemat 
s-a făcut ca ea (Eva), ca pe ea să o câştige;/ s-a îmbrăcat cu hainele ei, ca 
ea să se poarte a lui urâciune,/ i-a cântat un cântec melodios, să aprindă 
într-însa focul lacrimilor./ Binecuvântat este glasul Tatălui care S-a 
pogorât la cele de jos/ să liniştească și să împrăștie al mamei noastre vaiet. 


5. Să nu lăsăm prăznuirea noastră spre a fi batjocorită de cel 
Rău, ca vorbirea de rău a prietenilor noştri;/ căci cei vechi au sărbă- 
torit — uciderea lui Nabot cu pietre:/ și cel Viclean a râs de petrecerea 
lor./ Petrecăreţi, care în loc de pâine mănâncă carne omenească; la 
vremea banchetului se adapă cu sânge./ Întrucât au mâncat carne 
omenească, ei se vor face hrană câinilor./ Căi El Îşi aşază propriul 
Trup/ în gurile noastre nebune, ca noi să contenim cu judecata. 


6. Cel Milostiv a privit afară și a văzut un suflet în groapă, şi s-a 
gândit cum să îl tragă afară./ Printr-o încuviințare putea să-l mântuiască/ şi 
totuşi, și-a păzit dragostea în dreptate pentru a Sa lucrare şi S-a îno- 
menit./ S-a făcut prunc ca să-l aducă pe Adam la (adevărata) cunoş- 
tință;/ A cântat omului din lira Sa cântece frumoase, povăţuindu-l să 
se ridice./ Crucea Sa a fost aşezată la loc înalt,/ ca fiii Evei să se ridi- 
ce (şi să se alăture) făpturilor ce sunt în ceruri”. 

Pornind de aici, Sfântul Părinte reuşeşte cu ușurință să transpună 
conceptualitatea libertății umane din plan individual, în plan colectiv, 
fundamentând totodată o specificitate pentru teologia siriană de mai 
târziu. Sirologul englez Sebastian Brock evidenţiază acest aspect, 
detaliindu-l prin câteva exemple, demne de luat în seamnă în contextul 
analizei de faţă. „Acest mod de gândire, notează Brock, este prezent 
în scrierile Sfântului Efrem, mai ales când vorbeşte de Adam. Adam 
la Sfântul Efrem se poate referi fie la individul din cartea Facerii, fie 
la neamul omenesc în general, sau poate avea ambele sensuri în același 
timp. Adam este Fiecare. Referirea paulină la Hristos ca «Adam cel de 
pe urmă»*%5 primește o semnificaţie aparte la Sfântul Efrem: în mai 
multe locuri, el precizează că prin Întruparea Cuvântul a îmbrăcat «tru- 
pul lui Adam» sau «trupul lui Adam cel muritor»; «trupul lui Adam e 
cel ce biruiește în Hristos» (Crucifex 5, 11). Sau, iarăși, Sfântul Efrem 
foloseşte termenul «Adam» pentru a lega efectul Întrupării de timpul 
primordial, cât şi de cel eshatologic: «Binecuvântat e cel ce l-a îmbrăcat 
pe Adam, l-a înălțat şi l-a trecut/ pe (Lemn) în Paradis».55 Această 
tensiune creatoare dintre individual și colectiv poate fi observată în felul 
în care Sfântul Efrem înţelege relaţia dintre creştin şi Biserică”.557 

Observăm aici dimensiunea comunitară a libertății în concepția 
Sfântului Efrem Sirul. În acest context, el vede moartea ca pe o „izbăvire 
milostivă de consecinţele înfricoşătoare ale neascultării” protopărinților. 


8% Amintim aici despre paralelismele dintre Adam cel Vechi — Adam cel Nou, Eva cea 
Veche — Eva cea Nouă. Atât Sfântul Părinte, cât şi cei de după dânsul, încearcă să expri- 
me prin aceste analogii şi antiteze concepția paulină despre înnoirea şi răscumpărarea 
întregii zidiri în şi prin Mântuitorul Iisus Hristos. „Asemănarea şi contrastul dintre cei doi, 
Adam şi Hristos, notează IPS Părinte Mitropolit Irineu Popa, sunt evidente. Şi unul, şi 
celălalt stau la începutul creaţiei. Dacă păcatul lui Adam a adus urmaşilor săi moartea, 
biruinţa lui Hristos aduce tuturor îndreptarea şi viaţa veşnică. Prin Adam cel vechi omul 
era trup firesc cu suflet viu, pe când prin Hristos trupul este duhovnicesc şi cu duh dătător 
de viaţă. Deşi cel dintâi este firesc, din pământ, totuşi cel de al doilea Adam este cel 
duhovnicesc şi vine din cer”. În acelaşi context se încadrează şi se dezvoltă şi cea de a 
doua antiteză, Eva cea veche şi Eva cea nouă. Din această alăturare decoperim dimensiu- 
nea autentică a libertății umane, izvorâtă din ascultare şi ridicată de Dumnezeu la rang de 
mare cinste: vezi: Prof. univ. dr. Irineu Popa, Jisus Hristos este Acelaşi, ieri şi azi şi în 
veac, Ed. Mitropolia Olteniei, Craiova, 2010, p. 87-88. 

885 Cf. I Cor. 15, 45: 

886 Jej. 2,4. 

887 Sebastian Brock, Ochiul luminos. O viziune spirituală la Sfântul Efrem Sirul, trad. pr. 
Mircea Ielciu, studiu introductiv diac. loan I. Ică jr., Ed. Deisis, Sibiu, 1998, p. 55. 

Pornind de aici, el sesizează o „complementaritate detaliată între procesul 
căderii și cel al restaurării: toate detaliile individuale ale căderii sunt răs- 
turnate, în așa fel încât ni se prezintă o serie de tipuri antitetice, avându-i 
drept protagoniști pe Adam/Hristos şi Eva/Maria”.5% Pornind de la aceas- 
tă antiteză, el reușește să explice parcursul reversibil spre autenticul liber- 
tăţii primordiale. Înşelăciunea de odinioară este, aşadar, vindecată prin 
ascultare, dorința de emancipare printr-o pseudo-libertate este depășită 
prin smerenie şi deşertarea de sine. 

Întregul proces de restituire a autenticului libertăţii umane începe 
prin răspunsul Preacuratei Născătoare de Dumnezeu, Eva cea nouă, care, 
primind vestea cea bună, răspunde „Fie mie după cuvântul tău!”.88°Cuvin- 
tele Sfintei Fecioare sunt analizate de sirologi contemporani în contrapon- 
dere cu alte răspunsuri din Vechiul Testament.5% Cuvintele ei „contraba- 
lansează” greșeala prostească a Evei la întrebarea şarpelui. Pentru Sfântul 
Efrem, afirmă Sebastian Brock, „acest contrast deja tradițional între ascul- 
tarea Mariei şi neascultarea Evei a dat naștere imaginii lui Satan picurând 
otravă în urechea Evei — (aşa cum în piesa lui Shakespeare, Hamlet, Clau- 
diu face acelaşi lucru cu tatăl lui Hamlet în timp ce dormea), şi în acest 
contrast cu aceasta, de asemenea, o găsim pe Fecioara Maria descrisă ca 


zămislind tot prin intermediul urechii”.5! 


IV.2. Restaurarea libertăţii ontologice în chipul omului îndumnezeit 


Prin Maica Domnului dobândim şi noi perspectiva autentică a 
libertăţii. Din răspunsul ei („fie mie după cuvântul tău”) se alimen- 
tează neîncetat conştiinţele celor ce doresc să iese din robia patimilor 
şi din înşelăciunea vrăjmașşului diavol. Unii ca aceștia se luptă până 


888 Ibidem, p. 56. 

88 Le. 1, 30. 

890 Reacția Mariei, notează teologul american Edward Brown, este întocmai opusă 
cu cea a Sarei — nu în sensul critic, ci cu înțelesul de acceptare bucuroasă. Ea se 
apropie aici de Ana, mama profetului Samuel, care a reacționat la vestea că Dumne- 
zeu va ridica de la ea pedeapsa prin naşterea unui fiu, prin cuvintele «Să afle roaba 
ta trecere înaintea ochilor tăi!» (cf. I Sam. 1, 18). Maria, roaba Domnului (cf. Le. 1, 
38), a aflat deja har înaintea Lui (cf. Le. 1, 30)” (Raymond Edward Brown The Birth 
of the Messiah: A Commentary on the Infancy Narratives in the Gospels of Matthew 
and Luke, Yale University Press, USA, 1999, p. 319). 

81 Sebastian Brock, Ochiul luminos..., p. 56. În acest context, sirologul englez face 
trimitere la strofa 7 a imnului 49 despre Biserică (Eccl.): „Aşa cum prin micul pântece al 
urechii Evei/ a intrat şi a fost turnată moartea,/ tot astfel, dar printr-o ureche nouă, 
cea a Mariei,/ a intrat şi a fost turnată Viaţa”. 

în ultimul ceas al vieţii să dobândească nepreţuita tovărășie a lui 
Dumnezeu, căci în ea se găseşte adevărata libertate. Deşi nu mai este 
singur, totuşi nu renunţă la luptă, descoperindu-şi cărarea spre desă- 
vârşire într-un urcuș perpetuu şi anevoios, presărat de multe ori cu 
spinii ispitelor. lată modul cel mai succint în care am putea descrie 
caracterul „epectatic” al libertăţii creştine: petrecerea desăvârșită în 
iubirea lui Dumnezeu. Este starea de sfințenie în care cel liberat de 
patimi caută neîncetat prietenia Domnului său, „însetează să-L pri- 
vească, tânjeşte după (clipa) în care va ajunge şi va vedea fața Lui. Şi 
nici moartea, nici viața, nici lucrurile prezente, nici cele ce vor să 
vină, nici altă făptură nu vor fi în stare să-l despartă de dragostea 
Domnului său. El îi împlinește vrerea, iar buzele sale slujesc neconte- 
nit numelui Său. El se mângâie în singurătate și stă în chilia sa strâmtă 
şi se bucură de muncile nevoinţei ascetice. Este smerit faţă de cei buni 
şi faţă de cei răi. Se roagă neîncetat ca iubirea lui să nu se abată (de la 
el); îşi ascunde iubirea cât mai mult posibil şi nu iubeşte pe nimeni 
decât pe El. Se spune că femeia egipteancă l-a iubit pe Iosif, atunci 
când soţul ei a murit, a crezut în Dumnezeu, iar Iosif a vrut să se căsă- 
torească cu ea; ea nu a consimțit, pentru că, zicea ea: Mai înainte de a- 
L cunoaşte pe Domnul lui, l-am iubit pe el; însă acum că ÎI cunosc pe 
Domnul lui, ÎI iubesc pe El şi nu pe slujitorul Lui”.5%? 

În contextul teologiei ascetico-mistice din arealul sirian au existat 
numeroase încercări de reactivare a libertății creştine în dimensiunea ei 
autentică. Lucrarea neobosită a celor ce s-au nevoit pentru redobândi- 
rea acestui nepreţuit dar, împletind experiența personală cu lucrarea 
Sfintelor Taine, este explicitat în numeroase mărturii scrise, grăitoare 
în viaţa Sfintei noastre Biserici. Din rândul celor care au trăit epectatic 
experiența comuniunii cu Hristos, amintim pe loan Sabba de Dalyatha, 
ascet şi scriitor de limbă siriacă, vieţuitor în secolul VIII, exponent al 
tradiţiei nestoriene.5* Fără a încorpora divagaţii de natură hristologică, 


82 Bar Hebreus, Cartea porumbelului, Capitolul III, „Despre sporirea iubirii de 
Dumnezeu”, în „Filocalia Siriacă. Iubirea de frumos şi înţelepciune — calea spre 
desăvârşire”, traducere, selecţie de texte, cuvânt introductiv, note şi comentarii de 
Remus Rus, Ed. Univers Enciclopedic Gold, Bucureşti, 2014, p. 83. 

893 Originar din Ardamut, în Beth Nuhadre, loan şi-a început viaţa monahală în Mănăsti- 
rea Yozadak, în munţii Cardu. Aici a rămas o vreme după care s-a retras în munții 
Dalyatha unde a întemeiat o nouă mănăstire. Rodul întregii sale experienţe ascetico- 
mistice s-a concretizat într-o bogată colecţie de scrieri, formată din: 20 de Omilii, 51 de 
Scrisori şi mai multe „poveţe duhovniceşti”. După moarte, opera sa a fost catalogată în 

specifice nestorianismului, mistica monahului sirian se defineşte 
printr-o capacitate întru totul sintetizatoare. Coordonatele ei realizează 
o fericită legătură între teologia catafatică și cea apofatică, între vederea 
chipului lui Dumnezeu întors către om și transcendenţa Fiinţei Sale. 
Accentul cade în mod cert pe latura mistică a cunoaşterii lui Dumnezeu, 
ascunsă speculațiilor raţionale, realizându-se totodată clara diferenţi- 
ere între Natura şi Slava dumnezeiască. El dorește să arate astfel cum 
se realizează legătura dintre Dumnezeu şi om în actul creaţiei, după 
restaurarea libertăţii ontologice. „Întrebuințând, ca majoritatea teolo- 
gilor şi misticilor siro-orienlali, imaginea soarelui, spune profesorul 
Robert Beulay, el socotește Natura divină ca soarele însuşi, aceasta 
sugerând o continuitate ontologică între Fiinţa lui Dumnezeu şi lucrarea 
Sa. Însă această lucrare fiind lumea însăşi, Slava lui Dumnezeu se 
găsește înlăuntrul materiei, unde misticii o pot contempla. Arătăm de 
asemenea că această legătură a lui Dumnezeu cu lumea, realizată 
prin slava Sa, nu micşorează cu nimic dimensiunea insondabilă a 
Naturii divine, întrucât aceasta este prin sine nesfârșită şi inepuizabi- 
1ă”.54 În felul acesta, misticul vede în întreaga creaţie strălucirea 
Slavei dumnezeiești. De aici se alimentează simbolistica lui loan de 
Dalyatha. Încercând să explice stările de înaltă trăire duhovnicească, 
el foloseşte de cele mai multe ori imagini, precum: marea de lumină 
şi de foc din care izvorăşte căldura şi bucuria duhovnicească şi nu în 
cele din urmă, imaginea întunericul luminos, prin intermediul căreia 
sunt definite epectazele unirii cu Dumnezeu. 

În ceea ce priveşte dimensiunea antropologică a gândirii sale, 
Ioan de Dalyatha vorbește adesea despre calitatea omului de „chip al 
lui Dumnezeu” şi despre „asemănarea cu arhetipul divin”. „Tu eşti, o 
omule, chipul (șalmâ) lui Dumnezeu. Crezi tu că acest chip primeşte 
asemănarea Arhetipului (dumyâ dtapnkâ)? Fă să tacă în tine toate porniri- 
le şi lucrurile; așază în inima ta jugul Domnului şi în duhul tău minunarea 


rândul scrierilor influențate de sabelianism şi mesalianism, alături de cea a lui Ioan Singu- 
ratecul şi Iosif Hazzaya. Cât priveşte condamnarea scrierilor sale, trebuie ştiut că aceasta 
s-a făcut oficial într-un sinod local reunit, între anii 786-787, sub patriarhul nestorian 
Timotei | — Vezi: Remus Rus, Dicţionar explicativ de literatură creştină din primul 
mileniu, Ed. Lidia, Bucureşti, 2003, p. 396; Antoine Guillaumont, Sources de la doctrine 
de Joseph Hazzâyâ, dans l'Orient Syrien, vol. III, 1, 1958, p. 3-24. 

8% Robert Beulay, Le visage divine: connessance et innconessance de Dieu chez 
Peres Syriaques, en „Le visage de Diue dans pe patrimoine Oriental”, Patrimoine 
Syriaque, vol. I, Edition du CERO, Université Atonite, Atelias-Liban, 2001, p. 15. 

dinaintea Slavei Sale celei nesfârșite, până ce acela (duhul) va străluci de 
slava Sa şi va fi prefăcut în Asemănare (wnestahlap lâh ladmitâ), şi până 
vei ajunge un dumnezeu în Dumnezeu, având şi asemănarea (dumyâ) 
Ziditorului tău în unirea pe care a câștigat-o. Când focul Domnului tău, pe 
care El Însuși l-a aprins întru tine, te va îmbrățişa, vei înțelege vătămarea 
ce vine din deznădejde. Însă atunci când conştiinţa lui se va sălăşlui întru 
tine, atunci flăcările sale vor arde în tine, inima ta va fi incandescentă și 
carnea întreagă ți se va mistui de căldură. Căci el (focul) nu a plecat, ci a 
rămas în tăcere spre a te învăţa”.5%5 

În teologia raportului dintre chip şi asemănare, monahul sirian in- 
clude totodată ideea parcursului duhovnicesc spre împreunarea cu Hristos 
în lumina harului dumnezeiesc. „Fericit cel care s-a împărtășit din lumina 
frumuseții Slavei Tale, o Fiinţă ascunsă în toate lucrurile, şi care s-a făcut 
fără mărginire după tainele Tale! Acolo se află «fărâma chipului» primind 
asemănarea (lui Dumnezeu) pe care nevoitorii au înțeles-o din cuvintele 
Domnului”.5% Înţelegem de aici că, în gândirea lui loan de Dalyatha, 
perspectiva omului duhovnicesc și implicita reconfigurare a libertăţii sale 
se descoperă în „lumina frumuseţii” dumnezeiești. În acest context, facem 
precizarea că direcția abordată de părintele sirian în ceea ce privește legă- 
tura dintre „chip şi asemănare” este una de convergență, însumând în 
mare influenţele primite din mistica lui Evagrie Ponticul.s 


IV.3. Concluzii 


Omul, în integralitatea entității sale, a dezvoltat dintotdeauna o 
permanentă căutare a libertății personale, departe de orice fel de 
mărginire sau limitare în spațiul manifestărilor sale. Antrenat în 
exercițiul propriei voințe, de multe ori a rătăcit calea, fiind subjugat 
de inconştienţa unei false libertăţi de manifestare, fără finalitate şi 
fără vreun rezultat concret, fie el chiar şi în perspectiva cea mai 


895 Scrisoarea XXIX, 1-2, în Patrologia Orientalis (PO), T. 39, fas. 3, no. 180. 

39 Cf. Fc. 1,26; în Omilia 10, 5. 

897 Asemenea lui Evagrie, loan de Dalyatha apropie foarte mult noţiunile de „chip” şi 
„asemănare”, nerealizând o distincţie propriu-zisă între ele. El arată astfel că „sufle- 
tul păcătos şi mintea care, nebăgând de seamă, a căzut din contemplarea Unităţii 
sfinte, are nevoie să dobândească, prin multă osteneală, chipul desăvârşit (şalmâ gmîrâ) al 
Preasfintei Treimi, din care a căzut” (vezi: Robert Beulay, L 'enseigment spirituel de Jean de 
Dalyatha, mystique siro-oriental du VIII-eme siecle, avant propos de Antoine Guillaumont, 
dand la Collection Theologie Historique, Beauchesne, Paris, 1990, p. 481-482). 

apropiată. Cu toate acestea, Dumnezeu nu a uitat niciodată de lucrul 
mâinilor Sale, oferindu-i celui căzut de odinioară șansa unei reaşezări 
în adevărata sa libertate și demnitate. Prin Întruparea, Jertfa, Moartea 
şi Învierea Mântuitorului Hristos, omul măcinat de păcat este transpus 
într-o dimensiune transcedentală față de propria sa existență, oricât de 
curată şi lucrătoare ar fi fost aceasta. Această stare este una care se depă- 
şeşte permanent, nefiind experimentată de om „în niciuna dintre siste- 
mele sale intelectuale sau în niciuna dintre creațiile artistice... întrucât... 
din niciuna nu se desprinde forța care să-l pună în stare de înfricoșată 
seriozitate şi responsabilitate, din niciuna nu răsare pentru el adevărata 
cunoaştere de sine, ca experiență. Cu toate creaţiile sale se comportă 
omul în spirit de joc”, spune pr. prof. Dumitru Stăniloae.5% Înţelegem de 
aici că numai în Hristos putem redobândi adevărata libertate, prin El este 
restaurată relația eu-Tu, „în care a intrat Dumnezeu cu noi prin faptul 
că S-a făcut unul dintre noi, arătându-ne, totuși, că e Dumnezeu şi 
dându-ne toate darurile prieteniei Sale dumnezeiești”.5% 

Restituirea deplină a acestei prietenii s-a făcut prin răspunsul pozitiv 
al Maicii Domnului, prin care s-a răscumpărat neascultarea Evei. În felul 
acesta, prin dumnezeiasca ei zămislire s-a făcut „începutul mântuirii noas- 
tre şi arătarea tainei cea din veac”. Părinții sirieni au regăsit într-însa mode- 
lul adevăratei libertăţi și demnități umane, cântându-o şi lăudându-o pentru 
curăția şi sfințenia vieții ei. Din această stare, ea poate fi socotită drept 
culme a devenirii noastre în libertate. Despre ea, Iacob de Sarug spune: 
„Că s-a făcut Mama Fiului lui Dumnezeu, eu am văzut şi am crezut/ fiind 
singura femeie din întreaga lume întru totul curată./ Dintru început a ştiut 
să osebească binele de rău,/ în curăția inimii și în gândurile cele drepte a 
stătut./ Nu și-a întors fața de la dreptatea ce era în Lege/ și de nicio poftă 
trupească nu a fost biruită./ Din pruncie sfințenia şi-a făcut sălaş într-însa,/ 
şi în ceea ce avea mai bun a crescut-o cu mare grijă./ Domnul a stătut îna- 
intea ochilor ei în toată vremea,/ și la El a căutat să fie luminată de el şi să 
se bucure într-Însul./ Şi văzând cât de curat şi cât de limpede era sufletul 


ei,/ A vrut să locuiască într-însa, căci era curăţită de rele”.9% 


89% Pr. prof. Dumitru Stăniloae, Iisus Hristos sau restaurarea omului, în col. „Opere 


complete IV”, Ed. Basilica, Bucureşti, 2013, p. 76. 
8% Ibidem, p. 84. 
%00 Omilia I la Maica Domnului, Secțiunea V, 620, 12. 

I. DIALOGUL DINTRE TEOLOGIE ȘI FILOSOFIE DIN 
PERSPECTIVA APOLOGETICII ORTODOXE 


Încă din primele secole ale genezei sale, creştinismul s-a fundamen- 
tat misionar şi apostolic în raport cu vechile orientări ale lumii în care 
intrase. Creștinismul are obârşie dumnezeiască, fiind fundamentat pe 
învățătura Logosului Înomenit, nimeni altul decât Mântuitorul nostru Iisus 
Hristos, care „pentru noi oamenii Și pentru a noastră mântruire S-a pogo- 
råt din ceruri şi S-a întrupat de la Duhul Sfânt şi din Fecioara Maria și 
S-a făcut om” (cf. Crezului Niceo-Constantinopolitan). Noutatea 
mesajului care se oferea lumii antice s-a remarcat în primul rând 
printr-o notă personală, depăşind astfel vechile concepte existenţiale, 
deprinse din filosofiuile vremii. Spre deosebirea de acestea, creştinismul 
aducea cu sine „Calea, Adevărul şi Viaţa”, subsumate unei singure şi 
unice valori mântuitoare, Persoana Mântuitorului lisus Hristos, Fiul lui 
Dumnezeu întrupat. În felul acesta, „noua gnoză” a îmbrăcat cu ușurință 
perspectiva ideală a unei vieți cu mult mai aproape de Adevăr, departe de 
litera legii iudaice şi de conceptualitatea filosofilor antice. Luând din 
fiecare tot ce era mai bun, creștinismul a devenit „un fermecător și impo- 
zant creuzet al concepţiilor, unde diverse idei, aspirații şi speranţe s-au 
întâlnit şi s-au împletit între ele, creând puternice curente sincretice. 
Înlăuntrul acestor curente tumultoase, creștinismul a avut misiunea de a 
altoi concepțiile curente ale mediului la viaţa noii comunități, după mode- 
lul «altoirii măslinului sălbatic în măslinul bun», aşa cum formulează 
acest lucru Sfântul Apostol Pavel în Epistola către Romani”.%! 

Din punct de vedere practic, până la ivirea creştinismului, 
Sfânta Scriptură vorbeşte despre aşteptarea împlinirii promisiunilor 
dumnezeieşti, sădite ontologic în existenţa neamului omenesc. Atât 
iudeii, cât şi neamurile purtau speranța unei deveniri izbăvitoare, 
manifestată mesianic și exprimată simbolistico-mistic în conţinutul 
propriei tradiţii liturgice. Aşa se face că, „la plinirea vremii”, pe 
lângă fiii lui Avraam şi cei dintre neamuri au primit lumina cunoștinței, 
după cuvântul proorocului Isaia: „Pământul lui Zabulon și pământul lui 


%1 Nikolas Matsoukas, Istoria Filosofiei Bizantine, traducere de Pr. prof. dr. Con- 
stantin Coman şi Nicuşor Deciu, Ed. Bizantină, Bucureşti, 2003, p. 49. 
%2 Gal. 3, 24. 

Neftali spre mare, dincolo de lordan, Galileea neamurilor; poporul 
care stătea în întuneric a văzut lumină mare și celor ce şedeau în latura 
şi în umbra morții lumină le-a răsărit” Analizând asocierea antitetică 
dintre întuneric şi lumină, Sfântul loan Gură de Aur vorbeşte despre 
incapacitatea omului căzut de a găsi de unul singul calea spre Dumnezeu, 
umbrit fiind de apăsarea păcatului primordial.%* 

Dincolo de latura tenebroasă a manifestării sale existenţiale 
spre concret, filosofia antică a generat o pluritate de valori, esenţiale 
demersului conceptual de articulare a „adevărului”. S-a vorbit în 
acest sens despre o conservare a reminiscențelor revelației primordia- 
le, descoperită îndeosebi în operele marilor clasici, ca Socrate, Platon 
sau Aristotel. În scrisorile lor şi ale celor de după dânșii sunt cultiva- 
te noţiunile de bine, frumos, dreptate sau adevăr şi „chiar lucrurile 
sau ideile banale sunt prezentate, adesea, într-o aureolă de vrajă care 
smulge admiraţia. Adevărul filosofic, ştiinţific, moral sau politic e 
căutat și prezentat în muzica armonioasă a cadențelor sau a stilului. 
Elinii gândesc, vorbesc şi scriu sub vraja frumosului. A frumosului 
formelor. Literatura creştină urmărește frumosul interior, acea desă- 
vârşire ideală până la transfigurare şi sfinţenie”. Plină de elan şi 
frumuseţe conceptuală, kalokagathia elenică rămâne totuși o lucrarea 
exterioară, incapabilă să exprime în totalitate „Adevărul” ca ideal 
mântuitor şi cale spre viaţă. În toate formele sale, pozitive sau nega- 
tive, aportul pe care elenismul l-a avut în decursul timpului a rămas 
de referință în Apologetica Ortodoxă, impunându-se cu necesitate în 
atitudinea pe care Biserica a adoptat-o de-a lungul vremii. 

Imperativul interrelaţionării pe plan terminologic este deja o 
latură foarte cunoscută în dialogul dintre creştinism și filosofie. 
Avantajele aduse de terminologia greacă la conturarea principalelor 
direcții doctrinare în Biserică a depăşit cu mult exacerbările mistice 


903 Cf. Is. 19, 10-16; 32-39; Mt. 4, 12-17. 

904 Sfântul Părinte remarcă în acest sens că „omenirea, înaintea de venirea lui Hris- 
tos, era cu totul decăzută; nu mergea în întuneric, ci zăcea în întuneric, semn că nici 
nu mai nădăjduia să scape de întuneric; omenirea se aseamănă unor oameni, care, 
înconjurați din toate părţile de întuneric, nu ştiau nici în ce parte să-şi îndrepte 
paşii şi nici să stea pe loc” (cf. Sf. loan Gură de Aur, Omilii la Matei, Omilia XIV, 
în col. PSB 23, traducere, introducere, indici şi note de Pr. D. Fecioru, Ed. IBM- 
BOR, Bucureşti, 1994, p. 165-166). 

%5 Pr. prof. Ioan G. Coman, Probleme de filosofie şi literatură patristică, Ed. IBM- 
BOR, Bucureşti, 1995, p. 10. 

şi sentimentalismul religios de factură ancestrală. Christos Yannaras 
surprinde aici în mod sistematic principalele aspecte ale întâlnirii dintre 
teologie şi filosofie. „4 fost o întâlnire dramatică între două atitudini de 
viață, inițial neconciliabile, care a dat naştere marilor erezii ale prime- 
lor secole. Dar, în acelaşi timp, elaborările care au fost determinate de 
confruntarea cu aceste erezii au testat posibilităţile de supraviețuire a 
filosofiei grecești în limitele vieţii lumii creștine. Ambele părți ce se 
confruntau — filosofia greacă şi experienţa creştină — reprezentau o 
extraordinară forţă de viaţă, care a transformat în cele din urmă antite- 
za într-o sinteză creatoare: Biserica creştină a reușit să răspundă, cu 
datele experienţei sale, la întrebările filosofice ale grecilor. lar filosofia 
greacă și-a dovedit posibilităţile, capacitatea limbajului său și a meto- 
dei sale de a confirma adevărul noii concepții asupra existenţei, a lumii 
și a istoriei. Rezultatul a fost o reușită magistrală a cuvântului grecesc, 
care fără să trădeze adevărul creştin şi conștiința apofatică a acestui 
adevăr, a rămas absolut fidel exigențelor formulării filosofice, realizând 
astfel o cotitură radicală în întreaga istorie a filosofiei. Pionieri ai aces- 
tei reușite au fost Părinţii greci ai Bisericii, într-o succesiune neintre- 


ruptă din secolul II, până în secolul al XV-lea”.9% 


1.1. Căutarea „Adevărului” sau „Cine este Adevărul?” 


Una din preocupările fundamentale şi de durată în filosofie a 
fost problema adevărului. Aceasta era, în fapt, preocuparea esenţială 
a ideologiilor antice, însumând cel mai adesea maniera de abordare 
metafizică a realității. Adevărul filosofic îşi propune să afle, prin 
urmare, „ce este și ce înseamnă această viaţă și existenţa însăşi. E 
marea întrebare, asupra căreia se frământă omenirea de veacuri și al 
cărei ecou s-a făcut Pilat, care, purtând în sine toată îndoiala, dar şi 
toată setea omenirii după adevăr, a întrebat pe Mântuitorul în Preto- 
riu: «Ce este adevărul?». Întrebare la care Mântuitorul a dat răspuns, 
singurul răspuns valabil peste veacuri: «Eu sunt Calea, Adevărul şi 
Viaţa»”.”%” Adevărul reprezintă astfel confirmarea celor mai înalte 
idealuri religios-morale. 


%6 Christos Yannaras, Abecedar al credinței, traducere Pr. prof. dr. Constantin 
Coman, Ed. Bizantină, Bucureşti, 2007, p. 30-31. 

97 În cursul său de apologetică, profesorul loan Savin oferă o generoasă problemati- 
zare asupra adevărului din perspectivă creştină şi filosofică. El identifică în acest 

Dacă în creştinism, prin Întruparea Mântuitorului, adevărul se 
justifică personal, împărtăşindu-se prin experienţa eclesială a proce- 
sului de cunoaștere, gnoseologia filosofiei antice îl evaluează din 
punct de vedere conceptual.%8 Chiar şi în acest sens, adevărul „este 
acela care îndreaptă privirea filosofică ca şi meditaţia religioasă 
spre partea superioară a realității”. În acest sens putem înţelege 
legătura dintre filosofie şi teologie.” Asemănătoare şi totodată atât 
de diferită, ea descoperă justificarea unei ascendenţe spre tainele 
Adevărului Suprem, Principiul unic al existenţei noastre. 

Filosofia cuprindea în sine „o sumă de adevăruri şi interpre- 
tări asupra existenţei și a lumii, care nu putea lăsa indiferent un 
creștin la începutul secolului IV, când ultima încleștare între crești- 
nism şi păgânism trebuia să aducă izbânda acestuia din urmă”. 
Foarte important de urmărit în acest sens sunt poziţiile apologetice 


sens trei concepţii cu privire la manifestarea şi înţelegerea sa: transcedentală, ima- 
nentă şi formală. „După prima concepţie, noteză marele nostru apologet, adevărul ar 
consta în aflarea esenței lucrurilor, în care caz cunoaşterea noastră despre lucruri n- 
ar fi decât o reproducere fidelă a lor. Această concepţie despre adevăr, numită şi 
concepţia realismului naiv operează cu vechiul idol al «lucrului în sine», adică cu 
prezumția că noi am putea cunoaşte însăşi esenţa lucrurilor. Această concepţie, care 
are la bază un lung substrat metafizic, anticipează credinţa că raţiunea noastră ar 
putea transcede în însăşi esenţa lucrurilor, cunoscându-le astfel esenţa lor. De aceea, 
ea se şi numeşte, în chip obişnuit concepția transcedentală despre adevăr”. Pe de 
altă parte, la polul opus, stă concepţia imanentă a adevărului, însumând „ceea ce 
putem noi spune sau şti despre lucruri, adică judecăţile ce le putem exprima asupra 
lor”. Nu în ultimul rând, se menţionează că în latura sa formală, adevărul nu are 
nimic de-a face cu materialitatea lucrurilor, raportându-se exclusiv la judecăţile 
noastre, care pot fi adevărate sau false. „Acest lucru e un bun câştigat pentru ştiinţă 
şi pentru filosofie şi de la Kant încoace, el n-a mai putut fi nici măcar discutat” 
(vezi: Ioan Gh. Savin, Curs de Apologetică. Chestiuni introductive, Tipografia „Fân- 
tâna Darurilor”, Bucureşti, 1935, p. 65-66). 

%08 Adevărul credinţei creştine are o perspectivă existenţială, cunoaşterea însemnând 
participarea la Adevăr. Raportul dintre cele două elemente oferă câştig de cauză 
Adevărului, cunoaşterea reprezentând efectiva particpare la acesta. În acest sens se 
exprimă şi teologul grec Nikos Matsoukas, care spune: „În alteritatea dintre adevăr 
şi cunoaştere precede întotdeauna adevărul, ca lucru şi urmează cunoaşterea, ca 
participare totală sau parțială la acest lucru... Cunoaşterea, ca participare la realitate, 
nu se înţelege numai ca o descriere schematică şi goală sau ca teorie, ci, totodată, ca 
energie şi aplicaţie sau, în alţi termeni, ca act şi practică” — vezi: Apologetica Orto- 
doxă, vol. I, Ed. Basilica, Bucureşti, 2013; Nikos Matsoukas, Introducere în gnoseo- 
logia ortodoxă, Ed. Bizantină, Bucureşti, 1997, p. 37, 38 şi 39. 

%9 loan Gh. Savin, Curs de Apologetică, p. 71. 

pro şi contra, desfăşurate de-a lungul primelor veacuri creștine. În 
acest context, se remarcă valoarea deosebită a filosofiei, socotită de 
mulți drept „perlă a culturii greco-latine”. Cu toate acestea, poziția 
Sfinţilor Părinţi faţă de ea a fost diferită. Așa se face că „apologeţii 
latini Tertulian, Minuciu Felix, Ciprian și Arnobiu nu atinseseră de- 
cât în treacăt problema filosofiei profane”. Pe de altă parte, alţii au 
respins cu totul orice discuţie cu aceasta, condamnându-o „integral şi 
fără apel”. Minuciu Felix și Arnobiu, de pildă, „dezbat mai des şi 
mai pe larg probleme de filosofie, dar fără adâncire și fără rezultate 
apreciabile. Anumite lipsuri în cunoștințe, mediul și tradiția interzi- 
ceau să se facă mai mult”. La rândul său, apologetul Lactanţiu „este 
cel dintâi scriitor creștin de limbă latină care încearcă o luptă fățișă, 
amănunțită şi sinceră cu filosofia profană. Cunoscând la perfecţiune 
limba greacă, iniţiat în toate secretele gândirii profane grecești şi 
latinești şi înzestrat cu simţul măsurii, Lactanţiu avea să facă o critică 
în general obiectivă şi de frumos stil filosofic”.910 

Oferind pe alocuri simboluri și imagini prefigurative ale Adevăru- 
lui personal din creştinism, filosofii antici s-au autointitulat dintru început 
drept „maeștri” ai înţelepciunii, căutând astfel „să dea un nume desăvâr- 
şit unui lucru nedesăvârșit”. De aceea, luând ca exemplu poziția lui Pita- 
gora, care se socotea a fi doar un „căutător de înțelepciune”, Lactanţiu 
afirmă că filosofia trebuie înțeleasă drept „căutătoare de înțelepciune, nu 
înțelepciunea însăși. Dacă facultatea de a găsi adevărul ar exista în filoso- 
fie, dacă acest studiu ar fi ca un drum spre înțelepciune, ar trebui să se 
găsească odată această înțelepciune. Cum însă de atâta vreme şi prin atâta 
cheltuială de inteligență filosofia caută înțelepciunea fără să fi găsit-o, 
înseamnă că înțelepciunea nu se găseşte în orizontul filosofiei”! 

Prezenţa filosofiei în preocuparea Bisericii primare este aşa- 
dar pe de o parte subiectivă, pe de altă parte adițională. Ajutorul 
concret pe care îl oferă se asimilează numai în legătură cu „adevă- 
rul de credință” și conștiința manifestării unei credințe autentice. Pe 
de altă parte, din punct de vedere apologetic, filosofia se transformă 
rapid, ajungând de la vechea rivală, la prietenoasa parteneră de 
dialog şi argumentare. 


910 Probleme de filosofie şi literatură patristică, p. 103. 
9! Lucius Cealius Firmianus Lactantius, Divinae Institutiones (Corpus Scriptorul 
Ecclesiasticorum Latinorum, vol. XIX), Ed. Samuel Brandt, Viena, 1890, III, 2, 6-8. 

I.2. „Prefigurări” ale filosofiei creștine 


Procesul de „integrare” a filosofiei în mediul rațional-duhovnicesc 
al creştinismului se justifică prin „îmbisericirea” parţială a gândirii 
antice și consacrarea ei în dimensiunea existențială și eclesială a 
Adevărului Întrupat. Sunt de remarcat aici trei factori culturali, de care 
se leagă într-o anumită măsură dezvoltarea creștinismului: gnosticismul, 
iudaismul şi elenismul. Cea mai fericită direcţie prin care am putea 
caracteriza aceste trei elemente prefigurative ale tradiției creştine ar 
fost aceea de anunțare, fie ea şi parţială, a marii lucrări ce urma să se 
împlinească. lată de ce, în viziunea teologului grec Nikos Matsoukas, 
cei trei factori culturali sunt deosebit de importanţi pentru înţelegerea 
mesajului teologic. El vorbeşte în acest sens despre un caracter eva- 
luativ şi totodată curativ prin care creştinismul se impune asupra 
elementului filosofic. „Creştinismul pătrunde precum lumina și se 
dovedește un crâncen judecător şi vindecător al tuturor. Din punct de 
vedere istoric şi filosofic, este extrem de importantă relația creştinismului 


cu cei trei factori culturali de mai sus”.9!? 


1.2.a. Iudaismul 

Legătura creștinismului cu iudaismul reiese din parcursul istoric 
al Bisericii din Ierusalim. Noul Sion este zidit de Mântuitorul Hristos pe 
temeliile Legii Vechi, după cum El Însuși vestise în timpul activităţii 
Sale de propovăduire: „Să nu socotiți că am venit să stric Legea sau 
proorocii; n-am venit să stric, ci să împlinesc”.”!* De aici înţelegem că 
rânduiala Noului Legământ nu desființează efectiv tradițiile, cultura sau 
rânduielile vieții liturgice din mediul iudaic, ci le altoiește şi desăvârşeș- 
te, pregătindu-le pentru ceva mult mai înalt. Se pune astfel început unei 
ascendenţe, menită să completeze și să plinească lipsurile vechilor nor- 
me. Întregul proces de interacţiune se poate explica cel mai bine din 
punct de vedere istoric. În felul acesta, perspectiva eshatologică pe care 
o propune creştinismul se regăseşte și se explică implicit în creaţie şi în 
istorie. Această legătură trebuie să existe în abordarea fiecărui cercetător 
sau exeget, în scopul de „a aprecia cum se cuvine relația creştinismului 
cu iudaismul şi cu elenismul şi pentru a semnala consecinţele filosofice 


912 Nikos Matsoukas, Istoria Filosofiei Bizantine, p. 30. 
913 Matei 5, 17. 

ale învăţăturii creştine despre Dumnezeu, lume, om, comunitate şi acti- 
vități omeneşti în istorie” 91 

Teologul catolic Jaroslav Pelikan evidenţiază faptul că „primii 
creştini au fost evrei”. În felul acesta, noua lor credință se descoperă 
şi se afirmă în „continuitate cu cea veche”. Acest adevăr este confir- 
mat în primul rând scripturistic, astfel încât, încă din primele capitole 
ale Faptelor Sfinţilor Apostoli, aflăm că „membrii Bisericii din leru- 
salim, pe care Irineu o numea «Biserica din care au răsărit toate 
bisericile, capitala (Metropolis) cetăților noului legământ», îl urmau 
pe Iacov, care, ca «frate al Domnului», era un fel de «calif», refuzând 
să accepte o ruptură radicală între viaţa lor anterioară și noul statut. 
Recunoşteau fără îndoială că se întâmplase ceva nou — nu cu desă- 
vârşire nou, dar ceva de curând restaurat și împlinit”.”!5 Treptat, co- 
munitatea iudeo-creştină a Bisericii din lerusalim începe să se orga- 
nizeze: punerea laolaltă a bunurilor, rugăciunile făcute în comun, 
frângerea pâinii, prezența zilnică la templu, toate laolaltă le tran- 
sformă existenţa, canalizându-i mai mult în direcţia preceptelor Legii 
celei Noi. Ei lasă totul, primesc Botezul „în numele lui lisus Hristos” 
şi intră în comuniunea sfinţilor.?!€ 

Marele istoric bisericesc, Eusebiu de Cezareea, afirmă că majo- 
ritatea creştinilor din lerusalim erau evrei convertiți, mulți dintre ei 
membri ai „familiei” Mântuitorului Hristos, descendenţi din neamul lui 
Iuda.”!” În acest caz, se poate spune că Biserica din Ierusalim „apare ca 
supraviețuitoarea în totalitate a primei biserici iudeo-creștine, conduse 


914 Nikos Matsoukas, Istoria Filosofiei Bizantine, p. 55. 

915 Jaroslav Pelikan, Tradiţia Creştină. O istorie a dezvoltării doctrinei. Naşterea 
tradiției universale (100 - 600), vol. I, Traducere de Silvia Palade, Ed. Polirom, 
Bucureşti, 2004, p. 36-37. 

916 Originile creştinismului, Colecţie de studii şi articole, Introducere de Pierre 
Geoltrain, traducere de Gabriela Ciubuc, Ed. Polirom, Bucureşti, 2002, p. 21. 

917 El arată astfel că, „după moartea mucenicească a lui Iacov şi după nimicirea 
Ierusalimului, care a urmat curând după aceea, apostolii şi ucenicii Domnului, care 
mai rămăseseră încă în viaţă, s-au strâns de pretutindeni, după cum se spune, în jurul 
rudelor după trup ale Domnului — au ţinut sfat cu toţii şi s-au întrebat: cine anume ar 
fi vrednic să fie urmaş al lui Iacov? La care toţi au răspuns într-un singur glas că 
Simeon, fiul lui Cleopa, despre care se făcea amintire în cartea Evangheliei, e vred- 
nic să urce pe scaunul episcopal al acestei biserici, ca unul care era, cum se spune, 
văr al Mântuitorului. Într-adevăr Hegesip istoriseşte că Cleopa era frate a lui Iosif” — 
vezi: Eusebiu de Cezareea, Istoria Bisericească..., p. 119. 

de către lacov”.”18 Este adevărat că sămânţa creştinismului nu a lipsit 
niciodată din Ierusalim, în cadrul tradiției de limbă aramaică. Cu 
timpul însă, Palestina a găzduit apariția unor numeroase comunități 
creștine vorbitoare de limbă greacă, în care au fost incluşi şi conver- 
titii păgâni. „Mama Bisericii”, aşa cum era numită Biserica din Ieru- 
salim, a cedat locul altor centre importante ale creştinismului primar. 
Biserica din Cezareea Palestinei, de pildă, a fost ridicată de Origen, 
care a învățat aici în perioada 231-251, în rândul celor mai de seamă 
centre teologice ale Orientului Mijlociu. La rândul lor, Bisericile din 
Neapolis, Sebasta sau Decapolis au reuşit să-și câștige independența 
în lupta cu iudaismul. Alte orașe palestiniene, legate de începutul 
creştinismului au fost și cele din Tir, Beirut şi Damasc, fiecare bene- 
ficiind de scaun episcopal şi orânduire clericală.”!” 

Raportul dintre iudaism și creștinism a fost dintru început unul 
paradoxal. Dacă, pe de o parte, iudaismul a respins în mod radical 
credinţa şi orânduirea creștină, creştinismul a păstrat cu sfințenie 
valorile Vechiului Testament, integrându-le în noua sa învățătură și 
socotindu-le inspirate. În această stare de fapt, justificarea creştinilor a 
avut în vedere „învățătura monoteismului triadic”. Aceasta este susținută 
prin realitatea, necesitatea și autoritatea teofaniilor, „ca fapt central al 
istoriei şi proorociilor Vechiului Testament ... În aceste teofanii, teologii 
exegeți, de la Sfântul Apostol Pavel, Sfântul loan Evanghelistul, Iustin şi 
Irineu, până la Sf. Grigorie Palama și cei de după el, au văzut prezența 
Logosului neîntrupat, a doua Persoană a Sfintei Treimi”.92 

Din punct de vedere teologic, tradiția iudaică are un caracter 
complementar în noua orânduire creştină. Aşa se face că, dincolo de 
dominanta mesianică şi implicit prefigurativ-simbolică, iudaismul 
este valorificat în tradiția creștină prin numeroasele teofanii pe care 
şi le-a asumat şi valorificat. Pornind de la această premisă, Nikos 
Matsoukas vorbește despre o potenţare triadică a monoteismului 
iudaic. Această abordare se introduce foarte bine în logica hristologi- 
că a teologiei creştine, astfel că învăţătura de credință a Bisericii nu 
poate fi explicitată numai prin trimiteri terminologice, ci mai ales 


918 Jean Danielou, Biserica primară..., p. 62. 

919 Pierre Maraval, Christianity in the midle east, in the 2 and 3 centuries, in Chris- 
tianity. A history in the Midle East, London, 2005, p. 74. 

920 Nikos Matsoukas, Istoria Filosofiei Bizantine, p. 56. 

prin „istoria şi teologia teofaniilor în tradiția ermineutică a teologilor 
ortodocși”. Însufleţiţi de acest imbold în spiritul promovării și 
mărturisirii învățăturii de credinţă într-un mod autentic, Părinţii pri- 
melor veacuri creştine „au adaptat în mod creator învățătura lor la 
cerințele mediului cultural, fără să taie punțile spre evenimentele 
istorice şi faptele de viață”. Prin urmare, „toţi cei care nu înțeleg 
acest lucru vorbesc despre teologie numai ca descriere a relaţiilor 
veșnice din Sfânta Treime, trecând cu vederea în întregime teologia 
patristică, care este oikonomia, cu alte cuvinte istoria teofaniilor în 
creaţie şi în istorie, cu accent pe teofania centrală, adică înomenirea 
lui Dumnezeu Cuvântul, a doua Persoană a Preasfintei Treimi” 92 

Înţelegem din cele de mai sus că feofaniile pot fi socotite o 
dovadă concretă în vederea afirmării legăturii şi continuității dintre 
iudaism și creştinism, în sens apologetic. „Cu venirea lui Mesia și cu 
instituirea noului sacrificiu, - afirmă profesorul loan Gh. Savin — 
Legea veche, care era umbra Legii noi și «un pedagog către Hristos», 
cum o numeşte Sfântul Apostol Pavel, încetează. Rolul ei se terminase. 
Păstrarea ideii curate despre Dumnezeu și vestirea venirii Mântuitorului 
fusese misiunea ei. În toată această desfășurare a Vechiului Testament 
se vede unitatea și continuitatea unui plan al iconomiei divine, începută 
de la Adam și încheiată prin venirea în lume a Mântuitorului Hristos. 
Această venire este desăvârşita realizare a planului prin creştinism”. 
Din acest punct de vedere, putem vorbi despre calitatea Vechiului 
Testament de a fi „sursă de cunoaștere a credinţei creştine”, confir- 
mată prin: 1. Dezvoltarea cosmologiei monoteiste; 2. Proclamarea 
prin intermediul profețiilor a vechimii creştinismului; 3. Rolul său în 
definirea cultului religios şi a drepturilor ecleziale din Biserică; 
4. Aprofundarea credinţei celei adevărate (prin scrierile sale canonice); 
5. Consacrarea legământului religios dintre Dumnezeu şi om; 
6. Descoperirea principalelor coordonate morale în legătura dintre 
Dumnezeu şi om etc.” 


921 Ibidem, p. 57. Excluderea acestor certitudini vechi-testamentare s-ar datora în 
principiu procesului intensiv de elenizare la care a fost supus creştinismul în perioa- 
da sa de formare. 

222 Ibidem, p. 56. 

%3 Ioan Gh. Savin, Apărarea credinței. Tratat de apologetică, ediţie îngrijită de 
Dora Mezdrea, postfață de Aurel Savin, Ed. Anastasia, Bucureşti, 1996, p. 106-107. 
924 Von Harnack, Istoria Dogmei, p. 61. 

Pe de altă parte, neînţelegerea corectă a legăturii cu Noul 
Legământ a generat ample disensiuni pe plan interpersonal și doctrinar 
între iudaism şi creștinism." În acest sens, Noul Testament oferă indicii 
foarte clare, înfierând de multe ori „caracterul orb şi încăpățânat al iuda- 
ismului. Domnul nostru, cei doisprezece Apostoli şi Sfântul Apostol Pavel 
au suferit prigoană din mâna poporului ales. Și aceeaşi soartă au avut şi 
cei ce au urmat după dânşii... Evanghelia Sfântului Apostol Matei ar putea 
fi cu ușurință socotită o veritabilă apologie a creștinilor împotriva atitudi- 
nii oficiale abordate de iudei”.”* Aşezându-se sub semnul divergenţei și 
individualismului ideologic, iudaismul devine „matricea a nenumărate 
erezii, deoarece a pierdut credinţa în Sfânta Treime și relaţia sa concretă 
cu istoria”. În înţeles concret, prin neacceptarea Noului Legământ, iuda- 
ismul a generat ereziile triadologice și hristologice. Monarhianismul, de 
pildă, atât din perspectiva sa dinamică, cât şi modalistă, „constituie o ere- 
zie iudaizantă, din moment ce respinge monoteismul triadic al Vechiului 
Testament. Un astfel de monoteism antitrinitar greşit nu este promovat 
mai întâi de concepţiile filosofice, ci de elementele pur iudaice ale acestei 
învățături eretice. Aceste premise ale credinței iudaice în mediul general 
eretic au constituit, după învăţătura teologică şi istoriografică ecleziastică, 


prima matrice a ereziei”. 


1.2.b. Elenismul”?* 
h zorii apariţiei sale, creștinismul a rezonat, pe de o parte, cu 
vechile obiceiuri iudaice, dar şi cu tradițiile şi cultura neamurilor în 


925 Judeii care nu au acceptat mesajul creştin au început să răspândească zvonul că 
creştinismul este în fapt o erezie, o credinţă ilegitimă tradiţiei mozaice. În felul 
acesta, nesocotind dumnezeirea Fiului lui Dumnezeu înomenit, în autoritatea Sa 
mesianică, iudeii radicalişti „Îl pierd pe Dumnezeul Treimic Însuşi, care S-a revelat 
în istoria lor şi a devenit accesibil prin intermediul teofaniilor” (Matsoukas, Istoria 
filosofiei bizantine, p. 58-59). 

226 Paul Schanz, A Christian Apologery, vol. I: „God and Nature”, translated by Rev. Michael 
F. Glancey and Rev. Victor J. Schobel, Frederick Puset and Co., New York, 1891, p. 21. 

927 Ibidem, p. 59. 

928 Ca fenomen cultural, istoric şi religios, elenismul vizează două direcţii. Prima dintre ele 
desemnează conştiinţa modernă şi medievală a spiritului grecesc, însumată în identitatea 
locuitorilor din Grecia antică şi totodată spiritul lor clasic. Cea de a doua se referă la perioa- 
da istorică a civilizaţiei greceşti din zona Mării Mediterane, începând de la Alexandru cel 
Mare (356-323 î.Hr.) şi până la expansiunea romană din secolele 1 şi 2 de după Hristos, 
numită de asemenea şi „perioada elenistică” (The Oxford Dictionary of Byzantium, vol. I, 
Oxford University Press, New York, Oxford, 1991, p. 912). 

care a pătruns prin kerigma apostolică.” În mare parte, acest început 
este dominat de spiritul elenistic, ca fundament al filosofiei antice şi 
liant pentru întreaga cultură din perioada precreştină. În felul acesta, 
elenismul ca sistem complex de cultură și spirit social a devenit prin 
reprezentanții săi un veritabil „creuzet de variate şi complexe ele- 
mente culturale ale Orientului”. „Stoicii, scepticii, Filon, neoplatoni- 
cii şi alţii înaintează pe o cale continuă şi fără obstacole, prezentând 
în mod paradoxal, într-o vastă complexitate, un trunchi organic, uni- 
tar, componentă de bază a lumii şi a culturii ei”.9%0 

Intensitatea promovării elenismului în cultura universală şi 
impunerea sa ca element prim în dialogul religiei cu filosofia şi știin- 
ţa s-a datorat în primul rând persuasivității limbajului folosit. Sub 
această formă s-au perpetuat valorile culturii mediteraneene, împinse 
de Alexandru Macedon până în cele mai îndepărate colțuri ale Orien- 
tului. Mai mult, atât de mare a fost puterea spiritului grecesc sau 
elenistic, încât cei mai mulți dintre istorici afirmă pe bună dreptate că 
Imperiul Roman s-a fundamentat pe civilizația greacă. Acesta a fost 
singurul lucru pe care nu au putut să-l cucerească. Pe de altă parte, în 
interacțiune cu iudaismul, elenismul a avut de dat o luptă mai grea. 
Mai întâi, comunitatea iudaică și-a păstrat identitatea/individualitatea 
prin tradiția religioasă şi prin nealterarea memoriei naționale. A fost 
singurul popor antic a cărui identitate a supravieţuit parțial înaintea 
expansiunii Imperiului Roman. „În fapt a supravieţuit atât procesului 
de elenizare, cât și celui de romanizare. În al doilea rând, numai în 
iudaism vom găsi o respingere a culturii greceşti exprimată ideologic, 
prin scrieri mai degrabă decât prin practică... În cele din urmă, re- 
ceptarea completă a elenismului de către iudaism a prefigurat dezba- 
terea creştină asupra culturii greceşti”.95! 

Pe de altă parte, elenismul s-a impus în societatea antică prin 
latura speculativă şi logică a gândirii sale. Reuşind să transpună elaboră- 
rile conceptuale în palierul practic, spiritul elen a devansat civilizația 
orientală prin simpla, eficienta şi totodată conștienta asumare a „şti- 
inței speculative”, socotită pe bună dreptate „un produs al gândirii 


929 Cf. Mt. 28, 19. 

930 Nikos Matsoukas, Istoria Filosofiei Bizantine, p. 36. 

9%! Anthony Kaldellis, Helenism in Bizantium. The transformation of Greek identity 
and the Reception of the Classical Tradition, Chambridge Unicersitzy Press, New 
York, p. 25. 

grecești”. Startul acestei căutări, îndreptată printre altele și spre căutarea 
cunoaşterii lui Dumnezeu, „l-au constituit observaţiile empirice ale 
egiptenilor şi caldeenilor, făcute în vederea unei utilități reale sau 
închipuite — măsurarea pământului sau predilecția evenimentelor 
viitoare. Filosofii cei mai timpurii ai Greciei (născuţi în cetăţile din 
Asia Mică...) au preluat câteva rezultate generalizante din acumularea 
îndelungată şi laborioasă, însă nespeculativă, de fapte şi metode a 
preoțimilor libere din Egipt și Babilonia, intrând apoi pe noile căi ale 
speculaţiei cosmologice, fără a ţine cont de tradiţia autoritaristă, şi ale 
gândirii deductive cu privire la numere și la figuri geometrice, fără a 
ţine cont de utilitatea imediată”? Din scrierile lui Socrate sau Pitagora 
se poate observa prima desprindere oficială a filosofiei de ştiinţă, im- 
pusă în primul rând prin dorința de a descoperi fericirea. Fără să se 
supună vreunui deziderat religios, filosofia elenistică a dobândit mai 
mult un caracter rațional, neactivând în consecință sentimentul religios. 
Cu toate acestea, „religia şi speculaţia liberă nu au încetat să interacţi- 
oneze”, deși în multe privinţe ele și-au menţinut independenţa. Așa se 
face că, „datorită unei noi dezvoltări a religiei... credințele mult mai 
clare şi mai vii despre nemurirea sufletului şi despre viitoarea recompensă 
şi pedeapsă au ajuns să fie susținute la nivel popular; deşi filosofii cu 
gândire religioasă au căutat să imprime acestor doctrine concepția 
generală a unei guvernări providenţiale a universului”.955 

Din cele arătate mai sus înţelegem că, în perioada de început, 
competiţia s-a dat între gândirea speculativă a elenismului și latura 
miticizată a religiei, de cele mai multe ori legată de tradiția orientală. 
Evoluţia sa a fost, prin urmare, una sincretistă, fără să menţină sau să 
definească o direcţie conceptuală stricto-sensu, putându-se admite în 
latura sa pozitivă chiar „o adevărată sete de revelaţie”. Din acest punct 
de vedere, elenismul nu poate fi judecat drept o perioadă plină de 
scepticism, ci dimpotrivă, aşa cum afirmă majoritatea apologeților 
creştini, este pământul dintre neamuri unde urma să încolțească rădăcinile 
creștinismului. În acest context, elenismul reprezintă poziţia etalon a 
civilizaţiei păgâne în dialogul cu monoteismul triadologic, revelat în 
teofaniile vechi testamentare. El se ridică dincolo de misticismul 


9% Tomas Whittaker, Neoplatonismul: un studiu asupra istoriei elenismului, tradu- 
cere şi îngrijire ediţie: Alexandru Anghel, Ed. Herald, Bucureşti, 2007, p. 21. 
955 Ibidem, p. 31. 

oracolelor, afirmându-se în conceptele marilor bărbaţi ai culturii şi 
filosofiei greceşti: Homer, Socrate, Platon, Pitagora, Plotin, neopla- 
tonicii și alții. În consecință, „elenismul a încercat din răsputeri să 
descopere dincolo de politeism o unitate dumnezeiască, o forță au- 
tentică capabilă să adune laolaltă toate tainele vieţii şi implicit ale 
morții. Oamenii erau deja obişnuiţi de a identifica zeii greci şi ro- 
mani cu cei autentici: Zeus cu Jupiter, Baal şi Amon Ra; preoții din 
Babilon și Egipt deja dezvoltaseră o doctrină despre zeii lor, ca forme 
de manifestare ale unui singur dumnezeu. Elenismul a mers însă mai 
departe şi a aşezat toate aceste încercări sub numele atributelor ab- 
stracte, vorbind despre Fiinţă sau Esenţă Unică, asociindu-L pe 
Dumnezeu Cauzei Supreme a tuturor lucrurilor” 954 

Definirea realităților transcendentale, ca elemente cheie mediului 
sincretic al lumii antice, se regăseşte în afirmarea celor trei tendințe 
ale vieții, gândirii și culturii elenistice: monoteismul, dualismul şi 
ierarhia. Acestea sunt elementele de referinţă la care apelează filoso- 
fia precreştină, atât în perioada clasică cât și în cea elenistică. Mai 
mult, ele capacitează nu doar sfera gândirii speculative, ci şi formele 
vieţii interioare a omului. În felul acesta, „monoteismul — ca, de 
exemplu, cel al filosofilor prescolastici, al atomiștilor, al stoicilor şi 
al altora — reuneşte dimensiunea sensibilă şi cea inteligibilă (noytos). 
Dualismul — ca de pildă cel al pitagoreicilor şi al platonicienilor, 
împreună cu rafinatul geniu grec — promovează opoziţia şi în același 
timp ciocnirea între sensibil şi inteligibil, între suflet şi trup, între 
materie şi spirit. Nemuritoare, pură şi incoruptibilă este doar lumea 
inteligibilă, în timp ce lumea sensibilă constituie «devenirea» coruptibilă. 
În fine, ierarhia, ce caracterizează mai mult lumea homerică ŞI reli- 
gia greacă populară, este o lume a unei legi cosmice coerente”."%5 

Sub acest triptic, generat de legătura şi continuitatea dintre iuda- 
ism, elenism şi, implicit, creștinism, s-a gândit mediul de dezvoltare 
şi cadrul general de apariţie a „noii gnoze”. Ceea ce trebuie remarcat 
însă este capacitatea sa cu totul originală de adaptare la aceste sisteme, 
generată de încredințarea totală că Însuși Fiul lui Dumnezeu s-a pogorât 
în lume, „chip de rob luând” spre mântuirea şi ridicarea întregului 


94 E, von Dobschiitz, Christianity and Hellenism, in „Jurnal of Biblical Literature” 
vol. XXXIII, part IV, 1914, p. 246-247. 
955 Nikos Matsoukas, Istoria filosofiei bizantine, p. 67. 

neam omenesc. Adevărurile doctrinare ale Bisericii au fost astfel 
exprimate prin îmbisericirea unei părți a terminologiei grecești și 
adaptarea ei la necesităţile eclesiale, găsindu-se în felul acesta capa- 
citatea logică de a rezona cu realităţile concrete ale vieții.” 


I.2.c. Gnosticismul 

Principalele preocupări ale gnosticismului, ca fenomen de factură 
conceptuală, au în atenţie interpretarea realităţii şi a unor perspective 
soteriologice, dezvoltate cu precădere în primele două veacuri creştine. 
În ceea ce priveşte prima preocupare, gnosticismul uzitează de o 
metodologie dualistă, împărțind, pe de o parte, experiența omenească 
într-o direcţie bună sau autentică a sufletului şi delimitând, pe de altă 
parte, o direcţie rea sau iluzorie, pe care o atribuie în general materiei. 
De această viziune se leagă și concepţia despre mântuire, care este în 
mod radical despărțită de trup şi de orice altă formă „grosieră” care 
ar putea lega în vreun fel sufletul de materie. Din multitudinea de 
forme și concepte pe care le-a adoptat în definirea crezului, cea mai 
cunoscută este, așadar, poziția sa dualistă şi promisiunea eliberării 
sufletului din „chingile” materiei.% 

„Fenomen sincretic special”, însumând elemente iudaice şi elenistice, 
enosticismul rămâne totuși original prin spiritul său autonom. For- 
marea sa ca sistem ideologic, conceptual şi simbolistico-mistic este 
structurată pe trei paliere: misticismul oriental, filosofia greacă şi 
Evanghelia lui Iisus. Niciuna din ele nu reprezintă o constantă în 
dezvoltarea doctrinară a gnosticismului, care, după cum am afirmat 
mai sus, a reușit să-și păstreze o oarecare autonomie. Astfel, dacă ar 
fi să analizăm separat confluenţele de care se încarcă până a ajunge 
la forma finită a exprimării sale, în primul palier de influență, cel 


936 Prin adoptarea unui limbaj simbolic şi filosofic de către teologie, afirmă Nikos 
Matsoukas, un eveniment istoric, adică răstignirea şi învierea lui Hristos, înlocuieşte 
direct şi imediat actul şi practica religiilor misterice. Aceasta o poate reuşi doar o 
credinţă vie şi puternică, având un mod de gândire pe deplin coerent. Continuând 
tradiţia Evangheliştilor sinoptici, Evanghelistul Ioan îi atribuie pentru prima oară lui 
Hristos denumirea de Logos, care poate avea legătură cu Sofia (Înţeleciunea) din 
Vechiul Testament, de altfel de provenienţă elenistică, care constituie fără nicio 
îndoială termenul tehnic al filosofiei stoice, care de la Heraclit şi stoici a ajuns în 
cele din urmă la Filon” (Nikos Matsoukas, Istoria filosofiei bizantine, p. 72-72). 

937 The Modern Chatolic Encyclopedia, Edited by Michael Glazier and Monika K. 
Hellwig, The Liturgical Press, Collegeville, Minessota, 1994, p. 347. 

Oriental, se poate distinge ideea şi convingerea că „materia în sine 
este rea și că, prin urmare, Dumnezeu-Tatăl, ca Forţă supremă, nu 
ar fi putut să creeze lumea. De aici provenind invenţia unui demiurg, 
privit separat de Dumnezeu-Creatorul din Vechiul Testamnt. Prin 
urmare, asemenea doctrinei dochetiste, *5 Răscumpărătorul, a cărei 
divinitate era apărată de gnostici, nu s-a întrupat, ci a luat numai în 
aparență asemănarea umanităţii noastre. Apoi, din filosofia greacă 
au fost luate nu numai «armele» dialecticii, de apărare și atac, ci și 
matrițele intelectuale, de care ideile orientale erau de cele mai multe 
ori lipsite; și poate, de asemenea, într-o viziune mai generală, păre- 
rea exagerată despre natura lui Dumnezeu. Finalmente, Evanghelia 
lui lisus a completat materialul supranatural din care curentul gnos- 
tic a luat naştere, din dorința de a se contura într-o filosofie consis- 
tentă de viaţă”. Tocmai din această cauză trebuie știut foarte clar că 
Evanghelia lui lisus, invocată de curentele gnostice, se deosebeşte de 
Sfintele Evanghelii, recunoscute în canonul Sfintei noastre Biserici. 
Lucrarea ar conține mai multe învățături ale Mântuitorului, consem- 
nate în scris sau preluate pe cale orală și transmise Sfinților Apostoli 
în perioada de după Înviere. Aici ar fi cuprinse cele mai profunde 
învățături şi „gnoze”, pe care s-a fundamentat cea mai însemnată 
parte a filosofiei gnostice. Sunt de amintit în acest sens, Evangheliile 
apocrife ale lui Toma, Filip sau Iuda, Marea și Mica Carte a Întrebă- 
rilor Mariei și Evanghelia Desăvârşirii.”% 

Deşi existent multă vreme independent de tradiţia creştină, 
dezvoltând o filosofie de cele mai multe ori cosmologică, fenomenul 


938 Cuvântul dochet provine din grecescul dokein care se traduce prin „a părea”, de 
unde şi atributul de „aparenţă”. Din punct de vedere conceptual, dochetismul defi- 
neşte una dintre cele mai vechi erezii creştine, după care, în timpul vieţii Sale pă- 
mânteşti, Mântuitorul Hristos nu S-a întrupat în mod real, ci numai în aparenţă. Pe 
de altă parte, în forma sa radicală, dochetismul afirma că „Hristos s-a născut fără 
nicio participare a materiei şi că toate faptele din viaţa Sa, inclisuv răstignirea, au 
fost doar aparenţe; în consecinţă, ei negau învierea şi înălțarea la ceruri”. În varianta 
sa moderală, se accepta existenţa a cel mult unui corp eteric sau celest în persoana 
Mântuitorului Hristos, cu mari rezerve în legătură cu implicarea acestuia în lucrarea 
văzută, patimile şi suferința Domnului — vezi aici: Adolf von Harnack, Istoria Dog- 
mei. Introducere în doctrinele creştine fundamentale, traducere şi îngrijire ediţie de 
Walter Fotescu, Ed. Herald, Bucureşti, 2007, p. 72, nota 2. 

99 Rev. Bernard J. Otten, S.J., A Manual of the History of Dogmas, vol. I, The Develope- 
ment of Dogmas during the Patristic Age, 100-869, Herder, London, 1917, p. 101. 

gnostic se apropie foarte uşor de Biserică de unde începe să preia, 
evident în mod greşit, mesajul evanghelic pe care îl transpune mai 
apoi în diferite scrieri şi însemnări cu caracter necanonic.* Cele 
două direcţii prin care se caracterizează, deosebit de interesante din 
punct de vedere apologetic, sunt: 1. dualismul, mărginit de granițele 
unei plerome ierarhice şi 2. gnoza (cunoaşterea) unitară a realităților 
universale ca „mişcare necesară şi mântuitoare”. 

Dualismul gnoseologic a luat naştere din tendința de separare 
a planurilor existențiale. Materia şi spiritul au fost aşezate separat, 
constituind două realități diferențiale din punct de vedere calitativ, 
indispensabile, de altfel, existenţei umane. Sub această formă con- 
ceptuală, materia reprezenta în fapt „realitatea inferioară și stricăci- 
oasă (coruptibilă), în timp ce spiritul, adică elementul inteligibil, 
este lumea superioară şi incoruptibilă. Aceste două realităţi se împle- 
tesc între ele: universul şi omul formează un întreg şi o unitate”. Prin 
urmare, gnosticii socoteau că „în lumea materială sunt captive scân- 
teile lumii inteligibile, veșnice şi nestricăcioase, altfel spus minţile 
(nous), sau sufletele (psihe)”. Cu toate acestea între planurile materi- 
ei și ale spiritului, „se structurează o pleromă ierarhizată a divinități- 
lor secundare. Acestea au mişcări dezordonate; se amestecă în calea 
dramatică a naturii și a istoriei, apoi iarăși se eliberează, mergând 
către lumea superioară şi incoruptibilă a spiritului”.”! Legătura celor 
două realităţi, atât de diferite din punct de vedere structural, se acti- 
vează prin intermediul eonilor prin care se oferă gnoza și este dezlegat 
sufletul de legăturile coruptibile ale lumii materiale. Înţelegem de 
aici că dualismul gnoseologic își găseşte rezolvarea prin gnoză, ea 


940 Primul contact dintre teologie şi gnosticism, certificat istoric, este cel dintre 
Sfânta Evanghelie de la Ioan şi Secta Mandeenilor. Aceştia practicau o „religie 
neobişnuită, nici creştină, nici evreiască, deşi nu e ruptă cu totul de acestea”. Unii 
cercetători, printre care şi Francis Burkitt, susţin că adepţii acestei secte ar fi prove- 
nit dintre ucenicii necreştini ai Sfântului loan Botezătorul. Ei ar fi contestat autenti- 
citatea Evangheliei a IV-a, atribuindu-o Sfântului loan Botezătorul. Tot despre 
acesta, gnosticii spuneau că ar fi sălaş al Logosului Dumnezeiesc. Din punct de 
vedere practic, Sfântul Ioan Evanghelistul se pare că şi-a alcătuit scrierea pentru a 
lămuri, printre altele, anumite probleme legate de Personana Logosului Înomenit, 
Fiul lui Dumnezeu, Mântuitorul nostru (vezi aici Francois C. Burkitt, Biserica şi 
gnoza. Un studiu asupra gândirii şi speculaţiei creştine din secolul al II-lea, tradu- 
cere şi îngrijire ediţie de Alexandru Anghel, Ed. Herald, Bucureşti, 2008, p. 17. 

%41 Nikos Matsoukas, Istoria Filosofiei Bizantine, p. 51. 

fiind așadar capacitatea de „autocunoaștere a identităţii fiecărui suflet 
şi percepţie a unităţii funcţionale a universului”, constituind totodată 
„poziția cheie pentru ascensiunea omului în lumea pură a spiritu- 
lui”. Pornind din acest punct, profesorul grec Nikos Matsoukas 
intuieşte o posibilă regăsire a gnozei în dimensiunea ei ritualică şi 
teurgică, folosită în scopul precis al „integrării corecte a omului în 
univers”. În consecință, filosofia gnosticismului „admite o morală 
care are legătură cu cosmologia şi antropologia”. Acest deziderat a 
generat la rândul său două moduri de manifestare divergente: „1. 
viața ascetică extremă și evitarea plăcerilor materiale şi 2. insațiabila 
satisfacere a fiecărei plăceri, până la epuizarea totală a materiei şi 
deschiderea drumului pentru gnoza pură și eliberatoare”. 
Apropierea dintre gnosticism şi creştinism ar putea fi evaluată în 
primă instanță din punct de vedere temporal,” ţinând cont de faptul că 
„din punct de vedere istoric, gnosticii n-au precedat pe creștini”. Această 
supoziție, aparținând teologului britanic Francis C. Burkitt, s-ar justifica 
prin faptul că, dincolo de rădăcinile ancestrale ale acestui curent, „factorul 
determinant care a condus la descoperirea acestor sisteme a fost ceva ine- 
rent creștinismului şi credințelor primilor creştini”. Pe de altă parte, în 
același context s-ar putea vorbi despre o apropiere metodologică a tran- 
smiterii mesajului sacru. Această convergență justifică oarecum cunoaşte- 
rea şi experierea reciprocă a celor două elemente teologico-culturale.96 
Analizând fenomenul gnostic în raport cu tradiţia eclesială, savantul 
german Adolf von Harnack vorbeşte despre o potenţare apologetică a 


942 Ibidem, p. 52. 

%43 Ibidem, p. 52. 

944 Chiar dacă, în virtutea caracteristicii sale sincretiste gnosticismul se regăseşte în 
vechile tradiţii orientale, în istoria Bisericii primare el este precedat de trei etape prin 
care se ajunge efectiv la formarea şi conturarea sa conceptuală: 1. iudaismul hetero- 
dox — ca mediu originar de manifestare; 2. creştinismul heterodox al lui Simon 
Magul şi al nazarinenilor şi 3. gnosticismul propriu-zis (Jean Danielou, Biserica 
primară. De la origini până la sfârşitul secolului al treilea, traducere din limbafran- 
ceză de George Scrima, Ed. Herald, Bucureşti, 2008, p. 73). 

%45 Francois C. Burkitt, Biserica şi gnoza, p. 20-21. 

946 „Scriitorii bisericeşti au preferat să se bazeze în general pe tradiţia păstrată în 
Sfintele Scripturi, dar atunci când le examinăm pe ultimele, aflăm că ele însele sunt 
exemple ale metodei gnostice. «Aşa grăieşte Domnul» spun profeţii: cu ce diferă 
această formulă de pitagoreica Ipse dixit? Ba mai mult, formula «Adevărat vă spun 
vouă» a lui lisus este în esenţă modul gnostic de predare a învăţăturii” (Francis C. 
Burkitt, Biserica şi gnoza, p. 21). 

adevărului revelat. Dincolo de faptul că sincretismul gnozei aducea cu 
sine pericolul unei „secularizări acute a creştinismului”, se impune cu 
necesitate afirmarea unei cunoașteri îndreptate spre mântuire, ca 
menire principală pentru „adevărata gnoză”. În felul acesta se poate 
înțelege relaţia dintre „predica creștină” și „enoza înţelepciunii lui 
Dumnezeu”. Chiar şi Sfântul Apostol Pavel propovăduise „o gnoză 
antinomică, iar bisericile din imperiu concepeau înţelepciunea creş- 
țină ca 1oyikn 1arpeia, în acord cu concepţiile lor grecești. Ele au 
combinat misterul cu o minunată deschidere, spiritualul cu riturile cele 
mai nesemnificative, şi au căutat astfel, prin modul lor de organizare și 
printr-o «viaţă filosofică», să realizeze idealul spre care tindea atunci 
spiritul religios elenic — anume o comuniune, sau frăţie, care pe baza 
unei revelații Divine să intre în posesia cunoașterii supreme și să reali- 
zeze viaţa sfântă; cunoașterea aceasta urma să fie comunicată nu prin 
discuţii raționale, ci prin consacrări misterioase şi eficiente și prin doc- 
trine revelate” 2” În consecinţă, se poate spune despre „gnoza creștină” 
sau „adevărata gnoză” că nu implică o raționalitate stoicistă, fiind în 
primul rând legată de dobândirea mântuirii. 

Unul dintre cele mai importante criterii de evaluare a gnosticis- 
mului în raport cu învățătura Bisericii creștine este Revelația. Ea face 
diferența între adevărata şi falsa gnoză. Prima se caracterizează prin 
smerenie și permanenta raportare la credință, cea de a doua prin egoism 
şi autonomie exacerbată. Filosoful englez Henry L. Mansel afirmă în 
consecință faptul că „cunoașterea profesată de învățătorii gnostici era o 
cunoaştere menită să subordoneze revelaţia lui Hristos speculațiilor 
filosofiei omenești — o cercetare curioasă, ce căuta o înțelegere a lui 
Dumnezeu, nu în lucrurile în care s-a revelat EI Însuși, ci în lucrurile în 
care nu s-a revelat — o cercetare care, sub pretenția de a oferi un înţeles 
mai adânc şi mai spiritual revelației creștine, şi-a dezrădăcinat de fapt 
propriul temei supunându-l unor teorii incomparabile cu primele sale 
principii — teorii inventate de oameni, provenite din filosofiile păgâne, şi 
făcând din aceste filosofii criteriul şi țelul revelației, în loc să privească 
revelația ca pe o dezvăluire făcută de Dumnezeu a acelor adevăruri pe 
care înțelepciunea omenească şi-a dorit să le vadă şi nu le-a văzut”. 


947 A. von Harnack, Istoria Dogmei, p. 69. 
%48 Henry L. Mansel, Ereziile gnostice din primele două veacuri, traducere din limba 
engleză de Laurian Kertez, Ed. Herald, Bucureşti, 2008, p. 15-16. 

În virtutea caracterului său dualist, gnosticismul nu poate ex- 
plica nicidecum întruparea şi înomenirea Logosului dumnezeiesc, 
Fiul Tatălui și cea de a doua Persoană a Sfintei Treimi. Era în stare 
să admită unirea celor două realităţi, materială şi spirituală, prin in- 
termediul unei „plerome ierarhice”, dar nu putea admite nicio clipă 
prezenţa Fiinţei Atotputernice în concretul existenței omenești. Acest 
deficit se va transmite din păcate în conceptul de autonomie, invocat 
tot mai adesea în lumea secularizată.”” Este vorba, prin urmare, de 
erezia deismului în accepţiune modernă.*0 


949 Învățătura Bisericii arată că legătura dintre creaţie şi creator este una intrinsecă. 
În consecinţă, „orice îndepărtare a creaţiei de Dumnezeu prin intermediul omului 
provoacă probleme creaţiei însăşi. Iar aceste probleme sfârşesc într-o dramă care, în 
final, se reduce la înscrierea omului pe traiectoria unui mod de viaţă conform naturii 
căzute”. În acest sens, Nikos Matsoukas afirmă că „nicio luptă sau strădanie nu 
trebuie să conducă la despărţirea elementului material, prin epuizarea tuturor ener- 
giilor materiei sau prin evitarea ei absolută. Dumnezeu sfinţeşte şi desăvârşeşte 
creaţia, prin urmare nu rezultă o astfel de necesitate. Materia şi spiritul nu se separă, 
ci dimpotrivă, se întâlnesc, se reconciliază şi astfel se realizează desăvârşirea lumii 
create. În acest caz este clar monismul învățăturii creştine, care se împotriveşte 
filosofiei dualiste gnostice. Acest monism se fundamentează pe existenţa de Sine a 
lui Dumnezeu şi pe dependenţa integrală a creaţiei de Acesta. El are o originalitate 
radicală, în relaţie, de pildă, cu monismul filosofiei presocraticilor şi postsocraticilor” 
(Nikos Matsoukas, Istoria Filosofiei Bizantine, p. 61). 

%50 Deismul este „o variantă monoteistă, care concepe pe Dumnezeu drept Creator al lumii, 
dar nu acceptă calitatea sa de Ocârmuitor al universului, datorită faptului că lucrurile create 
ar fi fost înzestrate de Acesta cu legi proprii şi autonome, care permit lumii să atingă scopul 
existenței ei fără intervenţia şi ajutorul Creatorului”. În acest context, sub influenţele gnosti- 
ce, teologia creştină a interpretat transcendenţa lui Dumnezeu în sensul absenței Sale din 
creaţie. În consecință, există două planuri pe care omul se desfăşoară pentru a ajunge la 
Ziditorul său: din primul prin gnoză, aşa cum am arătat mai sus, din cel de al doilea prin 
rugăciune permanentă. În accepțiunea sa modernă, deismul este aşezat în rândul ereziilor 
moderne, constituindu-se de multe ori drept suport pentru explicarea secularismului. El stă 
în opoziţie cu panteismul care „consideră că Dumnezeu se confundă cu lumea, iar omul se 
postează înaintea creaturii, în loc să se închine Creatorului”. În mod logic, dacă panteismul 
face abstracţie de transcendenţa lui Dumnezeu, socotind în mod absurd că există riscul să-L 
confunde/amestece pe Dumnezeu cu lumea, deismul face abstracţie de imanenţa lui Dum- 
nezeu în creaţie, fiindcă separă lumea de Dumnezeu”. Riscurile impuse de doctrina lor, în 
mare de inspiraţie gnostică, au efect şi răsunet în teologia persoanei şi cosmosului. Prin 
urmare, „dacă prezenţa lui Dumnezeu în creaţie constituie baza transfigurării ei eshatologice 
în lumina lui Iisus Hristos, Dumnezeu şi om adevărat, absenţa lui Dumnezeu din creaţie a 
favorizat apariția procesului de secularizare care confruntă astăzi creştinismul cu intensitate 
sporită” (Pr. prof. dr. Dumitru Popescu, Apologetica rațional-duhovenicească a Ortodoxiei, 
Ed. Cartea Ortodoxă, Alexandria, p. 42-44). 

Prin urmare, dincolo de inevitabilele neconcordanțe, au existat 
şi câteva puncte comune: 1. creştinismul — singura religie revelată, cu 
un sistem doctrinar revelat; 2. Hristos este izvorul revelației dumne- 
zeieşti, „numai în măsura în care S-a făcut manifestat”, luând în cal- 
cul şi faptul că, după concepţia gnostică „nu există un Hristos al Ve- 
chiului Testament”; 3. învățătura creştină rezidă din „evaluarea criti- 
că a tradiţiei apostolice, scrierile apostolice şi doctrina ezoterică tran- 
smisă de apostoli conţin acelaşi lucru”; 4. Înţelesurile desprinse din 
Sfintele Scripturi pot fi desluşite folosind metoda alegorică”! 


I.3. „Filosofia creştină” în context apologetic 


Apariţia creştinismului oferă o cu totul altă dimensiune între- 
gului sistem de concepte, fie ele dispuse speculativ sau mistic. Inte- 
racțiunea cu vechile curente din filosofia şi cultura lumii păgâne a 
avut un rol important în definirea şi impunerea noilor valori teologice. 
Aşa se face că, în zorii naşterii sale sau „la plinirea vremii”, aşa cum 
spune Sfântul Apostol Pavel,%? creştinismul a găsit elenismul drept 
cea mai puternică şi proeminentă forță culturală şi spirituală, „un 
imperiu înlăuntrul Imperiului Roman”. 

Având ca fundament Cuvântul Evangheliei Mântuitorului Hristos, 
creștinismul s-a ridicat deasupra celorlalte sisteme filosofice, însu- 
mând în perceptele și învățăturile sale „adevărata gnoză” sau filoso- 
fia cea mai presus de filosofie. Un aport foarte important în construi- 
rea acestui parcurs l-au avut primii Apologeţii creştini. În operele 
lor găsim o evaluare pertinentă asupra elementelor pozitive şi negati- 
ve pe care le-au lăsat în lume vechile moşteniri şi tradiţii culturale și 
spirituale. Ei au rămas fideli eshatologiei tradiționale şi, implicit, 
învățăturilor desprinse din Vechiul Testament. Mai mult, din dorința 
de a evidenția elementele de interacțiune dintre creștinism şi filosofie, 
„ei au elaborat în spirit veritabil creştin tiparul de gândire moral prin 
care creştinii ne-evrei caracterizează dintru început Evanghelia”. 
Dialogul cu celelalte discipline a devenit în mare măsură unul rațio- 
nal, mizând pe elemente interdisciplinare pe care le-a folosit în spri- 
jinul argumentării apologetice. În consecință, despre noua sistemă 
duhovnicească a creştinismului Adolf von Harnack spune că „a ştiut 


9%! A. von Harnack, Istoria Dogmei, p. 75. 
952 Cf, Gal. 3, 24. 

cum să folosească materialul pozitiv tradițional, Vechiul Testament 
la fel ca şi istoria și vederea lui Hristos, pur şi simplu ca o verificare 
şi atestare a acestei religii raționale, care lipsise până atunci și fusese 
căutată cu fervoare. În teologia apologetică, creştinismul este conceput 
ca o dezvoltare religioasă înfăptuită de Dumnezeu Însuşi, corespunzând 
tradiţiei primitive a omului şi pusă în cel mai pronunțat contrast cu 
toate religiile naţionale şi ritualurile ceremoniale politeiste. Cu cea mai 
mare energie, apologeții au proclamat creștinismul ca religia spiritului, 
a libertăţii şi a moralității absolute. Întregul material pozitiv al creşti- 
nismului a fost transformat într-o mare schemă probatorie; religia nu şi-a 
dobândit conținutul din fapte istorice — ea l-a primit prin revelaţie divină, 
fapt evident în raţiunea şi libertatea umanităţii — şi faptele istorice ser- 
vesc la atestarea religiei, la elucidarea ei, la răspândirea ei universală şi 
împotriva eclipsării sale parţiale”.952 

Perioada primelor apologii în Biserica primară a fost generată 
implicit de interzicerea practicării religiei creştine sub pretextul unor 
acuzații nefondate şi nedrepte. Aşa se face că însemnările primilor 
Apologeţi erau în fapt „mărturisiri de apărare sub formă scrisă prin 
care se propuneau răspunsuri acuzatorilor într-o paradigmă intelectuală 
comparabilă cu cea a demersurilor de acuzare”. Aceste analize şi medi- 
taţii teologice pe diverse subiecte de actualitate eclezială pot fi socotite, 
prin urmare, „dreptul la replică” care viza „justificarea credinței creştine 
în fața autorităţilor păgâne; apărarea de atacurile iudeilor sau ale filosofi- 
lor vremii; consolidarea în credință prin lămurirea unor aspecte legate de 
problemele pastorale, morale sau dogmatice ale epocii”.95+ 

Conţinutul „filosofiei creștine” reprezintă, prin urmare, o fericită 
sinteză de elemente istorice, de rațiune, de știință şi de revelaţie 
supranaturală. Prin intermediul lor, apologetica Bisericii a reușit să 
identifice „metoda și logica” pe care a urmat-o îndeaproape spre 
justificarea adevărurilor de credință. Astfel, putem spune că latura 
istorică a teologiei însumează, în primul rând, realitatea Întrupării 
Fiului lui Dumnezeu, viaţa, faptele, minunile Sale, într-un cuvânt 
„Persoana istorică a Mântuitorului”. În Ea se descoperă superioritatea 
filosofiei creștine în raport cu spiritul filosofiei elenistice. Hristos este, 
aşadar, deasupra oricărui concept şi transcende orice fel de închipuire. 


9%53 Adolf von Harnack, Istoria Dogmei, p. 112-113. 
954 Apologetica Ortodoxă, p. 139. 

Despre El, Sfântul Iustin Martirul şi Filosoful spune că este cu adevărat 
„Fiul lui Dumnezeu, Cuvântul Său, primul Său născut şi S-a făcut om prin 
voinţa Sa, învăţându-ne aceasta în vederea schimbării și ridicării neamului 
omenesc; și mai înainte ca El să apară între oameni, sub influenţa demoni- 
lor..., unii, prin mijlocirea poeţilor, au ajuns să înfățișeze ca realități fabu- 
lele inventate de ei”.%5 Mântuitorul Hristos este, aşa cum am arătat mai 
sus, Adevărul întrupat, Persoana Sa însumând și descoperind totodată 
„dimensiunea iconică a rațiunii”. Aşadar, „prin contemplarea adevărului 
rațiunii dumnezeieşti din fiecare lucru, rațiunea umană depăşeşte caracterul 
discursiv, descoperind temeiul său suprarațional. Este o supraraționalitate 
care nu anulează rațiunea, ci o transfigurează”. Prin urmare, putem spune 
că experiența Adevărului dumnezeiesc şi implicita raportare la raționalita- 
tea sa iconică îl ridică pe omul credincios într-o altă sferă, transfigurând 
astfel „puterea de cuprindere a raţiunii”.956 

Raţionalitatea argumentării, în calitatea sa de cel de al doilea 
element la care face apel apologetica patristică, nu contrazice capacitatea 
de cunoaștere a realităților transcedentale, care nu sunt nici pe departe 
ilogice. Apologeţii creştini au făcut uz de întrega paletă raţională a filo- 
sofiilor păgâne. În scrierile lor au apreciat pozitiv contribuiţia rațiunii în 
susținerea adevărului eclesial, însă nu au renunţat nicio clipă la spiritul 
critic, arătând că, dincolo de orice merit pământesc, „rațiunea umană nu 
poate capta nici în întregime și nici cu exactitate adevărul. Numai o 
rațiune luminată și superlativizată prin har poate îndeplini acest ofi- 
ciu”. Sfântul Iustin Martirul aşază logica existenţială a creştinilor în 
antiteză cu obiceiurile păgâne. După el, nu era logic ca zeii să fie plămă- 
diți de mâini omeneşti, să fie făuriți din materiale stricăcioase, să fie 
păziți de cei care aveau propriu-zis nevoie de ocrotire. Pe de altă parte, 
Dumnezeul cel adevărat este „Acela care procură tuturor toate”, căci nu 
are nevoie „nici măcar de ofrandele materiale ale oamenilor”. Mai mult, 
„EI ne convinge şi ne aduce la credinţa de a alege să urmăm cele plăcute 


Lui, prin puterile raţionale pe care ni le-a dat”.98 


955 Sfântul Iustin Martirul şi Filosoful, Apologia Întâi, cap. XXII, în vol. „Apologeţi 
de limbă greacă, traducere, note şi indici de Pr. prof. Teodor Bodogae, Pr. prof. dr. 
Olimp Căciulă, Pr. prof. dr. Dumitru Fecioru, Ed. IBMBOR, Bucureşti, 1997, p. 55. 
%56 Apologetica Ortodoxă, p. 82. 

257 Pr. prof. I.G. Coman, Probleme de filosofie şi literatură patristică, p. 45-46. 

958 Tot aici, Sfântul Iustin mai afirmă că darul cunoaşterii raţionale a propriei noastre 
existenţe face „interesul tuturor oamenilor... căci, ceea ce legile omeneşti nu au fost 

Raţionalitatea argumentelor folosite de primii apologeţi creştini 
justifică totodată şi legătura dintre teologie și știință, de la care 
tradiția creştină nu s-a substras niciodată. Sfinții Părinţi, de pildă, fac 
trimiteri la conținutul materiei, analizează fenomenologia regnurilor 
animale şi vegetale, anatomia omului, logica succesiunii zilelor sau a 
anotimpurilor. În şcolile Bisericii din Alexandria, Antiohia, Cezareea 
Capadociei, la Edessa sau Nisibi, alături de preocupările teologice 
stăteau şi cercetarea ştiinţelor profane, folosite în mod argumentativ 
şi apologetic de marii didascali ai primelor veacuri. Origen poate fi 
socotit un produs complet al acestui sistem educativ cu valenţe mul- 
tiple. Alături de Părinţii Capadocieni, el completează grupul „maeş- 
trilor în ştiinţe libere ca filologia şi dialectica”. Exemplul elocinţei 
lor a devenit pilduitor chiar şi pentru cei mai de seamă învăţaţi pă- 
gâni ai timpului. În consecință, putem spune că „ştiinţa nu contrazice, 
ci ajută şi luminează pietatea”.9% 

Cel mai de seamă element al metodologiei patristice, indispensabil 
pentru justificarea apologetică, este caracterul revelat al credinței 
creștine. Dacă rațiunea transfigurată prin puterea harului dumneze- 
iesc ajunge până la „porţile supranaturalului”, de aici înainte „revela- 
ţia divină singură orientează și îndoctrinează gândirea patristică”. Pe 


în stare să facă, Cuvântul, dumnezeiesc fiind, le-ar fi făcut, dacă demonii cei răi nu 
ar fi răspândit multe acuzaţii mincinoase şi atee, luând ca aliat pofta cea rea şi de 
natură diferită față de toate, care se găseşte în fiecare lucruri care, nici unul, nu ne 
caracterizează pe noi (creştinii)” (Apologia I, p. 41). 

959 Ibidem, p. 47. Profesorul Ioan Gh. Savin merge mai departe cu această legătură, 
analizând valabilitatea ei în preocupările lumii contemporane. În mod practic, spune 
el, omul este preocupat să cunoască cele ce sunt legate de lume, de lucruri şi implicit 
de viaţă, încercând permanent să răspundă la întrebarea „ce sunt lucrurile, cum sunt 
lucrurile şi pentru ce sunt lucrurile?”. Răspunsurile cu privire la aceste necesităţi ale 
cunoaşterii raţionale sunt oferite de ştiinţă şi religie. „Cunoaşterea lumii şi a lucruri- 
lor e reclamată de ştiinţa propriu-zisă, sensul vieţii de religie, nerămânând nimic 
care să mai formeze obiectul specific filosofiei. Aşa că de unde, la început, filosofia 
fusese ştiinţa însăşi, cu timpul a ajuns a trăi din resturile, care-i cad de la celelalte 
ştiinţe, şi din regina ştiinţelor şi ştiinţa însăşi, a ajuns la starea tragică a regelui Lear, 
care, împărţindu-şi avutul între copiii săi, ajunsese cerşetor aruncat pe drumuri. lar 
întrucât priveşte religia, ştim că a fost o vreme, aceea a evului mediu, când filosofia 
nu era privită decât drept ruda săracă a teologiei, ancilla theologiae, cum i se spunea 
în evul mediu. O precizare şi o determinare a obiectului filosofiei şi a raporturilor ei 
cu disciplinele înrudite, ştiinţa şi religia, se impune deci, în însuşi interesul filosofi- 
ei” (Curs de apologetică, vol. I, p. 74-75). 

firul întâmplărilor scripturistice, al minunilor şi al teofaniilor, rațiunea 
omenească se completează și se desăvârşește în cunoaștere, integrându-se 
într-un proces continuu de autodepăşire. Polii cunoașterii sunt reevaluaţi, 
accentul căzând, de data aceasta, pe „Creator, nu pe creaturi, pe Dumnezeu, 
nu pe lucrurile din lume”. Este o simfonie care „nu vrea să cânte decât 
adevărul. Ea e orchestrată de o logică pe care nu o acceptă totdeauna 
filosofia laică, geloasă pe categoriile şi făgașurile ei. Dar, logica gândirii 
patristice are avantajul de a lucra cu întregul real, în lumea văzută şi 
nevăzută, cu Dumnezeu Însuși, spărgând zidurile strâmte şi cenuşii ale 
gândirii profane. E logica luminii paradisiace”.9%0 

Pornind de la aceeași idee, Adolf von Harnack este de părere că 
prin sine însuşi „creștinismul este filosofie şi revelație”, aceasta fiind 
prin urmare teza oricărui apologet. În consecință, afirmă el, „apologeţii 
s-au confruntat cu opinia larg răspândită în biserici că el este antiteza 
oricărei înțelepciuni lumești (vezi mărturia lui Celsus); dar ei au reconci- 
liat această diferență pe cale amiabilă, avansând ideea originii suprana- 
turale a creştinismului: ca revelaţie, în pofida conținutului său raţional, 
el nu poate fi abordat decât printr-o înțelegere iluminată divin. În privin- 
ţa principiilor subadiacente acestei concepții toți apologeții au fost de 
acord (Aristides, Iustin, Taţian, Melito, Athenagoras, Teofil, Tertulian, 


Minucuius Felix și alţii ale căror scrieri sunt atribuite lui Iustin)”.%! 


1.4. Concluzie 


Din cele arătate până aici, putem afirma că Creștinismul este şi nu 
este filosofie. Este, pentru că „are un element rațional și dă un răspuns 
satisfăcător și inteligibil la întrebările care i-au preocupat pe toţi filosofii 
adevăraţi” şi nu este, întrucât se sustrage conceptului idealizat, respinge 
politeismul și mitologia, are origine supranaturală prin revelaţia pe care 
o propovăduiește. Înclinarea filosofiei antice spre adevăr se datorează în 
primul rând „profeților (cum susțineau deja filosofii alexandrini evrei)”, 
din raţiunea cărora s-a şi împrumutat. Acest lucru unanim nu este însă 
unanim, întrucât mulţi dintre filososfi au rămas departe de a cunoaşte şi 
identifica lucrarea lui Dumnezeu în lume.” 


%0 Pr. prof. I.G. Coman, Probleme de filosofie şi literatură patristică, p. 47-48. 

%1 Adolf von Harnack, Istoria Dogmei, p. 114. 

%2 Spre deosebire de aceste tendinţe, de multe ori nesigure, creştinismul s-a impus 
prin: „l. Inteligibilitatea sa (cei neînvăţaţi şi femeile devin înţelepţi), 2. Alungarea 
demonilor; 3. Capacitatea sa de a produce o viaţă sfântă” (Ibidem, p. 115-116). 

În sensul său autentic, dialogul dintre teologie şi filosofie se 
poziţionează într-un acord desăvârşit. Iubirea de înțelepciune nu 
poate contrazice cuvântarea despre „Înţelepciunea şi Cuvântul lui 
Dumnezeu şi Puterea” Unii au explicat separarea dintre cele două 
prin incompatibilitatea argumentării raționale cu exerciţiul cultic, 
gândind oarecum că „Biserica este o parte a vieţii, cea religioasă, 
care interesează pe unii oameni, care nu au curajul de a aborda 
problemele majore ale existenţei, ale vieţii, ale comunităţii umane și 
se refugiază în răspunsuri «religioase», gata făcute, conservate, care 
ar fi religia”. Eroarea acestei abordări constă în faptul că Biserica, 
spre deosebire de religie, oferă, în virtutea capacităţii sale ontologice, 
cele mai complete răspunsuri cu privire la adevăratul existenţei noas- 
tre aici pe pământ şi dincolo de moarte. Pericolul depărtării vine 
atunci când Biserica își pierde statutul de „Învăţătoare” a acestor 
taine, trecând într-un ritualism religios, vecin cu secularizarea. „Nu 
poate cineva să intre în Biserică numai că a fost convins cu argumen- 
te raționale, spune Christos Yanaras, pentru că i-a dovedit cineva 
într-un anume fel. În Biserică intri pentru că ești copleşit de iubire 
sau pentru că simţi că acolo există un drum care te va putea conduce 
la a cunoaşte plinătatea depăşirii de sine şi dăruirii de sine prin dra- 
goste; să iubeşti și să fii iubit într-o plinitate de viață. Un filosof sau 
un artist se opune adeseori chiar şi la a se îndrăgosti... Această defi- 
cienţă a filosofului trebuie să fie abordată ca atare. Trebuie ca cineva 
să te ajute cu privirea sa pentru ca tu să simţi ce înseamnă să iubeşti, 
nu numai să fii admirat... Biserica este o lucrare care certifică conti- 
nuu sau conduce continuu la relaţia de dragoste”.9%* 

În consecință, Sfântul Iustin Martirul şi Filosoful, cel care nu s-a 
dezis niciodată de vechea sa formare intelectuală, oferă o valoroasă 
descriere a dialogului dintre teologie şi filosofie: „filosofia este bunul cel 
mai mare şi cel mai vrednic de Dumnezeu. Ea singură poate să ne înalțe 
până la Dumnezeu și să ne apropie de El; iar sfinţii, cu adevărat, sunt 
numai aceia care-şi deprind mintea cu filosofia” 5 Scopul filosofiei 


%3 „O Înţelepciunea şi Cuvântul lui Dumnezeu şi Puterea, dă-ne nouă să ne împăr- 


tăşim cu Tine în ziua cea neînserată a Împărăției Tale” — tropar liturgic din Canonul 
Învierii, rostit la Sfânta Liturghie, la momentul pogorârii miridelor în Sfântul Potir. 
964 Christos Yannaras, Ortodoxie şi Occident, text îngrijit de Iulian Nistea, Ed. Bi- 
zantină, Bucureşti, 1995, p. 84-85. 

%5 Dialogul cu iudeul Tryfon, TI, 1. 

nu poate fi, prin urmare, decât unul singur: „descoperirea adevărului”. 
Fără această direcţie, filosofia a devenit „o ființă cu multe capete”, 
risipindu-se în numeroase sisteme şi concepte generate de maeştrii ei, 
ieşind implicit din dialogul autentic cu teologia.956 

Datoria Apologeticii Ortodoxe, în virtutea lucrării sale măr- 
turisitoare și apostolice, este de a culege, de a identifica şi valorifica 
„adevărata filosofie”, „deținătoarea ultimelor temeiuri ale esenţelor şi 
existenţelor, deci a întregii realităţi fenomenale şi numenale, cum s- 
ar zice în limbaj filosofic, sau a tuturor celor văzute şi nevăzute, cum 


spunem, noi teologii, în Simbolul credinţei”. 


%6 Sfântul Iustin Martirul şi Filosoful explică pe larg această problemă, evidențiind 
parcursul sistemelor filosofice din perioada primară a Bisericii. El observă o diluare 
progresivă a scopului pe care filosofia ar fi trebuit să-l urmărească, în principal 
datorată raportului dascăl-ucenic. El vorbeşte aici din propria experienţă, întrucât a 
căutat la început adevărul alături de un stoic, peripatetic şi în cele din urmă alături 
de un pitagoreu. lată ce spune Sfântul Părinte: „S-a întâmplat că, după cei dintâi 
care au venit în contact cu filosofia, cei care i-au urmat n-au mai cercetat nimic cu 
privire la adevăr, ci, fiind cuprinşi de admiraţie faţă de resemnarea, de înfrânarea, de 
cuvintele încurcate ale acestora, au socotit adevăruri numai lucrurile acelea pe care 
fiecare le-a învăţat de la dascălul lui şi, la rândul lor, au transmis mai departe celor 
de după ei aceste învățături, aşa cum le-au primit, şi altele proprii, asemănătoare cu 
cele dintâi, numindu-le pe toate la un loc, cu numele părintelui lor de la început” 
(Dialogul cu iudeul Tryfon, II, 2). 

%7 loan Gh. Savin, Curs de Apologetică, vol. I, p. 89. 

II. RAPORTUL DINTRE TEOLOGIE ȘI CULTURĂ ÎN 
VIAȚA BISERICII. ORTODOXIE, TRADIȚIE ȘI SPIRIT 
ROMÂNESC PESTE VEACURI 


Prezenţa sentimentului religios în etosul comunitar al popoare- 
lor lumii a fost, este şi va fi o certitudine incontestabilă.” Acesta 
este şi motivul pentru care Apologetica Ortodoxă afirmă o „inascenţă 
a religiei” în firea omului, zidit după „chipul și asemănarea lui Dum- 
nezeu”. Vorbim, aşadar, despre atracţia ontologică a firii noastre spre 
cele nevăzute, spre taina împlinirii cea mai presus de minte și de 
cuvânt. În virtutea acestui fapt, teologia a oferit o perspectivă gene- 
roasă în procesul de formare culturală a fiinţelor raţionale. Pe lângă 
căutările şi răspunsurile probate interdisciplinar, ea a căutat să ofere 
posibilitatea unei certitudini supra-firești, ancorate metafizic în viaţa 
de dincolo de moarte. Astfel, sub forma indisolubilă a unei colaborări 
dinamice cu valenţe raționale şi empirice, dialogul dintre teologie și 
cultură s-a constituit drept una dintre „cele mai importante probleme 
ale creştinismului în general şi ale celui contemporan în special”, 


toate acestea, întrucât cultura însumează per se „lucrarea de cultivare 


a însuşirilor bune” în viaţa omului, fiind generată, crescând şi ma- 


%8 După unele teorii raţionaliste mai vechi, religia era privită drept un fenomen 


secundar în viaţa socială, de apariţie relativ târzie. Imperativul cultural al mobili- 
tăţilor demografice a contrazis dintru început acest lucru, afirmând, în consecinţă, 
faptul că supranaturalul reprezintă per se „forma primordială de afirmare şi funcţio- 
nare a colectivităţii, a umanităţii şi deci a culturii” (loan Gh. SAVIN, Creștinismul şi 
cultura română, Tipografia Cărţilor Bisericeşti, Bucureşti, 1944, p. 3). 

%9 Pr. prof. Dumitru Popescu, Ortodoxie şi contemporaneitate, Ed. Diogene, Bucu- 
reşti, 1996, p. 5. 

90 Din punct de vedere etimologic, termenul de cultură se defineşte practic prin 
lucrarea de cultivare, îngrijire, creştere a pământului, fiind în legătură cu verbul 
latinesc colo, colere (a lucra, a îngriji, a împodobi) şi cu substantivul cultus, - a, - 
um, care înseamnă „cult religios, închinare, adorare adusă zeilor”. Această conver- 
genţă de sensuri prevalează propriu-zis legătura pozitivă dintre religie şi cultură, 
certificată pe capacitatea de a genera rezultate pozitive în lucrarea de „înnobilare a 
inimii şi dezvoltare a minţii omeneşti, cultivarea sentimentelor şi a cugetărilor reli- 
gioase, adorarea lui Dumnezeu. Aşadar, prin cultură înţelegem lucrarea de cultivare 
a însuşirilor bune; îmbunătăţirea, înfrumusețarea, creşterea, nobilarea naturii. Dacă 
ne referim numai la om, atunci prin cultură înţelegem îmbunătăţirea, nobilarea, 

nifestându-se laolaltă cu sentimentul religios. La fel ca religia, cultura 
este înnăscută în sufletul omului, în virtutea capacităţilor sale raționale şi 
sensibile. În felul acesta, se poate explica dimensiunea intelectuală și 
morală a culturii, pe care se construiesc propriu-zis manifestările sale 
materiale și practice. Cultura este, prin urmare, un „sistem de concepte 
moștenite (intelectuale), un ansamblu de standarde sau manifestări co- 
mune (morale), o structură de înţelesuri concretizate în simboluri (mate- 
riale) şi o serie de convenţii ce guvernează interacțiunea umană (comu- 
nitară), prin care omul comunică și înmulțește și totodată modifică şi 
dezvoltă cunoştinţele și atitudinile sale de viaţă”! 

Acest ansamblu de valori practice și duhovnicești, rezultate din 
predispoziția spre cultură, a fost preluat și încreştinat de Biserică. Şi dacă 
„Scriptura nu vorbeşte despre cultură, ne vorbește la tot pasul despre îm- 
bunătăţirea, înălțarea, purificarea şi desăvârșirea omului. În predica de pe 
Munte, Mântuitorul numeşte pe creştini «lumina lumii»,”? şi îndeamnă să 
se nobileze, să fie desăvârșiţi, ca Dumnezeu.’ După Evanghelie, vredni- 
cia omului se cunoaște după faptele sale bune, ca pomul după roade. 
«Omul bun din vistieria cea bună a inimii scoate cele bune, şi omul cel rău 
din vistieria cea rea a inimii socate cele rele».”“*Cultura e trezirea, dezvol- 
tarea şi arătarea în afară a comorilor bune de gândire și simţire, care se 
află acumulate în vistieria inimii, de unde se cer dezrobite; e rodul da- 
rurilor cerești, pe care ni le inspiră şi ni le împlineşte Duhul Sfânt 2” 

Dacă Persoana Mântuitorului Hristos și implicit Revelația Sa 
dumnezeiască rămân în permanenţă aceleaşi, statutul şi receptarea 
diferitelor elemente ale culturii se găsesc într-o dinamică perpetuă. 
Diferenţele de manifestare și necesitate devin elemente extrem de 
sensibile. Fiecare epocă culturală este însoţită de specificul ei social, 
ştiinţific şi, nu în cele din urmă, bisericesc. Dacă, de pildă, antichitatea 


înfrumusețarea şi perfecţionarea lui; înţelegem trezirea şi folosirea însuşirilor nobile, 
desăvârşirea virtuţilor şi dezvoltarea tuturor puterilor bune care zac în om din fire” 
(vezi aici: Ilarion Felea, Religia culturii, Ed. Episcopiei Ortodoxe Române a Aradu- 
lui, Arad, 1994, p. 19-20). 

971 Aidan Nichols, Christendom Awake. On Re-Energising the Church in Culture, 
T&T Clark Ltd, Michigan, 1999, p. 9-10. 

972 Mt. 5, 14. 

3 Mt. 5, 48. 

974 Le. 6, 44-45. 

975 Ilarion Felea, Religia culturii, p. 22. 

susținea de iure existența sclaviei, societatea modernă sau contemporană 
susține cu tărie drepturile omului. Pe de altă parte, din punct de vede- 
re științific, se poate identifica foarte uşor progresul de la concepțiile 
mecaniciste despre lume, ce caracterizau în speță epoca modernă, la 
perspectiva quantică, dezvoltată cu precădere în contemporaneitate. 
În toate aceste împrejurări, „datoria teologiei este de a lua în consi- 
deraţie neîncetat mediul cultural al unei epoci, ca să poată înrădăci- 
na Adevărul revelat în mentalitatea omului contemporan”. În fapt, 
putem vorbi aici despre potențarea dinamică şi apologetică a tradiției 
Bisericii lui Hristos în contextul multi-culturalităţii contemporane, 
laolaltă cu moştenirea ei (politică, ştiinţă, tehnică, ecologie etc.). 
Scopul principal rămâne totdeauna transfigurarea omului şi a creaţiei 
în Hristos şi Biserică, prin lucrarea Sfântului Duh. 

În ceasuri de grea încercare, mărturisirea Adevărului Întrupat a 
fost logica în care Biserica lui Hristos a stăruit nebiruită înaintea 
deşertăciunilor lumii şi încercărilor celui viclean. Aproape în fiecare 
secol au existat voci potrivnice, căutând să tăgăduiască Adevărul, să 
amăgească rațiunile slabe şi să le ducă departe de adevărata cunoaş- 
tere. Renașterea a încercat să răzbească prin promovarea autonomiei, 
comunismul, prin pluralismul depersonalizant, ateismul prin indife- 
rență şi izolare de spiritul comunitar şi, nu în cele din urmă, secula- 
rismul care încearcă să subsumeze pe toate cele anterior amintite. 
Dincolo de toate acestea, Biserica lui Hristos a rămas singura realita- 
te veşnică şi incontestabil unica resursă de energie a sufletului ome- 
nesc, însetat după cunoaşterea Creatorului său. De aceea, spiritul 
apostolic şi mărturisitor al Bisericii nu se stinge niciodată, continu- 
ând să fie viu şi lucrător prin cuvintele Mântuitorului Hristos, care 
spune: „Oricine va mărturisi pentru Mine înaintea oamenilor, măr- 
turisi-voi şi Eu pentru el înaintea Tatălui Meu, Care este în ceruri. 
Iar de cel ce se va lepăda de Mine înaintea oamenilor şi Eu Mă voi 


lepăda de el înaintea Tatălui Meu, Care este în ceruri”. °” 


II.1. O perspectivă biblico-patristică 

Ancorată permanent în logica veşniciei, Biserica nu s-a izolat 
niciodată de realitățile vremii, pe care a încercat întotdeauna să le 
976 Pr. prof. Dumitru Popescu, Ortodoxie şi contemporaneitate, p. 6. 


977 Mt. 10, 32-33. 

îmbunătățească, să le umple de sens spiritual. Acest lucru este confirmat 
de Însuşi Mântuitorul Hristos, care a spus de multe ori, spre lămurirea 
celor ce-L socoteau a fi un cârmuitor lumesc, că „Împărăţia Sa nu este 
din lumea aceasta”. El „n-a venit să strice legea, ci să o plineas- 
că”! adică să o transfigureze, „nu numai cu vorba, ci și cu fapta, prin 
întreaga Sa operă de rescumpărare”. În felul acesta, ieşind din tiparele 
dreptății şi legalismului mozaic, Mântuitorul proclamă „iubirea ca virtute 
supremă a Legii celei noi”. Cântărind cu această valoare, învăţătura Sa 
include în noţiunea de aproapele, nu numai pe cei din aceeaşi seminție, 
aşa cum era statornicit în Legea şi cultura Vechiului Testament, ci pe tot 
omul „zidit după chipul lui Dumnezeu”. Dincolo de orice discriminare, 
„EI face să răsară soarele deopotrivă şi peste cei răi şi peste cei buni... 
Faptul că este în același timp atât Dumnezeu adevărat, cât şi Om adevă- 
rat, I-a permis lui Hristos să lege în mod indisolubil iubirea de aproapele 
cu iubirea de Dumnezeu, să ţină seama de cultura proprie, dar şi de cul- 
tura altor neamuri, să transfigureze cultura naţională și să o introducă în 
circuitul valorilor universale. Prin aceasta, Hristos ne-a arătat odată pen- 
tru totdeauna adevăratul raport dintre creștinism şi cultură” 980 
Raportul cu societatea este lămurit printr-o echivalență, la 
prima vedere simplă, dar încărcată de înțelepciune dumnezeiască. 
Întrebat fiind de farisei dacă ar trebui să dea dajdie cezarului,*! 
Domnul se exprimă retoric: „al cui este chipul de pe monedă ?”, apoi 
adaugă îndemnul: „Daţi deci Cezarului cele ce sunt ale Cezarului şi 
lui Dumnezeu cele ce sunt ale lui Dumnezeu” 92 
Sfântul loan Gură de Aur explică aceste cuvinte, subliniind 
totodată ordinea datoriilor pe care le are creştinul față de lume. „Se 
cade, să dăm oamenilor cele ale oamenilor și să dăm lui Dumnezeu 
cele ce datorăm lui Dumnezeu. De aceea și Pavel zice: «Daţi tuturor 
cele datorate: celui cu darea, dare; celui cu vama, vamă; celui cu 


frica, frică».% Când auzi pe Hristos spunând: «Dă cele ale cezarului 


978 In. 18, 36. 

9 Mt. 5, 17. 

980 Pr. prof.dr. Dumitru Popescu, Hristos-Biserică-Societate, Ed. IBMBOR, Bucu- 
reşti, 1998, p. 11-12. 

81 Cf, Mt. 22, 17. 

982 Mt. 22, 20-21. 

983 Rm. 13, 7. Îndemnul Sfântului Apostol Pavel vizează în principal „munca conşti- 
incioasă pentru sporirea binelui obştesc, ca: îndeplinirea îndatoriilor legate de che- 

cezarului», află că îți spune să dai cezarului numai acelea care nu 
vatămă cu nimic credinţa, alttel n-ar mai fi o dajdie şi o vamă dată 
cezarului, ci diavolului”.95* 

Acest lucru au încercat să-l lămurească primii apologeţi creștini 
înaintea celor ce îi persecutau pe creștini. Sfântul Iustin Martirul și 
Filosoful arată astfel că oamenii Bisericii au fost învățați dintru înce- 
put să plătească aceste dări. „Pentru aceasta, spune el, ne închinăm 
numai lui Dumnezeu, iar vouă, pe lângă toate celelalte, bucurându-ne, 
slujim, mărturisind că voi sunteţi împărații şi conducătorii oamenilor 
şi ne rugăm ca, dimpreună cu puterea împărătească, să vă arătați a 
avea şi o judecată înţeleaptă”.9%5 

Cunoscând de la Domnul că „nu sunt din lume”, creştinii au suferit 
ocară şi chiar moarte, bine ştiind că „dacă ar fi din lume, lumea ar iubi ce 
este al său” Alegi de Mântuitorul Hristos din lume, creştinii au reuşit 
să schimbe rânduiala lumii prin iubire, devenind din robi ai lumii, prieteni 
ai Mirelui Ceresc. „Aceasta este porunca Mea: să vă iubiţi unul pe altul, 
precum v-am iubit Eu. Mai mare dragoste decât aceasta nimeni nu are, 
ca sufletul lui să și-l pună pentru prietenii săi” 95 

Sub acest îndemn, primii creştini au inițiat dialogul cu mediile 
culturale din primele veacuri. Metoda lor de exprimare a fost dintru 
început una fundamentată pe raționamente logice, „păstrând în ace- 
lași timp caracterul apofatic al obiectului mărturiei lor”. Bernard 


marea în Stat a fiecărui cetăţean, participarea înţeleaptă la treburile publice, plata 
impozitelor etc.” (vezi aici: Învățătura de credinţă ortodoxă, tipărită cu binecuvânta- 
rea preafericitului Iustinian, Patriarhul României, Editura Centrului Mitropolitan al 
Olteniei, Craiova, 1952, ediţie retipărită la Ed. Credinţa Strămoşească, cu binecu- 
vântarea PS Calinic, Episcopul Argeşului, 2010, p. 518). 

984 Sfântul Ioan Gură de Aur, Omilii la Matei, LXX, II, în PSB 23, traducere, intro- 
ducere, indici şi note de Pr. D. Fecioru, Ed. IBMBOR, Bucureşti, 1994, p. 803-804. 
985 Sf. Iustin Martirul şi Filosoful, Apologia 1, XVII, în „Apologeţi de limbă greacă”, 
traducere, introducere şi note de Pr. prof. dr. T. Bodogae, Pr. prof. dr. Olimp Căciu- 
lă, Pr. prof. dr. D. Fecioru, Ed. IBMBOR, Bucureşti, 1997, p. 49-50. Sfântul Părinte 
oferă o monumentală mărturisire de credinţă şi totodată o valoroasă critică asupra 
culturii păgâne. Opera sa certifică în mod sigur acest lucru, oferindu-se ca exemplu 
în căutarea şi descoperirea lui Dumnezeu, mai întâi prin căutările şi curiozitățile 
filosofiei, mai apoi prin descoperirile simbolistico-mistice, certificate de Legea 
Veche şi mai pe urmă, prin mărturisirea jertfelnică a Adevărului întrupat. 

986 Cf. In. 15, 19. 

987 In. 15, 12-14. 

%8 Apologetica Ortodoxă, p. 152. 

Pouderon aşază această poziționare apologetică a creștinismului prime- 
lor veacuri pe „faptul că majoritatea (apologeţilor creştini) fuseseră for- 
mati în filosofia greacă ale cărei principii metodologice şi epistemologi- 
ce le-au păstrat și prin faptul că ei se adresează unui public păgân, puţin 


receptiv la o argumentare prin Scripturi sau doar prin credință, dar sen- 


sibil în schimb la coordonanţa dintre doctrină şi raţiune”.9 


Cea mai reprezentativă figură patristică din spectrul apologeticii 
creștine a fost fără îndoială Sfântul Iustin Martirul şi Filosoful.9% 


%9 Bernard Pouderon, Les Apologetics grecs..., p. 86, apud Ibidem, p. 152. Această 
perioadă este în fapt cea mai intensă în constituirea dialogului dintre cultură şi teologie. 
În contextul primelor apologii creştine, Biserica şi-a organizat în mod oficial poziţia faţă 
de societate. Primii apologeţi creştini au luptat cu armele duşmanilor lor, ridicându-se la 
înălțimea şi pregătirea intelectuală a acestora. Cu toate acestea, dincolo de contradicţie, 
găsim efectul pozitiv al simbiozei dintre cele două. În felul acesta, chiar dacă apologiile 
nu sunt „nici tratate de teologie, nici opere dogmatice» propriu-zise, încărcătura teologică 
a acestor adevărate opere de difuziune a credinţei creştine printre «cei din exterior» este 
bogată. Apologeţii au trebuit să enunțe în termeni comprehensibili publicului lor, şi prin 
urmare, să conceapă clar mesajul (kerygma) specific religiei creştine... Ei sunt în acelaşi 
timp martori preţioşi ai elaborării dogmelor în secolul al II-lea şi actori privilegiați ai 
acestor formulări” (Ibidem, p. 154). 

990 „Cel mai de seamă dintre apologeţii creştini de limbă greacă din scolul II”, Sfân- 
tul Iustin Martirul şi Filosoful (c. 100-c. 165) s-a născut la Flavia Neapolis, Siche- 
mul de odinioară, părinţii săi fiind păgâni. S-a pregătit temeinic în cele mai de seamă 
şcoli ale timpului, fiind atras în mod deosebit de filosofie. În această ştiinţă socotea 
el că poate găsi răspunsul despre adevărul existenţei personale. A încercat să se 
regăsească în şcolile: stoică, peripatetică sau pitagoreică, însă nu a ajuns la nicio 
finalitate. A căutat o vreme să se identifice cu învățătura pitagoreilor, dar nici aceas- 
ta nu a reuşit să-i încălzească inima. Revelația depre „Cine este Adevărul?” începe 
din momentul întâlnirii tainice cu bătrânul înţelept, pe malul mării. De atunci, focul 
dragostei de Hristos a început să ardă cu putere în inima sa, descoperind în învăţătu- 
ra Scripturii „singura filosofie singură şi aducătoare de folos”, numindu-se cu adevă- 
rat „filosof” şi apologet al Bisericii Creştine. Misionar şi catehet iscusit, Sfântul 
Iustin întemeiază o şcoală de teologie la Roma, unde îi are ca ucenici pe Taţian 
Asirianul şi, după unele păreri, pe Sfântul Iririneu de Lyon. Din uneltirile filosofului 
păgân Crescens, ruşinat de cuvintele sale, Sfântul Părinte suferă moarte martirică, 
fiind decapitat în anul 165, sub guvernarea lui Junius Rusticus. Moştenirea sa scrisă 
(în care se remarcă cele două Apologii şi Dialogul cu iudeul Tryfon, traduse şi în 
limba română) este extrem de reprezentativă pentru Apologetica Ortodoxă, evi- 
denţiindu-l ca pe o „minte alertă şi lucidă, întotdeauna gata de a formula răspunsuri 
şi argumente în favoarea credinţei creştine. El a încercat să arunce o punte de legătu- 
ră între gândirea creştină şi filosofia păgână, întotdeauna înclinând balanţa în favoa- 
rea adevărului revelat” (vezi: Remus Rus, Dicţionar Enciclopedic de Literatură 
Creştină din primul mileniu, Ed. Lidia, Bucureşti, 2003, p. 476-479). 

Argumentarea sa este una logică, cu multiple valenţe culturale, juridice, 
morale şi teologice. În acest fel, el a reuşit să demonstreze logic că 
misiunea Bisericii nu este nici pe departe una ostilă sau ignorantă 
faţă de adevăratele valori sociale ale lumii antice. După el, rațiunea 
reprezintă criteriul prim de evaluare a adevărului. În felul acesta se 
conturează şi parcursul prefigurativ al unei filosofii încărcate de vir- 
tute spre descoperirea Logosului înomenit. „Deci, cele ale noastre 
depăşesc orice altă învățătură omenească prin aceea că noi avem în 
Hristos întreg Cuvântul, Care S-a arătat pentru noi în trup, Cuvânt şi 
suflet. Căci tot ceea ce au grăit filosofii și legiuitorii, a fost scos de ei 
cu trudă din ceea ce au găsit contemplând doar în parte Cuvântul. 
Dar, deoarece ei nu au cunoscut toate cele ale Cuvântului, Care este 
Hristos, ei au spus de multe ori şi lucruri contrare. De altfel, chiar şi 
cei care au fost mai înainte de Hristos și au încercat să-și dea seama 
de asemenea lucruri în chip omenesc, cu ajutorul rațiunii, au fost 
traşi la răspundere întocmai ca nişte impioși şi ca nişte oameni plini 
de curiozitate. Dintre aceştia, lui Socrate, cel care a depus mai multă 
ardoare în aceasta, i-au adus aceleași acuzaţii care ni se aduc și nouă”.”! 

Cel mai la îndemână mijloc folosit de Sfântul Iustin pentru a 
contracara erorile generate de mediul politeist a fost invocarea şi analiza 
pseudo-valorilor pe care cei mai de seamă reprezentanți ai maselor le 
promovau în epocă. În lumea antică exista în mod pregnant tendința de 
divinizare a culturii. Este vorba de un panteism supravenerat, prin care era 
confundată lumea cu divinitatea. Un exemplu concret îl desprindem din 
statuile ridicate în cinstea diverselor zeități păgâne.” 

În primele veacuri creştine, sub jugul persecuției nedrepte, primii 
apologeți au încercat să demonteze aceste false paradigme, arătând că 
Dumnezeul cel adevărat transcede materialitatea lumii create, fiind 
întru totul Stăpân peste ea. De aceea, spune Sfântul Iustin Martirul și 


991 Sf. Iustin Martirul şi Filosoful, Apologia II, X, p. 111. 

92 „Divinizarea culturii, spune pr. prof. Dumitru Popescu, e un fenomen cunoscut cu 
precădere de religia Eladei. Antropomorfică prin excelenţă şi plasticizată prin capo- 
doperele artistice ale inegalabilului geniu grec, religia Eladei sfârşeşte prin absorbi- 
rea totală a frumuseţii artei. Istoricii antichităţii ne vorbesc despre frecvenţa cazuri- 
lor când cultul pseudo-religios al formelor marmoneene îmbrăca aspectul cu totul 
degenerat al misticismului erotic. Porunca decalogului care interzice închinarea la 
chipuri cioplite era îndreptată în primul rând împotriva unor astfel de plăsmuiri” (Pr. 
prof. dr. Dumitru Popescu, Hristos-Biserică-Societate, p. 12-13). 

Filosoful, „noi nu cinstim nici cu jertfe multe şi nici cu cununi de 
flori statuile acelea, pe care oamenii cioplindu-le și aşezându-le în 
temple le-au numit zei, deoarece ştim că acestea sunt neînsufleţite și 
moarte (căci noi nu credem că Dumnezeu are un asemenea chip, 
cum spun unii că vor să-L imite spre cinstirea Lui) şi poartă aceleași 
nume şi chipuri cu demonii aceia răi, care s-au arătat odinioară”. 

Mergând spre îndumnezeire, creștinul nu-și poate găsi împlinirea 
decât în Hristos, după chipul Căruia a fost zidit. Acest intens proces 
de devenire duhovnicească se împlinește, așadar, numai în Mântuitorul 
Hristos. Pornind de la această premisă, Biserica a justificat respinge- 
rea prezenţei statuilor în locaşurile de cult ortodoxe 2” 


II.2. Sfânta Scriptură şi Sfânta Tradiţie în dialogul dintre 
teologie și cultură 


Creştinismul nu s-a izolat niciodată de societate, ci a luptat 
permanent să și-o apropie și să sădească într-însa dezideratul îndumne- 
zeirii. Aşa se face că, în virtutea împlinirii mandatului care i-a fost 
încredinţat, primii Apologeţi creştini au luptat permanent să arate că 
moştenirea divină stă dincolo de valorile lumii antice, îmbogățindu-le 
pe acestea în lumina Adevărului dumnezeiesc. Lămurită în focul per- 
secuțiilor primelor veacuri, Biserica lui Hristos şi-a ridicat credința la 
rangul de normă universală. Parcursul de la definiţia de contra- 
cultură, la calitatea de principal garant al valorilor sociale a fost într- 
adevăr „un pas monumental” în istoria omenirii. Din acest moment, 
viața Bisericii devine normativă pentru entitatea culturală a poporului, 


„aducând laolaltă comunități distincte ca educaţie sau neam” 5 


%3 Apologia I, IX, p. 40. 

94 Părintele profesor Dumitru Popescu analizează mai profund această problematică, 
evaluând reprezentarea Persoanei Mântuitorului Hristos prin arta sculpturală, comparativ 
cu poziţia hristologică ortodoxă. „Respingem statuile fiindcă sunt reprezentări închise în 
ele, legate prea mult de cele pământeşti şi trecătoare ca să-l mai poată înălța pe om la 
asemănarea cu Dumnezeu. Statuile sunt dependente mai mult de omenitatea lui Hristos 
decât cu divinitatea Lui. Nu putem fi de acord nici cu cei care fac abstracţie de orice 
reprezentare văzută a lui Hristos, fiindcă pe această cale se trece cu vederea actul Întrupă- 
rii Sale şi lasă impresia că avem de-a face, ca şi în Vechiul Testament, mai mult cu un 
Dumnezeu nevăzut decât văzut” (Hristos — Biserică — Societate, p. 13). 

995 Foarte curând, Biserica şi-a făcut ucenici în înalta societate, năzuind, chiar de la mijlo- 
cul secolului al doilea, la ziua în care însuşi împăratul va deveni creştin. Creştinismul a 


328 


Plurivalenţa culturii creştine, reflectată foarte frumos din punct 
de vedere dogmatic în sobornicitatea Bisericii, a fost generată în 
primul rând de caracterul universal al învățăturilor desprinse din 
Sfânta Scriptură.” În virtutea acestei realități transcedentale, evalua- 
te hristologic şi trinitar, cultura autentică se descoperă şi se formea- 
ză pe temelia Sfintei Scripturi, întrucât „Evanghelia este în mod 
incontestabil dumnezeiască şi totodată darul Dumnezeului celui În- 
treit şi Atotiubitor, și de aceea este necesar ca ea să fie propovăduită 
şi așezată în cultura tuturor neamurilor”. 

Părintele profesor Dumitru Stăniloae întărește şi mai mult această 
convingere, subliniind valoarea şi autoritatea revelată a Sfintei Scrip- 
turi şi totodată legătura ei cu Biserica prin Sfânta Tradiţie. El vorbeşte 
astfel despre Cuvântul lui Dumnezeu din litera Scripturii, arătându-L 
drept arcul peste timp care adună laolaltă pe cele risipite, împrăștie îndo- 
iala şi confirmă în modul cel mai autentic perspectiva unei culturi îmbo- 
gățite cu valori inepuizabile. „Prin cuvântul ei, Hristos continuă să ne 
vorbească şi nouă, să ne provoace la răspuns cu fapta, să lucreze astfel şi 
în noi. Noi simţim prin cuvântul Scripturii că Hristos continuă să lucreze 
în noi prin Duhul Lui cel Sfânt: «lată Eu cu voi sunt în toate zilele 


schimbat forma dominantă a religiei din Imperiul Roman, imprimând totodată cea mai 
importantă distincţie dintre societatea antică şi cea medievală. Aceasta s-a întâmplat, nu 
ca şi cum creştinii ar fi avut o cultură diferită de cea a lumii antice, ei ieşind, de altfel, 
dintr-o societate cu educație greacă şi romană, etichetată de multe ori ca barbară... 
Aparţinând iniţial lumii antice, creştinismul a rămas credinţa celor mai mulţi din lumea 
aceasta. Caracteristicul învățăturilor şi idealurilor sale se adresează îndeaproape minţii şi 
sufletului fiecărei persoane în parte, aducând laolaltă comunități distincte ca educaţie sau 
neam” (Henry Chadwick, The Church in Ancient Society. From Galilee to Gregory the 
Great, Oxford University Press, New York, 2001, p. 1). 

9% În acest context, cardinalul romano-catolic Aidan Nichols încadrează raportul 
dintre teologie şi cultură într-o paradigmă trinitară. „Mai întâi, spune el, o cultură 
trebuie să fie conştientă de faptul că transcendenţa este adevărata ei origine şi poar- 
tă, pe care o putem numi cu discreţie dimensiunea sa «paternală», referindu-se în 
mod implicit la Tatăl. În al doilea rând, formele pe care le generează cultura ar trebui 
să manifeste integritate — plenitudine şi interdependenţă; puritate — transparenţă în 
înţelesuri; şi armonie — o cauză unificatoare a întregului ce generează cultura. Şi de 
vreme ce aceste atribute — integritate, puritate, armonie — sunt potrivite teologiei 
Fiului dumnezeiesc, „artei” divine şi desăvârşirii Tatălui, le putem numi aspecte 
hristologice ale culturii” (Aidan Nichols, Christendom Awake..., p, 16-17). 

97 Mattew L. Lamb, „Inculturation and Western Culture. The Dialogical Experience 
between Cospel and Culture”, Communio XXI, 1 (1994), p. 130. 

până la sfârşitul veacului».”8 Sfânta Scriptură e Fiul şi Cuvântul lui 


Dumnezeu care S-a tălmăcit pe Sine în cuvinte, în lucrarea Lui de 
apropiere de oameni pentru ridicarea lor la El, până la întruparea, 
învierea şi înălțarea Lui ca om. El lucrează prin cuvintele acestea, prin 
care se tălmăcește pe Sine, asupra noastră, pentru a ne conduce şi pe noi 
la starea la care a ajuns El. Scriptura redă ceea ce continuă să facă Fiul 
lui Dumnezeu cu noi din această stare de Dumnezeu şi om desăvârșit, 
deci Scriptura tălmăceşte lucrarea prezentă a lui Hristos. Căci Hristos, 
rămânând mereu viu şi Acelaşi, Se tălmăceşte prin aceleaşi cuvinte, dar 
ca Cel ce vrea să ne facă şi pe noi asemenea Lui”. 

Din cele arătate mai sus rezultă foarte clar că Sfinta Scriptură 
ocupă un loc central în dialogul dintre teologie și cultură. Ea asi- 
gură convergența dintre cele două aşa-zise extreme, fiind invocată 
neîncetat de primii apologeţi creştini ca autoritate incontestabilă pe 
plan: pedagogic, moral, social şi, nu în cele din urmă, doctrinar. În ceea 
ce priveşte ultimul aspect, Sfânta Scriptură este în mod incontestabil o 
„Sursă a doctrinei creştine”. Ea a stat la temelia Bisericii, ca în- 
dreptar și garanţie a Cuvântului Întrupat. Sfântul Apostol Pavel îi 
îndeamnă pe credincioşii din Corint să păzească cuvântul Scripturii: 
„Vă aduc aminte, fraților, Evanghelia pe care v-am binevestit-o, pe 
care aţi şi primit-o întru care și staţi, prin care şi sunteți mântuiţi;, cu 
ce cuvânt v-am binevestit-o, dacă o ţineţi cu tărie, afară numai dacă 
n-aţi crezut în zadar. Căci v-am dat, întâi de toate, ceea ce şi eu am 
primit, că Hristos a murit pentru păcatele noastre după Scripturi”. 1%! 
lar pe tesaloniceni îi întărește cu îndemnul: „staţi neclintiţi și ţineţi 
predaniile pe care le-aţi învăţat, fie prin cuvânt, fie prin epistola 
noastră”.!%2 Prin aceste cuvinte, Apostolul evidenţiază autoritatea 
profetică și totodată dimensiunea hristologică a Sfintei Scripturi. 
„Vechiul Testament, spune profesorul loan Gh. Savin, este o pregătire 


pentru cel Nou, o «călăuză spre Hristosy,!%5 iar Noul Testament este 


98 Mt. 28, 20. 

9 Pr. prof. Dumitru Stăniloae, Teologia Dogmatică Ortodoxă (TDO), vol. I, ediţia a 
III-a, Ed. IBMBOR, Bucureşti, 2003, p. 53. 

1000 Maurice Wils, The Making of Christian Doctrine. A Study in the Principles of 
Early Doctrinal Development, Chambridge University Press, London, 1967, p. 41. 
1001 Į Cor. 15, 1-3. 

1002 ŢI Tes. 2, 15. 

1003 Gal. 3, 24. 

împlinirea celui Vechi, cum spune Însuși Mântuitorul: «N-am venit să 
stric Legea ori proorocii. N-am venit să stric, ci să plinesc».!%4 Deci e 
greşită părerea acelora care cred că pot elimina Vechiul Testament din 
unitatea și plinătatea revelaţiei creştine. Chiar dacă Vechiul Testament nu 
cuprinde revelaţia deplină, ci este numai o «umbră a Legii», cum îl nu- 
meşte Apostolul Pavel, totuși el cuprinde cuvântul Domnului şi este baza 
Noului Testament. Inspirația divină este aceeași în Vechiul ca şi în Noul 


Testament şi, după zisa aceluiaşi Sfânt Apostol, «toată Scriptura este 


inspirată»”.1%5 Toate aceste prevestiri, realităţi şi adevăruri dumnezeieşti 


nu au menirea „de a descoperi lumii o nouă știință/ cultură, ci de a-i 


descoperi și menţine o dreaptă și curată conștiință despre Dumnezeu. Şi 


aceste adevăruri religioase au fost deasupra erorilor”. 100 


Înțelegerea legăturii dintre Vechiul și Noul Testament în 
contextul cultural al primelor veacuri creştine a avut în primul 
rând o potenţare apologetică.!%" Argumentele scripturistice au deve- 
nit astfel principalele fundamente ale mărturisirii creştine. Teologia 


1004 Mt. 5, 17. 

1005 Tim. 3, 16. 

1006 Joan Gh.Savin, Apărarea credinţei. Tratat de apologetică, Ed. Anastasia, Bucu- 
reşti, 1996, p. 126-127. 

1007 Legământul constituie una din temele fundamentale în definirea raportului dintre 
Vechiul şi Noul Testament. În ea regăsim justificarea sentimentului religios din 
Legea Mozaică, identificat prin termenul ebraic „berir”. Pe de altă parte, ţinând cont 
de caracterul profetic şi totodată de realitățile teofaniilor - consemnate în cărțite 
Vechiului Testament, raportul dintre vechi şi nou şi-a împropriat un profund caracter 
teologic. Subiectul este dezvoltat pe larg de pr. conf. dr. Picu Ocoleanu într-una din 
lucrările sale de referință, publicată la Editura Mitropolia Olteniei în anul 2004, cu 
titlul Liturghia Poruncilor Divine. Prologomene teologice la o nouă cultură a legii. 
Subiectul lucrării analizează în detaliu parcursul unei necesităţi „nomotetice”, intrin- 
secă spiritului religios şi implicit caracterului mărturisitor al Bisericii. „Poruncile, 
notează autorul, sunt cuvinte divine, lucrări (energii) ale Lui-şi, ca atare, ele au un 
profund caracter ontologic: Dumnezeu creează lumea ex nihilo cuvântând şi porun- 
cind. În acelaşi timp, în calitatea lor de cuvinte ale lui Dumnezeu Cuvântul, ele oferă 
acces la Hristos, Mântuitorul şi Eliberatorul nostru din jugul păcatului, prin Care am 
primit harul Duhului Sfânt. În acest sens, poruncile au, de asemenea, o profundă 
dimensiune pnevmatologică, pe care Sfinţii Părinţi au surprins-o în sintagma «po- 
runcile dătătoare de viaţă ale lui Dumnezeu»” (p. 9-10). În prefața lucării, IPS 
Părinte Mitropolit Irineu Popa identifică necesitatea practică a unei evaluari spiritua- 
le asupra noţiunii de poruncă. În consecinţă, „poruncile nu se reduc la nişte feno- 
mene pur morale, ci dimpotrivă, nimeni nu poate separa total doctrina despre 
adevăr de practica adevărului, eliminând poruncile din viaţa spirituală” (p. 5). 

Sfântului Iustin Martirul şi Filosoful oferă în acest sens o imagine de 
ansamblu asupra acestei necesități misionare. În gândirea sa, „crești- 
nismul reprezintă învățătura lui Hristos răspândită în lume în primul 
rând prin predica Sfinţilor Apostoli și a celor de după dânşii”. Prin 
urmare, dacă litera Scripturii reprezintă certificarea potențării mesa- 
jului hristic în societate, continuitatea şi transpunerea practică a ade- 
vărurilor sale este asigurată de Tradiţia Bisericii. 

În felul acesta, Sfinţii Părinți au arătat că Scriptura și Tradiția 
Bisericii s-au găsit dintotdeauna împreună, „nu ca două elemente 
distincte, ci ca o întrepătrundere a două părţi din același întreg”.198 
Această constituție organică asigură propagarea continuă a Cuvântului 
dumnezeiesc în realitățile existenţei noastre. Părintele profesor Dumitru 
Stăniloae tratează această problematică din punct de vedere axiologic, 
integrându-o ca necesitate în comuniunea vieţii eclesiale. „Tradiţia, ca 
aplicare continuă a conţinutului Scripturii, sau mai bine zis al Revelaţiei, 
este un atribut al Bisericii. Tradiţia, ca şi conţinut, reprezintă modul 
în care se menţine deplinătatea Revelaţiei lui Hristos, sau Hristos ca 
plenitudine a Revelaţiei concrete; iar Tradiţia ca transmitere asigură 
prelungirea acestui conţinut prin credință. Dar ambele aceste laturi 
ale Tradiţiei sunt asigurate prin Biserică. Protestanţii, respingând 
Biserica, au pierdut Tradiţia atât ca transmitere, sau ca succesiune vie 
a credinţei — căci credința unuia se naște din credinţa altuia —, cât şi 
ca plenitudine a Revelaţiei, căci nu mai primesc înţelegerea completă 
a Scripturii, pe care a păstrat-o Biserica în aplicarea ei integrală de la 
început prin Tradiţie”.19%9 

Sfânta Scriptură şi Sfânta Tradiţie reprezintă cele două căi 
de lucrare a Bisericii în lume. Nedespărţite în context teologic, ele 
se recomandă a fi reprezentative în context cultural, propulsând valo- 
rile existenţiale din dimensiunea lor imanentă spre autenticul unei 
deveniri transcendentale. Această împreună-lucrare dintre Scriptură- 
Tradiţie-Biserică se realizază „prin lucrarea aceluiaşi Duh al lui Hristos. 
Duhul este Cel care a însoțit pe Hristos în decursul Revelaţiei sau al 
operei Lui mântuitoare, a finalizat-o în aducerea la existenţă a Bise- 
ricii și a inspirat-o la fixarea în scris a unei părți a Revelaţiei. Și tot 
Duhul Sfânt este cel care continuă să realizeze unirea lui Hristos cu 


1008 Maurice Wils, The Making of Christian Doctrine..., p. 43-45. 
1009 Pr. prof. Dumitru Stăniloae, TDO, vol. I, p. 66. 

cei ce cred, să mențină Biserica ca Trup al lui Hristos şi să o înviore- 
ze prin cunoașterea şi trăirea Revelaţiei ca Tradiţie şi aprofundarea 
conţinutului Revelației ca Scriptură. Biserica menţine în ea evidența 
plenitudinii trăite a Revelaţiei concretizate în Hristos” 1° 

Aceasta este propriu-zis direcția pe care Biserica o propune în 
dialogul cu realitățile culturale ale vremii, indiferent de timp sau 
spaţiu. Garanţia ei este certificată în primul rând de autoritatea cu- 
vântului revelat, de caracterul personal al Adevărului dumnezeiesc şi, 
nu în ultimul rând, de dimensiunea veșnică a Bisericii, ca sinergie 
perfectă dintre Hristos şi mădularele Trupului Său tainic. 


II.3. Ortodoxia - esenţă a formării culturale a poporului român 


Pe această axă (Scriptură-Tradiţie-Biserică) s-a fundamentat 
conştiinţa şi entitatea culturală a poporului român. Entitatea creștină 
a neamului nostru nu a fost, prin urmare, un surogat al istoriei, ci 
„elementul structural care a înlesnit și a prezidat procesul de închega- 
re şi formare a naţiunii române însăşi. Aşa că, religia creştină nu este 
numai una dintre trăsăturile esenţiale ale națiunii române, ci una 
dintre trăsăturile ei existenţiale. Fără această trăsătură, națiunea ro- 
mână nu s-ar putea măcar defini, nu numai în ființa și manifestările 
ei, dar nici măcar în originea ei. Ne-am născut ca neam sub pecete 
creștină şi am dăinuit și făptuit în istorie sub această pecete creştină”, 
spune într-unul din studiile sale apologetul Ioan Gh. Savin.!0!! 

Într-o apologie celebră a secolului trecut, părintele profesor 
Dumitru Stăniloae face o mărturisire memorabilă cu privire la identi- 
tatea profund ortodoxă a poporului român. !™!? Astfel, în controversa 


1010 Pr. prof. Dumitru Popescu, Iisus Hristos Pantocrator, Ed. IBMBOR, Bucureşti, 
2005, p. 67. Părintele profesor afirmă de asemenea că „între Biserică şi Scriptură 
există o legătură reciprocă: Biserica ocroteşte Scriptura, iar Scriptura hrăneşte 
Biserica, fiindcă ambele sunt garanţia prezenţei lui Hristos în viaţa Bisericii... Între 
Biserică şi Tradiţie există o legătură indisolubilă fiindcă Biserica apare odată cu 
Tradiția. Biserica se mişcă în interiorul Revelaţiei sau al Scripturii şi Tradiţiei în 
timp ce Scriptura îşi descoperă conţinutul în interiorul Bisericii şi al Tradiţiei, iar 
Tradiţia este vie în interiorul Bisericii” (Ibidem, p. 66-67). 

1011 Ioan Gh. Savin, Creștinismul şi cultura română, p. 5. 

1012 Gândirea apologetică a părintelui profesor Dumitru Stăniloae se leagă de tradiţia 
mărturisitoare a Bisericii noastre. Perspectiva dogmatică, patristică, liturgică şi 
totodată ascetico-mistică a teologiei sale reprezintă fundamente indiscutabile în 

cu filosoful Lucian Blaga, pr. prof. Dumitru Stăniloae afirma că Or- 
todoxia în special şi sentimentul religios în general transced așa-zisa 


x» 


„matrice stilistică”. Așadar, nu stilul reprezintă fundamentul religiei, 
ci sentimentul religios este „per se” mijloc de propagare a stilului şi a 
culturii. În consecință, părintele Stăniloae afirmă că „spiritualitatea 
românească nu poate fi concepută fără ortodoxie, întrucât nu poate fi 
concepută ca stil ce funcționează în gol, ci ca stil aplicat esențial 
impulsului mai adânc religios, dând ca rezultat ortodoxia... Astfel, 
ortodoxia noastră nu reprezintă numai un produs arbitrar al stilului 
românesc, care, prin urmare, s-ar putea dispensa de asemenea pro- 
ducţie, ci în ea este un element mai adânc decât stilul, dar necesar 
pentru existența şi funcţionarea stilului. Stilul are lipsă mai ales de ea 
ca să funcţioneze şi să se manifeste; fără ortodoxie, n-ar funcţiona, n- 


ar cunoaște și deci n-ar exista un stil românesc. Spiritualitatea româ- 


nească se revelează în mod esenţial în ortodoxie”.1013 


procesul de repoziționare a apologeticii ortodoxe contemporane. Prin scrierile sale, 
părintele profesor „operează deschideri consistente în domeniul Apologeticii, intuind 
necesitatea dezvoltării unei atitudini apologetice ancorate în identitatea specifică a 
Tradiţiei duhovniceşti şi eclesiale a Ortodoxiei”. Viziunea sa complexă depăşeşte 
limitele unei prezentări expozitive în materie de doctrină, ridicând înţelegerea Orto- 
doxiei la rang de profundă trăire duhovnicească în Hristos. Pe de altă parte, trăirea 
ortodoxă a Adevărului înomenit atrage după sine un modus vivendi autentic, ceva ce 
defineşte ethosul entității istorice a unui popor. După părintele profesor Dumitru 
Stăniloae, „în Ortodoxie, Hristos ne dă puterile Sale dumnezeieşti sau însăşi viaţa Sa 
dumnezeiască veşnică prin îndumnezeire, pe când El o are pe aceasta prin fire... 
Numai prezenţa reală a Aceluiaşi Hristos în toţi cei ce cred, dar pe care Hristos nu 
vrea să-i anuleze în ceea ce are fiecare persoană a propriu, ci şi pentru faptul că în 
fiecare persoană, Acelaşi Hristos lucrează în fiecare potrivit cu însuşirile ei. Această 
prezenţă reală a lui Hristos duce la menţinerea lor într-o unitate, dar într-o unitate a 
iubirii, nu a confuziei. Aceasta afirmă Ortodoxia sau creştinismul originar păstrat în 
ea în diferite forme” („De ce suntem ortodocşi?”, în vol. Ortodoxie şi naționalism, 
Bucureşti, 2011, p. 307-308). În completarea dimensiunii ecumenice a creştinismu- 
lui, ca propagare universală a Cuvântului Dumnezeiesc, părintele profesor a adăugat 
fericita sinteză a „specificului spiritualităţii ortodoxe româneşti, plecând de la relația 
dintre latinitate şi Ortodoxie. Această sinteză unică oferă un caracter specific, prin 
care tradiţia spirituală românească se poate constitui într-o veritabilă legătură dintre 
Răsărit şi Apus” (vezi aici Apologetica Ortodoxă, vol. II, Dialogul cu ştiinţele con- 
temporane, coord. Adrian Lemeni, Diac. Sorin Mihalache, Pr. Răzvan Ionescu, Pr. 
Cristinel loja, Ed. Basilica, 2014, p. 57-62). 

1013 Dumitru Stăniloae, Poziţia domnului Lucian Blaga față de Creştinism şi Orto- 
doxie, Ed. Paideia, Bucureşti, 1992, p. 22-23 

Este necesar să facem precizarea că prin cuvântul „stil? trebuie 
să înţelegem specificul cultural al poporului nostru. „Stilul românesc” 
şi manifestarea sa independentă în cultura poporului român reprezintă 
prima teză invocată de filosoful Lucian Blaga, spre a arăta că Ortodoxia 
reprezintă un adaos la istoria poporului român, fiind împrumutată din 
tradiția bizantină. „Este o confuzie care se face identificându-se ortodo- 
xia cu românescul, spune Lucian Blaga, când, de fapt, ortodoxia nu 
este decât o parte a acestui românesc. Este o religie care a fost asimilată 
de spiritualitatea românească, originea ei fiind grecească şi bizantină. 
Spiritualitatea românească e mult mai largă, mult mai bogată. Nu se 
poate face o privire asupra acestei probleme subordonându-ne ortodoxiei 
— această privire trebuie făcută cu ochiul clar al filosofului, care se 
situează în afară de orice constrângeri, pentru a avea o impresie de 
ansamblu. Or, cred că s-a putut vedea din toată opera mea filosofică 
de până acum, că felul meu de a gândi este profund românesc”. 1014 

Părintele profesor Dumitru Stăniloae realizează un amplu comen- 
tariu apologetic, ca reacție la afirmaţiile făcute de filosoful Lucian 
Blaga în lucrarea Religie și spirit. Disputa a fost absorbită cu interes 
dintre cei doi titani ai filosofiei şi teologiei românești rămâne memo- 
rabilă până astăzi în exemplificarea dialogului dintre religie şi cultură, 
Ortodoxie şi românism, filosofie și teologie. „În această dispută au 
fost puși în față doi dintre cei mai mari gânditori ai noştri: Pr. Dumitru 
Stăniloae — unul dintre cei mai mari teologi români — și Lucian Blaga 
— unul dintre cei mai mari filosofi români. Felul în care au fost per- 
cepuţi cei doi de către contemporani îi recomanda ca fiind printre 
cele mai autorizate voci într-o dispută de idei ce s-a dovedit a fi mai 
mult creatoare decât dăunătoare”.!!* Momentul acestei dezbateri a 
fost prefaţat de un context mai vechi, nume sonore ale culturii şi 
teologiei românești reacționând vis-à-vis de ideile promovate de 
Blaga. Între aceștia s-au numărat Dan Bota, C. Rădulescu-Motru sau 


1014 Părintele profesor face citarea acestui text după interviul publicat de Lucian 
Blaga în Ziarul Viaţa, din 26 mai 1942. Tematica a fost însă tratată pe larg în lucra- 
rea Religie şi spirit, Ed. Dacia Traiană, 1942 (Ibidem, p. 8). 

1015 Textul iniţial a fost publicat la Sibiu, la Tipografia Arhidicezane — retipărire din 
Telegraful Român, 1940, 1942. 

1016 Lect. dr. Adrian Boldişor, Fenomenul religios între filosofie şi teologie, în Re- 
vista Teologică, nr. 95/2013, p. 85-86. 

Nichifor Crainic. Dintre toate, a rămas de referință cea cu părintele 
Dumitru Stăniloae. Reacţia filosofului faţă de cele însemnate în lu- 
crarea sus amintită (Poziția domnului Lucian Blaga față de Crești- 
nism şi Ortodoxie...) s-a concretizat într-un pamfelt, „De la cazul 
Grama la tipul Grama”. 

Analizând la rândul său această dispută într-una din prelegerile 
sale, marele nostru apologet, profesorul loan Gh. Savin, trage un 
semnal de alarmă cu privire la pericolul disocierii sentimentului 
religios de cultura poporului român. „Cultura reprezintă doar sufletul 
unei națiuni și acest suflet nu se poate nici înlătura, nici schimba. Noi 
suntem de la origine tributari ai concepţiilor şi valorilor creştine pe 
care nu ni le putem smulge din suflet nici ca ingi şi nici ca națiune. 
Aceasta, cu atât mai mult, cu cât prin aceste valori culturale ale orto- 
doxiei noi am creat şi ne-am afirmat nu numai pentru națiunea noas- 
tră, ci şi pentru universalitatea creștină, urcând astfel cel mai înalt 
grad sub care se poate prezenta cultura umană, acela de a crea bunuri 
valabile pentru noi și pentru clipa trecătoare, şi pentru alții, pentru 
universalitate, pentru eternitate”.1018 

Fără această simbioză riscăm să ne dezrădăcinăm de ethosul 
românesc, de esența spiritualităţii și culturii strămoşeşti. De aici înțelegem 
că, după cum sentimentul religios îşi justifică ontologic existența 
înlăuntrul firii omeneşti, fiind înnăscut într-însa, Ortodoxia reprezintă 
prin definiție „esenţialitatea poporului român”. „Ortodoxia este 
adâncul nostru. Faptul că e al nostru nu trebuie să fie motiv de închipuire 
că noi am creat-o şi deci ne putem și lipsi de ea, fie înlocuindu-o cu 


1017 Publicat în Revista Seculum, Anul I, mai-iunie 1943, p. 91. Cert este că această 
dispută ideologică „reprezintă, în istoria gândirii româneşti, una din ultimele con- 
fruntări reale, constructive între filosofie şi teologie asupra unei teme deosebit de 
sensibile: religia. Îndeobşte, această confruntare a fost văzută doar ca o încercare de 
forţe, moştenirea ei nefiind valorificată după cum s-ar fi cuvenit. De altfel nici nu s-ar 
fi putut. Era vremea războiului, după care a urmat marea pustiire” (Vezi: Prof. dr. 
Remus Rus, „Spre o teologie a religiilor în viziunea Pr. prof. D. Stăniloae , în volumul: 
Persoană şi Comuniune. Prinos de cinstire Părintelui Profesor Academician Dumitru 
Stăniloae la împlinirea vârstei de 90 de ani, volum tipărit cu binecuvântarea IPS dr. 
Antonie Plămădeală, Mitropolitul Transilvaniei, din iniţiativa Pr. prof. decan dr. 
Mircea Păcurariu, sub îngrijirea Diac. asist. loan I. Ică jr, Editura şi tiparul Arhiepis- 
copiei ortodoxe Sibiu, 1993, p. 521; Lect. dr. Adrian Boldişor, Fenomenul religios 
între filosofie şi teologie, în Revista Teologică, nr. 95/2013, p. 86-87). 

1018 Toan Gh. Savin, Creștinismul şi cultura română, p. 28-29. 

ceva analog, fie lăsând locul liber. Fără acest adânc nu mai putem 
avea ceva al nostru. Ne pierdem pe noi înşine”. 1 

Pe de altă parte, profesorul loan Savin exprimă această identitate 
ca specific al simbiozei daco-romane. În decursul timpului însă, 
unii au atribuit esența spiritului românesc laturii autohtone, afirmând 
că aceasta s-ar datora dârzeniei poporului dac, de la care „am fi luat 
structura intimă și organică a fiinţei noastre etnice, ca şi legătură cu 
solul şi cu cerul, de care Dacii nemuritori erau atât de legați şi stăpâniți”. 
Pe de altă parte, latura latinizantă era de părere că tot ceea ce este 
românesc se datorează „romanilor cuceritori și colonizanți, de la care 
am luat, odată cu civilizaţia și organizația, şi limba, şi, odată cu ea, 
sufletul şi cultura poporului român”. Cert este însă că după retragerea 
aureliană, civilizația daco-romană a continuat să existe, nu datorită 
unei structuri statale bine definite, ci prin forţa comunitară a Bisericii 
Creştine, care se statornicise pe aceste meleaguri prin predica Sfântului 
Apostol Andrei. „Sub semnul Crucii şi comunitatea Bisericii, notează 
profesorul Savin, cele două neamuri s-au contopit într-o unitate biologi- 
că şi etnică, unitatea românească, care s-a adâncit și mai mult, pe măsură 
ce locuitorii Daciei, părăsiți de ocrotirea legiunilor romane, retrase peste 
Dunăre, au rămas să-și apere singuri existența în faţa hoardelor barbare 
năvălitoare. Elementul de legătură al locuitorilor de aici n-a putut fi 
acela al conştiinţei lor naţionale, conștiință nedefinită încă, în acele timpuri, 
ci al credinţei religioase, total deosebită de cea a neamurilor năvălitoare, 
față de care această credință trebuia apărată. Biserica creștină devine 
astfel instituţia care strânge în jurul ei pe noii credincioși, răspândiţi de-a 
lungul tuturor meleagurilor Daciei, iar reprezentanții ei, preoții, iau locul 
conducătorilor, civili sau militari care dispăruseră”. Aşa se face că în 
mentalitatea poporului nostru, multă vreme, termenii de român și creștin 
au avut acelaşi înțeles. 

Simbioza daco-romană a imprimat, de asemenea, un specific şi 
în latura spiritualității Bisericii noastre Ortodoxe. Această particularitate 
s-a constituit ca mod autentic de manifestare practică şi exprimare 
teologică în contextul celor mai vechi tradiţii creştine, împărţite între 
Orient şi Occident. „Ortodoxia, spune părintele Dumitru Stăniloae, 
ne-a menținut ca un neam unitar și deosebit, cu un rol important între 


1019 Poziţia domnului Lucian Blaga faţă de Creştinism şi Ortodoxie, p. 24. 
1020 Toan Gh. Savin, Creştinismul şi cultura română, p. 5-6. 

popoarele din Orient şi Occident. Ea ne-a dat puterea să ne apărăm 
fiinţa faţă de îndelungata ofensivă otomană, constituind un zid de 
apărare şi pentru popoarele din Occident, deşi, pe de altă parte, ne-a 
ajutat să ne apărăm fiinţa şi faţă de unele popoare din Occident... Noi 
unim, în spiritualitatea noastră, luciditatea latină sau încrederea în 
înțelegerea rațională a realului, proprie Occidentului, cu sentimentul 
tainei nepătrunse a experienței proprie popoarelor din Răsăritul Eu- 
ropei. Dar noi ca latini aducem taina lucrurilor şi a persoanelor tot- 
deauna într-o lumină, mai accentuată decât popoarele slave, dar o 
lumină care nu mărginește, ci defineşte şi care e proprie popoarelor 
occidentale, în privinţa aceasta suntem mai aproape de spiritualitatea 
creștină primară, rămasă prezentă în spiritualitatea poporului grec, 
deşi cu o mai redusă trăire sentimentală a acestei lumini decât în 
spiritualitatea românească”.!%?! 

Din cele arătate mai sus înţelegem că legătura profundă dintre 
spiritul național şi tradiția ortodoxă este o realitate ontologică a po- 
porului nostru. Ea constituie pârghia de susținere şi promovare a 
valorilor culturale peste timp şi totodată garanţia unei mărturisiri 
ortodoxe a Adevărului înomenit. Această continuitate identitară a 
fost perpetuă în afirmarea poporului român peste veacuri ca națiune 
binecuvântată de Dumnezeu, ale cărui valori perene au fost așezate 
tot timpul sub stindardul credinței creştine. Afirmarea unei culturi 
autonome, izvorâtă dintr-o așa-zisă dinamică socială, fără suportul 
tradiției creştine reprezintă o manifestare fără orizont şi rădăcină. 
Echilibrul și valoarea culturii o asigură concentrarea ei spre învățătu- 
ra Sfintei Biserici, concentrată în depozitarul cel dumnezeiesc al 
Revelaţiei, în Sfânta Scriptură şi Sfânta Tradiţie. De aceea, atunci 
când vorbeşte despre darul cel mai de preţ cu care Biserica încunu- 
nează cultura şi spiritul naţional al poporului nostru, părintele profe- 
sor Dumitru Stăniloae face trimitere la dogmele ortodoxe. Rânduiala 
şi rostul lor nu este, prin urmare, acela de a îngrădi perspectiva de 
cunoaștere și dezvoltarea intelectuală a unui popor, ci de a desemna 


„un contur generos pentru o viaţă normală”.1%2 


1021 Pr. prof. Dumitru Stăniloae, „De ce suntem ortodocşi?”, în Națiune şi creştinism, 
ediţie, text stabilit, studiu introductiv şi note de Constantin Schifireţ, Ed. Elion, 
Bucureşti, 2004, p. 1-2. 

1022 „Ortodoxia, spune pr. prof. D. Stăniloae, e schema pentru viaţa normală, adică dogmă 
şi har dumnezeiesc. Dogmele ortodoxe nu sunt stabilite cu scopul de a interzice 

II.4. Idei apologetice în gândirea lui Dumitrie Cantemir 


Cercetarea noastră leagă, în mare parte, testamentul cultural de 
tradiția ortodoxă și evidențiază necesitatea educației religioase în 
viața generaţiilor actuale. Mare filosof creştin, Constantin Noica, în 
lucrarea sa „Pagini despre sufletul românesc” vorbeşte despre o axă 
istorică a credinţei ortodoxe în care sunt împletite tradiția și spiritul 
românesc peste veacuri. Este vorba de trei personalități remarcabile, 
apologeţi ai culturii şi „sufletului românesc, iluștri învăţaţi ai neamu- 
lui nostru: Neagoe Basarab, Dimitrie Cantemir și Lucian Blaga. Se 
concentrează, aşadar, această devenire în direcţia a trei repere spirituale, 
identificate în operele a trei dintre cele mai reprezentative personalități 
ale culturii autohtone”. „Pentru a descrie coborârea românească în istorie 
şi părăsirea viziunii... notează marele nostru gânditor, aleg trei momente 
culturale de culme: unul din secolul al XVI-lea, altul din secolul al 
XVIII-lea, iar al treilea din secolul al XX-lea. În primul exemplu, se va 
vedea ce se petrece într-o conștiință orientată spre absolut, unde pre- 
cumpăneşte eternul. În cealaltă, vor ieși la iveală criza și nemulțumirea 
cu sine, pe care le trezeşte, în aceeași conștiință, precumpănirea caracte- 
rului istoric. lar cel de al treilea moment cultural, încearcă să aducă o 
împăcare între planul eternității şi cel al istoricităţii româneşti, dar sfâr- 
şeşte prin a fi o afirmaţie de luptă pentru valorile vii ale culturii” 1022 

Despre Dimitrie Cantemir s-au scris şi, cu siguranță, se vor mai 
scrie sute de pagini. Reprezentant de seamă al culturii umaniste, om 
luminat, cărturar şi teolog desăvârşit, 4 principele moldav completează 


activitatea intelectuală a omului, nici de a îngusta până la strâmtorare. Ele desemnează un 
contur foarte larg; ele jalonează un drum de o lăţime cât poate bătători o viaţă normală. 
Negativ vorbind, ele sunt câţiva stâlpi aşezaţi, ca avertisment, pe lângă prăpăstiile care 
mărginesc pe ambele laturi drumul larg cât un câmp cu margini abia vizibile, al vieţii” 
(Pr. prof. Dumitru Stăniloae, „Ortodoxie şi românism”, în vol. Ortodoxie şi românism, 
Opere complete VIII, Ed. Basilica, Bucureşti, 2004, p. 59). 

1023 Constantin Noica, Pagini despre sufletul românesc, Ed. Humanitas, Bucureşti, 
2014, p. 12. 

1024 „Spre deosebire de predecesorii săi, Dimitrie Cantemir s-a evidențiat prin varie- 
tatea informației, amploarea operei şi faima sa universală. El a fost «sinteza culturii 
noastre vechi, fiind apreciat de Stolnicul Cantacuzino, prin rolul pe care l-a jucat în 
cultura epocii sale. Nicolae Iorga îl consideră om universal, umanist dotat cu geniu 
şi curiozitate în toate domeniile». Voievodul Cantemir s-a evidențiat nu numai ca 
om de cultură, unde a abordat toate laturile de activitate cărturărească ale vremii, dar şi 
ca om de înaltă viaţă religioasă, elaborând lucrări şi în domeniul teologiei” (Episcop 


339 


perspectiva eternității prin reevaluarea planului istoric. El împlineşte 
această lucrare în litera și în duhul Sfintelor Scripturi, fiind, de altfel, 
„născut şi crescut în sânul Bisericii Ortodoxe din Tara Moldovei”. 
Aceasta a făcut din el un adevărat apologet al credinței ortodoxe, pe care 
a aşezat-o deasupra celorlalte planuri ale cercetării sale. Nu întâmplător 
„ortodoxia” lui Cantemir este sinonimă în sens larg cu „libertatea”. 
„Această parte a Bisericii creştine poate fi concepută ca un templu al 
libertăţii integrale a creştinilor, iar apărarea Ortodoxiei poate echivala cu 
«apărarea ființei noastre naţionale» precum s-a spus. Pe aceste dimensi- 
uni, «simbolul crucii, cum scrie un cunoscător al epocii lui Cantemir, 
când misticismul era în floare datorită unor condiţii obiective, devenea 
stindardul apărării legii» (creştineşti) şi a «moşiei» (Patriei)”.1025 
Educaţia religioasă a avut o înrâurire decisivă în formarea culturală 
şi apologetică a principelui moldav. S-a şlefuit mai întâi sub mantia 
călugărului grec leremia Cacavela, care „a ştiut să pună stăpânire pe 
sufletul său şi să-l modeleze creştinește, aşa încât «întâia osteniță», 
«răsădire» şi «odrăslire» - adică întâia carte a lui Dumitrie Cantemir: 
Divanul sau gâlceava înţeleptului cu lumea sau giudeţul sufletului cu 
trupul — este o admirabilă operă de spiritualitate creştină, pe tema 
«deşertăciunea deşertăciunilor, toate sunt deșertăciuni», din cartea 
lov.!% A urmat experienţa constantinopolitană, pe care o începe la 
doar 15 ani, fiind adus aici ca gaj al familiei sale. Principele împlineşte 
aici o nouă etapă culturalizatoare, învățând în Academia teologică a 
Patriarhiei de Constantinopol, remarcabilă prin caracterul ei enciclo- 
pedic. „Aici va fi învăţat prinţul în afară de literatură, matematică, 
astronomie, fizică şi medicină, şi dialectică, retorică, sau omiletică, 
morală creștină, dogmatică patristică etc., după programa cursurilor 
superioare ale Academiei, care presupuneau pe cele inferioare ale ei, 
constând în cunoașterea cărţilor de slujbă și Biblia”.1%7 Cunoștinţele 
dobândite aici îi vor folosi în articularea viitoarelor sale discursuri 


prof. dr. Irineu Slătineanul, „Cuvânt înainte” la Pr. Ştefan Reşceanu, Ortodoxie şi 
gândire religioasă în opera lui Dumitrie Cantemir, Ed. Sitech, Craiova, 1999, p. 1). 
1025 Prof. N. Chiţescu, Ortodoxia în opera lui Dumitrie Cantemir, în Revista „Glasul 
Bisericii”, nr. 9-10/1973, p. 1097-1098. 

1026 Emilian Vasilescu, Apologeți creştini. Români şi străini, Ed. Cugetarea, Bucu- 
reşti, 1942, p. 128. 

1027 Prof. N. Chiţescu, Ortodoxia în opera lui Dumitrie Cantemir, p. 1100. 

teologice, remarcabile fiind cele fundamentate pe Sfânta Scriptură, pe 
care o socotea cu tărie a fi „izvorul cunoștințelor despre Dumnezeu” 1’ 
Remarcabila sa capacitate intelectuală se dezvoltă şi se altoieşte 
în savantul curent umanist, pe care şi-o împropriază cu succes în 
întreaga sa operă scrisă. A acumulat o cultură vastă pe care a reușit 
să o exprime foarte ușor, folosindu-se de limbile pe care le ştia, multe 
învăţate „în şcoala vieţii”. Toate acestea converg spre definirea ca- 
racterului umanist al operei sale. În acest context, „geneza umanistă a 
principelui moldav nu poate fi despărțită de a cronicarilor români: 
Nicolae Milescu, Miron Costin, de Mitropolitul Dosoftei, de stolnicul 
Constantin Cantacuzino, iar detașându-se de epocă, a depăşit pe îna- 
intaşi, susținând idei care aveau să fie reluate cu cel puţin o jumătate 
de secol mai târziu de către iluminaţii școlii ardelene. O pregătire 
serioasă a stat la baza formării personalității și operei lui Cantemir; 
s-au îmbinat în mod fericit o inteligență sclipitoare, dragoste de 
muncă, voinţă şi răbdare într-un mediu cultural favorabil”.1% 
Dincolo de toate acestea, trebuie știut că Dimitrie Cantemir nu 
şi-a uitat niciodată misiunea apologetică în contextul mărturisirii 
adevărurilor de credinţă ale Bisericii Ortodoxe din care a făcut par- 
te. Un exemplu concret în acest sens îl constituie lupta pe care a dus- 
o pentru promovarea Ortodoxiei în faţa influențelor raționalităţii 
scolasticii occidentale. Statutul cultural şi academic de care se bucu- 
ra constituie în fapt o mărturisire de credință vie, pe care a așezat-o 
providenţial în contextul încercărilor timpului său. Etapele formării 


1028 În această Sfântă Scriptură, scria Cantemir, se află, ca într-o cămară cerească, co- 
mori spirituale de mare preţ şi folositoare. Acolo se găsesc cuvintele Dumnezeului adevă- 
rat însuşi, făgăduinţele, poruncile, îndemnurile şi amenințările Sale şi tot acolo stau scrise 
pildele faptelor bune şi rele. Acolo vedem de ce trebuie să ne ferim şi ce trebuie să ur- 
măm. Judecăţile şi dreptăţile Acelui ceresc Monarh schimbă sufletele, dau înţelepciune 
celor neînvăţaţi, luminează ochii minţii (cf. Ps. 19, 8-9). De va păzi cineva această învățătu- 
ră, îşi va face curată calea, adică viaţa lui, şi îşi va curăţi şi îndrepta obiceiurile” (Dimitrie 
Cantemir, Divanul, ediţie îngrijită şi studiu introductiv de Virgil Cândea, Editura pentru 
literatură, Bucureşti, 1969, Cartea a III-a, p. 358-360). 

1029 Poliglot prin excelenţă, Dimitrie Cantemir se formează în spiritul umanist, luând 
contact cu cele mai de seamă personalităţi culturale ale timpului. De la monahul 
Cacavela, la eruditul Meletie de Arta, Alexandru Mavrocordat, Ilie Miniat sau Hri- 
sant Notara, el reuşeşte să acumuleze într-un interval record cele mai profunde 
învățături. (vezi aici Prof. Constantin Mihălcescu, Umanistul Dimitrie Cantemir, în 
Revista „Mitropolia Olteniei”, nr. 9-10/1073, p. 736). 

sale intelectuale se regăsesc şi se alimentează din contextul acestei 
perioade, fiind în parte tributare Renaşterii și spiritului occidental. Cu 
toate acestea, atitudinea sa apologetică rămâne favorabilă credinței orto- 
doxe şi tradiţiei culturale bizantine. Așa se face că, de foarte multe ori, 
Cantemir „se exprimă în cuvinte pline de admiraţie față de cea mai înaltă 
instituție de cultură a Bizanțului, Academia Patriarhiei Ortodoxe sau 
«Marea Şcoală», urmașa vestitei Universități. «Se învață în această 
Academie — notează Cantemir în Istoria Imperiului Otoman — filosofia și 
părțile ei, precum şi alte științe, toată în limba pură şi antică greceas- 
că». De aici au ieșit personalități de înaltă pietate şi știință, precum Iosif 
Carofilu, teolog şi filosof excelent, renumitul predicator al bisericii cate- 
drale Blasiu Schaevofilax,!%0 Antoniu și Spantoniu, toți filosofi peripa- 
tetici. laconiniu, de la care Cantemir a învățat elementele filosofiei, aşa 
cum declară, Sebastos, celebru prin calendarul său eclesiastic, dar mai 
ales prin scrierile sale asupra controverselor dintre Biserica greacă și 
latină; Dionisie ieromonahul, prețuit profesor de filosofie, fizică şi teo- 
logie și Alexandru Mavrocordat, apreciat pentru temeinicile sale cunoş- 
tinte de filosofie, teologie şi medicină”.105! 

În consecință, putem afirma că valoarea teologică şi culturală a 
tradiției bizantine, asimilate de principele moldav în polivalenta sa 
formare intelectuală, reprezintă fundamentul convingerilor sale apo- 
logetice. În felul acesta, cunoscând deopotrivă valenţele moștenirii 
occidentale, el a demonstrat că „puritatea ortodoxiei” este cu mult 
mai de preţ decât autonomia rațională a scolasticii medievale. Aceas- 
tă realitate o demontează prin exemple concrete, preluate din istoria 
religioasă a neamului său, arătând că în Moldova „nu s-a văzut ni- 
ciodată vreun eretic sau vreo erezie și, cu atât mai puțin, nu s-a putut 
dezvolta, probabil fiindcă acest neam n-a vrut să ştie de teologia 
scolastică şi de alte meşteşuguri sofistice ale dialecticilor, ci a crezut 


1030 Btimologia numelui Schaevofilax stă în legătură cu ascultarea bisericească de 
„păzitor al Sfintelor Vase”. 

1031 Pr. Ştefan Reşceanu, Ortodoxie şi gândire religioasă în opera lui Dimitrie Cantemir, 
p. 147. În disputa ideologică generată de apropierea comparativă a lui Thales din Milet 
şi cărturarul apusean van Helmont, Cantemir „apără primatul culturii greceşti în formarea 
spiritului european, el însuşi considerându-se unul dintre cei ce aparţine unei arii culturale 
de vârf şi care mai are încă multe lucruri de seamă de spus” (Ecaterina Țarălungă, Dimitrie 
Cantemir, Ed. Minerva, Bucureşti, 1989, p. 56). 

că vorbele simple ale Evangheliei şi învăţătura Sfinților Părinţi sunt 
de ajuns, chiar şi fără şcoală, spre mântuirea sufletului”. 1? 

Legat de acest aspect, vom avea în vedere în primul rând tezele 
teologice elaborate de Dimitirie Cantemir. Lucrarea sa mărturisitoare 
foloseşte în acest sens elemente de: Dogmatică (în „Metafizica”, 
„Descrierea Moldovei” şi „Loca obscura”), Morală („Divanul” şi 
„Scrisoarea către contele Golovkin despre conştiinţă”), Apologetică 
şi Istoria Religiilor (în „Sistema”, „Curanul” şi „Panegiricul”). 1055 
La fel de pline de teologie sunt și Sacrosantele, Logică, Sistemul sau 
întocmirea religiei Muhammedane, Loca obscura in Catechisi. Ulti- 
ma dintre ele reprezintă un veritabil îndreptar asupra învățăturilor 
desprinse din Reforma catolică. 


a. Confluente biblico-filosofice în gândirea lui Dimitrie Cantemir 

În gândirea marelui nostru cărturar Ortodoxia rămâne „filosofia 
de neclintit”. Pentru a demonstra acest lucru, el pleacă întotdeauna de 
la litera Sfintei Scripturi. Aproape fiecare din operele sale poartă 
pecetluirea cuvintelor sfinte, folosite cu grijă în susținerea și demon- 
strarea „Adevărului”. Mai mult, Cantemir vede tălmăcirea Scripturii 
în graiul poporului „un fapt de neapărată necesitate. De aceea îl laudă 
pe domnitorul Vasile Lupu, care, întemeind tipografia românească, a 
dat posibilitatea de a se «citi în graiul ţării, la început Evangheliile şi 
scrierile apostolilor, după aceea şi toată Liturghia»!9%*... Cantemir 
însuși, de mic copil, a fost educat şi învăţat din Sfânta Scriptură... până 
când era tânăr, seara, Dimitrie stătea împreună cu tatăl său, care nu 


1032 Dimitrie Cantemir, Descrierea Moldovei..., p. 339. În acest context, pr. prof. Ştefan 
Reşceanu, preocupat îndeproape de personalitatea marelui cărturar, este de părere că 
evaluările interconfesionale pe care le oferă de cele mai multe ori Dimitrie Cantemir ar fi 
bazate pe elemente de doctrină. Aceasta se reflectă din faptul că principele moldav cu- 
noştea foarte bine diferenţele dintre cele două Biserici, adâncite de Marea Schismă din 
1054. „În acest sens, el aduce ca augument Crezul, care se foloseşte în slujbele religioase 
aşa cum a fost fixat de Sfinţii Părinţi la Sinodul de la Niceea, respingând adaosul papis- 
tăşesc și de la Fiul, clarificând această învăţătură nu ca impietate pur şi simplu, ci ca 
impietatea impietăţii şi capului impietăţii”” (Pr. prof. Ştefan Reşceanu, Ortodoxie şi gândire 
religioasă în opera lui Dimitrie Cantemir, p. 152). 

1033 În Descrierea Moldovei, mai spune pr. prof. Nicolae Chiţescu, Cantemir atinge pro- 
bleme de cult, de drept canonic şi de organizarea Bisericii, după cum în „Monarhiarum 
physica examinatio” şi în „Incrementa atque Decrementa” atinge probleme de apologetică şi 
de Istoria Religiilor” (Ortodoxia în opera lui Dimitrie Cantemir, p. 1101). 

1034 Descrierea Moldovei, trad. de Petre Pandrea, Bucureşti, 1956, p. 290. 

ştia carte, «şi-i tâlcuia din Sfânta Scriptură sau din cuvintele Sfântului 
loan Gură de Aury.!%5 Scrierile sale dovedesc o bună cunoaştere a 
Sfintei Scripturi, în ele, Cantemir recurge adesea la cuvântul dumne- 
zeiesc pentru a-şi formula susţinerile”.10% 

Preocupările sale scripturistice completează vasta cultură pe care 
şi-o câștigase în decursul timpului. Se face cunoscut astfel ca „exeget 
al cărților Sfintei Scripturi și al Sfinţilor Părinţi, încât, încă din 1712, 
când s-a format o comisie pentru revizuirea Sfintei Scripturi, Teofilact 
Lopatinski, rectorul Academiei teologice din Moscova, din 1710, și 
şeful acestei comisii, fost student la Școala Patriarhiei din Constantinopol, 
coleg cu Nicolae Milescu şi prieten al familiei Cantemir, - propune 
țarului ca din Comisie să facă parte «toţi cercetătorii străini buni 
cunoscători ai limbilor vechi și inspirați în cele ale Bibliei». Printre 
aceştia a fost şi Dimitrie Cantemir. Însemnările de pe textul Bibliei 
lui Şerban au servit şi în discuţiile cu specialiştii de atunci”.19%7 

În lucrarea „Divanul sau gâlceava înțeleptului cu lumea, sau 
giudeţul sufletului cu trupul” (1698), Cantemir valorifică litera Scripturii 
în înţeles religios-moral, oferind cititorului o adevărată pildă de spiri- 
tualitate creştină. În contextul epocii sale, lucrarea a fost socotită pe bună 
dreptate „singura operă filosofică română originală, fiind presărată la 
fiecare pas cu citate din Sfânta Scriptură, formând un adevărat manual de 
bună purtare creştină”.!%5 Mai mult decât atât, opera principelui mol- 
dav poate fi socotită o veritabilă apologie a vieţii duhovnicești, încercată 
permanent de ispitele materiale. „„Așijderea a lumii, adică a trupului, rău 
cunoscute și strâmb grăite minciuni, cu ale sale drepte răspunsuri și cu 
vechile şi noile Sfinte Scripturi adevereşte, iveşte şi dezvăluieşte, care cu 
întreg suflet cercetându-le și ispitindu-le veșnicia, vei afla viaţă, precum 
mărturiseşte Evanghelistul: «Ispitiți Scripturile că vi se vede vouă într-însele 
viaţa vecilor a avea» (In. 5, 397.19 Aşa a şi făcut prealuminatul principe 


1035 Nicolae Iorga, Istoria literaturii române în sec. al XVIII-lea (1688-1821), vol. I, 
Bucureşti, 1969, p. 264. 

1036 Pr. drd. Vasile Mihoc, Sfânta Scriptură în opera lui D. Cantemir, în Revista 
„Studii Teologice”, nr. 5-6/1973, p. 342. 

1037 Pr. prof. A. Ostapov, Pr. prof. S. Socolov, Dimitrie Cantemir şi urmaşii săi în 
Rusia, exemplu de deminitate şi patriotism, în Revista „Biserica Ortodoxă Română”, 
nr. 7-8/1974, p. 937. 

1038 Emilian Vasilescu, Apologeti creştini..., p. 128. 

1039 Dimitrie Cantemir, Divanul, Ed. Litera Internaţional, Bucureşti, 2004, p. 25; text 
reprodus după Dimitrie Cantemir, Opere complete, vol. I, Divanul, ediţie critică sub 
îngrijirea lui Virgil Cândea, Ed. Academiei Române, Bucureşti, 1974. 

pentru a arăta originile divine ale universului. Integrându-și pledoaria 
într-o „gâlceavă” imaginară, el arată că: „lumea de Dumnezeu făcută 
a fi crede”, că a ieşit din proximitatea harului dumnezeiesc prin cădere şi 
din această pricină răutatea și necazul s-au sălășluit întrtu dânsa. „Lumea: 
Dară nu sunt înţelepțită şi de toată conştiinţa plină?” Înțeleptul: Ba 
înțeleaptă de te voi nebună ținea şi prin a ta nebunie să mă înţelepţesc: 
şi mai vârtos, căci: «Înţelepciunea ta nebunie este» (| Cor. 3, 19). 
Lumea: Au şi la aceasta a răspunde vei afla? Au nu sunt plină de tot 
binele? Înțeleptul: Ba plină, de mă voi pricepe precum că tu, eşti: 
«Deșertăciunea deşertăciunilor şi toate sunt deșertăciune» (Eccl. 1, 1). 
Lumea: Oare cu ce fel de socoteală mai rea decât tot răul mă socotești? 
Căci pe mine singur Dumnezeu ziditorul meu, dacă m-a făcut desăvârşit, 
au nu a zis că-i bine, văzând că sunt bună? (Fc. 1, 31) Înțeleptul: Adevărat 
că după acest cuvânt al lui Dumnezeu eşti bună. Căci Dumnezeu, 
Preabunul, nu face nimic rău, ci totul bine face; pentru aceia eşti 
bună. Însă așa era omul până nu se amăgi de frumuseţea și dulceața 
pomului celui aducător de moarte”.1% În continuare, problema an- 
tropologică este evaluată hristologic, autorul arătând că prin dumne- 
zeiasca Întrupare „noul Adam” a dezlegat păcatul strămoșesc. Meta- 
morfoza interioară a omului se prelungeşte în realitatea exterioară a 
cosmosului, lumea fiind luminată și încălzită de har. Cu toate acestea, 
„gâlceava” rămâne, Înțeleptul păstrându-se treaz în faţa „întunericului 
celui primejduitor” al lumii încărcate de ispită.1%! 

Pe de altă parte, trebuie menționat faptul că, în conţinutul său, 
„Divanul” cantemirian însumează, pe lângă fondul biblic, o bogată 
încărcătură filosofică. De acest aspect s-a ocupat îndeaproape profe- 
sorul Daniel Mazilu, de la Universitatea creştină “Dimitrie Cantemir” 
din București. După el, lucrarea eruditului principe ar fi „prima lu- 
crare filosofică românească”. El este de părere că, „spre deosebire 
de literatura occidentală, în care tradiția filosofiei grecești a fost relu- 
ată prin traduceri numeroase din Platon încă din secolul al XV-lea, 
Evul Mediu s-a prelungit la noi, din punct de vedere filosofic, până la 
finele secolului al XVII-lea. Este un motiv în plus pentru a lua în 
considerare noutatea Divanului. Este o lucrare caracterizată de ace- 
laşi spirit al Renașterii italiene prin care Marsilio Ficino si Pico della 
Mirandola concepeau simbioza dintre Platon si religia creştină drept 


1040 Divanul, p. 36. 
1041 Divanul, p. 39. 

vlăstarul culturii noii epoci pe care o iniția Academia neoplatonică 
din Florenţa în a doua jumătate a secolului al XV-lea. Până şi stilul 
operei lui Cantemir o apropie de stilul multor scrieri ale Renașterii. 
Este vorba, înainte de toate, de un dialog imaginar între un înțelept şi 
ceea ce este cuprins în mod foarte vag sub denumirea de lume, pe 
modelul dialogurilor lui Nicolaus Cusanus și ale lui Giordano Bruno, 
ele însele având ca model dialogurile platoniciene. De asemenea, la 
fel precum se întâmplă în lucrările lui Nicolaus Cusanus şi Charles 
de Bouvelles, intenţia lui Cantemir este de a da o formă conceptuală 
structurată unor tematici religioase creştine şi de a arăta astfel, pe de 
o parte, coerenţa rațională a doctrinei creștine, iar pe de altă parte, 
convergența tradiţiei laice, filosofice, cu cea religios-creştină”. 19? 

Lucrarea „Divanul” reprezintă, în consecință, o veritabilă mostră 
a dialogului dintre teologie și filosofie, dezvoltat la confluența dintre 
orient şi occident. Dimitrie Cantemir reuşește în mod magistral să aşeze 
cuvântul Scripturii în contextul necesităţilor contemporane, arătându-l 
ca singura manieră de transcedere a acestora în perspectiva apropierii 
omului înțelept (sau mai degrabă duhovnicesc) de „Adevăr”. 

Dialogul dintre teologie şi știință constituie o altă temă esenţi- 
ală pentru lucrarea apologetică a marelui nostru gânditor. Lucrarea 
„Sacrosanctae scientiae indepingibilis imago” („Imaginea de ne- 
descris a ştiinţei sacro-sancte ”, scrisă la 1700) reflectă îndeaproape 
acest lucru. Aici Cantemir interpretează teologic principalele coor- 
donate ale cunoașterii naturale, bazându-se în principal pe argumente 
din Sfânta Scriptură. El arată astfel că țelul orcărui creştin practicant 
îl constituie fără doar și poate „cunoașterea desăvâșită, supranaturală, 
care se dobândeşte prin credinţă şi care priveşte cele mai presus de 
fire, încununându-se cu cunoaşterea lui Dumnezeu şi a voii Lui, des- 
coperită în Revelația dumnezeiască”.1%3 Convingerile sale teologice 
cu privire la rolul şi conţinutul Revelaţiei dumnezeieşti sunt comple- 
tate prin bogate referinţe desprinse din Referatul Creaţiei. Urmând o 
abordare alegorică, el îşi încadrează demonstraţia într-un dialog pe 
care îl poartă cu „Bătrânul cel înţelept” (în fapt, „Creatorul lumii, 
deţinătorul înţelepciunii adevărate”). În felul acesta, pentru a arăta 


1042 Lect. univ. dr. Daniel Mazilu, Influențe stoice şi neoplatonice în “Divanul” lui 
Cantemir, în Revista “Cogito” II, nr. 4/2010. 
1043 Prof. Nicolae Chiţescu, Ortodoxia în opera lui Dimitrie Cantemir, p. 1102. 

logica zidirii celor văzute, Cantemir se foloseşte de o „exegeză bibli- 
co-filosofică”. Astfel, Dumnezeu este prezentat drept „Creator al 
tuturor celor văzute şi nevăzute: căci după doctrina adevărului, unul 
este autorul formelor, unul este creatorul existenţei lucrului şi unul 
este Tatăl luminilor şi dătătorul de viaţă, care niciodată nu va da 
altuia puterea Sa; Yahve este numele Lui”.19 Nu uită nici de profetul 
care a dat mărturie în Sfânta Scriptură despre toate acestea, marele 
Moise fiind numit astfel „suprem filosof şi teolog al adevărului”.19%5 
Lucrarea marelui cărturar nu urmăreşte nicidecum o linie ştiinţifică 
predefinită, ci are mai degrabă o viziune metafizică. Analizate per 
ansamblu, „Sacrosanctele” lui Cantemir nu vizează „cercetarea naturii 
după scopul ei, ci cercetarea creaţiei lui Dumnezeu după puterile mo- 
destului intelect omenesc. Meritul principal al cărţii nu este, aşadar, de 
a fi o primă anticipare, la noi a ştiinţei moderne, ci de a fi o apărare, cu 
mijloacele filosofiei, a credinţei creştin ortodoxe”.1% Această atitudi- 
ne apologetică a principelui cărturar se evidențiază în mod firesc prin 
evaluare comparativă a ceea ce omul poate deduce din ştiinţele profa- 
ne şi descoperirile ştiinţei sacre, prin care „se luminează labirintul 
științei senzitive; de aceea trebuie să o preferăm” 1% 

Tema cunoașterii naturale este reluată de Dimitrie Cantemir în tra- 
tatul său de Logică sau „Compendiolum universae Logices institutiones” 
(cca. 1701). Plecând de la etimologia cuvântului, Cantemir arată 
substratul autentic al logicii creştine. Ea pleacă de la Logos, care, în 
calitatea Sa de Izvor al adevărului, îl conduce pe om spre descoperi- 
rea realităţilor concrete din propria sa existenţă. Ni se oferă mai întâi 
o retrospectivă completă asupra istoricului pe care îl are logica din 
punct de vedere filosofic. Scopul şi valoarea ei autentică au fost de foarte 
multe ori neglijate. Astfel, asociindu-o cu „silogismul universal”, cu 
„argumentarea completă” sau cu „cele cinci voci ale lui Porphyrius”, 
logica este definită în cele din urmă de Cantemir drept „sinteză a 
existenţelor concrete”. Aşezându-o în concordanță cu rațiunea umană, 
el arată mai pe urmă că „intelectul nostru are operații. Prima este 
simplă, întrucât concepe în mod simplu şi abstract fie cele materiale, 


1044 Metafizica, trad. Nicodim Locusteanu, Bucureşti, 1928, p. 237. 
1045 Ibidem; Pr. drd. Vasile Mihoc, Sfânta Scriptură în opera lui Dimitrie Cantemir, p. 343. 
1046 Dragoş Popescu, Timpul creaţiei sacre în „Sacrosanctae scientiae indepingibilis 


imago” de Dimitrie Cantemir, în Revista „Filosofică”, nr. 1/2014, 52-53. 
1047 Metafizica, cap. I, 4, 5. 

fie cele imateriale, fie cele care sunt abstrase de compuși, de pildă: 
Dumnezeu, om. A doua este compunerea sau diviziunea, de pildă: 
Dumnezeu este infinit, omul este ființă raţională. În sfârşit, a treia 
este vorbirea intelectivă, de pildă: Dumnezeu este așa, deci este nede- 
finit. Omul este așa, deci este capabil de înţelegere și de ştiință”.1%% În 
primul capitol al părții a treia, „Despre prima și cea mai înaltă categorie, 
adică despre esență sau substanță”, Cantemir pătrunde la adâncul 
interpretării filosofice. El face astfel diferenţa dintre existenţa „ens a 
se” (de la sine sau prin sine) şi existenţa „ens ab alio” (de la sau prin 
altul).1% El merge mai departe şi face diferenţa dintre esență — „lucru 
existent prin sine însuși, care nu are nevoie de altceva spre alcătuirea 
sa”, şi existență — care defineşte „fie un lucru care există prin sine 
însuşi, neavând nevoie de altceva spre alcătuirea sa, fie că este ceva 
ce nu poate exista prin sine, ci îşi are existenţa în altceva”. În conse- 
cință, el afirmă că „toate categoriile se deosebesc de existent, totuşi 
(după cum ar fi cele care sunt genuri supreme, dintre care fiecare în 
parte are specii infime şi genuri subalterne), existentul nu este genul 
lor, pentru că genul împărtășește speciilor sale nu numai numele, ci 
şi definiția lui. Această facultate lipsește existentului, aşadar el nu 
este genul categoriilor. De aceea esența, în măsura în care este prin 
sine, nu are nevoie de altceva pentru alcătuirea sa. Iar celelalte cate- 
gorii, în măsura în care nu pot fi prin sine, sunt accident, şi de aceea 
împărtăşesc în rest definiţia existentului”.1050 

Atitudinea apologetică a marelui nostru gânditor se reflectă 
mai ales în poziţia pe care o adoptă față de expansiunea Reformei 


1048 Dimitrie Cantemir, Mic compendiu asupra întregii învățături a logocii, Ed. 
Ştiinţifică, Bucureşti, 1995, p. 98. 

1049 Această problematică filosofică este foarte veche, găsindu-şi originea în gândirea lui 
Aristotel, care a folosit-o pentru definirea gradelor de existenţă. Astfel, plecând de 
la conceptele de anima sensitiva şi anima vegetativa, marele gândidor antic separa 
existenţele materiale în fiinţe: imobile, animate, neanimate şi raţionale, conferind 
totodată asocierile potrivite. Scolastica şi metafizica occidentală vorbesc în acest 
context despre „scara gradelor de existenţă”, promovând deopotrivă ideea că „toate 
obiectele care există în realitatea sensibilă, nu există prin ele însele, afară de existenţa 
supremă, care este existenţă absolută, ens a se”. La polul opus se poziţionează aşadar 
existenţa ens ab alio, care depinde în mod esenţial de realitatea planului ens a se. (Nae 
Ionescu, Curs de Filosofie Religiei, prefaţă de Nicolae Tatu, postfață de Mircea Vulcă- 
nescu, ediţie îngrijită de Marian Diaconu, Ed. Eminescu, Bucureşti, s.a., p. 143-145). 
1050 Dimitrie Cantemir, Mic compendiu asupra întregii învățături a logocii, p. 117. 

protestante. Întreaga sa zbatere şi mărturisire ortodoxă s-a concretizat 
în lucrarea scrisă în latineşte „Loca obscura in cahechisi...” (1720), 
o replică polemică la catehismul publicat în același an la St. Peter- 
sburg cu titlul „Întâia învăţătură pentru copii” a arhiepiscopului 
Pskov Teofan Prokopovici (1681-1736).!%! Diferenţa de ton este 
evidentă, în această lucrare apărând dintru început „în poziţia de 
apărător al doctrinei şi tradiţiilor Bisericii Ortodoxe și anume atât 
față de punctele de vedere luteran și calvin, cât și faţă de cel romano- 
catolic”.1%2 Răspunsurile şi polemica dezvoltată de principele mol- 
dav cu privire la erorile doctrinare promovate de Prokopovici au un 
bogat fundament teologic, însumând deopotrivă comentarii pe: Deca- 
log, explicaţii ortodoxe privind cinstirea Sfinţilor, a Sfinţilor Îngeri, a 
Sfintei Cruci, a Sfintelor Icoane, preacinstirea Maicii Domnului, 
cultul Sfintelor Moaşte sau teologia Sfintelor Taine. El lămureşte 
astfel că autoritatea doctrinară trebuie să stea întotdeauna în mâna 
Sfintei noastre Biserici Ortodoxe, care „va înălța și explica aceasta 
(Legea credinței) şi nu un oarecare particular, fie el şi un înger cobo- 
rât din cer, căci Cuvântul lui Dumnezeu este cu adevărat Cuvântul lui 
Dumnezeu, dacă sensul lui propriu şi desăvârşit l-a arătat şi l-a învăţat 
Biserica Mamă”.!%% Deopotrivă, el arată că înţelegerea adevărurilor 
dumnezeieşti este direct legată de „tradiţiile scrise şi nescrise ale 
Sfinţilor Apostoli și ale Bisericii, precum și hotărârile Sfintelor Si- 
noade universale şi particulare”.!%% Sub această autoritate, Biserica 
Ortodoxă învaţă neîncetat adevărul soteriologic, împărtăşindu-l cre- 
dincioșilor ei încă din fragedă pruncie. De aceea, prin această lucrare, 
Dimitrie Cantemir oferă deopotrivă un valoros îndreptar pedagogic, a 
cărui valabilitate se menţine şi astăzi în acord cu necesităţile seculare. 
În argumentarea sa el pleacă de la premisa că „de la naștere toţi oamenii 
sunt buni şi bine concepuţi, dar că, începând din tinereţe, potrivit 
legii morale, orice om poate ajunge să încline sau să se dedea la rele, 
pentru care motiv urmează că încă de atunci, de la vârsta tinereții 


1051 Gabriel Mihăilescu, Un apologet paradoxal al Ortodoxiei: D. Cantemir în Loca 
obscura, în Revista „Tabor”, nr. 2/2012, p. 70. 

1052 Pr. prof. Teodor Bodogae, „Dimitrie Cantemir, pedagog şi teolog ortodox ”, 
comentariu la Dimitrie Cantemir, „Loca obscura” — traducere Pr. prof. Teodor Bo- 
dogae, în Revista „BOR, nr. 9-10/1973, p. 1064. 

1053 Descriptio Moldaviae, p. 340. 

1054 Ibidem, p. 341. 

oamenii trebuie îndrumați spre deprinderi creştineşti și de omenie, 
pentru ca să asculte de cine îi cheamă, să se încreadă în cele spuse şi 
să țină poruncile,!95 bine ştiind că cel ce zice că cunoaşte pe 
Dumnezeu, dar poruncile lui nu le ţine, e mincinos,!%€ fiindcă cre- 
dința fără fapte e moartă!057.1958 

În concluzie, reacţiunea prințului cărturar față de provocările 
prozelitismului occidental de tip luteran sau calvin „este categorică şi 
fără menajamente”. El afirmă astfel deschis şi fără ocolişuri „să se 
stăpânească aluatul papistașilor din Biserica Moldovenească și să taie 
celor tineri prilejul de a citi vicleşugurile papistașilor, iar înnoirile 
protestantismului față de spiritul scolasticii, de care învățații ortodocşi 
scăpaseră, Biserica Răsăritului, păstrătoare a adevărului, nu are nevoie 
nici de reforma lui Luther şi nici a lui Calvin”.!0% Spiritul său pole- 
mic fac dintr-însul „nu doar un susținător necondiţionat al dogmelor, 
învățăturilor și tradițiilor creștin-ortodoxe, ci şi ca un cărturar umanist, 
un excelent mânuitor al instrumentelor retoricii şi, nu în ultimul rând, 
un polemist curajos (dată fiind poziţia privilegiată a lui Theofan Pro- 
kopovici ca favorit declarat al ţarului în chestiuni de doctrină și or- 


ganizare ecleziastică)”. 190 


b. Reevaluarea ortodoxă a spiritului românesc 

Evaluată în contextul istoriei, opera marelui nostru cărturar ar 
putea fi socotită, prin intermediul mesajului pe care îl poartă, o eva- 
luare pertinentă în istorie a conştiinţei spiritului românesc. „Odată cu 
Cantemir începe și spiritul de critică”, spunea într-una din lucrările 
sale filosoful creştin Constantin Noica.!9%! Acest aspect se manifestă 
cu precădere în lucrarea „Descriptio Moldaviae” (1715). Între ele- 
mentele de esență ale neamului nostru el aşază la loc de cinste „religia 
drept-slăvitoare şi ospitalitatea”. Prima dintre ele a constituit elemen- 
tul de rezistenţă în fața opresiunii cotropitorilor. Credinţa şi etosul 


1055 Cf. In. 14, 15; 15, 20. 

1056 I In. 2, 4. 

1057 Cf. Iac. 2, 26. 

1058 Loca obscura..., p. 1064. 

1059 Pr. prof. dr. Ştefan Reşceanu, Ortodoxie şi gândire religioasă în opera lui Dimi- 
trie Cantemir, p. 162. 

1060 Gabriel Mihăilescu, Un apologet paradoxal al Ortodoxiei..., p. 74. 

1061 Constantin Noica, Pagini despre sufletul românesc... p. 20. 

ortodox au fost după el depozitarul și suma valorilor spirituale şi 
culturale și totodată resortul conturării trăsăturilor lingvistice de mai 
târziu. Alături de lista defectelor, pe care o menţionează deopotrivă, 
Cantemir socotește că „neamul românesc a ştiut să-şi conserve tot- 
deauna legile sale civile şi cele bisericești”. 192 

Dimensiunea apologetică a lucrării „Descriptio Moldaviae” este 
explicată în lumina etosului românesc. Dimitrie Cantemir socoteşte 
astfel că statornicia în credință reprezintă punctul forte al tradiției 
ortodoxe. Subiectul este detaliat într-un capitol special, intitulat 
„Despre religia moldovenilor”. Aici găsim explicat raportul dintre 
tradiția ortodoxă şi celelalte influenţe externe, care au încercat în 
decursul veacurilor pe credincioşii moldoveni. La niciuna din ele nu 
s-a dat însă curs, socotindu-se că „simplitatea Evangheliei şi învăță- 
tura sfinților părinți bisericeşti sunt îndestulătoare pentru mântuirea 
sufletelor”.!%5 Pentru aceștia, „„Mărturisirea credinţei şi Crezul se 
foloseşte în slujba religioasă așa cum a fost alcătuit de Sfinții Părinți 
la Sinodul de la Nicea, iar adăugirea papistăşească «și de la Fiul» se 
leapădă. Despre purcederea Sfântului Duh, ei cred întocmai ceea ce 
spune Sfântul loan Evanghelistul cu vorbele Mântuitorului.!9* Dar, 
după cum nu se vor să recunoască purcederea de la Fiul fiindcă 
Sfânta Scriptură nu zice nimic la limpede, tot atât de puţin folosesc 
în slujba lor adăogirea lui Palama: «de la Tatăl Singur». Au şapte 
Taine. La împărtășanie se ţin cele statornicite de Sfinţii Părinţi Vasile 
şi Joan Hrisostom. Folosesc la aceasta pâine dospită şi se împărtă- 
şesc în amândouă chipurile, cu pâine şi cu vin. Cinstesc icoanele 
sfinților, dar nu cioplite, ci zugrăvite, însă zic că numai lui Dumne- 
zeu singur i se cuvine slujbă religioasă. Cred că sfinții n-au ajuns 
încă la mântuirea desăvârșită, ci că, împreună cu Pavel, ei aşteaptă 
ziua de apoi, adică judecata cea de pe urmă; mai cred că aceştia au 
totuși, în vremea aceasta în sufletele lor nădejde neîndoită în mântuire, 
care trezește în ei o bucurie nespusă, aşa că pentru vredniciile lor nu 
le lipseşte nimic. Nu recunosc purgatoriul, dar cred că păcatele mici 
pot fi iertate şi după moarte prin rugăciunile Bisericii şi cu pomeni. 


1062 Ibidem, p. 26. 

1063 Descriptio Moldaviae, p. 159. 

1064 Cf, In. 15, 26: „lar când va veni Mângâietorul, pe Care Eu ÎI voi trimite vouă de la 
Tatăl, Duhul Adevărului, Care de la Tatăl purcede, Acela va mărturisi despre Mine”. 

Citesc în Biserică Sfânta Scriptură după tălmăcirea celor şapte tăl- 
maci; ei leapădă Vulgata și toate celelalte tălmăciri. Postesc, în afară 
de miercurea şi vinerea, de patru ori pe an la vremea rânduită”.195 
Dimitrie Cantemir face trimitere aici la învățăturile desprinse din 
Mărturiserea de credinţă a Sfântului Petru Movilă, care fusese apro- 
bată în cadrul Sinodul panortodox de la Iași, din 1642. De aici preia 
coordonatele esenţiale ale unei mărturisiri ortodoxe autentice, pe care 


cu siguranță și-a însușit-o deplin. 


c. Modelul pedagogic al marelui cărturar în contextul actual 
al educaţiei religioase 

Descoperirea valorilor perene în viaţa şi existența poporului 
român a fost marcată permanent de necesitatea unei educații religioase. 
Marii cărturari ai neamului nostru şi-au centrat capodoperele în planul 
înțelepciunii dumnezeiești, socotind, cu smerenie, că „tot darea cea 
bună și tot darul desăvârşit de sus sunt pogorâte, de la Tine, Părintele 
Luminilor”. În contextul ultimelor încercări seculare din planul edu- 
cațional, religia ca disciplină s-a dorit a fi înlăturată din planul de 
învățământ al școlii românești prin solicitarea facultativă a acesteia. 
O simplă foaie de hârtie devenea astfel flagelul cele mai însemnate 
valori a educaţiei tradiționale, căutând astfel să rupă definitiv ancestrala 
legătură a axei Biserică — familie — școală. Militanţii noului trend secu- 
lar au mers până la invocarea spiritului de „libertate”, iscodind litera 
legii pentru a găsi calea spre o educaţie fără conţinut religios. Pentru 
unii ca aceştia valorile sacre de: credință, iubire, jertfelnicie, dragoste 
de neam și de ţară ar fi trebuit aşezate sub dominanta etică a autono- 
miei raționale, liber cugetătoare şi steril religioasă. Fără doar şi poate 
că glasul celor încă pătrunşi de iubirea lui Hristos, a celor care n-au 
uitat totuşi că neamul nostru clocoteşte ontologic în spiritul ortodox, s-a 
ridicat acoperind himerele vremii. Ora de Religie a rămas în şcoală 
printr-un covârșitor aviz favorabil la „referendumul adeziunilor scrise”. 
După furtună rămâne însă dezordinea şi dezolarea pe alocuri, întrebări- 
le care-și cer răspuns şi datoriile ce neîntârziat trebuiesc împlinite. 

În faţa acestor provocări, mulți sunt cei care încă mai caută 
lămurire la întrebarea: Religia încotro? sau până când? Răspunsul îl 
găsim totuşi, ca de fiecare dată, în litera Scripturii: „Oricine va mărturisi 


1065 Descriptio Moldaviae, p. 196-198. 

pentru Mine înaintea oamenilor, mărturisi-voi și Eu pentru el înaintea 
Tatălui Meu, Care este în ceruri. lar de cel ce se va lepăda de Mine 
înaintea oamenilor și Eu Mă voi lepăda de el înaintea Tatălui Meu, 
Care este în ceruri”.1%55 Dar, pe de altă parte, „cel căruia i se pare că 
stă neclintit să ia seama să nu cadă”.!%" Suntem, aşadar, la vremea 
mărturisirii şi apologia noastră trebuie să fie una a propriului exemplu, 
cel mai concret mod de a demonstra că în fiinţa neamului nostru arde 
neîncetat flacăra credinţei ortodoxe, singurul şi adevăratul luminător 
peste veacuri al conştiinţei și înțelepciunii noastre românești. Siguranța 
acestor adevăruri este dată de realitatea întâlnirii cu Hristos în viața 
de dincolo, întâlnire pentru care creștinismul nostru s-a pregătit neîn- 
trerupt. „Ce sentiment al zădărniciei poate susține atâta desprindere 
de lucruri, chiar şi la stăpânitori? se întreabă Constantin Noica. Firește, 
e în joc toată perspectiva aruncată de creştinism asupra lumilor: cea 
de aici nu e nimic faţă de cea de dincolo, pentru că există cea de din- 
colo. Dar, independent de certitudinile orbitoare de dincolo, deci 
independent de sentimentul religios, o conștiință care proclamă ză- 
dărnicia lumii percepe direct nesiguranţele şi prăbuşirile lumii aces- 
teia... Şi totuși, cu aceste lucruri amăgitoare ale lumii, «cu praful 
înaintea văzului», trebuie găsită o împăcare. Cum? Pe ce registru? 
Uneori problema apare limpede ca problemă. Dar, alteori, îți dai 
seama că împăcarea s-a făcut pe nesimţite, şi conştiinţa aceea tragică 
își găsește echilibrul, sens de acţiune și chiar seninătate, într-o lume a 
nestatorniciei și amăgirii”.198 

Cu siguranță această împăcare trebuie căutată și astăzi. Pentru 
o asemenea împăcare trebuie însă să ne pregătim noi şi generaţiile 
următoare prin educație religioasă, prin promovarea permanentă a 
valorilor perene. Nimeni şi nimic nu ne va opri atunci zborul spre 
ceruri, bine ştiind că „înțelepciunea lumii acesteia este nebunie la 
Dumnezeu”. De aceea, acum, la vremea mărturisirii, trebuie să ne 
aducem aminte de „Testamentul” plin de înţelepciune pe care Sfântul 
Neagoe Basarab, domnitorul Țării Românești, l-a lăsat fiului său 
Teodosie, şi el odinioară învățăcel întru cele ale vieții. „Să fii blând 
şi nepizmăreţ, îi spune el; râsul şi glumele să nu intre în inimile noastre; 


1066 Mt. 10, 30-31. 
1067 Į Cor. 10, 12. 
1068 Constantin Noica, Pagini despre sufletul românesc... p. 48-49. 


353 


păzeşte-ți ochii și inima; smereşte-te... Pe toate acestea nu le vei putea 
socoti, dacă nu vei face cu dreptate lucrurile lui Dumnezeu. Că, mai 
întâi de toate, este tăcerea, iar tăcerea face oprire, oprirea face umilință 
şi plângere, iar plângerea face frică, şi frica face smerenie, smerenia 
face socoteală de cele ce vor să fie, iar acea socoteală face dragoste, 
şi dragostea face sufletele să vorbească cu îngerii. Atunci va pricepe 
omul că nu este departe de Dumnezeu”. 19% 

Se adaugă la toate acestea și exemplul pedagogic al lui Dimitrie 
Cantemir, domn luminat, iubitor de cultură și ţară, pravoslavnic mărturi- 
sitor al credinței ortodoxe. Despre el Constantin Noica spunea că repre- 
zintă „primul fenomen de criză din spiritualitatea românească, până 
atunci echilibrată şi împăcată; nu mulțumită cu sine, dar împăcată cu 
ceea ce i-a fost dat să fie”. Opera sa reprezintă deopotrivă o apologie 
amplă a credinței ortodoxe şi a spiritului românesc, asigurându-ne 
aproape în tot conţinutul ei că Dumnezeu stă la baza existenţei noastre și 
tot El oferă rânduială şi înțelepciune celor ce-L caută pe Dânsul. În con- 
cluzie, suntem îndreptățiți să susţinem că, „prin capacitatea genială de a 
crea sinteze între Răsărit şi Apus, Dimitrie Cantemir române un model 


pentru toți tinerii români studiogi” 1%! 


1069 Fragment din „Învățăturile lui Neagoe Basarab către fiul său Teodosie”. 

1070 Constantin Noica, Pagini despre sufletul românesc... p. 20. 

1071 + Daniel, Patriarhul Bisericii Ortodoxe Române, Dimitrie Cantemir — umanist orto- 
dox şi savant european — model permanent actual al tinerilor studioşi, Mesaj adresat 
Universităţii Creştine „Dimitrie Cantemir”, cu prilejul împlinirii a 20 de ani de la fondare 
şi a aniversării a 300 de ani de la urcarea pe tronul Moldovei a domnitorului Dimitrie 
Cantemir, Bucureşti, 22 octombrie 2010, în Ziarul Lumina, din 22 octombrie 2010. 

III. „CEREȚI ȘI VI SE VA DA; CĂUTAȚI ȘI VEŢI AFLA; 
BATEȚI ŞI VI SE VA DESCHIDE”. DIALOGUL DINTRE 
TEOLOGIE ȘI ȘTIINȚĂ ÎN CONTEXT APOLOGETIC 


Dumnezeu a binecuvântat dintru început virtutea omului de a 
cunoaşte, sădind într-însul darurile înţelepciunii, sensibilitatea față de 
mediul înconjurător, curiozitatea și isteţimea de a descoperi cu min- 
tea concretul vieţii în care se desfășoară. Ca sinteză între două reali- 
tăţi, transcendentă şi imanentă, omul, zidit „după chipul” Creatorului 
său, a valorificat permanent îndemnul spre descoperire: „Cereţi și vi 
se va da; căutaţi și veți afla; bateți şi vi se va deschide”.!? Pornind 
de la acest îndemn, vom încerca în cele ce urmează să vorbim despre 
două variabile nelipsite din contextul existenței noastre: religia şi 
ştiinţa. Între ele, la modul concret, nu a fost şi nici n-ar trebui să fie 
sincope sau disonanţe de dialog. Chiar dacă lucrurile nu au stat întot- 
deauna astfel, realitatea unei legături oneste se impune în primul rând 
prin necesitatea completării reciproce.!** Vechile insinuări ale or- 
ganizaţiilor şi sistemelor ateiste, mai vechi sau mai noi, s-au dovedit 
de fiecare dată desuete și lipsite de onestitate.107% 

Dialogul dintre religie şi ştiinţă a existat, prin urmare, dintot- 
deauna, fără excluderea vreuneia dintre părți. Luate separat, fiecare 


1072 Cf. Mt. 7,7. 

1073 Legătura teologiei cu ştiinţa, întocmai celei pe care a dezvoltat-o în timp cu filosofia, 
defineşte o firească şi necesară colaborare şi completare. Din acest punt de vedere „apologe- 
tica trebuie să stea în strâns contact atât cu filosofia, cât şi cu ştiinţa, sau, mai concret zis, cu 
«ştiinţa pozitivă» sau «exactă», termeni, care, trebuiesc subânţeleşi, de câte ori vorbim, aici, 
de ştiinţă în raport cu teologia” (loan Gh. Savin, Curs de Apologetică, vol. I, Partea intro- 
ductivă, Tipografia „Fântâna Darurilor”, Bucureşti, 1935, p. 50-51). 

1074 Conştiinţa modernităţii a deturnat într-un mod tendenţios experienţa mistică şi 
simbolică a omului ancorat într-o tradiţie religioasă. Are loc o trecere de la un regis- 
tru al valorilor eterne determinate de modelele inteligibile ale lumii transcendente la 
unul dominat de imanenţă care propune cunoaşterii umene realități sensibile şi trecă- 
toare. Dacă pentru omul Tradiţiei cunoaşterea sigură se referea la realităţi transcen- 
dente, simbolismul religios fiind obligatoriu în validarea oricărei epistemologii, în 
cazul omului modernităţii asistăm la o mutație profundă” (Adrian Lemeni, Pr. Răz- 
van Ionescu, Teologie Ortodoxă şi ştiinţă. Repere pentru dialog, ediţia a doua revi- 
zuită şi adăugită, Ed. IBMBOR, Bucureşti, 2007, p. 18.) 

îşi urmăreşte dintru început scopul propriu. Așa se face că știința are în 
vedere „cunoașterea lumii și a vieții”, religia vizând la rândul ei „desti- 
nul şi fericirea lumii”. Şi totuşi, „oricât s-ar deosebi între ele religia și 
Știința, realitatea pe care o au în faţă este una și aceeași... Deosebirea 
este că, pe când realitatea materială ne e dată în forme de timp sau 
spațiu, realitatea spirituală este liberă de aceste forme” 105 

Necesitatea acestui dialog se deduce din raționalitatea creaţiei pe 
care omul o parcurge în drumul său spre înveşnicire. Fără mărginirea 
tendinţelor egoiste și implicaţiilor autonome, el așază foloasele mediului 
înconjurător în raport cu necesităţile personale, socotindu-le întotdeauna 
ca daruri primite de la Dumnezeu. În lumina universului fizic, el înţele- 
ge că „toate au o raționalitate pe măsura lui şi potrivită lui. Vede aerul şi 
apa în componenţa lor chimică, date spre folosul vieţii lui, vede ierburile 
întreţinute de solul pământului şi pomii cu roadele lor spre întreținerea 
lui, vede fiecare soi al animalelor, peştilor, păsărilor, iarăşi prin diferite 
foloase ale lui, dar omul poate prin rațiune aduce şi contribuția proprie 
pentru a-și face folositoare raționalităţile diferitelor părţi ale naturii”.!076 
Cu toate acestea, omul trebuie să depășească întotdeauna limitele mate- 
rialului pentru a putea înțelege pe deplin rostul existenţei sale. El aspiră 
permanent spre viața veşnică şi de aceea în toată căutarea și curiozitatea 
rațiunii sale „vede în raționalitatea naturii şi transcendența unui Autor 
care l-a făcut şi pe sine şi natura, spre pregătirea sa pentru o viaţă veșni- 
că în unire cu EI”.!%” Prin urmare, întreaga noastră existenţă şi tot ce ne 
înconjoară se găsesc orânduite în iconomia Preasfintei Treimi. De aceea, 
pr. prof. Dumitru Stăniloae afirmă că „numai conștiința lui Dumnezeu 
poate întemeia iubirea față de om și numai conştiinţa omului poate în- 
temeia voinţa de veşnicie şi de înaintare în lumina infinită şi eternă a lui 
Dumnezeu. Numai un Dumnezeu conştient poate preţui pe om şi numai 
un om conştient poate prețui pe Dumnezeu. Şi numai conștiința omului 
poate strâmba voința lui de a dobândi viața adevărată, veșnică, de la 


Dumnezeu, în ideea că o poate avea în egoismul său” 18 


1075 Ioan Gh. Savin, Apărarea credinţei. Tratat de apologetică, E. Anastasia, Bucu- 
reşti, 1996, p. 24. 

1076 Pr. prof. Dumitru Stăniloae, Jisus Hristos lumina lumii şi îndumnezeitorul omu- 
lui, Ed. Anastasia, Bucureşti, 1993, p. 6. 

1077 Ibidem. 

1078 Ibidem, p. 15. 

În decursul vremii, pornind de la conţinutul teoretic al învățăturii 
de credință, s-a pus în mod firesc problema dacă teologia ar putea fi 
socotită într-o oarecare măsură drept știință. În variantă stricto-sensu, 
teologia s-ar putea identifica drept „știința despre Dumnezeu şi despre 
lucrurile dumnezeieşti”, sau mai simplu „cuvântarea despre Dumnezeu” 
(Theou — Dumnezeu; logos — cuvânt). Cu toate acestea, nu există o 
echivalență între „teologie în general şi teologia științifică”, dat fiind 
faptul că preocupările ei vizează în mod direct sentimentul religios, 
realitate ce trece dincolo de granița definiției şi a experimentului 
natural. Dată fiind „ireductibilitatea teologiei la demersul ştiinţific”, 
devine necesară realizarea unei distincţii clare între „teologia ca rezultat 
al rugăciunii şi teologia ca speculație a inteligenței omenești asupra 
diferitelor aspecte ale vieții eclesiale, pentru că aceasta din urmă 
poate fi rezultatul diferitelor discipline ştiinţifice care împrumută 
competenţe de ordin arheologic, istoric, filologic, etc. în vederea 
lămuririi unor puncte de interes proprii vieţii bisericești”.1079 

În latura ei ştiinţifică, teologia impune existența unui obiect și 
a unei metode pe baza cărora să se dezvolte. În consecinţă „obiectul 
formează partea materială a teologiei, metoda, partea sa formală. 
«Trăirea obiectului» e ceea ce numim religie sau credință; expunerea 
sau cunoaşterea lui e ceea ce numim știință teologică sau teologie. În 
acest caz, s-ar putea spune că teologia este știința cunoașterii lui 
Dumnezeu”. În acest demers de manifestare, ea are permanent în 
grijă „conformarea cu Adevărul”, iar principala sursă de descoperire 
şi valorificare a Acestuia rămâne Revelația dumnezeiască. De aici 
intervine dilema diferențierii celor două variabile ale studiului nostru. 
De vreme ce ştiinţa „nu are alt criteriu decât legile raţiunii și nici altă 
țintă decât aflarea adevărului, rezultat din conformarea cu legile raţi- 
unii”, teologia nu renunţă la Revelaţie în detrimentul rațiunii, rămă- 
nând la nivelul de „credinţă, adică trăire personală al lui Dumne- 
zeu .1%0 Această specificitate este confirmată de părintele Dumitru 
Stăniloae, care identifică în teologie trei condiții esenţiale: „fidelitatea 
faţă de Revelația împlinită în lisus Hristos, responsabilitatea pentru 


1079 Adrian Lemeni, Diac. Sorin Mihalache, Pr. Răzvan Ionescu, Pr. Cristinel Ioja, 
(coord.), Apologetica Ortodoxă, vol. II, Dialogul cu ştiinţele contemporane, Ed. 
Basilica, Bucureşti, 2014, p. 32. 

1080 Joan Gh. Savin, Curs de apologetică, vol. I, p. 52. 

credincioșii din timpul în care se realizează și deschiderea față de 
viitorul eshatologic”.!95! 

Pe de altă parte, ştiinţa reprezintă „corpul de cunoștințe având un 
obiect determinat şi recunoscut şi o metodă proprie pentru dezvoltarea 
cunoștințelor. Este domeniul organizat al cunoașterii. Este cunoașterea 
exactă, universală și verificabilă, exprimată prin legi”.1%2 Mai simplu, 
ştiinţa se defineşte „prelucrare a datelor realității sau experienţei, după 
normele necesare și general valabile ale raţiunii umane”. În contextul 
manifestării sale se pot distinge de asemenea: „un obiect al cunoaşterii 
(universul fizic, natural), un subiect cunoscător (omul) şi o metodă de 
dezvoltare a cunoaşterii (metoda științifică de cunoaştere)”.19% Pe altă 
parte, referitor la formele realităţii pe care le abordează, știința poate 
evalua prin resursele sale: contextul fizic (corporal sau material), planul 
istoric (legat de anumite întâmplări, fapte sau evenimente) şi realitatea 
neologică (ştiinţele matematice, logica, sentințele morale, dreptul, teologia 
etc.). De aici rezultă trei feluri de ştiinţe: fizice, istorice și neologice; sau 
științe naturale, istorice, filosofice şi teologice. Sub toate aceste valenţe, 
omul de știință are în vedere, la fel ca teologul, „setea după adevăr”. În 
acest demers, au existat de-a lungul timpului o serie de diferențieri de 
ordin practic. Prima dintre ele îi aparține lui Socrate „care separă pe omul 
de ştiinţă, pe filosof, iubitorul de adevăr, de sofistul a toate ştiutor, care 
mercantiliza raţiunea în vederea unor interese practice, imediate, ale glori- 
ei, câştigului sau puterii. Omul de ştiinţă a privit realitatea așa cum ea era, 
în adevăr. Plină de taine și de mister, ancorată în absolut şi reflectată în 


fenomene, lucruri, indivizi, acte şi evenimente” .1085 


101 „Teologia, spune părintele profesor, trebuie să fie, ca şi Biserica, apostolică, 


contemporană cu fiecare epocă şi profetic-eshatologic ... Prin credinţă e fidelă reve- 
laţiei realizate în trecut, prin nădejde e deschisă viitorului de participare deplină la 
bunătăţile lui Hristos şi conduce înaintarea spre El, iar prin dragoste susţine partici- 
parea de pe acum la aceste bunătăţi, printr-o comuniune sporită cu Hristos şi cu 
semenii. Prin aceste trei însuşiri, teologia este tradiţională şi în acelaşi timp, contem- 
porană şi profund-eshatologică” (Pr. Dumitru Stăniloae, Teologia Dogmatică Orto- 
doxă, vol. I, Ed. IBMBOR, Bucureşti, 2003, p. 108-109. 

1082 Le Petit Robert — dictionaire de la langue francaise, Ed. Dictionnaires le Robert, 
Paris, 2000, p. 2298. 

1083 Toan Gh. Savin, Curs de apologetică, vol. I, p. 52. 

1084 Adrian Lemeni, Pr. Răzvan Ionescu, Teologie Ortodoxă şi ştiinţă. Repere pentru 
dialog, p. 17. 

1085 Joan Gh. Savin, Curs de apologetică, vol. I, p. 53. 

Între teologie și ştiinţă există așadar o diferență metodologică. 
Deşi ambele sunt îndreptate spre descoperirea adevărului, teologia 
vizează mai mult dimensiunea ipostatică şi transcedentală a acestuia. 
Ca mărturisire a realităţilor celor mai presus de minte, ea își încredinţea- 
ză argumentaţia Revelaţiei dumnezeieşti. De aceea, spre deosebire de 
ştiinţă, teologia rămâne ancorată transcedental, rămânând întru totul 
fidelă Persoanei Mântuitorului lisus Hristos, care rămâne Acelaşi, 
„ieri şi azi, şi în veac”.1%* Sub aceste coordonate, nu se poate vorbi 
despre o competiţie între teologie și știință, ci despre complementari- 
tate şi dialog. Părintele profesor Dumitru Stăniloae se exprimă foarte 
frumos referitor la această deschidere dintre cele două domenii, afir- 
mând cu precădere până unde trebuie să meargă fiecare. „Oamenii își 
pun întrebări veșnice într-un mod mereu original. Şi teologii trebuie 
să fie în slujba lor; să le vorbească de Dumnezeu a Cărui milostivire 
este veşnică şi care caută să-l întâlnească pe om înr-un mod mereu 
original... Trebuie să punem în evidenţă valoarea persoanei în fața lui 
Dumnezeu, prezentându-l mai întâi pe Dumnezeu ca pe o Persoană 
Care se interesează cu pasiune de istoria omenească. Este singura 
Persoană Care poate ajuta persoana omenească să se mântuiască. Şi 
astăzi, Persoana divină îi propune persoanei umane să iasă din iadul 
ei, să se elibereze din izolarea sa, să realizeze comuniunea. Dar 
această Persoană divină Îşi propune să răspundă și la problemele pe 
care le provoacă în conştiinţa omului de astăzi dezvoltarea ştiinţei. 
Acestea sunt cele două sarcini majore ale teologiei de astăzi”. 1% 

Mai trebuie știut faptul că, în ceea ce priveşte cercetarea teologică, 
limita cunoașterii are nivel limitat. De această treaptă se trece numai 
prin rugăciune şi credinţă. Spre deosebire de cercetarea ştiinţifică, în 
care se atinge în mod concret și palpabil finalitatea punctului fix, 
„avansarea în cunoaşterea lui Dumnezeu prin rugăciune implică 
în mod necesar prezența apofatismului... Aceste limite structurale 
privesc şi disciplina Apologetică în căutarea ei de a investiga filonul 
apologetic al Bisericii”.10%5 Pornind de la această premisă, pentru a 
avea o imagine cât mai clară asupra raportului dintre teologie şi ştiinţă, 


1086 Cf, Evr. 13,8. 

1087 Pr. Dumitru Stăniloae, M.A. Costa de Beauregard, Marc Antoine, Mica dogma- 
tică vorbită. Dialoguri la Cernica, traducere de Cornelia Ică jr, Ed. Deisis, Sibiu, 
2007, p. 167. 

1088 Apologetica Ortodoxă, vol. II, p. 35. 

trebuie avut în vedere în primul rând argumentaţia biblico-patristică. 
Ea evidenţiază cel mai bine finalitatea și rostul acestei legături. 

Teologul rus George Florovski impune ca necesară „redobândirea 
spiritului şi a gândirii Părinților” în vederea unei imagini cât mai 
oneste asupra dialogului dintre teologie şi ştiinţă. Pentru această evaluare 
este necesară „mintea patristică”, ceea ce presupune „nu doar o simplă 
cunoaştere a textelor vechi şi o exagerare a citatelor revelate pentru 
argumentele moderne; este mai curând o posesie a teologiei Părinților 
din interior”.1%9 În acest sens, având ca justificare de la similitudinea 
veacurilor precreştine, Florovski invocă reîntoarcerea la o teologie 
mărturisitoare printr-un îndemn devenit emblematic în teologia or- 
todoxă: „înapoi la Sfinţii Părinţi”. În consecință, el se întreabă în ce 
fel „lumea contemporană nouă, atee și plină de necredinţă, nu se 
aseamnă oare într-un anumit sens cu lumea precreştină, reînnoită de 
aceeași întrepătrundere a tendinţelor religioase false, sceptice și anti- 
teiste? În faţa unei astfel de lumi, teologia trebuie să devină, cu atât 
mai mult, încă o dată mărturisitoare. Sistemul teologic nu poate fi un 
simplu produs al erudiţiei; nu se poate naşte doar din reflecția filoso- 
fică. Are nevoie şi de experiența rugăciunii, concentrării spirituale, 
solicitudinii pastorale” 1%? 

Sub această necesitate, dialogul dintre teologie şi știință se 
subscrie unui scop unitar, convergent în finalitatea eshatologică. 
Pornind de aici, pe de o parte, se lămuresc două coordonate esențiale 
pentru această ecuaţie: frica sau spaima care însoţeşte cunoaşterea 
lumească şi credința, ca mijloc de depăşire a fricii şi de pătrundere 
spre cunoaşterea dumnezeiască. Astfel înţelegem cum „frica însoțește 
mereu dubiul, dubiul cercetarea, investigarea mijloacele, iar mijloacele 


1089 Alexei Nesteruk, Universul în comuniune. Către o sinteză neopatristică a teolo- 
giei şi ştiinţei, traducere din limba engleză de Mihai-Silviu Chirilă, Ed. Curtea Ve- 
che, Bucureşti, 2009, p. 26. 

109% G, Florovsky, „The ways of Russian theology”, în Aspects of Church History 
(Collected Works of Georges Florovsky, 4), Belmont, Nordland, p. 207. Ideile lui 
Georges Florovsky cu privire la necesitatea unei sinteze neopatristice în dialogul 
dintre teologie şi ştiinţă au fost diseminate în lucrări de rezonanţă, semnate de cu- 
noscuţi teologi ortodocşi contemporani, între care amintim pe: Ioannis Ziziulas, 
Christos Yannaras, Georgios Mantzaridis sau Panaiotis Nellas (vezi: Alexei Neste- 
ruk, Universul în comuniune, p. 29). 

— cunoașterea”, spune Sfântul Isaac Sirul.'%! Tot el face deosebirea 
foarte clar între „o cunoaștere antemergătoare credinţei și o cunoaștere 
care se naşte din credință”. În acest sens, spune Sfântul Părinte, „cunoaş- 
terea ce premerge credinţei este cunoaşterea naturală. Iar cunoaşterea ce se 
naşte din credință este o cunoaștere duhovnicească”.1%? Sub acest raport, 
el afirmă că depășirea cunoaşterii naturale este posibilă numai prin credin- 
tă, în scopul împlinirii eshatologice. În felul acesta, el arată că „rafionali- 
tatea cunoașterii nu este ceva de lepădat, însă credinţa este superioară 
acesteia. Și dacă am respinge ceva, cu siguranță nu ar fi cunoaşterea, ci 
separaţia pe care aceasta o face cu privire la diferite specii, fiind astfel 
potrivnică măreției naturii create de Dumnezeu, făcându-se slujitoare a 
demonilor... Ne este dat prin urmare să cunoaştem că gradele pe care le 
parcurge credinţa sunt Superioare celor pe care le dobândeşte cunoaşte- 
rea. Și astfel, cunoașterea se desăvârșește prin credinţă, astfel încât pri- 
mește puterea de a urca şi de a înţelege tot ce este deasupra celor sensibi- 
le şi de a se împărtăşi de slava lui Dumnezeu care nu poate fi cunoscută 
de mintea sau cunoașterea făpturilor. Așadar, cunoaşterea se face călăuza 
omului care doreşte să urce spre Dumnezeu prin credință, nemaifiindu-i 
de folos atunci când s-a statornicit în credință. Căci acum noi cunoaștem 
puțin din toate și înțelegem puţin din toate. Însă când vom dobândi desă- 
vârșirea acest puţin se face nefolositor. Astfel, credința ne arată lămurit 
realitatea desăvârșirii viitoare. Prin credinţă suntem învăţaţi despre acele 
lucruri cu neputinţă de cunoscut, nu prin cercetare sau prin puterea raţi- 


unii/ minţii/ cunoaşterii” 1 


1091 În limbaj modern, explică Nesteruk, pentru a înţelege la ce se referă Isaac 
spunând că frica însoţeşte mereu cunoaşterea: o ființă umană trăieşte într-o lume 
exterioară a naturii pe care abia o înţelege, iar această incertitudine a trăirii crează 
teama; aspiraţia spre cunoaşterea lumii înseamnă dorinţa profundă şi asumată de a 
înţelege natura pentru a controla viaţa pe care aceasta o cuprinde. Cunoaşterea în 
acest sens elimină frica, dar impulsul cunoaşterii înseşi provine din frică. Ştiinţa şi 
tehnologia dobândesc o dimensiune cosmică şi legături cu esenţa condiţiei umane, 
condiţie în care umanitatea încearcă mereu să fugă de frica existenţei, iar pentru a 
evita o presupusă prăbuşire spirituală a omenirii sub presiunea tehnologiei, credinţa 
trebuie să depăşească frica” (Alexei Nesteruk, Universul în comuniune, p. 44). 

1092 Sf. Isaac Sirul, „Cuvinte despre sfintele nevoinţe”, traducere din grecește, intro- 
ducere şi note de pr. prof. dr. Dumitru Stăniloae, în Filocalia X, Ed. Humanitas, 
Bucureşti, 2008, p. 85, Cuvântul XVIII. 

1093 St. Isaac the Syrian, „Homilies”, în A.J. Wensinck (tr.), Mystical Treatise by 
Isaac if Niniveh, Amsterdam, Koniklije Akademie van Wetenshappen, 1923, p. 246, 
Homily LI. 

Pornind de aici, înțelegem că sub aspect dinamic, credința devine 
deopotrivă: mijlocul detașării de zgura lumii inteligibile şi resortul 
cunoașterii Adevărului ipostatic. Revine astfel întrebarea firească, 
invocată şi în deschiderea cercetării noastre: „Ce este cu adevărat 
știința ?”. Dacă are în vedere cu adevărat destinul şi binele omului, 
trebuie negreşit să urmeze coordonatele descrise de Sfânta Scriptură 
şi învăţăturile Sfinților Părinţi. lată prin urmare, de ce socotim că 
„Ştiinţa şi tehnologia trebuie să dobândească dimensiuni antropologice”. 
În acest sens, „trebuie să încercăm să ne facem o nouă imagine despre 
umanitate, în care să includem întreaga putere a ştiinţei şi tehnologiei, ca 
artă a definiţiei sale inevitabile și eshatologice. Atunci știința și tehnologia 
şi-ar putea ocupa locul cuvenit în acel ansamblu al umanităţii care, în 
proiecția sa istorică, poate avea chiar mai multe varietăți noi; ca rezultat 
negativitatea atitudinii față de tehnologie are sens numai într-un mod apo- 
fatic: tehnologia nu poate fi percepută în acea formă specifică subiectivi- 


tății omenești care este responsabilă de apariția sa” 1% 


HMI.1. „încredințarea celor nădăjduite, dovedirea lucrurilor 
nevăzute” 


În context apologetic, este mai mult decât necesar să avem în vedere 
o evaluare biblico-patristică asupra principalelor coordonate raționale pe 
care se altoiește dialogul cu știința. Acest aspect are din punct de vedere 
istoric același numitor comun: „mesajul credinței evanghelice”, ca ele- 
ment unitar şi universal valabil în Biserică şi societate. Reușita acestei 
mărturisiri pe care apologetica ortodoxă a împlinit-o peste veacuri a trecut 
dincolo de „competențele omeneşti”. Astfel, „în ciuda folosirii ocazionale 
a conceptelor proprii unuia sau altuia dintre medii sau culturi, fundamentul 
unei astfel de acțiuni rămâne de ordin pnevmatologic”.'% În cuvintele 
Mântuitorului Hristos, ucenicii credinţei creştine găsesc permanenta ac- 
tualizare a Cincizecimii: „Ci veți lua putere, venind Duhul Sfânt peste voi, 
şi Îmi veţi fi Mie martori în Ierusalim şi în toată Iudeea și în Samaria şi 


până la marginea pământului” 19% 


1094 Alexei Nesteruk, Universul în comuniune, p. 49-50. 

1095 Pr. Răzvan Andrei Ionescu, Teologie Ortodoxă şi Ştiinţă: conflict, indiferenţă, 
integrare sau dialog? Care să fie atitudinea noastră faţă de ştiință?, Ed. Doxologia, 
Iaşi, 2015, p. 123. 

10% F A. 1,8. 

În virtutea propriei sale raţiuni, omul nu poate cunoaște și nici 
descoperi de unul singur dimensiunea tainică a existenţei. De aceea, 
primul cuvânt pe care Biserica îl aşază la dispoziţia sa, ca supliment al 
propriilor capacități raţionale, este „cred” — morevw. În această cheie, 
mărturisirea noastră merge mai adânc decât încredințarea rațională, pă- 
trunde dincolo de cugetarea obişnuită şi autonomia cunoașterii girată de 
propriile simţuri. Cu alte cuvinte, morevo „poate fi aplicat numai acelor 
lucruri dinlăuntrul meu sau exterioare mie, care sunt neclare. Sau, altfel 
spus, se aplică numai la ceea ce nici simţurile, nici intelectul, nici faptele 
nu pot clarifica. Mai mult, şi aici ne apropiem de cee ce este mai impor- 
tant, cuvântul «Cred», prin însăşi existenţa lui, corespunde cu ceva care, 
fie şi numai înlăuntrul meu, este real şi plin de putere lăuntrică, deoarece 
nu are nevoie de niciun suport extern. Spune «Cred» numai atunci când 
mă refer la ceva ce nu pot să văd cu ochii mei, nu pot auzi cu urechile 
mele, nu pot atinge cu mâinile mele, când «doi ori doi fac patru» este total 
irelevant. Cred în aceasta şi prin aceasta cunosc”.1097 

Pentru că numai prin rațiune vederea omului nu poate pătrunde 
prea departe, posibilitatea concretă a cunoaşterii Ziditorului se singu- 
larizează, fundamentându-se existențial pe latura sa duhovnicească. 
Această pornire nu poate fi generată decât printr-o raportare persona- 
lă la Dumnezeu „cel Unul”. lată, de pildă, că „evreii încep să vor- 
bească cu Dumnezeu plecând de la un eveniment istoric concret: 
aproximativ o mie nouă sute de ani înainte de Hristos, în ţara Chal- 
deenilor, Dumnezeu Se descoperă pe Sine unui om, anume lui Avra- 
am. Avraam îl întâlnește pe Dumnezeu aşa cum întâlnim o persoană 
umană, o ființă cu care putem să dialogăm, să stăm faţă către fa- 
tă” 108 Interacțiunea lor nu se susține teoretic, fiind departe de orice 
deducție silogistică sau dovedire logică. Este experienţa unei relații 
fundamentată pe virtutea încredințării că Dumnezeu rămâne tot- 
deauna fidel promisiunilor făcute. „Împărățit-a Dumnezeu peste 
neamuri, Dumnezeu şade pe tronul cel sfânt al Său. Mai-marii po- 
poarelor s-au adunat cu poporul Dumnezeului lui Avraam, că ai lui 


Dumnezeu sunt puternicii pământului; El S-a înălțat foarte” 10° 


109 Pr. prof. Alexander Schmemann, Cred, traducere din limba engleză de Florin 
Caragiu, Ed. Basilica, Bucureşti, 2014, p. 60-61. 

1098 Christos Yannaras, Abecedarul credinței. Introducere în teologia ortodoxă, 
traducere pr. prof. dr. Constantin Coman, Ed. Bizantină, Bucureşti, 2007, p. 16. 

1099 Ps, 42, 8-9. 

Ținând cont de cei doi poli ai perceperii religioase (rațiune şi 
credință) putem distinge două direcţii ale cunoașterii lui Dumnezeu. 
Astfel, cei care acceptă existența lui Dumnezeu în virtutea propriilor 
convingeri raționale, afirmându-L pe Dumnezeu ca „putere superioară” 
Şi „Fiinţă supremă”, chiar dacă însoțesc „această certitudine intelectuală 
simplă cu unele obiceiuri „religioase”... înlăuntrul lor există un profund 
agnosticism”. Pe de altă parte, cei care manifestă o credință-încredere 
fundamentată istoric, „credinţa Părinților”, „se încred în descoperirile 
lui Dumnezeu și nu le este greu să mai accepte încă o intervenție a Sa în 
viața oamenilor, de data aceasta în trup, în Persoana lui lisus Hristos”.!1% 
Prin urmare, dacă pentru gândirea raționalistă noţiunile de dumnezeire 
şi Întrupare nu sunt acordabile logic, în latura credinţei aceste elemente 
sunt indispensabile. De aceea, Apostolul Pavel ne spune: „Fiindcă și 
iudeii cer semne, iar elinii caută înţelepciune, însă noi propovăduim 
pe Hristos cel răstignit: pentru iudei, sminteală; pentru neamuri, ne- 
bunie. Dar pentru cei chemaţi, şi iudei şi elini: pe Hristos, puterea lui 
Dumnezeu şi înțelepciunea lui Dumnezeu. Pentru că fapta lui Dumnezeu, 
socotită de către oameni nebunie, este mai înțeleaptă decât înţelepciunea 
lor și ceea ce se pare ca slăbiciune a lui Dumnezeu, mai puternică 
decât tăria oamenilor” 

Ca virtute teologică, credința este definită prin puterea sufle- 
tească a omului de a înțelege adevărurile de credință care depășesc 
capacitatea sa raţională. Despre ea vorbește Sfântul Apostol Pavel în 
Epistola sa către evrei: „Credinţa este încredințarea celor nădăjduite, 
dovedirea lucrurilor nevăzute“.!% Credinţa creştină este o condiţie 
esenţială pentru mântuire. Ea reprezintă mijlocul de conlucrare cu 
harul divin şi răspunsul imediat pe care omul îl oferă la chemarea lui 
Dumnezeu. Marele patriarh Avraam poate fi un exemplu în acest 
sens, deoarece pentru promptitudinea răspunsului său credinţa i-a 
fost socotită de Dumnezeu ca dreptate: „Precum și Avraam a crezut 
în Dumnezeu şi i s-a socotit lui ca dreptate. Să ştiţi, deci, că aceia 
care sunt din credinţă, aceștia sunt fii ai lui Avraam. lar Scriptura, 
văzând dinainte că Dumnezeu îndreptează neamurile din credinţă, 
dinainte a binevestit lui Avraam că se vor binecuvânta prin tine toate 


1100 Ch. Yannaras, Abecedarul credinței..., p. 18. 
1101 [ Cor. 1, 23-25. 
1102 Eyr, 11, 1. 

neamurile... Astfel că Legea ne-a fost călăuză spre Hristos ca să ne 
îndreptăm prin credință”.!!% Fără chemarea lui Dumnezeu, credinţa 
ar fi inexistentă. Nu ar mai putea fi un dar de sus menit să întărească 
inimile: „Dar cum vor chema numele Aceluia în care încă n-au cre- 
zut? Și cum vor crede în Acela de care n-au auzit? Și cum vor auzi 
fără propovăduitor?”.1104 

Fiind primită ca dar al Duhului Sfânt, credinţa se bazează pe 
relația cu Dumnezeu, aşa cum reiese din întâmplarea cu copilul luna- 
tec pe care ucenicii nu l-au putut vindeca fără ajutorul Mântuitorului: 
„Dacă veți avea credinţă cât un grăunte de muștar, veţi zice muntelui 
acestuia: mută-te de aici dincolo, şi se va muta, şi nimic nu va fi 
vouă cu neputinţă”.!!% Virtutea credinţei s-a dovedit primordială în 
vindecările pe care le-a săvârşit Mântuitorul, cazul femeii cu scurge- 
re de sânge fiind grăitor în acest sens: „Jar lisus, întorcându-se și 
văzând-o, i-a zis: Îndrăznește, fiică, credința ta te-a mântuit. Și s-a 
tămăduit femeia din ceasul acela”.!!% Alături de nădejde şi de dra- 
goste, credinţa reprezintă un epicentru al vieţii noastre pământeşti, 
însă, cu toate acestea, fără fapte, ea rămâne moartă şi fără finalitate: 
„Credinţa fără fapte este moartă”.!!% 

Aşadar, prin cuvântul de început al Simbolului de credință 
(Cred — moTevo) descoperim adeziunea liberă şi conştientă la iubirea 
lui Dumnezeu, sădită în fiecare încă de la creaţie. Acceptarea sau 
respingerea acesteia rămâne la latitudinea fiecăruia, manifestându-se 
ca o practică deplină a libertăţii personale. Prin credință omul poate 
accepta mai uşor realitatea adevărurilor dumnezeieșşti, „iar dacă 
înaintează într-o viaţă tot mai curățită de patimi, tot mai virtuoasă, 
ajunge prin puterea Duhului Sfânt și la o experienţă a celor dumne- 
zeiești, care ne-au fost aduse aproape de lisus Hristos ”.1198 

Una dintre cele mai pilduitoare apologii ceștine în context 
multicultural și multireligios rămâne fără îndoială mărturisirea fă- 
cută de Sfântul Apostol Pavel în Areopagul din Atena. Pledoaria 


1103 Gal. 3, 6-8, 24. 

1104 Rm. 10, 14. 

1105 Matei 17, 20. 

1106 Matei 9, 22. 

1107 Jacov 2, 20. 

11% Nicolae Chiţescu, Teologia Dogmatică şi Simbolică, manual pentru Facultăţile 
de Teologie, vol. I, Ediţia a doua, Renaşterea, Cluj Napoca, 2004, p. 242. 

sa este importantă în conextul în care Apostolul neamurilor stă înain- 
tea unei agore multi-sincretiste, unde „fiecare își face propria alegere 
prin jocul concurenţei sau al interesului personal. Cum să vorbeşti, 
aşadar, despre nevoia absolută a înțelepciunii dumnezeiești inspirată, 
în faţa reprezentanţilor cei mai nobili ai doctrinelor filosofice sau ai 
religiilor la Atena, oraș-far al Antichității, cunoscut pentru dragostea 
sa de înțelepciune și preocupat de o abordare multi-religioasă, cel 
mai adesea idolatră?”.!!% Şi totuşi, Marele Pavel a făcut-o, biruind 
logica raţiunii prin puterea dumnezeiască a harului. Curiozitatea pe 
care o împărtăşește iubitorilor de înţelepciune este Adevărul însuși. 
El le vorbeşte despre „Dumnezeul necunoscut”, pe care mintea cea 
întunecată de păcat nu-l mai putea cunoaşte şi mărturisi ca Ziditor şi 
Părinte: „Dumnezeu, Care a făcut lumea şi toate cele ce sunt în ea, 
Acesta fiind Domnul cerului și al pământului, nu locuieşte în temple 
făcute de mâini. Nici nu este slujit de mâini omenești, ca şi cum ar 
avea nevoie de ceva, El dând tuturor viaţă și suflare şi toate. Și a 
făcut dintr-un sânge tot neamul omenesc, ca să locuiască peste toată 
fața pământului, așezând vremile cele de mai înainte rânduite și 
hotarele locuirii lor, Ca ei să caute pe Dumnezeu, doar L-ar pipăi și 
L-ar găsi, deşi nu e departe de fiecare dintre noi. Căci în El trăim și 
ne mişcăm şi suntem, precum au zis şi unii dintre poeţii voştri: căci 
ai Lui neam şi suntem”!!! Sub inspiraţia Sfântului Duh, Apostolul 
neamurilor apelează la filosofia păgână și foloseşte spre mărturie 
cele spuse mai înainte de Epimenide din Creta (sec. VII, î.Hr.) şi 
Artos din Soli (sec. III, î.Hr.). El doreşte astfel că arate că învăţătura 
creștină reprezintă împlinirea unei căutări străvechi, încercate prin 
filosofie şi știință. Linia sa de gândire va fi urmată de toți apologeții 
şi Părinții primelor veacuri creştine, rămânând de referință în dialo- 
gul despre care vorbim până astăzi. Preotul Răzvan lonescu vede 
posibil acest lucru numai în lămurirea și întărirea pe care harul dum- 
nezeiesc o aduce inteligenţei umane. „Această cooperare dintre harul 
dumnezeiesc și înzestrările firești ale omului, devine, prin gura Sfântului 
Apostol Pavel, cheie de lectură pentru orice demers care își propune 
să clarifice raporturile posibile între teologie, pe de o parte, și filosofii şi 
ştiinţe, pe de altă parte. Astfel, este evident că apologetica creştină, 


1109 Pr. Răzvan Andrei Ionescu, Teologie Ortodoxă şi Ştiinţă, p. 128. 
1110 FA. 17, 24-28. 

în continuitate cu Sfântul Pavel, nu se va mulţumi niciodată să devi- 
nă o știință sau o filosofie strict naturală; adevăratul ei conținut va 
rămâne pentru totdeauna descoperirea lui Dumnezeu prin sfințirea 
preocupărilor culturale ale omului, și nu va putea fi redusă la dimen- 


siunea orizontală a creatului”. 1!!! 


II.2. Legătura raţional-duhovnicească dintre creaţie şi Creator 


Există în acest sens un dialog între teologie şi ştiinţă, indispen- 
sabil pentru apologetica ortodoxă, pe care îl generează în primul rând 
gândirea patristică. Personalităţi de seamă ale Bisericii primare, pre- 
cum Sfinții Chiril al Ierusalimului, Dionisie Areopagitul, Atanasie 
cel Mare, loan Gură de Aur, Fericitul Teodoret, Maxim Mărturisito- 
rul sau loan Damaschinul, au așezat în mod autentic logica rațională 
în perspectiva realităţii transcendentale. Cu toţii au folosit ca argu- 
ment prim în apologiile lor Cuvântul Mântuitorului Hristos, desprins 
din Sfintei Scripturi. „Ne închinăm deci Tatălui lui Hristos” — spune 
Sf. Chiril al Ierusalimului — „Făcătorul cerului şi al pământului, 
Dumnezeu lui Avraam, Isaac şi lacov, spre cinstea Căruia a fost zidit 
templul de aici, din faţa noastră. Nu vom suferi pe eretici care des- 
part Vechiul de Noul Testament, ci ne vom încrede în Hristos, Care 
spune despre templu: «N-aţi ştiut că în cele ale Tatălui Meu trebuie 
să fiu?».!!!? Şi iarăşi: «Luaţi-le pe acestea de aici, şi nu faceţi casa 
Tatălui Meu casă de negustorie!».!!! Prin aceste cuvinte mărturiseşte 
foarte lămurit că templul de mai înainte de Ierusalim este casa Tatălui 
Lui. Dacă însă cineva, din pricina necredinţei, voiește să capete încă 
mai multe dovezi, că Același este şi Tatăl lui Hristos, și Făcătorul 
lumii, să-L asculte iarăşi pe El, Care spune: «Nu se vând două păsări 
la un ban? Şi niciuna din ele nu va cădea pe pământ fără ştirea Tatălui 
Meu Cel din ceruri».!!!+ Şi: «Priviţi la păsările cerului, că nu seamănă, 
nici nu seceră, nici nu adună în jitniţe, și Tatăl vostru Cel ceresc le hră- 
neşte. Oare nu sunteţi voi cu mult mai presus decât ele?».!!!5 Şi «Tatăl 
Meu până acum lucrează şi Eu lucrez»”.!!!6 Din cele spuse de Fericitul 


1111 Pr, Răzvan Andrei Ionescu, Teologie Ortodoxă şi Ştiinţă, p. 133. 
1112 Le, 2, 49. 

1B Le. 2, 16. 

1114 Mt. 10, 29. 

1115 Cf, Mt. 6, 26; Le. 12, 24. 

1116 Cateheza VII, 6. 

Părinte înţelegem că întreaga zidire este „Casa Tatălui Ceresc”, lucrarea 
la care ia parte fiinţial și Fiul ca „Dumnezeu adevărat din Dumnezeu 
adevărat”. El este Cel ce face mărturie despre toate acestea, întărind 
astfel învățătura Bisericii cu privire la dogma creației. 

Pe de altă parte, afirmând că Dumnezeu Tatăl este „Făcătorul 
cerului și al pământului, văzutelor tuturor şi nevăzutelor”, Simbolul 
de Credinţă combate mai multe erezii ale timpului, care afirmau la 
unison că lumea a fost creată dintr-o materie preexistentă. Această 
problemă esta analizată de Sfântul Ioan Gură de Aur, care are în 
vedere primele cuvinte din Sfânta Scriptură: „La început a făcut 
Dumnezeu cerurul și pământul”. „Moise, grăind sub inspiraţia 
Duhului, a dat învățăturile lui pe măsura înţelegerii ascultătorilor. 
Totodată, prin cuvintele: «La început a făcut Dumnezeu cerul şi pă- 
mântul», a smuls de la început toate ereziile ce aveau să răsară ca 
neghina în Biserică. De vine maniheul sau Marcion sau Valentin sau 
toți filosofii greci şi-ţi spun că materia a preexistat, spunele lor: «La 
început a făcut Dumnezeu cerul și pământul». Spui că nu cred în 
Scriptură? Atunci întoarcele spatele ca unor nebuni, ca unor ieșiți din 
minţi! Căci ce iertare poate avea omul care nu crede în Creatorul 
universului şi socotește adevărul minciună? Culoarea feții lor li-i 
plăsmuită, îşi acopăr chipul cu masca blândeţii, ascund lupul în pie- 
lea oii. Tu, însă, nu te lăsa înşelat! Dimpotrivă, tocmai pentru asta 
urăște-l mai mult, că vine la tine, semnul lui, cu chip făţarnic de om 
blând, dar porneşte război împotriva lui Dumnezeu, Stăpânul univer- 
sului, fără să-și dea seama că aleargă împotriva mântuirii lui. Noi, 
însă, stăm pe piatra cea tare şi ne întoarcem iarăși la aceste cuvinte 
de temelie: «La început a făcut Dumnezeu cerul şi pãmântul»”.!!!8 

La cuvintele Facerii, Sfântul Apostol Pavel adaugă: „de la El 
şi prin El şi întru El sunt toate”,!! iar Sfântului loan Evanghelistul 
afirmă lămurit: „Toate prin El s-au făcut; şi fără El nimic nu s-a 
făcut din ce s-a făcur”.!!% În virtutea acestui fapt, înțelegem că 
Dumnezeu nu a creat lumea dintr-o materie preexistentă, așa cum 


117 Fe, 1,1. 

1118 Sf. Ioan Gură de Aur, Omilii la Facere (1), în PSB 21, traducere, introducere, 
indici şi note de pr. prof. dr. Dumitru Fecioru, Ed. IBMBOR, Bucureşti, 1987, p. 42. 
1119 Rm. 11, 36. 

1120 [n. 1,3. 

spuneau maniheii, sau din Sine Însuși,!!?! ci a plăsmuit-o „din nimic” 


(ex nihilo), împlinind toate numai cu Cuvântul.!!? În acest sens, 
„spre deosebire de panteismul gândirii antice, care considera că lu- 
mea materială există din eternitate, creştinismul a venit cu învățătura 
de credință despre crearea lumii din nimic de către Dumnezeu”. 
Această învățătură s-a completat cu logica temporală a creaţiei, gene- 
rată de tiparul istoriei și timpului. Astfel, în cuvintele „la început” 
regăsim „întreaga distanţă pe care are să o parcurgă lumea creată, 
prin timp, între început și sfârşit, după cum este implicată și voia lui 
Dumnezeu de a fi în relaţie continuă cu ea pentru a o duce la sfârşitul 
voit de El”.!!”? Pr. prof. Dumitru Stăniloae arată astfel că „numai 
dacă lumea este creată din nimic prin voia lui Dumnezeu, ea poate fi 
ridicată la un plan de perfecțiune în Dumnezeu tot prin voia Lui 
atotputernică și prin iubirea Lui, după o anumită pregătire a ei pen- 
tru aceasta. Acest început al lumii şi al omului și acest sfărșit care 
nu e un sfârşit total dovedesc amândouă iubirea lui Dumnezeu faţă 
de ei şi le dă un sens "124 

Împlinirea zidirii „celor văzute şi celor nevăzute” se leagă, în 
logica Sfinților Părinţi, de nemărginita iubire a lui Dumnezeu față de 
„lucrul mâinilor Sale”. Ei au mai arătat că bunătatea dumnezeiască 
este „motivul creaţiei”, evitând astfel gândirea greșită că lumea ar 
proveni dintr-o „necesitatea interioară a Creatorului, care duce la 
panteism”.!1!5 Prin urmare, „Dumnezeu, Care este iubire, a zidit lumea 
din iubire, pentru ca omul să se împărtășească din iubirea Sa treimică ”. 
El ne arată nouă „iubirea Sa prin lumea ca dar, pentru ca să realizeze un 
dialog progresiv în iubire cu noi”.!!? Aceasta face din actul creației „darul 


1121 „Dacă Dumnezeu nu este şi autorul materiei, spune Sfântul Atanasie cel Mare, 


ci a făcut lucrurile dintr-o materie deja existentă, apare slab, deoarece nu a putut să 
producă nimic fără materie, din cele existente, aşa cum slăbiciunea tâmplarului se 
arată prin aceea că nu poate face nimic fără lemn” (Despre întruparea Cuvântului, 
PG 25, col. 100). 

2 Cf. In. 1, 1-2: „La început era Cuvântul şi Cuvântul era la Dumnezeu şi Dumne- 
zeu era Cuvântul. Acesta era întru început la Dumnezeu”. 

% Pr. prof. Dumitru Popescu, Iisus Hristos Pantocrator, Ed. IBMBOR, Bucureşti, 
005, p. 142-143. 

24 Pr. prof. Dumitru Stăniloae, Teologia Dogmatică Ortodoxă (TDO), vol. I, Ed. 
BMBOR, Bucureşti, 2003, p. 342-343. 

25 Pr. prof. Dumitru Popescu, Iisus Hristos Pantocrator, p. 144. 

2% TDO, vol. I, p. 355. 

iubirii lui Dumnezeu pentru oameni”, „care slujește ridicării noastre la 
comuniunea cu Dumnezeu Cel personal prin responsabilitatea de care 
trebuie să dăm dovadă faţă de Dumnezeu și faţă de semeni” 1!” 

Învățătura Sfintei noastre Biserici vorbeşte lămurit cu privire la 
rânduiala zidirii „celor văzute și a celor nevăzute”. Astfel, din cuvintele 
„la început a făcut Dumnezeu cerul şi pământul"% înţelegem crearea 
îngerilor şi a pământului, cu toate cele de pe dânsul. Zidirea lumii nevăzute 
ca început al creaţiei lui Dumnezeu este confirmată în Cartea lov: „Când 
s-au făcut stelele, lăudatu-M-au cu glas mare îngerii Me?’ .!!?? 

Despre existența îngerilor, ca cetăţeni ai „celor nevăzute”, vorbesc 
Sfintele Scripturi și învăţămintele Sfinţilor Părinţi. Astfel, în Vechiul 
Testament, mai cu seamă în cartea Psalmilor, este detaliată compara- 
tiv statura duhovnicească a omului: „Când privesc cerurile, lucrul 
mâinilor Tale, luna şi stelele pe care Tu le-ai întemeiat, îmi zic: Ce 
este omul că-ți aminteşti de el? Sau fiul omului, că-l cercetezi pe el? 
Micşoratu-l-ai pe dânsul cu puţin faţă de îngeri, cu mărire şi cu cin- 
ste l-ai încununat pe el”.1!!% Scara din viziunea Patriarhului Iacov 
este străjuită de îngeri,!!5! „îngerii lui Dumnezeu s-au înfățișat înain- 
tea Domnului”,!!% aduc neîncetat cântare de laudă lui Dumnezeu, 15% 
îi înştiinţează pe Zaharia de naşterea Sfântului loan Botezătorul, !!54 
binevestesc Mariei Naşterea cea mai presus de fire!!% și laudă minu- 
nea Întrupării Mântuitorului Hristos.!1% 

Doctrina Bisericii noastre despre zidirea cea nevăzută a lui 
Dumnezeu s-a statornicit şi exemplificat, de asemenea, biblico- 
patristic. În felul acesta, noi mărturisim şi credem că îngerii sunt 
fiinţe spirituale, raţionale, nemuritoare, veşnic mișcătoare, libere şi 


27 Pr. prof. Dumitru Popescu, Iisus Hristos Pantocrator, p. 145. 

28 Fe, 1, 1. 

2 Tov. 38, 7. 

30 Ps. 8, 3-5. 

31 Cf. Fe. 28, 12: „Şi a visat că era o scară, sprijinită pe pământ, iar cu vârful atin- 
ea cerul; iar îngerii lui Dumnezeu se suiau şi se pogorau pe ea”. 

32 Cf. Iov. 1,6. 

33 Ps. 96, 8; 102, 20; 103, 5; 148, 2. 

34 Le. 1, 11: „Şi i s-a arătat îngerul Domnului, stând de-a dreapta altarului tămâierii”. 

35 Le. 1, 28-37: „Şi intrând îngerul la ea, a zis: Bucură-te, ceea ce eşti plină de har, 
Domnul este cu tine. Binecuvântată eşti tu între femei...”. 

1136 Le, 2, 13-14: „Şi deodată s-a văzut, împreună cu îngerul, mulţime de oaste ce- 
rească, lăudând pe Dumnezeu şi zicând. Slavă întru cei de sus lui Dumnezeu şi pe 
pământ pace, între oameni bunăvoire!”. 

fără de trupuri. Ei slujesc permanent împrejurul Tronului Preasfintei 
Treimi, fiind trimişi la oameni să vestească voia Creatorului. Nu 
întâmplător, cuvântul „înger” (din grecescul avyyeñoç) însemnează 
sol, trimis, mesager.!!3 Despre numărul lor, Sfânta Scriptură ne spu- 
ne că sunt „mii de mii şi miriade de miriade”.!!% Sub inspiraţie 
dumnezeiască, Sfântul Dionisie Areopagitul vorbeşte despre o ierar- 
hizare a îngerilor, aşezându-i în funcţie de rolul slujirii lor în trei 
mari triade: 1. Serafimi, Heruvimi, Scaune; 2. Domnii, Puteri, Stăpâ- 
nii; 3. Începătorii, Arhangheli și Îngeri. 

Pe lângă îngerii buni, nemișcaţi şi statornici în slujirea şi lauda 
lui Dumnezeu, Biserica noastră învaţă şi despre existenţa îngerilor răi 
(îngerii căzuţi) sau a diavolilor.!!% Din cartea Profetului Isaia aflăm 
că căderea lor a fost generată de păcatul mândriei, care a atras pe 
unul dintre heruvimi, cu numele de Lucifer.!!% Odată cu păcatul său, 
mulți dintre îngeri au fost atraşi în neascultare, fiind alungați cu toții 
din ceruri spre „cele mai de jos ale pământului”. Despre răutatea şi 
invidia lor vorbește Sfântul Apostol Petru, care spune că „diavolul 
umblă ca un leu răcnind, căutând pe cine să înghită”.!!*! Mântuitorul ne 
îndeamnă, însă, să ne rugăm Tatălui pentru „a nu ne duce în ispită, şi a 
ne izbăvi de cel viclean”, adică de lucrarea cea rea a vrăjmașului diavol. 

Din cele de mai sus înţelegem că „solidaritatea între îngeri şi 
oameni dezminte disocierea dintre lumea sensibilă şi cea inteligibilă, 
care a afectat profund gândirea creştină, şi arată legătura indisolubilă 
dintre lumea văzută, a oamenilor, şi cea nevăzută, a îngerilor, în 


vederea spiritualizării creaţiei” 1? 


1137 A Patristic Greek Lexicon, Edited by G.W.H Lampe, Oxford, Clarendon Press, 
1961, p. 14. 

1138 Cf. Daniel 7,10: „Un râu de foc se vărsa şi ieşea din el; mii de mii Îi slujeau şi miria- 
de de miriade stăteau înaintea Lui! Judecătorul S-a aşezat şi cărțile au fost deschise”. 

1139 În tradiţia Bisericii noastre, cuvântul diavol însemnează: învrăjbitor, calomniator, 
„cel care desparte pe om de Dumnezeu şi care inspiră ură, perfidie şi minciună între 
oameni. Este cunoscut sub numele ebraic de satana”. Sfânta Scriptură numeşte în mai 
multe feluri pe Lucifer şi pe îngerii săi: „duhuri rele”, „duhuri necurate”, „duhuri ale 
răutății”, „„diavoli”, „îngerii diavolului şi îngerii Satanei” (cf. Mt. 10, 1; 25, 41; Le. 7, 
21; 8, 30; Ef. 6, 12; Apoc. 12, 7) - vezi mai mult la Pr. prof. loan Bria, Dicţionar de 
Teologie Ortodoxă, ediţia a Il-a, Ed. IBMBOR, Bucureşti, 1994, p. 124-125. 

1140 Cf, Is. 14, 12-21. 

1141 I Petru 5, 8. 

1142 Pr. prof. Dumitru Popescu, Iisus Hristos Pantocrator ..., p. 152. 

Cea de a doua etapă a creaţiei, lumea văzută, este descrisă eta- 
pizat în Cartea Facerea. Aici, cele şase zile ale creaţiei nu trebuie 
înțelese din punct de vedere cronologic, ci duhovniceşte. Ele sunt 
afirmarea a şase lucrări ziditoare ale lui Dumnezeu, prin care s-a 
descoperit dimensiunea universală a existenţei noastre, într-un cuvânt 
realitatea noastră sensibilă. Astfel, marele Moise ne spune că în pri- 
ma zi „Dumnezeu a făcut cerul și pământul”, poruncind luminii să 
apară.!!% În cea de a doua zi, Dumnezeu „a despărţit apele cele de 
deasupra de cele de dedesupt”.!!* În ziua cea de a treia zi, s-au lămurit 
uscatul şi mările, şi pământul a început să rodească.!!% „Luminătorii 
mici şi mari” au fost aduşi la existență în ziua a patra.!!% În ziua a 
cincea își fac apariţia peştii mării şi păsările cerului,!!* iar în ziua a 
şasea, Dumnezeu aduce la viaţă animalele pământului și pe om.!!% 

Dacă pentru creația elementelor cosmologice Dumnezeu folo- 
seşte puterea Cuvântului său, în creaţia omului intervine în mod di- 
rect. Mai întâi deosebim „sfatul dumnezeiesc”,!!* apoi ni se spune că 
Dumnezeu a suflat peste om „suflare de viaţă şi s-a făcut omul ființă 
vie”. Acest aspect denotă faptul că omul, în calitatea sa de corolar al 
creaţiei, a fost plăsmuit în mod nemijlocit de Părintele, purtând întru 
sfântă efigia „chipului Său”, fiind încredinţat cu potența de a ajunge 
la dumnezeiasca Sa „asemănare”. În gândirea Sfinților Părinţi, cuvintele 
„după chip” desemnează puterea de a stăpâni creaţia şi de a crea, de 
a avea rațiune și voinţă liberă. Pe de altă parte, „asemănarea ” cu 
Dumnezeu vizează stadiul ultim de desăvârşire, etapa ultimă de dez- 
voltare a chipului, ce putea fi atinsă prin colaborarea harului dumne- 
zeiesc şi creșterea permanentă în relația cu Dumnezeu. 

Sfânta Scriptură ne mai învaţă că trupul omului a fost plămădit 
de Dumnezeu din țărână, iar sufletul său s-a dăruit ca „suflare dum- 


ELE 


nezeiască”: „Atunci, luând Domnul Dumnezeu ţărână din pământ, a 


114% Çf, Fe. 1, 1-5. 

114 Fc. 1, 6-8. 

1145 Fe, 1, 9-13. 

1146 Fc. 1, 14-19. 

1147 Fc, 1, 20-23, 

1148 Fc, 1, 24-25, 

114 Çf, Fe. 1, 26: „Şi a zis Dumnezeu: „Să facem om după chipul şi după asemăna- 
rea Noastră, ca să stăpânească peştii mării, păsările cerului, animalele domestice, 
toate vietăţile ce se târăsc pe pământ şi tot pământul!”. 

făcut pe om şi a suflat în fața lui suflare de viaţă și s-a făcut omul 
fiinţă vie”.115 În felul acesta este confirmat faptul că omul este „lu- 
cru al mâinilor lui Dumnezeu”. Nu întâmplător zice Psalmistul David: 
„Mâinile Tale m-au făcut și m-au zidit, înțelepțeşte-mă şi voi învăţa 
poruncile Tale”.!!5! Mai este de amintit aici faptul că, după ce îl adu- 
ce la viață pe Adam, Dumnezeu socoteşte că „Nu este bine să fie 
omul singur; să-i facem ajutor potrivit pentru el... Atunci a adus 
Domnul Dumnezeu asupra lui Adam somn greu; şi, dacă a adormit, 
a luat una din coastele lui şi a plinit locul ei cu carne. lar coasta 
luată din Adam a făcut-o Domnul Dumnezeu femeie şi a adus-o la 
Adam. Și a zis Adam: „lată aceasta-i os din oasele mele şi carne din 
carnea mea; ea se va numi femeie, pentru că este luată din bărbatul 
său. De aceea va lăsa omul pe tatăl său şi pe mama sa şi se va uni cu 
femeia sa şi vor fi amândoi un trup ”.!!? Mai apoi, Dumnezeu îi bi- 
necuvântează pe cei doi: „creşteţi și vă înmulțiți, umpleţi pământul 
şi-l stăpânii”. Preluând acest moment sfânt în tradiţia ei, Biserica 
învaţă despre instituirea Tainei Sfintei Cununii, singura taină înteme- 
iată de Dumnezeu Tatăl în Rai. Omul apare la sfârşitul creaţiei pentru 
că el are nevoie de toate lucrurile şi fiinţele, iar acestea îşi găsesc 
împlinirea în om, ca preot sau sfințitor al creaţiei. 

După ce a creat lumea, Sfânta Scriptură ne spune că Dumnezeu 
„S-a odihnit de toate lucrurile Sale”, în înţelesul că şi-a încheiat 
opera zidirii Sale. Aceste cuvinte au fost însă răstălmăcite de deişti, 
care au proclamat o retragere definitivă a lui Dumnezeu din creația 
Sa, care funcţionează de acum înainte după nişte legi prestabilite. 
După ei, Demiurgul se găseşte izolat în propria-l transcendență, ne- 
maiavând nicio legătură cu ceea ce a lăsat în urmă. Această alunecare 
este contrazisă de dogma providenţei dumnezeieşti, care arată per- 
manenta grijă a Ziditorului pentru creaţia Sa, pe care nu o părăseşte, 
ci, dimpotrivă, o apără, o întăreşte şi îi poartă permanent de grijă, 
umplându-o de Duhul Sfânt. 

Despre legătura permanentă dintre creaţie şi Creator vorbesc 
foarte frumos Sfinţii Părinţi. Fericitul Teodoret al Cirului se expri- 
mă explicit în această privință: „Vedeţi pe Pronia lui Dumnezeu prin 


1150 pc. 2,7. 
1151 Ps, 118, 73. 
1152 Fc. 2, 18; 21-24. 

fiecare părticică a zidirii ivindu-se şi arătându-se, şi grăind, ... şi guri- 
le voastre cele deşarte astupându-le, şi limbile cele neînfrânate, în- 
frânându-le. Vedeţi-o pre dânsa în cer și în luminătorii cerului, în 
soare zic şi în lună, și în stele, în aer, și în nori, pe pământ și în mare, 
şi în toate cele de pre pământ, în pomi, în ierburi și în semănături, în 
dobitoace cuvântătoare şi necuvântătoare, cele de pe uscat, şi cele 
zburătoare, şi cele de prin apă, şi cele târâtoare, şi cele ce pot vieţui 
şi în apă şi pe uscat, blânde şi sălbatice, domestice şi nedomestice. 
Socotiți voi singuri cine este Cel ce ţine crugurile cerului. Cum întru 
atâtea mii de ani neîmbătrânit petrece cerul, nicio prefacere din vre- 
me primind, şi mai vârtos pătimicioasă având firea, precum ne învață 
dreptul David: «Acelea, zice, vor pieri, iar Tu vei rămâne şi toate ca 
o haină se vor învechi, și ca un veşmânt le vei îmbrăca pe ele, şi se 
vor schimba. Iar Tu Acelaşi eşti şi anii Tăi nu vor lipsi»,!1% dar însă 
măcar deşi pătimicioasă şi stricăcioasă are fiinţa, dar au rămas pre- 
cum au fost, cu cuvântul Făcătorului ţiindu-se. Căci Cuvântul acela 
ce l-a zidit pre el îl ţine și statornicia și întărirea, până când va voi îl 
dăruieşte Lui. Pentru aceasta, atâta foc învârtoşându-se împrejurul lui, 
al Soarelui, zic, şi al Lunii, şi al celorlalte stele întru atâtea înconju- 
rându-i de ani, nu se topește, nu se usucă, nu se arde”.1154 

Rostul creației se vădește şi mai mult prin facerea omului, 
creația având de acum rostul unui dialog cu Dumnezeu. „Din pulbe- 
rea pământului l-a zidit Domnul pe om, dar ne iubește ca pe proprii 
Săi copii şi ne aşteaptă cu dor la El... Duhul lui Dumnezeu dă măr- 


turie duhului nostru că vom fi veşnic împreună cu EL”. 1155 


III.3. Dialogul teologiei cu ştiinţa la Sfinţii Maxim Mărtu- 
risitorul (580-662) şi loan Damaschinul (675-749) 


Maturizarea acestei legături, în contextul dialogului dintre teolo- 
gie şi știință, se realizează odată cu „reperele metodologice” propuse 


1153 Cf, Ps. 101, 27-28. 

1154 Ale Preafericitului şi Preaînţeleptului Teodorit episcopul Cirului Cuvinte pentru 
Pronie (adică pentru purtarea de grijă a lui Dumnezeu), Cuvântul I, Bucureşti, 
1828, diortosite de Diac. asist. dr. Ioniță Apostolache, în Revista „Mitropolia Olteniei”, 
nr. 1-4/2013, p. 217-218. 

1155 Cuviosul Siluan Athonitul, Între iadul deznădejdii şi iadul smereniei, Ed. Deisis, 
Sibiu, 2001, p. 167, 169-170. 

de Sfinţii loan Damaschinul și Maxim Mărturisitorul. Prin interme- 
diul scrierilor lor, Biserica a reuşit să clarifice „bazele precise” ale 
dialogului cu ştiinţa, „conturând un posibil cadru de întâlnire între 
cele două demersuri” 1156 

Sfântul Maxim Mărturisitorul este primul dintre Părinți Bisericii 
care stabilește foarte clar „distincția dintre cunoaşterea creatului și 
necreatului”. El vorbeşte despre o raționalitate a creaţiei, sădită de 
Dumnezeu în firea lucrurilor. În acest context, credința însumează 
condiţia primă în orice demers de cunoaștere. Dublată de experienţă, 
ea constituie cel mai propice experiment, întrucât se întemeiază pe 
„principii ce nu pot fi demontate”. Mai presus de toate, ea este „temelia 
lucrurilor mai presus de minte și rațiune”. „Cunoştinţele lucrurilor, 
spune Sfântul Părinte, își au rațiunile proprii, împreunate în mod 
natural cu ele, spre demonstrarea lor. Prin acestea, ele primesc în 
chip natural definiţia lor. Însă, pe baza rațiunilor create, noi credem 
că Dumnezeu există; El, Care a dăruit celor ce-L venerează o mărtu- 
rie şi o credință mai întemeiată decât orice demonstrație” 1157 

Tradus şi adnotat magistral de părintele profesor Dumitru Stăniloae, 
Sfântul Părinte cântărește foarte bine raportul dintre rațiunea creată 
şi Rațiunea Supremă. Apropierea dintre ele se actualizează perma- 
nent prin cunoaștere și virtuți, aşezând laolaltă iubirea cu rațiunea. În 
felul acesta, Sfântul Părinte arată că numai sub această formă putem 
înțelege fundamentul „legăturii dintre raţiunile personale ale creaturilor 
şi Rațiunea personală supremă, Care lucrează asupra lor prin modelele 
acestor rațiuni, care tind să se unifice în Persoana Cuvântului, împreună 
cu creaturile însele”. 1155 Specificitatea gândirii sale se diferenţiază 
aici prin teologia „rațiunilor necreate”. Astfel, în revelația naturală, 
Sfântul Maxim găseşte argumentația completă pentru mărturisirea 
slavei lui Dumnezeu. Pornind de la cuvintele Psalmistului: „Cerurile 


spun slava lui Dumnezeu”,!!% el arată că în primul rând că în lucrurile 


56 Teologie ortodoxă şi ştiinţă, p. 159. 

57 Sf. Maxim Mărtusitorul, Cele două sute de capete despre cunoştinţa de Dumne- 
zeu şi iconomia Întrupării Fiului lui Dumnezeu, în Filocalie, vol. 2, Ed. Humanitas, 
ucureşti, 1999, p. 130. 

58 Pr. prof. Dumitru Stăniloae, „Introducere” la Sf. Maxim Mărturisitorul, Ambi- 
ua, traducere din limba greacă veche, introducere şi note de pr. prof. Dumitru 
tăniloae, Ed. IBMBOR, Bucureşti, 2006, p. 45. 

59 Ps. 18,1. 

necreate „Făcătorul nu a pus suflet”. Şi cu toate acestea, „prin aceasta 
a primit în auzul minţii raţiunile (cuvintele) cunoștinței lui Dumnezeu 
(teologiei) de la cele neînsufleţite și a învăţat, pe cât era cu putință 
oamenilor, din operă, modurile providenței şi ale judecății, deși n-a 
ajuns la rațiunile multiple în care se ramifică în parte conducerea 
universului”.!1% În acest demers despre care vorbeşte Sfântul Părinte, 
pr. prof. Dumitru Stăniloae vede trei stadii crescătoare de înţelegere: 
1. cercetarea substanţei lucrurilor, 2. căutarea și mișcarea unitară a 
universului, 3. deosebirea dintre lucruri. „Substanţa lucrurilor îl face 
cunoscut pe Dumnezeu Creatorul; mișcarea unitară şi distincţia lu- 
crurilor, modurile în care Dumnezeu conduce lucrurile și le menţine 
distincte. Dar nimeni nu a ajuns la cunoaşterea tuturor rațiunilor miş- 
cării unitare a lucrurilor menținute şi produse în mod distinct. Acesta 
e un proces continuu şi, în acelaşi timp, mereu înnoit”.!!®! 

Sinteza dialogului dintre teologie şi cosmologie se regăseşte, 
după Sfântul Maxim Mărturisitorul, în persoana Logosului înomenit. 
Într-Însul se cuprinde „diversitatea creaţiei, respectiv o multitudine 
de logoi”, care sunt identificaţi cu raţiunea celor create. El este Raţi- 
unea prin excelență, Izvorul înțelepciunii, din care se alimentează 
toate rațiunile din univers. „Propriu-zis, în Rațiunea divină raţiunile 
create nu subzistă în mod distinct, ci Rațiunea divină, infinită şi tran- 
scendentă se arată şi se multiplică din bunătate în toate câte sunt. Tot 
prin ea sunt create chipurile consistente ale creaturilor, fără ca ele să 
se mişte de la ele însele, spre existenţă în corpuri”.!!% În consecință, 
pornind de la Rațiunea supremă, Dumnezeu rânduieşte aceste raţiuni 
ale creaţiei sau logoi în scopul de a păstra „o legătură nemijlocită cu 
lumea văzută şi nevăzută, fiind prezent continuu în creaţie. De aceea, 
Sfântul Maxim socotește că întreaga lume înconjurătoare, adăugând 
aici şi realitatea transcendentală a lucrurilor nevăzute, are o dinamică 
prin care este trasă spre Dumnezeu. În felul acesta, „orice lucru își 
trage esenţa din logosul care este în el şi care-l face să participe la 
Dumnezeu, despărțirea de logosul său însemnând, pentru făptură, 
neființă. Din acest punct de vedere, înţelegem că rațiunile creaţiei se 


1160 Ambigua, 19. Tâlcuire duhovnicească a cuvintelor: „Cerurile spun slava lui 
Dumnezeu” (Ps. 18, 1), p. 178. 

116! Tbidem, nota 114. 

1162 IPS Prof. Univ. Dr. Irineu Ion Popa, Mitropolitul Olteniei, Jisus Hristos este 
Același, ieri şi azi, şi în veac, Ed. Mitropolia Olteniei, Craiova, 2010, p. 412-413. 

adresează intelectului şi contemplației, creând în om înţelepciunea 
prin care el se împărtăşește de adevărul divin”.!15 

Un alt aspect foarte important al dialogului dintre teologie și ştiin- 
tă la Sfântul Maxim Mărturisitorul îl constituie latura antropologică a 
gândirii sale. El vorbește adesea despre statutul și menirea omului creat 
„după chipul şi asemănarea cu Dumnezeu”. Constituţia psiho-somatică 
a acestuia reprezintă liantul perfect dintre lumea văzută și cea nevăzută. 
Sufletul, de pildă, nu poate fi perceput după el „decât prin efectele sale, 
nu prin simţuri, ci prin inteligență. Îndoiala în privința existenţei lui nu 
poate fi fondată. Existenţa corpului ne obligă să o stabilim pe cea a omu- 
lui. Corpul nefiind mișcat nici din afară, ca obiectele neînsufleţite, nici 
dinăuntru, prin natura sa, ca focul, el este în mod necesar animat de 
sufletul care îi serveşte drept principiu de viață. Sufletul este o substanță 
identică sieși, care poate primi alternativ contrariile, fără a-şi pierde 
identitatea cu sine... este netrupesc pentru că nu are volum... este hrănit 
de rațiune... simplu şi, ca atare, nemuritor”.1164 

Când vorbeşte despre „cunoașterea lumii”, Sfântul Maxim nu 
se raportează niciodată la partea senzorială. El socotește senzaţia a fi 
un barometru prea slab pentru evaluarea realității înconjurătoare, 
întrucât îl apropie pe om de imaginea animalului. Soluţia vine după 
el din analizarea mediului extern în lumina „inteligenţei interioare”. 
Ea este „partea rațională a sufletului, partea cea mai pură şi cea mai 
raţională destinată să contemple ființele şi ceea ce este înainte de 
fiinţă, în timp ce spiritul este o substanță încă informă, ce precede 
orice mișcare”. 115 Pornind de aici, Sfântul Părinte arată că există 
„două feluri de adevăr, în funcţie de cum ne folosim de rațiune sau 
de inteligență pentru obţinerea lor”. Este vorba așadar despre manie- 
ra de descoperire a celor două realități: sensibilă și inteligibilă. Legă- 
tura dintre ele constituie, pe de altă parte, o întrepătrundere și con- 
vergență reciprocă, fiecare realitatea nefiind străină și separată de 
cealaltă, ci mai degrabă „o alegorie şi un simbol al celeilalte”. Prin 
urmare, există pe de o parte posibilitatea unei descoperiri a tainelor 


1163 Ibidem, p. 417. 

1164 PG 91, 12; cf. 90, 960 AB, apud Basile Tatakis, Filosofia bizantină, traducere 
din franceză de Eduard Florin Tudor, ediţia a Il-a, Ed. Nemira, 2013, p. 120-121. 

1165 Ibidem, p. 121. 

dumnezeieşti în raționalitatea creației și, pe de altă parte, o desăvârşire 
a celor create în cele dumnezeieşti.!1%6 

Viziunea Sfântului Maxim Mărturisitorul, socotită în sprijinul 
dialogului dintre teologie şi ştiinţă, este normativă tocmai pentru 
faptul că „dezvăluie un nou Statut al rațiunii prin lucrarea harului, 
care priveşte nu numai compartimentul numit intelect, ci omul 
întreg... Avem de-a face cu o rațiune care îmbrățișează în lucrare 
întreaga ființă umană, înzestrându-o cu putere-de-viață-făcătoare, și 
prin care se descoperă, iconic, rațiunile lucrurilor acestei lumi ca 
ferestre către un «dincolo»”.!1$ 

În sprijinul şi potenţarea dialogului dintre cele două domenii 
se afirmă şi contribuţia Sfântului loan Damaschin. Spirit sintetizator 
prin excelenţă, el s-a remarcat prin „claritatea, precizia meticuloasă a 
termenilor şi a folosirii lor, plăcerea deosebită pentru diferențieri şi 
argumentare”. Polivalent şi permanent deschis spre cunoaştere şi 
dialog, Sfântul Părinte s-a folosit pe cât i-a fost cu putință de valoarea 
argumentelor raționale pentru a apăra adevărurile de credinţă, căutând să 
aducă în slujba teologiei „mijloace umane (iar în acest caz este vor- 
ba de filosofie şi de ştiinţe) pentru a o înţelege, a o fundamenta şi a o 
exprima rațional”.!!% E] reuşeşte să aducă laolaltă ştiinţa, filosofia şi 
teologia, generând un sistem unificator spre folosul apologeticii ecle- 
siale. Unii au afirmat că în gândirea lui s-ar distinge „germenii sco- 
lasticii de mai târziu”. Cu toate acestea, este demonstrat că viziunea sa 
depăşeşte preocupările de suprafaţă, generând o teologie mărturisi- 
toare. „Preocupările sale filosofice îl aduc în postura de autor a unor 
soluţii originale la diferitele probleme lăsate în suspans de Aristotel 
în Organon şi în Metafizică. Sfântul se folosește de silogistică până și 
în Dogmatica sa, din dorința de a oferi o gândire raportată la exigen- 
tele culturii epocii sale ... El este moștenitorul întregii teologii a Ori- 
entului elaborată începând cu sfârşitul secolului al doilea în Capa- 


1166 „Lumea inteligibilă îşi află, într-un mod mistic, forma sa concretă în speciile 
simbolice ale lumii sensibile. La fel şi lumea sensibilă intră, prin cunoaştere, în 
minte şi se află organizată aici prin rațiuni. Ca atare, lumea sensibilă exprimă prin 
modurile sale lumea inteligibilă, iar în aceasta se află prima sub formă de raționamente. 
Putem deci percepe prin fenomene non-fenomenele şi, chiar mai mult, putem prin aceas- 
ta şi printr-o contemplare spirituală să înțelegem fenomenele” (PG 91, 669 C). 

1167 Teologie ortodoxă şi ştiinţă, p. 167. 

1168 Basile Tatakis, Filosofia bizantină, p. 156. 

docia, la Edesa, la Ierusalim, în Cezareea Palestinei, în Antiohia şi în 
Alexandria”. 

Prima temă de care este preocupat în demersul său apologetic 
este cunoașterea sau gnoseologia. Abordarea sa cu privire la acest 
capitol se integrează în contextul doctrinar mai larg oferit de cunos- 
cuta sa lucrare „Izvorul cunoștințelor”! Argumentările pe care le 
aduce cu privire la această problematică se regăsesc în „Dialectica” 
sa. Acest capitol începe cu un elogiu al cunoașterii, arătându-se că 
„nimic nu este mai de cinste decât cunoaşterea; căci cunoașterea este 
lumina sufletului raţional, în vreme ce, dimpotrivă, ignoranţa este 
întuneric”. De aceea, cunoaşterea se referă întotdeauna la cele „ce 
sunt”, cu alte cuvinte, tratează problematica existenţei. Orice referire 
la ceva care nu există se arată că fiind inutilă şi fără valoare. De ace- 
ea, socoteşte Sfântul loan Damaschinul, intelectul nu posedă cunoaş- 
terea științei prin el însuşi, ci are mai degrabă nevoie de un Învățător. 
De aceea, el ne îndemnă „să mergem la Învățătorul cel nemincinos, 
Adevărul însuşi — iar Înţelepciunea enipostatică și Adevărul e Hristos 
«întru care sunt toate comorile cele ascunse ale înţelepciunii»,!! şi 
Care este Înţelepciunea şi Puterea lui Dumnezeu!'!? - să ascultăm 
glasul Lui prin dumnezeieștile Scripturi şi să învăţăm cunoașterea 
cea adevărată a celor ce sunt”.!!? În acest demers, este necesar ca 


„ochiul credinţei” să fie luminat şi curăţit de patimi,!!7* „căci dacă 


116 Teologie ortodoxă şi ştiinţă, p. 160. 

1170 „Izvorul cunoștinței” (PG 94,521-1228) se numără printre ultimile lucări semnate de 
Sfântul Părinte, fiind cu certitudine cea mai importantă. A fost scrisă la îndemnul priete- 
nului şi sfetnicului său, Sfântul Cosma, episcop de Maiuma. Anul în care a fost finalizată 
este cu aproximaţie 743. Dată fiind complexitatea şi polivalenţa conţinutui său, lucrarea a 
fost socotită pe bună dreptate prima „Summa Theologica” a Răsăritului creştin. Privind 
conţiutul pe care îl dezvoltă, această scriere nu poate fi socotită o compilaţie, ci mai 
degrabă o veritabilă sinteză. În componenţa ei se află: o scurtă introducere adresată lui 
Cosma de Maiuma, „Capitolele Filosofice” sau „Dialectica”, o expunere sistematică 
„Despre Erezi?’ şi „Dogmatica ” sau „Învățătura Ortodoxă de credință” (vezi: Saint 
John of Damascus, Wtitings, Translated by Frederic H. Chese, Jr., Fathers of the 
Church, Inc, New York, 1958, p. XXV-XXVI). 

1171 Col. 2,3. 

1172 Į] Cor. 1, 24. 

1173 Saint John of Damascus, Writings, „Philosophical Chapters/Dialectica”, cap. 1, p. 7. 
1174 Pr. Andew Louth, Sfântul Ioan Damaschinul. Tradiţie şi originalitate în teologia 
bizantină — cu câteva scrieri inedite, traducere pr. prof. loan Ică sn şi diac. loan I. 
Ică jr, Ed. Deisis, Sibiu, 2010, p. 75. 

lumina care este întru noi (adică în mintea noastră) este întuneric, 
cât de mare va fi atunci întunericul însuşi”.15 În acest sens, Sfântul 
Părinte vede ca singură manieră de luminare apropierea de Mântuito- 
rul Hristos „cu tot sufletul și înțelegerea”. 

Sfântul loan Damaschinul ne îndeamnă să „cerem, să căutăm 
şi să batem”! la uşa adevărului cunoștinței. De aceea, spune el, „de 
vreme ce este cu neputinţă ca ochiul întunecat să vadă cele ce-i sunt 
puse înainte, întrucât pentru a vedea limpede el trebuie să se îndrep- 
te şi să se concentreze spre observarea obiectului, să lăsăm la o 
parte orice teamă a minţii şi să ne apropiem nestingheriți de adevăr 
prin judecăţi materiale/naturale. Şi să nu ne mulțumim doar că am 
ajuns până la poartă, ci să batem şi mai tare ca ușa cămării de nun- 
tă să ni se deschidă şi să ne împărtăşim din bunătățile dinăuntru. 
Acum, poarta este epistola noastră, dar cămara de nuntă de după 
poartă este frumuseţea cuvintelor ascunse în spatele epistolei, despre 
care spunem că sunt Duhul adevărului. Să batem cu putere, să citim 
odată, de două ori, de multe ori. Căci doar stăruind în această cău- 
tare şi săpând adânc vom găsi comoara cunoștinței şi ne vom desfăta 
de bogăţiile ei. Să cerem așadar, să căutăm, să batem. «Că oricine 
cere ia, cel care caută află, şi celui ce bate i se va deschide»; A178 şi 
«întreabă pe tatăl tău şi-ti va da de ştire, întreabă pe bătrâni, şi-ţi 
vor spune». ””? Dacă prin urmare avem dragoste de învăţătură, ar 
trebui să învăţăm mai mult, întrucât este din natura tuturor lucrurilor 
ca ele să fie învăţate prin meșteșug şi unelte, şi înainte de toate şi după 
toate prin harul lui Dumnezeu, F ăcătorul tuturor harurilor”. „1180 

Sfântul Părinte respinge totodată prezența superstiției în rațiune, 
articulând faptul că „lipsa de cunoaștere este un izvor de greşeli”. El 
se justifică logic, apelând la realitatea și firescul fenomenelor natura- 
le, cum sunt de pildă fulgerul şi tunetul. În apologiile sale sunt res- 
pinse orice fel de încercări animiste de a explica tainele cosmosului. 


75 Cf. Mt. 6,23. 

76 Dialectica”, cap. 1, p. 8. 

71 Abrodarea Sfântului Părinte tâlcuieşte aici cuvintele Mântuitorului Hristos: 
„Cereţi şi vi se va da; căutaţi şi veţi afla; bateţi şi vi se va deschide” (Mt. 7, 7), 
şezându-le în legătură cu preocuparea omului spre cunoaştere şi ştiinţă. 

18 Cf. Mt. 7, 8. 

79 Cf. Deut. 32, 7. 

8 Dialectica, cap. 1, p. 8-9. 

Nu cade însă în extremă şi nici nu devine excesiv de laborios pe pro- 
blematica tehnică a existenţei. Tot ceea ce contează pentru el este 
„credinţa că totul este făcut aşa cum Dumnezeu a poruncit... astfel... 
fie că cerul este o sferă, spune el, sau o emisferă, cum afirmă alții, 
esenţial este că totul a fost făcut din poruncă divină”.!!8! Se ajunge 
la concluzia logică a dialogului permanent și indisolubil dintre cre- 
dinţă şi rațiune, neputându-se vorbi în mod onest de una fără cealaltă. 
În consecinţă, „dacă abordăm prin rațiune adevărul, rațiunea nu 
este lucrătoare decât prin credinţă, care este o acceptare lipsită de 
orice curiozitate. Rațiunea nu va lucra doar prin intermediul dogmei, 
ea va lucra și pentru dogmă... Astfel, dialectica, slujitoarea teologiei, 
va fi acceptată din necesităţi teoretice şi practice, pentru a funda- 
menta dogma şi pentru a stinge ereziile” 15? 

În cel de al treilea capitol al Dialecticii sale, Sfântul Părinte 
analizează principalele coordonate ale cunoașterii raționale, confe- 
rind filosofiei calitatea de știință. În primul rând, el arată că „filo- 
sofia înseamnă cunoaştere a lucrurilor care sunt întocmai, fiind cu- 
noaşterea naturii lucrurilor care au fost. Și iarăşi, filosofia înseamnă 
cunoaşterea celor dumnezeiești şi omeneşti deopotrivă, cu alte cuvin- 
te, a lucrurilor văzute şi nevăzute”. Prin spectrul filosofiei se anali- 
zează viaţa şi moartea, făcându-l pe omul care judecă printr-însa să 
fie „asemenea lui Dumnezeu în înţelepciune și în adevărata cunoaște- 
re a binelui”. „Filosofia, spune Sfântul Părinte, este arta artelor şi 
ştiinţa ştiinţelor”, fiind în fapt „principiul fiecărei arte, întrucât 
printr-însa orice artă și știință au fost inventate”. Pentru a ajunge la 
adevăratul „Izvor al cunoștinței”, „dragostea de înțelepciune” (filo- 
sofia) trebuie să se alimenteze din înţelepciunea lui Dumnezeu, de- 
venind astfel „dragostea de Dumnezeu”.!!% Cu această lămurire, 
Sfântul Părinte merge mai departe, oferind o descriere completă a 
metodei şi scopului urmărit prin filosofie. „Filosofia este împărțită în 
partea speculativă și practică. Partea speculativă este împărțită în: 
teologie, psihologie și matematică. Cea practică este împărţită în 
etică, economie și politică. Acum, cea speculativă reprezintă aşezarea 


1181 PG 96, 1599-1604. 
1182 Basile Tatakis, Filosofia bizantină, p. 159-160. 
1183 Dialectica, cap. 3, p. 11. 

firească a cunoașterii. Astfel, teologia analizează lucrurile imateriale 
şi necorporale; cum sunt, de pildă, îngerii şi sufletele. Psihologia, pe 
de altă parte, este cunoaşterea lucrurilor materiale apropiate nouă, ca, 
de pildă, animalele, plantele, pietrele şi altele asemenea lor. Matema- 
tica este cunoașterea lucrurilor necorporale, dar care se găsesc în 
fiinţele corporale, precum numerele şi notele muzicale, completându- 
le deopotrivă cu figurile geometrice şi mişcările stelelor. Aceasta este 
rânduiala logică a numerelor, constituind laolaltă ştiinţa aritmeticii; 
pe aceea a sunetelor muzicale, muzica; pe cea a figurilor geometrice, 
geometria; pe cea a stelelor, astronomia. Aceasta stă prin urmare la 
mijloc, între lucrurile care au trupuri şi cele care nu au, căci, dacă 
numărul este necorporal, se regăseşte de asemenea în lucruri materiale, 
ca grâul, de pildă, sau vinul, sau alte lucruri asemenea lor. În plus, 
latura practică a filosofiei, se referă la virtuţi. Ea arată felul în care 
cineva trebuie să se poarte în societate. Dacă se referă la legile morale 
sădite în om, atunci ea se numește etică; însă dacă priveşte întreaga 
societate, atunci se cheamă economie socială; de vreme ce, pentru 
cetăţi sau țări se numeşte politică”.1154 

Nu în cele din urmă, trebuie știut faptul că raționalitatea la care 
Sfântul loan Damaschin apelează în analizele sale are o finalitate hristo- 
logică. Pentru el, „învățătura hristologică depășește logica omenească și 
ajunge la taină, unde antinomia este transfigurată”.!!%5 În contextul resta- 
urării acestei creații, el rămâne convins de faptul că Întruparea Mântuito- 
rului Hristos este „cea mai mare noutate dintre toate noutăţile, singurul 
lucru nou sub soare”.!15 E] ajunge astfel, asemenea Sfântului Maxim 
Mărturisitorul, să evoce o raționalitate a creației, pătrunsă de harul Sfân- 
tului Duh şi întărită de lucrarea Pantocratorului. 

Prin urmare, numai Mântuitorul Hristos, Logosul înomenit al 
Tatălui, ne permite, în calitatea Sa de Pantocrator, „să depășim auto- 
nomia lumii naturale, pentru a ne elibera de sub robia forţelor iraţi- 
onale cu care ne confruntăm din adâncul ontologic al fiinţei noastre 
ca să dobândim libertatea interioară de fii ai lui Dumnezeu; pe de 
altă parte, Pantocratorul ne descoperă sensul devenirii istorice și 


1184 Dialectica, cap. 3, p. 12. 
1185 IPS prof. univ. dr. Irineu Popa, lisus Hristos este Acelaşi..., p. 696. 
1186 Pr. Andew Louth, Sfântul Ioan Damaschinul... p. 216. 

eshatologice a creaţiei întregi, ca să nu mai exploatăm natura în 
mod iresponsabil, pentru că rolul ei nu este cel de a fi închinată de 
om, ci să devină cer nou și pământ nou la sfârșitul veacurilor” 1! 


II.4. De la scolastică la evoluţionism 


Este necesară o revalorificare a cunoașterii prin credință, trecându-se 
astfel într-o etapă purificatoare a dialogului despre care vorbim. Iată, prin 
urmare, de ce, în vederea valorificării şi sanctificării ei, ştiinţa trebuie să fie 
întotdeauna susținută de filosofie şi religie. Cele două operează pe de o 
parte cu rațiunea, pe de alta cu rațiunea și credința. Ambele însă oferă 
aceeași „perogativă şi aceeaşi îndatorire de a privi lumea şi viaţa în totalita- 
tea lor”. Pe lângă adevărurile „generale și eterne” ale filosofiei şi religiei, 
ştiinţa scoate în evidență „fragmente din realitate”, referindu-se îndeosebi 
la „aspectele întâmplătoare și de fapt ale acestei realități”. Ea nu poate 
contura de una singură realitatea pe care o trăim, furnizând cel mult 
„materialul pe care privirea filosofică şi concepţia religioasă are a-l 
interpreta, totaliza și valorifica”.!!% Sub această manieră de abordare s-a 
dezvoltat încă din antichitate compozeul multifuncțional al gnozelor. Sub 
împletirea dintre mitic şi rațional, dublată mai apoi de spiritul filosofic şi 
niciodată lipsită de conţinut religios, ştiinţa ante-creştină nu s-a 
sustras nicidecum dialogului în care a fost antrenată. 

Ştiinţa antică a apărut din dorința de a sluji realităţii palpabile 
şi omului, oarecum dinainte de emanciparea ei în mediul elenistic.!!% 
Gândirea lui Aristotel este socotită de specialiști un preambul al 


1187 Teologia Pantocratotului este într-adevăr o sinteză hristologică a teologiei natu- 
rale, oferind lămuriri valoroase în dialogul cu ştiinţa. În preambulul tratatului său de 
teologie dogmatică, „lisus Hristos Patocrator”, pr. prof. Dumitru Popescu evi- 
denţiază clar rolul şi importanţa prezenţei Mântuitorului Hristos în viaţa Bisericii şi 
a creaţiei, arătând că „EI este Cel care priveşte din înălțimea scaunului ceresc către 
lumea pe care a zidit-o dreapta Sa şi pe care o duce spre desvârşirea finală, după 
voia Tatălui, în puterea Duhului Sfânt” (p. 38-39). 

118 Joan Gh. Savin, Curs de apologetică, vol. I, p. 91-92. 

1189 „Stim că în Egipt, Babilon, Mesopotamia, în domenii precum matematica, astro- 
nomia, medicina, cunoştinţele erau foarte avansate cu mult timp înainte de greci. 
Împrumuturile pe care aceştia din urmă le-au făcut din acele tradiţii în planul cu- 
noaşterii sunt astăzi o evidenţă. Cu toate acestea, ştiinţa, în accepțiunea contempora- 
nă a termenului, ia naştere prin gândirea greacă: fondată pe demers critic, se va baza 
pe o rațiune de tip analitic şi va fi conjugată cu abilităţile dialectice remarcabile” 
(Teologie Ortodoxă şi ştiinţă. Repere pentru dialog, p. 25). 

demersului ştiinţific. El a reuşit să realizeze în prim plan o filosofie a 
cunoaşterii experimentale, delimitând în mod clar interferenţele dintre 
conceptual și palpabil. După el, procesul științei „pleacă de la identi- 
ficarea precisă a obiectului cercetării” şi ajunge la „constituirea unui 
sistem epistemologic, prin folosirea logicii bazată pe demonstrație”. 
Tot el delimitează elementele logice ale ştiinţei: „axiomele (propoziții 
primare presupuse adevărate fără demonstraţie și pe care se înteme- 
iază demonstraţia) şi tezele particulare ale diferitelor ştiinţe (ipoteze 
şi definiţii)”.!1% Tot în acest context, el face distincţia clară dintre 
fizică şi metafizică, generând precizări preţioase cu privire la „relaţiile 
dintre ştiinţele (particulare) și filosofice (ca ştiinţă asupra întregului 
existenței), având o importanță paradigmatică în această privin- 
ță”.1!! Părintele profesor Dumitru Popescu oferă o interesantă eva- 
luare a acestei perioade, afirmând că „știința greacă privea spre o 
epistemologie (teorie a cunoaşterii) care căuta să depăşească apa- 
rența lucrurilor văzute şi să întemeieze cunoașterea pe fundamente 
ultime metafizice, desprinse din legătura lor intrinsecă cu lumea 
văzută sau cu natura. O ştiinţă de acest gen este interesată de ceea 
ce este universal, permanent şi esenţial, în contrast cu ceea ce este 
contingent, trecător sau accidental. O astfel de ştiinţă este interesată 
să dezvolte instrumente de cunoaștere care îi permit să culeagă din 
lumea fenomenelor sensibile formele raționale, care oglindesc esența 
nemișcată a lumii, ca să dobândească o cunoştinţă universală, nece- 
sară şi adevărată, adică ştiinţifică”. Sub această metodă se lămu- 
reşte o căutare onestă de cunoaştere şi dialog din care se va inspira 
mai târziu mai cu seamă teologia scolastică. 

Preambulul scolasticii medievale a fost asigurat de transferul 
ştiinţei elene către Occident. Această dinamică s-a împlinit în speță 
pe filieră arabă, principalele centre ale Orientului (Damascul sau 
Bagdadul) devenind mai întâi ele însele focare ale culturii și civilizației 
greceşti. Transferul de cunoştinţe și metodă s-a realizat astfel prin 
„contactele comerciale dintre creştini şi arabi în cetăți precum Veneţia, 
Napoli, Bari, Pisa, Genova. În Spania se vor dezvolta centrele de 


1190 Ibidem, p. 27-28. 

119! Ion Tudosescu, Fiinţă, Esenţă, Existenţă. Tratat de ontologie, vol. I, Ed. Fun- 
daţiei România de Mâine, Bucureşti, 2002, p. 48. 

1192 Pr. prof. dr. Dumitru Popescu, Apologetica raţional-duhovnicească a Ortodoxi- 
ei, Ed. Cartea Ortodoxă, Alexandria, 2009, p. 188-189. 

traducere cele mai importante din lumea occidentală în care vor fi 
traduse din arabă în latină lucrările din antichitatea greacă”.!!% De 
aici începe tendința omului de a domina raţional natura, folosindu-se 
în acest demers de o pluritate de mijloace, mai mult sau mai puțin 
ortodoxe.!!% Noua știință înseamnă de acum „putere şi dominare 
posesivă a naturii. Dintre reprezentanţii semnificativi ai acestei ten- 
dinţe putem menţiona pe Albert cel Mare, Guillaume d”Auvrgne sau 
Roger Bacon”.!!% Ultimul dintre ei a ajuns la concluzia că „finalita- 
tea ştiinţei constă în dobândirea puterii de control asupra naturii”. El 
socotea că prin experimentul empiric, elementul magic poate fi asi- 
milat experimentului ştiinţific. La început folosită în scopul unei 
înțelegeri raţionale a tainelor, această metodă a degenerat ulterior în 
„teoria pietrei filosofale”.!!% După el, dincolo de teoria „alchimiei 
speculative”, „există o altă alchimie, tehnică şi practică, care învaţă 
cum să fabrici metale nobile, culorile și altele, mai bine şi într-o mai 
mare cantitate, obținând lucruri care nu sunt în natură. Și acest fel de 
ştiinţă este mai mare decât toate ştiinţele care au precedat-o pentru că ea 
produce cele mai mari bunuri. Căci, ea nu poate să dea doar bogăţia şi 
alte bunătăţi pentru binele public, dar ea învaţă cum să descoperi lucruri 
care să prelungească viața umană pentru perioade mai mari decât natura 


1193 Teologie Ortodoxă şi ştiinţă. Repere pentru dialog, p. 30. 

119% Este vorba aici despre împletirea analizelor ştiinţifice cu magia, practică ce a 
generat în zorii Evului Mediu alchimia. Această practică reprezintă o sinteză între 
perspectiva antropologiei şi ontologiei creştine şi filosofia hermetică. Textele herme- 
tice au fost parţial folosite şi de Părinţii Bisericii, care au apelat la sursele păgâne, 
însă cu scop apologetic. Cu timpul însă, hermetismul s-a extins în perioada Renaşte- 
rii, fiind asimilat drept „tradiţie primordială a înțelepciunii”. Cu alte cuvinte, anali- 
zele teologiei naturaliste mai întâi şi experimentele ştiinţifice, mai pe urmă, au epatat 
spre folosirea justificativă a înţelepciunii egiptenilor, pomenită în cartea Exodului şi 
lăudată în dialogurile platonice. Pe de altă parte, hermetismul „i-a ajuta” pe intelec- 
tualii rebeli în încercarea lor de a dărâma fortăreaţa scolasticii aristotelice din 
universităţile acelor timpuri (Hermes Trismegistos, Corpus Hermeticum, traducere 
Dan Dumbraveanu, revizuire text Alexandru Anghel, Ed. Herald, Bucureşti, 2007, p. 25). 
1195 Teologie Ortodoxă şi știință. Repere pentru dialog, p. 30-31. 

119% „Certitudinea că alchimia este capabilă să secondeze opera Naturii a primit o 
seminficaţie hristologică, spune Mircea Eliade. Piatra filosofală este identificată cu 
Hristos. Convingerea că opus alchymicum poate mântui pe om, cât şi natura, conti- 
nua nostalgia unei renovatio radicale, nostalgie care bântuia creştinimul apusean de 
la Gioacchino da Fiore încoace” (Mircea Eliade, Istoria credințelor şi ideilor religi- 
oase, vol. III, Ed. Ştiinţifică şi Enciclopedică, Bucureşti, 1988, p. 269). 

poate să le împlinească... De aceea această știință are numite particulari- 
tăi, deşi ea confirmă prin lucrările sale alchimia teoretică”. 
Sub context apologetic, întreaga gândire apuseană a Evului 
Mediu, în frunte cu Toma d'Aquino, aduce în prim plan întrebarea 
„dacă doctrina sfântă poate lucra cu argumente”. Există însă o im- 
portantă distincție de metodă. Astfel, dacă în planul epistemologic 
„argumentul autorității era dovada cea mai puțin convingătoare, în 
cazul teologiei era dovada cea mai puternică dintre toate”, având 
garanţia revelației dumnezeieşti. Prin urmare, „avertismentele Părin- 
ților Bisericii împotriva folosirii argumentelor în sprijinul credinţei 
aveau ca scop eliminarea argumentaţiei care încerca să dovedească 
afirmaţiile credinţei pe calea raţiunii, însă o argumentaţie care por- 
nea dinspre afirmaţiile credinţei către corolarele ei necesare era 
legitimă. lar în ceea ce priveşte folosirea argumentelor «pentru mus- 
trarea celor potrivnici» credinţei, acest lucru era valabil dacă se 
argumenta pe baza mărturisirilor de credinţă împotriva falșilor creştini, 
dar se limita la respingerea falselor argumente, evitându-se dovezile, 
împotriva celor care nu acceptau sub nicio formă revelaţia creştină” 119% 
Marele teolog apusean își justifică de fiecare dată poziţia ple- 
când de la coordonatele teologiei naturale. După el, dincolo de prin- 
cipiile epistemologiei, doctrinele privind creaţia și mântuirea și, prin 
urmare, la relaţia dintre natură şi har arată foarte clar faptul că „raţi- 
unea naturală ar trebui să se supună credinţei, la fel cum înclinația 
naturală a voinţei se supune iubirii (create de har)”. Aceasta l-a de- 
terminat să afirme de fiecare dată cu convingere că „nicio ştiinţă nu 
este superioară Sfintei Scripturi”. Era convins astfel că, în virtutea 
harului dumnezeiesc, rațiunea nu-și poate pierde valoarea, ba, mai 
mult, se întărește şi își poate desăvârşi scopul ultim: descoperirea 
Adevărului. Astfel, „de vreme ce credința are ca temelie adevărul 
inefabil şi de vreme ce contrariul unui adevăr nu poate fi niciodată 
demonstrat, apărarea credinţei putea și trebuia să recurgă la argu- 
mente raţionale pentru respingerea obiecțiilor ridicate împotriva 
elementelor credinţei. Numai printr-o corectă delimitare a sferei de 


1197 A.C. Crombrie, Historie des science, vol. I, ed. Presses Universitaires de France, 
1959, p. 43, apud Teologie Ortodoxă şi ştiinţă. Repere pentru dialog, p. 31. 

119% Jaroslav Pelikan, Tradiția creştină. O istorie a dezvoltării doctrinei, vol. IL, 
Evoluţia teologiei medievale (600-1300), traducere de Silvia Palade, Ed. Polirom, 
Bucureşti, 2006, p. 306-307. 

cuprindere, atât a naturii, cât și a harului, puteau fi definite respectivele 
funcții ale raţiunii şi revelaţiei precum şi rostul lor în teologie” 1!” 

Autoritatea tutelară a scolasticii medievale cunoaște o creştere 
etapizată spre autoritatea tot mai pregnantă a științei. În primă instanță, 
Anslem așază credința mai presus de rațiune, împletind această gândire 
în argumentul său ontologic. Pe de altă parte, Toma d'Aquino fun- 
damentează radical metodologia aristotelică, concentrându-o într-o 
sinteză a „științei sacre”. Pasul spre „primatul înţelegerii” este făcut 
de Averroes, care ridică valoric „filosofia asupra credinței şi teologi- 
ei, dar nu le socotește pe acestea lipsite de sens”. În această perioadă, 
„dialogul, adesea dramatic, are loc, așadar, nu numai între filosofi 
care sunt şi teologi sau între teologi care sunt și filosofi, ci şi între 
filosoful şi teologul reuniți în aceeași persoană fizică” 1% 

Ştiinţa a început să se desprindă pentru prima dată de forul tu- 
telar al acestei „filosofii experimentale”, materializându-și resursele 
în activitatea teoretică a primelor şcoli destinate exclusiv acestui 
domeniu. Pradă teoriilor de tot felul, dialogul dintre teologie şi știință 
s-a singularizat, tinzând tot mai mult spre o abordare autonomă. De 
aici a mai fost un singur pas până la ateismul contagios, adâncind tot 
mai mult prăpastia cu taina. Și astfel, rațiunea autonomă a început să 
socotească iraţională legătura cu Dumnezeu şi implicit prezenţa Sa în 
viaţa cosmosului.!%! Un exemplu în acest sens îl constituie „episte- 
mologia evoluționistă”. Prin intermediul ei se susţine şi promovează 
ideea că „oamenii, ca toate celelalte fiinţe vii, sunt rezultatele proceselor 
evolutive şi că, pe cale de consecinţă, capacităţile lor mentale sunt con- 
strânse şi modelate de mecanismele evoluţiei biologice”? Pe această 
cale, se exclude prezenţa iconomiei dumnezeieşti în creație, acceptându- 
se cel mult „o finalitate inconștientă, care rămâne inerentă materiei”. În 
baza selecţiei naturale, promotorul acestor teorii, Charles Darwin, admite 
că întreaga existență este negreșit rezultatul „unui proces lent, neîntrerupt 


11% Ibidem, p. 307. 

1200 Gh. Vlăduţescu, „Raţiune şi credinţă în filosofia evului mediu — Averroes şi 
Thoma”, în vol. Raţiune şi credinţă, coord. Gh. Vlăduţescu, Septimiu Chelcea, Ed. 
Ştiinţifică şi Enciclopedică, Bucureşti, 1983, p. 194. 

1201 Teologie ortodoxă şi ştiinţă, p. 304. 

1202 J. Wentzel van Hussteen, Singuri pe lume? Unicitatea omului în ştiinţă şi teolo- 
gie, Conferinţele Gifford, Universitatea din Edinburg, primăvara 2004, traducere din 
limba engleză de Mihnea Gafiţa, Ed. Curtea Veche, Bucureşti, 2015, p. 122. 


387 


şi îndelungat, care acumulează micile variaţiuni şi duce la transformarea 
inevitabilă a unor forme în altele şi deci a unor specii în alte specii, mai 
apte şi mai bine dotate pentru viaţă”.1202 

Cum însă în ştiinţă orice eşec al explicației devine „factor de 
progres pentru teorie”,!204 epistemologia evoluționistă a generat în 
timp „poziţiile extreme non-funcţionaliste şi ani-realiste” ale cunoaş- 
terii, ajungându-se într-o formă extremă de „narcisism epistemic”, 
dăruit exclusiv celui care dorește să îmbrăţișeze singur beneficiile 
descopeririilor ştiinţifice. Desăvârşirea duhovnicească este scoasă 
astfel din contextul existenţei, întrucât totul se raportează la nivelul 
unei deveniri somatice/genetice. Parcursul spre așa-zisa perfecțiune 
se consumă într-o multitudine de epataje, întrucât „raționalitatea 
umană consta în a comite greșeli, în compara greşelile şi a reține 
acele forme repetitive, care se dovedesc a fi cele mai potrivite şi mai 
bine adaptate mediului. Astfel, însuși Darwin ne-a familiarizat cu 
ideea că raționalitatea nu constă în evitarea greşelii, ci în comiterea ei 
şi în eliminarea ei ulterioară, prin intermediul selecţiei naturale”.!205 

Departe însă de a fi prinşi în labirintul hazardului, trebuie să 
reevaluăm realitatea evoluției în lumina Logosului înomenit. Soco- 
tind astfel, pe bună dreptate, că „viața începe cu celula și sfârșește cu 
apariția comunității”, nu trebuie să admitem totuși teoria „potrivit 
căreia ființa umană provine din maimuţă, fiindcă nimeni nu știe dacă 
speciile se trag una din alta, aşa cum socotește Darwin”. În consecin- 
tă, este foarte important să înțelegem că atât aspectul material, cât şi 
cel spiritual al vieții noastre „se înscriu în torentul vast al evoluției 
cosmice, care se extinde cu mult peste hotarele teoriei lui Darwin. 


Toate acestea vor să arate că, în teoria evoluţiei, religia şi știința nu 


1203 Pr. prof. Dumitru Popescu, Apologetica rațional-duhovnicească, p. 102-103. 


Teoria darwinistă se bazează aşadar pe două constatări: „prima — că regnul vegetal, 
precum şi cel animal, provenite din aceeaşi părinţi prezintă o mare varietate de 
caractere pe care le pot transmite descendenților lor; cea de a doua — că nu contează 
care specie tinde să se înmulțească în proporţie geometrică în detrimentul celorlalte. 
De unde concluzia sa că toţi indivizii tuturor speciilor sunt angajaţi în lupta pentru 
existenţă care tinde să conserve la ei variațiile avantajoase pentru a reuşi în medii 
concurente, chiar ostile. Acest principiu se numeşte selecţie naturală, şi, potrivit lui 
Darwin, el este responsabil, la scara unui număr important de generaţii, de produce- 
rea noilor forme de viaţă” (Pr. Răzvan Ionescu, Teologie ortodoxă şi ştiinţă, p. 354). 

1204 Ibidem, p. 356. 

1205 J, Wentzel van Hussteen, Singuri pe lume? Unicitatea omului în ştiinţă şi teologie, p. 126. 

mai apar ca două realități divergente, ci se înscriu în procesul cos- 
mic al evoluţiei universale. Cu alte cuvinte, teoria evoluţiei poate 
contribui la reconcilierea dintre credinţă şi ştiinţă”. 

Trăind permanent conştiinţa apologetică a raportării la prezent, 
omul duhovnicesc ţinteşte totdeauna spre eshaton. Pentru el, evoluţia 
nu este ultima verigă a existenţei, în care se poate întoarce dacă a 
greşit pentru remodelarea fondului genetic. Resursele sale interioare 
au capacitate sintetizatoare, capacitând într-însele „genetica întregii 
existenţe”. De aceea, Sfinţii Părinți spun despre om că este un „mi- 
crocosmos” şi totodată un „microtheos”. Conform acestui grad de 
autodepăşire spirituală omul poate fi „sau duhovnicesc — cu convin- 
geri, reguli și simțăminte duhovniceşti; sau sufletesc — cu concepte, 
legi şi sentimente sufleteşti; sau trupesc — cu gânduri, fapte și simţuri 
omenești... Oricât de duhovnicesc ar fi cineva, el va da părţii sufle- 
teşti şi celei trupeşti, ceea ce li se cuvine, fără să le răsfeţe însă, ci 
ținându-le în supunere față de spirit. Chiar dacă aspectul său sufle- 
tesc nu este dezvoltat (în știință are şi altele) și nici cel trupesc, totuși 
acesta este un om integru, adevărat. În timp ce un om stăpânit de 
partea sufletească (cultivat, dibace, încrezător) și, pe deasupra şi 
carnal, nu este un om adevărat, oricât de frumos ar părea pe dinafară. 
Acesta este lipsit de cap. Rezultă că un om simplu, care se teme de 
Dumnezeu, este superior unuia multilateral şi elegant, dar care este 


indiferent faţă de Dumnezeu”. 


II.5. Omul între gnosis şi episteme 


Dacă din punct de vedere științific cunoașterea se materializează şi 
se descoperă prin experiență, în planul teologic această realitate se dove- 
deşte a fi una transcendentală. Ea iese din convenţia imanentului și se 
împlineşte în experiența vieții de rugăciune. Așa se face că, pentru fiecare 
practicant al credinţei creştine, adevărata gnoză „constituie apogeul vieții 
de rugăciune”. Ea este darul lui Dumnezeu care „transformă nimicnicia în 
deschidere întru credință”. Abordând palierul superior al dialogului dintre 
teologie și ştiinţă putem vorbi, prin urmare, despre o deschidere a gândirii 
noastre spre „o realitate care o depăşeşte. Este vorba de un mod de a gândi, 


12% Pr. prof. Dumitru Popescu, Omul fără rădăcini, Ed. Nemira, Bucureşti, 2001, p. 51. 
1207 Sfântul Teofan Zăvorâtul, Ce este viața duhovnicească şi cum să te apropii de 
ea, traducere Elena Dulgheru, Ed. Anastasia, Bucureşti, 1997, p. 48, 51. 

în procesul căruia gândirea nu include, nu cuprinde, ci este inclusă şi cu- 
prinsă, mortificată și însuflețită de credința contemplativă. Astfel, învăţă- 
tura teologică se situează în mod dificil între gnosis — harismă şi tăcere, 
cunoaștere contemplativă şi cunoaştere existențială — şi episteme — ştiinţă 
şi gândire raţională”. 1708 

Plecând de la premisa că „nici adevărurile de credinţă nu sunt 
cu totul lipsite de temeiuri raționale”, apologetica ortodoxă parcurge 
această intermediere a dialogului dintre teologie şi ştiinţă prin inter- 
mediul consideraţiilor interdisciplinare. „Sursa credinţei, spune pro- 
fesorul loan Gh. Savin, nu este în afară de noi, ci în noi. Că păgânii, 
neavând lege — adică revelaţie, «din fire» fac ale legii — o spune deja 
Sfântul Apostol Pavel, indicând acest dublu izvor al religiei — în noi 
şi în afară de noi”.!%% Este evident că resursele intelectuale ale omu- 
lui izvorăsc în interiorul său, manifestându-se mai apoi în afară. De 
aceea, marele Descartes, părintele filosofiei și al raționalismului mo- 
dern, socotea că Dumnezeu este singura și unica „sursă a siguranței 
şi ultimul refugiu din valurile tuturor îndoielilor”. Celebrul „dubito 
ergo cogito, cogito ergo sum”, socotit în viziunea lui Descartes, tra- 
duce în mod magistral valoarea gnoseologică a lui episteme. El defi- 
neşte într-o manieră metodologică parcursul de la gândire, prin gân- 
dire, spre o realitate sau certitudine fermă. Această certitudine este 
fără doar şi poate persoana și lucrarea lui Dumnezeu. La această 
convingere, Descartes ajunge plecând de la propria îndoială.!?10 Ală- 
turi de el, au fost şi alți oameni de ştiinţă care au transformat îndoiala 
în certitudine.!?!! „Prin urmare, spune Vladimir Lossky, nu este deloc 
surprinzător că noţiunea de absolut capătă sensuri foarte diferite în 


1208 Vladimir Lossky, O introducere în teologia ortodoxă, traducere de Remus Rus, 
Ed. Enciclopedică, Bucureşti, 1993, p. 12. 

12% Toan Gh. Savin, Curs de Apologetică, vol. I, p. 101. 

1210 „Voi presupune că nu Dumnezeu cel foarte bun, izvor al adevărului, ci un anumit geniu 
rău, dar acesta deosebit de puternic şi iscusit, şi-a dat întreaga osteneală să mă înșele: voi 
socoti că cerul, aerul, pământul, culorile, figurile, sunetele şi cele externe nu sunt altceva 
decât înşelări ale somnului, prin mijlocirea cărora a întins el curse credulităţii mele: mă voi 
privi pe mine însumi ca şi cum n-aş avea mâini, ochi, carne, sânge, nici vreun simţ oareca- 
re, ci ca unul ce am socotit în chip greşit a avea toate acestea... voi merge mai departe, 
până ce voi afla ceva sigur, ori, dacă nu altceva, măcar aceasta cu siguranţă, cum că nu e 
nimic sigur” (Rene Descartes, „Meditaţii despre filosofia primară”, în lucrarea Două tratate 
filosofie, traducere de Constantin Noica, Ed. Humanitas, Bucureşti, 1992, p. 251-252). 

1211 O listă completă a acestora putem găsi la Prof. loan Savin, Curs de Apologetică, 
vol. I, p. 119-132. 


390 


viziunea filosofilor”, întrucât fiecare persoană constituie o lume 
închisă. De aceea, „trebuie să existe o monadă supremă spre care 
converg şi în care se orânduiesc armonios monadele, în aşa fel încât 
adevărul perceput de o monadă coincide cu cel perceput de toate 
celelalte. De aceea, s-a spus că singur Dumnezeu ar putea scrie 
Monadologia”.!?!? Această direcţie se arată cu siguranță cea mai 
convingătoare, dacă luăm în considerare sensul adevărat al creaţiei. 
În consecință, „știința divină” ne coordonează să căutăm sensul 
creaţiei înlăuntrul omului, singura creatură în stare să sintetizeze esența 
realității văzute şi nevăzute. Omul este dat să fie prin sine însuși un 
microcosmos, o lume în mic, singura pe care „atât empiriștii şi pozitiviş- 
tii, cât şi raționaliștii și criticiștii” ajung să o recunoască și să o evalueze 
după „natura sa macroantropică”. De aceea, potrivit dispozitiei sale, 
„universul pătrunde în om, poate fi asimilat cu el, înțeles de el numai 
pentru că în om există întreaga compoziţie a universului, toate forțele şi 
calitățile acestuia, pentru că omul nu este o fracțiune a universului, ci o 
lume completă în mic”?! În om găsim așadar potenţarea lui episteme 
spre gnosis. Cu alte cuvinte „suprema cunoştinţă de sine a omului este 
limita absolută a oricărei cunoașteri științifice. Ştiinţa cunoaşte cu deplin 
drept omul doar ca parte a lumii naturale și se confundă cu dualitatea 
conștiinței de sine umane ca limită a sa”.!?!* Din această postură, omul 
se dovedeşte a fi singura realitate raţională prin care se poate ajunge la 


împlinirea scopului ultim al existenţei.!?15 


1212 De la Platon, Aristotel, Descartes, Leibinz, Kant sau Bergson, periplul evaluării 
raționale a existenţei a generat numeroase teorii cu privire la dialogul cu teologia. Astfel, 
de la „binele care există dincolo de fiinţă” despre care vorbeşte Platon, la „motorul ne- 
mişcat” al lui Aristotel, căutarea omului însetat de cunoaştere s-a decantat în „adevărul 
matematic”, evocat de Descartes sau în „etica rațiunii practice”, promovate de filosofia 
lui Imanuel Kant (Vladimir Lossky, O introducere în teologia ortodoxă, p. 20). 

1213 Nokolai Berdiaev, Sensul creaţiei. Încercare de îndreptăţire a omului, traducere 
de Aca Oroveanu, prefaţă, cronologie şi bibliografie de Andrei Pleşu, Ed. Humani- 
tas, Bucureşti, 1992, p. 68-69. 

1214 Ibidem, p. 71. 

1215 În acest sens, IPS Părinte Irineu Popa evocă dimensiunea hristologică a antropo- 
logiei creştine, întrucât „destinul omului este hristologic prin înţelepciune, domnie, 
exigenţa dreptăţii şi a păcii. Obârşia lui în Hristos este arătată şi de faptul că noțiu- 
nea biblică de «chip al lui Dumnezeu» are în vedere unirea omului cu Dumnezeu... 
alcătuirea omului stă în modelul după care a fost creat, iar realizarea felului pre- 
supune categoric Înomenirea Logosului” (Prof. Irineu Popa, Iconomia plinirii 
vremurilor în lisus Hristos, Ed. Mitropolia Olteniei, Craiova, 2013, p. 737-738). 

IV. AUTONOMIE RAȚIONALĂ ȘI RAŢIONALITATE 
DUHOVNICEASCĂ DIN PERSPECTIVA APOLOGETICII 
ORTODOXE 


Explicarea legăturii dintre creat şi necreat, dintre imanent şi 
transcendent, dintre făptură şi Ziditorul ei a constituit dintotdeauna o 
prioritate a existenţei umane. De-a lungul istoriei s-au născut nume- 
roase întrebări cu privire la ființa, originea, conţinutul sau obiectul 
religiei; au fost analizate în detaliu legăturile dintre spaţiu, timp, 
transcendent sau imanent, s-a luat în calcul dacă există ceva sau Ci- 
neva mai presus de ele. În acest demers de cunoaștere omul a antre- 
nat o multitudine de idei şi concepte, menite să genereze răspunsuri, 
să demonstreze și să probeze toate incertitudinile sale. În mare parte 
însă, printr-o evaluare corectă a pârghiilor de cunoaştere, s-a ajuns la 
concluzia că dincolo de simţuri şi de demonstraţia logică fiinţează 
ceva ce în fapt nu se poate demonstra. Chiar și așa, încrezători în 
forțele propriei rațiuni, unii au încercat să scruteze cu mintea adâncu- 
rile cele nepătrunse ale dumnezeirii şi căutând neîncetat ceea ce în 
fapt exista înlăuntrul lor, s-au depărtat şi mai mult de „chipul şi ase- 
mănarea”lui Dumnezeu. Concretizarea acestei căutări și implicita ei 
descoperire în existenţa noastră devine posibilă prin Revelaţie dum- 
nezeiască.!?!* Modalitatea de percepere se realizează astfel bilateral: 


1216 Revelația este prin excelenţă „opera Cuvântului lui Dumnezeu”. Ca realitate 
gnoseologică ea este calea pe care Logosul dumnezeiesc a ales-o spre a comunica cu 
oamenii, după cădere. „În Revelația Sa, Logosul revelator poate fi observat sub mai 
multe forme: în seminţele Logosului (Logos spermatic — Iustin, Apologia II, 7), care 
se găsesc în creaţie şi în natura umană; în teofaniile din Vechiul Testament (îngerul 
lui Dumnezeu din flacăra rugului de foc, care a vorbit lui Moise — leş. 3, 2-6), şi în 
cuvintele Profeţilor şi ale lui Ioan Botezătorul; în cele din urmă, în Persoana lui lisus 
Hristos, despre Care dau mărturie Apostolii şi Evangheliştii”. Din punct de vedere 
structural, Revelația dumnezeiască trebuie înţeleasă pe cele două paliere ale sale: 
Revelația naturală — ca percepere a creaţiei cu „ochii inteligenţei” şi Revelația su- 
pranaturală — prin descoperirile mai presus de minte rânduite de Dumnezeu de-a 
lungul istoriei în mijlocul neamului omenesc, culminând „la plinirea vremii” cu 
actul Întrupării Mântuitorului Hristos, „pentru noi oamenii şi pentru a noastră mân- 
tuire” (vezi aici Pr. prof. dr. loan Bria, Tratat de teologie dogmatică şi ecumenică, 
vol. I, Ed. Andreiană, Sibiu, *2009, p. 116). 

prin rațiune şi credinţă. Aceste două elemente sunt constitutive şi 
totodată indispensabile naturii umane. Ele pot fi definite ca facultăți 
ale sufletului omenesc, care, după păcatul strămoșesc, a luat întru 
sine „osânda și mântuirea, păcatul şi virtutea, rațiunea şi credința”. În 
această polaritate, omul rănit de păcat şi-a început căutarea, având 
înainte aceste două perspective de cunoaștere, după care s-a ghidat în 
procesul de descoperire a sensului existenţei sale.!7!” 

Ca răspuns la aceste provocări şi din dorinţa de a atinge și cele 
mai încordate simţuri, Apologetica Ortodoxă a căutat să vindece autonomia 
raţională a omului printr-o argumentație „rațional-duhovnicească”. 
Este calea prin care se face deosebirea între „cunoașterea rațională a 
lumii, care înalță mintea omului la Dumnezeu” !?!8 și „experienţa 
spirituală a lui Dumnezeu, care coboară la om”.!?!9 De aici înţelegem 
că există lucruri ce pot fi cuprinse cu mintea, explicabile rațional şi 
logic, și totodată realități mai presus de cele simţuri, la care ne facem 
părtaşi prin credință. Părintele profesor Dumitru Popescu evidențiază 
necesitatea unei depăşiri duhovnicești a „imperativului rațional”, stabilind 
astfel o perspectivă generoasă în studiul teologiei fundamentale. „La 
baza lucrurilor create, spune cucernicul preot, se află câte o rațiune divină 
necreată și nevăzută, dar aceasta se vădeşte doar prin înţelegere, din 
făpturi. Astfel, în timp ce rațiunea inteligentă (dianoia) obiectivizează 
lumea şi coboară pe Dumnezeu la nivelul cunoașterii raționale, cunoaș- 
terea duhovnicească înalță mintea omului să facă experiența întâlnirii 
persoanele cu Dumnezeu. Cunoaşterea, în sens biblic înseamnă experiența 


1217 Una — raţiunea — s-a semeţit în Lucifer şi s-a prăbuşit în ororile infernului, create 
toate de perversitatea diabolică a minţii, tot ea s-a semeţit în Eva şi apoi în Adam, 
care au călcat pe alte căi, nepermise, cunoaşterea binelui şi a răului şi a trebuit să fie 
izgoniți din grădina Edenului ceresc. Tot ea a rămas neschimbată până în zilele 
noastre. Ea este aceea ce semeţeşte minţile zecilor de filosofi clasici şi moderni, 
pornindu-i contra tăriilor cerului, tot ea asmute minţile marilor ereziarhi în contra 
adevărurilor de credinţă şi ea este acea îngâmfare nespusă tuturor scientistilor ce 
ofensează, în cuvânt şi în faptă, supranaturalul revelat al religiei creştine. Cealalată — 
credinţa — primeşte adevărurile revelate mântuitoare pe temelia internă psihologică a 
unei autorităţi pe care raţiunea nicicând n-a vrut să o recunoască: supranaturalul 
divin. În timp ce raţiunea s-a manifestat organic ostilă contra realităţilor creştine, pe 
care le-a vitregit oriunde i s-a dat ocazie, credinţa este legătura psihologică ideală a 
omului cu supranaturalul divin” — vezi: Pr. Petru Rezuş, Axilogia Teologiei Funda- 
mentale, Ed. Nemira, Bucureşti, 2005, p. 41 - 42. 

1218 Cf, Ps. 18, 1. 

1219 Cf. In. 1, 12. 


393 


duhovnicească care se realizează cu mintea (nous) sau inima în modul 
întâlnirii personale şi al unirii cu Dumnezeu” .122 

Încălzită de lumina harului dumnezeiesc, apologetica rațional- 
duhovnicească!” oferă posibilitatea unei înţelegeri complete asupra 
realităţilor înconjurătoare, fizice, care se descoperă „spre folosul vede- 
rii spirituale a omului”. El înţelege astfel că întreaga zidire se găsește 
alcătuită într-o armonie perfectă, spre slava Ziditorului a toate. 1”? 
Părintele profesor Dumitru Stăniloae afirmă în acest sens că „omul 
vede în această lumină a universului fizic că toate au o raționalitate 
pe măsura lui şi potrivită lui. Vede aerul şi apa în componenţa lor 
chimică, date spre folosul vieții lui, vede ierburile întreținute de solul 
pământului şi pomii cu roadele lor spre întreţinerea lui, vede fiecare 
soi al animalelor, peştilor, păsărilor iarăși prin diferite foloase ale lui. 
Dar omul poate prin rațiune aduce și contribuţia proprie pentru a-și 
face folositoare raţionalităţile diferitelor părţi ale naturii”. 1% 

Invocând permanent „centralitatea Logosului Hristos, precum 
şi reciprocitatea dintre Logos și creaţie”, părintele profesor Dumitru 
Popescu demonstrează, prin intermediul conceptului de apologetică 
rațional-duhovnicească, faptul că lumea naturală nu este nicidecum 
autonomă. „Plecând de la relația strânsă dintre supranatural şi natural, 
aceasta se oglindește în plan epistemologic în reciprocitatea dintre 
credinţă şi rațiune. Din moment ce lumea naturală era înțeleasă auto- 
nom, apologetica pleca de la o premisă greșită, și anume absenţa lui 
Dumnezeu din creație. Astfel, apologetica s-a asociat cu metafizica 
occidentală, care L-a redus pe Dumnezeu la o Idee sau o Fiinţă izolată. 
Dumnezeul Cel viu nu era perceput ca o prezență concretă, cu care să 


vorbeşti, în fața căreia să îngenunchezi, ci era trăit ca o absenţă. O 


1220 Pr. prof. Dumitru Popescu, Apologetica raţional-duhovnicească, Ed. Cartea 
Ortodoxă, Alexandria, 2009, p. 11. 

1221 Perspectiva acestei abordări în apologetica ortodoxă, al cărei iniţiator este pr. 
prof. Dumitru Popescu, oferă o perspectivă hristologică de abordare şi înţelegere a 
problemelor teologiei fundamentale. 

1222 Cerurile spun slava lui Dumnezeu şi facerea mâinilor Lui o vestește tăria. Ziua 
zilei spune cuvânt, şi noaptea nopţii vesteşte ştiinţă. Nu sunt graiuri, nici cuvinte, ale 
căror glasuri să nu se audă. În tot pământul a ieșit vestirea lor, şi la marginile lumii 
cuvintele lor” (Ps. 18, 1-4). 

1223 Pr. prof. Dumitru Stăniloae, Iisus Hristos lumina lumii şi îndumnezeitorul omu- 
lui, Ed. Anastasia, Bucureşti, 1993, p. 5. 


394 


asemenea atitudine de indiferentism conduce la o mentalitate de tip 
antropocentric, iar Dumnezeu este redus la mintea omului, la con- 
cepte şi noţiuni, plăsmuiri ale rațiunii extrase în mod autonom”! 
Sub această formă de abordare, a autonomiei raționale, a marşat 
scolastica occidentală, dezvoltată din veacul Fericitului Augustin, 
până la finele Evului Mediu.!7% Tributară filosofiei aristotelice, ar- 
gumentația apologetică din această perioadă s-a dovedit a fi deficita- 
ră în articularea şi edificarea dialogului dintre teologie și ştiinţele 
laice. În felul acesta, în loc să se suprime, s-a adâncit şi mai mult 
opoziţia dintre spirit și materie, secătuind lumea de prezența lui 
Dumnezeu. „Din această cauză, spune pr. prof. Dumitru Popescu, 
lumea metafizică este concepută ca o entitate care rămâne total exte- 
rioară lumii naturale, fiindcă nu există niciun element de legătură 
interioară între ele”.122 Această despărţitură se datorează în primul 
rând schimbării de paradigmă în teologia cunoașterii lui Dumnezeu. 
Astfel, în loc să pornească de sus în jos, de la Dumnezeu spre cele 
create, teologia scolastică şi-a început pledoaria de jos în sus, „de la 
fizic la metafizic, adică de la om la Dumnezeu”, făcând abstracţie de 
„Logosul dumnezeiesc, «prin Care toate au fost create,” socotind 
să lumea este creată exclusiv de către Tatăl, prin excluderea Fiului, 


ca Logos şi structură a cosmosului, în puterea Duhului Sfânt”.!2% 


1224 Adrian Lemeni, Adevăr şi comuniune, Ed. Basilica, Bucureşti, 2011, p. 128-129. 
1225 Date fiind împrejurările istorice ale primului mileniu creştin, marcat în speţă de 
separarea politică dintre Răsărit şi Apus (căderea Romei şi destrămarea Imperiului 
Roman), trecerea de la lumea antică la Evul Mediu a atras după sine schimbări 
majore, mărturisirea credinţei din sânul Bisericii Una Sancta. „În plan cultural şi 
religios, un rol semnificativ în modificarea mentalităţii în această perioadă de 
tranziţie l-au avut Fericitul Augustin, Boethius, Cassiodor, Isidor din Sevilia, Beda 
şi Grigorie cel Mare. Prin lucrările sale reprezentative, Confesiuni şi Cetatea lui 
Dumnezeu, Fericitul Augustin (354-430) va exercita o influenţă considerabilă asupra 
gândirii Evului Mediu ... el indică, în acest context, o schimbare de viziune, o trecere 
de la preocupările care vizează realizările şi ordinea acestei lumi trecătoare către o 
orientare focalizată pe cetatea lui Dumnezeu, veşnică, folosind timpul istoriei pentru 
dobândirea împărăției cereşti. Se creionează oarecum o perspectivă pesimistă asupra 
istoriei lumii, cultivându-se o discrepanţă între eshaton şi istorie, reflectată în dife- 
renţa radicală dintre cetatea omenească şi cetatea lui Dumnezeu (Adrian Lemeni, 
Apologetica Ortodoxă, Ed. Basilica, Bucureşti, 2014, p. 231-232). 

12% Pr. prof. dr. Dumitru Popescu, Apologetica rațional-duhovnicească a Ortodoxiei, p. 7. 
1221 Tn, 1, 1-3. 

1228 Pr. prof. dr. Dumitru Popescu, Apologetica raţional-duhovnicească a Ortodoxiei, p. 7. 

Lucrarea apologetică a teologiei scolastice a fost marcată în- 
deosebi de elaborarea argumentelor raționale pentru dovedirea exis- 
tenței lui Dumnezeu, tocmai datorită faptului că, în structura lor, ele 
sunt întemeiate „pe principiul autonomiei naturalului în raport cu 
supranaturalul..., pleacă de la om spre Dumnezeu şi fac abstracţie de 
prezența Lui în creaţie”.!7 Vom analiza în cele ce urmează acest 
raport din perspectiva interdisciplinarității conceptuale, evaluând 
problematica din perspectiva apologeticii ortodoxe. 


IV.1. Scolastica apuseană între fide şi ratio 


Ca înţeles princeps, scolasticismul desemnează „tradiția edu- 
cativă din evul mediu”. Mai târziu, în contextul dialogului dintre 
teologie, filosofie şi știință, termenul a fost consacrat ca şi metodă de 
cercetare şi demonstraţie teologică, specific spațiului occidental şi 
dezvoltat cu precădere în Evul Mediu. Fundamentat conceptual pe 
dialectica şi logica aristotelică, ca principiu de evaluare a raporturi- 
lor în teologie, filosofie sau drept canonic, scolasticismul se găsește 


1229 Adrian Lemeni, Adevăr şi comuniune, p. 129. 

1230 Cu privire la modul de percepere al termenului de „scolastică”, ca metodă de lucru în 
teologie, este necesar să aducem aici câteva lămuriri. În primul rând, trebuie ştiut faptul 
că este specifică spaţiului occidental, fiind generată de tendinţele raţionaliste ale Evului 
Mediu. S-a impus dintru început ca o „metodologie unidirecțională”, ajutându-se în 
primul rând de filosofie. Arta gotică, feudalitatea sau modul de viaţă cavaleresc pot fi 
socotite, de asemenea, elemente resort de promovare şi dezvoltare a scolasticii ca metodă 
de teologhisire. Etimologic vorbind, denumirea de teologie scolastică este legată de 
termenul şi metoda uzitată de şcoala de profil monahal. Cu alte cuvinte, „era teologia de 
şcoală, pe care o putea cineva studia după ce mai înainte făcuse alte studii premergătoare, 
aşa-numitele trivium (retorica, gramatica, dialectica) şi guadrivium (aritmetica, geome- 
tria, astronomia, muzica). Astfel, prin numele de «scolastic» se înţelegea aproximativ 
ceea ce astăzi înțelegem prin cel de «academician» sau «universitar». Caracteristicile 
principale ale scolasticii sunt folosirea metodică a raţiunii şi sistematizarea conţinutului 
credinţei în unităţi închise şi bine articulate”. Începuturile teologiei scolastice sunt 
legate în mod direct de operele lui Anslem de Cantembury şi Peter Abelard. Din secolul 
XIII, odată cu traducerile în limba greacă a teologilor occidentali, spiritul scolasticii 
apusene a fost adus şi în Bizanţ. Aici se remarcă îndeosebi lucrările patriarhului Ghenadie 
II Scolarul, care a tradus „Despre purcederea Duhului Sfânt” şi „Despre azime” — ale lui 
Anslem şi lucrările „Summa contra gentiles” şi „Summa theologie” ale lui Toma 
d” Aquino (Nikos Matsoukas, Introducere în gnoseologia teologică, traducere Maricel 
Popa, Ed. Bizantină, Bucureşti, 1997, p. 126-127; The Oxford Dictionary of Byzantium, 
vol. III, Oxford University Press, New-York, Oxford, 1991, p. 1856). 

ca preambul la Augustin şi Boethius. „Astfel, în De doctrina christiana, 
Augustin sublinia necesitatea dialecticii în studierea doctrinei creștine, 
iar în De praedestinatione sanctorum formulează, am putea spune, 
un program al scolasticismului. Pornind de la ideea că «a înțelege 
înseamnă a reflecta prin consimţire» (credere este cum assensione 
cogitare), el ajunge la cunoascuta maximă «Înţelege ca să crezi, crede 
ca să înţelegi» (ergo intellige ud creads, crede utintelligas). Prin tra- 
ducerile şi comentariile sale la Aristotel şi Porfiriu, Boethius a deschis 
drumul spre folosirea logicii aristotelice în gândirea teologică, iar în 
Opuscula Sacra a aflat modul în care filosofia putea să ajute teologia”. 175! 
Ideile celor doi teologi de limbă latină au fost receptate ulerior în 
scrierile şi gândirea lui Cassiodor (490-580), Isidor de Sevilia (570- 
636), Beda (673-736) sau Grigorie cel Mare (540-604). Mai mult, 
această schimbare de paradigmă dintre Răsărit şi Apus,!2%? în ceea ce 
priveşte metoda de teologhisire, îmbracă chiar o dimensiune politică. 
Promotorul schimbării este Carol cel Mare care, fără a avea ambiția 
unei scindări politice, a dorit conturarea unei identități culturale „dis- 
tincte de perspectiva religioasă și culturală a Răsăritului”. Una dintre 
cele mai oportune soluții pentru realizarea acestui plan a fost organizarea 
şcolilor din imperiu pe un profil distinct celui din spațiul răsăritean. 
Primul mare reformator al educației religioase în evul carolingian a 
fost marele învăţat Alcuin, magistrul şcolii episcopale din York. Metoda 
sa generează primul demers radical de raţionalizare a argumentelor 


1231 Vezi aici Remus Rus, Dicţiona Enciclopedic de literatură creştină din primul 
mileniu, Ed. Lidia, Bucureşti, 2003, p. 758. 

1232 Asociat în principal cu mişcările teologice de la începutul secolului al XI-lea din 
Apus, scolasticismul a atins apogeul prin teologia lui Toma D’ Aquino şi Bonavantura, la 
Universitatea din Pasi, la mijlocul secolului XIII. Centrat pe un sistem educativ şi 
aşezat de împăratul Carol cel Mare sub specificul şcolilor bisericeşti, „noua metodă” 
de lucru a teologiei apusene avea menirea lămuririi problemelor neclare ivite în 
Sfânta Scriptură sau în teologia Sfinţilor Părinţi. Pentru aceasta, a fost adoptată 
dialectica, metafizica şi logica filosofiei aristotelice, pe care apusenii au întemeiat 
mai apoi argumentaţia lor apologetică. Pas cu pas, demersurile filosofiei scolastice 
au luat forma şi autoritatea unei teologii sistematice în sine, definind propriu-zis 
latura academică a Bisericii Apusene. Schimbarea de paradigmă de care aminteam 
mai sus s-a făcut vizibilă nu numai din perspectiva limbajului sau modalităţii de 
teologhisire adoptate de apuseni, ci mai ales prin depărtarea de logica liturgică a 
Răsăritului creştin, precum şi de ethosul vieţii monahale (Hystorical Dictionary of 
the Orthodox Church, by Michael Prokurat, Alexander Golitzin, Michael D. Peter- 
son, Scarecrow Press, London, 1996, p. 291-292). 

teologice, înlocuind perspectivele justificării patristice cu cele de 
factură filosofică, păstrând totuşi anumite elemente din teologia lui 
Boethius şi Cassiodor. I-a urmat John Scotus Eriugena (810-877), 
un reper al gândirii scolastice de mai târziu. Este de remarcat faptul că 
Eriugena ridică filosofia la statutul de modus vivendi, identificâdu-o 
cu experienţa religioasă şi relaționând studiul teologiei cu dialectica. 
El aşază raţiunea deasupra oricărei autorităţi nevăzute, încununându-o 
ca virtute a celor mai docţi dintre oamenii Bisericii. „Adevărata filo- 
sofie, spune el, este adevărata religie, aşa după cum adevărata religie 
este adevărata filosofie. Autoritatea rezultă din dreapta rațiune, iar nu 
raţiunea din autoritate. Orice autoritate ale cărei afirmaţii nu sunt 
aprobate de rațiune nu are nicio valoare; în timp ce rațiunea dreaptă 
nu are nevoie să fie apărată de garanţia niciunei autorităţi... Mulţi au 
credință, dar foarte puţini (şi numai docţii) fac apel la rațiune. Rațiunea 
este mai activă, în timp ce credinţa este mai lentă”.!2% 

Până la Campanella, Anslem de Canterbury, Hugues de Saint- 
Victor, Bonavantura sau Toma d’Aquin, procesul de raționalizare 
a argumentaţiei teologice se află într-o continuă creștere, sprijinit de 
valorificarea filosofiei antice şi predarea celor şapte arte liberale în 
şcolile episcopale din Apus. În acest context, „dialectica nu va mai 
însemna doar analiza unor idei și capacitatea de a elabora demonstra- 
ţii prin argumente raționale, ci va integra elementele de metafizică. 
Ea va fi tot mai strâns legată de problemele teologice. Treptat se 
consolidează o atitudine mentală conform căreia rațiunea exersată 
discursiv are rolul central în actul cunoașterii, inclusiv în ceea ce 
priveşte realităţile teologice. Pe de o parte se conturează o autono- 
mizare tot mai mare a rațiunii în raport cu experienţa eclesială, iar 
pe de altă parte, această rațiune autonomă va dobândi o autoritate 


normativă în domeniul cunoaşterii” 12% 


1233 Ovidiu Drâmba, Istoria culturii şi civilizaţiei, vol. 7, Ed. Saeculum, Bucureşti, 


2003, p. 24-25. 

1234 Adrian Lemeni, Apologetica Ortodoxă, p. 234-235. Perspectiva istoriografică a 
Evului Mediu se cuprinde din anul 476, „când Romulus Augustus îşi trimite la 
Constantinopol însemnele papale”, şi cea de a doua jumătate a secolului al XV-lea, 
legată de cucerirea Constantinopolului de către turci, de descoperirea Americii de 
către Columb sau începutul războaielor în Italia (vezi: Gheorghe Vlăduţescu, Teolo- 
gie şi metafizică în cultura evului mediu, Ed. Paideia, Bucureşti, 2003, p. 10). 

Noua manieră de abordare a problematicii teologice în spațiul 
apusean s-a constituit în special pe dialogul cu filosofia. Sistemul a 
fost conceput de loan Scotus Eriugena, care a plecat de la convingerea 
că „acea artă denumită dialectică nu este o creaţie umană, ci a fost 
rânduită în firea lucrurilor de către Autorul tuturor artelor”. Mai 
târziu, în cea de a doua jumătate a secolului al XII-lea, folosirea dia- 
lecticii ca metodă de interpretare atinge apogeul evaluărilor raţionale 
în teologia occidentală. Pierre Abelard (1079-1142) o ridică la rangul 
de disciplină reprezentativă în studiul teologiei, devenind astfel nelipsită 
din şcolile episcopale.!2% El perfectează această metodă, care, din 
punctul său de vedere, rivaliza chiar cu Tradiţia Bisericii. Pornind de 
la principiul „intelligo ut credam” (varianta inversată a lui Anslem de 
Canterbury „credam ut intelligo”), Abelard a încercat să transpună 
Justificarea teoretică a dialecticii sale în dimensiune practică, prin 
dovedirea adevărurilor de credinţă cu „argumente raționale”, reuşind 
astfel să profileze primele forme de teologhisire pe baza rațiunii 
autonome. „Astfel, se pun bazele unei apologetici scolastice structu- 
rate prin argumente raționale pentru demonstrarea adevărurilor de 
credinţă, inclusiv pentru dovedirea existenţei lui Dumnezeu, având 
ca temei raţiunea autonomă dezrădăcinată din experienţa harului ca 
putere de viață dumnezeiască în Tradiţia Bisericii”.! În acest con- 
text, noua metodă a occidentalilor părăsea cadrul viețuirii autentice 
în Biserica lui Hristos. Împreună cu filosofia, teologhisirea lor căuta 
să impună o identitate proprie și totodată o manieră potrivită pentru 
prezentarea şi expunerea doctrinei apusene. Teologul grec Nikos 
Matsoukas evaluează critic efectele scolasticii apusene comparativ 
cu „metodologia Părinților Ortodocşi din Răsărit”. „Calea probată a 
Părinților ortodocși constituie baza şi premisa teologiei scolastice, în 


1235 PL 122: 101-103. 

1236 „Artă a raţionamentului, spune Georges Duby, exerciţiu pentru ceea ce este 
ratio, dialectica pune pe prim-plan între facultăţile clerului raţiunea, reflexul divini- 
tăţii pe care fiinţa sa îl proiectează. Toţi profesorii şi toţi discipolii lor consideră 
inteligenţa drept arma cea mai eficientă, cea care poate conduce spre adevărate 
izbânzi şi îţi îngăduie să pătrunzi încetul cu încetul tainele lui Dumnezeu... Expune- 
rea textelor pe rând, cercetate cu inteligenţă, interpretate şi într-un sens, şi în celălalt; 
punerea lor sub semnul întrebării; discutarea lor; concluzia finală: preceptele. Aceas- 
ta este metoda pe care o experimentează Abelard şi o impune” (Vremea catedrale- 
lor, Ed. Meridiane, Bucureşti, 1998, p. 152). 

1237 Apologetica Ortodoxă, p. 250. 

timp ce metoda scolastică este unitară şi conceptuală. Exact aceasta 
este și diferenţa dintre incognoscibilitatea Fiinţei Dumnezeieşti şi a 
cunoaşterii lui Dumnezeu prin intermediul argumentului ontologic. 
Cu alte cuvinte este o diferenţă care îşi are premisele în erminia ana- 
logă a relației dintre dumnezeire şi creaţie, fiinţă și neființă. Şi în 
acest caz în teologie totul depinde de erminia pe care dogmatistul o 
dă acestei participări a nefiinţei la Fiinţă”.!25% 

Însumând un specific aparte, apusenii „gravitează în jurul acelu- 
iaşi centru, pornesc de la o premisă fundamentală comună și pe care 
(mai târziu) Descartes nu face altceva decât să o dezvolte până la 
ultima ei consecință: este vorba de constatarea felului în care grecii 
au gândit logosul, ca modalitate de raportare şi relație, modalitate de 
autentificare a actului cognitiv prin relația empirică sau prin dinami- 
ca socială a relaţiilor («logosul comun» al lui Heraclit). Scolasticii şi 
Descartes introduc în istoria omenirii accepțiunea de rațio a logosu- 
lui, iar această rațio este o facultate subiectivă de sine stătătoare, 
facultatea raționării individuale (factus rationis), suficientă pentru a 
defini şi epuiza adevărul, întrucât ea este o replică în mic a raţiunii 
divine”.!2% În consecinţă, încercând să se sustragă „de sub tutela 
gândirii eclesiale a Bisericii Răsăritene”, scolastica apuseană a 
dezvoltat un sistem rațional de evaluare a problematicii teologice. 
Începutul acestui demers a avut la bază încercarea de justificare cât 
mai întemeiată a credinţei creștine. Nu întâmplător teologii romano- 
catolici vorbesc despre Evul Mediu ca despre un „ev al credinței”. 
Însă această elaborare este încărcată de o specificitate aparte. Astfel, 
exista o netă deosebire între „credinţa prin care crede cineva” (fides 
qua creditur) şi „credinţa în care crede cineva” (fides quae creditur). 
Valorificarea termenului de credință se făcea însă după specificul 
evaluării obiective, vizând mai mult pe fides guae creditur. În conse- 
cință, „Evanghelia creştină, considerată drept «singura credință ade- 
vărată» sau «credința apostolică, singura adevărată», sau «credinţa 
adevărată şi catolică», era obiectul credinţei ca act sau ca virtute. De 


1238 Vezi aici Nikos Matsuoukas, Teologie dogmatică şi simbolică, vol. II, „Expune- 
rea credinţei ortodoxe în conformitate cu creştinismul occidental”, traducere Nicuşor 
Deciu, Ed. Bizantină, Bucureşti, 2003, p. 40. 

1239Christos Yanaras, Heidegger şi Areopagitul, traducere de Nicolae Şerban Ta- 
naşoca, Ed. Anastasia, Bucureşti, 2009, p. 12. 

1240 Apologetica Ortodoxă, p. 236. 

aceea, chiar şi un preot necredincios putea să le împărtășească celor- 
lalţi «credința», căci era vorba despre un adevăr dat în mod obiectiv, 
indiferent dacă el ca persoană îl accepta sau nu”.!?*! De aici rezultă 
înțelegerea credinţei ca doctrină sau mai bine zis ca obligație de măr- 
turisire a adevărului revelat. 

Plecând de la cuvintele Scripturii: „crezur-am, pentru aceea am și 
grăiP',!** teologii medievali au căutat să întărească legătura între 
„credinţa în adevăr și măsturisirea adevărului ca părţi inseparabile ale 
aceluiași răspuns față de învățătura lui Hristos”. De aici, următorul pas a 
fost de a contura un specific în folosirea termenilor de „reologie” şi 
„teologhisire”. În consecinţă, teologul, ca responsabil al procesului 
de teologhisire, avea obligația princeps de „a-i învăţa pe preoţi şi pe 
ceilalți despre Sfânta Scriptură și, mai presus de orice, de a le dezvă- 
lui acele lucruri care se ştie că ţin de tămăduirea sufletului”. Îndepăr- 
tarea de autenticul teologhisirii ca mijloc de întreţinere a credinţei se 
accentuează odată cu adoptarea metodei scolastice. Promovarea ei 
se realizează în antiteză cu specificul mistic al teologiei eclesiale din 
spaţiul răsăritean, îmbrăcând astfel specificul de dovedire prin argu- 
mente raţionale a existenţei lui Dumnezeu. Justificarea deplină a 
acestor preambuluri apologetice creștine din Apus o găsim la Toma 
d'Aquino,!2 care afirmă că „de vreme ce credinţa are la temelie 
adevărul infailibil şi de vreme ce contrariul unui adevăr nu poate fi 
niciodată demonstrat, apărarea credinţei putea sau trebuia să recurgă 
la argumente raționale pentru respingerea obiecţiilor ridicate împotriva 


1241 Jaroslav Pelikan, Tradiția creştină. O istorie a dezvoltării doctrinei, vol. Ul, 
„Evoluţia teologiei medievale (600-1300)”, traducere Silvia Palade, Ed. Polirom, 
Iaşi, 2006, p. 34. 

1242 Ps. 115, 1; 2 Cor. 4, 15. 

1243 Toma d’Aquino (1225-1274), supranumit datorită ideilor sale „prințul filosofiei 
scolastice” sau Doctor Angelicus, a ridicat scolastica occidentală la cel mai înalt 
rang de cinste, promovând „un sistem bine articulat şi unitar, cu un impact conside- 
rabil de-a lungul timpului până astăzi”. Era fiul nobilului german Landolfo din 
Aquino. A beneficiat de o educaţie aleasă, manifestându-se întotdeauna într-un spirit 
temperat şi echilibrat, tenace şi metodic. În vasta sa bibliografie se disting lucrările 
Summa contra gentiles şi Summa Theologiae, prima dintre ele purtând o valoroasă 
încărcătură apologetică. Mai mult, „filosofia sa dă seama de întregul unei lumi. 
Lumea la care se referă este mai reală decât cea îndeobşte reală” (Andrei Bereschi, 
Notă introductivă, la Toma din Aquino, Despre guvernământ, ediţie bilingvă, tradu- 
cere din latină şi note de Andrei Bereschi, Postfaţă de Molnar Peter, Ed. Polirom, 
Bucureşti, 2005, p. 6). 

elementelor credinței” .!"™ El abordează adesea problematica raportu- 
lui dintre credință şi rațiune, pornind de la antiteza natural- 
supranatural. Cu toate acestea, între cele cinci facultăţi ale sufletului 
omenesc (vegetativă, senzitivă, apetitivă, locomotoare şi intelectuală) 
aşază pe primul plan intelectul, socotind înțelepciunea ca „fiind cea 
mai înaltă dintre virtuţi, dând fericirea adevărată. Reflecția lui Toma 
a ridicat prestigiul teologiei scolastice pe cele mai înalte culmi, fiind 
considerat emblematic pentru gândirea scolastică”. Spre deosebire de 
predecesorii săi, Toma generează o nouă ierarhizare a ştiinţelor, 
aşezând în vârful piramidei teologia. El a căutat să nu reducă gândi- 
rea sa la o filosofie autonomă în raport cu Revelația, arătând de mul- 
te ori că „raţiunea înaintează în cunoaștere sub călăuzirea credinței”. 
Cu toate acestea, era convins că „rațiunea poate aprofunda adevăruri 
ale revelaţiei, chiar pe cele mai presus de rațiune, fără a apela în mod 
necesar la autoritatea credinţei. Există o dinamică şi o întrepătrunde- 
re între rațiune și credință, dar în actul cunoaşterii nu se poate vorbi 
de o coexistenţă simultană a acestora”. Cu alte cuvinte, odată ce un 
lucru a fost demonstrat raţional, credința nu mai are nicio implicare 
în procesul de acceptare sau înţelegere a acestuia.!2%5 

Promovând o intensă argumentaţie rațională în procesul teolo- 
gic de cunoaştere a lui Dumnezeu şi a cosmosului, reprezentanții 
scolasticii apusene au adâncit şi mai mult distanța dintre trăire şi 
demonstraţie. În acest context, dimensiunea mistică a termenului de 
„feologie” a fost înlocuită cu „sacra doctrina”, care în general „sem- 
nifică învățătura creştină în toată amploarea sa, explicitarea Revelaţi- 
ei în viața Bisericii”. „În mod special, spune Toma D’Aquino, sacra 
doctrina este funcția ştiinţifică a acestei învățături, potrivit căreia 
această învățătură ia forma unei cunoașteri de tip rațional, sau chiar 


1244 Jaroslav Pelikan, Tradiția creştină, vol. II, p. 307. 

1245 Apologetica Ortodoxă, p. 232-255. Dincolo de aceste neconcordanţe dintre 
credinţă şi rațiune, teologia lui Toma d'Aquino „este un ansamblu de adevăruri 
riguros demonstrabile, şi ea nu se poate justifica în mod exact ca filosofie numai prin 
rațiune. Când Sfântul Toma vorbeşte ca filosof, sunt avute în vedere doar demon- 
straţiile lui, şi nu contează că teza pe care o susține apare aşa cum o arată credinţa, 
pentru că el niciodată nu determină intervenţia acesteia din urmă în dovezile a ceea 
ce el consideră ca raţional demonstrat... între teologie, care-şi situează principiile în 
articole de credinţă, şi filosofie, care cere doar raţiunii ceea ce ne poate face cunoscut 
despre Dumnezeu, există o diferenţă de gen” (vezi: Etine Gilson, Zomismul. Introducere 
în teologia Sfântului Toma d" Aquino, Ed. Humanitas, Bucureşti, 2002, p. 39). 

ştiinţă, în sens aristotelic”.!2% Încercarea lui Toma d” Aquino urmărea 
în fapt justificarea caracterului de ştiinţă pentru teologie, ajungând să 
considere articolele de credință drept „„principii” generatoare de „concluzii 
logice prin operaţii silogistice”. Cu toate acestea, el a rămas conștient 
de diferențele fundamentale care se impuneau între lumen rationis 
(lumina rațiunii) şi lumen fides (lumina credinței), apelând la atribu- 
tul de scientia subalternata (știință derivată). „Preluând acest model, 
notează PF Părinte Patriarh Daniel, Toma d'Aguino defineşte teolo- 
gia ca ştiinţă derivată sau subordonată, scientia subalternata sau 
subordinata. Principiile acestei ştiinţe, adică articolele de credinţă, 
nu sunt evidente în sine (adică vederea directă a tainelor credinţei), 
dar sunt evidente pentru scientia Dei et beatorum (ştiinţa lui Dumne- 
zeu şi a drepţilor, a sfinţilor)... el precizează că «această învățătură 
(adică reolgie) nu argumentează ca să dovedească principiile sale — 
care sunt articolele de credinţă -, ci porneşte de la ele pentru a pre- 
zenta altceva».!2 Astfel, articolele de credință «nu mai sunt obiectul, 
ci premisele teologiei, care trage concluziile din acestea. Prin acestea 
teologia a devenit scientia conclusionum (Știință a concluziilor)». Aşa- 
dar, teologia este pentru Toma mai întâi o teologie a concluziilor”. 


IV. 2. „Argumentaţia raţională” a existenţei lui Dumnezeu 


Afirmarea și susținerea sub formă raţională a realităţilor reve- 
late a constituit o necesitate firească şi totodată un imperativ apolo- 
getic pentru viaţa Bisericii. Acest demers a fost sprijinit în mod con- 
stant de teologi, filosofi sau oameni de ștință, amplificându-se îndeo- 
sebi în perioada evului mediu ca sustenanță pentru teologhisirea de 
tip scolastic. Mitropolitul Irineu Mihălcescu evidenţiază în acest 
context principalele coordonate și justificări istorico-doctrinare a 
argumentației raționale din viaţa Bisericii. „Omul, ca ființă cugetă- 
toare — afirmă venerabilul mitropolit - a căutat totdeauna să dove- 
dească şi pe cale raţională existența lui Dumnezeu, obiectul principal 
al existenţei sale. Acest mod de demonstrare raţională se cheamă 
argumentare. Argumentele raționale pentru dovedirea existenţei lui 
Dumnezeu au existat întotdeauna, numai că au fost formulate în chip 


1246 Daniel, Patriarhul Bisericii Ortodoxe Române, Teologie şi Spiritualitate, Ed. 
Basilica, Bucureşti, 2009, p. 41. 
1247 Summa Theologica, I, q, 1, a, 8. 

diferit. Așa cum sunt formulate ele azi le găsim în filosofia greacă și 
latină, Socrate, Platon, Aristotel și Cicero. Teologia şi speculația 
creștină n-au făcut altceva decât să le dezvolte. Prin aceste argumen- 
te nu dobândim cunoştinţe noi despre Dumnezeu, ci experiăm numai 
în formă logică, justificăm înaintea rațiunii ceea ce ştim cu privire la 
existența Lui, atât din observarea naturii, cât şi din descoperirea 
dumnezeiască. În timpul evului mediu se foloseau aproape 6000 de 
astfel de argumente raționale. Cele mai însemnate dintre ele sunt: 
argumentul istoric, argumentul cosmologic, argumentul teleologic, 
argumentul moral și argumentul ontologic”.12%8 

Dat fiind faptul că ele însumează dovezi raționale despre exis- 
tența și lucrarea lui Dumnezeu în lume, argumentele raţionale arată 
că existența Atotputernicului „nu este un produs al imaginaţiei, ci ei 
îi corespunde o realitate. Prin ele dovedim că Dumnezeu există”. Ele 
se deosebesc unele de altele, nu prin structura lor logică, ci prin mo- 
mentele pe care le evidenţiază şi le invocă pentru a arăta „starea 
creaturii faţă de Creator”. În consecinţă, deşi „nu au tăria sau 
puterea necesară spre a face să creadă sau să admită existenţa lui 
Dumnezeu pe cei care, de fapt, nu cred în Dumnezeu... ele ne sunt 
folositoare, deoarece cei ce cred dovedesc prin ele, celor ce nu cred, 
că credinţa lor nu e o ficțiune, ci are puternice temeiuri raționale; iar 
pentru credincioşii înşişi, ele constituie o justificare rațională a cre- 
dinţei lor, care nu e credinţă oarbă, ci una luminată”. 125 

Vom încerca, în cele ce urmează, să analizăm perspectivele 
apologetice argumentate în contextul autonomiei raţionale, dar şi 
statutul de mărturisire din prisma raționalității duhovniceşti. Prima 


1248 Dogmatica. Manual pentru uzul seminariilor teologice, Ed. IBMBOR, Bucu- 
reşti, 1958, p. 53-53. 

12 Vizând per ansambu justificarea logică a fiecărui argument raţional în parte, 
profesorul loan Gh. Savin arată că „în timp ce argumentarea cosmologică propriu- 
zisă accentuează problema originii mişcării şi a vieţii în lume, cea teleologică valori- 
fică prezenţa ordinii şi armoniei din ea; şi în timp ce argumentarea psihologică 
accentuează sentimentul creatural din fiinţa noastră, cea morală accentuează simță- 
mântul lăuntric al comandamentului divin în conduita noastră, cea istorică subliniind 
permanenţa ideii de Dumnezeu în decursul istoriei etc.” (Apologetica, vol. II, ediţie 
îngrijită şi redactată de Radu Diac, Ed. Anastasia, Bucureşti, 2003, p. 11). 

1250 Arhid. prof. dr. loan Zăgrean, Pr. prof. dr. Isidor Tudoran, Dogmatica Ortodoxă. 
Manual pentru seminariile teologice, ediţia a noua, Ed. Renşterea, Cluj-Napoca, 
2009, p. 36. 

tendinţă s-a conturat în spiritul scolasticii apusene şi s-a adâncit ulte- 
rior în evaluarea antinomică a Renașterii. Cum s-a ajuns aici şi care 
au fost cauzele depărtării de autenticul mărturisirii eclesiale? lată, 
prin urmare, două întrebări de care se leagă fundamental perspectivele 
actuale ale apologeticii ortodoxe. Teologul grec Nikos Matsoukas 
percepe necesitatea mărturisirii apologetice rațional-duhovniceşti în 
baza legăturii dintre revelaţia naturală și cea supranaturală. Ca 
dat istoric, argumentele raționale despre existenţa lui Dumnezeu au 
avut un parcurs diversificat, fiind ba uzitate în exces — aşa cum este 
cazul scolasticii apuse, ba excluse complet din învățătura dogmatică 
— cum este cazul unora dintre dogmatiştii răsăriteni.!?5! În mod curios 
însă, această metodă apologetică a fost folosită de unii dintre Părinții 
Răsăriteni și chiar de Sfântul loan Damaschinul. „În întreaga tradiție 
biblică şi patristică, notează Matsoukas, observăm de multe ori că se 
vorbeşte prin aceste argumente despre existența lui Dumnezeu, în 
special prin argumentul teleologic și cosmologic. Doar menționarea 
acestor două argumente este capabilă să preseze pe orice dogmatist, 
încât fără nicio ezitare să le clasifice în cuprinsul dogmaticii sale. 
Dar atunci când cineva este iniţiat în teologia ortodoxă, sesizează 
imediat că poziţia acestor două argumente în interiorul întregii învă- 
țături de credinţă nu poate fi izolată în niciun mod şi examinată pro- 
priu-zis”.!2% În consecinţă, această formă de cunoaştere reprezintă în 
fapt o treaptă în procesul teognosiei, fără să impună în niciun fel 
pretenții exhaustive. Prin justificările argumentelor raţionale se susți- 
ne aşadar legătura dintre fizic şi metafizic, dintre revelaţia naturală şi 
cea supranaturală. „Pentru psalmist de pildă, «cerurile spun slava lui 
Dumnezeu» - pentru mulţi alţii nu spun nimic -, iar aceasta este în 
acelaşi timp revelaţie naturală şi supranaturală”.!?53 

Separarea dintre raţional și duhovnicesc în cadrul scolasticii 
apusene s-a produs în mod definitiv după secolul X, odată cu apariția 
aşa-ziselor „provocări exterioare”. Este momentul în care argumentele 
raţionale se golesc de conţinutul lor teonomic, adâncindu-se fără 
precedent într-o abordare autonomă. Cu toate că se găseau oarecum 


1251 „Din nefericire şi Ioannis Karmiris în Dogmatica sa rezumativă nu face nicio 


referire la aceste argumente” (Nikos A. Matsoukas, Teologie Dogmatică şi Simboli- 
că, p. 36, nota 10). 

1252 Ibidem, p. 36-37. 

1253 Ibidem, p. 37. 

sub influenţa legalismului filosofiei aristotelice, abordarea apologetică 
a căzut de data aceasta pradă „invaziei raționalismului cu sisteme 
autonome, cum sunt de pildă averroismul!%4 şi celelalte producţii 
filosofice şi ştiinţifice ale arabilor”, cărora teologii occidentali au fost 
siliți să le răspundă cu aceleaşi arme. Din acest punct, au reuşit foarte 
uşor să introducă şi mai mult silogismul în procesul de teologhisire, 
să adopte o clasificare sistematică a conţinutului credinței, într-un 
cuvânt „să caute autorităţi paralele cu cea dumnezeiască — este vorba 
de rațiune — pentru ca să clasifice conţinutul credinței într-un mod 
convingător și pentru intelectuali”.!5% Însă, departe de a atinge doar 
„perspectiva puterii de adaptabilitate”, argumentele teologiei scolas- 
tice au confundat în mod eronat teologhisirea cu ştiinţa, ajungând 
până la disecarea procesului cunoașterii raționale prin speculaţii şi 
definiţii cu privire la ființa dumnezeiască.!*% Transformând filosofia 
în ancilla teologiae, scolastica a dezvoltat o problematică generală în 
materie de concept, arătând interes pentru teme precum: ființa sau 
esența dumnezeiască, lumea, veşnicia, dreptatea, mântuirea obiectivă 
etc. Însumând un bogat cumul de referințe, aceste analize au fost integrate 
cu ușurință în argumentaţia raţională a existenței lui Dumnezeu, sub 
motivaţia că „ceea ce există în calitate de concept în intelect există și 
în afara acestuia ca realitate” 157 

Dacă există sau nu o forță identitară, superioară existențelor 
concrete, mai cu seamă cum se poate dovedi aceasta şi care este logica 
fiinţării ei în spațialitatea văzută? Iată prin urmare doar câteva dintre 
principalele probleme care au generat o astfel de argumentaţie. În 


1254 „Curent în filozofia medievală occidentală având la bază învăţătura lui Averroes, 


care susținea că materia şi mişcarea sunt veşnice şi nu au fost create şi nega ne- 
murirea sufletului şi viaţa de apoi (din fr. averroisme, cf. Averroes — numele latini- 
zat al filozofului arab Ibn-Roşd)” (în DEX). 

1255 Nikos Matsoukas, Istoria filosofiei bizantine. Cu o anexă despre scolasticismul 
evului mediu, trad. Pr. prof. dr. Constantin Coman, Nicuşor Deciu, Ed. Bizantină, 
Bucureşti, 2003, p. 256. 

1256 Spre deosebire de argumentele aduse de Sfântul loan Damaschinul, care afirmă dintru 
început că „în ceea ce priveşte fiinţa Dumnezeu este incognoscibil”, Toma d'Aquino 
oferă în Summa Teologiae perspective raţionale multiple vis-à-vis de acest aspect. El 
afirmă că, în materie de fiinţă, „Dumnezeu nu are materie sau specie, ci este lucrare pură 
(actus purus) şi fireşte nemişcat. Pe lângă altele, este cunoscută de către omul luminat 
fiinţa lui Dumnezeu!” (vezi: Matsoukas, Istoria filosofiei bizantine, p. 257). 

1257 Idem, Introducere în gnoseologia teologică, p. 127. 


406 


contextul transferului spre epoca reformei, latura raţională a teologiei 
impunea o revigorare apologetică în confruntarea cu tendinţele de 
reducere a conceptualizării la experienţă. !758 

Teologul grec Christos Yannaras vorbeşte despre această peri- 
oadă, aducând ca exemplu diferenţele ideologice dintre Descartes şi 
Nietzsche, dintre scolasticism și empirism. „Dumnezeul scolasticilor 
şi al lui Descartes se vădește a fi, în cele din urmă, un derivat sau un 
produs al acelei autarki cognitive!?* pe care o asigură subiectul cu- 
noscător rațiunea, ratio, dincolo de sau în afara oricărei experienţe a 
realului sau a vieţii, care este întotdeauna experienţă rațională, afirmă 
Yannaras. Nietzsche îi impută lui Descartes această evidentă, dar 
nemărturisită de el contradicţie: că demonstrațiile logice în favoarea 
existenţei lui Dumnezeu îi contestă de fapt prezenţa reală obiectivă. 
«Monismul subiectului» care se impune în filosofia europeană prin 
Descartes are drept consecință logică nu pe Dumnezeu, ci tocmai 
absurdizarea subiectului cunoscător, aşadar Supraomul. Descartes 
nu a cutezat însă să dezvolte chiar până la această ultimă consecință 
posibilă ideea primatului subiectului. El a consacrat subiectul drept 
principiu determinant absolut al existenţei şi al cunoaşterii, l-a su- 
bordonat pe Dumnezeu omului absolutizat, dar nu şi-a dat seama că 
teoria lui era decât prevestire a «morții lui Dumnezeu» şi pregătire a 
instaurării domniei «supraomului». Dimpotrivă, el avea convingerea, 
felurit exprimată în multe rânduri, că serveşte şi consolidează edifi- 
ciul metafizicii europene”.1260 

La fel de relevante sunt exemplele lui Spinoza şi Leibniz. Pe 
de o parte, primul dintre ei încearcă o conciliere între raţio și empi- 
rism, aducând laolaltă „gândirea umană” — cu sensul de „cunoaştere 
de sine a lui Dumnezeu” şi „experienţa simţurilor” — ca „dimensiune 
eternă a lui Dumnezeu”. Cel de al doilea, însă, identifică fizica cu 
metafizica afirmând că „atât cunoaşterea metafizică, cât şi cunoaşte- 
rea în domeniul fizicii trebuie să se supună exigențelor stricte ale 
cunoașterii ştiinţifice, adică ale evidenţei confirmate de demonstrația 
(demonstratio) raţională”. 1%! De la așa-zisa „teologie naturală "a 


1258 O reevaluare empirică a lui ratio. 

1259 În secnsul de autonomie (autosuficienţă, independenţă) raţională. 

1260 Ch. Yannaras, Heidegger şi Areopagitul, p. 12-13. 

1261 În gândirea lui Leibniz argumentaţia scolastică trece printr-o etapă de sistemati- 
zare. De la sutele de argumente generate de antecesorii săi, el ajunge să-şi concen- 

scolasticii medievale, generată de „consacrarea raționamentului drept 
singură cale de cunoaştere metafizică”, se ajunge astfel la cunoaşte- 
rea „dobândită prin empirie senzorială, la cunoaşterea întemeiată pe 


experiența simţurilor subiectului”. 


IV.3. Argumentul ontologic sau existenţial 


Contestat în nenumărate rânduri, argumentul ontologic este 
„singurul argument de inspiraţie creştină”. Folosindu-se de metoda 
deductivă, el arată că ideea existenţei lui Dumnezeu există dintru 
început în mintea omului. Din acest punct de vedere, poate fi numit 
„argument a priori”, întrucât însumează „încercarea de a demonstra 
existenţa lui Dumnezeu din definiţia Sa ca ființă supremă”, fiind prin 
urmare independent de orice fel de experienţă. „Conform argumentu- 
lui ontologic, Dumnezeu este fiinţa perfectă; sau, în cea mai celebră 
formulare a argumentului, dată de Anslem (1033-1109),1?% este «de- 
cât care altceva mai mare nu poate fi conceput». Se presupune că una 
dintre trăsăturile acestei perfecțiuni sau măreţii este existența. O fiin- 
tă perfectă nu ar fi perfectă dacă nu ar exista. În consecință, se consi- 
deră că din definiţia lui Dumnezeu decurge că El există în mod nece- 
sar, aşa cum din definiția unui triunghi decurge că suma unghiurilor 
sale sunt de 180 de grade”.12% 

Argumentul apare ca subiect de controversă în aşa-zisa dispută 
a universaliilor din Evul Mediu, care dezbătea problematica legăturii 


treze justificarea pe patru coordonate: ontologică, cosmologică, „raţiunea suficientă” 
sau „adevărurile eterne” şi teleologică (Ibidem, p. 14-17). 

1262 Ibidem, p. 17. 

1263 Argumentul a fost invocat pentru prima oară de Fericitul Augustin, însă cel care- 
l face cu adevărat cunoscut este Anslem de Canterbury. Pornind de la dimensiunea 
perfectibilă a raţiunii omeneşti, episcopul englez afirma existenţa unei fiinţe cu 
adevărat perfecte, mai presus de care nu ar fi putut fi cugetată o alta. Temeiul argu- 
mentaţiei sale este contestat mai întâi de călugărul Gaunilo, mai marele Abației Mar- 
montier, dar şi de Toma d'Aquino, „părintele scolasticii medievale” (Apologetica 
rațional-duhovnicească, p. 66-67). 

1264 Rămâne de reţinut faptul că filosofia contemporană nu a încetat să se folosească 
de conţinutul argumentelor raţionale pentru existenţa lui Dumnezeu în încercarea de 
a contura o viziune cât mai clară în raportul ei cu teologia. Dincolo de deficienţele 
sale în materie de logică şi argumentare, argumentul ontologic rămâne unul norma- 
tiv pentru acest proces (vezi: Nigel Warburton, Filosofie- noțiuni fundamentale, trad. 
Laurenţiu Staicu, Ed. Punct. Bucureşti, 2000, p. 21). 

dintre idei şi lucruri (nominalia vs. res). Raportul celor două puncte 
de dezbatere s-a dezvoltat pe trei paliere: 

1. raționalismul extrem - care susținea, sub incidenţa filoso- 
fiei platoniciene, că ideile apar şi se dezvoltă înaintea lucrurilor (uni- 
versalia ante res); 

2. raționalismul moderat — adept al echivalenţei de manifes- 
tare dintre idei şi lucuri (universalia in rebus), dezvoltat sub influența 
filosofiei aristotelice; 

3. nominalismul protestant — după care, atât ideile, cât şi lucru- 
rile pe care se sprijină argumentul ontologic, erau socotite „simple ab- 
stracțiuni (nomina) deduse din lucruri”. „Nominalismul protestant, afir- 
mă în acest sens pr. prof. Dumitru Popescu, se opune atât lui Anslem, 
care aşază ideile înaintea lucrurilor, cât și lui Toma d" Aquino, care nu 
desparte ideile de lucruri şi se declară în favoarea ideilor care vin după 
lucruri, adică în favoarea lui universalia post res”.1765 

Argumentul ontologic este reevaluat mai târziu de Leibniz, care 
accentua acel „ceva”, despre care Anslem spunea că „nu putem concepe 
un lucru mai mare”, prin logica măreției și perfecțiunii existenței dum- 
nezeieşti. Contestarea ideii unei entități superioare ar fi atras după sine 
negarea lui Dumnezeu Însuşi, întrucât „ideea de Dumnezeu implică 
ideea de perfecţiune deplină, iar existenţa, spre deosebire de inexistență, 
este un atribut al perfecţiunii”.!?% Sub această formă, argumentaţia onto- 
logică a fost preluată şi de Rene Descartes (1596-1650), care a folosit-o 
ca demonstraţie în cea de a V-a Meditaţie a sa. 

Din punct de vedere filosofic, argumentul ontologic însumează 
mai multe neclarități logice. Unul dintre exemple este cel folosit de 
Gaunilo, care spunea, ce-i drept, destul de superficial, că existența 
unei insule perfecte nu depinde întru totul de imaginaţia noastră, 
întrucât „trebuie mai întâi ca această existenţă să ne fie dată ontologic ca 
atare, pentru ca apoi să-i putem adăuga oricare alt atribut, fie şi acela 
că în raport cu Dumnezeu nu putem gândi ceva mai mare”.!%% Chiar 
dacă, în ceea ce priveşte existența lui Dumnezeu, susținătorii argu- 
mentului au afirmat că Justificarea este una mult mai profundă decât 
în ceea ce priveşte logica existenţei lucrurilor create, metoda folosită 


1265 Apologetica rațional-duhovnicească, p. 68. 
1266 Ch. Yannaras, Heidegger şi Areopagitul, p. 15. 
1267 Apologetica raţional-duhovnicească, p. 70. 

este tot cea a reducerii la absurd, foarte disputată de altfel de unii 
filosofi. Unii dintre aceştia au dus lucrurile în extrem, combătând 
argumentul prin invocarea unor așa-zise similitudini existenţiale. 
„Chiar dacă acceptăm argumentul ontologic, putem găsi probe că cel 
puţin una din laturile concluziei sale este greșită. Prezenţa răului în 
lume se opune ideii că Dumnezeu este atotbun, atotştiutor şi atotpu- 
ternic... Un dumnezeu atotștiutor ar trebui să ştie că răul există; un 
Dumnezeu atotputernic ar putea să împiedice producerea răului, şi un 
Dumnezeu atotbun nu ar dori ca răul să aibă loc. Aceasta este pro- 
blema răului: problema de a explica cum pot fi compatibile presupu- 
sele atribute ale lui Dumnezeu cu existenţa evidentă a răului”.!28 

Din cele de mai sus putem sesiza breşele lăsate în logica acestui 
argument. Ele sunt generate în primul rând de incapacitatea dualis- 
mul gândirii medievale apusene de a descoperi „legăturile interne sau 
energetice dintre idei și lucruri, din cauza gândirii augustiniene influ- 
ențate de platonicism sau a celei scolastice influențate de aristote- 
lism”. Labilitatea sa nu se justifică însă nicidecum în similitudinile 
existențiale, pomenite de spectrul filosofic, ci mai degrabă în ignora- 
rea sistematică a „existenței Logosului divin, raționalitatea lumii 
naturale şi ontologia psihofizică a chipului lui Dumnezeu din om”. 
Prin urmare, putem afirma totuşi că argumentaţia ontologică rămâne 
incomplet şi parțial fondată, întrucât trece cu ușurință „peste dimen- 
siunea ontologică a chipului lui Dumnezeu din om, pe care Îl pune în 
relație unilaterală cu sufletul omului, în detrimentul trupului său. 
Chipul lui Dumnezeu din om are numai consistenţă psihologică”. PO 
Toate aceste lipsuri ale argumentului ontologic nu fac decât să adân- 
cească autonomia rațională, desființând propriu-zis „taina persoanei 


şi experiența harului trăite în viaţa Bisericii” 1? 


IV.4. Argumentul cosmologic sau al „cauzei prime” 


Dintre toate argumentele pentru dovedirea existenţei lui Dumnezeu, 
argumentul cosmologic este cel mai vechi, cel mai cunoscut şi cel 
mai utilizat. Dacă argumentaţia ontologică apelează la demonstrația 
prin deducție, argumentul cosmologic, laolaltă cu cel teleologic, se 


1268 Nigel Warburton, Filosofie- noțiuni fundamentale, p. 23-24. 
129 Apologetica rațional-duhovnicească, p. 66. 
1210 Apologetica Ortodoxă, p. 216. 

folosește de metoda inductivă, arătând că ideea existenței lui Dumnezeu 
se desprinde din contemplarea realităţilor lumii exterioare. Este ceea ce 
filosofii numesc „argument empiric”, ținând cont de faptul că în justifica- 
rea sa „se bazează numai pe faptul empiric că universul există, fără să 
apeleze la date empirice referitorare la cum este el”.!27! Întărită pe con- 
vingerea că „orice efect are o cauză”, argumentația cosmologică „pleacă 
de la existența ordinii şi a armoniei din lume, ca și argumentarea psiholo- 
gică, morală, istorică şi cum se mai numesc toate celelalte argumente, 
formulate de raţiunea noastră pentru dobândirea existenței lui Dumnezeu”. 
Profesorul loan Gh. Savin dezvoltă această justificare, identificând un 
specific cosmologic pe care se dezvoltă o parte din celelalte abordări raţi- 
onale cu privire la existența lui Dumnezeu. „Toate aceste argumentări 
cosmologice, spune el, oricât de variate între ele, ca formulare şi înlănţuire 
de raționamente, au toate aceeași structură logică. Deosebirea dintre ele nu 
constă deci în structura lor logică, ci în accentuarea diferitelor momente 
sau aspecte ale stării creaturii față de Creator. Astfel, în timp ce argumen- 
tarea cosmologică propriu-zisă accentuează problema originii mișcării şi a 
vieţii în lume, cea teleologică valorifică prezența ordinii și armoniei din ea; 
Şi, în timp ce argumentarea psihologică accentuează simțământul lăuntric 
al comandamentului divin în conduita noastră, cea istorică subliniind 
permanenţa ideii de Dumnezeu în decursul istoriei etc.”.1272 

Fundamentat pe revelația naturală, argumentul cosmologic îşi 
găsește sorgintea sa creștină în Sfânta Scriptură. Astfel, în Vechiul 
Testament găsim dovada faptului că lumea nu este rezultatul hazar- 
dului, ci a fost zidită de Însuşi Dumnezeu „din nimic” (ex nihilo). 
Acest adevăr deschide Cartea Facerii, unde Moise ne spune că „La 
început a făcut Dumnezeu cerul şi pământul. Și pământul era netoc- 
mit şi gol. Întuneric era deasupra adâncului şi Duhul lui Dumnezeu 
Se purta pe deasupra apelor”.!*5 În altă parte, socotind armonia 
zidirii, lov se întreabă retoric: „Cine nu cunoaște din toate acestea că 
mâna Domnului a făcut aceste lucruri? În mâna Lui El ţine viaţa a 
tot ce trăieşte şi suflarea întregii omeniri. Urechea nu deosebește ea 
cuvintele tot aşa, precum cerul gurii deosebește mâncarea? Oare nu 
la bătrâni sălășluiește înțelepciunea şi priceperea nu merge mână în 


1271 Nigel Warburton, Filosofie- noțiuni fundamentale, p. 19. 
1272 loan Gh. Savin, Apologetica, vol. II, ed. Anastasia, Bucureşti, 2003, p. 9-11. 
1273 Fe, 1, 1-2. 

mână cu vârsta înaintată? La Dumnezeu se află înţelepciunea și 
puterea; sfatul şi pătrunderea sunt ale Lui”! Cuvintele Psalmistu- 
lui sunt la fel de pilduitoare, căci, inspirat de Duhul Sfânt, afirmă că 
„cerurile spun slava lui Dumnezeu și facerea mâinilor Lui o vestește 
tăria. Ziua zilei spune cuvânt, și noaptea nopţii vestește știință. Nu 
sunt graiuri, nici cuvinte, ale căror glasuri să nu se audă. În tot pă- 
mântul a ieşit vestirea lor, şi la marginile lumii cuvintele lor”.15 În 
Noul Testament, Sfântul Apostol Pavel spune că „însuşirile cele 
nevăzute ale lui Dumnezeu și puterea Lui cea veşnică se văd, prin 
cugetare, de la crearea lumii, în făpturile Sale” 17$ 

Înţelegem din cele de mai sus că prin zestrea sa intelectuală 
omul are capacitatea, observând și contemplând lucrurile care-l în- 
conjoară, să ajungă la cunoaşterea adevărurilor existențiale." Acest 
lucru este surprins şi în gândirea Sfinţilor Părinți, unde aveam de-a 
face cu o adevărată cosmologie teologică. Sfântul Grigorie Teologul 
vorbeşte despre armonia creaţiei lui Dumnezeu, întocmită asemenea 
unei „harfe”, la vederea căreia ne apare în minte ideea Ziditorului ei. 
La fel de pilduitoare sunt și cele „Zece Cuvinte la Dumnezeiasca 
Pronie” ale Fericitului Teodoret de Cir. El face aici o întreagă apolo- 
gie a existenţei lui Dumnezeu, sprijinindu-se în principal pe logica 
argumentului cosmologic, în fapt teologia providenţei divine sau a 
revelaţiei naturale, despre care vorbeşte foarte des teologia dogmati- 
că. „Care din cele ce se văd vi se pare vouă a fi fără de podoabă? 
Care din cele ce s-au făcut se arată a fi fără de orânduială? Care parte 
a zidirii este lipsită de potrivire? Care are trebuinţă de frumuseţe sau 
de mărime? Care, fără buna orânduială micșorându-Se, a născut vouă 
pre această păgânătate? Cercetaţi măcar acum, de nu mai înainte, pre 


1274 Tov 12, 9-13. 

1275 Ps. 18, 1-3. 

1276 Rm. 1, 20. 

1277 „Ajunge la anumite concluzii asupra celor ce observă că există şi se petrec în 
jurul său în lume în univers. Astfel, din observarea regularităţii cu care se desfăşoară 
fenomenele naturii, din observarea propriei sale vieţi interioare, tot ce vede că se 
petrece în societate, în istorie şi în lume, îşi poate da seama, prin cugetare, că toate 
aceste fenomene, toate aceste realităţi cu care vine în contact nu pot fi produsul 
întâmplării, nu există de la sine, ci se desfăşoară după anumite legi, ceea ce îl face să 
ajungă la concluzia că ele sunt opera unei fiinţe atotputernice, atotînţelepte şi atot- 
perfecte, care este creatorul şi susținătorul acestora” (vezi: Arhid. prof. dr. loan 
Zăgrean, Pr. prof. dr. Isidor Todoran, Dogmatica Ortodoxă, p. 55-56). 

firea celor văzute, pre așezarea, pre întocmirea, pre starea, pre mișcarea, 
pre rânduiala, pre potrivirea, pre podoaba, pre frumuseţea, pre mărirea, 
pre trebuința, pre veselia, pre pestricimea, pre schimbarea, pre în- 
toarcerea iarăși la aceiași, pre îndelungă răbdarea și nestricarea celor 
stricăcioase. Vedeți pe Pronia lui Dumnezeu prin fiecare părticică a 
zidirii ivindu-se şi arătându-se, și grăind, şi prin însăşi lucrurile nu- 
mai cât nu strângând, și gurile voastre cele deșarte astupându-le, și 
limbile cele neînfrânate, înfrânându-le. Vedeţi-o pre dânsa în cer și în 
luminătorii cerului, în soare zic şi în lună, şi în stele, în aer, şi în nori, 
pe pământ și în mare, şi în toate cele de pre pământ, în pomi, în ier- 
buri şi în semănături, în dobitoace cuvântătoare şi necuvântătoare, 
cele de pe uscat, și cele zburătoare, şi cele de prin apă, și cele târâtoare, 
şi cele ce pot vieţui și în apă şi pe uscat, blânde și sălbatice, domestice și 
nedomestice. Socotiţi voi singuri cine este Cel ce ține crugurile ceru- 
lui”.!2'SLa rândul său, Sfântul loan Hrisostom evocă ordinea şi logica în 
Dumnezeu le-a zidit pe cele văzute ale lumii. Niciun lucru nu iese din 
firescul existenţei spre care a fost creat. Sfântul Părinte aduce ca exem- 
plu în acest sens marea, ale cărei valuri se află mărginite de rânduiala lui 
Dumnezeu: „De nisipul cel mai slab decât toate, marea, cea nesuferită 
pentru silele (puterile) ei, se înfrânează și dumnezeieştii porunci se su- 
pune. Hotarul însă, nimic altceva nu este, decât cunoştinţa despre locul 
unde să stea; pe care, vrând Proorocul a-l arăta, zice că nu din tăria pere- 
telui (materia ce o înconjoară), ci din porunca lui Dumnezeu, apele, 
sfiindu-se, se întorc înapoi, drept care pe aceasta o a numit-o hotar”.!279 
Şi în altă parte, el întăreşte aceste cu îndemnul: „Când auzi, deci, că «a 
văzut Dumnezeu că sunt frumoase», nu îndrăzni să te împotriveşti dum- 
nezeieștii Scripturi, nici nu iscodi, nici nu spune: Pentru ce s-a făcut 
cutare şi cutare lucru?”.1280 

În latura teologiei occidentale, scolastica Evului Mediu îl folo- 
seşte constant, preluându-l în forma sa aristotelică. Sub acest aspect, 


127 Vezi aici Diac. drd. Ioniță Apostolache, Ale Preafericitului şi Preaînţeleptului 
Teodorit Episcopul Cirului “Cuvinte pentru Pronie (adică pentru purtarea de grijă a lui 
Dumnezeu) ”, Bucureşti, 1828, în Revista Mitropolia Olteniei, nr. 1-4/2013, p. 217-218. 
1279 Sfântul Ioan Hrisostom, în Psaltirea în tâlcuirile Sfinţilor Părinţi, tom. TI, p. 
373, nota 61. 

1280 Idem, Omilii la Facere (VII), traducere din greacă veche şi note de pr. prof. Dumitru 
Fecioru, Ed. IBMBOR, Bucureşti, 2003, p. 74. 

argumentul cosmologic se desfăşoară în baza „legilor mișcării”. 1%! 


Astfel, întrucât în calitatea Sa de „formă pură, Dumnezeu nu este supus 
mișcării, fiindcă mișcarea nu aparține formei, ci materiei”, El era socotit 
de Aristotel drept „Mişcător nemișcat” (Proton chinon akiniton), deve- 
nind astfel „temeiul metafizic” al argumentării sale cosmologice. De aici 
porneşte şi Toma d'Aquino atunci când foloseşte acest argument. El 
arată că „prima și cea mai evidentă cale pentru dovedirea existenţei lui 
Dumnezeu este aceea care se deduce din mișcare. Căci este sigur şi 
simţurile o dovedesc, că ceva se mişcă în lume. Or, tot ce se mișcă, prin 
altceva se mișcă”.!7% Separată de noţiunea de „persoană”, aceste specu- 
lații nu oferă decât un înţeles ambiguu, neputând „explica” până la capăt 
existenţa lui Dumnezeu. „Pe de o parte, spune pr. prof. Dumitru Popescu, 
legea mișcării poate fi invocată în sprijinul acelui prim motor nemișcat, 
de care vorbea Aristotel şi Toma d” Aquino, dar şi împotriva ei, aşa cum 
procedează materialiştii, care socotesc că mișcarea constituie o calitate a 
materiei cu caracter veşnic”. 1283 

Încercând să susțină teoria lor, materialiștii au apelat mai apoi 
la legile inerției şi constanței, care încercau să demonstreze că „în 
lume nu se pierde nimic, nimic nu se creează, ci totul se transformă”. 
Cea mai interesantă teorie rămâne însă „entropia”. Ipoteză dezvoltată 
de fizicianul Clausius și formulată de W. Thomson, aceasta susține 
că, „deşi cuantumul energiei din lume rămâne mereu acelaşi, există 
totuşi o creştere periculoasă a coeficientului de energie calorică în 
detrimentul celorlalte forme de energie, cu considerente extrem de 
periculoase, fiindcă este vorba de o pierdere de energie, ca şi cum 
lumea ar putea să aibă un sfârşit”. 1284 

Un alt aspect sau lege prin care se justifică argumentul cosmologic 
este „cauzalitatea”. Este specifică filosofului scolastic Leibniz, după 
care „universul, în totalitatea sa, trebuie să-şi aibă propria rațiune 


1281 Aristotel afirma în acest sens că „Dumnezeu care nu poate fi văzut de muritori, 
se vădeşte din lucrurile Sale”. El stabilea astfel „originea mişcării”, generând „legea 
mişcării”, care „opunea nemişcarea lui Dumnezeu mişcării lumii, Dumnezeu fiind 
identificat cu un motor care mişcă lumea, dar care este nemişcat în sine” (Irineu 
Mihălcescu, Dogmatica Ortodoxă, p. 55; Apologetica Ortodoxă, p. 277). 

1282 Prof. Ioan Gh. Savin, Existenţa lui Dumnezeu. Problemele cosmologică şi teleo- 
logică, Tipografia Cărţilor Bisericeşti, Bucureşti, 1943, p. 11. 

1283 Apologetica rațional-duhovnicească, p. 87. 

1284 Arhid. prof. dr. loan Zăgrean, Pr. prof. dr. Isidor Todoran, Dogmatica Ortodoxă, p. 48. 

suficientă, propria cauză, care să fie inertă unei alte realităţi existente 
«în afara» universului”.!?55 Cu alte cuvinte, deducerile raţionale sau 
înlănţuirile cauzale se regăsesc sau transcend într-o Cauză supremă și 
unică, în afară de care nu se mai presupune o altă cauză. Această 
Cauză este asociată ideii de Dumnezeu.!?% În consecință, se poate 
spune că „reflecția asupra naturii în general şi cercetarea științifică în 
particular, din lumea anorganică, arată că principiul cauzalităţii, care 
postulează existenţa Cauzei prime, nu se sprijină doar pe criterii de 
ordin subiectiv, ci are caracter obiectiv, care se impune de la si- 
ne”.!%7 Dincolo se justificaţiunea ei obiectivă, apreciată în numeroa- 
se cercuri ştiinţifice, cauzalitatea a fost contestată mai întâi de filoso- 
ful englez David Hume. El generează o viziune opusă vis-à-vis de 
abordarea obiectivă a acestei legi, afirmând în consecinţă caracterul 
ei subiectiv. El explica astfel succesiunea şi ciclicitatea evenimente- 
lor într-o notă fenomenologică, întrucât „în lume nu observăm înlăn- 
țuirea cauzelor, ci numai o urmare de fenomene, o înşiruire a unora 
după altele. Dacă facem focul sub o căldare, apa caldă nu este efectul 
căldurii focului, ci numai o urmare a faptului că am făcut focul, căci 
focul nu se transmite în apa caldă”.!%8 Teoria lui Hume a fost dusă 
mai departe de Emmanuel Kant, după care legea cauzalităţii poate 
dovedi cel mult existenţa unui Organizator al lumii și nici pe departe 
pe aceea a unui Ziditor al ei. Tot de numele său este legată și separa- 
rea dintre lumea numenală şi cea fenomenală, compatibile capacități- 
lor raționale şi senzoriale din firea umană. Cele două extreme au 
posibilitatea de a comunica prin intermediul cauzalităţii. 2% 


1285 Ch. Yannaras, Heidegger şi Areopagitul, p. 15. 

1286 Sfântul Dionisie Areopagitul admite că „Dumnezeu are cauza existenţei Sale în 
Sine Însuşi şi este Cauza tuturor celor ce există” (De divinisnominibus, cap. IX, 8, 
PG III, col. 953). 

1287 Apologetica rațional-duhovnicească, p. 19. 

1288 Afirmațiile sale sunt contrazise de legea constanţei energiei, care arată „înlănţui- 
rea strictă dintre cauze şi efecte”. Aceasta este în fapt legea prin care se întemeiază 
ştiinţa fizică (Irineu Mihălcescu, Dogmatica Ortodoxă, p. 57). 

1289 Pr. prof. Dumitru Popescu rezumă poziţia lui Kant cu privire la argumentul 
cosmologic. După el, în calitatea Sa de Creator, Dumnezeu „nu poate fi cunoscut pe 
calea ştiinţei, ci doar pe cea a credinţei”. Această atitudine ambiguă, remarcă pr. 
prof. Popescu, „este dictată de convingerile lui consecvent iluministe, care urmăreau 
caracterul autonom al raţiunii umane în faţa ingerinţelor religioase din vremea sa” 
(Ibidem, p. 81). 

Filosofia modernă are la rândul ei câteva obiecţii cu privire la 
legitimitatea argumentului cosmologic. În primul rând, este socotit a 
fi „contradictoriu”, deoarece pleacă de la poziţia că „orice lucru are o 
cauză după care ajunge să contrazică această presupoziție, spunând 
că Dumnezeu este cauza primă”. Pe de altă parte, se spune că „nu 
dovedește nimic”, întrucât „presupune că efectele şi cauzele nu pot 
merge înapoi la nesfârşit în ceea ce a fost numit un regres la infinit: o 
serie nesfârşită, care merge înapoi în timp”. Nigel Warburton afirmă 
de pildă că, chiar dacă aceste obiecţii ar putea fi cu ușurință demontate, 
„argumentul nu aduce nicio dovadă pentru existenţa unui Dumnezeu 
care este omniscient sau atotbun. Niciunul dintre aceste atribute nu 
este necesar pentru a fi o cauză primă. În plus, ca și în cazul argu- 
mentului proiectului divin, un apărător al argumentului cauzei prime 
ar rămâne cu dificultatea de a explica felul în care un Dumnezeu 
atotputernic, omniscient şi atotbun poate tolera răul care există în 
lume”. Acest gen de abordare nu face decât să adâncească dimen- 
siunea autonomă a argumentaţiei filosofice. Mai mult, fără o viziune 
clară asupra antropologiei creştine, Warburton încearcă să lege exis- 
tența răului din lume de așa-zisa „neputință” de manifestare și impli- 
care a lui Dumnezeu în orânduirea celor zidite. Asemenea abordări 
se găsesc separate de perspectiva iconomiei dumnezeieșşti, prin care 
suntem încredințaţi că Dumnezeu nu părăseşte nicidecum lumea, ci 
sălăşluieşte permanent într-însa, pregătindu-o pentru eshaton.!%! 

O a treia probă de evaluare a argumentului cosmologic o con- 
stituie legea contingenţei. Subiectul ei este existenţa în sine. Se pune 
astfel întrebarea „pentru ce există, în genere, ceva, dacă este posibil 
şi contrariul, adică să nu existe nimic? Și pentru ce există tocmai 
aceasta, dacă ceea ce există ar fi putut să existe şi altfel de cum există? 
Şi dacă cea mai infimă existență, singuraticul atom, este în stare să 
declanșeze această problemă, cu atât mai mult se impune când este 
vorba de acest imens complex al existenţei, care este lumea!”. 19? 


129 Nigel Warburton, Filosofie- noţiuni fundamentale, p. 20-21. 

1291 Iconomia dumnezeiască se susţine în nenumărate rânduri prin argumente cosmologi- 
ce. Psalmul 103, citit la slujba Vecerniei, poate fi un exemplu edificator în acest sens. Iată 
ce spune Psalmistul: „deschizând Tu mâna Ta, toate se vor umple de bunătăţi; dar întor- 
cându-ţi Tu faţa Ta, se vor tulbura; lua-vei duhul lor şi se vor sfârşi şi în ţărână se vor 
întoarce. Trimite-vei duhul Tău şi se vor zidi şi vei înnoi faţa pământului” (v. 29-31). 

122 Dr. Franz Sawicki, Die Gottesbeweise, Paderborn, 1926, p. 87, apud Ioan Gh. 
Savin, Apologetica, vol. II, p. 40-41. 

Prin urmare, realitatea contingentă presupune o existenţă „ens a se” 
(Care să existe prin sine) în care să se descopere originea tuturor 
celor existente. În caz contrar, „nimic din ce există n-ar fi putut să 
înceapă să existe, dacă cândva n-ar fi existat ceva care să fi avut în 
sine, în mod necesar, raţiunea suficientă a existenţei”.!% Din cele 
arătate înţelegem că dincolo de efemeritatea/contingenţa lucrurilor 
din lume, suntem atrași spre afirmarea unei realități absolute, în care 
să se definească perspectiva întregii noastre existențe. Această idee 
se regăseşte la Toma d" Aquino şi la ceilalți reprezentanți de seamă ai 
scolasticii apusene. „Noi vedem în lume lucruri contingente, spune 
marele scolast, care pot fi, dar pot şi să nu fie, pentru că se nasc și 
mor. Însă este imposibil ca lucrurile contingente să fi existat dintot- 
deauna, fiindcă tot ce poate să nu existe a avut un timp de non- 
existență. Deci, dacă toate lucrurile sunt contingente, a fost un timp 
când nimic nu a existat în lume. Dar dacă a fost cândva aşa, nimic n- 
ar fi putut să existe vreodată și nimic n-ar exista nici acum, ceea ce 
este absurd. Deci, nu totul este contingent, ci este și o ființă necesară. 
Or, o fiinţă necesară are cauza necesităţii sale ori în sine însăși, ori în 
altceva; însă, cum nu se pot admite o serie de cauze producându-se 
unele din altele la infinit, la fel nu se poate o progresie fără sfârşit de 
fiinţe transmițându-şi cauza necesităţii lor. Trebuie să admitem o 
fiinţă necesară prin sine însăși, care nu-şi găseşte în altceva cauza 
necesităţii sale, dar care este cauza necesităţii altora și această cauză 
o numim Dumnezeu”.!?* La rândul său, Descartes „pleacă de la prezența 
în sufletul nostru a ideii unei fiinţe infinite”, care este Dumnezeu 
Însuşi.” Leibnitz şi ucenicul său Christian Wolf aşază, de asemenea, 


129% Apologetica rațional-duhovnicească, p. 82. 

1294 Gonzague Truc, „La pensee de St. Tomas D’Aquin”, Paris, Payot, p. 63; Garri- 
gou Lagrance, „Dieu, son Existence et sa Nature”, Beauchesne, Paris, 1919, p. 261- 
270, apud loan Gh. Savin, Apologetica, vol. II, p. 43. 

1295 În cauza unui lucru, zice Descartes, trebuie să fie tot atâta realitate, câtă se 
găseşte şi în efectul ei. Această idee a unei fiinţe infinite nu putea să-mi vină de la 
lucrurile din afară, care sunt finite, nici nu puteam să mi-o făuresc eu însumi, care 
sunt o fiinţă finită, care n-ar exista dacă n-ar exista Dumnezeu. Căci, dacă eu aş fi un 
produs al meu, m-aş fi înzestrat cu toate atributele perfecțiunii, deci şi cu cel al 
infinităţii, ceea ce nu e cazul; iar dacă sunt produs al altora — părinţi şi strămoşi — la 
capătul acestora trebuie să existe o ultimă cauză generatoare, căci un regressus in 
infinitum nu se poate cugeta” (vezi studiul semnat de I. Petrovici, „Ideea de Dumne- 
zeu în faţa raţiunii”, în revista „Gândirea”, nr. 7/1937, apud Ibidem, p. 45). 

această lege în slujba argumentului cosmologic. Cel din urmă afirma 
că „lumea și lucrurile din ea sunt întâmplătoare, căci ele ar fi putut să 
fie altfel decât sunt. Deci ele sunt contingente în existenţa lor. Con- 
tingentul însă nu-şi are în el necesitatea existenţei lui, ci într-un temei 
absolut, care rezidă în afară de el. Acest temei este Dumnezeu”.12% 

Principala obiecție ridicată împotriva contingenţei „constă în 
faptul că depăşirea lanțului cauzelor secundare şi trecerea spre o 
cauză primă nu sunt necesare, căci, luate în totalitatea lor, aceste 
cauze secunde se condiționează reciproc şi nu mai au nevoie de pos- 
tularea unei cauze prime în afară de ele, de altă natură decât cea a 
lor”. Această abordare, specifică filosofiei moderne, se defineşte sub 
forma „circuitului cauzelor secundare”, fiind atribuită gândirii pozi- 
tiviste a lui Auguste Comte sau evoluționismului idealist promovat 
de Bergson şi Le Roy. 1% 

Învățătura de credință ortodoxă așază deasupra legilor contin- 
genţei prezenţa personală, reală şi concretă a lui Dumnezeu. El este 
Cel care se arată prin cuvintele Scripturii ca „Cel ce este, Yahve”. 1% 
În consecință, înţelegem că Dumnezeu nu depinde de nimeni, că „El 
există de la Sine şi prin Sine”. De aceea, „când vorbim despre mărgi- 
nit şi contingent, nu trebuie să înţelegem numai mărginirea în spaţiu 
şi timp, ci mărginirea în natura și calitatea lucrurilor, deci prin aceasta 
înțelegem orice limitare. Tot astfel, prin contrast, nemărginirea lui 
Dumnezeu nu e numai nemărginire în timp şi spațiu, ci este nesfârși- 
ta Lui măreție, infinita Lui perfecţiune, plenitudinea fiinţei Sale. 
Contingentul rămâne însă contingent, chiar dacă ar fi etern: dacă 
lumea ar fi eternă, ea ar rămâne tot contingentă. Materia, chiar dacă 
ar exista din eternitate, deci n-ar avea început, nu-și schimbă caracte- 
rul, rămânând tot materie, adică ceva contingent. Sunt semnificative 
în acest sens cuvintele unui teolog: «O piatră poate exista până în 
eternitate, ea rămâne însă ceea ce este. Eternitatea nu-i împrumută 
viața fără o cauză activă, ea rămâne nemișcată până în eternitate» 
(Gerhard Esser). Concluzia ce se desprinde din cele arătate mai îna- 
inte este că toate lucrurile din lume și lumea în totalitatea ei fiind 
contingente, trebuie să existe o fiinţă în afara lumii, o fiinţă absolută, 


12% Prof. Ioan Gh. Savin, Existenţa lui Dumnezeu. Probele cosmologică şi teleologică, p. 31. 
1291 Apologetica rațional-duhovnicească, p. 83. 
1298 Teş. 3, 4. 

care să fie în același timp şi raţiunea suficientă a lumii, şi propria sa 


rațiune suficientă” 1% 


IV.5. Argumentul teleologic sau al „proiectului divin” 


Este un argument al realităţilor finite, întrucât demonstrația lui 
se bazează pe „legea finalităţii, prin aceea că existenţa lui Dumnezeu 
este dedusă din ordinea, finalitatea şi armonia din lume”. Aşa se 
face că, „pe lângă necesitatea raţională a cauzei (descoperită de teoriile 
ontologice și cosmologice), există şi necesitatea rațională a scopului, 
a finalităţii (téàoc) finalităților. Scopul sau finalitatea existenței fiin- 
telor este ceva intrinsec acestora, fiecare ipostază individuală (,,mo- 
nadă” a fiinţei) există în măsura în care şi deoarece corespunde sen- 
sului ei deplin, finalităţii existenţei ei”.1%% De aici se deduce, prin 
urmare, și armonia în care sunt așezate elementele existenţei imanente, 
altfel spus, raționalitatea teonomică a creaţiei. În virtutea conţinutului 
său etimologic (de la fhelos — scop), argumentul încearcă să evidenţieze 
existența concretă, ființială şi personală a lui Dumnezeu. De realitatea 
acestei existenţe se leagă ordinea, armonia şi finalitatea persoanelor, 
fenomenelor şi lucrurilor din lume, care, neputând să existe de la sine 
şi prin sine, sunt atrase de logica unei ființări teleologice. 

Din punct de vedere istoric, argumentul teleologic este cel mai 
vechi argument raţional despre existenţa lui Dumnezeu, fiind folosit 
„atât în vechea filosofie greco-romană, cât şi în teologie și filosofia 
din primele veacuri creștine”. Profesorul loan Gh. Savin oferă o des- 
criere completă asupra originii sale, afirmând că „la greci îl utilizea- 
ză Anaxagora în acel vovg — raţiunea organizatoare şi conducătoare a 
lumii, culminând la Socrate și Platon și fiind cu predilecție utilizat de 
un Plotin, Cicero, Seneca, Boitiu, etc. Sfânta Scriptură e un imn de 
proslăvire a Dumnezeirii pentru armonia care există în lume. De 
aceea, argumentul teleologic poartă şi denumirea specială de argument 
biblic. El a impresionat întotdeauna rațiunea umană şi însuşi Kant — 
marele distrugător al argumentelor raţionale folosite pentru dovedirea 
existenţei lui Dumnezeu — îl consideră pe acesta «cel mai vechi, cel 
mai puternic, cel mai corespunzător dintre toate cu mintea omenească, 
şi care, tot timpul, merită respect»... Hegel, cu toată preferința arătată 


129 Zăgrean, Todoran, Dogmatica Ortodoxă, p. 41. 
1300 Yannaras, Heidegger şi Areopagitul, p. 16. 

argumentării ontologice, socotită de el singura valabilă pentru cuge- 
tarea filosofică, acordă argumentului teleologic o situaţie specială 
între argumentele mediate ale raţiunii, convenind că «existența şi 
contemplarea armoniei din lume şi a acordului dintre unitatea orga- 
nismelor şi a părților componente, ca şi a mediului extern, total inde- 
pendent de ele şi totuși în armonică legătură între ele, au făcut şi vor 
face totdeauna ca omul să se ridice la cunoaşterea lui Dumnezeu». 
Voltaire însuși, cu tot scepticismul său privind armonia din lume, 
convenea că trebuie să se plece în faţa ei: «Universul mă pune în 
încurcătură: căci nu pot să-mi închipui cum acest orologiu — lumea — 
merge, fără să aibă un ceasornicar”. 130! 

În limbajul filosofic, argumentaţia teleologică poartă denumirea 
de „argument al proiectului/planului divin” (design argument), existenţa 
lui Dumnezeu înţelegându-se din ceea ce cade sub simţuri, din ceea 
ce se observă din lucrurile create. Toate aceste elemente, descoperite 
şi înţelese într-o logică a lor, evidenţiază traseul pe care trebuie să-l 
urmeze omul spre a ajunge la ultima descoperirile. Este, prin urmare, 
un parcurs raţional care merge de la efect spre cauză, întrucât „noi 
privim efectul (ceasul sau ochiul) şi, pe baza examinării acestuia, 
încercăm să spunem ce l-a cauzat (un ceasornicar sau un Ceasornicar 
Divin)”. Înţelegem de aici că argumentul teleologic sau al proiectului 
divin „se sprijină pe ideea că un obiect proiectat de cineva, cum ar fi 
un ceas, este foarte asemănător unui obiect natural, cum ar fi ochiul. 
Acest gen de argument, bazat pe asemănarea dintre două lucruri, este 
cunoscut şi sub numele de argument prin analogie”. 

Viziunea Sfinților Părinţi cu privire la această argumentare es- 
te una evident progresivă. Certitudinea existenţei lui Dumnezeu, ca 
rezultat al Revelaţiei Naturale, este completată supranatural în ico- 
nomia providenței prin actul suprem de întrupare a Mântuitorului 
Hristos, Cel care plineşte personal „toate în toți”. Aceasta este în 


1301 Joan Gh. Savin, Apologetica, vol. II, p. 108-109. 

1302 Cei care susţin acest argument folosesc întreaga lume naturală ca resort de confirmare a 
existenţei lui Dumnezeu. Şi cum lucrurile din afară „mai ingenios constituite decât un sim- 
plu ceas, Ceasornicarul Divin care le-a creat trebuie să fi fost cu mult mai inteligent decât 
ceasornicarul uman. De fapt, el trebuie să fi fost atât de puternic şi atât de inteligent încât are 
sens să presupunem că este vorba de Dumnezeu” (Filosofie - noțiuni fundamentale, p. 16). 
1303 Cf Ef. 1, 22-23: „Şi toate le-a supus sub picioarele Lui şi, mai presus de toate, L-a dat 
pe El cap Bisericii, care este trupul Lui, plinirea Celui ce plineşte toate întru toți”. 

fapt justificarea teonomă a existenţei celei mai presus de existență, a 
Ziditorului personal, care, plinind întreaga sa lucrare, nu o părăseşte, 
izolându-se de dânsa, ci o guvernează și o conduce personal prin 
energiile Sale necreate, spre împlinirea sensului ei eshatologic. As- 
tfel, spre deosebire de Justificările evoluționiste și creaţioniste, învă- 
țătura noastră de credinţă arată foarte clar că Dumnezeu este prezent 
în creație prin lucrarea sa proniatoare în aşa fel încât putem să vor- 
bim de o „creație continuă, pentru ca, prin creaţia finală, Dumnezeu 
să conducă întreg cosmosul, prin reînnoirea lui, la transfigurarea sa 
internă. Creația continuă afirmă nemijlocit reciprocitatea dintre 
Dumnezeu şi creaţie, evidențiind principiul teandriei ca fiind structu- 
ral creației. Se depăşeşte orice viziune unilaterală și externă, înlătu- 
rându-se orice opoziţie pentru secularizare”.!5% 

În latura opusă, modernismul, mișcat de spiritul autonom al 
cunoașterii, a încercat să filtreze argumentația teleologică prin logica 
a trei legi sau teorii fundamentate ştiinţific: idealistă, a hazardului 
şi evoluționistă. Acestea incumbă totodată şi principalele obiecţii cu 
privire la autoritatea argumentului teleologic, pe care le vom analiza 
în cele ce urmează. 


I. În spirit idealist, cugetarea modernă nu neagă nici ordinea 
şi nici finalitatea lumii, ci mai degrabă caută să substituie logica lor 
teonomă printr-o raționalitate pur omenească. În acest sens se remar- 
că filosoful german Immanuel Kant. El caută să „transpună categori- 
ile gândirii, de spaţiu, timp sau cauzalitate, de la nivelul Raţiunii 
divine la cel al rațiunii umane și consideră că intelectul uman are 
caracter autonom şi constituie izvor al legilor naturale”.!%5 Această 
perspectivă împărtăşeşte o viziune separată asupra ordinii care există 
în lume. În felul acesta, este desființată viziunea unitară cu privire la 


1304 Adrian Lemeni, Sensul eshatologic al creaţiei, ediţia a Il-a revizuită, Ed. ASAB, 
Bucureşti, 2007, p. 366. 

1305 Thomas W. Torrence, Senso delodivino e la scienza moderna, Libreria Editrice Vatica- 
na, Citta del Vaticano, 1992, p. 43, apud Pr. prof. dr. Dumitru Popescu, Apologetica raţio- 
nal-duhovnicească, p. 94. Deşi a avut o oarecare afinitate faţă de acest argument, Kant nu se 
dezice în menirea sa de deschizător de drumuri pentru secolul luminilor. Autonomia raţiona- 
lă promovată în teoriile sale s-a evidenţiat prin celebra sa lozincă „aute sapere” (îndrăzneşte 
să cunoşti). Această manieră de abordare „a deschis calea teoriilor care au confundat cultura 
şi teologia europene, referitoare la ordinea şi finalitatea universului”. 

providența şi creaţia lumii, totul fiind aşezat sub incidenţa rațiunii 
autonome. Este însă aproape imposibil să nu socotim că toate cele ce 
se văd, precum şi ordinea în care acestea se desfășoară, impun exis- 
tența unei lucrări cu totul aparte, care transcende cu mult până şi cele 
mai academice explicaţii. În felul acesta, dacă toate lucrurile din 
lume sunt antrenate şi orânduite de o ființă atotinteligentă și atotpu- 
ternică, ar fi prin urmare ilogic ca aceasta să fie înțeleasă separat de 
atributul ei creator. Căci, nu pot exista nicidecum doi Dumnezei: unul 
creator şi altul guvernator al lumii.” Înţelegem de aici că argu- 
mentul teleologic este susținut şi completat de cel cosmologic, întru- 
cât de unul singur ar postula numai necesitatea unei puteri orândui- 
toare a lucrurilor create, separată de originea lor creatoare. Fără ar- 
gumentul cosmologic, justificarea teleologică ni-L adoră „pe marele 
arhitect al lumii, dar nu neapărat şi pe creatorul ei. În care caz s-ar 
putea admite existența unei alte puteri, care să fi creat materia, sau 
chiar eternitatea materiei însăşi, pe care Dumnezeu numai a ordonat- 
o. Deci am avea o ființă orânduitoare, nu însă şi pe cea creatoare. 
Ambele atribute sunt însă absolut necesare în conceperea acelei cau- 


ze care să dea naștere unei atitudini religioase”.130 


II. O a doua perspectivă autonomă de înţelegere a orânduirii 
cosmologice, îndreptată în contraponderea argumentului teleologic, a 
fost dezvoltată prin teoria hazardului. Ea respinge finalitatea lumii 
şi implicit prezenţa lui Dumnezeu în menţinerea ordinii care există în 
univers, aşezând toate realităţile sensibile pe seama hazardului sau 
întâmplării. „Tot ce ni se pare nouă ca ordine şi armonie e o simplă 
închipuire a noastră, sau, dacă există ordine, ea se datorează hazardu- 
lui, care a făcut să se nască această ordine şi legile ei, din golul lipsit 
de ordine și legi. Privită de pe malul mării, zbaterea ritmică a valuri- 
lor sau undelor ne dă impresia unor legi permanente ale vieţii, atunci 
când acestea nu sunt decât rezultatul ciocnirilor din sânul masei 
anarhic frământate”.1!5% Primul mare susţinător al acestei teorii a fost 
Democrit. După el, începutul existenţei şi al ordinii universale se 


13% Irineu Mihălcescu, Dogmatica Ortodoxă, p. 61-62. 

1307 Toan Gh. Savin, Apologetica, vol. II, p. 111. 

1308 A.D. Sertillanges, Deu au rien?, vol. 1, p. 34, apud Ioan Gh. Savin, Apologetica, 
vol. II, p. 124; vezi aici şi Pr. prof. Dumitru Popescu, Apologetica rațional- 
duhovnicească, p. 95. 

datorează ciocnirilor de atomi. El promovează astfel o evoluție treptată 
de la dezordine, la ordine, ca și cum ordinea ar proveni din dezordine. 
Gândirea sa a fost continuată de Heraclit, supranumit în antichitate 
„filosoful sumbru”. El era de părere că „războiul este tatăl tuturor 
lucrurilor”, susţinând prin aceasta că ordinea cosmică ar fi generată 
de aşa-zisa ciocnire a stihiilor. În această logică s-au integrat mai 
apoi: Epicur — care promova plăcerea fizică, desprinsă ca ideal din 
conținutul grosier al lumii, și Lucrețiu — care susţinea că după ce a 
fost plăsmuit de zei, cosmosul a fost părăsit şi lăsat în voia hazardului. 
Latura antică a acestei abordări se justifică, după pr. prof. Dumitru 
Popescu, prin evidenţa înclinațiilor panteiste ale susținătorilor ei. 
„Filosofii antici, notează părintele profesor, vedeau lumea clădită pe 
două principii contrare, unul bun şi altul rău, care se confruntau la 
nesfârşit între ele, fără nicio finalitate, conferind istoriei un caracter 
ciclic, bazat pe principiul stelar al veşnicei reîntoarceri. Datorită acestui 
principiu, care se opunea ideii de progres eshatologic, istoric sau literar, 
adus de creştinism, panteismul a împiedicat omul, milenii întregi, să 
evolueze din punct de vedere social, ştiinţific sau tehnic”. 

Teoria hazardului a dobândit valenţe noi în sfera abordării ma- 
terialiste. Exemplele aduse, de data aceasta din lumea vieţuitoarelor, 
sunt legate de numele unui alt cercetător apusean, biologul englez 
Charles Darwin. Folosindu-se de ideile şcolii atomiste, el „transpu- 
ne ciocnirea dintre atomi, din lumea fizică, de care vorbea Democrit, 
în lupta pentru supravieţuire dintre vieţuitoarele din lumea biologică”. 
Abordarea sa, aşezată mai apoi în slujba teoriei evoluționiste, este la 
fel de contradictorie precum cele dezvoltate anterior de atomişti. 
Acest aspect este subliniat de profesorul Ioan Savin, care dezaprobă 
logica celor două sisteme anti-teleologice, socotindu-le insuficient 
documentate și evazive. „Pe lângă vechile exemple aduse de Democrit, 
Epicur sau Lucrețiu şi de toată şcoala atomistă — notează profesorul 
Savin — exemple ca bolile, moartea, cataclismele, molimele etc. ... 
modernii invocă multe alte exemple luate din lumea vieţuitoarelor şi 
care vor constitui dovezi eclatante de dizarmonie, precum: enormele 
cetacee fără dinţi, adevărate colecții de monstruozităţi care abia se 
mai pot hrăni; rinocerul, cu cornul său cu totul inutil deasupra botului; 
acel okapi-african, amestec între zebră şi girafă şi care pare făcut din 


130 Apologetica raţional-duhovnicească, p. 97. 

trei părţi cu totul dispersate etc.; alături de atâtea organe, unele abia 
schițate, altele atrofiate, iar altele fără nicio utilitate și care toate ar 
vădi lipsa de ordine şi armonie din natură. Însă din toate aceste 
exemple ... niciunul nu constituie un exemplu de dezordine în natură; 


ci, cel mult, lipsa de finalitate din ea”.15!0 


III. Foarte aproape de argumentaţia hazardului, teoria evoluţiei 
se ridică, de asemenea, împotriva finalităţii existente în lume, promo- 
vând în locul iconomiei divine o „evoluție latentă şi îndelungată a mate- 
riei și a forțelor inerente ei”. Ea afirmă drept iluzorii rațiunile nevăzute 
ale creației, încercând să demonstreze prin diverse teorii materialiste că 
„natura evoluează încet şi numai anumite momente ale acestei evoluții 
pot fi considerate ca scopuri deja atinse sau care urmează să fie atinse în 
viitor. Nu se poate vorbi (prin urmare) de scopuri preexistente în lume, 
ci doar de adaptare a materiei şi a vieţii la anumite cerințe ale mediu- 
lui”.1!31! Cu alte cuvine, Darwin socotea că, prin ideea de evoluţie, „a 
descoperit o modalitate prin care natura produce impresia unui plan 
detaliat şi complex, fără intervenția unui creator”. Având ca prioritate în 
principal conflictul dintre părţi, prin teoria evoluției se „face abstracție 
de frumuseţea și armonia lumii, care e dovadă a finalităţii universale şi 
motiv de inspiraţie artistică, literară sau filosofică”. 

Datorită caracterului ei limitat, teoria evoluției a născut mai mult 
controverse, nu numai pe plan teologic. Biologul Richard Dawkins, de 
pildă, contrariat de ideile lui Darvin, a alcătuit lucrarea „Ceasornicarul 
orb”. Justificarea sa „a fost aclamată ca o respingere definitivă a 
argumentului existenței unui plan, unul dintre cele mai vechi argumente 
aduse pentru existența lui Dumnezeu. Numeroşi biologi de frunte 
înţeleg acum şi predau evoluţia folosind exact acești termeni, ei con- 
sideră ca evoluţia subminează argumentul pentru Dumnezeu și dis- 
creditează ideea creștină confirm căreia omul a fost creat după chipul 
şi asemănarea lui Dumnezeu”.''?În sfera mai nouă a cercetării bio- 
logice, împotriva darwinismului şi implicit a teoriei evoluționiste 
stau Fracncisco Ayala, E.O. Wilson, Stephen Jay Gould sau Douglas 
Fufuyama. Ultimul dintre ei notează în manualul său despre „Evoluţia 


1510 Toan Gh. Savin, Apologetica, vol. II, p. 133. 
1511 Apologetica rațional-duhovnicească, p. 102. 
1312 Denish D’ Souza, Mărețiacreştinismului, Ed. Imago dei, Oradea, 2011, p. 160. 

Biologiei”: „coroborând unele varietăţi neîndrumate şi fără scop cu 
procesele oarbe, neglijente ale selecției naturale, Darwin a făcut ca 
explicaţiile teologice sau spirituale ale proceselor vieții să devină 
inutile”.!515 Acestea sunt rezumate de biologul William Provine, care 
afirma cu dezinvoltură că „evoluția este cel mai important motor al 
ateismului”. Pe de altă parte, au existat şi voci care au susținut că 
prin teoria darwinistă nu se aduce de fapt nici o lezare creștinismului. 
Între aceştia s-a numărat şi biologul de la Harvard, Asa Gray, „care 
a văzut evoluţia nu ca pe o negare a creaţiei lui Dumnezeu, ci ca o 
documentare a modului în care El a realizat-o”. Atitudinea lui a fost 
apreciată ulterior chiar de Darwin. "°! 

Teoria darwinistă caută, prin urmare, să arate că între om şi 
maimuţă există elemente genetice comune, generate de un strămoș 
comun. „Omul... poartă încă în structura lui trupească pecetea de 
neșters a originii lui umile”, consemna biologul britanic.!*!5 Chiar 
dacă nu infirmă existenţa lui Dumnezeu, °! darwinismul „slăbeşte 
puterea argumentului teleologic, explicând aceleaşi efecte fără să 
facă referire la Dumnezeu drept cauză a acestora”.15!” Această moda- 
litate de abordare este vizibil străină de învățătura Bisericii. Astfel, 
din punct de vedere ortodox, omul este zidit „după chipul și asemă- 
narea lui Dumnezeu”.!%!5 În virtutea acestui fapt este așezat deasupra 
tuturor celorlalte vieţuitoare. El este un „microtheos” sau „micro- 
cosmos”, aşa cum îl descrie Sfântul Maxim Mărturisitorul, urmărind 
logica Sfintei Scripturi. De aceea şi Psalmistul spune: „Când privesc 
cerurile, lucrul mâinilor Tale, luna şi stelele pe care Tu le-ai înteme- 
iat, îmi zic: Ce este omul că-ţi aminteşti de el? Sau fiul omului, că-l 
cercetezi pe el? Micșoratu-l-ai pe dânsul cu puţin faţă de îngeri, cu 
mărire şi cu cinste l-ai încununat pe el. Pusu-l-ai pe dânsul peste 
lucrul mâinilor Tale, toate le-ai supus sub picioarele lui”.1519 

Din perspectiva apologeticii ortodoxe, teoria evoluției are în 
mod clar o rezoluție hristologică. Părintele profesor Dumitru Popescu 


1313 Douglas Futuyma, Evolutionary Biology, Sunderland, MA, Sinauer Press, 1986, p. 3. 
1314 Denish D’ Souza, Măreţiacreştinismului, p. 164. 

1315 Darwin, The Descent of Man, Chicago, University on Chicago Press, 1982, p. 307. 

1316 Unii creştini au socotit chiar că „Dumnezeu a creat mecanismul evoluţiei”. 

1317 Nigel Warburton, Filosofie- noțiuni fundamentale, p. 18. 

1318 Fc. 1,26. 

1319 Ps. 8, 4-6. 

arată în acest sens că înțelegerea completă a fundamentului existenţei 
noastre se împlineşte în persoana Mântuitorului Iisus Hristos, care 
este „începutul, mijlocul şi sfârşitul veacurilor”. „După mărturia 
Sfântului loan Evanghelistul, toate lucrurile văzute şi nevăzute, de pe 
pământ şi din cer, au fost create în Hristos, după voinţa Tatălui, prin 
puterea Duhului Sfânt. În planul veșnic al Tatălui, Hristos constituie, 
în Duhul Sfânt, centrul de gravitate al întregii creaţii. Această centra- 
litate a lui Hristos, în relație cu cosmosul, a fost pusă în evidență 
pentru prima dată, de Sfântul Atanasie cel Mare, în reconstrucția 
cosmologiei antice, care amesteca binele cu răul în fiinţa universului 
şi ridica obstacole de netrecut în calea întrupării Logosului”.15% 

Din punct de vedere ortodox, înţelegem că argumentul teleo- 
logic nu poate fi înțeles decât în lumina marii cuvântări eshatologice 
a Mântuitorului, în care ni se arată că „trupul Său înviat va umple 
lumea și o va copleşi. Această prefacere a creaţiei în Duh va conferi 
lumii o frumuseţe negrăită. Faţa luminoasă a lui Hristos va lumina pe 
toţi şi pe toate. Lucrurile nu vor mai apărea ca independente de per- 
soane, ci ca mediu de manifestare a iubirii lui Hristos şi al persoane- 
lor îngerești şi omenești într-un pluralism al comuniunii desăvârşi- 
te”.1321 ÎPS Părinte Mitropolit Irineu Popa aminteşte în acest sens că 
există într-adevăr o dinamică hristologică care gravitează perpetuu 
între „apropierea şi venirea Împărăției, plinirea vremii şi judecata 
finală”. În felul acesta, el afirmă că „Dumnezeu pune în mişcare lu- 
mea, în general, și persoana umană, în particular, determinându-le pe 
amândouă să se oglindească în viaţa și demersul lor eshatologic. De 
fapt cuvintele Domnului sunt și rămân adevăruri de viaţă faţă de care 
oricine trebuie să se raporteze, dacă vrea să rămână în taina acestei 
Împărăţii. În acest sens, Dumnezeu cheamă în Împărăţia cerurilor 
lumea și pe fiecare persoană umană în parte. Dar, Împărăția însăși 
este în contradicție cu Împărăţia lui satan și cu împărățiile lumii aces- 
teia. De fapt, cu cât ne adâncim mai mult în cunoaşterea acestei teme, 
cu atât mai mult problema importanţei ei crește, deoarece lucrările lui 
Dumnezeu sunt lucrări ale Preasfintei Treimi şi au ca primi chemați ai 
Împărăției pe toți oamenii sfinți și drepți, păcătoşi şi nefericiţi ai 
lumii. Chiar dacă am defini Împărăţia altfel, ea nu s-ar putea delimita 


1320 Pr. prof. dr. Dumitru Popescu, Omul fără rădăcini, Ed. Nemira, Bucureşti, 2001, p. 61. 
1521 Apologetica raţional-duhovnicească, p. 107. 

de aceştia din urmă, întrucât, adresându-se acestei lumi, ea începe pentru 
toți pe acest pământ şi continuă în ceruri cu cei drepți în viaţa cea fericită. 
Deci, consecințele acestei Împărății sunt pentru om și fac parte din ico- 
nomia mântuirii Fiului lui Dumnezeu Înomenit, Care a venit în lume ca 
să mântuiască pe cel robit de moarte şi de stricăciune. Așa că Împărăţia 
cerurilor este importantă din faptul că orice om trebuie să o înţeleagă, s-o 
iubească și să urmeze chemarea sa de a fi moștenitor al acesteia, începând 


din lumea aceasta şi continuând în ceruri”. 1522 


IV.6. Argumentul moral 


Suma argumentelor raționale despre existenţa lui Dumnezeu 
este completată de argumentul moral sau „argumentul jucătorului” — 
denumit după logica pariului lui Blaise Pascal. Filosofia îi atribu- 
ie şi „logica minunilor”, așezată în antiteză cu problematica răului. 
Mai concret, argumentația morală urmăreşte să demonstreze în baza 
unei legi sau a conștiinței naturale, sădite înlăuntrul sufletului ome- 
nesc, prin care este asigurată posibilitatea de a distinge între ceea ce 
este bine și ceea ce este rău. Pe aceste considerente se fundamentează 
strânsa legătură dintre religie şi morală, aceasta din urmă făcând 


1322 + Dr. Irineu Popa, Mitropolitul Olteniei, Ca toate să fie iarăşi reunite în Hristos, 
cele din ceruri şi cele de pe pământ, Ed. Mitropolia Olteniei, Craiova, 2014, p. 381-382. 
1323 Pornind de la suma tuturor argumentelor raţionale despre existenţa sau nonexis- 
tenţa lui Dumnezeu, cunoscute şi folosite în epoca sa, filosoful şi matematicianul 
francez Blaise Pascal (1623-1662) a elaborat o logică sub formă de „pariu”, cunos- 
cută sub denumirea de „argumentul jucătorului”. Aşezându-se în pielea agnosticu- 
lui, care socoteşte că nu există niciodată dovezi suficiente pentru a afirma cu preci- 
zie dacă există sau nu Dumnezeu, Pascal apelează dintru început la o raționalitate 
pozitivistă. Astfel, „de vreme ce noi ştim dacă Dumnezeu există sau nu există, ne 
aflăm în aceeaşi situaţie ca un alergător înaintea unei curse sau ca un jucător înainte 
de a întoarce o carte la un joc de cărţi. Trebuie deci să ne evaluăm şansele. Dar, 
pentru un agnostic, este la fel de posibil ca Dumnezeu să existe, şi să nu existe. Prin 
urmare, el va sta deoparte, fără să ia nicio decizie. Argumentul spune însă că cea mai 
raţională strategie este aceea de a urmări să obţinem un câştig cât mai mare, păstrând 
în acleaşi timp şansa de a pierde cât mai puţin posibil: cu alte cuvinte, ar trebui să ne 
maximizăm câştigul posibil şi să minimizăm pierderea posibilă. Conform argumen- 
tului judecătorului, cea mai bună modalitate de a realiza acest lucru este aceea de a 
crede în Dumnezeu”. Prin această teorie, Pascal vrea să arate că dincolo de suspiciu- 
ne, neîncredere, circumspecţie sau pura necunoaştere, alegerea între existenţa şi 
nonexistenţa lui Dumnezeu se decide prin ascultarea conştiinţei morale (vezi aici 
Nigel Warburton, Filosofia..., p. 32-33). 

parte din însăşi ființa religiei. Astfel, plecând de la ideea de libertate, 
atât de pregnantă în convingerile morale ale omului, se poate spune că 
fundamentează şi convingerile sale religioase. Scopul ei nu este numai 
cunoașterea lui Dumnezeu, ci şi împlinirea poruncilor Sale, în fapt, rea- 
lizarea binelui care este scopul autentic al legii morale în esența ei natu- 
rală. Prin urmare, „dacă morala urmărește fericirea omului, religia este 
suprema formă şi garanția acestei fericiri, atât aici, cât şi într-o viață 
viitoare. Din acest punct de vedere morala este atât de strâns legată cu 
religia, încât în creştinism face parte integrantă din ea”.15 

Consideraţii cu privire la această manieră de înțelegere a realităților 
personale, interpersonale, naturale şi implicit supranaturale, au existat 
din cele mai vechi timpuri. Literatura antică evidențiază sensibilitatea 
omului la realitățile transcendentale, pe care le identifică cel mai adesea ca 
necesităţi ale vieții sale. Astfel, s-a pus în mod natural întrebarea 
retorică „de unde ia conştiinţa aceste noțiuni, de unde-i vine autorita- 
tea, de unde e legea morală, dacă nu de la Dumnezeu?”. La rândul 
său, Cicero, unul din marii gânditori ai antichității, răspunde: „a fost 
întotdeauna convingerea oamenilor cu adevărat înţelepţi că legea 
morală nu e ceva inventat de oameni sau introdus de popoare, ci 
ceva veşnic, de care trebuie să se conducă toată lumea. Ultima ei 
temelie e doar în Dumnezeu, care poruncește şi oprește şi această 
lege e aşa veche ca duhul lui Dumnezeu”. Cu alte cuvinte, „legea 
morală, ca expresie a binelui, nu e în conștiința omului produsul unei 
experienţe, ci este anterioară oricărei experienţe, încât ea aparține 
naturii umane în mod structural, constitutiv. Ea se găseşte în natura 
umană ca un dat primar, prin ea făcându-se deosebire între bine şi 
rău, între lăudabil și condamnabil, între merit și culpabilitate”. 155 

Legătura dintre legea morală, conştiinţa morală și sentimentul 
religios a trecut cu ușurință din convingerile lăuntrice spre manifestarea 
practică a vieţii. Mitropolitul Irineu Mihăcescu aduce în acest sens o 
serie de exemple pentru justificarea morală a existenței lui Dumnezeu. 
„Între religie şi morală, spune marele profesor, este aşa de mare ase- 
mănare, că sunt multe fapte pe care nu ştii cum să le caracterizezi: 
morale sau religioase. Aşa, de pildă, refuzul lui Socrate de a se sustrage 


1324 Toan Gh Savin, Apărarea credinţei. Tratat de teologie apologetică, Ed. Anasta- 
sia, Bucureşti, 1996, p. 35. 
1325 Zăgrean, Tudoran, Dogmatica ortodoxă, p. 45. 

condamnării la moarte pe nedrept,!*% curajul cu care Giordano Bruno 


a suferit moartea pe rug, puterea de voinţă a lui Seneca de a-şi deschide 
singur vinele în baie, prietenia dusă până la sacrificiu de sine dintre 
Oreste şi Pilade etc., trebuie privite ca acte morale, că adică au fost 
săvârşite numai din motive raționale, sau trebuie socotite ca izvorând 
din convingerile lor religioase şi prin urmare ca acte religioase? Tot 
astfel, iubirea intelectuală de Dumnezeu a lui Spinoza, apoteoza datoriei 
la Kant și a libertăţii la Hegel, eul universal al lui Fichte, convingerea 
nestrămutată a lui Nietzsche despre realitatea supraomului etc. au 
izvorât numai din adâncurile morale ale sufletului acestor cugetători, 
dintr-un sentiment pur moral, sau trebuie să admitem, că în sufletele 
lor a fost şi un puternic, dar nedeslușit simț religios, care a stat la 
baza acestor idei şi convingeri?”.15% 

Revenind la filosoful german Immanuel Kant, trebuie menţionat 
că, în viziunea sa, argumentul moral, alături de cel teleologic, se 
recomandă cu cea mai mare credibilitate. În analiza sa, el pleacă de 
la antiteza bine-rău, virtute-viciu. Prin urmare, dacă realitatea ima- 
nentă nu oferă o valorificare corectă şi echitabilă faţă de polii exis- 
tenței omenești, cu siguranță, în baza postulatului unei lumi tran- 
scendente, guvernate de un judecător drept, balanţa se echilibrează. 


1326 Întreaga epopee a morții lui Socrate are la bază refuzul său de a se complace 
sentimentului politeist. În apologia sa, creionată ulterior de Xenofon, se evidenţiază 
adesea putera lăuntrică prin care protofilosoful epocii antice a reuşit să-şi menţină 
verticalitatea înaintea morţii. Atitudinea sa este susținută de convingerea că faptele 
săvârşite în viaţă sunt cel mai bun apărător înaintea morţii. „Cred că sunt vrednice de 
pomenire şi părerile pe care le-a avut Socrate, atât cu prilejul apărării sale, cât şi cu 
acela al morţii sale. Despre acest lucru au mai scris şi alţii şi toţi au redat măreaţa lui 
elocvenţă, de unde reiese în chip limpede că într-adevăr Socrate astfel a vorbit. Dar 
ei n-au arătat că Socrate socotea moartea mai presus decât viaţa, aşa că elocvenţa lui 
nu pare tocmai cuminte. Însă Hemogene, fiul lui Hipponic, era prietenul lui Socrate, 
şi ne-a spus despre aceasta lucruri care ne dovedesc că acea elocvenţă măreaţă era 
potrivită cugetării lui (Socrate). Văzându-l că vorbeşte despre orice, numai despre 
proces nu, i-a spus: «Socrate, n-ar fi nimerit să te gândeşti şi la apărarea pe care 
trebuie să-o ţii?» Iar acesta a răspuns mai întâi: nu ţi se pare că mi-am petrecut toată 
viaţa gândindu-mă la apărarea mea? Hermogene l-a întrebat apoi: «Cum aşa?» (So- 
crate a răspuns) - Pentru că în toată viaţa mea n-am făcut nimănui niciun rău, ceea 
ce eu socotesc drept ccea mai frumoasă pregătire a apărării mele” (Xenoton, Apo- 
logia lui Socrate, traducere de Şt. Bezdechi, Ed. Antet, s.a., p. 7). 

1321 Pr. prof. Irineu Mihălcescu, Manual de Apologetică pentru uzul şcolilor secun- 
dare, Ed. Cugetarea, Bucureşti, s.a., p. 21. 

„Este firesc şi logic, spune el, ca în lume dreptatea să aibă drept răs- 
plată fericirea, cu alte cuvinte oamenii virtuoși să fie fericiți, în timp 
ce păcătoşii şi vicioşii să fie nefericiţi. Dar în lumea aceasta, acest 
raport între virtute şi fericire, viciu şi nefericire nu se realizează tot- 
deauna. Dimpotrivă, se poate constata că adeseori oamenii virtuoşi 
sunt nefericiți, în timp ce răii şi vicioşii triumfă prin însăşi răutatea 
lor. Mintea sănătoasă nu se poate împăca însă cu această situaţie, de 
aceea ea pretinde, postulează existenţa unei alte lumi, în care virtutea 
să fie totdeauna răsplătită, iar răul şi viciul pedepsit. Dar pentru ca să 
se realizeze totdeauna acest raport, în lume trebuie să existe un jude- 
cător atotdrept, care să răsplătească pe fiecare după faptele sale. 
Acest judecător nu poate fi decât Dumnezeu”. 157% 

Teologul rus Vladimir Soloviov a îmbisericit necesitatea lega- 
listă a lui Kant afirmând cu necesitate existența lui Dumnezeu ca 
„Izvor binelui şi bunătăţii” pentru viaţa noastră. „Temelia lăuntrică a 
religiei, afirmă marele teolog, nu constă numai în faptul că noi recu- 
noaştem că atârnăm de o putere nemăsurat mai mare decât a noastră, 
ci, luată în forma sa pură, conștiința religioasă este un sentiment de 
bucurie determinat de faptul că există o Fiinţă infinit mai bună decât 
noi şi că viața şi soarta noastră, precum și ceea ce există, atârnă de El 
şi nu de un destin absurd. Această Fiinţă este Binele, real şi perfect, 
Singurul care are totul în Sine”.1!%% De aici ajungem la o certificare 
completă asupra calităţii inascente a legii morale, resort indispen- 
sabil în susținerea și promovarea sentimentului religios ca „potenţare 
a cunoașterii lui Dumnezeu”.!5% „Dorirea binelui — spune teologul 
grec Georgios Mantzaridis — este înnăscută omului. Acesta o dove- 
dește şi dezgustul pe care îl simte față de rău. De altfel, binele este 
totdeauna frumos, pe când răul urât. Dar unde se află binele, cum îl 
descoperă omul şi cum se face părtaş de el1?... Binele nu trebuie cău- 
tat ca idee, pentru că nu poate fi idee; trebuie căutat ca realitate, căci 
doar ca realitate poate intra în legătură cu omul şi cu viața lui. Mai 
mult, binele nu trebuie căutat în afară — sau, cel puţin, doar în afara — 
lumii. Pentru că de s-ar afla doar în afara lumii, i-ar fi inaccesibil şi 


1328 Zăgrean, Tudoran, Dogmatica Ortodoxă, p. 46-47. 

132 VI. Soloviov, La justification du Bien. Essai de philosophie morale, Aubien, 
Edition Montaigne, Paris, 1939, p. 166. 

1330 A se vedea aici studiul nostru Potenţarea apologetică a sentimentului religios în 
perspectiva cunoaşterii lui Dumnezeu, în MO, 5-8/2015, p. 138-159. 

nefolositor. În cazul acesta lumea nu l-ar putea simţi și trăi. Prin ur- 
mare, binele trebuie să se afle înlăuntrul lumii, dar şi înlăuntrul omu- 
lui”. Mai departe, profesorul grec evaluează caracterul inascent al 
legii morale în lumina învățăturii de credință a Bisericii, ajungând 
astfel la noţiunea „bine personal”. „Dumnezeu este binele. Dumne- 
zeu, Cel ce singur este bun (binele primordial și propriu-zis), Cel ce 
are ca ființă bunătatea, nu Se află doar în afara lumii, ci înlăuntrul ei. 
Mai mult, nu Se află înlăuntrul lumii, dar şi înlăuntrul fiecărui om. În 
sfârșit, Se oferă tuturor oamenilor, căci toţi sunt făpturi «după chipul 
şi după asemănarea» lui Dumnezeu, iar faptul de a şi-L însuși devine 


pricina împlinirii lor şi, de asemenea, a legăturii dintre ei”. 155! 


IV.7. Consideraţii biblioco-patristice 


Din punct de vedere scripturistic, legea morală naturală îşi 
justifică dintru început existenţa în conştiinţa omului. Această calitate 
inascentă a sa, despre care amintim mai sus, „este izvorâtă din veci 
din nemărginita înţelepciune și voie dumnezeiască, după care făptu- 
rile au să se îndrepte spre împlinirea scopului dat lor”. Despre 
această lege cartea Pildele lui Solomon ne spune că „a fost întemeia- 
tă din veci, înainte de facerea lumii”.!5% La rândul său, Sfântul Apos- 
tol Pavel, vorbind despre rânduiala morală a neamurilor, afirmă că 
„păgânii care nu au lege, din fire fac ale legii, aceștia, neavând lege, 
îşi sunt loruşi lege, ceea ce arată fapta legii scrisă în inimile lor, 
prin mărturia conştiinţei lor şi prin judecăţile lor, care îi învinovă- 
tesc sau îi şi apără”.!%% Apostolul neamurilor vede această sensibili- 
tate ca pe ceva unic, o specificitate a omului rațional, activă chiar şi 
atunci când este departe de adevăr. Legea şi conștiința morală!%%5 este, 


1331 Georgios Mantzaridis, Morala creştină, traducere Diac. drd. Cornel Coman, Ed. 
Bizantină, Bucureşti, 2006, p. 12-13. 

1332 Învățătura de credinţă creştină ortodoxă, tipărită cu aprobarea Sfântului Sinod al 
BOR şi purtarea de grijă a PF Justinian, Patriarhul României, Ed. Centrului Mitropolitan 
al Olteniei, Craiova, 1952, republicată în 2010 la Ed. Credinţa Strămoşească, p. 423. 

1333 Pilde 8, 23. 

1334 Rom. 2. 14-15. 

1335 Prezente şi lucrătoare în structura lăuntrică a sufetului omenesc, legea şi conşti- 
inţa morală se diferenţiază prin câteva aspecte sensibile de manifestare. Astfel, dacă 
legea morală îmbracă de cele mai multe ori un caracter impersonal şi universal, 
„conştiinţa morală are un caracter personal şi subiectiv, fiind organul de cunoaştere 

în consecință, barometrul lăuntric al faptelor bune. „Când ascultă de 
ea, atunci mărturia cugetului său, după ce se cercetează pe sine, îl 
dezvinovăţeşte, iar când nu ascultă, aceeași mărturie a cugetului, îl 
învinovăţeşte”. lată de ce, când vorbeşte despre cele duhovniceşti, 
Sfântul loan Gură de Aur are în primul rând în minte conștiința mo- 
rală, atribuindu-i totodată un conţinut pedagogic. „Dumnezeu a dat 
omului o conștiință şi o cunoștință neînvăţată, despre bine şi rău - 
spune Sfântul Părinte - așa că noi nu mai trebuie să învăţăm că des- 
frânarea este ceva rău şi cumpătarea ceva bun; noi aceasta o ştim 
înainte, şi anume de la început”.!%% Alterarea raţiunii teonome şi 
transferarea spre câmpul unei autonomii raționale, pe care nici măcar 
legea sau conştiinţa morală nu o mai pot birui, se datorează în primul 
rând păcatului strămoșesc. El strică relaţia armonioasă care exista 
între Dumnezeu și creaţie, generând consecinţe grave în spectrul 
cosmologic și moral al existenţei: omul şi-a pierdut nevinovăția pri- 
mordială, chipul lui Dumnezeu s-a alterat în el, voința sa a fost per- 
vertită, s-a nimicit armonia dintre suflet și trup, întreaga natură a 
încetat să asculte de glasul omului aşa cum făcuse în Rai, pământul a 
fost blestemat să rodească „spini și pălămidă”, iar protopărinții au 
fost condamnaţi ca prin „sudoarea frunții să-și câştige traiul”. lată 
prin urmare de ce, având în vedere legea morală naturală şi puterea ei 
de manifestare, Sfântul Apostol Pavel spune: „Fiindcă ştiu că nu 
locuieşte în mine, adică în trupul meu, ce este bun. Căci a voi se află 
în mine, dar a face binele nu aflu; Căci nu fac binele pe care îl vo- 
iesc, ci răul pe care nu-l voiesc, pe acela îl săvârșesc”.1% 

Odată cu Întruparea Mântuitorului Hristos această realitate se 
schimbă radical: blestemul este înlocuit de binecuvântare, discordia 
este redusă la tăcere și în locul ei este așezată armonia pentru întregul 
cosmos, preocupările autonome ale existenţei sunt date la o parte 
pentru alternativa binecuvântatei teonomii raționale. Tocmai pentru a 
consolida această legătură, Biserica a stabilit o rânduială cu mult mai 


şi manifestare a legii morale în fiecare om. Cu ajutorul conştiinţei morale, omul este 
în stare să judece şi să aprecieze — prin prisma legii morale — fiecare caz în parte din 
existenţa lui şi a semenilor săi, şi aceasta în sensul încadrării cazului respectiv în 
ideea de bine sau concordanţei lui cu cerinţele legii morale” (Zăgrean, Tudoran, 
Dogmatica ortodoxă, p. 46). 

1336 Sf. Ioan Gură de Aur, Ad. populumantiocheum, Cuv. 12, Migne, PG XLIX, col. 431. 

1337 Rom. 7, 18-19. 

înaltă decât încercările singurale, desprinse din autonomia argumentelor 
raționale. S-a ivit astfel o nouă raționalitate, deosebită de concep- 
tualitatea teologiei scolastice sau de speculațiile tehnicizate din do- 
meniul ştiinţei, cu menirea unei mărturisiri comunitare pentru viața 
credincioşilor. Este vorba de dimensiunea duhovnicească a raţiunii, 
probată şi altoită în logica Sfintelor Taine. Este, prin urmare, logic 
să argumentăm această dimensiune liturgică a apologeticii creştine, 
plecând de la retorica întrebării „ce gândește și ce nu gândește rațiunea ?”. 

În consecință, teologia ortodoxă nu respinge consideraţiile mo- 
rale cu privire la existenţa lui Dumnezeu, „însă subliniază constant 
că experienţa eclesială nu se reduce la morală, trăirea religioasă nu se 
epuizează în cadrul unor coduri etice. Morala autonomă rămâne străi- 
nă de comunicarea trăită personal şi comunitar în interiorul comuni- 
tăţii euharistice. Viaţa întru Hristos cuprinde și depăşeşte morala, 
care fără dimensiunea experiențială a credinţei vii poate sfârşi ca 


adeziune la morala naturalistă”. 1338 


IV.8. Adeziunea duhovnicească la Adevăr 


Sintetizând întreaga dinamică gnoseologică a teologiei apuse- 
ne, pr. prof. Dumitru Popescu identifică trei etape fundamentale cu 
privire la dezvoltarea acesteia: 1. Scolastica medievală, constituită 
pe logica argumentării aristotelice, „care ignora mişcarea lumii şi 
punea accentul pe imutabilitatea naturii divine, uitând că Dumnezeu 
este persoană care Se mişcă rămânând nemișcată”; 2. Epoca lumini- 
lor sau „opoziţia teoretică între lumea fenomenală, care se mişcă, şi 
lumea numenală, nemişcată”; 3. Postmodernismul, „care militează 
pentru deconstrucția concepţiei medievale sau moderne despre Divi- 
nitate, om şi cosmos şi sfârşeşte cu neoateismul contemporan”. 15% 
Din perspectiva apologeticii ortodoxe, aceste trei etape sunt însoţite 
de o logică relaţională. În acest sens, înţelegem faptul că argumenta- 
ţia rațională pentru dovedirea existenţei lui Dumnezeu, desfăşurată în 
spirit autonom, pe linia unei conceptualizări ascendente, a atras după 
sine mai întâi separarea celor două planuri existențiale (fenomenal şi 
numenal), atingând în cele din urmă indiferența nihilismului contem- 
poran. Se ajunge astfel la confirmarea eşecului încercărilor autonome 


1338 Adrian Lemeni, Apologetica Ortodoxă, p. 278. 
1339 Vezi: Apologetica raţional-duhovnicească, p. 124. 

de cunoaștere, fără aplicabilitate practică, fond duhovnicesc sau an- 
corare în viaţa liturgică. 

Analizând cele de mai sus în lumina apologeticii ortodoxe trebuie 
evidenţiat imperativul poziționării noastre liturgice față de încercările 
vremii. Specificul tradiției noastre ortodoxe este negreșit unul de 
taină, mistagogic ancorat în pregătirea perpetuă a întâlnirii cu Hristos. 
De aceea, în contraponderea paradoxurilor autonomiei raționale, 
apologetul şi gânditorul creştin Petre "Ţuţea așeza de fiecare dată 
„finalitatea religioasă”, cu toate beneficiile ei. „Omul autonom, spu- 
ne Ţuţea, e iluzoriu, fiindcă sau e sub imperiul transcendențţei, și 
atunci este religios, sau e sub imperiul naturii, şi atunci e materialist. 
Autonomia umană nu poate fi concludentă, adică omul nu este ființă 
liberă dacă nu are finalitate religioasă, deoarece, chiar dacă desco- 
peri un leac împotriva cancerului și eşti un mare binefăcător pentru 
omenire, nu te deosebești de vulpe şi de elefant dacă te consideri 
absolut muritor, adică dacă apari şi dispari în mod absolut. În știință 
şi tehnică întâlneşti la orice pas utilul, comodul, socialul şi mintalul, 
da” nicăieri adevărul solator. Adevărul absolut nu poate fi gândit 
decât teologic, deoarece numai teologul vehiculează cu el în mod 
dogmatic şi ritualic”.!5% Complexitatea și multitudinea întrebărilor 
existenţiale nu se deliberează în niciun caz autonom. Fără conștiința 
religioasă, prezenţa de spirit a omului modern înaintea „neprevăzutu- 
lui” nu se deosebeşte cu nimic de cea a unui primitiv, care se înspăl- 
mântă de fenomenele naturale. „Fără credință, mai spune Petre Ţuţea, 
viața universală ar fi un pustiu dezgustător şi de nesuportat. Nu ești 
liber şi senin decât în Biserică sau păstrând în tine imaginea ei şi a 
preotului. Toţi ateii sunt jalnici. Ei renunță la absolut, limitându-se la 
ei înşişi. Un savant ateu, care se bazează doar pe supoziţii, se deose- 
beşte de vulpe doar prin faptul că vorbeşte articulat şi face supoziții... 
Dacă adevărul există, atunci trebuie să fie unul, iar pe acesta îl afli 
trăind, prin credinţă... Babele evlavioase merg la absolut rugându-se, 
iar filosoful trăncănind silogisme”. 15%! 

Depăşirea stadiului raționării autonome se realizează în primul 
rând prin raportarea noastră completă la Persoana și lucrarea Mântui- 
torului Hristos, „Cuvântul lui Dumnezeu Cel întrupat, cale spre viaţă 


134 Radu Preda, Jurnal cu Petre Ţuţea, Ed. Humanitas, Bucureşti, 1992, p. 141. 
154 Ibidem, p. 143. 

şi, prin aceasta, lumina şi adevărul descoperit nouă”.!3* În conse- 
cință, calea spre viaţa cea duhovnicească şi cunoaşterea Adevărului 
Personal se dobândeşte prin „îndumnezeirea noastră prin har”. În 
felul acesta, Fiul lui Dumnezeu Înomenit luminează desăvârşit voinţa 
noastră de a-i urma şi, El Însuși făcându-se cale a noastră, „ne dă 
puterea să ne însușim viaţa Lui”. „În acest scop, spune pr. prof. Du- 
mitru Stăniloae, El sălășluieşte în noi la Botez, sau ne sălăşluim în El. 
Astfel, Sfântul Apostol Pavel spune: «Câţi în Hristos v-aţi botezat, în 
Hristos v-aţi și îmbrăcat»! sau «Nu mai trăiesc eu, ci Hristos tră- 
ieşte întru mine».!** Totuşi, trebuie să voim şi noi să fim în El și El 
în noi. Și voirea aceasta a noastră se arată în faptele noastre, ca îm- 
plinire a poruncilor, sau a voii Lui, în ceea ce arată răspunsul iubirii 
noastre la iubirea Lui. Astfel, Însuşi lisus Hristos a spus: «De veţi 
păzi cuvintele Mele, rămân în voi... şi voi veţi rămâne în iubirea Mea. 
Şi cel ce rămâne în Mine şi eu în el, acela aduce roadă multă, căci 
fără de Mine nu puteţi face nimic».!5% Cel ce crede este în Hristos, 
sau are pe Hristos în sine de la Botez, aflându-se ca o mlădiţă în viță 
şi împărtăşindu-se de viaţa lui roditoare”.1%6 

Iubirea Mântuitorului Hristos, încălzită permanent de lucrarea 
harului izvorât din Sfintele Taine ale Bisericii, constituie remediul 
față de egoismul și nepăsarea unei societăţi secularizate, plină de 
egoism şi întuneric.!* Primind această binecuvântare, trupul omului 
credincios devine vehicul al harului dumnezeiesc, sălaş și mediu de 
manifestare a puterilor Sale. În această stare noi înaintăm spre cu- 
noaşterea Adevărului, cu certitudinea că drumul nostru în această 
descoperire este călăuzit şi luminat de Hristos. Numai așa putem fi în 
stare să depășim tendinţele autonome de cunoaştere, să lăsăm în ur- 
mă deşertăciunile lumii şi întunericul „culturilor atee”, socotite de 
mulţi a fi adevărata „lumină, rațiune şi cunoaştere”. „Singurul Hristos 


1342 Cf. In. 14, 20: „În ziua aceea veţi cunoaşte că Eu sunt întru Tatăl Meu şi voi în 
Mine şi Eu în voi”; Pr. prof. Dumitru Stăniloae, Jisus Hristos lumina lumii şi îndum- 
nezeitorul omului, p. 71. 

1343 Gal. 3, 27. 

1344 Gal. 2, 20. 

1345 In. 15, 5,7, 10. 

1346 Pr. prof. Dumitru Stăniloae, Jisus Hristos lumina lumii şi îndumnezeitorul omului, p. 72. 
1347 Jar cel ce urăşte pe fratele său este în întuneric şi umblă în întuneric şi nu ştie 
încotro se duce, pentru că întunericul a orbit ochii lui” (1 In. 2, 11). 

este Adevărul, fiindcă singur El, ca Dumnezeu cel venit la noi în 
trup, este calea care ne duce la viața nesfârșită. El este «Calea, Ade- 
vărul şi Viaţa». El este Calea, pentru că este Adevărul şi Viaţa; El 
este Viaţa, pentru că este Adevărul. El este Singurul în care avem 
viață adevărată, în care credinţa se unește cu Creatorul. Cei ce-L 
neagă pe El ca viaţă adevărată, cei ce-L neagă pe El ca singură cale 
spre viaţa adevărată, afirmă minciuna și moartea drept adevăr. Şi cel 
care ispiteşte pe oameni spre această minciună şi continuă să o susți- 
nă este diavolul. El afirmă lumea aceasta ca ultimă realitate, nea- 
rătând o cale spre Dumnezeu, ca deosebit de lume, ci conduce, prin 
minciuna lui spre moarte, în care cei ce-i slujesc lui se află, în parte 
încă de acum, dar pot să scape de ea înainte de a muri cu trupul, fapt 


prin care îşi pot arăta imitarea lui Hristos”.15%8 


1348 Pr. prof. Dumitru Stăniloae, Jisus Hristos lumina lumii şi îndumnezeitorul omu- 
lui, p. 80. 

V. VALORIFICAREA LITURGICĂ A RAŢIONALITĂȚII 
TEONOME ÎN BISERICĂ, PRIN SFINTELE TAINE ȘI 
IERURGII 


Datorită păcatului strămoşesc raportul dintre Dumnezeu şi creația 
Sa a suferit consecinţe grave: omul şi-a pierdut nevinovăția primordială, 
chipul primordial s-a alterat într-însul, voinţa 1-a fost pervertită, s-a 
nimicit armonia dintre suflet și trup, întreaga natură a încetat să asculte de 
glasul omului aşa cum făcuse rânduit odinioară în Rai, pământul a 
fost blestemat să rodească „spini și pălămidă”, iar protopărinții au trebuit 
ca prin „sudoarea frunţii să-şi câştige traiul”. Odată cu Întruparea 
Mântuitorului Hristos realitatea cosmologică dobândește valenţe noi: 
în locul blestemului vine binecuvântarea, în locul discordiei este 
readusă armonia pentru întregul cosmos. Pentru consolidarea şi pro- 
păşirea acestei legături, Biserica a orânduit o logică, mult mai pro- 
fundă decât încercările singulare desprinse din autonomia argumen- 
telor raţionale, justificată de data aceasta liturgic. În această lumină, 
plină de comuniunea și lucrarea harică, omul se poate descoperi într- 
o nouă raționalitate, deosebită de conceptualitatea teologiei de şcoală. 
Perspectiva pe care o oferă este în primul rând experimentală, rapor- 
tată direct la viaţa omului, spre folosul devenirii sale duhovnicești. 
Din punct de vedere apologetic, perspectiva liturgică de raţionalizare 
completează menirea ortodoxă a unei mărturisiri comunitare pentru 
și spre folosul întregii noastre existenţe. 

Este logic să argumentăm această dimensiune liturgică în va- 
lenţele ei apologetice, plecând de la retorica întrebării „ce gândește și 
ce nu gândește rațiunea ?”. Vizând în mod direct această problemati- 
că, teologul francez Jean-Luc Marion vorbeşte într-una din lucrările 
sale, recent traduse în limba română, „Despre raționalitatea revelați- 
ei și raționalitatea credincioşilor”.!** „Ce anume înseamnă o mai 
înaltă rațiune? — se întreabă el. Dacă prin ea înțelegem faptul de a 
cere raționalității ştiinţelor contemporane să ajungă să gândească 


13% Jean-Luc Marion, Despre raționalitatea Revelaţiei şi iraționalitatea credin- 
cioşilor, traducere românească de Maria-Cornelia Ică jr, Ed. Deisis, Sibiu, 2014, 244 


p. 

divinitatea, e vorba de o cerință absolut inacceptabilă. Mai întâi pen- 
tru științe, care nu pretind niciodată (sau, cel puţin, putem spera în 
mod rezonabil astăzi) să ajungă la o cunoaştere absolută a lumii, nici 
la cunoașterea dimensiunii ei eventual divine. Apoi pentru credință, 
întrucât s-ar aduce astfel o ofensă transcendenţei lui Dumnezeu, pe 
care nu-L cunoaștem decât necunoscându-L: căci lucrul ultim al 
cunoașterii umane despre Dumnezeu e să ştie că nu-L ştie pe Dum- 
nezeu, întrucât cunoaște că atunci ceea ce este Dumnezeu depășește 
tot ceea ce înţelegem despre EI”.1%% În pledoaria sa, teologul francez 
susține că legătura dintre abordările raţionale, fie ele chiar şi de tip 
„intelectual catolic/creştin”, şi etosul bisericesc se întreţine permanent și 
obligatoriu prin iubire. „Doar sfântul reformează Biserica pentru că o 
iubeşte, în timp ce «intelectualul creştin» nu o iubeşte, ba chiar uneori o 
urăşte. Dar pentru a putea iubi Biserica mamă și învățătoare, mater et 
magistra, trebuie să iubești pur şi simplu. Or numai viaţa în Hristos, 
pentru noi botezaţii, viaţa în Biserică ne învaţă să iubim. Prin urmare, 
pentru a iubi Biserica trebuie să rămânem în ea, așa cum pentru a rămâ- 
ne în ea trebuie să o iubim: acest cerc hermeneutic interzice saltul în 
afara Bisericii, singurul care, permițându-i să o critice ca pe o străină sau 
o dușmană, îl întronizează pe «intelectualul catolic”. 155! 

Plecând de la definirea social-religioasă a polisului grec şi ul- 
terior a primelor comunităţi creștine, termenul de Ekklesia!5%? s-a 
deplasat progresiv spre întărirea profilului comunitar al noii viețuiri 
în Hristos, definind „ansamblul de oameni ce doreau să coexiste 
având ca obiectiv comun strădania ca existența lor să se desfăşoare 
conform adevărului: să realizeze prin coexistenţa lor modul de viață 
ce nu cunoaşte limitările degradării morale”. Astfel, de la dialogurile 
filosofice, pe care înţelepţii Eladei le purtau în celebra „agora”, Ek- 
klesia a dobândit fundament liturgic, imprimând specificitatea măr- 


1350 Illud quod Deus est, omne ipsum quod de eo intelligimus, excedere” (Toma 
D’Aquino, De Potentia, q. 7, a.5, ad 14, apud Ibidem, p. 18). 

1351 Ibidem, p. 115. 

1352 De la grecescul exxinoa, -aç şi latinescul ecclesia, -ae, care înseamnă adunare prin 
apel, loc de reuniune pentru o întâlnire importantă, grup larg de discuţie şi adunare (T. 
Muraoka, A Greek-English Lexicon of the Septuagint (Twelve Profets), Peters, Louvain, 
1993, p. 71; Anatole Bailly, Abrege du dictionnaire Grek-Francais, Hachette, p. 268). 

turisirii adevărului eclesial în comunitate. !%5% Această logică sau 
raționalitate eclesială este potenţată în viaţa creştinului botezat prin 
lucrarea energiilor necreate, astfel încât putem vorbi despre o „antro- 
pologie ortodoxă cu profund caracter pnevmatologic”. Prin urmare, 
„ținem să precizăm de la bun început că legătura dintre Dumnezeu, 
om şi Biserică în Hristos, se realizează prin Duhul Sfânt ca izvor al 
luminii necreate care se revarsă în Biserică şi cosmos de la Tatăl, 
prin Fiul, în Duhul, pentru ca în Duhul şi prin Fiul, credincioşii să 
aibă acces la Părintele ceresc”.155+ 

Sinteza teologică a credinţei ortodoxe este cuprinsă fără îndoială 
în dogma eclesiologică. Dincolo de a fi socotită o instituție vremelnică, 
Biserica este „viaţa cea nouă împreună cu şi în Hristos, transformată 
prin Sfântul Duh”. Prin urmare, părintele Serghei Bulgakov este convins 
că „numai în Biserică se descoperă taina lui Dumnezeu, a lucrării Sale, a 
iubirii Sale; în Biserică este posibilă creşterea în credință şi cunoaştere”. 
Ea împlineşte desăvârșit biruința asupra morţii, vestită de „lumina învierii 
Mântuitorului Hristos”. În calitatea sa de „Trup tainic al Domnului”, ea 
este deopotrivă „o viață în Sfânta Treime”, căci „Trupul lui Hristos trăieş- 
te în Hristos şi prin aceasta el trăiește în Sfânta Treime. Hristos este Fiul. 
În El noi învăţăm să cunoaştem pe Tatăl, suntem apropiaţi de Dumnezeu, 
către care strigăm «Tatăl nostruy”.1%55 

La rândul său, părintele Alexander Schmemann evocă taina 
Bisericii în concordanţă cu definiţia Sfântului Ignatie Teoforul, afir- 
mându-o ca „unitate de credinţă și iubire”. „Tainele Botezului şi 
Mirungerii, spune reputatul teolog, ne introduc în viaţa Bisericii. 
Botezul este nașterea noastră la o nouă viață; Sfânta Mirungere ne 
consacră ca slujitori ai lui Dumnezeu împreună cu toți ceilalți 


1353 „Dacă pentru greci, adaugă Ch. Yannaras, adevărul era logica (dată şi neexplica- 


tă) relaţiilor ce constituie armonia universală, pentru creştini acesta este modul 
acelor relaţii ce eliberează existența de necesităţile, limitările sau predeterminările 
naturii sau substanţei. Şi în ambele accepţiuni ale evenimentului eclesial (antice 
greceşti şi creştine), exista un ax metafizic foarte clar: raportarea şi urmărirea unui 
mod de existență conform adevărului. Nu exista un caracter religios. Ekklesia greci- 
lor se reunea în agora, cea a creştinilor la o cină ţinută într-o locuinţă privată” 
(Christos Yannaras, Contra religiei, traducere din greacă de Tudor Dinu, prefeţă de 
Sorin Dumitrescu, Ed. Anastasia, Bucureşti, 2011, p. 41). 

1354 Pr. prof. Dumitru Popescu, Ortodoxie şi contemporaneitate, Ed. Diogene, s.a., p. 62. 
1355 Serghei Bulgakov, Ortodoxia, traducere de Nicolae Grosu, Ed. Paidea, Sibiu, 
1997, p. 7-8. 

membri ai Bisericii, în Taina Euharistiei noi reînnoim darul unității, 
prin oferirea unei singure jertfe şi prin împărtășirea dintr-o singură 
Pâine şi un singur Potir. În ciclurile liturgice zilnice, săptămânale și 
anuale, Biserica umple timpul cu amintirea lui Hristos. Prezenţa Lui 
şi harul Duhului Sfânt cuprind toate laturile vieţii noastre. Concluzi- 
onând, prin cultul divin o comunitate umană (parohia) se realizează 
pe ea însăşi ca Biserică, aceasta însemnând, ca o nouă unitate, ca şi 
cunoaştere a lui Dumnezeu şi împărtăşire cu E1”.1%56 

În consecință, experiența eclesial-mărturisitoare a Apologeticii 
Ortodoxe s-a sprijinit dintotdeauna pe experierea liturgică a Adevărului 
Înomenit. De aceea, în dorința promovării caracterului teonom al logicii 
sale, se socoteşte îndeosebi raționalitatea practică a Sfintelor Taine, a 
Liturghiei și implicit a lerurgiilor drept cea mai potrivită argumentaţie 
pentru susținerea adevărurilor revelate. Fără aceste pârghii, apologetica 
riscă să devină „un discurs ideologic sau argumentativ bazat pe exersa- 
rea unei raţiuni autonome în raport cu viaţa Bisericii”.!% Ţinând cont 
de aceste aspecte, vom încerca să evidențiem pe larg principalele coor- 
donate apologetice desprinse din frumuseţea mistagogiei ortodoxe. 


V.1. Despre Biserică în Sfânta Scriptură și la Sfinţii Părinţi 


Analizând dimensiunea biblică a termenului de Ekklesia (sau 
în alte locuri Basileia), acesta se identifică prin locașul închinat divi- 
nităţii, casa lui Dumnezeu, „casa Tatălui ceresc”.!%5% Mântuitorul 
Iisus Hristos foloseşte termenul de Basileia de două ori, de fiecare 
dată arătând veşnicia şi infailibilitatea Noii Sale Temeluiri, ridicată 
pe piatra credinţei, pe care „nici porțile iadului nu o vor birui” 2’ 
Într-însa se lămureșşte orice judecată şi prin ea se descoperă dreptatea 
şi Adevărul lui Dumnezeu. „De-ţi va greşi ție fratele tău, spune 
Domnul, mergi, mustră-l pe el între tine şi el singur. Şi de te va as- 


1356 Pr. Alexander Schmemann, Liturghie şi viaţă. Desăvârşirea creştină prin intermediul 
experienței liturgice, traducere Viorel Sava, Basilica, Bucureşti, 2014, p. 32-33. 

1357 Apologetica Ortodoxă, p. 65. 

1358 Cf, In. 14, 1-2: „Să nu se tulbure inima voastră; credeți în Dumnezeu, credeţi şi în Mine. 
În casa Tatălui Meu multe locaşuri sunt. Iar de nu, v-aş fi spus. Mă duc să vă gătesc loc”. 
1359 Cf, Mt. 16, 18: „Şi Eu îţi zic ţie, că tu eşti Petru şi pe această piatră voi zidi 
Biserica Mea şi porţile iadului nu o vor birui”. 

culta, ai câştigat pe fratele tău. lar de nu te va asculta, ia cu tine încă 
unul sau doi, ca din gura a doi sau trei martori să se statornicească tot 
cuvântul. Şi de nu-i va asculta pe ei, spune-l Bisericii; iar de nu va 
asculta nici de Biserică, să-ţi fie ţie ca un păgân şi vameş”.15% 

Pe de altă parte, Sfântul Apostol Pavel, vorbind despre tem- 
plul lui Dumnezeu, afirmă următoarele: „Deci, dar, nu mai sunteți 
străini şi locuitori vremelnici, ci sunteți împreună cetăţeni cu sfinţii 
și casnici ai lui Dumnezeu, zidiți fiind pe temelia apostolilor și a 
proorocilor, piatra cea din capul unghiului fiind însuși lisus Hristos. 
Întru El, orice zidire bine alcătuită creşte ca să ajungă un locaș sfânt 
în Domnul, în Care voi împreună sunteţi zidiți, spre a fi locaș al lui 
Dumnezeu în Duh”.!%! Totodată, în Epistola a doua către Corinteni, 
el spune că „dacă acest cort, locuința noastră pământească, se va 
strica, avem zidire de la Dumnezeu, casă nefăcută de mână, veşnică, 
în ceruri. Căci de aceea și suspinăm, în acest trup, dorind să ne îm- 
brăcăm cu locuinţa noastră cea din cer, dacă totuși vom fi găsiți 
îmbrăcaţi, iar nu goi. Că noi, cei ce suntem în cortul acesta, suspi- 
năm îngreuiaţi, de vreme ce dorim să nu ne scoatem haina noastră, 
ci să ne îmbrăcăm cu cealaltă pe deasupra, ca ceea ce este muritor 
să fie înghițit de viaţă. lar Cel ce ne-a făcut spre aceasta este Dum- 
nezeu, Care ne-a dat nouă arvuna Duhului. Îndrăznind deci totdeau- 
na și ştiind că, petrecând în trup, suntem departe de Domnul, căci 
umblăm prin credință, nu prin vedere, avem încredere și voim mai 
bine să plecăm din trup și să petrecem la Domnul. De aceea ne și 
străduim ca, fie că petrecem în trup, fie că plecăm din el, să fim bi- 
neplăcuţi Lui. Pentru că noi toți trebuie să ne înfățișăm înaintea 
scaunului de judecată al lui Hristos, ca să ia fiecare după cele ce a 
făcut prin trup, ori bine, ori rău”.!? Tot Sfântul Apostol Pavel ne 
spune că „Hristos este cap Bisericii, trupul Său, al cărui mântuitor şi 
este” 26 De aici se înțelege că „cine se uneşte cu Hristos, se unește 
cu Biserica. Numai aşa există Biserica în măsura în care este templul 
Duhului Sfânt, aşa cum creştinul botezat şi uns este templu al Duhu- 
lui. lar Duhul Sfânt este Duhul Adevărului, Care dăruie Bisericii 


1360 Cf, Mt. 18, 15-17. 
1361 Bf. 2, 19-22. 

1362 II Cor. 5, 1-10. 

1363 pf. 5, 23; I Tim. 2, 5. 

harisma adevărului, făcând din ea «stâlpul și temelia Adevărului». 155% 


De aceea, Biserica lui Hristos ca atare nu poate să cadă, este infailibilă, 
pe când comunităţile individuale sau generațiile de creștini pot greşi 
şi au greşit în cursul istoriei”.!5% Prin urmare, „sensum fidelium este 
absolut necesar pentru decizii şi atitudini care reclamă status con- 
fessiones: «apostolii, preoții, cu consensul întregii Biserici”. 15% 
Acest lucru este confirmat, de asemenea, de Apostolul Neamurilor, 
care afirmă că „dacă este vreo chemare în Hristos, un îndemn la 
iubire, o comuniune în Duhul, un dor de apropiere şi de îndrumare, 
faceți-mi bucuria de a gândi la fel, având aceeași dragoste, un sin- 
gur suflet, aceeași cugetare”. 

Păstorul lui Herma, unul dintre Părinţii Apostolici, subliniază 
dimensiunea simbolistico-mistică a Bisericii universale, asemănându-o cu 
o venerabilă doamnă, „creată înainte de toți”, pentru care „a fost creată 
lumea” şi cu un „turn înalt clădit pe ape din pietre pătrate strălucitoa- 
re” 68 Tată ce spune în acest sens: „Turnul se construia în formă pătrată 
de cei şase tineri, care veniseră cu venerabila Doamnă. Alţi mii şi mii de 
bărbaţi aduceau pietre, unii din adânc de ape, alții de pe pământ și le 
dădeau celor șase tineri; aceea le luau și le zideau. Tinerii puneau toate 
pietrele scoase din adânc de ape la zidire așa cum erau, că se potriveau și 
se uneau desăvârșit cu celelalte pietre; și așa se lipeau unele de altele, că 
nu se vedea unirea lor, încât clădirea turnului părea făcută ca dintr-o 
singură piatră. Din celelalte pietre, aduse de pe uscat, pe unele le arun- 
cau, pe altele le puneau la clădire, iar pe altele le sfărâmau și le aruncau 
departe de turn. Alte multe pietre stăteau în jurul turnului Și nu erau folo- 
site de tineri la clădire; unele din ele erau sfărâmicioase, altele cu crăpă- 
turi, altele ciuntite, altele albe şi rotunde, şi nu se potriveau la zidire. 
Vedeam alte pietre aruncate departe de turn, care se rostogoleau pe drum, 
dar nu rămâneau în drum, ci porneau din drum rostogolindu-se spre un 
loc anevoios de umblat; altele cădeau în foc și ardeau; altele cădeau 


1364 Cf. I Tim. 3, 15. 

1365 Pr. prof. loan Bria, Comentariu la Catehismul Ortodox. 12 sinteze catehetice, 
Ed. Oastea Domnului, Sibiu, 2000, p. 97. 

1366 Ibidem. 

1367 Filipeni 2, 1. 

1368 Herma, Păstorul, 2, 4, 1, Scrierile Părinților Apostolici, PSB I, trad. D. Fecioru, 
Ed. IBMBOR, Bucureşti 1979, p. 232. 

aproape de ape, dar nu puteau să se rostogolească în apă, deși voiau să 
se rostogolească și să intre în apă”.1%5 

Origen este cel care așază „bazele gândirii mistagogice propriu- 
zise”. În gândirea sa, „misterul fundamental al lui Hristos-Logosul se 
manifestă în acelaşi timp în cosmos, în Scriptură şi în Trupul lui Hristos 
care este Biserica și Euharistia/Liturghia ei”.!%0 După didascalul alexan- 
drin, Logosul Înomenit și Euharistic este Cel prin Care omul se ridică la 
cunoașterea Adevărului şi mărturisirii eclesiale. „Căci dacă numai împăr- 
tăşindu-ne de EI,!*! putem învia şi ne putem lumina, suntem păstoriţi ori 
călăuziți împărăteşte, e limpede că tot printr-un har dumnezeiesc devenim 
ființe raţionale (Jogikoi), pentru că El fiind Logos şi Înviere smulge tot ce 
este irațional şi pieritor în noi”.1%2 

Sfântul Iustin Martirul şi Filosoful, unul dintre cei mai de 
seamă Părinţi Apologeţi ai Bisericii primare, integrează contextul 
eclesial în comuniunea primelor forme de manifestare ale Liturghiei 
creștine. Din însemnările sale am moştenit două valoroase descrieri 
asupra Euharistiei creştine.!%7% Foarte important din punct de vedere 
apologetic, în legătură cu tema noastră, este cadrul pe care Sfântul 
Părinte îl prezintă ca perspectivă propice pentru mărturisirea cea 
dreaptă şi creştere în credinţă. Rațiunea, evident teonomă, a marelui 
apologet se dublează mistagogic aplicând practic necesitatea partici- 
pării la Sfânta și Dumnezeiasca Liturghie. În felul acesta, Sfântul 
Iustin le vorbește păgânilor despre viața cea nouă ce se poate do- 
bândi numai în Hristos şi în Biserică. „Existenţa noastră inițială nu a 
depins de noi, dar el ne convinge și ne aduce la credinţa de a alege să 
urmăm cele plăcute Lui, prin puterile raționale pe care ni le-a dăruit. 
Şi credem că este în interesul tuturor oamenilor de a nu fi împiedicaţi 


136 Idem, 3, 2, 4-9. 

1370 Diac. Ioan I. Ică jr, De la Dionisie Areopagitul la Simeon al Tesalonicului — 
integrala comentariilor liturgice bizantine. Studii şi texte, Ed. Deisis, Sibiu, 2011, p. 21. 
1371 Cf. Evr. 3, 14. 

1372 Origen, Comentariu la Evanghelia după loan. Cartea I, cap. XXXVII, 268, 
traducere, note şi studii de Cristian Bădiliţă, Institutul European, laşi, 1995, p. 85. 
1373 Sfântul Iustin descrie gradual adeziunea omului la viaţa în Hristos, prin Sfânta 
Euharistie. El aminteşte în acest sens despre perioada Euharistiei post-baptizmnale (Apologia 
I, cap. LXV) şi apoi despre cea a Euharistiei duminicale (Apologia I, cap. LXVI) — vezi aici 
Sf. Iustin Marturul şi Filosoful, Apologia I, în lucrarea Apologeți de limbă greacă, traducere, 
introducere, note şi indici de Pr. prof. dr. Teodor Bodogae, Pr. prof. dr. Olimp Căciulă, Pr. 
prof. dr. Dumitru Fecioru, Ed. IBMBOR, Bucureşti, 1997, p. 93-95. 

să afle acestea. Căci ceea ce legile omeneşti nu au fost în stare să 
facă, Cuvântul, dumnezeiesc fiind, le-ar fi făcut”.!37 În contraponderea 
necredinței şi răutăţii păgânilor, Sfântul Iustin așează Sfânta Euharis- 
tie, ca centru al vieții liturgice şi hrană a nemuririi. „Hrana aceasta se 
numește la noi euharistie. Nimeni nu poate participa la ea decât numai 
cel ce crede că cele propovăduite de noi sunt adevărate şi care a tre- 
cut prin baia iertării păcatelor şi a renașterii, trăind mai departe aşa 
cum ne-a transmis Hristos. Căci noi nu primim aceasta ca pe o pâine 
comună și nici ca pe o băutură comună; ci, după cum prin Cuvântul 
lui Dumnezeu, lisus Hristos, Mântuitorul nostru, s-a întrupat și a avut 
vederea mântuirii noastre şi trup și sânge, tot așa hrana transformată 
în euharistie, prin rugăciunea cuvântului celui de la EI, hrana aceasta, 
din care se hrănesc sângele şi trupurile noastre prin schimbare, am 
fost învăţaţi că este trupul, cât şi sângele Acelui Iisus întrupat”. 137 În 
consecință, gestionând problematica apologetică în termeni practici, 
Sfântul Părinte „esențializează pentru necreștini liniile unei celebrări 
euharistice şi liturgice de austeră simplitate. Dar această atentă sim- 
plitate a originilor nu trebuie să ne inducă în eroare, deoarece pentru 
creștini Sfânta Liturghie includea de la începuturi o extraordinară 
bogăţie simbolică şi teologică. Liturghia apostolică era o celebrare 
anamnetică şi eshatologică, o participare la cultul ceresc”.!%76 

În catehezele sale, Sfântul Chiril al Ierusalimului vorbeşte despre 
atributele Bisericii lui Hristos, cea: Sfântă, Sobornicească (Catholică 
sau Universală) şi Apostolească. „Biserica se numeşte sobornicească, 
spune Sfântul Părinte, pentru că se întinde peste toată lumea, de la un 
capăt al pământului, până la celălalt... poartă în chip foarte potrivit 
numele acesta (Ekklesia) pentru că ea cheamă şi strânge la un loc pe 
toți oamenii, după cum spune Domnul în Levitic: «Adună toată (ek- 
klisiason) adunarea la uşa cortului mărturiei». Trebuie notat că 
termenul adună este întrebuințat acum pentru prima dată în Scripturi, 
cu prilejul sfințirii lui Aaron ca arhiereu de către Domnul”.1!57% 


1374 Apologia I, cap. X. 

1375 Apologia I, cap. LXVI. 

1376 Integrala comentariilor liturgice, p. 64. 

1377 Lev. 8, 3. 

1378 Sf, Chiril al Ierusalimului, Cateheze, XVIII, 22-24, traducere din limba greacă şi 
note de Pr. prof. Dumitru Fecioru, Ed. IBMBOR, București, 2003, p. 332-333. 

„Cântarea Cântărilor”, lucrare vetero-testamentară de creaţie 
alegorică, oferă două imagini esenţiale pentru definirea raportului 
dintre Hristos şi Biserica Sa. Legătura tainică dintre „Mirele ceresc” şi 
„Cămara de nuntă” - chip tainic al „Miresei”, este frumos împodobită 
de imnografia siriană.!* Aşa se face că, sub influenţa textului biblic, 
Sfântul Efrem Sirul integrează cele două teme în alcătuirile sale, 
exprimând astfel dimensiunea mistică a relației dintre Hristos şi Bi- 
serică. Așezată sub semnul Împărăției, această „unitate nupţială” 
este înțeleasă, din perspectiva Sfântului Părinte, „fie într-o dimensiu- 
ne eshatologică, fie din perspectiva realității pământești, raportându- 
se astfel la persoane individuale. Şi făcând trimitere la Împărăția 
eshatologică, Sfântul Efrem ne oferă un alt exemplu de relaţie între 
evenimentele care se poziţionează hic et nunc, în timpul istoric şi în 
cel eshatologic, întrucât logodna are loc în timpul istoric, în timp ce 
sărbătoarea căsătoriei și taina consumării ei se descoperă la sfârşitul 
veacurilor”.!%0 La rândul său, Iacob de Sarug aşază Botezul Dom- 
nului la începutul legăturii maritale dintre fiii Bisericii şi Mântuitorul 
Hristos. Această conexiune simbolistică se justifică în gândirea im- 
nografului sirian printr-o convergenţă terminologică. În acest sens, 
Iacob de Sarug numeşte Taina Baptismală „maică fecioară”, „fiică a 


137 Vezi mai mult în traducerea noastră, cu studiu introductiv, Dimensiunea eclesio- 
logica a tainei baptismale in imnografia siro-occidentala. Imn la Epifanie despre 
Biserică, Mireasă a lui Hristos, în Revista Teologică, nr. 1/2014, p. 7-24. 

1380 Pe această schemă, Sfântul Efrem îşi construieşte simbolismul legat de „Mirele Ceresc” 
şi „Cămara de nuntă”. Urmând vechilor tradiţii scripturistice, el descrie mai întâi legătura 
dintre Dumnezeu şi poporul ales, împodobit şi pregătit pentru venirea lui Hristos întocmai ca 
o logodnică. Legământul este statornicit pe Muntele Sinai, acolo unde Moise primeşte tablele 
Legii. Sfântul Părinte nu pierde din vedere nici legăturile tensionate dintre Logodnic şi logod- 
nică, precum şi repetatele repudieri datorită trădării prin închinare la idoli. Pornind de la acest 
fapt, dublat mai apoi de însoţirea pe care Hristos o face cu Biserica Sa, pe care o primeşte ca 
pe o mireasă, s-a născut dilema celor „două soaţe” - Israel şi Biserica. „Pentru a o rezolva” — 
spune profesorul Brock — „găsim la scriitorii sirieni două modele conceptuale fundamental 
diferite. Cel mai vechi este cu siguranţă acela care vede în Biserică două elemente: neamul 
iudeu („poporul ales”) şi neamurile păgâne („„naţiile”). Din punct de vedere istoric este şi cel 
mai corect... Cel de al doilea socoteşte Biserica ca fiind o împreunare a popoarelor păgâne, 
care au luat locul lui Israel ca soţie a Domnului, acesta devenind predominant în literatura 
siriacă” (vezi aici: Sebastian Brock, L'Oeil de Lumiere. La vision spirituelle de Saint Ephrem, 
suivi de La Harpe de L'Esprit. Florileges de poemes de Saint Ephrem, Spiritualité Orientale, 
traduit de langlais et du syriaquepar Didier Rance, Preface de Don Luis Leloirdans la collec- 
tion Spiritualité Orientale, nr. 50, Abbaye de Bellefontaine, 1991, p. 136, 138). 

zilei” (bar 'îmâmâ), „soţie” (kaltâ), „fiică a luminii” - care naşte „sorii 
trupeşti”, „soţie a Împăratului” — care pofteşte lumea la cina împără- 
tească, unde toţi se împărtăşesc de apa vieţii cea dăruită de Tatăl.1%! 
Nu mai puţin însemnat este şi aportul pe care îl aduce Sfântului 
Maxim Mărturisitorul în consolidarea teologiei mistagogice. Mis- 
tagogia sa este în primul rând o sinteză desăvârșită între „isihasmul 
evagrian şi sacramentalismul dionisian”,!%? oferind o veritabilă „ini- 
tiere în gnoza misterului lui Hristos revelat/întrupat atât în raţiunile 
creaturilor, cât și în cuvintele Scripturii și în simbolurile liturgice și 
Liturghie. La fel ca şi pentru Dionisie, metoda mistagogiei este theoria 
anagogică. Există, așadar, o mistagogie contemplativă cosmică, 
scripturistică şi liturgică”. 1!%% Viziunea sa eclesiologică este, prin 
urmare, una iconică, analogă „Chipului lui Dumnezeu”. „Sfânta Bi- 
serică este, aşadar, cum zicea acel fericit bătrân, după un prim înţeles 
spiritual, chip şi icoană a lui Dumnezeu, ca una ce are aceeași lucrare 
ca EI, prin imitare şi închipuire. Dumnezeu, după ce a adus toate la 
existență cu putere nesfârșită, le susţine, le adună, le cuprinde şi le 
strânge întreolaltă şi la Sine prin purtarea de grijă, atât pe cele raționale, 
cât şi pe cele supuse simţurilor. Ţinându-le în jurul Său, ca pricină, 
început şi scop, pe toate cele ce sunt distanţate întreolaltă după fire, 
le face să concorde întreolaltă, prin unica putere a relaţiei față de EI, 
ca început... În acelaşi chip și Sfânta Biserică a lui Dumnezeu ni se 
arată făcând aceleaşi lucruri cu noi ca și Dumnezeu, imitându-l cum 
imită o icoană modelul său. Căci sunt mulți şi nesfârșiți la număr cei 
care fac parte din ea şi sunt renăscuţi și recreați în duh: bărbaţi, femei 
şi copii, despărțiți şi foarte deosebiți după gen şi înfățișare, după nea- 
muri şi graiuri, după viață, vârstă, păreri, chipuri, moravuri şi atitudini, 


1381 Această conexiune este clarificată de orientalistul Tanios Mansour. El analizează 
laolaltă termenii şi expresiile folosite de Iacob de Sarug în context baptismal, eclesi- 
ologic şi implicit eshatologic. „Cunoaştem deja că termenul de «soţie» sau expresiile 
«fiică a Împăratului», «fiică a zilei» şi mai ales cea de «fiică a luminii»” — spune 
Mansour — „sunt numele alese pe care Iacob le atribuie Bisericii. Pe de altă parte, 
Iacob numeşte «fiică a luminii» apa şi sângele care au curs din coasta străpunsă a 
Mântuitorului Hristos, sau botezul prin care s-a izbăvit orbul din naştere din întune- 
ricul în care zăcea” — vezi: Tanios Bou Mansour, La Theologie de Jaques de Saroug. 
Creation, Anthropologie, Ecclesiologie et Sacraments, Tome I, Bibliothèque de 
L’ Université de Saint Esprit, Kaslik, Liban, 1993, p. 254-255. 

1382 Pr. Bornert, p. 85. 

1383 Diac. Ioan I. Ică jr, Integrala comentariilor liturgice bizantine, p. 23. 

după ştiinţă şi slujbe, după soartă, caracter şi deprinderi. Dar tuturor 
Biserica le dă deopotrivă o singură formă și numire dumnezeiască, adică 
existența şi numele de la Hristos; şi o singură și neîmpărțită relaţie prin 
credință, simplă și fără părţi, care nu lasă să fie cunoscute relaţiile cele 
multe și nenumărate ale fiecăruia, nici măcar că sunt din pricina raportă- 
rii şi concentrării universale a tuturor spre ea”.155 

De la analogia iconică a dumnezeirii transpuse în viaţa Biseri- 
cii, Sfântul Maxim trece la dimensiunea eclesial-cosmologică. După 
el, „Sfânta Biserică a lui Dumnezeu este o închipuire/amprentă și o 
icoană/imagine a întregii lumi (cosmos) alcătuită din fiinţe văzute şi 
nevăzute, ca una care primeşte aceeaşi unire şi distincție (henosis kai 
diakrisis) cu aceasta. Căci — așa cum acesta, deşi ca edificiu este o 
singură casă, primește o diferențiere printr-o calitate specială a con- 
figurării potrivit dispoziţiei spaţiale... tot așa şi întreaga lume a celor 
ce sunt, produsă de Dumnezeu prin facere/devenire/geneză, și diviza- 
tă în lumea inteligibilă umplută de fiinţe inteligente şi necorporale, şi 
lumea aceasta sensibilă şi corporală ţesută cu măiestrie din multe 
specii şi naturi”.!% Viziunea duhovnicească a Sfântului Maxim este 
completată de așezarea Bisericii în analogie cu omul. El vorbește 
astfel despre o realitate vie în care credinciosul există și se desăvâr- 
şește, o entitate familiară prin care se descoperă pentru Împărăţia lui 
Dumnezeu. În felul acesta, „se împreună cu ea prin cunoașterea tai- 
nică de Dumnezeu, cât e îngăduit omului, devenind astfel ceea ce se 
cuvine să devină cel ce s-a învrednicit de sălăşluirea lui Dumnezeu şi 
a fost însetat de razele atotluminoase”.1586 

Într-o profundă notă apologetică este evaluat atributul de catolicitate 
a Sfintei Biserici. Sfântul Maxim aşează acest termen în legătură cu 
mărturisirea ortodoxă a adevărului de credinţă. După el, „Biserica — 
fiind catolică — se caracterizează în mod fundamental prin faptul că 
mărturiseşte dreapta credință. «Biserica catolică — scrie el — este 
dreapta și mântuitoarea mărturisire a credinței în Dumnezeul universului». 
În majoritatea textelor în care Sfântul Maxim foloseşte termenul de 


1584 Sf. Maxim Mărturisitorul, Mistagogia. Cosmosul şi sufletul, chipuri ale Biseri- 
cii, introducere, traducere, note şi două studii de pr. prof. dr. Dumitru Stăniloae, Ed. 
IBMBOR, Bucureşti, 2000, p. 13-14. 

1385 Ibidem, p. 15-16. Pentru o mai bună înțelegere a textului vezi aici şi traducerea 
Diac. loan I. Ică jr, în Integrala comentariilor liturgice, p. 209-210. 

1586 Ibidem, p. 18. 

catolică aveam de-a face cu un context în care dreapta credinţă este 
evidenţiată şi opusă credințelor eretice”.1'% În „Răspunsurile către 
Talasie”, Sfântul Părinte vorbeşte despre menirea drept-mărturisitoare pe 
care a avut-o Biserica dintru începuturi, ea fiind asemănată cu „un- 
ghiul cosmologic”, deasupra căreia sălășluieşte Mântuitorul Hristos, 
„piatra unghiulară”.!*8 „Căci unghiul este Biserica, după Scriptură. 
Fiindcă precum unghiul se face unirea a două ziduri pe care le îm- 
preună într-o legătură indisolubilă, așa şi Biserica s-a făcut unirea a 
două popoare, împreunând la un loc pe cei dintre neamuri şi pe cei 
dintre iudei într-o singură învăţătură de credinţă şi strângându-i 
într-un singur cuget. lar piatra din capul acestui unghi este Hristos, 
ca Cel ce e Cap al întregului trup”.15% 

În virtutea caracterului sobornicesc al Bisericii, apologetica or- 
todoxă afirmă necesitatea unei raționalități liturgice şi comunitare ca 
soluţii pentru pespectivele teonome ale existenţei noastre. Această 
necesitate se găsește analizată pe larg în teologia părintelui profesor 
Dumitru Stăniloae. El promovează adesea capacitatea eclesiologiei 
ortodoxe de a se defini în raport cu firul concret al experiențelor sen- 
sibile prin concepte precum „sobornicitate deschisă” sau „comunita- 
te prin iubire”.!*% În Biserica cea sobornicească, părintele profesor 
vede „potenţialul unei comuniuni perfecte” în care omul se realizează 
ca ființă rațională. „În acest fel înțelegem Biserica, spune pr. prof. 
Dumitru Stăniloae, pe de o parte e un dat perfect, o comuniune perfectă, 
pe de altă parte e misiunea noastră să o realizăm ca o asemenea comuniune. 
Ea e dată ca o comuniune perfectă virtual, întrucât are toate premisele, 
toate posibilitățile să se actualizeze prin eforturile noastre ca o asemenea 


1587 Jean-Claude Larchet, Biserica, Trupul lui Hristos, vol. I, „Natura şi structura 
Bisericii”, în româneşte de Marinela Bojin, Ed. Sofia, Bucureşti, 2013, p. 56. 

1388 Cf, Ps. 117, 22; Mt. 21, 42: „Piatra pe care n-au băgat-o în seamă ziditorii, 
aceasta s-a făcut în capul unghiului”. 

1389 Sf. Maxim Mărturisitorul, Răspunsuri către Talasie, Întrebarea 53, în „Filoca- 
lia”, vol. 3, traducere din greceşte, introducere şi note de Pr. prof. dr. Dumitru Stăni- 
loae, Ed. IBMBOR, Bucureşti, 2009, p. 266. Tema catolicităţii Bisericii, ca fanda- 
ment al mărturisirii ortodoxe a Adevărului, este dezvoltată de Sfântul Părinte şi în 
Mistagogia, acolo unde vorbeşte despre dimensiunea unitară a credinţei şi raportu- 
lui dintre mădularele Trupului Tainic (p. 14). 

13% Ne vom raporta în abordarea noastră îndeosebi la cele două studii de referință 
ale Pr. prof. Dumitru Stăniloae : Sobornicitate deschisă, în Revista „Ortodoxia”, nr. 
2/1971, p. 165-180 şi Comunitate prin iubire, Ortodoxia, nr. 1/1963, p. 52-70. 

comuniune. Hristos, spune Marcu Ascetul, e închis la Botez în adâncul 
insesizabil al ființei celor credincioşi, în inimă, și se face cunoscut în 
conștiință, simţit în ea, prin lucrarea lor”.!3°! 

Mişcat permanent de dorinţa unei deveniri comunitare, omul 
modern descoperă astăzi că cel mai mare duşman al său rămâne în- 
singurarea. Paradoxal sau nu, deşi trăieşte în lume, se simte de cele 
mai multe ori izolat, pustiit şi gol, „neavând om”, care să-l descopere, 
să-l asculte şi să-l arunce în „scăldătoarea vindecării”. Cei vindecaţi 
de suferința singurătăţii sociale, redobândesc în primul rând, prin 
integrarea lor în comuniunea eclesială, statutul de „om”.! Este 
necesară o deschidere totală către societate, prin care de altfel ne 
putem realiza comunitar și totodată ne putem mântui. Pentru părinte- 
le Dumitru Stăniloae, această ieşire a creștinului în întâmpinarea 
societăţii, cu toate rănile şi imperfecțiunile ei, devine imperativul 
unei „comunităţi prin iubire”. „Participarea noastră, ca creştini, la 
formele vieţii de comunitate a oamenilor de azi, spune părintele pro- 
fesor, trebuie să o socotim cu atât mai folositoare, cu cât creştinul nu 
se poate realiza deplin ca om decât într-o comunitate în care se tră- 
iesc toate problemele contemporane ale existenței, și nu închis într-o 
comuniune preocupată numai de problemele religioase. Biserica 
niciodată n-a înţeles că trebuie să închidă pe credincioșii săi într-o 
comunitate preocupată exclusiv de problemele de credință, ci întrucât 
aceștia sunt şi ei ființe omenești reale, vrea să contribuie la creşterea 
lor spre a deveni factori folositori ai comunităţii umane deschise 
vieţii largi, preocupată de toate problemele existenței. Între viața de 
comuniune a credincioșilor în Biserică și viaţa lor de comunitate cu 


1391 Pr. prof. Dumitru Stăniloae, Comunitate prin iubire, p. 54. 

1392 Ne amintim aici de exemplul slăbănogului de la Scăldătoarea Vitezda, care de 38 de ani 
aştepta „tulburarea apei”, dar care „nu avea om care să-l arunce în scăldătoare” (cf. In. 5, 
1-15). „Bolnavul, comentează pr. prof. Vasile Mihoc, cu puterile fizice şi, poate, şi cele 
spirituale grav diminuate, va fi fost considerat de cei din jur, care nici nu-l mai luau în seamă 
şi îl lăsau să zacă în patu-i mizer, mai puţin decât un om. Vindecat, el îşi redobândeşte 
statutul de om. Dar ceea ce i-a lăsat Hristos a fost mult mai mult decât o restaurare a stării de 
om sănătos trupeşte. Vindecarea i-a fost oferită ca un dar, ca un har, care nu-l va mai părăsi 
de acum înainte. «Cel vindecat» este expresia care-l defineşte nu numai pe slăbănogul 
redevenit «omul», ci pe acest om intrat în relaţie de neşters şi de neuitat cu Iisus. El nu va 
înceta de acum înainte să mărturisească pe lisus, să spună că Iisus este cel ce l-a făcut sănă- 
tos (v. 15)” (vezi: Pr. prof. dr. Vasile Mihoc, Meditaţii la Evangheliile Duminicilor Triodu- 
lui şi Penticostarului, Ed. Teofania, Sibiu, 2003, p. 140). 

toți oamenii, pe planurile multiple ale existenţei concrete, trebuie să 
fie un raport de vase comunicante. Şi acest raport e azi mai posibil la noi 
decât oricând, căci spre viaţa de comuniune ne îndeamnă şi Biserica 
noastră şi spre viaţa de comunitate ne cheamă şi poporul nostru”.1%5 

Comunitățile sociale comunică permanent între ele, respiră în 
aceeaşi atmosferă a preocupărilor și obişnuințelor cotidiene. Un singur 
lucru mai lipseşte din acest creuzet social, anume posibilitatea, ori- 
zontul şi perspectivele mântuirii. Toate sunt asigurate de comuniunea 
eclesială a trupului lui Hristos. Biserica este, prin urmare, locul în 
care „inșii nu numai se mântuiesc, ci se și realizează, sau se mântuiesc 
întrucât se realizează”. Această realizare comunitară, evaluată de 
Biserici în perspectivă soteriologică, este lipsită de egoism, fiind plină 
de susținere reciprocă din comunităţile eclesiale. Părintele profesor 
Dumitru Stăniloae apropie aceste posibilități de ethosul scripturistic 
paulin, afirmând că „pentru a se menține comuniunea adevărată e 
necesar ca «nimeni să nu caute ale sale, ci fiecare pe ale aproapelui», 
precum Apostolul nu caută folosul său «ci folosul celor mulți ca să se 
mântuiască».!%% Căci «datori suntem noi cei tari să purtăm slăbiciu- 
nile celor neputincioşi şi să nu căutăm plăcerea noastrăy».!%% Iată cum 
societatea, transformată în comunitate, a devenit sprijinul de nădejde 
al insului, fără de care insul, redus la puterile sale limitate, nu se 
poate realiza şi de aceea nu se poate mântui”.!% 

În felul acesta putem înțelege dimensiunea apologetică a raţionali- 
tății teonome din sânul comunităţii eclesiale. Eșecul acestui deziderat 
a fost reiterat de mai multe ori în istoria Bisericii. De la dimensiunea 
euharistică a comunităţii, experiată liturgic în primele veacuri ale 
creştinismului, etosul eclesial al fost afectat treptat de tendinţele rațiunii 
autonome. În perioada Evului Mediu, în latura apuseană a Bisericii 
dimensiunea agapică a comunității creştine suferă metamorfozele unei 


1393 Pr. prof. Dumitru Stăniloae, Comunitate prin iubire, p. 55. 


1394 Rămâne pilduitor îndemnul pe care Sfântul Apostol Pavel îl face tesalonicenilor, 
în duhul comuniunii bisericeşti: „Vă rugăm însă, fraţilor, dojeniţi pe cei fără de 
rânduială, îmbărbătaţi pe cei slabi la suflet, sprijiniți pe cei neputincioşi, fiți înde- 
lung-răbdători faţă de toți. Luaţi seama să nu răsplătească cineva cuiva răul cu rău, 
ci totdeauna să urmaţi cele bune unul faţă de altul şi faţă de toți” (I Tes. 5, 14-15). 
1395 1 Cor. 10, 24. 

13% Rm. 15, 1. 

1397 Pr. prof. Dumitru Stăniloae, Comunitate prin iubire, p. 56. 

instituționalizări „rigide, superioare, autoritare, copleșitoare, care vrea 
să-l mântuiască pe individ numai prin virtutea supunerii, fără să-l 
ajute să se realizeze ca om într-o comunitate de ființe libere”. Autoritatea 
eclesială dobândeşte prerogative feudale, confundându-se tot mai 
mult cu sistemul statal de organizare. Ulterior, tot în apus, spiritul 
comunităţii creştine a căutat tot mai mult să atingă culmile emancipării 
liberaliste. În virtutea tristelor amintiri din perioada „autorităţii me- 
dievale” omul a început să asocieze comunitatea „cu un rău, o frână 
în calea dezvoltării sale. Așa s-a născut individualismul burghez. În 
cadrul lui, conflictul dintre individ şi societate a luat, de aceea, forme 
şi mai aspre și mai acute decât în perioadele dinainte. În Antichitate 
şi în Evul Mediu, stăpânitorii își mențineau pozițiile pe care le aveau, 
prin ereditate, sau le câștigau în general prin vitejie în războaie. 
Acum, în fiecare zi caută să se ridice alţi şi alți ambiţioși la poziţii 
materiale superioare şi la roluri de conducere a mulțimii şi se folo- 
sesc pentru aceasta de multiple și perfide forme de înșelare a altora, 
de exploatare a naivităţii, a slăbiciunii lor”.1%% 

Perspectiva autentică a comunităţii credincioşilor s-a valorificat 
dintotdeauna în lucrarea sacramentală Bisericii. De aceea, putem socoti 
Sfintele Taine, ca elemente dinamice în definirea raționalităţii teonome. 
În ele găsim în fapt participarea activă „la harismele Sfântului Duh, la 
nașterea din nou a vieții. Această rezidire a vieţii îşi are punctul său 
dinamic de plecare în actul de intrare în Biserică, în actul prin care de- 


venim mădulare ale trupului eclesial — în Botez şi Mirungere”.15% 


V.2. Teonomia Sfintelor Taine 


Atunci când vorbim despre viața Bisericii trebuie să ne rapor- 
tăm negreșit la Sfintele Taine.“ Acestea sunt lucrări sau acte sfinte 


1398 Ibidem, p. 58. 

1399 Christos Yannaras, Abecedar al credinţei. Introducere în teologia ortodoxă, traduce- 
re Pr. prof. dr. Constantin Coman, Ed. Bizantină, Bucureşti, 2007, p. 165-166. 

1400 Numărul Sfintelor Taine în Biserica Ortodoxă este de şapte, după numărul daru- 
rilor Sfântului Duh: Botezul, Ungerea cu Sfântul Mir (Mirungerea), Împărtăşania, 
Spovedania, Nunta (Căsătoria), Preoţia (Hirotonia) şi Maslul. Cuvântul taină defi- 
neşte în sine o lucrare misterioasă (aşa cum arată şi etimologia cuvântului: mistirion 
sau sacramendum — ceva ascuns, necunoscut şi neînțeles), prin care Dumnezeu 
întăreşte mădularele Bisericii Sale pentru ca acestea să poată merge împreună spre 
mântuire. În Noul Testament termenul se regăseşte sub diferite sensuri. Mântuitorul 

văzute, întemeiate de Mântuitorul Hristos și săvârșite de Biserică 
prin episcopi și preoţi ei, prin care se împărtășește primitorului ha- 
rul dumnezeiesc, nevăzut şi mântuitor.!*! Din punct de vedere litur- 
gic, prin Sfintele Taine putem înțelege slujbele bisericești prin mijlo- 
cirea cărora ni se împărtășește, în chip special şi prin anumite semne 
(forme) văzute, harul lui Dumnezeu cel nevăzut, în cele mai impor- 
tante momente ale vieţii noastre. În legătură cu partea lor văzută, 
Sfântul loan Gură de Aur spune: „Dacă ar fi netrupesc ti-ar da aceste 
daruri așa cum sunt, netrupești. Dar fiindcă sufletul este împreunat cu 
trupul, cele duhovnicești ţi le dă în semne supuse simţurilor... Tainele 


din fața noastră nu sunt ale puterii omeneşti. Domnul care le-a săvâr- 


şit atunci la cina aceea, Acelaşi le săvârşeşte şi pe acestea acum”.1%2 


Într-un înţeles mai concret, care vizează necesitatea bazică a 
existenţei noastre, Sfântul Nicolae Cabasila aduce în prim plan o triadă 
de Sfinte Taine: Botez, Mirungere, Euharistie. Socotite a fi, din punct de 
vedere liturgic, „Tainele de inițiere în viaţa creștină”, ele pot fi asu- 


spune adesea ucenicilor Săi: „Vouă vi s-a dat să cunoaşteţi tainele Împărăției lui 
Dumnezeu” (Mc. 4, 11). El vorbeşte de asemenea despre faina mântuirii poporului 
iudeu care va veni după convertirea neamurilor la credinţă: „Pentru că nu voiesc, 
fraţilor, ca voi să nu ştiţi taina aceasta, ca să nu vă socotiți pe voi înşivă înţelepţi; că 
împietrirea s-a făcut lui Israel în parte, până ce va intra tot numărul neamurilor” 
(Rm. 11, 25). În epistola către Efeseni, Apostolul Pavel aminteşte despre taina mântuirii 
oamenilor prin împăcarea lor cu Dumnezeu de către lisus Hristos: „Căci El este pacea 
noastră, El care a făcut din cele două - una, surpând peretele cel din mijloc al despărțiturii, 
desfiinţând vrăjmăşia în trupul Său, legea poruncilor şi învăţăturile ei, ca, întru Sine, pe cei 
doi să-i zidească într-un singur om nou şi să întemeieze pacea” (Ef. 2, 14-15). În prima 
epistolă către Corinteni, Apostolul neamurilor dă cuvântului taină înțelesul de harismă: „Şi 
de aş avea darul proorociei şi toate tainele le-aş cunoaşte şi orice ştiinţă, şi de aş avea atâta 
credinţă încât să mut şi munţii, iar dragoste nu am, nimic nu sunt” (I Co. 13, 2). Putem să 
vorbim şi despre taina credinței, ca taină a Întrupării Logosului sau a Mântuitorului nostru 
Iisus Hristos, care „S-a îndreptat în Duhul, a fost văzut de îngeri, S-a propovăduit întru 
neamuri, a fost crezut în lume, S-a înălţat întru slavă” (| Tim. 3, 16). Prin cuvintele epistolei 
sale, Apostolul neamurilor întăreşte şi proclamă permanent faina creştinătăţii (Pr. dr. loan 
Mircea, Dicţionar al Noului Testament, Ed. IBMBOR, Bucureşti, 1995, p. 213-214; Pr. 
prof. Ene Branişte, Liturgica Specială, ediţia a IV-a, retipărită cu binecuvântarea IPS Lau- 
renţiu, Mitropolitul Ardealului, Ed. Lumea Credinței, Bucureşti, 2005, p. 287-288. 

1401 Învățătura de credinţă creștină ortodoxă, tipărită cu aprobarea Sfântului Sinod 
al Bisericii Ortodoxe Române, Ed. IBMBOR, Bucureşti, 2008, p. 144-157. 

1402 Sfântul Ioan Gură de Aur, în colecţia PSB 23, Scrieri, partea a treia, Omilii la 
Matei, traducere, introducere şi note de Pr. D. Fecioru, Ed. IBMBOR, Bucureşti, 
1994, Omilia a LXXXII-a, p. 926-938. 

mate de apologetica ortodoxă ca element fundamental al existenţei 
noastre ca fiinţe lucrătoare şi responsabile în dimensiunea comunita- 
ră a Bisericii. „Datorită Sfintelor Taine — care vestesc moartea şi 
îngroparea Domnului — ne naştem și noi la viaţa duhovnicească, cu 
ajutorul lor creștem în ea și ajungem să ne unim, în chip minunat cu 
Însuşi Mântuitorul nostru. Căci prin aceste lucrări sfinte „viem, ne 
mișcăm şi suntem”, aşa cum ne învaţă Sfânta Scriptura.!*% Astfel, 
Botezul este cel care ne dă însăşi ființa și trăirea noastră în Hristos, 
căci, până nu primesc această Taină, oamenii sunt morţi şi plini de 
stricăciune, și abia prin ea păşesc la viață. La rândul ei, Ungerea cu 
Mir desăvârşește pe noul născut la viaţa Duhului, întărindu-i puterile 
de care are nevoie aici pe pământ. lar dumnezeiasca Împărtășanie 
susține această viață, păstrându-o în stare înfloritoare. Şi aceasta 
pentru că Pâinea vieţii de veci este acea care susţine puterile sufletu- 
lui şi-l întremează de-a lungul călătoriei lui. Pe scurt, sufletul trăieşte 
din această Pâine a vieţii, după ce și-a primit fiinţa în baia Botezului 
şi întărirea prin Ungerea cu Sfântul Mir”.!%% Ne vom raporta în cele 
ce urmează la Taina Sfintei Împărtăşanii. 

Sfânta şi Dumnezeiasca Euharistie este „Taina care încoronea- 
ză Botezul și Mirungerea nu numai ca plenitudine a puterii și a vieții 
celei noi, începută virtual prin Botez şi având în ea puterea virtuală, 
dezvoltată prin Mirungere. Euharistia implică în ea puterea morții 
depline față de existența separată de Dumnezeu, începută prin Botez 
şi dezvoltată prin Mirungere”.!%05 

Început și legătură deopotrivă, adunare și mulţumire, aducere 
aminte şi totodată pregustare a veşnicelor bunătăţi, jertfă, mijloc sau 
medicament al nemuririi, Sfânta Euharistie constituie realitatea „vivi- 
ficatoare” a Bisericii, care ÎI face prezent pe Mântuitorul Hristos în 
noi până la sfârşitul veacurilor. Este mijlocul prin care Dumnezeu, în 
nespusa Sa bunătate, „hrănește, edifică şi dă forţa motrice spre cele 
din urmă. Astfel, organismul bisericesc devine ceva viu, totdeauna 
unificator şi deschis spre viitor. Hrana şi vivificarea Tainei transfigu- 


1403 Cf. F.A. 17,28. 

1404 Sf. Nicolae Cabasila, Despre viața în Hristos, traducere din limba greacă şi note 
de Pr. prof. Teodor Bodogae, Ed. IBMBOR, Bucureşti, 2009, p. 32. 

1405 Pr. prof. Dumitru Stăniloae, Teologia Dogmatică Ortodoxă, ediţia a III-a, Ed. 
IBMBOR, Bucureşti, 2003, p. 84. 

rează şi înnoieşte imaginea trupului bisericesc, o face lucrătoare şi 
mișcătoare spre bunătate”. 14% 

Prin Taina Sfintei Euharistii, Mântuitorul Hristos intră în un- 
gherele cele mai ascunse ale fiinţei noastră, dezrădăcinând de acolo 
toată patima şi toată neputinţa. Ea implică prin urmare prezenţa reală 
şi personală a Domnului în interiorul celui care doreşte să-L pri- 
mească. Este așadar, „Taina în care sub chipul pâinii şi a vinului se 
împărtășește credincioşilor însuşi Trupul şi Sângele lui lisus Hristos, 
spre iertarea păcatelor şi spre viaţa de veci”.!% Şi cine orare se mai 
poate îndoi de acest lucru, dat fiind faptul că Însuşi Domnul, stând în 
mijlocul Ucenicilor Săi, a spus la Cina cea de Taină, „acesta este 
Trupul Meu... acesta este Sângele Meu”.1!*% „Pentru aceasta suntem 
deplin încredințați că ne împărtăşim cu trupul şi cu sângele lui Hris- 
tos” — spune Sfântul Chiril al Ierusalimului — „în chipul pâinii ţi se dă 
trupul, iar în chipul vinului ţi se dă sângele ca să ajungi prin împărtă- 
şirea cu trupul și cu sângele lui Hristos unit într-un singur trup şi 
sânge cu El. Astfel ajungem şi purtători de Hristos, pentru că trupul 
şi sângele Lui se împărtășesc mădularelor noastre. Astfel, după cu- 
vintele fericitului Petru, ajungem părtaşi firii dumnezeieşti”.1409 

lată de ce, a descrie cu puţinele şi săracele noastre cuvinte 
această Sfântă Taină este pe departe o lucrare profundă și complexă, 
încărcată de greutatea prezenței reale a Mântuitorului Hristos cu 
Trupul și Sângele Său, în trupul și sângele nostru. Dacă în celelalte 
Sfinte Taine ale Bisericii prezenţa se face în chip tainic şi nevăzut, în 
Sfânta Euharistie El este împreună cu noi în chip văzut. Domnul 
străbate jertfa noastră de mulţumire (gr. eucharistia — mulţumirea cea 
mare) și se oferă ca răspuns şi binecuvântare, medicament şi totodată 
hrană, până la sfârșitul veacurilor. 


1406 Nikos Matsoukas, Teologie Dogmatică şi Simbolică, vol. I, „Expunerea credinței 
ortodoxe în conformitate cu creştinismul occidental”, traducere de Nicuşor Deciu, 
Ed. Bizantină, Bucureşti, 2006, p. 360-361. 

1407 Pr. prof. dr. Dumitru Popescu, Iisus Hristos Pantocrator, Ed. IBMBOR, Bucu- 
reşti, 2005, p. 324. 

1408 Cf. I Cor. 11, 23-25: „Că Domnul nostru Iisus Hristos, în noaptea în care a fost 
vândut, luând pâine şi mulțumind, a frânt-o şi a dat-o ucenicilor Săi zicând: Luaţi, 
mâncaţi, acesta este trupul Meu. Şi luând paharul şi multumind, a zis: Luaţi, beţi, 
acesta este sângele Meu”. 

1409 Sfântul Chiril al Ierusalimului, Carehezele Baptismale, IV, 3. 

Această frumoasă împreunare începe bineînţeles printr-o invitație 
la cină. Prima chemare o face Domnul „oilor celor pierdute ale casei 
lui Israel”.1+10 Întăriţi odinioară prin numeroase semne și minuni, 
aceștia n-au ascultat chemarea, scandalizându-se la auzul cuvintelor 
Domnului: „Dacă nu veți mânca Trupul Meu şi nu veţi bea Sângele Meu 
nu veţi avea viaţă întru voi”.!*!! Au rămas deoparte, aşteptând încă la 
uşă întrucât „n-au înţeles în chip duhovniceşte cele spuse, s-au depăr- 
tat de El, socotind că-i îndeamnă să mănânce trupul Lui”.1412 

În această Sfântă Taină, cel botezat este chemat la o permanentă 
reînnoire, la lepădarea obiceiurilor vechi și împlinirea dreptăţii celei 
noi. Din ceasul împreunării euharistice cu Hristos, credinciosul este 
slobozit de orice robie, fiind ridicat şi aşezat în demnitatea de fiu al 
Părintelui Ceresc. În felul acesta, „murind lumii şi trăind lui Dumnezeu, 
vom răspândi o mireasmă bineplăcută şi vom afla intrare la Tatăl 
prin Fiul”, căci „Hristos este Arhiereul nostru veşnic, Care ne comu- 
nică starea Sa de jertfă, prin Taine, şi prin Euharistie în particular, ca 
să ne înfăţişeze și pe noi ca jertfe duhovnicești înaintea Tatălui”.1+15 

Fiind însuşi Trupul şi Sângele Domnului, Sfânta Euharistie in- 
tră în constituţia firească a celui botezat şi, depăşind într-însa puterea 
morții, aduce cu sine depășirea omului vechi şi totodată perspectiva 
împreunării cu Hristos, Cel răstignit şi înviat. Socotirea ei în planul 
mântuirii se face aşadar din perspectiva unei integrări complementare, 
poziționându-se în centrul celorlalte Sfintele Taine. Această aşezare 
mistico-centrică se explică, în principal, prin caracterul ei inepuizabil 
şi veşnic. „Fără îndoială că Hristos se află în toate Tainele” — spune 
Sfântul Nicolae Cabasila — „EI care este Ungerea şi Botezul şi Hrana 
noastră, ba este de față și în cei care iau parte la săvârşirea Sfintelor 
Taine, împărțindu-le din darurile Sale, dar în fiecare din Taine El 
este de față în alt chip. Pe cei botezați îi curăţeşte de întinăciunea 
păcatului şi întipăreşte în ei din nou chipul Său. În cei miruiți face 
lucrătoare puterile Duhului Sfânt, a căror comoară s-a făcut trupul 


1410 Prima trimitere a celor doisprezece Apostoli este făcută de către Domnul după o 
traiectorie bine definită. Pe aceştia Hristos îi îndeamnă, zicând: „în calea păgânilor 
să nu mergeţi, şi în vreo cetate de samarineni să nu intraţi. Ci mai degrabă mergeţi 
către oile cele pierdute ale casei lui Israel” (Mt. 10, 5-6). 

1411 TJ Pt. 1,4. 

1412 Cateheza IV, 4. 

1413 Pr. prof. Dumitru Popescu, Iisus Hristos Pantocrator, p. 332. 

Său prin ungere. Când îl duce însă pe credincios la Sfânta Masă şi-i 
dă să mănânce din însăși Trupul Lui, Mântuitorul schimbă întru totul 
lăuntrul primitorului, împrumutându-i însăşi personalitatea Sa, iar 
noroiul care primeşte vrednicie de împărat nu mai este noroi, ci se 
preface în însuși Trupul Împăratului; ceva mai fericit decât această 
soartă nu s-a putut închipui. De aceea, Sfânta Împărtăşanie este Taina 
cea mai mare, pentru că mai încolo de ea nu se mai poate merge, nici 
nu se mai poate adăuga ceva. Căci, de regulă, după o treaptă vine a 
doua, după aceasta a treia şi apoi tot aşa până la cea din urmă. După 
Sfânta Împărtăşanie nu mai este loc unde să păşeşti, de aceea trebuie 
să te opreşti aici şi să te gândești cum să faci ca să poți păstra până la 


sfârşit comoara pe care ai dobândit-o”.1414 


V.3. Raţionalitatea duhovnicească a Ierurgiilor 


Pe lângă Sfintele Taine, Biserica a instituit şi alte slujbe desti- 
nate binecuvântării și sfințirii omului în diferitele momente şi împre- 
jurări ale vieţii sale. În aceste momente liturgice, Trupul eclesial se 
acordează în permanenţă cu realitățile cosmologice din care face 
parte, acestea fiind la rândul lor sfințite şi binecuvântate prin lucrarea 
harului. Toate aceste rugăciuni şi slujbe rânduite de Biserică poartă 
numele de Ierurgii.!*!5 Prin intermediul lor Biserica Ortodoxă bine- 
cuvântează şi sfinţeşte toate lucrurile din natură cu care omul vine în 
contact sau pe care el urmează să le folosească: florile și iarba câm- 
pului, ţarinile, livezile și lanurile, roadele pământului, munca şi ocu- 


1414 Sfântul Nicolae Cabasila, Despre viața în Hristos, p. 113-114. 

1415 Din punct de vedere etimologic, cuvântul ierurgie sau evhologie (de la grecescul 
ierourghia sau euhologia) se defineşte prin „rugăciune sau slujba de rugăciune care 
este direcţionată asupra omului, asupra lucrurilor, asupra obiectelor şi chiar asu- 
pra naturii înconjurătoare”. Ele stau în legătură cu Sfintele Taine şi cu Sfânta Litur- 
ghie. Există de pildă ierurgii care se săvârşesc în proximitatea sau chiar cadrul litur- 
gic al acestor slujbe: dezlegarea mirilor în a opta zi, sfinţirea Mirului, sfinţirea apei 
pentru Botez, parastasul. Spre deosebire de Sfintele Taine, care sunt instituite în mod 
direct de Mântuitorul Hristos, ierurgiile îşi găsesc originea în viaţa Bisericii, fiind 
aşezate sub o incidenţă mai largă, „efectele lor aplicându-se nu numai la viaţa omu- 
lui, ci şi la natura şi la făpturile necuvântătoare”. Din punct de vedere soteriologic 
şi spre deosebire de Sfintele Taine, ierurgiile au un rol sustenabil şi complementar, 
dar nu absolut necesar pentru mântuire (vezi aici: Pr. prof. Ene Branişte, Prof. Ecate- 
rina Branişte, Dicţionar enciclopedic de cunoştinţe religioase, Ed. Diecezană, Ca- 
ransebeş, 2001, p. 208-210). 

paţiile prin care își întreține viaţa de zi cu zi, dar şi începutul şi sfâr- 
şitul acțiunilor sale. 

Originea ierurgiilor este foarte veche, regăsindu-se ca prefigu- 
rare şi corespondență în Vechiul Testament.!*!* Principala direcţie a 
acestor rugăciuni de binecuvântare rânduite de Biserică este reface- 
rea legăturii dintre Creator, om şi firea înconjurătoare. Consecințele 
universale ale păcatului strămoșesc aveau să pecetluiască întreaga 
existență a cosmosului până la întruparea Mântuitorului Hristos. 
Această perioadă a fost marcată de blestemul pe care Creatorul îl 
aruncă după căderea primilor oameni în păcat.!1!7 Dezacordul acesta, 
transmis ontologic de la o generaţie la alta, a luat sfârşit odată cu 
Întruparea Mântuitorului Hristos, Care a restabilit cosmologic realitatea 
primordială. Această putere sfințitoare a fost transmisă mai departe în 
chip mărturisitor de Sfinţii Apostoli, mandataţi „cu putere de sus” să 
împlinească şi să ducă mai departe lucrarea Mântuitorului Hristos. !4!8 

Justificarea raționalității teonome şi implicit valorificarea litur- 
gică a ierurgiilor se descoperă așadar prin realitatea și necesitatea 
Întrupării Mântuitorului Hristos. El aduce cu Sine cea mai mare 
binecuvântare pentru om și pentru mediul existenţei sale. Trimiterea 


1416 De exemplu, rugăciunea pe care Biserica o face pentru femeia lăuză o găsim 
practicată şi în Vechiul Testament, unde cartea Leviticului de oferă următoarele 
indicaţii: „Dacă o femeie va zămisli şi va naşte băiat, necurată va fi timp de şapte 
zile; aşa cum este în zilele necazului ei. În ziua a opta, pruncul va fi tăiat împrejur, 
iar ea va şedea treizeci de zile spre a se curăți de sângele ei necurat, de nimic sfânt 
să nu se atingă şi în locaşul cel sfânt să nu meargă până ce i se vor împlini zilele 
curăţirii” (Lev. 12, 2-4). 

1417 Cf. Fe. 3, 17-18: „Blestemat va fi pământul pentru tine! Cu osteneală să te 
hrăneşti din el în toate zilele vieţii tale! Spini şi pălămidă îţi va rodi el şi te vei hrăni 
cu iarba câmpului! În sudoarea frunţii tale îți vei mânca pâinea ta, până te vei 
întoarce din pământul din care au fost luat; căci pământ eşti şi în pământ te vei 
întoarce”. Iar în alt loc Sfântul Apostol Pavel spune: „Căci făptura a fost supusă 
deşertăciunii, nu de voia ei ci din cauza celui ce a supus-o — cu nădejde, pentru că şi 
făptura însăşi se va izbăvi din robia stricăciunii, ca să fie părtaşă la libertatea 
măririi fiilor lui Dumnezeu. Căci ştim că toată Jăptura împreună suspină şi împreu- 
nă are dureri până acum” (Rm. 8, 20-22). 

1418 Cf, Mc. 16, 15-18: „Mergeţi în toată lumea şi propovăduiți Evanghelia la toată 
făptura. Cel ce va crede şi se va boteza se va mântui; dar cel ce nu va crede, se va 
osândi. lar celor ce vor crede, aceste semne le vor urma: în numele Meu demoni vor 
izgoni, în limbi noi vor grăi, şerpi vor lua în mână, şi chiar ceva dătător de moarte 
de vor bea, nu-i va vătăma; pe bolnavi mâinile-şi vor pune şi bine le va fi”. 

Sa se face de către Dumnezeu Tatăl spre vestirea bunătăţilor celor 
viitoare: „Binecuvântată este împărăţia ce vine a părintelui nostru 
David! Osana întru cei de sus/”.!!” Aşa se face că, în decursul acti- 
vității Sale pământeşti, Mântuitorul Hristos binecuvântează prun- 
cii, binecuvântează şi sfințește pâinile,!”! iar la Cina cea de Taină, 
tot prin binecuvântare, a transformat pâinea și vinul în Trupul și Sân- 
gele Său.!*% Puterea binecuvântării în Biserică a fost transmisă prin 
succesiunea Apostolică, din generaţie în generaţie la episcopi, iar de 
la aceştia la preoți, de aceea în săvârșirea ierurgiilor se folosesc for- 
mule sacramentale, desprinse din cuvintele Mântuitorului şi din prac- 
tica Sfinţilor Apostoli: „Binecuvântarea Domnului peste voi toți” sau 
„Harul Domnului nostru lisus Hristos și dragostea lui Dumnezeu 
Tatăl şi împărtăşirea Sfântului Duh să fie cu voi cu toţi”.1*% În com- 
uniunea sfinţilor, unde „ce/ mai mic se binecuvântează de cel mai 
mare”,!*4 creştinii ÎI preamăresc pe Dumnezeu, îi binecuvântează pe 
semenii şi chiar pe cei care îi vrăjmășşesc prin intermediul cultului 
liturgic, după porunca Mântuitorului: „Binecuvântați pe cei ce vă 
prigonesc, binecuvântaţi-i şi nu-i blestemaţi”.1+% 

Despre practica şi importanţa ierurgiilor vorbesc de asemenea 
majoritatea Părinților: Sfântul Iustin Martirul și Filosoful, Tertulian 
sau Sfântul Vasile cel Mare, textul rugăciunilor regăsindu-se în cele 
mai vechi practici ale Bisericii: în Constituţiile Apostolice, cartea a 
VIII-a, capitolul 29, avem mai multe rugăciuni pentru sfințirea apei 
şi a untdelemnului, iar în capitolul 42 putem citi rugăciunea pentru 


1419 Mc. 11, 10. 

1420 Cf. Mt. 19, 13-15; Mc. 10, 16: „Atunci I s-au adus copiii, ca să-şi pună mâinile 
peste ei şi să se roage, dar ucenicii îi certau. lar lisus le-a zis: lăsaţi copii şi nu-i 
opriţi să vină la Mine, că a unora ca aceştia este Împărăţia Cerurilor. Şi punându-și 
mâinile peste ei s-a dus de acolo”. 

1421 Cf. Mt. 14, 19; Mc. 6, 41; Le. 9, 16: „Și poruncind să se aşeze mulțimilor pe 
iarbă şi luând cele cinci pâini şi cei doi peşti şi privind la cer a binecuvântat şi, 
frângând, a dat ucenicilor pâinile, iar ucenicii mulțimillor”. 

1422 Cf. Mt. 26, 26-28: „Iar pe când mâncau ei, lisus luând pâine şi binecuvântând, a 
frânt şi, dând ucenicilor, a zis: Luaţi, mâncaţi acesta este trupul Meu. Şi luând 
paharul şi mulțumind l-a dat, zicând: beţi dintru acesta toți. Că acesta este sângele 
Meu al Legii celei Noi, care pentru mulți se varsă spre iertarea păcatelor”. 

1423 Cf, II Cor. 13, 13. 

1424 Eyr, 7,7. 

1425 Rm. 12, 14. 

pomenirea morţilor. Toate aceste practici bisericeşti, au evoluat cu 
timpul, însă scopul și destinaţia lor a rămas aceeaşi cu cea de la înce- 
put. Prin urmare, ierurgiile constituie latura creativă a liturgicii bise- 
riceşti.!+% În acest context, teologul rus Serghei Bulgakov oferă în 
acest sens o perspectivă completă necesităţii lor cosmologice, așe- 
zându-le în strânsă legătură cu Sfintele Taine. El reuşeşte să comple- 
teze dimensiunea liturgică a ierurgiilor cu necesitatea lor apologetică 
şi mărturisitoare, revers rațiunilor autonome secularizate din spectrul 
cosmologic. „În afară de aceste șapte taine, viaţa de har a Bisericii 
cuprinde multe acte de sfințire şi multe rituri care posedă o putere 
sacramentală (sacramentalia); se poate spune că toate actele servi- 


1426 Terurgiile pot fi împărţite după direcţia în care se administrează: 1. care vizează viața 
omlui: cele legate de viaţă şi de moarte; 2. cele aplicabile lucrurilor (natura neînsuflețită 
şi diferitele obiecte): rugăciune de binecuvântare a ogoarelor, pentru ploaie, pentru sfinți- 
rea obiectelor de cult etc. După forma lor externă ele pot fi structurate astfel: 1. rugă- 
ciunile - sunt cele mai scurte ierurgii: Rugăciunea de binecuvântare a salciei din 
Duminica Floriilor, Rugăciunea pentru binecuvântarea strugurilor care se citeşte la 6 
august, Rugăciunea pentru toată neputinţa, etc.; 2. rânduielile: Rugăciunea de binecuvân- 
tare a colivei şi a prinoaselor la diferite praznice, Rânduiala de curăţite a femeii lăuze, 
Rânduiala parastasului, etc.; 3. slujbele - sunt ierurgiile cele mai lungi şi cele mai impor- 
tante: Rânduiala sfințirii agheasmei mici şi mari, slujba înmormântării, slujba sfințirii de 
biserică, slujba sfințirii unei case, a doua şi a treia cununie, etc. O altă împărțire a ierurgii- 
lor este legată de scopul şi efectele lor asupra primitorului. Din această categorie fac parte: 
1. Exorcismele — sunt rugăciuni destinate eliberării omului, a naturii sau a lucrurilor din 
puterea şi influenţa nefastă a duhurilor rele. Au o formă imperativă, de blestem, de po- 
runcă, de jurământ, prin care se porunceşte duhurilor rele să părăsească şi să se depărteze 
de la creatura lui Dumnezeu. Astfel de ierurgii se pot întâlni la Botez, în ziua Sfântului 
Vasile cel Mare — 1 ianuarie, sau la 1 februarie, când se citesc Moliftele Sfântului Trifon 
pentru păzirea grădinilor, a viilor şi pentru toate holdele; 2. Curăţirile şi dezlegările — 
sunt rugăciuni care dezleagă anumite persoane de diverse păcate sufleteşti şi trupeşti fără 
de voie; precum şi rugăciuni de purificare la atingerea de lucruri spurcate: Rânduiala în 
ziua I la femeia lăuză, Molifta femeii la 40 de zile după naştere, Molifte de dezlegare de 
jurământ şi blestem, etc.; 3. Binecuvântările — sunt rugăciuni prin care se invocă ajutorul 
lui Dumnezeu asupra unei persoane sau asupra unui lucru curat, menit pentru hrana, 
pentru viaţa sau pentru mântuirea omului: Rânduiala pentru punerea de temelie la o casă 
nouă, Rugăciunea de binecuvântare a prinoaselor, Tedeum-urile, Polihroniu, etc. Unele 
din aceste binecuvântări sunt încorporate în rânduiala altor slujbe mai mari: binecuvânta- 
rea tămâiei, a anaforei şi a prinoaselor, 4. Sfinţirile — se apropie cel mai mult de Sfintele 
Taine, deoarece prin ele anumite persoane sau lucruri nu sunt numai sfinţite ci şi consa- 
crate, rânduite pentru anumite scopuri sau lucrări sfinte ale Bisericii. Din această catego- 
rie fac parte sfeştaniile sau aghiazmele, slujbele pentru sfinţirea bisericii şi a obiectelor de 
cult, hirotesiile, tunderea în monahism, oferirea gradelor preoțești etc. 

ciului divin sunt la fel. Noi nu ne vom opri la studiul acestor acte. Să 
arătăm numai că prin ele, prin materiile pământeşti şi sub forme di- 
verse, harul Sfântului Duh se revarsă fără încetare peste lume; acest 
har prepară cosmosul pentru transfigurarea viitoare, pentru a crea un 
cer nou şi un pământ nou. Un ajutor de har este oferit omului, după 
trebuințele sale personale, printr-o binecuvântare, o rugăciune, o 
slujbă. Puterea care sfinţeşte și împlinește, este numele Domnului. 
Binecuvântarea și sfințirea se fac în numele lui Dumnezeu; de aceea 
acest nume este înconjurat, în Ortodoxie, de o venerație specială, care 
corespunde venerației numelui lui Dumnezeu — tetragrama sacră, în Ve- 
chiul Testament. Cel mai dulce dintre nume, numele Mântuitorului Iisus 
Hristos, este neîncetat repetat în «rugăciunea lui Iisus», în ceea ce se nu- 
meşte acțiunea spirituală, formă de rugăciune proprie Ortodoxiei: dar 
numele de lisus este și numele Sfintei Treimi. Venerația numelui lui 
Dumnezeu este baza pietăţii și liturghiei ortodoxe”. 17 

Efectele practice ale harului lucrător prin Sfintele 'Taine și ierurgii 
în comunitatea mărturisitoare a Bisericii au fost ignorate din nefericire 
de „teologia manualelor” scolastice. Mai mult, înlăturarea sacramen- 
telor din firescul existenţei contemporane a atras după sine o profun- 
dă acutizare a identităţii cosmologice a omului contemporan. Pe lân- 
gă faptul că se găseşte de multe ori în izolare față de semeni, el se 
autoexclude şi din raportul cu mediul înconjurător. Efectul este unul 
extrem de dezavantajos, omul contemporan propulsându-se autonom 
spre un viitor nesigur, pe care-l numeşte ad-hoc secularizare. Pe 
palierul cosmologic al existenţei, principala criză generată de secula- 
rizare este cea ecologică. Prin ea, „omul contemporan, ca rezultat al 
tendinței lui de a lua locul lui Dumnezeu pe pământ, consideră natura 
ca o prioritate pe care o poate exploata iresponsabil”. Legat de aceste 
inconveniente practice, părintele profesor Dumitru Popescu aduce în 
discuţie observaţiile consemnate în cadrul Consiliului Ecumenic al 
Bisericilor, întrunit la Camberra, în Australia, în anul 1990: .... este 
îngrozitor să vezi că specia umană, care a intrat pe scena istoriei şi a 
creaţiei cu mii de ani în urmă, a fost capabilă să distrugă în două 
secole, de la începutul erei industriale, ceea ce natura a clădit pe par- 
cursul a patru miliarde şi jumătate de ani. Această criză are rădăcinile 
înfipte adânc în poftele neostenite ale omului de exploatare a resurse- 


1427 Serghei Bulgacov, Ortodoxia, p. 130. 

lor naturale pentru putere şi îmbogăţire. Economia și era industrială 
tratează natura în mod iresponsabil din dorinţa de profit”. Toate aces- 
te efecte nefaste din secolul raţiunilor moderne se datorează, după pr. 
prof. Dumitru Popescu, „unei concepții autonome despre lume, care 
a eliminat orice prezenţă a lui Dumnezeu din cosmosul văzut”. 18 

Cosmologia teonomă, promovată şi valorificată liturgic prin 
sacramentele Bisericii, consideră că Dumnezeu este prezent în întregul 
univers prin energiile Sale necreate, care izvorăsc din fiinţa Sa. În 
această lucrare se reprezintă cel mai bine caracterul şi valoarea litur- 
gică a raționalităţii teonome. Ea nu se impune nicidecum printr-un 
caracter speculativ de cunoaștere, ci caută descoperirea lui Dumnezeu în 
simbol şi taină, „pentru că natura însăşi a simbolului constă în aceea 
că el revelează și comunică pe «celălalt» tocmai ca «celălalt», vede- 
rea nevăzutului ca nevăzut, cunoaşterea incognoscibilului ca cognos- 
cibil, prezenţa viitorului ca viitor”.1%9 


V.4. Concluzii 


Întreaga existență a omului teonom constituie, fără doar și poate, o 
mulțumire permanentă adusă în chip conştient lui Dumnezeu pentru „tot 
darul desăvârşit şi pentru toată darea cea bună”. În felul acesta, sau mai 
bine-zis din această postură, fiul suflării dumnezeiești „binecuvântează pe 
Dumnezeu pentru hrana şi viaţa pe care le primeşte de la ET”, răspunzând 
astfel binecuvântării cu propria sa binecuvântare.!*0 „Omul este ceea ce 
mănâncă”, spunea odinioară filosoful materialist Ludwig Feurbach, încer- 
când astfel să găsească răspunsuri la așa-zisele afirmaţii „idealiste” cu 
privire la existența umană. Dincolo de aspectul formal al afirmației sale, el 
„exprima, fără să o știe, cea mai religioasă idee despre om”. Nimic mai 
adevărat dacă ţinem cont de faptul că noi, cei pecetluiți cu numele lui 
Hristos prin Botez, am primit spre hrană Medicamentul Nemuririi. Aceas- 
tă realitate este confirmată de prezenţa organică a Mântuitorului Hristos în 
trupul nostru, care se face permanent „spre iertarea păcatelor și spre viața 
de veci”. În felul acesta se împlineşte mai mare deziderat al existenței 
noastre; conectarea permanentă la Sursa existenţei prin unirea perso- 
nală cu Hristos în perspectiva veşniciei. 


14% Pr. prof. Dumitru Popescu, Ortodoxie şi contemporanietate, p. 183. 
142 Pr. prof. Al. Schmemann, Pentru viața lumii..., p. 178-179. 
1430 Ibidem, p. 16. 

Prin urmare, valorificarea liturgică a raționalităţii teonome în 
Biserică, prin Sfintele Taine şi lerurgii rezultă în mod direct din ne- 
cesitatea harului pentru mântuire și din instituirea lor dumnezeiască. 
În virtutea apartenenţei comunitar-eclesiale, creștinul botezat primeş- 
te harul şi se întăreşte permanent în colaborarea cu acesta, prin îm- 
părtăşirea cu Sfintele Taine şi sfinţirea continuă, a sa și a mediului 
care îl înconjoară, prin ierurgii. Fiecare creştin este legat indispensabil 
de Sfintele Taine, devenind de la Botez mădular al Bisericii, căpătând 
daruri şi totodată îndatoriri prin Mirungere, unindu-se în chip real cu 
Hristos în Euharistie, întorcându-se la dreptate prin Pocăinţă, împli- 
nind porunca paradisiacă prin Căsătorie, fiind ridicat din neputinţe 
prin Masu şi devenind următor Sfinţilor Apostoli prin Taina Hiroto- 
niei. Toate cele şapte Sfinte Taine se raportează direct realitatea vie- 
ţii noastre pe care o trăim întru nădejdea mântuirii și a vieții veşnice. 
Am putea spune că aceasta ar fi de ajuns, însă Dumnezeu aşază în 
iconomia sa şi ambientul existenţei noastre de care ne face responsa- 
bili, până la Parusie. 

Putem spune aşadar că raționalitatea teonomă a creaţiei se jus- 
tifică prin capacitatea de a ne aduna pe toți într-un singur simbol, 
prin care să se definească „cele trei niveluri ale vieții creştine: Bise- 
rica, lumea şi Împărăţia; că Biserica însăşi este astfel sacramentul în 
care viaţa sfărâmată și, totuşi, încă «simbolică» a «acestei lumi» este 
adusă, în Hristos, în dimensiunea Împărăției lui Dumnezeu, devenind 
ea însăși sacramentul «lumii ce va să fie» sau cea pe care din veşni- 
cie Dumnezeu a pregătit-o pentru cei care ÎI iubesc şi unde tot ce este 
uman poate fi transfigurat prin har, aşa încât toate lucrurile pot fi 
desăvârșite în Dumnezeu; ca, în sfârşit, aici şi doar aici — în «myste- 
rion-ul» prezenţei şi lucrării lui Dumnezeu, Biserica devine întot- 
deauna ceea ce este: Trupul lui Hristos şi Templul Duhului Sfânt, 
Simbolul unic «adunând» - prin aducerea la Dumnezeu a lumii, pen- 


tru a cărei viaţă El a dat pe Fiul Său”.!*! 


1431 Ibidem, p. 192-193. 

VI. AUTONOMIA ȘI ATEISMUL, ÎNCERCĂRILE 
OMULUI CONTEMPORAN. PERSPECTIVA 
APOLOGETICII ORTODOXE 


Încercarea autonomă de devenire şi creştere a persoanei umane 
a atins în decursul istorie mai multe praguri de înstrăinare faţă de 
Dumnezeu şi adevăr. Omul singular, liber şi independent, care în 
trecut îşi justifica existenţa prin teorii evoluționiste şi ecuaţii ştiințifi- 
ce, se găsește acum în pragul întrebărilor fără răspuns, propulsate 
mai departe însă de așa-zisa convingere atee. 

Ce este oare ateismul? Poate fi cineva ateu ca entitate sau mai 
bine zis poate cineva trăi fără de Dumnezeu? Și dacă da, atunci cum 
poate ateul să umple de unul singur imensul vid al propriei sale exis- 
tențe? lată doar câteva din întrebările la care încearcă să răspundă 
Apologetica Ortodoxă în demersul ei de mărturisire a „Adevărului” 
ipostatic. În acest context, argumentaţia noastră se elaborează pe 
evaluarea parcursului de gândire din diferitele epoci ale existenței 
noastre, observând în contrapondere polaritatea „apropierii de Dum- 
nezeu”. Aşa se face că, dincolo de a rămâne o fenomenologie izolată, 
ateismul se exprimă ca „normă comună tuturor straturilor societății. 
O întreagă civilizație s-a zidit, conştient, pe refuzul lui Dumnezeu, 
mai precis pe negarea oricărei dependențe față de un dincolo. Într- 
adevăr, ştiinţa nu are nevoie de ipoteza lui Dumnezeu. Pe de altă 
parte, din punct de vedere moral, sau Dumnezeu nu este atotputernic, 
fiindcă nu suprimă răul, sau dacă nu vrea să-l suprime înseamnă că 
El nu este iubire”.1*% Negativismul programat al societăţii autonome 
naște întrebări şi întrebările nasc monştri, și, „fără conținut metafizic 
propriu, fără o filosofie proprie”, ateismul se răspândeşte „democra- 
tic, nevertebrat, dar practic”. Motivația sa nu este susţinută de rațiune, 
căci astfel ar fi înfrântă şi ar cădea în desuetudine, ci vine să umple un 
gol frust şi rece al unei corabii în derivă, sufletul stăpânit de diavol. 


1432 Paul Evdokimov, Vârstele vieţii spirituale, trad. Pr. prof Ion Buga, Ed. Christia- 
na, Bucureşti, 2003, Bucureşti, 2006, p. 17. 

Geneza „neoateismului contempran” este susținută, ca primă 
etapă, de evaluarea exacerbată a ştiinţei. Așezată în afara religiei și 
chiar a culturii, realizările raţiunii considerau mai dăunăzi că „orice 
interacțiune între știință şi cultură nu poate fi decât prejudiciabilă ... 
că ... adevărul prin definiţie nu poate depinde de ansamblul social sau 
cultural al omului de știință, fiindcă numai ştiinţa este păstrătoarea 
adevărului, fapt pentru care ruperea ei de cultură este definitivă și 
completă”.!%% Din această coajă a ieșit convingerea greșită că „ştiinţa 
poate explica totul”, că nu există plan sau realitate existențială fără 
răspunsuri palpabile cu privire la existenţa şi funcționabilitatea lor. În 
felul acesta, au existat cercetători care, orbiți la ochii minții, au con- 
fundat minunea cu iraționalul, au înlocuit taina cu fenomenul, au 
aşezat transcendentul în filtrul rațiunii personale. Acesta este în mare 
dimensiunea elevată a ateismului contemporan. Ea se justifică pe 
germenii „rațiunii pure”, pe experienţă și probitate practică, practicile 
ei fiind potrivnice credinţei creştine. 

În cea de a doua latură a ateismului contemporan intră acel „nu 
vreau să cunosc”/„nu vreau să cred”. Aceasta se mulează pe dispreţ 
şi nesocotire față argumentele Scripturii, socotită de cei mai mulți 
atei a fi „depăşită”. În acest context, putem vorbi despre un adevăr 
universal valabil, pe care Sfântul Apostol Pavel îl comunică Bisericii 
lui Hristos peste veacuri: „Însă noi propovăduim pe Hristos cel răs- 
tignit: pentru iudei, sminteală; pentru neamuri, nebunie”.1!%* „Starea 
arhaică a cunoaşterii, în vechime, îl face pe orice savant contemporan 
neîncrezător și foarte puțin dispus să ţină seama de o pretinsă revelație. 
Nu există, spun savanții, nicio certitudine referitoare la acel pretins 
eveniment și, oricum, un adevăr îngropat în adâncul secolelor este 
inacceptabil pentru actualismul contemporan. Alegerea este de făcut 
între faptele verificabile şi textele ce decurg în mod evident dintr-un 
mit”.1%5 Pentru ateu, este inadmisibil şi totodată inacceptabil „ca 
Dumnezeu să se insereze în timp şi să-și încredințeze adevărul unui 
mănunchi de ucenici obscuri și unei transmiteri fragile, prin mijloci- 
rea unor texte scrise acum douăzeci de veacuri”.'% În fapt, totul 


1433 Pr. prof. Dumitru Popescu, Apologetica rațional-duhovnicească, Alexandria, 
2009, p. 158. 

1434 I] Cor. 1,23. 

1435 Paul Evdokimov, Vârstele vieții spirituale, p. 18. 

1436 Ibidem. 

porneşte de la o autoabandonare a celui ce, fără să ştie ce este liberta- 
tea, se crede liber. Conştient sau nu de apăsările sale, el, ateul, caută 
să îndepărteze de la sine vinovăția, simţul conservator al mărturisirii 
păcatelor, într-un cuvânt, perspectiva unei vieţi împreună cu Hristos. 
Nu mai vrea să iubească și, prin aceasta, cel mai potrivit mijloc este 
să izgonească iubirea din măruntaiele sale. 


VI.1. Drumul care „vine de nicăieri şi merge spre nicăieri” 


Care este însă maniera de a scăpa de astfel de convingeri? 
Creştinismul în genere şi Biserica ortodoxă în mod special, adaugă, ca 
remediu împotriva ateismului, mărturisirea „Adevărului” ipostatic. „Fiţi 
totdeauna gata să răspundeţi oricui vă va cere socoteală de nădejdea 
care este în voi”.!% Creştinul de astăzi trebuie să înveţe să retrăiască 
„măreţia creştinismului”. Suntem conștienți astăzi de faptul „mulţi 
dintre noi locuim în comunităţi seculare, în care argumentele extrase 
din Biblie sau revelaţia creştină nu mai au greutate și în care auzim 
un limbaj diferit de cel vorbit în biserică”.1%% Aceste nuanţe sumbre 
ale societăţii seculare sunt generate de o sărăcire a lumii de etosul ei 
eclesial. Faptul că aproape nimeni nu mai reușește să trăiască și să 
poarte în cotidian „liturghia de după Liturghie”! descoperă şi mai 
mult iminenţa exemplelor seculare. În acest context, „creștinii au 
devenit un fel de post-modernişti: ei trăiesc Evanghelia celor două 
adevăruri. Există închinare şi există adevărul secular, care se aplică 
restului timpului”.! Pe fondul acestei atitudini „căldicele” s-a gre- 
fat periculoasa încrengătură a ateismului. De aceea, în această luptă 
se cere perseverență în datoria cu care suntem încredințaţi prin Taina 
Sfântului Botez: „Mergând învăţaţi toate neamurile, botezându-le în 
numele Tatălui şi al Fiului, şi al Sfântului Duh”! Şi mai trebuie 


1437 1 Pt, 3, 15. 

1438 Denish D’ Souza, Măreţia creştinismului, Ed. Imago Dei, Oradea, 2011, p. 13. 
1439 Sintagma îi aparţine Arhiepiscopului Anastasios Yannoulatos şi a fost promova- 
tă părintelui profesor Ion Bria, fiind foarte bine asimilată în contextul teologiei 
misionare. În acest sens, părintele profesor a realizat două lucrări de referinţă în care 
explică foarte frumos realitatea apologetică şi misionară a Bisericii în actualitate 
(vezi: Ion Bria, The liturgy after the Liturgy: Mission and Witness from an Orthodox 
Perspective, Geneva, WCC Publication, 1996; Idem, Liturghia după Liturghie: Misiune 
apostolică şi mărturie creştină — azi, Ed. Athena, Bucureşti, 1996). 

1440 Denish D' Souza, Măreţia creştinismului, p. 14. 

1441 Mt. 28, 19. 

ştiut că, prin îndemnul Mântuitorului, creştinii au menirea de a fi 
„sarea pământului” şi „lumina lumii”, hrănind permanent țarina cu 
sămânţa învățăturilor sănătoase. Într-un cuvânt, „prietenii Mirelui” 
au datoria unui imperativ apologetic, fiind chemaţi „să facă din lume 
un loc mai bun”. lată, aşadar, pentru ce exemplele celor care reuşesc 
cu adevărat să împlinească acest deziderat, cum sunt sfinții şi alți 
nevoitori aflați în această viață, aduc tulburare în rândul ateilor. Prin 
urmare, „este important să înțelegem acest lucru căci, înălțându-se 
deasupra mulțimii totdeauna amorfe, existența unei vieți spirituale 
reale, persoana unui sfânt va constitui un fel de ghimpe de neîndurat 
pentru un ateism care se vrea sistematic, moral şi totalitar. Mai curând 
sau mai târziu, ignorarea reciprocă dintre credința dinamică şi ateismul 
militant, precum și coeziunea lor pașnică se dovedesc imposibile”. 12 
Observând istoria conceptului, „ateismuľ”’ se dovedeşte întotdeauna 
legat de contextualitatea socială, grefându-se în genere pe conştiințele 
potrivnice şi slabe. Ele generează pseudovalori pe care, mai apoi, le 
folosesc ca principii în dezvoltarea lor simbiotă. Ştiinţa, tehnica şi 
progresul se regăsesc între aceste valori. Fără să ştie, însă, un astfel 
de om, autogolit de harul lui Dumnezeu, se înhamă la o luptă „cu 
sine însuşi”. El distruge într-un mod mai mult sau mai puţin conştient 
valorile propriei sale existențe. Evoluţia procesului de secularizare 
reprezintă, în acest sens, reperul cel mai concludent. Startul său este 
dat de secolul luminilor. Din acest moment, omul libertinajului occi- 
dental a început să trăiască autonomia realizărilor sale tehnologice, 
ştiinţifice, artistice sau culturale, ca pe nişte victorii asupra vechilor 
obiceiuri sacramentale. Toate acestea „s-au transformat în tot atâtea 
mijloace de distrugere a omului şi a valorilor create de el. Ultimele 
două războaie mondiale, cele mai sângeroase și mai devastatoare din 
întreaga istorie a umanităţii, apariția unor sisteme ideologice care se 
găsesc la originea lagărelor de exterminare pe continentul nostru, 
arsenalele nucleare care planează asupra întregii lumi ca o umbrelă a 
morții, prăpastia mereu crescândă dintre ţările bogate și țările sărace, 
poluarea naturii, fără precedent în istoria planetei, sunt doar câteva 
dintre rezultatele negative ale culturii secularizate, care au semănat 


atâta suferinţă şi distrugere împrejurul nostru”. 15 


1442 Paul Evdokimov, Vârstele vieții spirituale, p. 18. 
14% Pr. prof. Dumitru Popescu, Hristos-Biserică-Societate, p. 87. 

Deşi pândită şi ea de secularizare, societatea românească încă 
mai poartă voalul vechilor tradiţii ortodoxe. Acest lucru este demon- 
strabil prin viaţa liturgică pe care, cei mai mulţi dintre conaționalii 
noştri o practică intens, regăsindu-se în fiecare duminică și sărbătoare 
pe culmea evenimentului euharistic. În acest context, fără să conşti- 
entizeze repercusiunile propriei existenţe, ateul se autosustrage de la 
vistieria bunurilor vivificatoare. Fără acestea, spune Petre "Tuţea, „omul 
rămâne un animal raţional și muritor, care vine de nicăieri și 
merge spre nicăieri. Absolutul religios creştin ne scoate din neliniştile 
infinitului şi nedeterminării, deoarece ideea de limită, trăită de om în 


univers, nu poate fi depăşită decât religios”.1% 


VI.2. Consideraţii etimologice 


Cuvântul ateu/ateism însumează înțelesuri multiple. Din acestea 
se desprind totodată şi înțelesurile manifestării sale. În acest context, 
termenul are, pe de o parte, valenţe negative, referindu-se în mod di- 
rect/precisiv la absența totală a ideii de Dumnezeu din viaţa omului, 
devenind în atare caz mai mult agnosticism decât ateism. Pe de altă 
parte, în dimensiunea pozitivă sau formală a înţelesului său, definește 
„negarea categorică a existenţei unei Fiinţe supreme”. „În această ultimă 
accepțiune se înțelege ateismul, în sensul ordinar al cuvântului, urmând 
mai apoi să se dividă, sub analiza filosofică, în două alte înţelesuri bine 
definite. Avem astfel ateismul teoretic care vizează negarea lui Dumne- 
zeu, care este așezat conceptual în spaţiul speculaţiei, și apoi avem ate- 
ismul practic, fiind vorba de aceeaşi negare aplicată însă la detaliile şi 
dinamica vieţii. Căci, dacă propria noastră cugetare poate, prin demon- 
straţiile şi încercările ei raţionale, să-l scoată pe Dumnezeu din univers, 
refuzându-i-Se astfel un loc în rândul lucrurilor reale/adevărate, este din 
nefericire şi mai uşor pentru voinţa noastră de a stopa această ostraciza- 
re/îndepărtare din zona sa de influență, şi de a alunga divinul din gându- 
rile noastre, din sentimentele noastre şi din întreaga noastră viață. Putem 
înțelege astfel ateismul practic «la o atare stare a sufletului care face să 
vieţuiască în realitate, în această sferă, care limitează activitatea noastră 


omenească, ca și cum Dumnezeu nu ar exista»y”.1+45 


1444 Jurnal cu Petre Ţuţea, Bucureşti, 1992, p. 186. 
1445 P, Didont, Car&me de Marseille, 1875, Conference sur | 'atheism practique, apud 
Dictionaire de Theologie Chatolique, vol. 1B, 2190. 


467 


În acest sistem deficitar de viață, omul nu se mai gândeşte la 
Dumnezeu decât poate ocazional, nu-L mai iubește, nu-L mai desco- 
peră ipostatic, nu se mai regăsește în dialogul cu Dânsul. Ateul a fost 
învăţat să acționeaze şi să viețuiască „ca şi cum nu ar exista niciun 
Dumnezeu”. Pe acest principiu s-au dezvoltat anumite filosofii con- 
temporane, dezvoltând prin concepte sau ipoteze practice un nou 
sistem moral. „Pe ruinele dogmei și ale credințelor religioase, spun 
aceste filosofii, trebuie să se ridice regula de viață capabilă să se 
impună cu necesitate tuturor oamenilor și să realizeze unirea spirite- 
lor şi a inimilor într-un singur ideal. Puţinul succes și progresele 
ştiinţelor morale şi sociale vine din solidaritatea acestora cu ipotezele 
şi speculaţiile care divid spiritul şi scapă de sub controlul şi de sub 
întreaga verificare ştiinţifică. În consecință, eliberarea de asemenea 
servitute, le oferă ateilor autonomie, îi aşază pe bazele ştiinţei... le 
oferă în mod egal avantaje şi favoruri universale”.!* Conceptul se 
activează şi se justifică filosofic în ideologia marxistă, despre care 
vom vorbi în cele ce urmează. 

Din cele arătate înțelegem, în mare, ofertele ideologiei ateiste. 
Omul fără Dumnezeu (cf. gr. a - fără şi theos - Dumnezeu) dezvoltă 
o experienţă singulară şi încearcă să se poziţioneze de unul singur 
deasupra unicității valorilor. Pentru el, posibilitatea unei deveniri 
personale, ca entitate teologală, nu reprezintă nicio atracţie. Se găseş- 
te singur în faţa propriilor probleme, pe care încearcă să le soluţione- 
ze de unul singur. De aceea, ateismul este socotit dintru început o 
„concepţie materialistă, care respinge categoric orice credință în su- 
pranatural, în existența lui Dumnezeu, a zeilor, a spiritelor, a vieții 
după moarte etc. Constă (în general) în negarea religiei cu argumente 
filosofice, susținute prin datele şi descoperirile ştiinţelor naturii şi ale 
ştiinţelor sociale”. Iată, prin urmare, definiția ateismului după unul 
dintre dicționarele filosofice de epocă comunistă.” Pe lângă cele 
menționate se mai adaugă faptul că ateismul „nu trebuie confundat 
cu anticlericalismul”, cu mișcările sectare „eretice? şi că „trebuie 
diferențiat riguros de deism, panteism etc., concepţii care zdruncină 
teismul, dar se mențin în cadrul general al atitudinii religioase față de 
lume”. În viziunea marxistă, despre care aminteam mai devreme, a 


1446 DTC, p. 2191. 
147 Mic Dicţionar Filosofic, Ed. Politică, Bucureşti, 1973, p. 36. 

avut menirea de „a lumina masele, fără a pune problema esențială a 
schimbării modului lor de trai”. Putem spune că, dincolo de viziunea 
autonomiei iluministe, ateismul marxist, „întemeiat pe materialismul 
dialectic şi istoric, susține necesitatea desființării, în primul rând, a 
rădăcinilor sociale ale religiei, a cauzelor materiale care au determi- 
nat înstrăinarea religioasă. În condiţiile societăţii eliberate de exploa- 
tarea omului de către om, consecințele religioase vor dispărea treptat, 
pe măsura desăvârşirii construcției socialiste și a construcției comu- 
nismului, prin care se înfăptuieşte sistematic transformarea vechiului 
imperiu al necesităţii într-un imperiu al libertăţii”. 1%%8 

Lucrurile n-au stat nici pe departe astfel, istoria fiind cea care 
a vădit caracterul opresionist al regimurilor ateiste, care se doreau a 
fi, aşa cum am văzut, impasibile şi imparțiale, faţă de conceptul de 
„libertate”. Acestea au depășit semnificația stricto sensu a termenului, 
ieşind din presupusa sferă nihilistă şi transformându-se treptat într-o 
alternativă „anti-teistă”. În acest demers militant, ateul luptă să devină 
„singura realitate a istoriei”. Şi tot mai convins de acest lucru, „el poartă 
în sine principiul propriei geneze, crearea omului de către om”. Sub 
acest imperiu contrafăcut al conştiinţei umane, „libertatea se descifrează 
şi se impune ca necesitate înțeleasă de creare a propriei substanțe umane: 
promovarea omului social, total şi universal”. Singura piedică ce ar pu- 
tea dezechilibra aceste principii este cu siguranță existența lui Dumne- 
zeu. Ea trebuia combătută cu orice preț și înlăturată inclusiv ca principiu 
din viața omului socialist. Prin urmare, „negarea lui Dumnezeu, argu- 
mentele inexistenței Lui, expunerea filosofică a contradicţiilor inerente 
domeniului religios constituie preliminariile dialectice ale ateismului; în 
raport cu praxisul, acest ansamblu constituie, prin forța lucrurilor, o 
sferă a abstractului. Omul epocii ateismului militant, chiar cel care îl 
exprimă cel mai bine, este tot omul abstract, căci critica, chiar cea mar- 


xistă, este operaţie pur intelectuală”. 


VI.3. „Zis-a cel nebun în inima sa: nu este Dumnezeu” 


Sfânta Scriptură dezaprobă întru totul atitudinea ateistă. Se 
amintește adesea despre cei care, în „nebunia” lor, neagă existenţa lui 


14% Ibidem. P. 36-37. 
149 Paul Evdokimov, Vârstele vieţii spirituale, p. 22. 

Dumnezeu,!*5 despre cei ce sunt „necredincioși”,!%5! „învârtoşaţi la 


inimă”! sau „fără de lege”.!%% Cuvintele Cărţii Sfinte au fost toto- 
dată tâlcuite de Sfinţii Părinți ai Bisericii noastre care au mărturisit 
întotdeauna măreţia slavei lui Dumnezeu, prezent şi lucrător în crea- 
ţia Sa până la sfârşitul veacurilor. 

Despre nebunia fără de Dumnezeu, Sfânta Scriptură vorbeşte 
îndelung. Dreptul lov, văzând „pe cel nebun că a prins rădăcină”, 
dezaprobă toate lucrurile sale, amintind că „nelegiuirea nu iese din 
pământ şi necazul nu răsare din pulbere, ci omul își naște singur su- 
ferința, precum vulturii se ridică în aer prin plutirile lor”.1%% În altă 
ordine de idei, dacă cei drepți şi credincioși „vor moșteni mărirea, 
cei nebuni vor avea parte de ocară”.!%5% Nebunia necredinţei în 
Dumnezeu este pricina tuturor relelor, socoteşte Isaia Proorocul. De 
aceea, la judecată el va fi răsplătit după faptele sale, fiind adăugat 
laolaltă cu cei fără de lege: „Nebunului nu i se va mai zice că e de 
neam bun şi celui viclean că e mare la suflet. Că nebunul grăiește 
nebunii și inima lui gândește răul ca să săvârșească nelegiuiri, să 
rostească cuvinte mincinoase împotriva Domnului, să lase nemâncat 
pe cel flămând şi celor însetaţi să nu le dea să bea”.!*% Pe lângă 
înțelesul de „nebun”, evreiescul „nokal” se mai poate traduce prin: 
zgârcit, înşelător, viclean sau necinstit. Din aici putem desprinde 
spectrul şi viziunea mărginită şi judecata areului cu privire la sine 
însuși, la ceilalţi şi la complexul realităţilor din care face parte.!% 


450 Cf, Iov 5, 3; Ps. 13, 1; 39, 6; 52, 1; 93, 8; Pilde 3, 35; Pilde 65, 23; 10, 8,21, 23; 
Eclesiast 1, 14; Is. 32, 6; Lc. 12, 20; I Cor. 1, 18; II Timotei 2, 23; 3, 9. 

1451 Cf. I Cronici 17, 9; Ps. 1,4, 5; Ieremia 4, 18; I Macabei 7, 5; Rm. 15, 31. 

1452 leş. 7, 13; 9, 12; I Regi 6, 6; IV Regi, 17, 14; Is. 6, 10; Ier. 7, 26; Zaharia 7, 12; 
Mt. 13, 15; Mc. 6, 52; F.Ap 28, 27; H Cor. 3, 14. 

1453 Ps. 36, 28; 103, 36; 124, 5; Pilde 2, 22; Daniel 12, 10; III Macabei 6, 12; 7, 12. 
1454 Cf, Iov 5, 3-5. 

1455 Çf, Pilde 3, 35. 

1456 Ts, 32, 5-6. 

1457 În Împărăţia lui Dumnezeu omul va fi cunoscut după cum este cu adevărat, fără 
înşelătorii sau confuzii, nu după cum se arătau în vremea profetului Isaia. În Împă- 
răţia lui Dumnezeu, oamenii legământului, creştinii, sunt singurii realişti! Aceştia 
nu numai că văd lucrurile aşa cum sunt ele, ci le văd şi cum ar trebui să fie în lumina 
Evangheliei lui Dumnezeu, ca parte a noii creaţii. Creştinii „nu judecă pe nimeni din 
perspectivă omenească” (II Cor. 5, 6-21), ci cântăresc toate după cele dumnezeieşti. 
Pe de altă parte, în virtutea judecății pământeşti, omul se poate numi pe sine înțelept 
şi chiar dumnezeu, de vreme ce Dumnezeu îi numeşte pe unii ca aceştia nebuni (cf. 

În cartea Psalmilor, nebunul cugetă în inima sa că „nu este 
Dumnezeu”. În aceste cuvinte găsim concentrată cea mai complexă 
definiție a ateismului. Așezate mai cu seamă înlăuntrul simțirii, ele 
definesc starea lăuntrică a omului golit de har. Alungându-L pe Dum- 
nezeu din inima sa, el nu mai este în stare să asculte nici măcar mărtu- 
ria realităților exterioare, iese din armonia naturală, fiind, nu de puţine 
ori, strivit de stihiile lumii care nu-l mai recunosc ca mărturisitor. 
„Acesta este vârful a toată răutatea, spun Sfinţii Părinţi, adică a socoti 
că nu este Dumnezeu şi că toate s-au făcut de la sine (adică ateism), 
începutul a toată desfrânarea şi fapta cea nelegiuită. [Cine mai poate 
tăgădui că aceasta nu este credinţa oficială a civilizaţiei (postymoderne? 
Iar vârful a toată răutatea nu poate fi decât Antihrist.] Dar cum se face 
că a zis în inimă? Deoarece din cuvinte, unul este rostit, iar altul este 
aşezat în minte, cu toate acestea, Proorocul nu se referă la cel rostit, ci 
la socotinţa cea din suflet: că a zis în inima sa, adică a cugetat că nu 
este Dumnezeu; (tot astfel) și cel ce păcătuieşte fără de ruşine, prin 
cele ce se văd defăimând — deşi nu o zice cu glăsuirea, ci cu însuşi 
faptele sale şi cu nebunia vieții — numai că nu strigă și el aceasta: nu 
este Dumnezeu. lar alți învățători mai noi zic că pentru aceasta a zis 
nebunul doar cu inima, necutezând a rosti pe faţă că nu este Dumnezeu: 
pentru că s-a temut ca nu cumva oamenii şi stihiile lumii nesimţitoare 
să audă glasul lui şi să-l omoare, căci acestea (stihiile), cu frumuseţea 
şi bună-rânduiala pe care o au, propovăduiesc că este Dumnezeu, iar 
omul nebun tăgăduieşte existența lui Dumnezeu, făcându-se mai rău 
decât zidirile cele nesimțitoare. [În lumea (postmodernă şi nu numai, 
nu puţini zic pe față că nu este Dumnezeu, iar rezultatul îl poate vedea 
oricine: stihiile omoară realmente oamenii]!”.1%% 

Ideea este întărită de Fericitul Augustin, care spune că, fiind 
corupt şi abominabil în simțirile sale, ateul „iubeşte lumea aceasta și 


Le. 12, 13-21). De asemenea, după mintea omului pământesc cel ce crede şi are frică 
de Dumnezeu ar putea fi numit nebun. Însă, în lumina celor descoperite de Dumne- 
zeu, creştinii au statornicit o serie de valori care ne învaţă cine este nebun şi cine 
este cu adevărat un om nobil” (vezi Paul T. Butler, Isaiah, vol. II, College Press, 
Joplin, Missouri, 1976, p. 145). 

1458 Cf, Ps. 13, 1, 52, 1-2. 

1459 Cuv. Eftimie Zigabenul, Sf. Nicodim Aghioritul, Psaltirea în tâlcuirea Sfinţilor 
Părinți, Tom. I, transliterare, diortosire, revizuire după ediţia grecească şi note de 
Ştefan Voronca, Ed. Cartea Ortodoxă, Ed. Egumeniţa, s.a., p. 170, nota 58. 

nu pe Dumnezeu şi de aceea, ca un nebun, spune în inima sa că nu 
există Dumnezeu. Căci nedorind să-L păstreze pe Dumnezeu în cu- 
noştința sa, aşa şi Dumnezeu «i-a lăsat la mintea lor fără judecată, 
să facă cele ce nu se cuvine».!"% Întrucât, «nimeni nu poate împăr- 
tăși bunătate, afară de Cel Unul». Prin cuvintele «Cel Unul» înţele- 
gându-se fie Singurul, fără nicio tovărășie omenească, fie alături de 
«Cel Unul», pe care îl primește Domnul Hristos. După cum am spus, 
această colină este deasupra mării, nesocotind nicidecum marea şi 
colina laolaltă. Și aceasta este cea mai fericită interpretare, ca să nu 
se înțeleagă că cineva s-ar face părtaş bunătăţii lui Hristos, căci ni- 
ciun om nu poate împărtăși/izvori această bunătate, fără ca El să i-o 
descopere. Și aceasta este adevărat, căci până ce omul nu-L cunoaște 
pe Dumnezeu nu izvorăşte bunătate”.1%! 

Sfântul Grigorie de Nyssa este de părere că negarea existenței 
divine este o contradicţie a propriei existențe, fiind echivalentă cu 
diluarea totală a acesteia. „Într-adevăr, spune Sfântul Părinte, strică- 
ciunea și nimicirea conştiinţei de sine constituie cu adevărat o cum- 
plită decădere din starea normală a omului! Căci cum ar putea spune 
cineva că trăieşte ca un om, câtă vreme el nu dovedeşte că ar avea 
astfel de calităţi? Cum s-ar putea menţine cineva viu câtă vreme ace- 
la nu crede că mai e în viață. Doar numai Dumnezeu Singur este Cel 
care are în Sine existenţa... Drept aceea, cel care scoate din cugetul 
său ideea că Dumnezeu există prin Sine, dar ajunge să spună că tot 
nu există, acela și-a nimicit ființa punându-o în afara Celui care este 
existenţa însăşi”.11% De asemenea, Fericitul Teodoret al Cirului con- 
damnă, pe de o parte, pornirea ateului împotriva conceptului de 


1460 Cf, Rm. 1, 28-32: „Şi precum n-au încercat să aibă pe Dumnezeu în cunoştinţă, 
aşa şi Dumnezeu i-a lăsat la mintea lor fără judecată, să facă cele ce nu se cuvine. 
Plini fiind de toată nedreptatea, de desfrânare, de viclenie, de lăcomie, de răutate; 
plini de pizmă, de ucidere, de ceartă, de înşelăciune, de purtări rele, bârfitori, Grăi- 
tori de rău, urâtori de Dumnezeu, ocărâtori, semeţi, trufaşi, lăudăroşi, născocitori de 
rele, nesupuşi părinților, Neînţelepţi, călcători de cuvânt, fără dragoste, fără milă. 
Aceştia, deşi au cunoscut dreapta orânduire a lui Dumnezeu, că cei ce fac unele ca 
acestea sunt vrednici de moarte, nu numai că fac ei acestea, ci le şi încuviinţează 
celor care le fac”. 

1461 St. Augustine, Exposition on the Book of Psalms, Translated with Notes and 
Indices, in „The Nicene and Post Nicene Fathers of The Christian Church”, vol. 
VIII, T&T Clark, Edimburgh, 1889, p. 90-91. 

1462 Sf. Grigorie de Nyssa, Tâlcuire la titlurile Psalmilor, II, 13. 

dumnezeu și, pe de altă parte, evidențiază răutatea cu care se învârto- 
şează împotriva Dumnezeului celui viu. „Că hulitorul și-a pornit 
limba nu numai împotriva celor ce se numesc dumnezei, dar nu sunt, 
ci și împotriva Celui ce este cu adevărat, zicând: «Au doară au putut 
dumnezeii neamurilor să-și izbăvească ţara lor din mâna mea?» Ară- 
tat este că n-au putut, căci cum ar fi putut ei, fiind nimic? «Va izbăvi 
Domnul Ierusalimul?» Caută - o preanelegiuitule! - spre câtă înălți- 
me ţi-ai înălțat limba cuvântului tău. Aspru îţi va fi ţie a azvârli cu 
piciorul împotriva boldului. «Unde este dumnezeul lui Emat? Și unde 
— dumnezeul lui Arfad? Şi unde este dumnezeul cetății Samaria?» 
Aceia ce se numesc dumnezei de către cei nebuni şi fără de minte au 
dat şi ei mai pe urmă oarecare pricină pierzătorului (Îngerului)”.1%5 

La rândul său, după Sfântul loan Damaschinul tăgăduirea existen- 
tei lui Dumnezeu iese din tiparele logice ale existenţei noastre şi prin 
urmare „numai un nebun îl poate nega pe Dumnezeu”.!% „Dumnezeu 
însă nu ne-a lăsat în completă neştiință, spune Sfântul Părinte, deoa- 
rece cunoştinţa existenței lui Dumnezeu este însămânțată de El în 
chip firesc în toţi oamenii. Pe lângă aceasta, însăşi creaţia, conserva- 
rea şi guvernarea acesteia vestesc măreţia dumnezeirii”. 1465 

În logica apologetică a Bisericii primare, cuvântul „areu” a 
descoperit consonante pozitive. Așezat în contraponderea manifestă- 
rilor religioase ale evreilor sau păgânilor, socotite mai vechi decât 
creștinismul, „ateismul Bisericii” aducea cu sine povara judecății lui 
Socrate. Este, într-un fel, stigmata martirică pe care persecutorii au 
aşezat-o „tinerei religii”, neînțelegând credinţa lor în Dumnezeu cel 
Unul în ființă şi întreit în Ipostasuri. Sfântul Iustin Martirul şi Filoso- 
ful explică anvergura eronată a termenului și vădita lui nepotrivire 
pentru ethosul credinţei creștine. „Pentru aceasta noi suntem şi nu- 
mitți atei și mărturisim că suntem atei atunci când este vorba despre 
nişte zei închipuiți, dar nu şi atunci când este vorba de prea- 
adevăratul Părinte al dreptăţii şi al temperaţiei, precum și al celorlalte 


1463 Tâlcuirea Psalmilor Împăratului Prooroc David. A Preafericitului Teodorit, 
Episcopul Kirului, tâlcuire a celor o sută cinzeci de Psalmi ai Proorocului Împărat 
David, diortosire din chirilică, Mănăstirea Petru-Vodă, 2003, p. 160. 

1464 Pr. Ioan Sorin Usca, Prof. loan Traia, Vechiul Testament în tâlcuirea Sfinţilor 
Părinți. Cartea Psalmilor, vol. XIII, Ed. Christiana, Bucureşti, 2009, p. 78. 

1465 Sf. Ioan Damaschin, Dogmatica, traducere din limba greacă, introducere şi note 
de pr. prof. Dumitru Fecioru, Ed. IBMBOR, Bucureşti, 2005, Cap. 1, p. 15. 

virtuți, Care este neamestecat cu niciun fel de răutate. Ci pe Acela și 
pe Fiul cel venit de la El, Care ne-a învăţat toate acestea, și oştirea 
celorlalți îngeri buni, care-L urmează şi care I se aseamănă, precum 
şi pe Duhul Cel profetic, noi îi respectăm şi ne închinăm Lor, cin- 
stindu-i în Duh şi adevăr şi stăm la dispoziţia oricui ar voi să afle 
ceva cu privire la Ei, ca să-l învăţăm din belşug, precum și noi înşine 


am fost învăţaţi”. 15 


VI.4. Hermetismul şi alchimia, sau drumul de la magie la 
autonomia renascentistă 


Literatura hermetică îşi are rădăcinile adânc înfipte în cultura 
egipteană a secolelor II şi III d. Hr. Scrierile sacre ale hermetismului, 
păstrate până astăzi, sunt doar o parte din ceea ce constituia bogata 
literatură atribuită figurii mitice Hermes Mercurius Trismegistos 
(„cel de trei ori foarte mare”) o contopire mistică dintre zeul grecesc 
Hermes şi zeul egiptean Thot. Umbrită de același cadru religios și 
filosofic în care s-a dezvoltat mai târziu neoplatonismul şi diferitele 
scrieri gnostice, hermetismul a elaborat conexiuni şi teme comune 
acestor tradiții, construindu-și astfel intrarea în cultura occidenta- 
lă.1%% Metoda sa de propagare practică s-a stabilizat în preocupările 
ezoterice şi alchimice a marilor savanţi ai vremii. Așa se face că, 
alchimistul şi gânditorul alexandrin de secol III, Zosima, cunoştea 
textul Poimandres, iar Fericitul Augustin făcea referire la „Asclepios”, 
singurul dialog hermetic tradus pe atunci în limba latină. 

Textele hermetice au fost parțial folosite și de Părinţii Bisericii, 
care în scrierile lor au folosit sursele păgâne, însă cu scop apologetic. 
Mulţi dintre ei îl situau cronologic pe Hermes în vremea lui Moise. 
Încet, încet, hermetismul și-a făcut simțită prezenţa şi în perioada 
Renaşterii. Filosofia hermetică era socotită pe atunci drept o tradiție 
primordială a înțelepciunii, identificată cu înţelepciunea egiptenilor, 
pomenită în cartea Exodului și lăudată în dialogurile platonice. În 
felul acesta, hermetismul „i-a ajutat” pe intelectualii rebeli în 


1466 Sf. Iustrin Martirul şi Filosoful, Apologia I, VI, în „Apologeţi de limbă greacă”, 
traducere, introducere, note şi indici de pr. prof. dr. T. Bodogae, pr. prof. dr. Olimp 
Căciulă, pr. prof. dr. Dumitru Fecioru, Ed. IBMBOR, Bucureşti, 1997, p. 38. 

1467 Hermes Trismegistos, Corpus Hermeticum, traducere Dan Dumbraveanu, 
revizuire text de Alexandru Anghel, Ed. Herald, Bucureşti, 2007, p. 25. 

încercarea lor de a dărâma fortăreaţa scolasticii aristotelice din 
universităţile acelor timpuri.!8 

O altă implicaţie pe care a avut-o hermetismul a fost încerca- 
rea reinstituirii practicilor oculte (magice) ca pe nişte realități sociale 
habituale în tradiţia Occidentului creștin. Cu alte cuvinte, atât filoso- 
fii hermetişti, cât şi maeștrii „pietrei filosofale” au militat intens ca 
magia să fie readusă oficial în sânul societăţii. Aceste încercări s-au 
fundamentat pe scrieri şi demonstraţii cu orientare astronomică, al- 
chimică şi magică. „Dacă Hermes a fost un personaj istoric care a 
Scris toate aceste lucruri, și dacă Părinţii Bisericii i-au citat aproba- 
tor scrierile filosofice, şi dacă se putea arăta că exact aceleași scri- 
eri respectau întocmai dogmele creştinismului, spuneau ei, atunci 
întreaga structură a hermetismului magic putea căpăta în context 
creştin o legitimitate indirectă”.1% Această argumentaţie nu a func- 
ționat. Redefinirea radicală a creştinismului latin, care s-a consumat 
în perioada Reformei şi a Contrareformei, a fortificat barierele doc- 
trinare până într-acolo încât s-a ajuns ca prin secolul XVI, oamenii să 
fie arşi pe rug pentru practici care în secolul al XIV-lea erau socotite 
dovezi de credință. Toate aceste întâmplări nu au făcut decât să cris- 
talizeze limbajul şi conceptele tratatelor hermetice centrale în perioada 
post-medievală, în Occident. Din tot acest parcurs, reținem impactul 
puternic pe care hermetismul l-a manifestat asupra sistemelor filoso- 
fice din Europa şi din lume.!*0 

În latura conţinutului dezvoltat, hermetismul şi alchimia pre- 
zintă două orientări parțial diferite. Astfel, dacă astrologia hermetică 
cerceta cosmosul de sus în jos, pornind de la principiile zodiacale, 
alchimia abordează fenomenologic existenţa, de jos în sus, de la elemen- 
te spre arhetipurile lor cerești. Tot în acest context, istoricul englez 
Sherwood Taylor afirmă că alchimiștii urmăreau prin arta lor un 


1468 Ibidem. 

146 Ibidem, p. 26. 

1470 Din traducerea lui Marsilio Ficino (1463) la „Corpus hermeticus”, aflăm că 
această influenţă a fost atât de covârşitoare, încât unii au ajuns să afirme că: „dacă 
Dumnezeu s-ar fi înfățișat vreodată în oameni, atunci şi el ar fi fost printre cei aleşi, aşa 
cum rezultă din cărţile sale şi din Poimandres. Prin aceste cărți, Hermes a transmis 
cunoaşterea divină întregii posteriorități, prin intermediul acestora s-a arătat a fi nu 
doar un om cu ispiraţie divină, ci şi un filosof profund care şi-a căpătat înțelepciunea de 
la Dumnezeu şi de la lucrurile divine, şi nicidecum de la oameni” (Ibidem, p. 26). 

proces de autodevenire spirituală. „Am greşi dacă i-am privi ca pe 
nişte simpli căutători de aur, spune el, căci tonul semi-religios şi 
mistic, în special operele târzii, nu prea cadrează cu spiritul căutăto- 
rului de bogății... Nu vom găsi în alchimie începuturile vreunei ştiin- 
te. Niciodată alchimistul nu întrebuinţează procedeul științific... Sub 
arabi s-a început a doua etapă a alchimiei, conducând în scurt timp la 
descoperiri chimice mai mari şi mai numeroase decât tot ce au reali- 
zat grecii”. La rândul său, savantul român Mircea Eliade afirmă că 
„alchimistul urmărind desăvârşirea metalului, transformarea lui în 
aur, urmărea de fapt propria sa desăvârşire” 171 

În ceea ce ne priveşte, putem afirma susţinut că practicarea al- 
chimiei şi a hermetismului constituie totuşi un preambul al mișcării 
spre știință a ateismului epocii moderne. Vedem aici, în mare parte, 
legătura de continuitate a ateismului în istorie şi totodată justificarea 
sa post-medievală. Astfel, făcând apel adesea la vechile scrieri her- 
metice, „alchimiştii din Vestul Europei valorifică demersul inițiatic 
specific alchimiei păgâne din Antichitate. Iniţierea şi nașterea pentru 
un nou mod de viață, prin intermediul cărora lumea este privită 
printr-o perspectivă înnoită, îl întăresc pe cel angajat în căutarea 
pietrei filosofale. Nu contează atât transformarea de tip magic a me- 
talelor şi în general a materialelor, ci înnoirea lăuntrică. În alchimia 
mistică se cere transformarea din pietre moarte în pietre filosofale vii. 
Piatra filosofală este peste tot, dar ea rămâne ascunsă celor profani și 
se descoperă celor inițiați. Prin intermediul alchimiei arabe se tran- 
sferă în alchimia occidentală concepţia despre efectele terapeutice ale 
pietrei filosofale, inclusiv mirajul executat de elixirul vieții, prin care 
bolile sunt vindecate și tinerețea fără bătrâneţe devine posibilă”.!*2? 
Evaluarea în spirit ocultic a existenței, prin separația efectivă a celor 
inițiați de cei neiniţiaţi, așază filosofia alchimică într-un amplu şi 
alambicat demers de „păgânizare a referințelor creştine”. Polaritatea 
valorilor, schimbată intenţionat de hermetiști, întărește mediul de 
propagare a ateismului modern. „Certitudinea că alchimia este capa- 
bilă să secondeze opera Naturii a primit o seminficație hristologică, 


1471 Mihăilescu Florin, Hermetismul: docrină, simboluri şi metode, în Revista „lo- 
nul”, Iaşi, nr. 7-8/2004, p. 10. (F. Sherwood Taylor, A survey of Alchimy, p. 110, 
apud Mircea Eliade, Cosmologie şi alchimie babiloniană, Ed. Moldova, Iaşi, 1991, 
p. 110). 

1472 Apologetica Ortodoxă, p. 291. 

spune Mircea Eliade. Piatra filosofală este identificată cu Hristos. 
Convingerea că opus alchymicum poate mântui pe om, cât şi natura, 
continua nostalgia unei renovatio radicale, nostalgie care bântuia 
creştinimul apusean de la Gioacchino da Fiore încoace”. 1!“ Prin 
urmare, departe de a subsuma caracteristicile ateismului modern, 
alchimia Renascentistă poartă întru sine „creuzetul unor tendințe 
hermetice care îl îndepărtează pe om de conștiința apartenenţei la 
viața Bisericii, cultivând o conştiinţă sensibilă la experiențele iniția- 
tice oferite de universul ezoteric”.!474 

Cu alte cuvinte, prin alchimie şi hermetism se face trecerea de 


la mistica medievală spre autonomia renascentistă. 


VI.5. De la „epoca luminilor” la ateismul contemporan 


Explicarea conceptuală a noţiunii de ateism i-a aparținut din- 
totdeauna filosofiei. leșită din epoca medievală, unde a slujit ca „an- 
cilae theologiae”, „ştiinţa iubitorilor de înțelepciune” a margat, în 
mare, spre o devenire autonomă, încercând să se reinventeze printr-o 
ideologie proprie, golită de substratul teologic. Este momentul în 
care reprezentanții „epocii luminilor” afirmă răspicat „triumful raţiu- 
nii eliberate de obscurantismul medieval” şi astfel „viziunea raționa- 
list-pozitivistă asupra istoriei, tributară mitului progresului, consideră 
că Renaşterea reprezintă etapa superioară Evului Mediu, intermedi- 
ind intrarea în scenă a modernităţii care a impus raţiunea analitică în 
domeniile științei şi ale vieţii. Renașterea este interpretată ca mișcare 
de eliberare a raţiunii de sub tutela Tradiţiei religioase”.!175 

Poziţionată istoric între secolele XVII-XIX, această perioadă 
apare descrisă de Apologetica Ortodoxă ca trecere a omului de la 


14733 Mircea Eliade, Istoria credințelor şi ideilor religioase, vol. III, Ed. Ştiinţifică şi Enci- 
clopedică, Bucureşti, 1988, p. 269. Rolul omului în natură, din perspectiva filosofiei al- 
chimice, este unul foarte clar: acela de a fi în armonie cu ea. Nu este făcut să rămână pasiv, 
alchimia fiind în acest sens o portiţă spre înălțimile pe care le putea atinge singur, prin 
intermediul raţiunii. Omul alchimic descoperea experimental că viitorul lui este mult mai 
măreț şi că viaţa înseamnă lege şi înțelepciune. De aceea, „numirea omului nu este numai 
de a exista pe acest pământ, de a căuta, de a dezvolta puterile din jurul lui, şi de a mântui 
acele forțe prin care să poată pretinde, într-adevăr, dreptul de a moşteni pământul” (Ar- 
chibald Cokren, Al/chimia-maestrul şi opera, Ed. Herald, Bucureşti, 2005, p. 128-129). 

1474 Apologetica Ortodoxă, p. 292. 

1475 Apologetica Ortodoxă, p. 287. 

calitatea de „subiect pasiv”, la rolul de „subiect activ” în raportul său cu 
natura. Dorinţa sa de dominare a mediului înconjurător cu ajutorul teh- 
nicii şi de folosire a acestuia în scopuri proprii l-au făcut să se depărteze 
tot mai mult de Dumnezeu, „să ignore total existenţa lui Hristos ca 
Logos Creator şi Mântuitor”, prinzându-se fantasmagonic în mediul 
utopiilor autonome. În atare caz, „cultura modernistă poate definită ca 
un proces de dominare a naturii, în câteva etape, care rămân marcate de 
personalități cunoscute din domeniul filosofiei şi al ştiinţei”, ca de pildă: 
Galileo Galilei, Renne Descartes, Immanuel Kant, Jean Jaque Rousseau, 
Charles Darwin, Karl Marx, Sigmund Freud. 1*6 

Nikolai Berdiaev, unul dintre marii teologi ortodocși ai exilu- 
lui rusesc, vorbește despre mișcarea ateismului din „Epoca Lumini- 
lor”, spre secularizare. Folosindu-se sugestiv de antiteze terminolo- 
gice şi cromatice, el defineşte ateismul renascentist drept unul „diurn” 
sau „optimist”, comparativ cu cel al perioadei contemporane, caracte- 
rizat prin cuvintele „nocturn” şi „pesimist. „Trăim într-o lume total 
diferită de cea a secolelor XVIII și XIX. Iar ateismul nostru este și el 
diferit de al lor. Cele două secole care preced secolul XX au asistat la 
domnia ateismului optimist, diurn, al Luminilor, bazat pe credinţa în 
supremația rațiunii, astăzi zdruncinată. Ateismul actual trebuie califi- 
cat drept nocturn, pentru că reflectă anxietatea, angoasa, disperarea 
omului contemporan. 'Totul a devenit mai radical, totul s-a despuiat şi 
s-a dezgolit. Omul a părăsit regatul medial al raţionalului. În același 
timp, ateismul a devenit mai complex şi mai rafinat, nu se mai core- 
lează, ca altă dată, cu materialismul și cu pozitivismul elementar, cu 
credinţa optimistă într-un progres infinit şi cu aceeaşi credință în 
rolul suveran al raţiunii. Odinioară se spunea: «Universul e bun în 
sine și se dezvoltă la infinit, deci Dumnezeu nu există şi Dumnezeu 
este inutil». Astăzi declarăm: «Universul este imperfect şi absurd; nu 
există niciun fel de progres: deci Dumnezeu nu există»”.1* 

Viziunea marelui gânditor rus reiterează pe firul realităților is- 
torico-filosofice principalele puncte de sprijin ale evoluţiei ateiste. El 
arată totodată cum s-a dezvoltat aceasta în contextul său dinamic, 
despre care pomenea şi Evdokimov, vis-à-vis de coordonatele adevărului 


1476 Vezi aici: Pr. prof. Dumitru Popescu, Apologetica raţional-duhovnicească, p. 129-142. 
1477 Nikolai Berdiaev, Adevăr şi Revelaţie. Prologomene la critica revelaţiei, tradu- 
cere, note şi postfață de Ilie Gyurcsik, Editura de Vest, Timişoara, 1993, p. 104-105. 

revelat. Astfel, dacă în latura sa optimistă ateismul se regăseşte în 
ştiinţă, chemând în ajutor raţiunea autonomă, în contemporaneitate, 
el priveşte întunecat şi pesimist spre propria sa însingurare şi părăsire 
de către Dumnezeu. „Vechiul raţionalism e spulberat atât de gândirea 
ştiinţifică, cât şi de gândirea filosofică contemporană și, lucru mai 
semnificativ încă, de viaţa însăşi, prin procesele iraționale pe care le 
cuprinde în ea. Lumea traversează o perioadă de tenebre şi se simte 
părăsită de Dumnezeu, mai mult decât s-a simţit vreodată. Şi această 
stare de părăsise, în care Dumnezeu lasă lumea și omul, devine prin- 
cipalul argument pentru a-l infirma existența. Într-un anume fel, 
Dumnezeu a părăsit universul, iar vechea doctrină a Providenţei nu 
mai trezeşte decât indignare şi sarcasme. Oamenii cred că nu vor 
putea ieşi din tenebre şi din absurd decât prin propriile forțe și, în 
majoritatea cazurilor, consideră că nu mai există nicio ieşire”. 178 

Pe de altă parte, ideea „abandonului divin” însumează „o încerca- 
re impusă libertății umane”. În această situaţie, cel mai deficitar nu mai 
este lupta împotriva divinului, deci ateismul militant, ci „indiferența şi 
necroza interioară”. Starea aceasta devine patologică pentru creștinii 
căldicei, indiferenți și nepăsători față de starea de apăsare a aproapelui 
lor. „Ignoranţa unor creştini împotriva ateilor, a «necredincioșilor» din 
categoria militantă e adesea nedreaptă și se dovedeşte nocivă. Și tocmai 
asumată de acești creştini care duc de fapt o viaţă străină oricărei prezen- 
te divine, a provocat acest ateism”. În această stare, ateismul pesimist 
trece foarte uşor de la negarea lui Dumnezeu, la „negarea omului, a 
libertăţii lui, a activităţii lui creatoare”. „Acest aspect, mai spune Nikolai 
Berdiaev, este deosebit de evident în destinul ideilor lui Nietzsche. În- 
treaga dialectică a umanului se află într-o relație strânsă cu acest aspect. 
Trecerea de la autoafirmarea omului, la negarea sa, şi de la negarea lui 
Dumnezeu la afirmarea unor falși idoli poate îmbrăca la fel de bine for- 
me grosolane cât şi rafinate. Dar, întotdeauna, această evoluţie înseamnă 
ruperea legăturii teandrice”.!*9 

În latura sa optimistă, ateismul se manifestă ca „o uşurare re- 
simțită de om la gândul că nu există Dumnezeu”. De acum încolo, el 
se încrede doar în propria sa rațiune, invocând oportunitatea progre- 
sului material. Pe de altă parte, nota devine tragică, constatându-se că 


1478 Ibidem, p. 105. 
1479 Ibidem, p. 107. 

„Dumnezeu a fost asasinat!, aşa cum făcea Nietzsche”. Așadar, pe de 
o parte, optimistul repetă: „Dumnezeu nu există, slavă Domnului! În 
consecință ne putem organiza aici, pe pământ, după propriul nostru 
plac”. De vreme ce celălalt ateism, de tip tragic, socotește că fără 
Dumnezeu „totul e pierdut, viaţa nu mai are niciun sens pentru noi”. 
Acestea sunt cele două forme de a-teism, pe lângă care, așa cum am 
arătat mai sus, există în mod negreşit şi un anti-teism, sau un ateism 
militant. Despre această formă de manifestare, Berdiaev spune că 
poate avea în vedere protestul împotriva „reprezentărilor servile şi 
eronate cu privire la Dumnezeu. În acest sens, el merită simpatia 
noastră. Adesea, negarea existenţei divine a fost concepută ca o negare a 
anumitor idei referitoare la un Dumnezeu care îl aserveşte pe om: idei ce 
fac din Dumnezeu stăpânul său, iar din om sclavul Său... Oamenii se 
foloseau de Dumnezeu pentru a justifica răul, minciuna şi nedreptatea. 
Astfel, filosofii contemporani neagă adesea pe Dumnezeu şi divinul, 
doar pentru că Dumnezeu le apare sub forma unui existent obiect supra- 
punându-se fiinţei umane şi dominându-o. Dar, în realitate, divinul e 
indisolubil legat de uman: e aici o semnificaţie fundamentală a ideii 
teandrice. Actul creator al omului este, în esenţă, teandric. Iar demnita- 
tea omului e legată de faptul că în el se reproduce divinul”.!%0 

În ceea ce priveşte argumentaţia ateismului pozitivist, legat în 
genere de ştiinţele naturale, Berdiaev susține că este întru totul depă- 
şită, întrucât „inexistenţa lui Dumnezeu ţine de domeniul lucrurilor 
invizibile, la fel şi existența Lui; cu alte cuvinte, este un obiect al 
credinţei”. În acest context, chiar și apologetica creştină, „care în- 
cearcă să respingă atacurile împotriva credinţei în Dumnezeu, atacuri 
inspirate de științele naturale, este astăzi desuetă”. În consecință, 
„doar vederea lui Dumnezeu în Spirit şi în Adevăr ne poate ridica 


deasupra dificultăţilor legate de aplicarea științei istoriei”.1%! 


VI.5.1. Materialitate și raţionalism în ateismul modern 

După cum am arătat mai sus, specificitatea atesimului de secol 
XVIII aduce împreună rațiunea şi materialitatea, două elemente anti- 
tetic complementare. Astfel, cu toate că materia este iraţională prin 
definiție, raționalitatea ateismului renascentist se transferă treptat în 


1480 Ibidem, p. 109. 
1481 Ibidem, p. 112-113. 

spectrul social de populari al ideologiilor marxiste. Omul devenea 
astfel singura realitate a istoriei, purtând pe mai departe domeniul 
existenței sale, menirea viitoarelor realizări și bineînțeles „libertatea” sa. 
„Negarea lui Dumnezeu, spune Paul Evdokimov, a permis afirmarea 
omului; aceasta odată actualizată, nu mai rămâne nimic de negat nici de 
mijlocit. Starea psihologică a omului socialist suprimă ateismul specula- 
tiv de negație și cercul se închide asupra omului, care este totul, asupra 
substanţei lui absolutizate, divinizate. La acest nivel — asemenea lui 
Dumnezeu care nu îşi pune întrebări asupra lui însuși — omul total nu-şi 
va mai putea pune întrebări asupra propriei sale realități”. 1452 

Pentru a ajunge însă să înțelegem ateismul marxist, trebuie 
mai întâi să trecem pe la filosofii germani de factură protestantă. 
Acest laborios proces de formare a derivatelor teologiei protestante 
ridică per se o adevărată „teologiei a morţii lui Dumnezeu”. 1483 
„G.W.F. Hegel a citat cuvintele, dar le-a dat un sens nou, anume 
Spiritul Absolut, a renunţat la transcendenţa sa cu scopul de a intra în 
realitatea finită a istoriei. Alți scriitori germani (de exemplu poetul H. 
Heine şi romancierul Jean Paul) au vorbit despre moartea lui Dum- 
nezeu într-un sens cultural, însemnând că omul a intrat acum într-o 
nouă eră a civilizaţiei în care conceptul de Dumnezeu nu mai are 
relevanță. Acest înțeles ateistic a fost preluat de F.W. Nietzsche care 
a proclamat moartea lui Dumnezeu ca un eveniment uman: pentru a 
obţine statura completă a fiinţelor autonome, oamenii trebuie să-l 
desființeze pe Dumnezeu şi să devină responsabili de lume și creatori 
de valori morale”.1%5* Pe de altă parte, „formularea şi pledoaria lui 


1482 Paul Evdokimov, Vârstele vieţii spirituale, p. 23. 

1483 Pomid de la o interesantă paralelă dintre gândirea marelui nostru savant Mircea 
Eliade şi viziunea teologului american Thomas J.J. Altizer, părintele profesor Adrian 
Boldişor de la Facultatea de Teologie din Craiova detaliază acest subiect. În acest sens, el 
aduce mai multe argumente istorice, filosofice şi religioase cu privire la determinarea 
rădăcinilor ateismului de factură modernă şi postmodernă. „Moartea lui Dumnezeu” a 
fost o mişcare teologică care a apărut în secolul al XX-lea şi a influențat mai mulţi teo- 
logi. Este considerată a fi un răspuns la Întruparea Cuvântului, deci a fost o mişcare 
creştină. Teologul american Thomas J.J. Altizer a fost considerat cel mai important repre- 
zentant al acestei mişcări. El a afirmat că, astăzi, nici o persoană inteligentă nu poate fi 
altceva decât un ateu, indiferent dacă alege între ateismul creştin sau necreştin” (vezi 
articolul integral: Mircea Eliade şi teologia „morţii lui Dumnezeu” la Thomas J.J. Alti- 
zer, în Revista „Mitropolia Olteniei”, nr. 5-8, mai-august 2008, p. 237-256). 

1484 The Oxford Dictionary of the Christian Church, ed. by F.L. Cross, Third Edition 
edited by E.A. Livingston, Oxford University Press, 1997, p. 459. 


481 


David Hume pentru nonteismul empiricist în Dialogues Concerning 
Natural Religion (1779) a iniţiat efortul modern de a scrie certificatul 
morții lui Dumnezeu. Problema Dumnezeu s-a ivit în totalitatea ei în 
cercurile artiştilor literați antiteologi precum scriitorii Thomas Carlyle, 
Matthew Arnold, Thomas Hardy, Edward Gibbon şi George Eliot; la 
eminenții şi persuasivii filozofi înnoitori precum Ludwig Feuerbach, 
Auguste Comte şi Friedrich Nietzsche; şi în mișcările politice și psiho- 
logice iniţiate de Karl Marx, Sigmund Freud și Thomas Huxley”.!%%5 
Sintetizând întreaga geneză a ateismului modern, de târzie 
confluență socialistă, Nikolai Berdiaev defineşte ateismul marxismu- 
lui ca provenind din „ideea alienare naturii în religie”, pe care o 
împrumută de la Feuerbach, la care adaugă „elementul social”. În 
acest cadru se depăşesc formele mistice, potrivnice progresului, pe 
care le generează credinţa şi religia. „Credinţa în Dumnezeu, spune 
el, a fost exploatată în favoarea menţinerii nedreptăţii sociale şi a 
negării puterii omului în calitatea lui de agent al propriei dezvoltări. 
Din această cauză, religia e opiu pentru popor. Într-o societate socia- 
listă, unde rațiunea colectivă va sfârși prin a deveni stăpâna forţelor 
elementare, credința în Dumnezeu va muri în mod natural, de moarte 
bună”. 1% Pe lângă pesimismul marxist, proclamarea „morții lui 
Dumnezeu” este primită de unii cu tristeţe, generând prin urmare 
necesitatea unei alternative. Aşa apare în sânul ateismului modern 
„teoria supraomului”. „Nietzsche se simte incapabil să trăiască în 
absența divinului și sacrului, iar acest Dumnezeu care a încetat să 
existe trebuie înlocuit cu altceva. Supraomul este pentru el manifes- 
tarea acestui om nou, valoarea nouă pe care omul trebuie să se stră- 
duiască să o creeze. Dar Nietzsche disprețuiește omul în sine, omul 
pur şi simplu; nu vede în el decât ruşine și abjecție. Uciderea lui 
Dumnezeu a fost în acelaşi timp uciderea omului”.!%7 Pentru marxiști 
lipsa unei forțe superioare se consolează prin constituirea „societăți 
perfecte”.1*% În acest context, „Marx spune că omul este ființă naturală 


1485 The Encyclopedia of Christianity, vol. 2, p. 441. 

1486 N, Berdiaev, Adevăr şi revelaţie, p. 118. 

1487 Ibidem, p. 120-121. 

1488 Filozofia conceptuală a marxismului se diluează în preocuparea excesivă pentru 
socialism şi materialitatea dialectică. Cele mai concrete exemple în sensul acesta 
rămân sistemele socialiste, care se cereau consolate de sistemul filosofic al ideologi- 
ei marxiste. Intervine aici aşa-zisa „divinizare a societăţii”, care împinge ideologia 

şi trebuie, precum orice altă ființă naturală, să treacă printr-un proces 
de dezvoltare și devenire. Acest proces de dezvoltare de sine a omu- 
lui este «actul istoriei lumii». Mai mult, prin om, Marx, urmându-l pe 
Feuerbach, înţelege umanitatea sau specia umană. Actul istoriei lumii 
este realizarea de sine a omului în acest sens colectiv şi generic. 
Marx, desigur, nu pierde din vedere (în orice caz nu mai mult decât 
Hegel) existența indivizilor ca părți în viaţa colectivă a speciei” 18 
În perioada comunismului, filosofia ateismului marxist s-a 
transformat, mai mult forțat, în varianta salvatoare pentru progresul 
socialist. Justificat istoric, prin multiple analize și studii, „noua reli- 
gie” a clasei proletare dezaproba susținut lupta împotriva opresiuni- 
lor burgheze, fiind socotită singura barcă de salvare a viitorului co- 
munitar. Se intra astfel în perioada militantă a ateismului modern. Au 
rămas peste vreme elogiile făcute de cei care, pentru un motiv sau 
altul, au îmbrăcat sine qua non noua cămașă a simțirilor străine de 
Dumnezeu. Acest lucru se vede demonstrat în numeroase publicații 
de epocă, din care am spicuit pentru relevanța celor spuse mai multe 
idei legate de subiectul nostru. Astfel, într-o „culegere de lecţii”, 
publicată sub titlu generic „Ştiinţă, religie, societate”, în anul 1972, 
un prolific filosof al regimului vorbeşte despre face o analiză istorică 
asupra ateismului. Din paginile sale aflăm că ateismul marxist este, 
pe lângă formele de ateism antic şi iluminist (pe care le prezintă deo- 
potrivă), „forma superioară a ateismului”. „Saltul revoluţionar pe 
care marxismul l-a marcat în gândire, spune domnia sa, a avut o im- 
portanță esenţială şi pentru dezvoltarea ateismului, pentru constitui- 
rea lui ca teorie consecvent ştiinţifică. Oglindind interesele de clasă 
ale proletariatului, critica ştiinţifică a religiei reprezintă una din for- 
mele luptei ideologice împotriva teoriilor idealist-burgheze care folo- 


socialistă spre tendinţe religioase şi chiar mesianice. „Dacă materiei îi este inerentă o 
dialectică, spune Berdiaev, aceasta înseamnă că ea aparţine unui principiu raţional. 
Rezultă că, în tentativa de a fi un ateism consecvent cu sine însuşi, marxismul 
eşuează, în sensul negării integrale a oricărui principiu divin sau sacru. Prestanţa lui 
de a fi expresia socialismului ştiinţific e bazată în întregime pe o naivitate filosofică. 
Marxismul conţine, desigur, o parte ştiinţifică: Marx a fost, ca savant, un economist 
de prim rang, dar socialismul lui nu e o ştiinţă; e o religie, o credinţă mesianică într- 
o lume perfectă în devenire, lume încă nedivizată şi reprezentând, din această cauză 
un subiect al transcendentului” (Ibidem, p. 119). 

1489 Robert C. Tucker, Filosofie şi mit la Karl Marx, traducerea din limba engleză de 
Emanuel-Nicolae Dobrei, Ed. Curtea Veche, Bucureşti, 2011, p. 157. 

sesc şi alimentează concepţiile religioase. Ateismul premarxist, cu 
toate limitele sale, a reflectat efortul gânditorilor înaintați de a supu- 
ne dogmele teologice şi instituțiile religioase unei critici argumentate 
ştiinţific, ateismul având în fiecare epocă istorică, pe măsura dezvol- 
tării cunoaşterii, o întemeiere ştiinţifică. Istoria ateismului reprezintă 
un proces unitar, în cadrul căruia fiecare etapă a însemnat un pas spre 
saltul calitativ, devenind posibil numai odată cu apariţia marxismului, 
când critica religiei a dobândit o bază filosofică superioară, materia- 
lismul dialectic şi istoric”.1%% 

Nu întru totul relevant comparativ cu principalele surse pentru 
analiza ateismului modern în genere, citatul de mai sus dezvăluie 
tonul agresiv și lupta împotriva religiei, specifice epocii comuniste. 
În acest conflict este introdusă in extremis ştiinţa, pe care ateii o in- 
vocă în favoarea argumentelor lor. În această notă se încheie epoca 
ateismului pozitivist sau diurn, despre care vorbeşte filosoful şi teo- 
logul rus Nikolai Berdiaev. 


VI.5.2. Medii de propagare a ateismului contemporan 

Trecerea de la epoca luminilor spre perioada modernă și apoi 
în postmodernitate însumează un parcurs prăpăstios din perspectiva 
valorilor religios-morale. Ateismul nihilist şi apoi materialismul dialec- 
tic au pregătit o prăpastie şi mai mare pentru omul zilelor noastre, defi- 
nită în termeni actuali ca: „secularizare” sau „globalizare”. Toate aceste 
himere de la sfârşitul secolului XX, începutul secului XXI, au fost gene- 
rate de „absenţa Logosului ca structură fundamentală a lumii văzute şi 
nevăzute (care) a permis gândirii postmoderniste să treacă de la existen- 
ţa unui Dumnezeu forte, care domina omul obiectiv, la un Dumnezeu 
slab, manevrat subiectiv de om”. În consecinţă, „trăsăturile postmoder- 
nismului constau în faptul că nu se mai gândește la unitate, ci la plurita- 
te; nu mai este interesat de rațiune, ci de estetică și limbaj; ignoră fun- 
damentalul raţional al cosmosului (Logosul şi raționalitatea creaţiei) şi 
cade în nihilism sau în refuzul istoriei”! 

Fără a se raporta la specificul ontologiei sale, omul evului se- 


cular se face „fără rădăcini”, nemaiştiind unde să apuce şi încotro să 


1490 Aurelian Tache, Ateismul şi evoluția sa istorică, în „Ştiinţă, religie, societate”, 
ediţia a Il-a, Ed. Politică, Bucureşti, 1972, p. 51-52. 
141 Pr. prof. Dumitru Popescu, Apologetica rațional-duhovnicească, p. 142. 

privească. Toate ispitirile veacului, generate la nivel macro, îl coboară și 
mai adânc în prăpastia ateismului postmodern. Globalizarea face din el 
rob al păcatului şi ameninţă să alunge până și ultima părticică a vieţii 
sacramentale, socotindu-o a fi desuetă şi fără rost.!*? „În primul rând, 
spune pr. prof. Dumitru Popescu, modernitatea a transferat centrul de 
gravitație al lumii de la Dumnezeu la om, astfel că omul se simte atât de 
autonom în fața Divinităţii, încât consideră voința lui Dumnezeu ca pe 
un atentat împotriva propriei lui libertăţi. În această concepție antropo- 
centristă omul se realizează prin el însuşi, fără ajutorul lui Dumnezeu. 
Sacrul este principalul obstacol în calea libertăţii lui, și nu se simte liber 
decât în măsura în care elimină sacrul din natură”.!% 

Trecerea de la ateismul materialist la ateismul contemporan a 
fost asigurată în cea mai mare parte sub efectul fenomenelor de secu- 
larizare, globalizare şi sincretism religios.!* Perioada premergătoare 


1492 Între lucrările de referință pe acest subiect se numără şi cartea „Globalizare şi 
universalitate” a teologului grec Georgios Mantzaridis. Tradusă în limba română, 
lucrarea aşază în antiteză două principii atât de actuale în teologia contemporană. 
Este descrisă în fapt lupta Bisericii în faţa tăvălugului contemporan, încărcat cu 
ispitirile noului secol. „Globalizarea” despre care vorbeşte Mantzaridis, reprezintă 
aşadar „un fenomen complex, ce se manifestă la diverse niveluri. Mulţi îl leagă de 
economie. Şi aceasta este logic, deoarece la nivelul economiei şi mai ales la nivelul 
economiei financiare, globalizarea a prezentat o evoluţie impetuoasă. Ba, mai mult, 
economia are importanţă strategică pentru cei puternici ai pământului, deoarece 
poate să susţină şi să ofere hegemonia mondială, care este asociată astăzi cu ideea de 
superputere a lumii. Dincolo de aceasta, globalizarea nu este în mod exclusiv, nici 
primordial, un simplu fenomen economic, ci se extinde la toate nivelurile vieţii 
omeneşti: la cel politic, la cel religios, la cel duhovnicesc. Nu este, aşadar, greu să se 
constate că în plan economic globalizarea este pregătită de obicei printr-un proces 
corespunzător la nivel duhovnicesc sau cultural şi că în continuare se leagă de aces- 
ta” (Georgios Mantzaridis, Globalizare şi universalitate — himeră şi adevăr, traduce- 
re pr. prof. dr. Vasile Răducă, Ed. Bizantină, Bucureşti, 2002, p. 10). 

14% Pr. prof. Dumitru Popescu, Omul fără rădăcini, Ed. Nemira, Bucureşti, 2001, p. 11-12. 
1494 Problematica contemporană a sincretismului religios (gr. ovykpnriou6g) a fost 
tratată pe larg de pr. lect. dr. Adrian Boldişor într-un studiu publicat în Revista 
„Mitropolia Olteniei”, nr. 9-12/2012. Aici autorul arată că acest fenomen religios are 
rădăcini mai vechi, fiind însă activat mai cu seamă sub influenţa procesului de secu- 
larizare. „Sincretismul, specific unor curente religioase mai vechi sau mai noi, este 
un fenomen strâns legat de mişcările milenariste şi de apariţia unor aşa-zişi profeţi 
ce afirmă că transmit mesaje divine, fiind dependent, în acelaşi timp, de transformări 
importante de natură socială, economică, politică şi, nu în ultimul rând, religioasă. 
„Cu timpul, conceptul este vehiculat tot mai mult, iar înţelesul lui se lărgeşte. Se 

celor două războaie mondiale este definitorie în acest sens. Ea a generat 
două mari sfere de manifestare şi influență în viaţa religios-morală a 
celor din Occidentul capitalist şi Răsăritul comunist. Dacă despre 
epoca regimurilor totalitare şi despre tendințele lor ateiste am amintit 
mai sus, în contextul filosofiei şi materialismului dialectic, este nece- 
sar se subliniem în continuare câteva dintre aspectele specifice evului 
secular şi manifestărilor lui autonome. Aşa se face că, între anii 
1960-1970, în America apărea mişcarea „hippy” sau „flower-power”, 
ca pretinsă reacție împotriva războiului. Vizând în special tinerii cu 
vârste cuprinse între 15 și 25 de ani, noua atitudine anti-religioasă se 
caracteriza în general prin nonconformism şi anti-instutuționalitate. 
Adepții săi respingeau „religiile iudeo-creștine”, adoptând diferite 
practici din ritualurile orientale şi asiatice, la care adăugau un sistem 
propriu de așa zise „valori religioase”, definite printr-un „sincretism 
al libertinajului”. „Scopul adepților acestei noi mişcări religioase 
sincretiste, notează pr. Adrian Boldişor, este construirea unei «noi 
ere a pământului». O altă componentă esenţială a mişcării New Age 
este practicarea şamanismului (neoşamanismului) culturilor de tip 
arhaic. Unii dintre scriitorii ce au avut o influență considerabilă asupra 
dezvoltării şi răspândirii neoșamanismului au fost Carlos Castaneda 
şi antropologul Michael Harner”.!%5 

Noile tendinţe şi manifestări ale „epocii noi” au influenţat acut 
întreaga cultură a vremii. Literatura, muzica, artele au căpătat o nouă 
orientare, de data asta independentă de principiile şi valorile creştine. 
Toate aceste mişcări sunt completate de o extraordinară dezvoltare 
tehnologică, care se imprimă tot mai mult în viaţa oamenilor. Create 
inițial cu scopul de a-l ajuta pe om, de a-i uşura munca, multe din 


vorbeşte de sincretismul multicultural şi pluridisciplinar, etnic, cultural, ştiinţific, 
etic, senzorial, sinestezic (în simbolism) etc.”. Astfel, termenul este folosit în zilele 
noastre pe toate palierele vieţii, pierzându-şi sensul original şi depăşind sfera religi- 
oasă în care a fost folosit pentru o lungă perioadă. În acelaşi timp, el continuă să fie 
admirat de unii pentru importanţa sintezelor realizate şi înfierat de alţii pentru 
mulţimea pagubelor aduse, fiind unul dintre cele mai controversate concepte” (vezi 
articolul integral: Locul sincretismului religios în Istoria Religiilor şi pericolele lui 
pentru societatea contemporană, în MO, nr. 9-12/2012, p. 116-138). 

1495 Adrian Boldişor, Locul sincretismului religios în Istoria Religiilor..., p. 133. 

elementele tehnice, în mod paradoxal, pun stăpânire pe el şi îi pot 
chiar condiționa existența. „... informatica și internetul mai ales au 
adus în avanscenă un nou mod de viață. Au făcut posibilă existența 
unei societăţi instabile care poate să se constituie în afara spațiului şi 
care să aibă în vedere numai dinamica timpului; o societate care nu 
mai este unidimensională, ci adimensională. Astfel, orice manifestare 
economică, politică sau de alt ordin poate să se realizeze într-un 
anumit timp, fără să se găsească în vreun spaţiu concret, pentru a fi 
realizată de către oamenii care comunică între ei, fără să aibă vreo 
legătură unii cu alţii”.1%6 

Analog celor arătate mai sus, reținem că ateismul contemporan 
își face loc mai ales pe o perioadă de criză. Filosoful creştin Mircea 
Vulcănescu aminteşte că, în contextul încercărilor actuale, trebuie să 
vorbim mai cu seamă despre o criză morală, care contaminează 
întregul organism viu al societăţii. „Prin criza morală se poate înţe- 
lege mai întâi o criză a moralității, aceasta din urmă luată în sensul 
de «bune obiceiuri». Atunci, criza morală ar însemna «stricarea bu- 
nelor obiceiuri» şi ar comporta un dublu aspect: individual și social. 
Cele două aspecte ar fi corelative şi (s-ar) influenţa reciproc. Criza 
moralității individuale ar consta în aceea că individul nu s-ar mai 
purta în conformitate cu normele socotite de bună purtare altădată. Şi 
dacă am privi adânc la cauzele care aduc această scădere a moralității 
individuale, am vedea că s-ar petrece o criză a acestor norme înseși. 
Acesta ar fi «aspectul social al crizei», normele moralității nefiind 
decât reprezentări colective, dotate cu putere de constrângere. Prin 
normele morale înţeleg aici acele reguli de purtare pe care o grupare 


socială dată le socotește obligatorii la un moment dat”.1% 


VI.5.3. Ateismul în context actual 

Profilat de mişcările secularist-globaliste sau sincretismul de 
tip New Age, noul ateism se dezvoltă mai mult pe filiera ideologică, 
diferențiindu-se radical de „ateismul filosofic şi speculativ, în care 
erau folosite argumente”. Pesimismul său constă în faptul că refuză 


146 G, Mantzaridis, Globalizare şi universalitate, p. 11. 


drea, Ed. Anastasia, Bucureşti, 1996, p. 190-191. 

dialogul, alegând o justificare forțată prin invocarea: ştiinţei, a libertății 
de gândire și de exprimare, în genere a rațiunii. Mai mult, printr-o ar- 
gumentaţie sterilă, ateismul infestează permanent stimulii vieţii actuale, 
infiltrându-se prin diferite tertipuri în: tehnică, cercetare, politică, eco- 
nomie, legislaţie, educaţie, media, în relațiile familiare sau sociale etc. 
Fără prea multe explicaţii şi negocieri, formele de manifestare 
ale ateismului contemporan sunt radical şi negreșit antireligioase. 
Adepții lor identifică „credinţa cu sursa fanatismelor, ignoranței şi 
obscurantismului, ajunge să-i considere pe credincioși ca fiind fun- 
damentalişti şi un potenţial pericol. Astfel, conflictul real va fi dat nu 
de diferenţele între diferite tradiții religioase, ci de pozițiile ireconci- 
liabile la care o să ajungă între cei ce cred şi cei ce nu cred. Cel care 
nu crede într-un reper transcendent (indiferent că este creştin, iudeu, 
musulman, hindus sau de altă credinţă religioasă) devine un posibil 
factor de risc, dificil de a fi integrat într-un sistem al civilizației 
atee”.!*% Manifestările atee actuale nu se mai concentrează spre o 
singură țintă, asemenea celor din trecut, adoptând variante multiple 
de exprimare. Putem vorbi astfel despre: secularişti, necredincioşi, 
non-teiști, atei pragmatici, anti-teişti, agnostici, sceptici, liber- 
cugetători și umaniști. Diferenţele dintre ei, uneori insesizabile, defi- 
nesc la modul integral „sistemul civilizaţiei atee” în actualitate, al 
cărui element distinctiv rămâne „combativitatea lui intelectuală şi 


încrederea în sine morală” 1° 


148 Conf. dr. Adrian Lemeni, Diac. lect. dr. Sorin Mihalache, Areismul şi apologia 
creştină contemporană, în vol. „Îndrumător tematic pentru cursurile preoțești în 
vederea dobândirii gradelor profesionale. Direcţii tematice actualizate conform 
Hotărârii Sfântului Sinod nr. 7.012/31 octombrie 2014”, Ed. Basilica, Bucureşti, 
2015, p. 190. 

149 Într-o lucrare tradusă în 2011 la Editura orădeană „Imago Dei”, ni se oferă o 
perspectivă completă asupra ateismului contemporan. Autorul, publicistul american 
de origine indiană Dinesh D’Souza, crează o veritabilă apologetică asupra „Măreţiei 
creştinismului” în contextul încercărilor actuale. Pulsul reacţiilor antireligioase este 
luat direct de la sursă, apologetul analizând cele mai noi publicaţii în domeniu. În 
contextul de mai sus, el îşi deschide analiza printr-o criterizare generală a fenome- 
nului ateu. „În timp ce agnosticii afirmă că ei nu ştiu dacă există Dumnezeu, notează 
D'Souza, ateii pragmatici spun că lor nu le pasă. Unii membrii ai acestor grupuri nu 
sunt din punct de vedere tehnic atei, deoarece un ateu este unul care declară că 
Dumnezeu nu există. Dar chiar şi aşa, ei sunt de fapt atei, deoarece ignoranţa şi 
indiferența lor echivalează cu respingerea rolului lui Dumnezeu în lume” (Măreţia 
creştinismului, p. 42). 

Ateismul actual este promovat printr-o literatură prolifică, 
concentrată pe diverse speculaţii științifice de tip evoluționist, pe 
teorii și statistici sociale. Între promotorii acestor mișcări se remarcă 
nume precum: Richard Dawkins, Christopher Hitchens, Daniel Den- 
nett, Sam Harris, Steven Pinker, autorii de „tratate antireligioase și 
anticreştine”. „Am văzut un potop de cărţi ateiste în ultimii ani, cum 
ar fi Richard Dawkins: The God of Desilusion, The end of Faith de 
Sam Haris, God: The Failed Hypothesis de Victor Stenger şi God Is 
Not Great de Christopher Hitchens ... În Europa, Wall Street Jurnal 
ne anunţă că filosoful Michel Onfray i-a reanimat pe atei cu bestsel- 
lerul lui Atheist Manifesto, care postulează o luptă finală împotriva 
forțelor creştinismului”.150% 

În primul rând, înainte de a trece la analiza specificității gândirii 
ateismului contemporan, trebuie menţionat că, pentru promotorii săi, 
termenul în sine a căpătat o nouă interfață. Astfel, evocând cu tărie 
valoarea „mândriei ateiste”, Dawkins şi cei dimpreună cu dânsul 
propun o nouă variantă de expresie, identificându-se cu numele de 
„luminaţi”. „Noi, luminaţii, spune Denett, nu credem în stafii sau 
spiriduşi sau în iepuraşul de Paște — sau în Dumnezeu”.!5! În atitudi- 
nea lor potrivnică, „luminaţii” ateismului contemporan luptă permanent 
împotriva convingerilor religioase." Ei încearcă să reducă totul la 
concepţia de mit, superstiție şi chiar să demonstreze că sentimentul 


1500 Ibidem. Câteva referinţe succinte cu privire la viaţa, opera şi specificul gândirii 
„promotorilor noului ateism” (Dawkins, Hitchnes, Denett şi Harris) putem găsi la 
Adrian Lemeni şi Sorin Mihalache, Ateismul şi apologia creştină contemporană, p. 
190-198; Adrian Lemeni (coord.), Apologetica Ortodoxă, vol. II, Ed. Basilica, Bucu- 
reşti, 2014, p. 207-222; 247-263, la care ne vom raporta şi noi în prezenta cercetare. 
1501 Daniel Dennett, „The Bright Stuff’, în New York Times, 12 iulie 2003. 

1502 Filosofia acestor „luminaţi” porneşte la unison un asalt absurd pentru a ridica moşte- 
nirea rațiunii autonome pe piedestalul valorilor trecătoare. Pornind de aici, iată cum se 
exprimă Steven Weinberg, laureat al premiului Nobel: „Trebuie să facem tot ce putem 
face noi, oamenii de ştiinţă, pentru a slăbi poziţia religiei, şi s-ar putea ca în final aceasta 
să fie cea mai mare contribuţie a noastră la civilizație”. La rândul său, Sam Haris se arată 
deranjat de „influenţa cea nebună a credinţei religioase”, iar Dawkins se învârtoşează 
împotriva credinţei monoteiste, socotindu-o „Marele rău, care nu merită să fie menţionat 
în miezul culturii noastre” (vezi aici: George Johnson, „A Free-for-All an Science and 
Religion”, în New York Times, 21 noiembrie 2006; Christopher Hitchens, „Bcush”s 
Secularist Triumph”, Salte.com, 9 noiembrie 2004; Richard Dawkins, afirmaţie rostită la 
Freedom for Religion Foundation; Madison, Wisconsion, septembrie 2001 — apud Densh 
D'Souza, Măreţia creştinismului, p. 43). 

religios reprezintă cauza primă a tuturor relelor din lume. Uneltele 
folosite în acest război sunt de cele mai multe ori legate de spectrul 
ştiinţei moderne. Vor să arate astfel că „știința pare să dea roade mai 
bune ca religia”. Puterea ateismului se descoperă astfel în raţiunea 
automonă a ştiinţei, socotită a fi în stare să descopere şi să privească 
viața prin lentila microscopului. Fără să ia în calcul nici pe departe 
realitatea transcedentală, „luminaţii” luptă pentru demitizarea şi de- 
sacralizarea prezentului. Încercând să scape de conotaţiile negative ale 
terminologiei consacrate,!5 reprezentanții noului ateism (autodeclaraţi de 
acum „Juminaţi”) se folosesc excesiv de o argumentaţie neonestă. 

Una din problematicile frecvent dezvoltate și analizate de literatura 
ateistă contemporană este cea a evoluției. Argumentare a independenţei 
lumii faţă de transcendental, acest curent a căpătat în decursul timpului 
multiple valenţe științifice pe care le-a așezat în slujba argumentării unei 
false autonomii.!5% Cu alte cuvinte, vorbim despre mişcarea minţii ome- 
neşti spre exemplificarea hazardului, lăsând totul să vină la voia întâmplă- 
rii, scoțând cu totul viaţa şi realitatea cosmologică de sub incidenţa creației 
şi a iconomiei dumnezeieşti. „Ordinea din lume — zic evoluționiştii — nu 
este opera unei inteligente şi voințe divine, ci rezultatul unei evoluții lente 
şi îndelungate a materiei. Scopurile din natură sunt simple iluzii ale noas- 
tre. Natura n-are scopuri. Ea evoluează neîncetat şi anumite momente ale 
acestei evoluţii sunt taxate de noi drept scopuri atinse sau de atins în viitor. 
De fapt, nu se poate vorbi de o dirijare şi adaptare a lucrurilor către şi la 
anumite scopuri existente sau preexistente în natură, ci de adaptarea mate- 
riei şi vieţii la anumite cerințe ale mediului. Aripile nu sunt date păsărilor 
ca să zboare, ci păsările zboară fiindcă au aripi; omului nu i s-au dat ochii 
ca să vadă, ci omul vede pentru că are ochi; vieţuitoarele nu au anumite 
organe în vederea unor anumite funcţii — scopuri, ci ele îndeplinesc aceste 


15% „Filosoful american Daniel Dannett şi biologul britanic Richard Dawkins, au 


publicat articole în care îi cheamă pe colegii lor necredincioşi să renunţe la termenul 
ateu, deoarece termenul, sugerează ei, are conotaţii negative” (Densh D’Souza, 
Măreţia creştinismului, p. 42). 

1504 Nu există practic o direcţie de cercetare care să nu fie interpelată de viziunea evo- 
luţionistă: în biologie, paleontologie, geografie, geologie, astronomie, matematică, infor- 
matică, sociologie, economie, psihologie, filosofie, artă, teologie, diferitele aspecte ale 
teoriei evoluționiste interferă cu concepțiile vehiculate interdisciplinar. Nici o altă teorie 
nu pare să fi avut o influență echivalentă cu cea a evoluţionismului. Se poate menţiona că 
există o adevărată paradigmă a lumii, o reprezentare de tip evoluționist a lumii şi a vieţii” 
(Ateismul şi apologia creştină contemporană, p. 192-193). 

funcţii, fiindcă au aceste organe”.15% Prin urmare, nu persoana sau vieta- 
tea în sine este importantă, ci funcţiile prin care ea își desfășoară existenţa, 
fără să se identifice vreunui scop sau finalitate anume. 

Devenind mănuşa perfectă în lucrarea ateismului contemporan, 
evoluționismul a fost promovat de literaţii genului drept „noua reli- 
gie a lumii contemporane”, care trebuie absorbită „în toate ariile 
gândirii şi activității umane, omul fiind identificat ca agent autonom 
al procesului de evoluţie. Evoluţionismul se cere aplicat în știință, 
artă, religie, economie, politică, educaţie”.!5% Şi astfel, convinşi de 
reușita lor, urmaşii lui Darwin au trâmbițat asaltul asupra crezului 
Bisericii, încercând să înșele pe cei slabi în virtutea celor atribuite 
ştiinţei. Richard Dawkins, unul din „luminaţii” pomeniți mai sus, 
afirma că „Charls Darwin a descoperit o modalitate prin care natura 
produce impresia unui plan fără intervenţia unui creator”. El mai 
spunea că „procesele oarbe, inconștiente, autonome ale selecţiei na- 
turale constituie explicaţia pentru existenţa tuturor formelor de viaţă 
şi aparenta lor semnificaţie”.!5 Era exclusă de aici evoluţia în salturi, 
întrucât, în baza selecţiei naturale, unele forme se transformau inevi- 
tabil în altele, „a unor specii în altele, mai apte şi mai bine dotate 
pentru viaţă”. În viziunea Apologeticii Ortodoxe, teoria darwinistă 
cu privire la selecţia naturală a speciilor se contrazice, pierzând din 
vedere mai multe aspecte esenţiale. În primul rând trebuie ştiut faptul 
că longevitatea speciilor în decursul timpului nu se leagă neapărat de 
forța şi dimensiunea organismului lor. Prin urmare, „nu exemplarele 
cele mai puternice şi cele mai bine dotate pentru viaţă care au biruit, 
ci adesea cele mai mici şi mai slabe. Cum se explică faptul că a dis- 
părut mamutul şi a rămas furnica?”. Pe de altă parte, „specia refuză 
să-şi depăşească limitele ei. Aceasta poate varia, în cadrul limitelor 
sale, dar nu le poate depăși vreodată, căci depăşirea lor atrage după 
sine sterilitatea”. Şi nu în ultimul rând, „evoluţia nu se realizează 
printr-un proces continuu, ci prin salturi, care au început odată cu 
apariția omului, fiindcă se tratează despre un proces care a avut loc 


odată pentru totdeauna, prin intervenţia lui Dumnezeu”.15% 


1505 Joan Gh. Savin, Apologetica, vol. II, Ed. Anastasia, Bucureşti, 2003, p. 144-145. 
150 Adrian Lemeni, Sorin Mihalache, Areismul și apologia creştină contemporană, p. 193. 
1507 D"Souza, Măreţia creştinismului, p. 160. 

15% Pr. prof. dr. Dumitru Popescu, Apologetica raţional-duhovnicească, p. 103. 

Mergând mai departe, evoluţioniştii contemporani au „folosit 
ştiinţa în scopuri ideologice”, încercând şi mai mult să-L scoată 
Dumnezeu din legătură cu zidirea Sa.!5% De aceea, cercetătorul Juli- 
an Huxley, cunoscut pentru ideile sale darwiniste, afirmă că evoluţi- 
onismul este cea mai potrivită cale de a-l scoate pe om de sub inci- 
dența Revelaţiei. Cel mai înfocat adept al ateismului evoluționist 
rămâne însă Richard Dawkins, care a promovat această teorie ca 
„argumentaţie ştiinţifică împotriva fanatismului şi obscurantismului 
religios”. Într-o notă personală, el creează o legătură între depozitarul 
genetic al organismelor vii şi informaţiile digitale, „arătând că ceea 
ce este cu adevărat revoluţionar în cercetarea din biologia moleculară 
reprezintă codul genetic şi informația digitală. Actul de codificare a 
genei este asemuit cu cel al calculatorului şi prin acest proces dife- 
renţa dintre materia vie şi cea nevie este eliminată”.!5!0 

Pe lângă aceste forme de manifestare, efectele ateismului con- 
temporan afectează întreaga manifestare socială a vieții, agăţându-se, 
după cum arătam mai sus, intens pe efectele lumii secularizate şi 
globalizate. În acest context, reprezentanţii săi promovează „repere 


1509 Această ruptură se evidenţiază frecvent în concluziile oamenilor de ştiinţă. Chiar 
dacă majoritatea dintre ei au depăşit ideologia evoluţionismului darwinist, îmbo- 
găţind această direcţie prin teorii noi, ideea depărtării de Ziditor a rămas întipărită în 
conştiinţa lor, fiind principala notă de legătură în progresul unei ideologii naturaliste. 
Astfel, conform biologului Francisco Ayala, Darwin „a dus la capăt revoluţia coper- 
nicană... a descoperit că fiinţele vii pot fi explicate ca urmare a unor cauze naturale 
— selecţia naturală — fără a se apela la un Creator. Biologul E.O. Wilson scrie: „Dacă 
omenirea a evoluat prin selecţia naturală a lui Darwin, întâmplarea genetică şi nece- 
sitatea de mediu, atunci nu Dumnezeu este cel care a creat speciile”. La rândul său, 
biologul Wiliam provine recunoaşte că „evoluția este cel mai important motor al 
ateismului” (vezi aici Francisco Ayala, „Darwin”s Greates Descovery”, în rev. Ame- 
rican Scholar, 2006, p. 131; E.O. Wilson, On Human Nature, Chambridge, Harvard 
University Press, 1978, p. XIII). 

1510 Adrian Lemeni, Sorin Mihalache, Afeismul şi apologia creştină contemporană, 
p. 196. Conform acestei ipoteze, el conchide afirmând cu tărie că „nu există nici un 
spirit, forţă conducătoare a vieţii, nicio vibraţie, apariţie, influenţă, protoplasmă sau 
gelatină mistică. Viaţa este doar biţi şi biţi şi biţi de informaţie digitală. Genele sunt 
informaţie, pură informaţie, care poate fi codificată, recodificată şi decodificată, fără 
nici o alterare sau modificare a înţelesului... noi — şi asta înseamnă toate fiinţele vii 
— suntem mecanisme de supravieţuire programate să transmită baza de date digitală 
cu care am fost programaţi. Darwinismul este considerat acum ca fiind supraviețui- 
rea supravieţuitorilor la nivelul codului pur genital” (Richard Dawkins, Un pârâu 
pornit din Eden, Ed. Humanitas, Bucureşti, 1995, p. 32-33). 

comune, precum: credinţa în Dumnezeu este o sursă a răului, manifes- 
tată la nivel personal și social; credința religioasă obturează libertatea 
de gândire şi reflecția critică, promovând obscurantismul şi fundamen- 
talismul; există o atitudine de ostilitate şi de ridiculizare a Tradiţiilor 
monoteiste, în mod special, a creștinismului; ateismul este invocat şi 
legitimat prin autoritatea ştiinţei (de fapt este o reluare a pozițiilor 
scientiste). În fața acestor demersuri specifice noului ateism de astăzi, 
apologia creștină ar trebui să se structureze deopotrivă într-un răs- 
puns mărturisitor şi cuprinzător al Adevărului întrupat în Persoana 
lui lisus Hristos, Care este Lumina și Viaţa lumii, împlinind în mod 
edificator căutările profunde ale omului” 15" 


VI.6. Perspectivele ordinii create în „dimensiunea eshato- 

logică a noii Împărăţii” 

Cosmosul în integralitatea sa se cuprinde, aşa cum am arătat 
mai sus, în iconomia iubirii dumnezeiești. În capitolul „Dimensiunea 
eshatologică a noii Împărăţii de la Înălțare și până la Parusia Domnu- 
lui”, încorporat în lucrarea „Ca toate să fie iarăși reunite în Hristos, 
cele din ceruri și cele de pe pământ”, ÎPS prof. Irineu Popa, 
Mitropolitul Olteniei, ne oferă câteva repere esenţiale pentru a înţelege, 
din punct de vedere dogmatic, sensul Eshatologic al creaţiei. Sunt 
identificate aici cinci etape pe care lumea văzută și implicit omul 
restaurat le parcurge în progresul duhovnicesc spre Împărăţia lui 
Dumnezeu. Astfel, în virtutea darurilor de care se împărtășește prin 
Înviere, noul cosmos este redirecționat eshatologic de Mântuitorul 
Hristos. În acest sens, făcând apel la teologia Sfântului Grigorie de 
Nyssa, ÎPS Părinte vorbește despre o creştere epectatică a omului în 
desăvârșire, potenţată şi întărită de energiile necreate. „După Învierea 
din morți Mântuitorul Hristos a devenit centrul noii creații din care se 
revarsă toată puterea dumnezeiască pentru ca ea să se poată mișca spre 
eshaton. În virtutea acestei puteri natura umană, cuprinsă de energiile 
divine, este mereu ridicată spre o înţelegere şi o cunoaştere superioară. 
Astfel, crescând în energiile divine, oamenii trec din slava în slavă 


1511 Adrian Lemeni, Sorin Mihalache, Afeismul și apologia creştină contemporană, 
p. 192. 

1512 IPS Prof. Dr. Irineu Popa, Ca toate să fie iarăşi reunite în Hristos, cele din 
ceruri şi cele de pe pământ, Ed. Mitropolia Olteniei, Craiova, 2014. 

într-o epectază continuă, cum ne învaţă Sfântul Grigorie de Nyssa. În 
această înaintare în bine oamenii ajung să preguste fericirea veșnică, 
care va fi experiată deplin la sfârşitul veacurilor. Așa că epectaza, ca 
o tindere neîncetată spre infinit, implică o participare la viaţa divină 
şi o orientare a sufletului spre Dumnezeu. Ca atitudine permanentă a 
vieții spirituale și ca tensiune a omului spre Împărăţia cerurilor, desă- 
vârşirea arată cât de mult este omul implicat pe drumul duhovnicesc 
eshatologic şi cât de intens trăieşte experienţa harului”.1515 

Tot în acest context este văzută şi Sfânta Cruce, semnul desă- 
vârşit prin care Fiul Omului a unit „cerul şi pământul, veacul de 
acum cu cel viitor”. „Apărând pe cer la a doua venire a Domnului, 
notează ÎPS Părinte Mitropolit, Sfânta Cruce devine luminoasă şi 
radiantă în lumina Învierii Domnului. Ea este biruitoare și participan- 
tă la slava Celui ce a fost răstignit pe ea. Prezentată ca sceptru, ea 
este simbolul biruinţei purtate de Stăpânul vieţii asupra morţii şi ca 
instrument de biruinţă. Personificată, ea este simbolul Mântuitorului, 
Învingătorul păcatului, iadului şi morţii. Din aceasta înţelegem că 
Mântuitorul a spus pe drept cuvânt că, Crucea Lui va fi un semn 
pentru iudei și o dovadă cu totul vădită că El este Dumnezeu după 
fire. Acest semn mare și vestit arată puterea Lui dumnezeiască prin 
care a desființat moartea și a biruit stricăciunea, care prin hotărârea 
dumnezeiască, stăpâneau firea omenească. Astfel, era numai în pute- 
rea Mântuitorului Hristos să pună capăt mâniei Sale şi să înlăture 
prin binecuvântare moartea ce-şi avea puterea din blestemul Lui 
asupra lui Adam și prin el asupra întregului neam omenesc”.1514 

Logica eshatologică este analizată și din perspectiva martiriului 
„ca experienţă a morții și învierii în Mântuitorul Hristos”. Justifica- 
rea acestei problematici pleacă de la evidenţa euharistică și implicit 
eshatologică a dimensiunii existenței martirice. Analizat în dimensi- 
unea sa autentică, martiriul Bisericii creștine reprezintă experiența 
morţii hotărâte prin credinţă ca mărturie fidelă a dragostei pentru 
Hristos. Lucrarea de mărturisire a mucenicului se face întotdeauna 
înaintea celor necredincioşi și este plină de harul Duhului Sfânt. 
„Momentul central al vieţii martirului este acela al mărturisirii lui 
Hristos în inima sa şi în fața lumii dezlănțuită asupra lui ca lucrare a 


1513 Ibidem, p. 910-911. 
1514 Ibidem, p. 1010-1011. 

Duhului Sfânt în adâncurile sufletului său preaplin de Dumnezeu. 
Rezultatul acestei viețuiri, crescut în timp şi prin multă osteneală, 
determină pe om să dorească să fie numai cu Dumnezeu fără a face 
vreo abatere de la iubirea Celui veşnic, a oamenilor și a naturii înconju- 
rătoare. Este cunoscută, în acest sens, intensitatea iubirii jertfelnice a 
martirului, manifestată prin râvna și cuvintele pronunţate înaintea perse- 
cutorilor”. 1515 În plan liturgic, mărturisirea martirică îmbracă mistic 
existența vie a Bisericii. Mai mult decât un simplu exemplu de viaţă şi 
mărturisire, mucenicul este o anamneză vie, o memorie comunitară pe 
care se centrează viaţa Bisericii. Prin urmare, conchide ÎPS Părinte 
Mitropolit, „Biserica și martiriul se adeveresc reciproc, interpretarea cea 
mai profundă a martiriului fiind dată în mărturisirea cuvântului Bisericii 
despre harul eshatologic biruitor, prin care mucenicii se împlinesc pe ei 
înşişi şi biruiesc lumea. Cu alte cuvinte, martirul dă mărturie lumii 
pentru Biserica lui Hristos în care el rămâne prezent prin jertfa sa şi 
vorbeşte tuturor creștinilor din lume că moartea pentru Mântuitorul 
Hristos nu este zadarnică, ci arată felul de a fi al credinciosului care s-a 


îmbrăcat în Hristos prin Taina Botezului” .1516 


VI.7. Concluzii 


În lumina acestor învățături sfinte omul descoperă adevăratul 
sens al existenţei sale. El are un „Tată în ceruri” care poartă perma- 
nent de grijă față de el și faţă de întreaga sa lucrare pe care o împli- 
nește de-a lungul vieţii. Așadar, ca nimeni să nu creadă că a apărut 
pe pământ în virtutea hazardului sau justificându-şi evoluționist şi 
autonom propria existență, ne arată lămurit obârșia noastră, trimi- 
țându-ne la Cartea Facerii: „La început a făcut Dumnezeu cerul și 
pământul”. Fără să le părăsească şi să le transforme în entităţi auto- 
nome, Tatăl Atotţiitorul guvernează creația Sa până la sfârşitul vea- 
curilor. De aceea, „Sfânta Scriptură consideră că lumea naturală, ca 
şi lumea spirituală, a fost creată şi este menţinută în existență de 
către Logosul Tatălui, Care păstrează unitatea creaţiei în Duhul lui 
Dumnezeu, prin ordinea universală a întregii creaţii”.!5!7 Aşa se face 


1515 Ibidem, p. 1027. 

1516 Ibidem, p. 1070. 

1517 Pr. prof. Dumitru Popescu, Iisus Hristos Pantocrator, Ed. IBMBOR, Bucureşti, 
2005, p. 161. 

că fiecare părticică din viaţa noastră, pe care o trăim în lumea aceasta, 
este sfântă şi plină de har. „Datorită energiilor necreate, spune pr. prof. 
Dumitru Popescu, Sfânta Scriptură rămâne deschisă față de lume, iar 
lumea apare deschisă faţă de Dumnezeu. Biserica este câmpul dinamic 
prin care Sfânta Treime coboară în lume, pentru ca lumea să se înalțe şi 
să participe la viaţa netrecătoare a Sfintei Treimi. După expresia fericită 
a lui Origen, Biserica este cosmosul cosmosului”.!518 

Cu această conştiinţă şi implicit responsabilitate, omul zilelor 
noastre trebuie să folosească „darul iubirii dumnezeiești”. Şi aceasta 
cu atât mai mult, cu cât el nu se mântuiește prin univers, ci universul 
se mântuieşte printr-însul, fiind „ipostasul întregului cosmos”, inelul 
de legătură între Dumnezeu şi creație. Prin om întreaga natură poate 
să primească harul divin sau condamnarea decăderii. De aceea, Sfântul 
Apostol Pavel spune: „pentru că nădejdea cea dornică a făpturii aşteaptă 
descoperirea fiilor lui Dumnezeu. Căci făptura a fost supusă deşertă- 
ciunii — nu de voia ei, ci din pricina aceluia care a supus-o — cu nădejde. 
Pentru că și făptura însăşi se va izbăvi din robia stricăciunii, ca să se 
bucure de libertatea măririi fiilor lui Dumnezeu ”.15!19 

Cel ce vede realităţile create în lumina credinţei trinitare înţelege 
lumea ca pe un dar al lui Dumnezeu, ştie că nu este singur şi este 
încredinţat că dincolo de moarte, potrivit celor făgăduite,!*% îl aş- 
teaptă Mirele Ceresc spre a-l înveşmânta în haina nemuririi. Argu- 
mentele omului credincios sunt cele ale vieţii veşnice. El nu trăieşte 
de unul singur greutatea şi apăsarea acestei vieţi, ci este în permanen- 
tă legătură cu Hristos. Înţelepciunea sa nu scrutează adâncurile prin 
socoteli fără de rânduială şi pline de venin, ci, fiind încălzită de harul 
Sfântului Duh, se îmbogățește de înţelesuri duhovniceşti. Ea ştie că 
toate lucrurile, văzute şi nevăzute, au fost plăsmuite de Dumnezeu şi 
împărtășite ca dar de iubire veșnică. În acest sens, Sfântul loan 
Evanghelistul spune că toate au fost făcute de Logosul lui Dumnezeu 
şi „fără El nimic nu s-a făcut din ce s-a făcut”.!5™ lar Sfântul Atanasie 


1518 Idem, Ortodoxie şi contemporanieitate, Ed. Diogene, Bucureşti, 1996, p. 211. 
1519 Romani 8, 19-21. 

1520 O, Paştile cele mari şi şi preasfinţite, Hristoase! O, Înţelepciunea şi Cuvântul 
lui Dumnezeu, şi Puterea! Dă-ne nouă mai desăvârşit să ne împărtăşim cu Tine în 
ziua cea neînserată a Împărăției Tale!” (Canonul Sfintei Învieri, Irmosul cântării a 
IX-a). 

1521 Cf. In. 1, 3. 

cel Mare, analizând odinioară pârghiile cosmologiei antice, afirmă că 
„Acelaşi Cuvânt atotputernic, atotdesăvârşit şi sfânt al Tatălui, sălăş- 
luindu-se şi întinzând puterile Lui în toate şi pretutindeni şi luminând 
toate cele văzute și nevăzute, le ţine şi le strânge, nelăsând nimic gol 
de puterea Lui, ci dându-le viaţă tuturor și păzindu-le pe toate împre- 
ună și pe fiecare în parte... El uneşte părțile cu întregul și cârmu- 
indu-le pe toate cu porunca și voia Sa, alcătuieşte o singură lume şi o 
unică rânduială frumoasă şi armonioasă a ei, El Însuşi rămânând 
nemișcat, dar mișcându-le te toate, prin crearea şi orânduirea lor, 
după voia Tatălui”.!5% 

În ceasuri de grea încercare, mărturisirea martirică a Adevărului 
Întrupat a fost logica în care Biserica lui Hristos a stăruit nebiruită 
înaintea ateismului, a deşertăciunilor lumii şi încercărilor celui vi- 
clean. Aproape în fiecare secol au existat voci potrivnice (atee), cău- 
tând să tăgăduiască Adevărul, să amăgească raţiunile slabe și să ducă 
departe de adevărata cunoaştere. Renașterea a încercat să răzbească 
prin trendul autonomiei, comunismul prin pluralismul depersonali- 
zant şi dialectica materialistă, globalizarea prin indiferenţă şi izolare 
de spiritul comunitar şi, nu în cele din urmă, secularismul, care în- 
cearcă să le subsumeze pe toate cele anterior amintite. Dincolo de 
toate acestea, Biserica lui Hristos a rămas singura realitate veşnică şi 
incontestabil unica resursă a sufletului omenesc însetat după cunoaş- 
terea Creatorului său. Astăzi, spiritul apostolic şi mărturisitor al Bise- 
ricii nu s-a stins. De aceea, aidoma primelor veacuri creştine, ne adu- 
cem aminte de cuvintele Mântuitorului Hristos, Care spune că „ori- 
cine va mărturisi pentru Mine înaintea oamenilor, mărturisi-voi şi 
Eu pentru el înaintea Tatălui Meu, Care este în ceruri. lar de cel ce 
se va lepăda de Mine înaintea oamenilor și Eu Mă voi lepăda de el 


înaintea Tatălui Meu, Care este în ceruri“ 1525 


1522 Sf, Atanasie cel Mare, Cuvânt împotriva elinilor, PSB 15, Ed. IBMBOR, Bucu- 
reşti, 1987, p. 79. 
1523 Mt. 10, 32-33. 

VII. SLUJIRE ȘI EGALITATE CREȘTINĂ ÎN BISERICĂ 
ȘI SOCIETATE. PERSPECTIVE APOLOGETICE PENTRU 
O ACTUALITATE GLOBALIZATĂ 


Încercările de a găsi un echilibru între oamenii de diferite condiţii 
sociale nu au lipsit în lumea veche, ele fiind dezbătute în amănunt de 
filosofii şi de moraliștii acelor timpuri care au căutat să găsească o apli- 
care practică a lor. Cu toate acestea, „antichitatea păgână, a cărei cultură 
ne-a lăsat unele lucruri admirabile, n-a putut să se ridice în general, în 
morală, decât până la nivelul unor maxime frumoase, ca ale stoicilor de 
exemplu, şi al unor fapte generoase sau virtuți individuale, care constitu- 
iau însă excepţii. Societatea nu s-a văzut niciodată și nicăieri cuprinsă şi 
mișcată de idei mari, de sentimente sublime ca acelea care caracterizau 


viaţa uimitoare a creștinilor, de neînţeleasă iubire”.152 


VII.1. Aproapele între utopie şi adevăr 


Lumea păgână nu a reuşit să rupă barierele sociale care îi depăr- 
tau pe oameni unii de alții: „a cunoscut şi ea iubirea, dar nu pe cea 
dumnezeiască. Creștinii şi-au schimbat și și-au înnoit viaţa lor morală 
numai prin aceasta, prin iubirea lor evanghelică, iubirea de aproapele, 
iar aproapele pentru ei era tot omul, chiar dușmanul. Abia creştinis- 
mul a extins, prin iubire, sfera noțiunii de om la toți oamenii, el a 
descoperit pe aproapele în parabola Semănătorului care face milă cu 
străinul şi cu dușmanul său”.15%5 

Aproapele era socotit în lumea veche omul de același neam, de 
aceeași credinţă sau cu același statut social. Pentru evrei, cei de alt 
neam erau odioşi, pentru greci străinii erau barbari, pentru romani, 
peregrinul era omul lipsit de cetăţenie și de drepturi civile, care nu 
putea lua parte la viața Romei. Cu toate că ajunseseră în stare să vadă 
în fiecare individ pe om, filosofii stoici nu-l puteau percepe pe fieca- 
re om ca aproape. Iubirea și mila erau simple utopii, iar trăirea lor era 
considerată o slăbiciune. Omul construit de filosofia stoică nu trebuia 


1524 Teodor M. Popescu, Caritatea creştină în biserica veche, în Revista „BOR”, nr. 
1-3/1945, p. 21. 

1525 Diac. prof. Teodor Damga, Iubirea şi mila creştină, în Revista „Mitropolia Ba- 
natului”, nr. 7-9/1980, p. 41. 

să fie mişcat de nici un sentiment, de nici o dorinţă, de nici un afect, 
el trebuia să fie apatic. Nepăsarea era idealul filosofic şi orice impli- 
care se rezuma doar la simplul act caritabil. 


VII.2. Condiţia selavului în societatea romană a primelor 
veacuri 


În societatea romană veche (epoca clasică și postelasică), sta- 
tutul existenţial al sclavilor era strâns legat de voinţa stăpânilor lor. 
Deoarece era privat de personalitatea juridică (posibilitatea de a exer- 
cita drepturi și obligaţii în societate), sclavul devenea în concepția statului 
roman un simplu lucru (res). El făcea parte din patrimoniul stăpânului 
care îl putea vinde sau dona după propria voinţă. Putea fi pedepsit sub 
orice formă și chiar ucis în virtutea drepturilor pe care patronul le putea 
exercita asupra bunurilor sale. Deoarece căsătoria sclavilor era inexis- 
tentă juridic, relațiile dintre ei se rezumau doar la simple legături de fapt, 
care nu puteau exista fără consimțământul stăpânului. În perioada repu- 
blicii drepturile sclavilor capătă o nouă dimensiune, de data aceasta mult 
mai umană, dobândind dreptul de a fi liberi sau chiar de a deveni cetă- 
teni romani, dacă stăpânul lor consfințea lucrul acesta. !5%6 

Se poate spune că, prin sclavie, Biserica primelor secole moş- 
tenise de la societatea păgână poate cea mai degradantă formă de 
exploatare a omului. Lupta împotriva acestui fenomen a devenit una 
din principalele dezbateri ale literaturii patristice din primele veacuri 
creștine. Părinţii Capadocieni, în frunte cu Sfântul Vasile cel Mare și 
cu Sfântul loan Gură de Aur, au pornit într-o luptă acerbă de schim- 
bare a vechilor mentalități care măcinau şi denaturau de sute de ani 
relațiile interpersonale. Bazându-se pe cuvântul Scripturii, mai ales 
pe textul de la Galatani III, 28: „Nu mai există iudeu, nici elin, nu 
mai este nici rob, nici slobod, nu mai este parte bărbătească și parte 
femeiască, pentru că voi toți sunteţi una în Hristos”, Sfinții Părinți 
predică la unison egalitatea oamenilor. Deși nu au putut cere abolirea 
completă a sclaviei, lucru imposibil de realizat într-o societate sclavagis- 
tă, Părinţii Bisericii au reuşit să schimbe raporturile dintre stăpâni și 
sclavi, conferindu-le acestora din urmă o situație mult mai bună. 


152 Emil Molcuţ, Drept privat roman, Ediţie revăzută şi adăugită, Ed. Universul 
Juridic, Bucureşti, 2007, p. 35-49 

VII.3. Vasiliadele — concretizarea cuvântului în faptă 


În timp ce unii își petreceau viața în moravuri ușoare, în petre- 
ceri zgomotoase şi în lux, cei săraci trăiau calvarul dramei lor, plin 
de lipsuri şi boală, neavând de multe ori unde să-și plece capul. Pen- 
tru a-şi asigura minimul existenţei zilnice, mulţi dintre ei erau nevoiţi 
să-şi vândă copiii ca sclavi, sau să se arunce în mâinile nemiloase ale 
cămătarilor. În tot acest timp, averile celor bogaţi sporeau prin camă- 
tă, prin dobânzi mari, prin comerţul cu sclavi, prin prăzi de război şi 
prin alte mijloace pline de necinste. Împotriva tuturor acestor nedrep- 
tăți se ridică Sfântul Vasile cel Mare, contrapunând la rațiunile socia- 
le ale timpului său mila și iubirea creştină faţă de aproapele. 

După alegerea sa în scaunul de episcop al Bisericii din Cezareea 
Capadociei, Sfântul Vasile a adus în slujba credincioșilor săi toată 
agoniseala pe care o dobândise în școlile unde se pregătise, dar și din 
tumultul trăirii sale interioare. El reuşeşte să redea prin cuvântările şi 
omiliile sale demnitatea omului pe care timpul şi societatea îl făcuseră 
sclav. Fie el robit de patima argintului sau subjugat de lanţurile sără- 
ciei, omul din teologia Marelui Capadocian este călăuzit prin dojană 
sau vorbă bună către Mântuitorul Hristos. Pentru a modela societatea 
timpului, Sfântul Vasile, fie înfierează prin cuvânt patimile existente 
(ca de exemplu Omiliile: Despre lăcomie, Către cei bogaţi, Contra 
luxului, Împotriva cămătarilor etc.), fie mângâie prin îndemnuri părin- 
teşti sufletele întristate ale celor necăjiţi (Omiliile: Ja aminte la tine în- 
sufi, Despre mulțumire, Despre credinţă, Despre smerenie etc.). 

Vindecarea acestor răni necesita o concretizare a cuvântul în faptă. 
Pentru aceasta Sfântul Vasile a organizat în apropierea Cezareei nu- 
meroase instituţii de binefacere socială: azile de bătrâni, ospătării, 
case de reeducare, spitale şi chiar şcoli de pregătire profesională. 
Toate aşezămintele ridicate au primit denumirea de Vasiliade, fiind 
locul în care oamenii, indiferent de crez sau de condiţia lor socială, 
erau trataţi la fel. Acest complex filantropic a devenit treptat un ade- 
vărat oraş al iubirii şi al milei creştine. 


VII.4. Bogăția între egoism şi virtute 


Una din bolile grave ale societăţii la care face deseori referire 
Sfântul Vasile este bogăţia. In omilia adresată celor bogaţi, ierarhul 
capadocian condamnă reaua ei întrebuințare: „Ce vei răspunde Judecătorului, 

tu, care-ţi îmbraci pereţii caselor, dar nu îmbraci pe om, tu care îm- 
podobești caii, dar treci cu vederea pe fratele îmbrăcat în zdrenţe, tu, 
care laşi grâul de putrezeşte, dar nu hrăneşti flămândul, tu, care îngropi 
aurul, dar disprețuieşti pe cel sugrumat de sărăcie?”.15% 

În strânsă legătură cu bogăţia stă patima lăcomiei. În acest sens, 
Sfântul Vasile cel Mare arată că omul nu este decât un administrator 
al bunurilor pe care le primeşte de la Dumnezeu: „Tu eşti răpitor 
însuşindu-ți cele ce ai primit spre administrare? Sau cel care dezbra- 
că pe cel îmbrăcat nu se numeşte borfaș, iar cel care nu îmbracă pe 
cel gol deși poate să facă asta, este vrednic oare de alt nume? Dacă se 
numeşte hoţ cel care ia haina cuiva, ce nume să dea celui care putând 
să îmbrace pe fratele său gol deşi poate să facă aceasta, n-a făcut-o? 
Pâinea pe care o ţii tu este a celui flămând, haina pe care o ţii în du- 
lap este a celui gol, încălțămintea care putrezeşte la tine este a celui 
desculţ, argintul pe care-l ţii îngropat este al celui sărac”.!5% La toate 
aceste întrebări Marele Capadocian oferă următoarea soluţie: „Dacă 
fiecare ar lua numai cât are nevoie, iar plusul l-ar lăsa celui lipsit, n- 
ar mai fi nici bogat, nici sărac. N-ai ieşit gol din pântece! Și nu te vei 
întoarce gol în pământ! De unde sunt deci cele ce le ai acum? De vei 
să zic că de la soartă, eşti fără Dumnezeu, recunoscând pe Cel ce te-a 
creat şi nerecunoscător Celui ce ţi-a dat, iar de spui că sunt de la 
Dumnezeu, spune motivul pentru care le-ai primit. Nu cumva este 
oare nedrept Dumnezeu neîmpărțindu-ne egal cele necesare traiului? 
Pentru ce eşti tu bogat, iar celălalt sărac?”.!5% 

Utilitatea bogăției are la Sfântul Vasile un singur sens: acela de 
a-l ajuta pe cei săraci. Acest fapt constituie chiar subiectul acțiunilor 
sale sociale. Măsura milosteniei se leagă la Sfântul Ierarh de două 
condiţii foarte importante: pe de o parte, de nevoile celui sărac, iar pe 
de alta, de dorinţa celui bogat de a ajuta. Sfântul Vasile nu precizează 
cu cât anume trebuie să ajuţi. Nu există o măsură cu care se poate 
cântări fapta de caritate, iar cel care o păstrează, nu trebuie socotit 
avar ci darnic faţă de toţi. Totuși, în anumite împrejurări, sfântul pare 
a sugera şi o normă precisă în această privinţă: „Iu eşti sărac! Un 
altul este mai sărac decât tine. Tu ai pâine pentru zece zile, el nu are 


1527 Sfântul Vasile cel Mare, Omilii şi cuvântări, traducere din limba greacă veche şi 
note de pr. prof. Dumitru Fecioru, Ed. IBMBOR Bucureşti, 2004, p.112. 

1528 Ibidem, p. 103. 

1529 Ibidem. 

decât pentru o zi. Fă parte în chip darnic din prisosul tău celui ce nu 
are nimic. Nu sacrifica salvarea tuturor interesului tău personal”.1530 
Asistența socială la Sfântul Vasile cel Mare trece dincolo de prisosul 
bunurilor personale. Ea este valabilă şi în perioada de lipsă şi strâmtora- 
re şi în perioada de bogăţie şi prosperitate. Pentru ca milostenia să fie 
bine primită înaintea lui Dumnezeu, Sfântul Vasile arată că aceasta tre- 
buie să se însoţească cu rugăciunea și compasiunea pentru cel lipsit. Ca 
să exemplifice acest principiu și să-l facă mai evident, ierarhul capado- 
cian aduce ca exemplu cazul văduvei din Sarepta Sidonului, care din 
ultimele sale resurse de hrană l-a hrănit pe proorocul Ilie. 

Felul în care trebuie făcută milostenia este stabilit de Sfântul 
Apostol Pavel: „Fiecare să dea cum socotește cu inima sa, nu cu 
părere de rău sau de silă, căci Dumnezeu iubeşte pe cel ce dă cu voie 
bună”.!5! Iubirea creştină este cea care ne obligă să avem grijă de cei 
lipsiţi. Cu toate acestea, mila trebuie să se facă cu prudenţă şi cu 
inteligență, altfel ea riscă, în cele mai multe împrejurări, să favorize- 
ze lenea și cerşetoria organizată, profesionistă. Ea nu se cuvine unui 
muncitor integru care îşi poate câștige pâinea prin munca mâinilor 
sale. Acesta nu trebuie să cerşească. Este imperios necesar ca milos- 
tenia să fie însoţită de discernământ, ea trebuie făcută „după nevoia 
fiecăruia”- așa cum spune Sfântul Vasile cel Mare. 

Despre şiretlicurile celor care caută să facă din cerşetorie o 
modalitate de câştig uşor, Marele Capadocian spune: „Astfel celor 
care compun melodii din acelea plângătoare pentru înșelarea femei- 
lor și care fac din infirmităţile trupului lor și din bubele de pe ei o 
cauză de comerţ, revărsarea aceasta a binefacerilor slujirii noastre nu 
le poate fi de nici un folos, întrucât preocuparea lucrărilor celor bune 
care li s-ar face, devine o cauză în plus pentru răutate. Lătratul unora 
ca aceștia nu poate fi domolit, decât numai cu câte o donaţie mică și 
arătându-ne în același timp faţă de ei toată simpatia și iubirea de 


semeni întru a-i învăţa să suporte durerea lor cu răbdare” .!5? 


1530 Ibidem, p. 130. 

1531 II Corinteni, 9, 7. 

1532 Sf, Vasile cel Mare, Tâlcuiri la Psalmi, traducere şi note de pr. Dumitru Fecioru, 
Ed, Sofia, Bucureşti, 2004, Omilie la Psalmul 14. 

VII.5. Alternativa vasiliană la contextul social al Antichității 


Exponent principal al acestei metamorfoze sociale după litera 
Sfintelor Evanghelii, Sfântul Vasile cel Mare ştia prea bine că pentru 
adevărata viaţă „singurul mijloc de a ajunge la desăvârşire este acesta: 
să-ți vinzi averea, să o împarţi fraților săraci şi, mai ales să nu te 
îngrijești de cele ale vieţii acesteia și să nu fii legat cu sufletul de 
nimic din cele de aici”!5%. Considera că viaţa evanghelică autentică 
este lăpădarea de lume, atât pentru lume, cât şi pentru traiul în singu- 
rătate. Este vorba, prin urmare, de o detaşare totală de cele pămân- 
teşti, întărită şi pecetluită prin îndemnul Mântuitorului Hristos: „Ori- 
cine voieşte să vină după Mine să se lepede de sine, să-și ia crucea şi 
să-Mi urmeze Mie”.!5% Lucrarea sa a fost întărită practic de vizite în 
spațiul monahal din Mesopotamia, Siria, Palestina şi Egipt, acolo 
unde a văzut adevăratul chip al nevoinţei.!555 Căci, „într-adevăr, spu- 
ne el, pe mulți am găsit în foame și în sete, în frig și în lipsă de haine, 
necruţându-şi trupul şi nevoind să poarte câtuși de puţin grijă de el. 
Mirându-mă de aceasta şi fericind viaţa unor asemenea bărbaţi care 
arată în fapte că poartă în trupul lor moartea lui lisus, am dorit şi eu 
să mă fac, după cât îmi va fi cu putinţă, următor lor”.15% Mai mult, 
mergând în Alexandria, iar mai apoi în Tebaida, cetatea pahomiană, 
Sfântul Vasile descoperă adevărata filosofie a unei societăți construi- 
te după Cuvintele Mântuitorului Hristos. lată cum îi descrie pe mem- 
brii ei: „aceştia nu erau aspri decât în privința propriului lor loc. Prin- 
tre ei erau mulți savanţi, filosofi, care, formaţi în vechea ştiinţă a 
şcolilor din Alexandria, aduseseră în deșert un tezaur de cunoştiințe 
diferite. În nicio parte știința nouă, teologia, nu avea adepți mai pro- 
funzi, mai conştiincioși, mai elocvenți. Aceștia nu se temeau să poar- 
te polemici cu vechii lor tovarăşi de studiu sau de plăceri. După ce 


1533 Stelianos Papadopoulos, Viaţa Sfântului Vasile cel Mare, traducere diac. Cornel 
Coman, Ed. Bizantină, Bucureşti, 2003, p. 30. 

1534 Mc. 8, 34. 

1535 Cronicarii vremii vorbesc despre această călătorie de taină a Sfântului Părinte în 
inima monahismului oriental. Din această experienţă s-au născut minunatele sale 
„Reguli monahale”, o adevărată legislaţie a monahismului vasilian, valabilă până în 
ziua de astăzi. În acest context, menţionăm că perspectivele morale pe care le oferă, 
raportate de cele mai multe ori la nivel interpersonal, constituie un suport mai mult 
decât relevant pentru abordarea noastră. 

1536 Stelianos Papadopoulos, Viaţa Sfântului Vasile cel Mare, p. 50. 

respingeau argumentele acestora şi închideau gura sofiștilor eretici, 
ei deschideau cu bucurie braţele şi inimile lor episcopilor şi mărturi- 
sitorilor ortodocși care veneau să caute alături de ei un adăpost”.15% 
Rezultatul acestei experiențe nu s-a lăsat deloc aşteptat. Cumu- 
lul tuturor celor văzute a fost evaluat prin filtrul propriilor sale trăiri 
ascetico-mistice. Suma experienţelor sale s-a aplicat mai întâi la mo- 
dul de viaţă al așa zişilor monahi, ce vieţuiau dezorganizat în vecină- 
tăţile Cezareei. Pe toţi aceştia Sfântul Vasile i-a adunat în locuri or- 
ganizate, stabilind astfel o oarecare rânduială. Nu după mult timp, în 
jurul său s-au adunat mulțime de ucenici, punându-se astfel temeliile 
primei comunităţi cenobitice în 358, pe malul râului Isis, lângă Neo- 
cezareea. Într-una din corespondenţele adresate prietenului său, Gri- 
gorie de Nazianz, Sfântul Părinte descrie aşezarea în care sădit roa- 
dele propriilor sale trăiri duhovnicești. Este vorba despre un loc așe- 
zat pe un munte înalt, acoperit cu o pădure deasă la poalele căruia se 
întindea o câmpie netedă. Locul semăna mai mult cu o insulă, un loc 
perfect izolat, acesul aici putând fi posibil doar printr-o singură intra- 
re, al cărei proprietar era el însuşi. Pe acel loc se găseau foarte mulți 
pomi fructiferi. Mai presus decât toată pârga acestora, Sfântul Vasile 
aşază rodul nevoinţei, mărturisind prietenului său că: „îmi este cel 


mai plăcut dintre toate roadele deoarece îmi hrănește isihia”. 15% 
p Ș 


VII.6. Munca unită cu rugăciunea - izvor de virtuţi şi ferire 
de patimi 


La Annesi ziua începea foarte devreme, atunci când nici măcar 
nu răsărea bine soarele, prin citirea Psaltirii până la apariția primelor 
raze de lumină. După răsărit începeau diferitele treburi, dar pe toate, 
Sfântul Vasile le săvârșea în rugăciune. Lecturile biblice reprezentau 
cea mai intensă şi mai plăcută îndeletnicire, devenind într-o scurtă 
perioadă de timp un mijloc propice de sporire duhovnicească în asceza 
sa.15% Înaintea sosirii Sfântului Grigorie, aici îşi desfăşura viaţa întreaga 
familie a Sântului Părinte, așezați într-una din casele domeniului. 


1537 Sf, Vasile cel Mare, Asceticele, PSB vol. 18, trad., introd., indici şi note de Iorgu 
D. Ivan, Ed. IBMBOR, Bucureşti, 1989, p. 19. 

1538 Terotei Vlahos, Monahismul ortodox ca viaţă profetică, apostolică şi martirică, 
traducere de monahul Calist, Ed. Mitropolia Olteniei, Craiova, 2005, p. 222. 

1539 Stelianos Papadopoulos, Viaţa Sfântului Vasile cel Mare, p. 88. 

„Găsim o variantă curioasă a pustnicilor de casă din timpurile primitive 
creștine” — este de părere H. Leclarcq — „întreaga casă îmbrățişează 
viața obştească şi, dintr-o dată, stăpânii acestei case, împreună cu 
sclavii lor întemeiază pe moșia din Annesi, aproape de Neocezareea, 
pe malul râului Iris, o mănăstire improvizată”.15% 

După sosirea Sfântului Grigorie, viaţa ascetică de la Annesi se 
schimbă total: se construiesc noi chilii în care munca se împletește cu 
studiul şi cu rugăciunea. După modelul acesta, Sfântul Vasile va 
începe să zidească noi mănăstirii şi schituri, în multe oraşe ale Pontu- 
lui, izbutind astfel să împace „viaţa pustnicească cea amestecată cu 
lumea, celei dintâi impunându-i contactul cu lumea şi viața practică, 
iar celei de a doua insuflându-i duhul contemplaţiei”. În acest fel, 
Sfântul Vasile păstorea peste toate mănăstirile din Pont şi Capadocia, 
învățându-i pe monahi să lucreze după regulile sale, socotite „mai 
blânde ca legile lui Licurg, mai aspre decât cele ale lui Solon şi mai 
drepte decât legile lui Mithos”.15*! 

Aşezămintele monahale întemeiate de Sfântul Vasile pe malul 
râului Isis au constituit un exemplu concludent pentru rezolvarea 
problemelor cu care se confrunta societatea acelor timpuri. El le-a 
donat acestora o mare parte din bunurile sale personale, iar altă parte 
a direcționat-o către săracii din Capadocia și Vasiliade. Prin Regulile 
Monahale, Sfântul Vasile oferă posterității un exemplu de egalitate 
socială unde trebuințele materiale de întreţinere a trupului sunt redu- 
se la limită: „Adevăratul rost al întrebuințării bucatelor este susține- 
rea animalului din noi, iar în ceea ce priveşte îmbrăcămintea, hainele 
să fie simple și ieftine pentru a împlini rostul trebuinţei: acoperirea 
goliciunii şi ferirea de intemperii”. 15? 

Grija pentru păstoriţii săi, l-a determinat, în timpul foametei 
din anul 368, să bată la toate porțile bogaţilor din Cezareea pentru a-i 
hrăni. Deşi a propovăduit cu înflăcărare împotriva bogăției, Sfântul 
Vasile a susţinut dintotdeauna munca, considerându-o ca un adevărat 
izvor de virtuţi şi mijloc de stingere a poftelor celor rele. Sfântul 
Vasile a recomandat mai ales celor tineri rugăciunea unită cu munca, 


15%0 Henri Leclareg, Cenobitisme, en „Dictionnaire d” Archologie Chrétienne et de 
Liturgie”, tom. II, Paris, 1910, col. 3144. 

1541 Pr. Grigorie, Viaţa Sfântului Grigorie, traducere de N. Donos, Huşi, 1931, p. 9. 
1542 Sf. Vasile cel Mare, Rânduielile vieţii monahale, culegere alcătuită de Sfântul 
Teofan Zăvorâtul, Ed. Sofia, Bucureşti, 2005, Regulile Mari, Regula 19. 

el fiind un exemplu grăitor pentru aceştia. Împreună cu prietenul său 
Grigorie de Nazianz, Sfântul Vasile trudea de dimineaţa până seara pe 
malul râului Isis, tăind lemne, cărând materiale pentru diguri, sădind pomi, 
pentru a nu fi răniți de săgețile patimilor. Această experienţă le-o va îm- 
părtăși şi credincioșilor săi, recomandându-le munca pentru completarea 
şi desăvârşirea rugăciunii: „Rugăciunea se face în tot timpul lucrului, pe 
de o parte multumind Celui ce ne-a dat puterea mâinilor pentru lucru, și pe 


de alta înţelepciunea minţii pentru dobândirea ştiinţii”.!5% 


VII.7. Renuntarea la bunătăţile lumii în tradiţia monahis- 
mului vasilian 


Fără îndoială că țelul Marelui Capadocian a fost acela de a-i 
trage pe frați săi la limanul mântuirii prin vieţuirea curată în Hristos 
şi implicit prin mărturisirea permanentă a acesteia. Dragostea faţă de 
monahi, imposibil de contestat, se oglindeşte cel mai bine în vasta sa 
operă ascetică pe care a elaborat-o de-a lungul timpului. Un adevărat 
erudit al genului, Sfântul Părinte a lăsat posterităţii ca pe o comoară 
de mare preţ, nestematele învățăturilor sale. Între acestea se numără: 
„Prealabilă înfăţişare ascetică”, „Trei cuvinte ascetice”, „Despre 
asceză”, „Regulile morale”, „Regulile mari şi mici” şi „Constituţiile 
ascetice”. Întotdeauna fundamentate pe litera Scripturii, scrierile sale, 
deși n-au rezolvat în totalitate problemele legate de vieţuirea monas- 
tică, în mod sigur au reuşit să arate că Logosul Evanghelic reprezintă 
adevărata regulă de viaţă în comun. În acest context, s-a întărit con- 
vingerea conform căreia aspectul harismatic și dialogic al vieţii de 
obște nu scade, ci se găseşte așezat pe o bază solidă.!5% Aşa se face 
că, în concepţia Sfântului Părinte, monahul este numit „ostaș al lui 
Hristos”, tocmai pentru a se arăta ascultarea sa care a fost chemat 
prin detașarea de orice grijă materială.!5%5 Astfel, după cum soldatul 
nu se încurcă niciodată cu grijile pământești, întocmai trebuie să facă 
şi monahul adevărat. „Să nu se îngrijască de niciun fel de odihnă pe 
pământ”, să lupte împotriva gândurilor ce vin de la diavol şi totdeauna 


15% Idem, Regulile Mari, Regula 42. 

154 Thomas Spidlik, Spiritualitatea răsăritului creştin, vol. 3, traducere de diac. 
Ioan I. Ică jr., cuvânt înainte de P. Marko şi I. Rupnik S.J., Ed. Deisis, Sibiu, 2000, 
p. 188. 

1545 Sf. Vasile cel Mare, Asceticele ..., p. 24. 

să aibă înainte icoana lui Hristos, învățând să rabde ca El. 15 „Așa- 
dar, ostaşule al lui Hristos” — îndeamnă Sfântul Vasile — „luând aces- 
te pilde mici din faptele omeneşti, să te gândeşti la bunătăţile cele 
veșnice. Să-ţi hotărăşti o viaţă de pribegie, singuratică, săracă. Să te 
faci neatârnat de nimic, să te lepezi de grijile lumești, să nu te împie- 
dice nici pofta de femeie, nici îngrijirea de copii, căci acestea sunt cu 
putință pentru cel ce se ostenește lui Dumnezeu. Înarmează-te ca să 
fii neînvins la orice lucru şi neclintit la suflet printre primejdii, nu 
pierde credinţa, ai pe Hristos înaintea ochilor, care pentru tine toate a 
răbdat, amintindu-ţi că pentru Hristos şi ție ţi se cade să rabzi totul. 
Şi prin aceasta vei birui căci ai urmat biruitorului Împărat, care şi pe 
tine te face părtaş al biruinţei sale”.15% 

Renunţarea la bunurile materiale constituie un element cheie 
în legislaţia monastică vasiliană. Aceasta condiţie, absolut necesară 
pentru atingerea scopului vieţii monahale, merge, în concepția Sfântul 
Vasile, până dincolo de realitatea concretă a vieţii sociale. Pentru a-şi 
susține pledoaria, Părintele Capadocian îşi întărește spusele prin exem- 
ple de personalități biblice. „Asemenea a fost în Vechiul Testament 
Avraam care și-a atras glorie prin preferința de a aduce jertfă lui Dum- 
nezeu , fără compasiune, pe unicul său fiu și avea deschise şi porțile 
locuinţei lui, fiind pregătit pentru cei ce urmau să-l viziteze. Căci ai auzit: 
«Vinde-ţi averile tale şi dă-le săracilon».!5%5 Şi mai mari decât acestea a 
dovedit lov şi mulți alţii, ca David şi Samuel. Iar în Noul Testament 
asemenea au fost Petru şi toți Apostolii. Căci tot omul va cere roadele 
iubirii faţă de Dumnezeu și faţă de aproapele şi se va judeca cu pedeapsa 
pentru înfrângerea acestor porunci şi a tuturor celorlalte. Precum 
Domnul arată în Evanghelii spunând: «Cel care iubeşte pe tată ori pe 
mamă mai mult decât pe Mine nu este vrednic de Mine»!5* şi «cel care 
nu urăşte pe tatăl său și pe mama sa şi pe femeie şi pe copii şi chiar viața 
sa însăşi, nu poate să fie ucenicul Meu»”.!55% 

Viaţa monahală constituie, prin urmare, o jertfă, întrucât „mul- 
te necazuri produc sufletului grija şi silința spre lucrurile materiale”. 


1546 Terotei Vlahos, Monahismul ortodox ca viaţă profetică, p. 228. 
1547 Sf, Vasile cel Mare, Rânduielile vieţii monahale, p. 174. 

1548 Matei 19, 24. 

1549 Matei 10, 37. 

1550 Luca 14, 26; Sf. Vasile cel Mare, Asceticele ..., p. 61-62. 

În felul acesta, lepădarea călugărului de cele deşarte trece dincolo 
chiar din latura bunurilor materiale.!551 


VII.8. Statutul monahului între libertate și ascultare 


Sfântul Vasile acordă un rol important îndrumătorului duhov- 
nicesc căruia i se încredințează viața obștii. Necesitatea unui superior 
este generată în primul rând de înclinațiile diferite ale oamenilor spre 
perceperea realităţii. Virtuţile şi tactul îndrumătorului devin astfel 
indispensabile novicilor. De prestația sa depinde bunul mers al mă- 
năstirii. Virtuţile pe care trebuie să le aibă stareţul sunt amintite pe 
larg în rânduiala Sfântului Vasile. Astfel el trebuie „să fie un bărbat 
fără de greșală, având în faptele sale mărturia dragostei către Dum- 
nezeu, împodobit cu virtuţi, cunoscând dumnezeieșştile Scripturi, să 
nu fie nebăgător de seamă, ori iubitor de argint, ori prea îngrijorat de 
multe, tăcut, iubitor de Dumnezeu, primitor de străini, nemânios, 
neaducător aminte de rău, întărit în ce priveşte povăţuirea celor ce se 
apropie de el, neiubitor de mărire deşartă, neîngâmfat, nemăgulitor, 
nestrămutat, nimic având mai scump decât pe Dumnezeu” .!55? 

Pe lângă grija pe care egumenul trebuie să o poarte față de frați 
în calitate de părinte spiritual, tot așa şi față de el, dacă se găseşte în 
dificultate spirituală, bătrânii obştii trebuie să se poarte cu grijă şi să-i 
dea sfat la nevoie. „Când el este bănuit de vreo lipsă, datoria bătrânilor 
obștii, care sunt înarmați nu numai cu vârstă, dar și cu înțelepciune, ca 
să-l avertizeze. Şi dacă este vorba de vreo întâmplare, toți monahii vor 
da concursul lor, căci având pe conducător, se vor ajuta pe ei înşişi, 
readucând la calea cea dreaptă pe cel care este ca regulă a vieţii lor şi 
al cărui dreptar de viață trebuie să corijeze greşelile celor puși de 
Dumnezeu sub conducerea sa. lar dacă, din contră, tulburarea a fost 
deșartă, se va da lecţia cuvenită celor care au provocat-0”.155% 

Deşi adresate în mod direct monahilor, regulile Sfântului 
Vasile întrevăd o perspectivă universal valabilă. Ele au fost alcătuite 
pentru ca toţi creştinii, mireni sau călugări, să cunoască și să-şi însu- 
şească adevăratul ethos al Bisericii. Motivația lor este una cât se 


1551 Terotei Vlahos, Monahismul ortodox ca viaţă profetică ..., p. 229. 

1552 Sf, Vasile cel Mare, Rânduielile vieţii monahale ..., p. 181. 

1553 Bfrem Enăcescu, Privire generală asupra monahismului creştin, Ed. Mitropolia 
Olteniei, Craiova, 2007, p. 27. 

poate de simplă, Sfântul Vasile dorind să arate că tot cel ce poartă cu 
adevărat numele de creştin se face cu adevărat dascăl al ascezei. 


VII.9. Menirea omului în planul iconomiei dumnezeieşti 


Din cele arătate, înțelegem că latura monahală a gândirii Sfântului 
Părinte constituie o sursă inepuizabilă de resurse dogmatico-morale 
în lucrarea de întărire a unei societăţi creștine. În ierarhia valorilor 
sale, omul ocupă primul loc. Pentru el „omul este fiinţa care excede 
în valoare tot ce mai există în lume şi tot ce a creat Dumnezeu”. 1554 
În acest sens, el se întreabă: „cine altul dintre creaturile care trăiesc 
pe pământ, a fost făcut după chipul lui Dumnezeu? Cui i s-a dat să-i 
fie supus poruncilor şi stăpânirii sale tot ceea ce viețuieşte pe pământ, 
în ape şi în aer? Chiar dacă este mai prejos decât îngerii... el a primit 
ca şi ei facultatea de a-şi cunoaşte stăpânul?”.1555 

Aceeaşi evaluare o descoperim și în gândirea fratelui său, Sfântul 
Grigorie de Nyssa, misticul prin excelență al teologiei capadociene. 
Pentru el omul a venit pe lume „numai și numai dintr-o revărsare a 
dragostei Creatorului”. Prin această lucrare, Dumnezeu nu a voit ca 
lumina Sa să rămână ascunsă, „nici mărirea Sa nemărturisită şi nici 
bunătatea Lui neîmpărtășită, şi nici orice alte însuşiri pe care le ve- 
dem în firea dumnezeiască nu puteau rămâne nelucrătoare, încât să 
nu se împărtășească şi să nu se înfrupte nimeni din ele”. Toate acestea 
au fost transmise şi aşezate în existența celui ce „a fost adus pe lume 
pentru ca să se facă părtaş la bunătăţile dumnezeieşti”. Căci, singur 
fiind corolar al creației dumnezeiești, omul a primit în sine capacita- 
tea de a se regăsi în „infinitatea Creatorului său”,!55 purtând întru 
sine ceva din „neamul lui Dumnezeu”.!5 Pe acest fond se explică, în 


1554 Antonie Plămădeală, Idei sociale în opera Sfântului Vasile cel Mare, în vol. 
„Studia Basiliana 1”, ediţia a II-a, Ed. Basilica, Bucureşti, 2009, p. 397. 

1555 Sf. Vasile cel Mare, Tâ/cuiri la Psalmi, Ps. 48, 8. 

1556 Pr. prof. dr. Dumitru Stăniloae, Studii de Teologie Dogmatică, Ed. Mitropolia 
Olteniei, Craiova, 1990, p. 23. 

1557 În cuvântarea ţinută în Areopag, Sfântului Apostol Pavel mărturiseşte înaintea 
atenienilor despre „Dumnezeul necunoscut”, Cel ,, Care a făcut lumea şi toate cele 
ce sunt în ea, Acesta fiind Domnul cerului şi al pământului, nu locuieşte în temple 
făcute de mâini” (Faptele Apostolilor 17, 24). Totodată el aminteşte „că în El trăim 
şi ne mişcăm şi suntem, precum au zis şi unii dintre poeții voştri: căci ai Lui neam şi 
suntem” (v. 28), făcând astfel trimitere la poemul lui Aratos. 

viziunea Sfântului Grigorie de Nyssa, dorirea permanentă a omului după 
Dumnezeu, „căci după cum ochiul ajunge să guste părtășia razelor 
luminoase prin faptul că firea a pus în el o putere ce atrage spre sine 
elementele înrudite cu ceea ce este sădit în ochi, tot aşa va trebui să fi 
insuflat şi Dumnezeu în firea omului ceva înrudit cu Sine, pentru ca prin 
aceasta omul să ajungă să-L dorească pe Dumnezeu” .!558 

În perspectiva asemănării sale cu Dumnezeu, omul se găseşte 
poziţionat la întrepătrunderea dintre material şi spiritual. În aceste 
două elemente ontologice se oglindește chipul lui Dumnezeu, omul 
fiind atât micro-cosmos, cât şi micro-theos. În această constituţie 
dihotomică, omul împlineşte rolul de liant între cer și pământ, între 
lume şi Dumnezeu, fiind „chemat să înainteze împreună cu creaţia spre 
cerul şi pământul nou şi transfigurat al Împărăției lui Dumnezeu”.!5%9 
Cu alte cuvinte, „trupul şi sufletul, voite şi create de Dumnezeu con- 
comitent, formează o singură natură umană, fiind destinate să rămână 
împreună pentru veşnicie”.156 

Rătăcind departe de harul și dragostea dumnezeiască din cauza că- 
derii protopărintelui Adam, „la plinirea vremii”,!5! prin Cuvântului lui 
Dumnezeu, omul a dobândit posibilitatea de îndreptare. Vorbind despre 
felul în care poate atinge din nou vocaţia şi capacitatea desăvârșirii supre- 
me, Sfântul Vasile cel Mare invocă virtutea smereniei, indispensabilă, de 
altfel, raporturilor interpersonale în contextul mântuirii subiective. „Nu-ţi 
mai rămâne deci nimic cu ce să te mândreşti, o, omule! Că lauda şi nădej- 
dea ta stau în a-ţi omori toate ale tale şi în a căuta viaţa viitoare în Hristos, a 
cărei pârgă o avem chiar acum, când suntem în viața aceasta pământească, 
pentru că trăim în întregime prin harul și darul lui Dumnezeu. «Că 
Dumnezeu este Cel care lucrează în noi a voi şi a lucra spre bunăvoirea 
Lub).152 Dumnezeu descoperă prin Duhul Lui înţelepciunea Sa rânduită mai 


înainte spre slava noastră; Dumnezeu dă putere celor care lucrează”.15% 


1558 Sf. Grigorie de Nyssa, Marele cuvânt catehetic. Despre rânduiala cea după Dumnezeu 
(a vieţii) şi despre nevoinţa cea adevărată, Ed. IBMBOR, Bucureşti, 201 1, p. 29. 

155 Pr. prof. dr. Dumitru Popescu, Iisus Hristos Pantocrator, Ed. IBMBOR, Bucu- 
reşti, 2005, p. 172. 

1560 Pr. prof. dr. Ion Bria, Tratat de teologie dogmatică şi ecumenică, vol. I, Ed. 
Andreiana, Sibiu, *2009, p. 207. 

1561 Gal. 3, 24. 

1562 Fi]. 2, 13. 

1563 Sf. Vasile cel Mare, Omilii şi cuvântări..., p. 234. 

VII.10. Concluzii 


Aflat într-o căutare permanentă a dreptății dumnezeiești, Sfântul 
Vasile cel Mare încearcă să justifice şi să întărească ontologic teologia 
sa socială. El vede în toți oamenii chipul lui Dumnezeu, înfierând 
asuprirea, inegalitatea, egoismul, bogăţia şi reaua ei întrebuințare, 
cămătăria, neascultarea, mândria, asuprirea semenilor, sclavia, într-un 
cuvânt toate racilele societăţii din vremea sa şi din toate timpurile. 
Cuvintele sale se revarsă ca un balsam tămăduitor peste tot sufletul 
necăjit şi întristat, vindecând rănile adânci ale nedreptăţii. De fiecare 
dată el ştie să-i mângâie pe cei săraci şi să-i pună pe gânduri pe cei 
bogaţi, vădindu-le vremelnicia celor agonisite: „Nu mă întreba pe 
mine de înţelesul poruncilor Stăpânului! A știut Legiuitorul să împace 
cu legea ceea ce pare cu neputinţă! Inima ta stă ca în balanţă, nedu- 
merită în care parte să încline: spre viața adevărată sau spre desfătarea 
din lumea aceasta. Dar oamenii care judecă înţelepţeşte trebuie să fie 
încredințaţi că avuţia le e dată spre administrare, şi nu spre desfătare, 
trebuie să se bucure ca unii care se despart de bunuri străine, şi să nu 
se întristeze ca şi cum ar pierde bunuri proprii. Pentru ce te întristezi, 
pentru ce sufletul îți plânge când auzi: «Vinde-ţi averile tale!»? Nici 
chiar dacă bogăţia te-ar însoți în viaţa viitoare, n-ar trebui să-ți fie 
atâta de dragă, că o întunecă bunătăţile de acolo. lar dacă bogăția 
rămâne neapărat aici, pentru ce să n-o vinzi, ca să o câştigi? 7.1564 


1564 Ibidem, p. 111-112. 

POSTFAŢĂ: 


APOLOGETICA ORTODOXĂ - MĂRTURISIRE 
VIE ȘI LUCRĂTOARE 


Una dintre preocupările de bază în viaţa şi activitatea Bisericii 
a fost mărturisirea sau apărarea adevărurilor de credință de-a lungul 
veacurilor, a valorilor morale şi de cult, a tradiţiilor şi realităților 
perene de viață şi învățătură creștină. Această frumoasă şi necesară 
preocupare a fost susținută în primul rând de o necesitate misionară. 
Activitatea reprezentanților Bisericii din primele veacuri în scopul 
definirii rolului şi locului pe care îl avea „noua orânduire spirituală” 
în plan social şi antropologic s-a transformat treptat în pârghie de 
dialog cu lumea profană. Pentru a ajunge aici, creştinismul a trebuit 
să treacă prin persecuțiile păgânismului. În lupta cu lumea şi convin- 
gerile politeiste, învățătura Bisericii și-a consolidat temeinic vocabu- 
larul teologic. Au existat însă alunecări de înţelegere și interpretări 
greşite ale cuvântului scripturistic, născându-se astfel ereziile de tot 
felul. Lupta cu acestea a dat naștere unei teologii polemizatoare, 
presărată cu expresii şi rezoluţii radicale, care au exclus orice fel de 
compromis. Acest specific apologetic s-a dovedit însă indispensabil 
pentru fixarea învățăturii de credință. În acest context, Sfinții Părinţi 
şi Sfintele Sinoade Ecumenice ale Bisericii au formulat primele 
dogme, îmbisericind şi înduhovnicind vocabularul și conceptele ce 
au slujit mai înainte filosofiei și ştiinţelor profane. Așa se face că, 
prin credinţa în Mântuitorul Hristos ca Fiu veşnic născut din Dumne- 
zeu Tatăl, Care S-a întrupat pentru noi, primii apologeți creştini au 
refuzat categoric „atât divinizarea panteistă a naturii în păgânisme, 
cât şi negarea ei nihilistă în diferitele dualisme și gnosticisme. lar 
speranţa lor eshatologică într-o împărăție a lui Dumnezeu în același 
timp interioară și social-cosmică, în același timp prezentă anticipat, 
dar şi viitoare în desăvârşirea ei finală, îi făcea să se delimiteze de 
concepțiile mitologice circulare despre timp, să nu accepte nici pe- 
simismul radical, nici optimismul integral ca atitudine în faţa exis- 
tenței şi, mai ales, să refuze nu doar divinitatea cosmosului, ci şi 
scaralizarea statului şi autodeificarea persoanei împăratului, fără ca 

acest refuz martiric să însemne discreditarea ontologică a naturii și 
negarea radicală a societății şi puterii politice” 156 

Pas cu pas, lucrarea Adevărului Înomenit s-a descoperit în ce- 
ea ce a fost cu puţin timp mai înainte de lumina adevăratei cunoașteri. 
Despre această descoperire vorbeşte Sfânta Scriptură: „Pământul lui 
Zabulon şi pământul lui Neftali spre mare, dincolo de Iordan, Gali- 
leea neamurilor. Poporul care stătea în întuneric a văzut lumină 
mare și celor ce ședeau în latura şi în umbra morții lumină le-a ră- 
sărit”.15% De aici, Cuvântul Mântuitorului Hristos, care a spus despre 
Sine că este Însuși „Calea, Adevărul şi Viaţa”,!% pătrunde dincolo 
de tradiţiile politeiste, plinind şi desăvârșind „litera Legii”, pentru ca 
oamenii să înţeleagă adevăratul sens al existenței. Putem vorbi în 
primă instanță despre o tematică vastă a Apologeticii din primele 
veacuri creştine. Astfel, de la „potențarea apologetică a sentimentu- 
lui religios în perspectiva cunoaşterii lui Dumnezeu”, la învăţătura 
despre „Logos — între prefigurare şi iconomie” însuşită de teologia 
patristică, la preocupările scrise ale primilor apologeţi creştini, de 
limbă greacă, latină sau siriacă, lucrarea de mărturisire a crescut trep- 
tat, atingând o formă bine definită. În acest stadiu, Apologetica Bise- 
ricii dezvoltă şi promovează o argumentaţie genuină, bazată pe înseşi 
realităţile și dovedirile lumești, alcătuită îndeaproape pe logica şi 
retorica vremii. În acest sens, Sfântul Iustin Martirul și Filosoful 
analizează cu atenţie fenomenul interacțiunii dintre iudaism și creşti- 
nism, aducând argumente cu privire la continuitatea şi legătura dintre 
ele. Sfântul merge mai departe şi mărturiseşte valoarea teologică, 
morală, liturgică și socială a experienței eclesiale, prigonite de falsele 
prejudecăţi. Alături de acest mare apologet creştin s-au adăugat şi 
alte spirite doritoare să arate adevărata valoare a religiei „Celui răs- 
tignit, mort, înviat şi înălțat la ceruri”. Realitatea creştinismului, 
propovăduit sub această formă apologetică și mărturisitoare, ajungea 
astfel să contureze o „figură cruciformă de tip antinomic”, în care se 
cuprindea deodată într-un tip antinomic „interioritatea și exterioritatea, 


1565 Toan I. Ică jr, „Biserică, sicietate, gândire în Răsărit, în Occident şi în Europa de 
azi”, în vol. Gândirea socială a Bisericii. Fundamente — documente — analize — 
perspective, coord. loan Ică jr şi Germano Marani, Ed. Deisis, Sibiu, 2002, p. 19. 

1566 Mt. 4, 15-16. 

1567 Cf, In. 14,6. 

verticala şi orizontala, transcendenţa şi imanența, cerul şi pământul, 
contemplaţia şi acţiunea, mistica și angajarea” 1568 

Mai departe, după pacea constantiniană (330), apologetica 
creștină şi-a început mişcarea spre polemică. În aprinsele dispute cu 
ereticii, Părinții Bisericii au conturat primele începuturi ale unei teo- 
logii fundamentale, care a adus şi aduce încă un plus de recunoaştere. 
Pe întreaga durată a Sinoadelor Ecumenice, descoperim în Apologe- 
tică teme de responsabilitate dogmatică, precum: cunoașterea lui 
Dumnezeu, antropologia ortodoxă, libertatea omului în contextul 
învățăturilor Sfintei Scripturi etc. 

O altă etapă importantă în Apologetica Ortodoxă este şi confrun- 
tarea sau combaterea scolasticismului. Aceasta, plină de argumente și 
expuneri teoreticizate, nu a făcut decât să-l îndepărteze și mai mult 
pe om de realitatea duhovnicească a propriei existenţe. Omul scolastic 
ajunsese să nu mai gândească teonom, socotind că tot ceea ce face 
prin propriile forţe este bine şi de ajuns pentru o existență singulară. 
S-a ajuns astfel la o conceptualizare autonomă a relaţiei cu Dumnezeu, 
desprinsă de suportul sacramental al Sfintelor Taine, sprijinită mai 
mult pe teorii filosofice. În această dispută s-a remarcat Sfântul Grigorie 
Palama, apologetul „energiilor necreate”. Pe aceeaşi linie merge şi 
părintele profesor Dumitru Popescu atunci când lansează ideea de 
„Apologetică rațional-duhovwnicească”.15% 

Pe latura de interdisciplinaritate și dialog, Apologetica Ortodoxă 
s-a deschis către filosofie, cultură și științe. Au fost găsite numeroase 
pârghii de interacţiune şi argumente temeinice pentru susţinerea vie- 
ţii Bisericii şi pentru evidenţierea Logosului înomenit. Această cola- 
borare armonioasă a adus numeroase beneficii lucrării mărturisitoare 
în Biserică, mai ales în perioada modernă și contemporană. Elemen- 
tele de noutate şi de interferență suscită intelectualitatea laică, care 
iese oarecum din indiferență pentru a experia mai mult realitatea 
spirituală a existenţei. În felul acesta, omul contemporan a reînvățat 
să se definească simbolic. Simbolismul religios a trezit mereu intere- 
sul cercetătorilor din domenii diferite de activitate, lumea întreagă 


1568 Toan I. Ică jr, Biserică, societate, gândire în Răsărit, în Occident şi în Europa de 
azi, p. 21. 

156 Pr. prof. Dumitru Popescu, Apologetica rațional-duhovnicească, Ed. Cartea 
Ortodoxă, Alexandria, 2009. 

reprezentând un mare simbol ce trebuie să fie descifrat. În dorinţa de a 
înțelege sensurile universului înconjurător, oamenii de știință au folosit 
descoperirile din diferite domenii pentru a-și formula propriile teorii. În 
acest sens, se pot realiza conexiuni pertinente între felurile în care istoricul 
religiilor Mircea Eliade şi teologul ortodox Alexander Schmemann au 
definit simbolul şi felul în care acesta este prezent în viaţa de zi cu zi a 
oamenilor, redefinind astfel şi strânsa legătură ce există între istoria reli- 
giilor şi teologie ca discipline de studiu academic.!57% 

lată prin urmare cât de necesară este Apologetica Ortodoxă în 
contextul existenţei actuale: ea trece dincolo de calitatea defensivă, 
aplicându-se ca realitate mărturisitoare a Adevărului Înomenit în 
lume. În vechile dispute cu sincretismul, ateismul, secularismul, glo- 
balizarea sau indiferența religioasă, Biserica a trebuit întotdeauna să 
găsească soluţii. În acest sens, din vistieria bogatelor sale învățături 
dogmatice, ea a împărtăşit permanent daruri, pilde și realităţi existen- 
tiale. Avându-l ca apărător şi apologet pe Însuși Mântuitorul Hristos, 
Biserica făgăduieşte lumii cea mai mare bogăţie de daruri: viața de 
veci şi Împărăţia Cerurilor. Despre aceste lucruri şi despre multe 
altele mărturisește și lucrarea Pr. lect. univ. dr. Ioniță Apostolache, 
care se adresează nu doar studenților, ci oricui doreşte să cunoască și 
să se împărtășească din preaplinul vieții în Hristos. 


Pr. conf. dr. Adrian Boldişor 


1570 Vezi articolul nostru: „Concepte deschise: simbolul între istoria religiilor şi 
teologie. Mircea Eliade - Alexander Schmemann”, în vol.: Concepte deschise - 
Constantin Noica, Ed. Academiei Române, Bucureşti, 2015, pp. 234-247. 

